
EDITORIS  PRAEFATIO. 


I^LOgaverat  me  jam  d iulum  Leopoldus  Vossius,  bi- 
bliopola de  re  medica  meritissimus,  ut  collectioni 
scriptorum  medicorum,  quae  ejus  sumptibus  paratur, 
opera  Heberdeni  revisa  et  emendata  insererem.  Cui 
rogatui  eo  libentius  obsequendum  esse  putavi,  quo 
majori  semper  eram  studio  Heberdeni  commentarios 
de  morborum  historia  et  curatione  amplexus  eosque 
legere  et  commendare  haud  desieram.  Antea  vero 
peregrinatio  in  Britanniam  diu  jam  a me  decreta 
erat  suscipienda  ; qua  nactus  mihi  videbar  opportu- 
nitatem inquirendi  in  Heberdeni  fata  atque  scripta 
relicta  felicissimam.  Neque  spes  fore,  ut  in  ipsa  tanti 
viri  patria  vitam  ejus  edocerer,  me  fefellit.  Erant  adhuc 
Londini  et  Cnntabrigiae  superstites,  qui  eum  cogno- 
verant; vivebat  adhuc  filius,  senex  ipse  jam  vene- 
rabilis, tunc  acerbissimo  filii  sui  fato  perculsus, 
qui  scilicet,  quum  jam  inclyti  nominis  et  professio- 
nis salutaris  hereditatem  aditurus  esset,  praematura 
morte  maximas  omnium  bonorum  exspectationes  de- 
stituit. Sed  ex  aliis  praeterea  fontibus  de  Heberdeno 
notitiam  haurire  licuit.  Etenim  quum  Londini  com- 
morarer, secundo  prodiit  liber  quidam  singularis,  quo 
mira  elegantia  et  festivitate  vitae  quorundam  medico- 
rum clarissimorum  Anglorum,  Radcliffii,  Meadii, 
Askewii,  Pitcarnii,  Baillii,  aliorum  enarrantur  *. 
Inest  illi  quoque  probabilis  Heberdeni  mentio,  qua 
potissimum  acceptisque  simul  additamentis  ex  ore 
amicorum  usus  sum  in  conscribenda  ejus  vita. 
Neque  &ov/upoXo<j  fuit  ipsius  libri  auctor,  vir  mo- 

‘ The  Gold-IIeaded  Cane.  Second  edition.  London,  Mur- 
rnj , 18'28. 

ruin  atque  doctrinae  elegantia  perinsignis,  qui  quum 
Collegio  medicorum  Londinensi  tabularii  praefectus 
esset,  quaecunque  in  societatis  illius  aedibus  ornatis- 
simis visu  et  memoratu  digna  asservantur  (sunt  vero 
permulta),  magna  sua  erga  me  humanitate  non  solum 
commonstravit,  sed  narrationibus  jucundissimis  suis 
vere  memorabilia  reddidit.  Talibus  instructus  adju- 
mentis vitam  exposui  Heberdeni  editioni  nostrae 
praefixam,  ex  qua  saltem  intelligent  lectores,  tan- 
tam fuisse  atque  tam  arctam  in  viro  illo  doctrinae  et 
virtutis  consociationem,  ut  utra  ipse  magis  excellue- 
rit  vix  possit  definiri. 

Ouae  ante  hos  viginti  quinque  fere  annos  Soem- 
merringium  nostrum  immortalem  commoverunt,  ut 
editionem  commentariorum  Heberdeni  orum  pararet, 
eaedem  me  impulerunt  rationes  ad  idem  negotium 
suscipiendum.  Quamquam  enim  ex  illo  inde  tempore 
ars  atque  disciplina  medica  mirifice  exculta  et  locu- 
pletata est,  atque  uberrimus  ubique  proventus  medi- 
corum arte  praestantium  conspicitur,  non  ideo  tamen 
Heberdenum  superatum  esse  vel  facile  superatum 
iri  persuasum  est.  Ouas  enim  in  illo  admiramur, 
virtutes  quaedam  sunt  nunquam  interiturae  adeoque 
conspicuae,  ut  cujusvis  aevi  medicis  imitandae  propo- 
nantur. Etenim  studii  ardor,  quem  ad  amplificandam 
doctrinam  medicam  attulit,  industria  ac  sagacitas, 
quam  in  morbis  explorandis  observandisque,  solertia 
quam  in  medendo  illis,  praesertim  vero  animi  inge- 
nuitas, probitas,  simplicitas,  quas  in  describendis 
adhibuit,  conspirare  quasi  videntur  ad  efficiendam 
praeclaram  illam  Heberdeni  naturam  indolemque,  cu- 
jus praestantiam  laudare  facilius  est,  quam  aemulari. 
Non  assentimur  quidem  hodie  omnibus  Heberdeni  de 
morborum  natura  sententiis;  recessimus  a compluri- 
bus medendi  rationibus  ei  probatis;  medicaminum 
inultorum  usum  illi  acceptissimum  aut  omnino  rejeci- 
mus, aut  minuimus,  aut  efficaciorem  quendam  et 
aptiorem  substituimus;  quae  vero  omnia  non  obstant, 
quo  minus  ex  auctoris  nostri  scriptis  permulta  gravia 
et  salubria  praecepta  mutuemur.  Ouod  vero  longe 
praestantissimum  est,  discunt  venerari  lectores  in- 
genium vere  medicum,  obversaturque  iis  perfecta  illa 
concinnitatis  species,  quae  tempestive  j ara  medico- 
rum animis  est  informanda.  Quamobrem  vehementer 

concupiscimus,  ut  tirones  medici , scilicet  artis  jam 
aliquantum  periti , in  studium  incumbant  horum 
commentariorum,  ex  quibus,  si  nihil  aliud,  discent  sal- 
tem magnam  illam  sanctamque  veritatis  reverentiam, 
qua  permulti  carent  nostrae  aetatis  professores,  quippe 
qui  saepenumero  lenociniis  somniorum  et  hallucina- 
tionum atque  verborum  altisonorum  strepitui  since- 
ram rerum  descriptionem  gratificentur. 

Addidi  libro  commentariolos  nonnullos  ab  Heber- 
deno  nostro  Actis  Medicis  insertos,  qui  etiam  in  Lon- 
dinensi  commentariorum  editione  anni  ciaiocccxvi 
inveniuntur.  Anglice  vero  conscriptos  latine  red- 
didi, qua  in  re  non  elegantiae  studui,  sed  inprimis 
perspicuitati  dictionis.  Atque  ita  quoque  Hebekdeni 
exemplum  imitatus  sum  , qui  stilo  suo  nonnunquam 
delicatas  lectorum  auriculas  laedere  maluit,  quam 
aliquid  de  sermonis  et  sententiarum  perspicuitate  de-' 
rogare.  Hinc  illius  emendare  scriptionem  non  ubique 
correctam  vel  castigatam  religio  vetuit;  levia  tantum- 
modo vitia , quae  fortasse  typothetarum  incuria  in 
priores  editiones  irrepserant',  hoc  nostro  libro  ex- 
punxi. Q)ui  si  ad  renovandam  et  commendandam  He- 
berdeni  memoriam  ita  contulerit,  ut  tanto  exemplo 
tironum  excitentur  animi,  medici  autem  aetate  jam 
grandiores  propriae  virtutis  atque  doctrinae  imaginem 
m excelso  illo  specimine  recognoscant  ac  diligant, 
operam  nostram  L.  Yossio  mihique  gratulabor. 

Scribebam  Halae  Cal.  Dec.  ciaiacccxxx. 

GULIELMI  HEBERDENI  VITA. 


it  atus  est  Gulielmus  Heberdenus  Londini  anno 
cioiaccx  , atque  imbutus  hac  in  urbe  primis  elemen- 
tis literarum.  Annum  quum  ageret  decimum  quar- 
tum aetatis,  sub  finem  anni  cioioccxxiy,  missus  est 
Cantabrigiam  ibique  in  Sti  Joannis  Collegium  receptus 
annis  sex  praeterlapsis  Collegii  sodalis  cooptatus  est. 
Ex  eo  inde  tempore  partim  in  praeclara  hac  Musa- 
rum sede  felicissimaque  ingeniorum  altrice,  partim  in 
metropoli  ipsa  operam  dare  coepit  Hebehdenus  noster 
arti  medicae,  quam  deinde,  doctoris  dignitatem  et  jura 
adeptus,  per  decennium  Cantabrigiae  exercuit.  Ve- 
rumtamen  ut  verus  doctor  existimaretur,  scholas  ha- 
buit quotannis  in  materiam  medicam,  discipulis  usus 
assiduis,  quorum  e numero  Geo.  Baker,  Gisborne, 
Gltnn,  alii,  fama  haud  mediocri  inclaruerunt.  Exstat 
adhuc  tamquam  doctrinae  exquisitae  atque  candidi 
judicii  documentum  scriptio  quaedam  sua  ile  Mithri- 
datico  et  Theriaca  ‘,  anno  cioioccxlv  edita,  qua  de- 
monstrare conatur,  veteribus  praeter  cicutam,  aconi- 
tum et  animalium  venena  haud  alia  fuisse  cognita, 
neque  ulla  fere  horum  remedia  seu  antidota;  dein 
medicinam  inclytam  illam,  sive  medicaminum  potius 
farragi  nem,  quae  nomen  duxit  a rege  Pontico,  quovis 
seculo  fuisse  mutatam  , ita  ut  progrediente  tempore 
Mithridaticum  quod  vocabatur  magnopere  dilferret  ab 
eo,  quod  ipse  rex  composuerat;  denique  hunc  ipsum 
non  tam  ob  antidoti  sui  vires  quam  ob  veneni  exi  lita - 

1 Autitheriaca  , an  essay  on  Mithridation  and  Theriaca. 

Londou,  1745. 


IX 


0 

tem  interimere  semet  ipsum  haud  potuisse  \ Docto- 
rein  tam  eruditum  (Jautabrigia  non  diu  retinuit,  quippe 
qui  anno  jam  cioidccxlvi  socius  factus  Collegii  me- 
dicorum Londinensiuin  biennio  ])osl  Londiuum  se  con- 
tulit ibique  in  Societatem  Regiam  adscilus  est.  Dici 
vix  potest,  quanta  illi  allineret  aegrotantium  turba, 
quibus  vastissima  hac  in  urbe  per  triginta  amplius 
annos  operam  indefessam  navavit.  Verumtamen  aetate 
ad  senectutem  vergente  a medicinae  faciendae  aerum- 
nis jamjam  coepit  abstinere,  territus  Richaudi  Mea- 
dii  exemplo  tunc  annum  septuagesimum  octavum 
agentis,  quocum  vehementer  jain  corporis  animique 
viribus  destituto,  nihilo  vero  secius  aegros  obeunte,  ad 
Ducis  Leeilensis  lectum  convenerat.  Ouod  ne  sibi 
accideret  opprobrioque  verteretur,  vetuit  animus  sa- 
pientia egregie  corroboratus  atque  persuasione  fretus 
illa  , homines  ab  amicis  ingruentis  virium  suarum 
defectionis  vix  unquam  commonefieri,  quamobrein 
muuere  suo  annis  aliquot  tempestivius  se  abdi- 
care, quam  illi  vel  hora  diutius  atque  par  erat  va- 
care maluit.  Et  Plutakchi  auctoritate  consilium 
suum  confirmavit.  Is  enim  narrat,  Nutnain  regem 
virginibus  Vestalibus  annorum  triginta  castitatem  eo 
praescripsisse  consilio,  nt  primum  decennium,  quae 
facienda  essent,  discerent,  secundum  vero,  quae  didi- 
cissent, facerent,  reliqnnin  autem  decennium  haec  alias 
edocerent 1  2.  Ad  ejusmodi  exemplum  et  medici  vitam 
instituendam  esse  ratus,  Hebekdenus  ultima  demum 
vitae  parte  usus  est  ad  doctrinam  et  experientiam 
suam  uberrimam  cum  aliis  communicandam , quam- 
obrem  in  fronte  commentariorum  suorum  verba  le- 
guntur illa  veteris  medici:  fe(>o) v,  y.ul  xu/livuv  ouxfTt 

cvvcc/iifvoq  f tovto  to  (hflXlor  Vyouxpu. 

Itaque,  ut  senectuti  otimn  et  requiem  laborum 
pararet,  Vindesoriae  in  domo  quadam  sua  quamlibet 

1 Gellius  (Noof.  Att.  1.  XVtr.  c.  16.)  et  Paulus  Aeginet. 
(de  art.  uied.  1.  V.  c.  28.)  Iisdem  fere  verbi»  hanc  rem 
enarrant. 

2 \ JIqIoOi j r5>  ruiq  ItQuiq  nuo  Otvoiq  vno  roo  (JucuXfO)q  uyvtla 
TQiUY.nvcuixiq , iv  ij  xi\v  /ulv  no v d<  xuuluv  , u /Qt] 
dqyr , fiuvO-uvovOf  i rtv  <))=  fitor/v  , u /u  f{iu&i)xuat  dodiot* 
xi]v  ()f  Tuizrjv , icttiuq  uvcui  diduoy.ouoiv.  Plutarch.  ia 
Numa.  Cap.  X. 

fere  aestatem  transegit,  hiemem  vero  Londini,  ubi 
aegrotis  liou  deerat,  quamdiu  vires  patiebantur.  Virum 
artis  morumque  praestantia  taiu  excellentem,  hono- 
ribus fuisse  cumulatum  non  est  quod  miremur,  hunc 
vero,  hominem  modestissimum,  illorum  minime  fuisse 
cupidum  testificantur  omnes,  qui  cognitum  eum  ha- 
buerunt. Magna  lloruit  gratia  apud  Georgium  III. 
regem;  nihilo  tamen  minus,  quum  medicus  reginae 
tunc  primum  in  Angliain  devectae  nominaretur,  ho- 
norificum detrectavit  munus,  ne  hoc  reliquis  negotiis 
suis  in  arte  factitanda  officeret.  Sic  ad  summam 
pervenit  senectutem,  eam  vero  tam  vegetam  atque  sa- 
lute et  hilaritate  tantopere  insignem,  ut,  annum  quum 
ageret  nonagesimum,  omnium  fere  gratissimum  sibi 
fuisse  hunc  et  commodissimum  confiteretur.  Neque 
deseruit  illum  vigor  mentis  eximius  morte  jam  ap- 
propinquante, ita  ut  paucis  'ante  eam  horis  antiqui 
scriptoris  sententiam  illam  recitaret,  mortem  propi- 
tiorem  esse  nemini,  quam  ei,  cui  non  vocata  veniret. 
Anno  demum  aetatis  nonagesimo  primo,  d.  xvi.  a. 
Cal.  Jun.  ciaiocccr,  propitiae  illius  placidaeque  mortis 
afflatu  diem  supremum  obiit. 

Yix  unquam  animi  candor  morumque  integritas 
luculentius  habuerunt  exemplum,  quam  Gultelmum 
Heberdenum,  qui  perfectam  viri  egregii  atque  me- 
dici speciem  vita  sua  mirabiliter  expressit.  Omnibus 
fere  virtutibus,  praesertim  iis,  quae  medicum  ornant, 
conspicuus,  vir  y.uXoq  y.ul  cr/u&bq , ut  Hippocrati  pla- 
cuit % actiones  suas  qualescunque  e verae  humanitatis 
et  sapientiae  decretis  temperavit.  Qui  ad  promoven- 
dam hominum  salutem  atque  commoda  amplificanda 
nihil  non  suscipiendum  esse  putavit,  eum  liberali- 
tate,  benevolentia,  morum  innocentia  et  honestate 
excelluisse  nemo  mirabitur.  Maxime  tamen  animo 
suo  innata  et  quasi  insculpta  erat  pietas  ac  reveren- 
tia erga  Deum  O.  M. , tanfoque  flagravit  Christianae 
religionis  amore,  ut  hoc  atque  sincero  divinarum  re- 
rum studio  nemo  facile  eum  superaret.  Ouod  narra- 
tiuncula quadam  comprobare  juvabit.  Adiit  quondam 
Heberdenum  vidua  Conyers-Middletoni,  viri  haud 

1 to  de  r)0'Oq  elvai  y.uXov  y.ul  uynO-or.  toiovtov  d'  ov rct 
nuOL  xul  oe/Livbv  y.ul  (piXurO-ooixov.  Hipp.  de  med.  I. 
p.  56.  ed.  Kiihn. 

mediocris  neque  medicis  ignoti,  ut  consilium  illius 
de  edenda  quadam  scriptione  a marito  relicta  audi- 
ret. Middletonus  , qui  jam  ante  dissertatione  sua 
de  medicorum  apud  veteres  Romanos  degentium  con- 
ditione, cididccxxvi  Cantabrigiae  edita,  magnam 
sibi  medicorum  et  inprimis  Meadii  indignationem 
conflaverat,  non  is  fuit,  a quo  propter  philoso- 
phiam, quam  profitebatur,  magnum  in  rebus  sacris 
pudorem  exspectares  ; quamobrem  non  mirabatur  He- 
berdenus,  quod  ille  scripto  suo,  vanas  esse  irritas- 
que  precationes  Deo  oblatas,  demonstrare  studuisset. 
Declaravit  igitur  viduae,  commentario  dllo , ex  quo 
quidem  mariti  doctrina  et  ingenium  * non  aeque  ta- 
men animi  religio  eluceret,  parum  memoriae  aucto- 
ris consultum  iri;  se  tamen,  lium  quis  bibliopola 
scriptum  redimere  vellet,  quaesiturum.  Otium  dein 
comperisset,  a bibliopola  quodam  pretium  centum 
quinquaginta  Esterlingorum , ut  numos  vocant,  obla- 
tum esse,  ipse  viduae  ducentos  solvit,  commentarium 
vero  statim  in  flammas  conjecit. 

Quantopere  Heberdenus  ingenii  subtilitate,  do- 
ctrina atque  amore  praestiterit  literaruin  bonarum- 
que  artium,  non  soluin  scripta  ejus  declarant,  sed 
etiam  permulta  doctorum  et  venustorum  hominum, 
quibuscum  familiaritate  conjunctus  erat,  testimo- 
nia. Qui  consuetudine  usus  est  et  amicitia  virorum 
sui  temporis  clarissimorum,  e quibus  Grat,  Rryant, 
Wray,  Cavendish,  Hurd,  Kennicott,  Lowth, 
Jenyns,  Tyrwhitt,  Jortin,  alii,  inprimis  appellandi 
sunt,  is  profecto  nobis  fidem  facit,  non  frustra  juven- 
tutem suam  a Musis  Cantabrigiensibus  meile  Attico 
fuisse  nutritam.  Quanta  in  talium  virorum  con- 
ventibus vel  symposiis  regnaverit  elegantia  leporum 
ac  erudita  festivitas,  ex  hoc  disci  potest  exemplo. 
Dono  dederat  Stuartus,  qui  cognomine  Atheniensis 
apud  amicos  vocabatur,  uxori  Heberdeni  cistam  ex 
olea  Atheniensi  factam  ad  folia  theae  conservanda. 
Cujus  doni  elegantia  permotus  quum  ingeniosissimus 
Tyrwhitt  versiculos  quosdam  Anglicos  1 coinposuis- 

1 In  Attic  fi*>lds,  by  fanied  Uissus’  flood, 

The  sacred  tree  of  Pallas  once  I stood. 

Now  torn  frorn  thence , wich  graceful  emblems  drest, 

For  Mira’»  tea  I forni  a polish’d  cbest 

sel,  ipsos  illos  Gtjlielmus  Jones  et  Jacobtjs  Bryant, 
magis  accommodatum  esse  rei  sermonem  antiquum 
rati,  pereleganter  utraque  lingua  reddiderunt1.  At- 
que hi  erant  in  conviviis  illis  amicorum  joci  atque 
sales,  quos  tamquam  uvuO>)  fiuxu  duixoq  proferebant ; 
sic  genio  tum  indulgebatur.  Pauci  profecto  hodie  in- 
Y.enientur  medici,  antiquis  literis  adeo  imbuti,  ut 
aetate  provecta  delectentur  iis,  quarum  studium  ne 
juvenibus  quidem  magnam  vo  iupta  tem  attulit.  Quan- 
topere vero  illud  totam  vitam  illustret  exornetque, 
quanta  illius  commoda  et  beneficia  in  ipsam  senectu- 
tem redundent  plurimis  orbatam  gaudiis,  exemplo 
discimus  Heberdeni,  quem  literae  illae,  ut  cum. 
Celso  loquamur,  quamvis  non  fecerint  medicum,  ex- 
citando tamen  artificis  ingenium  aptiorem  sane  medi- 
cinae reddiderant.  Itaque  si  quis  alius,  dignus  exsti- 
tit, qui  Musarum  gratia  mature  jam  adepta  perpetuo 
frueretur  ad  aerumnas  vitae  laboriosae  deleniendas 
atque  seram  aetatem  recreandam. 

Restat,  ut  de  iis  quoque  dicatur,  quae  Heber- 
denus  ad  artem  medicam  scriptis  amplificandam  con- 
tulerit. Suaserat  jam  anno  cioiocclxvi  collegio 

Atheus,  farewell!  no  longer  I repiue 
For  iny  Socratic  ahade  and  patroness  divine. 

1 Quam  alter  Graecam , alter  Latinam  fecit  versiouem, 
cum  lectoribus,  quibus  haec  non  prorsus  aliena  viden- 
tur a medicae  artis  gravitate,  communicamus. 

JluXXudoq  i)v  nova  divSonv , $71  iltXiOOoio  Qae&QOiq 
Kuqtioi  uyu?.X6fiavov  y.id  ).ltiuo7]  iptxudi. 

Tffive  f.i  ut)  o yXvTiTijq  y.ui  unoqaoe , rvv  Js  Otuvoiq 
yJuiduXfij  kuuru^  J 'Ivdixu  qv7).u  qjfQO). 

Hospes  ego  in  terras  nuper  delata  Britannas, 
Arbor  eram  aegiferae  maxima  cura  Deae. 

Exui  ab  llisso  Thamesina  ad  littora  sistor, 

Ilei  mihi!  dulce  solum,  patria  terra,  vale! 

Non  taineu  in  fines  cupio  remeare  priores; 

Omnia,  quae  amisi,  reddidit  una  domus. 

Hic  Musae  atque  artes  , hic  dignus  Socrate  sermo, 
Et,  pro  Pallade,  me  Pallade  nata  fovet. 

medicorum  Londiueiisi , ut  commentarii  ederentur  de 
rebus  ad  medicinam  pertinentibus;  c|uod  consilium 
quuin  omnibus  probaretur,  edita  sunt  deinceps  vo- 
lumina tria  Actorum  Medicorum  ( Medical  Trans- 
actiovs ).  Insunt  tum  his  , tum  Actis  Philosophorum 
(P/iilosophical  Transaciions)  , ut  vocantur,  complura 
Hebekdeni  scripta.  Maximam  vero  famam  commen- 
tariis , quos  ipse  de  morborum  historia  et  curatione 
conscripsit,  adeptus  est.  Quorum  conficiendorum 
ratio  erat  haec.  Mos  illi  fuit,  ad  aegrotorum  lectos 
quaecunque  memoratu  dignissima  viderentur,  cito 
calamo  in  diario  quodam  suo  adnotare,  adnotata  dein 
singulis  mensibus  perlegere  et  excerpere  ea , quae 
aut  morbi  alicujus  naturam,  aut  remedii  vires  il- 
lustrare videbantur.  Sic  perinde,  annos  jam  natus 
duos  et  septuaginta,  commentarios  suos  de  historia 
et  curatione  morborum  confecit,  quibus  in  concin- 
nandis summa  religione  id  egit,  ut  nihil  nisi  ea  literis 
mandaret,  quae  adnotata  legerat , quamohrein  ne 
memoriae  quidem  suae  aut  rarius  tantummodo  con- 
fidere, nedum  ex  aliorum  libris  mutuum  aliquid  su- 
mere voluit.  Qui  ex  purissimis  experientiam  fonti- 
bus haurire,  aurumque  solidum  non  vero  auri  ramenta 
reponere  consueverat,  noluit  aliorum  additamentis 
atque  symbolis  collectas  proprio  studio  divitias  au- 
gere. Tanta  vero  fuit  ejus  modestia,  ut  se  vivo 
aureum  librum  edi  haud  pateretur;  quem  dein  post 
patris  obitum  filiorum  alter,  generosus  patriae  artis 
atque  virtutis  heres,  in  lucem  protulit. 

Variae  exstant  imagines,  quibus  Hebekdeni  vul- 
tus orisque  lineamenta  cognoscantur.  Nulla  vero 
praestantior  imago  est  ea,  qua  artificiosissime  de- 
picta coenaculuin  in  aedibus  splendidissimis  Collegii 
medicorum  Londinensis  decoratur.  Quum  eam  intue- 
remur, visae  sunt  nobis  omnes  illae  amabiles  He- 
eekdeni  virtutes  ex  ipsius  imaginis  facie  atque  ha- 
bitu relucere.  Fronti  vidimus  mentis  gravitatem  sed 
serenitate  temperatam  insidere,  in  placidissimo  ocu- 
lorum obtutu  animi  candorem  et  tranquillitatem  , in 
oris  labiis  lenitatem  et  humanitatem  recognovimus, 
atque  ipsum  caput  molliter  inclinatum  ivv yotTuXCrjv  il- 
lam 1 atque  in  aegrotos  facilitatem  et  comitatem,  qui- 

1 Ilippocr . de  dec.  hab.  p.  7J.  1.  c. 

hus  maxime  noster  excelluit,  visum  est  indicare.  Non 
potuimus  non  animae  tantis  dotibus  ornatae  domici- 
lium, vel  potius  domicilii  simulacrum,  admirari;  denuo 
autem  intelleximus,  quam  divinitus  dicunt  ori  et  vul- 
tui praestantissimi  cujusvis  medici  impertitam  esse  po- 
tentiam, hanc  animi  praestantia  effici  e vultu  et  habitu 
resplendentis,  atque  ita  comparatam  longe  efficacissi- 
mam  esse  ad  animos  omnium  hominum  alliciendos» 
consolandos  erigeudosque. 

C A P.  I. 


De  victu • 

^^uomodo  sanis,  quomodo  aegris  vivendum  sit,  me- 
dici saepemunero  videntur  nimis  curiose  et  subtiliter 
disputare.  Quorum  praeceptorum  sollicita  atque  anxia 
observatio  secundae  valetudini  non  raro  nocuit,  et 
adversae  incommoda  auxit.  Usus  j a indu  dum  docuit 
humanum  genus,  qualis  victus  et  quae  vivendi  ratio 
plerisque  omnibus  hominibus  conveniat;  et  inter  ea, 
quae  vulgo  sunt  salubria,  nullum  cibi  genus  fugien- 
dum est.  Illud  autem  vix  admonendi  sunt  qui  stu- 
dent se  praestare  liberos  a morbis,  eo  vero  minus  qui 
iis  tentari  coeperunt,  cavendum  esse  a varietate  fer- 
culorum et  condimentis  exquisitioribus,  quibus,  cum 
cibi  cupiditatem  nimiam  faciant,  praegravatur  stoma- 
chus, et  corpus  omnigenis  morbis  ht  opportunum. 
Assa  vero,  an  elixa  eligenda  sint,  olerumve  utrum 
utro  sit  utilius,  sibi  quisque,  modo  communi  judicio 
non  caret,  quam  alius  quilibet,  tutius  meliusque  de- 
prehendet. 

Potui  aptissimae  sunt  cerevisia  tenuis  et  aqua 
pura.  Spiritus,  qui  vocatur  vini,  et  vinum  aqua  mix- 
tum, cane  pejus  et  angue  sunt  vitanda.  Etenim  plu- 
res  cognovi,  qui  horum  usu  sensim  sese  assuefece- 
runt liquoribus  vinolentis,  quibus  indies  meracioribus 
suintis  brevi  omnino  carere  non  potuerunt,  donec 
e sobriis  et  sanis  facti  sunt  ebriosi  et  valetudinarii ; 
tam  animorum,  quam  corporum  debilitate  gravissi- 
mas hujus  erroris  poenas  luentes. 

Febrientibus  profecto  cautio  quaedam  major  est 
adhibenda;  attamen  vix  tanta,  quanta  saepe  impera- 
tur. Nam  sponte  illi  sua  cibum  ex  animali  materie, 
maxime  robustiorem  et  acriorem,  fastidiunt,  et  com- 
edere non  possunt  sine  gravi  olfensa  ventriculi  et 
morbi  incremento,  quamdiu  febris  intendatur;  incli- 
nata vero  ea  et  decedente,  aegri  saepe  expetunt  car- 
nes leniores  et  impune  iis  utuntur. 

1 * 

Britanni,  dum  Yalent,  cibum  ex  animali  materie 
copiosius,  quam  pleraeque  aliae  gentes,  assumere  di- 
cuntur; quem  tamen  iidem  morbo  occupati  maxime 
omnium  fugiunt.  Hunc  nostrum  inorem  sua  etiam 
aetate  obtinuisse  scribit  Erasmus.  Sed,  ut  maxime 
febris  saevierit,  tuta  erunt  juscula  tenuiora,  et  gela- 
tinae  ex  carne,  et  quicquid  in  hortis  et  in  agris  co- 
litur, si  excipiamus  ea,  quae  sunt  acria  aut  aromatica. 
Lac  et  ova,  nescio  qua  de  causa,  a nonnullis  inter- 
dicuntur in  omni  febre;  quae  tamen  vel  in  pessima, 
ut  mihi  videtur,  tuto  assumuntur,  modo  aegris  ipsis 
fuerint  jucunda. 

Sitis  febrilis  optime  restinguitur  aqua  pura ; ne- 
que referre  puto,  tepida,  an  frigida  bibatur.  Tantum 
etiam  utriusvis  dari  debet,  quantum  ipsi  libitum  fue- 
rit. Neutiquam  vero  auctor  essem,  ut  plus  liquoris  in- 
geratur, quam  aut  cupiat,  aut  ventriculus  facile  ferat. 
Sin  aqua  nimis  fatua  videatur,  licebit  in  ea  dissol- 
vere conservam  ribesiorum  et  varios  syrupos,  vel  in 
eam  immittere  poma  assa  vel  cruda  concisa,  vel  ta- 
marindos , salviam,  melissam,  aut  panem  tostum. 
Eodem  valet  aqua,  in  qua  semen  farinaceum  decoctum 
est,  vel  cum  qua  contrita  sunt  semina  oleosa,  item  lac 
aqua  mixtum.  Ouae  omnia,  et  alia  hujus  generis 
inulta,  vix  mutant  aquam,  nisi  quod  saporem  illi 
gratiorem  conciliant. 

In  omnibus  morbis,  et  per  totum  eorum  spatium, 
ipsi  aegro  permittendum  est,  modo  neque  deliret,  ne- 
que insaniat,  tenebitne  se  in  lecto,  an  ab  eo  abstine- 
bit. In  hac  re  vires  et  voluntas  aegroti  unice  sunt 
respiciendae:  et  quis  illo  melius  noverit  quid  ferant 
vires,  aut  unde  soiatii  plurimum  percipiatur? 

Dubium  multis  fuit,  nescio  quid  timentibus,  de 
mutandis  aegrorum  linteis;  pari  quidem  jure  ac  alii 
timuerunt  aerem  cubiculi  foedum  noxiumque  puriori 
ac  salubri  mutare-  Nullum  certe  periculum  instare 
debet,  ne  frigus  aegrum  laedat:  nam  famula,  nisi 
prorsus  inexperta  sit,  lintea  nova  aegrotanti  ita  indu- 
cet, ut  frigido  diutius  non  objiciatur,  quam  tuto  fieri 
novimus  in  multis  aliis  necessariis  ministeriis.  Non- 
nulli etiam  mira  narrant  de  odore  saponis  pernicioso, 
quem  lintea  recens  lota  spirant;  quapropter  monent 
infirmos,  si  lintea  sint  mutanda,  iis  solis  uti,  quae 

alii  prius  induerant1.  Quo  quidem  pacto  odor  sapo- 
nis tolli  potest;  nemo  tamen  , cui  munditia  cordi  est, 
Jioc  pretio  incolumitatem  sibi  emere  non  gravaretur. 
Quod  si  saponis  vapor  adeo  esset  corpori  inimicus, 
quicunque  in  sapone  conficiendo,  vel  in  linteis  la- 
vandis occupantur,  incommoda  valetudine  conflictari 
necessarium  esset.  Yerum  longo  usu  didicimus,  aegros, 
dum  lintea  foeda  mundis  commutant,  adeo  non  laedi, 
ut  summo  inde  perfundantur  solatio,  in  somnum  blan- 
dum et  recreantem  non  raro  desinente. 


C A P.  II. 

De  ratione  medendi. 

Jrn  morbis  levandis  principio  considerare  oportet,  lo- 
cusne  sit  exinanientibus;  id  est,  num  consenserint 
plurimi  medici  in  similibus  casibus  utilia  esse  quae 
vomere  faciunt,  quaeve  movent  alvum,  urinam,  su- 
dorem, salivam,  aut  sternutamenta,  sanguinis  mis- 
sionem (per  hirudines,  cucurbitulas,  vel  lanceolam), 
denique  exurentia,  aut  exulcerantia. 

2.  Deinde,  an  dentur  specifica  quae  vocantur, 
sive  illa  quae  propriam  vim  habent  adversus  morbum, 
quo  aeger  laborat.  Multa  hujus  generis  ubique  ven- 
ditata sunt,  quorum  paucissima  fautorum  promissis 
et  medicorum  votis  responderunt.  Nusquam  magis 
convenit  vetus  illud  , vuepi  nui  fitf.ivad  canoreiv.  Hujus 
tamen  nominis  lionor  merito  tribui  potest  argento 
vivo  ad  morbos  Teneris,  cortici  peruviano  ad  febres 
intermittentes,  sulphuri  ad  scabiem,  opio  ad  quasdam 
distentiones,  et  aquis  Ballioniae  ad  ebriosorum  fasti- 
dium. 

Praeter  haec  pauca,  dubito  an  medicamenta  de- 
cem alia  possint  reperiri,  quae  ab  idoneis  auctoribus 
in  specificorum,  id  est,  certorum  remediorum  clas- 
sem relata  fuerunt,  quorumque  fama  postea  usu  com- 
probata est.  Non  sum  nescius  quanto  studio  decan- 
tata fuerunt  borax  ad  aphthas,  pulvis  Portlandicus 
ad  arthritidem,  scilla  et  gummi  foetida  ad  asthma, 

1 Diemerbroeck  de  peste,  lib.  II.  c.  3. 

aqua  kali  puri  ad  calculum  urinae,  cicuta  ad  carci- 
noma, electrificatio  ad  coecitatem  , anlimonium  ad 
febres  continuas,  cerussa  acetata  ad  sanguinis  pro- 
fusionem, et  nonnulla  forsitan  alia  adversus  alios 
morbos.  E quorum  medicamentorum  numero  si  exe- 
meris quae  vel  nullas  habent  vires,  vel  exiguas,  vel 
inconstantes,  vel  etiam  periculosas,  vix  unum  et  alte- 
rum relictum  iri  crediderim. 

Fieri  tamen  potest,  ut  quorum  facultates  dubiae 
sunt,  aut  inconstantes , ea,  modo  tuta  sint,  medicus 
interdum  non  invitus  experiatur. 

3.  Tum,  saepe  vomitum,  aut  alvum  fusam,  aut 
dolorem,  et  alia  signa  adversa,  ubi  majorem  in  mo- 
dum aegros  exercent,  remediis  idoneis  lenire  opor- 
tebit. Quein  ad  finem  opium  saepenumero  optimum 
auxilium  est. 

4.  Tum,  in  morbis  longis,  qui  diu  traxerunt,  in- 
terdum non  abs  re  erit,  confugere  ad  ea,  cpiae  vim 
habent  corpus  vehementer  afficiendi;  si  forte  per  hoc 
malus  ejus  habitus  in  saniorem  mutari  possit.  Hujus 
generis  sunt  argentum  vivum,  antimonium,  cicuta, 
electrificatio. 

5.  Postremo,  ubi  nullus  praedictis  locus  fuerit, 
ibi  illud  solum  moliri  oportebit,  ut  vires,  quantum 
fieri  potest,  conserventur,  ut  que  omnes  naturales 
actiones  quam  minime  laborent;  verum  ut  ciborum 
cupiditas,  et  concoctio,  ut  alvus,  et  somnus,  et  quae 
sunt  hujusmodi,  quam  maxime  fiant,  quemadmodum 
naturaliter  esse  debent. 

Hoc,  cpiod  interdum  unicum  auxilium  superest, 
nequaquam  ita  accipi  velim,  tamquam  quod  non  im- 
primis necessarium  est  in  omnium  morborum  cura- 
tione. De  quo  quidem  praecepto,  cum  permagni  re- 
fert ad  aegrotantium  salutem,  paulo  fusius  disserere 
libet. 

To  ivoQftot v — ifjvxv  — Archaeus  — spiritus  animales  — 

Natura His  et  aliis  quibusdam  vocabulis  usi  sunt 

medici  ad  designandum  principium  illud  A'itae,  sive 
incognitam  ivtqytiuv , qua  animantia  ab  inanimatis 
distant. 

In  physiologia  et  in  pathologia  humani  corporis 
explicanda,  modo  haud  satis,  modo  nimium  tributum 
est  principio  et  fonti  vitae  animalis.  Quippe  alii  de 
facultate  hac  obscura  loquuntur  tamquam  de  re  bene 

cognita  et  perspecta,  cujus  administratione  contendunt 
se  omnium  corporis  actionum,  et  remediorum,  ratio- 
nem reddituros;  ingeniis  suis  multo  magis  contis», 
quam  experientia  et  rerum  usu  docti.  Alii  contrarium 
errorem  errantes,  praetermissis  facultatibus,  quae 
vitae  propriae  sunt,  nodos  omnes  per  rerum  inani- 
matarum leges  student  expedire. 

Quicquid  demum  sit  illud,  quo  vita  animalis 
continetur,  usu  instructi  sumus  variis  rebus,  quae 
vires  ejus  vel  augere  possunt , vel  minuere.  Nempe 
enervant  omnia,  quae  dicuntur  narcotica,  tum  maxime 
herba  digitalis.  Contrarios  edunt  effectus  vinum,  et 
potiones  meraciores,  et  quicquid  ventriculum  reficiat, 
aut  fortiter  sensus  irritet,  illud  tamen  tenendum  est, 
nimio  vino  obrui  vires,  quae  a quibusdam  narcoticis 
parce  adhibitis  haud  mediocriter  recreantur. 

E narcoticis  quaedam  vulneri  infusa  nocent: 
plura,  ac  fere  omnia  quae  erigunt  animum,  nihil 
agunt  nisi  in  ventriculum  demissa:  quae  quidem  pars 
tantam  habet  dominationem  in  universum  corpus,  ut 
res  quaedam  jucundae,  aut  noxiae,  quamprimum  sto- 
machum contingant,  recreant  nos  penitus  et  reficiunt, 
vel  affligunt,  aut  etiam  occidunt. 

Medici  profecto  est,  signa  morbi  quaecunque  ad- 
versa depellere,  vel  levare,  quantum  id  tuto  fieri  pot- 
est; attamen  primum  omnium  studere  oportet,  ut 
vita  ipsa,  quae  in  omni  aegrotatione  aliquid  detri- 
menti capit,  sustentari,  et  incolumis  adversus  im- 
petum morbi  praestari  possit. 

In  iis  rebus,  quae  vitam  jacentem  erigunt  exci- 
tantque,  numerantur  quaecunque  sensus  irritant;  quae 
quidem  praesenti , at  brevi  auxilio  sunt  ad  defectio- 
nem animae,  et  debilitatem  repentinam.  Diutius 
movent  vilium  et  aromata;  et  proinde  utiliter  adhi- 
bentur in  multis  morbis,  ubi  vires  jacent:  sed  viden- 
dum, ne  usus  liberalior  nimium  faciat  calorem,  aut 
etiain  ebrietatem.  Mortonus  centum  fere  abhinc  an- 
nos in  non  levem  reprehensionem  incurrit,  propterea 
quod  aromatibus  praeter  modum  usus  est  ad  refocil- 
landos,  ut  ait  ipse,  exsuscitandos,  erigendos,  instau- 
randos et  stimulandos  spiritus  animales.  Tutius  si- 
mul et  efficacius  praesidium  ventriculo  vitaeque  peti- 
tur e medicamentis  amaris,  aut  leniter  adstringenti- 
bus.  Flos  chamaemeli  in  pulverem  tritus  plerisque 

satis  jucundus  est , aut  certe  tolerabilis.  Cortices, 
ligna  et  radices  in  aquam  immittere  praestat,  vel 
ex  aqua  decoquere;  qui  humor  colatus  ipsis  medica- 
mentis contritis  saepe  anteferendus  est.  Bene  est, 
quod  inter  ea,  quae  terra  gignit,  hujus  generis  multa 
sunt.  Nulli  vero  cedit  cortex  peruvianus.  Hujus 
corticis  unciae,  et  radicis  zingiberis  drachmae,  si 
aquae  ferventis  libra  superinfundatur,  fiet  liquor,  cu- 
jus sesquiuncia  vel  unciae  binae  in  quolibet  fere 
morbo  luto  et  utiliter  dari  possunt.  Sed  cortici  pe- 
ruviano  a quibusdam  objecta  sunt  crimina , nescio 
quae,  inflammationem  augendi,  et  reprimendi  pituitam  : 
ajuiit  enim  vim  adstringendi  in  hoc  cortice  tantam  esse, 
ut  fibras,  quae  in  omni  inflammatione  nimis  tenduntur, 
adhuc  magis  intendat,  impediatque  ne  faucium  et 
pulmonis  membranae  pituitam  expellant.  Cui  quidem 
doctrinae,  satis  speciosae,  in  scholis  medicinae  for- 
sitan assentimur ; cum  autem  ad  usum  et  experien- 
tiam ventum  fuerit,  assensio  illa  omnis,  nisi  fallor, 
elabitur.  Jamdiu  enim  est,  quod  cortex  in  pessimo 
inflammationis  gradu,  cum  prope  abest  a gangraena, 
tutissime  datus  fuit,  ita  ut  huic  malo  multi  putant 
nullo  modo  melius  succurri  posse;  tuin  quoque  inter- 
dum vidi  illmn  non  parca  manu  adhibitum  ad  vario- 
las,  sine  ulla  pituitae  remissione;  quin  etiam  in  quo- 
dam asthma  fere  deploratum  per  annos  aliquot  multo 
mitius  factum  est,  dum  sumeret  quotidie  hujus  me- 
dicamenti scrupulos  duos  mane  et  vespere.  Ubi  dili- 
gentia adhibita  est,  ne  ventriculum  praegravet  op- 
primatque,  nullus  dubito  quin  in  quocunque  fere 
morbo  tutum  saltem,  si  non  efficax  remedium  sit. 

Ouod  attinet  ad  facultatem  confirmandi  stomachum 
viresque  , crediderim  hunc  corticem  idem  valere  ac 
plurimas  alias  herbas  amaras.  Hoc  tantum  nomine 
ceteris  anteferendus  est,  quia  corpori,  sub  febre  in- 
termittente , proprie  amicus  esse  cernitur.  Tamen  si 
quis  medicus  vel  aegrorum,  vel  suas  ipsius  suspicio- 
nes penitus  tollere  non  potest  de  veneno  nescio  quo 
in  hoc  cortice  latente,  illi  non  deerunt  multa  alia  me- 
dicamenta amara  huic  cognata,  quae,  cum  pariter  sto- 
machum excitant,  corpus  universum  confirmabunt, 
facieutque,  ut  cum  morbo  feliciter  contendat. 

Quod  modo  praeceptum  est,  mihi  videtur  princi- 
pem locum  tenere  in  ratione  medendi.  Ad  hoc  me- 

«lici  animus  in  omnimn  morborum  curatione  attenden- 
dus est;  in  multis  nihil  potest  moliri  praeterea. 

Maximum  instat  periculum  in  omni  aegrotatione, 
ubi  stomachi  vires  adeo  debilitantur  frangunturque, 
ut  res  omnes  respuat  et  aversetur;  tamquam  conscia 
foret  natura  vitam  ad  finem  properare,  et  nulla  ope 
revocari  posse,  et  proinde  omnem  rejiceret.  Hanc, 
ut  ita  dicam,  mortem  ventriculi  totius  vitae  interitus 
brevi  subsequi  consuevit. 


rnm  sunt  quidem  praecipuae  tumentis  abdominis 
causae;  aliae  tamen  interdum  incidunt.  Yenter  pue- 
rorum durus  et  intentus  diutius  perseverat,  quam  qui 
inflationi,  et  medicamentis  purgantibus  citius  cedit, 
quam  qui  scirrhis  tribui  possit.  Menstrua  in  vetulis 
penitus  fluita,  vel  in  junioribus  diutius  suppressa, 
non  raro  excipiuntur  tumore  ventris  menses  aliquot 
manente.  Post  gravem  capitis  dolorem  venter  tumuit 
horae  spatium ; item  complures  dies  post  abortum, 
atque  post  puerperium. 

Credibile  est  has  ventris  intentiones  similes  esse 
earum,  quas  multa  venena  in  corpore  excitant,  pertur- 
batis, uti  conjicio,  nervorum  officiis.  Utcunque  hoc 
fuerit,  in  quibusdam  hujusmodi  tumor  triennium  per- 
duravit. 

Abdomen  in  quadam  turgidum  semel  atque  iterum 
subsidit  die  secundo  vel  tertio  ab  exactis  menstruis, 
protinus  ut  aquae  libra  ex  utero  effluxisset.  I11  alia, 
cujus  abdomen  ultra  biennium  tumuerat,  tumor  saepe 
repentinus  exoriebatur  etiam  in  aliis  corporis  parti- 
bus, nempe  femoribus,  dorso,  pectore,  et  collo,  ad 
dimidii  capitis  infantis  magnitudinem ; et  quamquam 
ventris  moles  semper  foret  justo  major,  mane  inter- 
dum naturalem  modum  haud  multum  superaret;  mox 
tamen  momento  temporis  in  tantum  assurgebat,  ut 
aegrae  persuasum  esset  cutem  mox  ruptum  iri.  Eadem 
saepe  percipiebat  motum  quendam  propagari  a ven- 
triculo ad  artus,  qui  protinus  convellebantur. 

, graviditas,  scirrhi,  et  inflatio  intestino- 

Abdomen  saepe  patitur  dolores  similes  eorum,  qui 
solent  molesti  esse  in  variis  partibus  pectoris;  scilicet 
non  pertinentes  ad  viscera  , sed  proxime  accedentes 
ad  rheumatismum.  Hi  dolores  diu  aegros  trahunt. 
Remedia  sunt  linimentum  ammoniae1,  cum  vel  sine 
tinctura  opii,  emplastrum  cymini,  vel  cantharidis; 
et  ulceratio  diutius  servata : haec  sunt  extrinsecus 
admovenda.  Intus  convenit  medicamentum  ex  oleo, 
cui  tantum  salis  volatilis  adjectum  sit,  quantum  os  et 
fauces  facile  tulerint;  postremo  opium. 


C A P.  IY. 

De  Abortu, 

Mulier  quaedam  quinquies  et  trig’esies  abortum  fe- 
cerat. Abortus  tertio  plerumque  mense  contingit; 
quibusdam  tamen  feminis  perpetuum  est,  ut  quinto 
vel  sexto  mense  partus  elidatur;  et  in  his  lac  stillans 
ex  uberibus  abortum  jamjam  adfuturum  indicat.  Quae- 
dam , gravida  gemellis  , alterius  abortum  fecit,  alle- 
rum  reservavit,  qui  justo  tempore  in  lucem  editus  ad 
aetatem  adultam  pervenit. 

Corporibus  gravidarum  collisis,  aut  vitiatis , aut 
debilitatis,  saepe  incidunt  abortus.  Qui  si  crebrius 
fiant,  profluvium  album  fere  semper  inferunt:  quin 
etiam  valetudinem  conquassant , atque  totam  illam 
malorum  cohortem  invitant,  quibus  affectus  contine- 
tur hystericus. 

Femina  crebros  passa  abortus,  postquam  iterum 
gravida  esset,  coepit  uti  cortice  peruviano,  cujus  tres 
drachmas  quotidie  sumsit  diutius,  et  justo  tempore 
enixa  est  infantem  omnibus,  quos  antea  pepererat, 
valentiorem. 


1 Medicamentorum  compositiones  explicabit  pharmaco- 
poea  Londinensis. 


Cap.  Vm  De  alvo. 

C A P.  Y. 

De  alvo. 

Homines  frequentia  alvum  exonerandi  plurimum 
inter  se  differunt.  Alteri  semel  tantum  singulis  men- 
sibus venter  solutus  est;  alteri  duodecies  quotidie 
descendit  per  triginta  annos,  uti  ipse  mihi  narravit* 
et  dein  septies  quotidie  per  septem  annos;  neque  vir 
hic  interea  inacuerat,  quin  potius  aliquanto  habitior 
factus  erat. 

Tam  feminis  quam  viris  contigisse  novi,  ut 
stercora  multos  menses  restarent  coacervata  in  in- 
testino recto  , ubi  coacta  sunt  in  molem  duram , ma- 
jorem quam  quae  corporis  viribus  expelli  posset  sine 
auxilio  chirurgi.  Signa  hujus  mali  sunt  dolores  ven- 
tris et  perpetua  desidendi  voluntas  etiam  statim  post 
dejectiones;  tum  vero  stercora  non  nisi  liquida  red- 
duntur, et  simul  est  difficultas  urinae. 

Interior  intestini  recti  tunica  adeo  interdum  laxa- 
tur, ut  cum  stercore  semper  descendat,  aut  etiam  in- 
ter equitandum;  nec  redeat,  donec  manu  fuerit  repo- 
sita. Fomentum  adstringens  post  singulas  dejectiones 
utiliter  adhibetur. 

A taenia  et  ascaridibus  fit  prurigo  ani  vespere 
molestissima. 

Nonnullos  tentant  sine  causa  manifesta  haud  me- 
diocres ani  dolores,  qui  interdum  mulcentur,  saepius 
exasperantur  dejectionibus;  non  raro  saeviunt  magis 
in  lecto  et  noctu,  quam  aut  interdiu,  aut  inter  am- 
bulandum, aut  equitandum.  Per  multos  annos  non 
cessarunt  aegros  fatigare. 

Exulceratio  facta  per  exiguum  emplastrum  can- 
tharidis imo  femori  admotum,  et  tres  menses  servata, 
profuit  adversus  hoc  malum. 

'Similes  his  dolores  oriuntur  ex  inflammatione  ani 
aut  vicinarum  partium,  solentque  sedendo,  stando, 
tussiendo,  sternuendo,  mejendo,  majorem  in  modum 
intendi.  Si  hujusmodi  inflammatio  solvi  nequeat, 
verum  suppuret  et  fiat  abscessus , sanato  demum 
ulcere  saepe  eveniet,  ut  valetudo,  ubi  fuerit  tenuior, 
intra  breve  spatium  prorsus  perdita  sit,  Tei  aliis  de 
causis , vel  a tabe  pulmonali  ingruente ; sive  quod 
morbus  initio  fuerit  totius  corporis,  seu  quod  habitus 

longa  suppuratione  fuerit  vitiatus,  priusquam  per  se, 
vel  ferro  , pus  emitteretur.  Ut  praecaveatur  exitus 
hujusmodi  infaustus,  utile  fuit  ulcus  excitare  prope 
genu  in  femoris  parte  interiore,  quamprimum  anus 
spectaverit  ad  sanationem  \ 


C A P.  VI. 

De  aneurysmate . 

^Tumores  colli  aneurysmatici  durarunt  multos  annos 
sine  aliis  incommodis  praeter  tumorem  et  spirandi 
difficultatem;  tandem  vero  in  mortem  repentinam 
desierunt.  Haud  pauci  tumores  vel  aneurysmatici, 
vel  certe  manifesta  pulsatione  aneurysmatum  aemuli, 
post  multos  tandem  annos  sponte  sua  coeperunt  im- 
minui, et  fere  finiti  sunt. 


C A P.  VII. 

De  angina  et  febre  rubra. 


onsueta  aliarum  febrium  signa  in  febre  etiam  rubra 
incipiente  nascuntur;  porro  die  primo  vel  secundo 
cutis  praeter  solitum  rubet,  et  fauces  plerumque  le- 
viter dolent;  simul  in  nonnullis  fiunt  tumores  glan- 
dularum , cum  in  aliis  locis,  tum  maxime  post  aures, 
et  modo  discutiuntur,  modo  maturescunt.  In  aliis 
vero  brachia,  et  praecipue  digiti,  tumuerunt;  id  quod 
nullo  discrimine  experti  sunt  et  illi , quos  levissime 
attigit  hic  morbus  , et  quos  occidit. 

Tertio  vel  quarto  die  faucium  dolor  fere  conquie- 
scit; sexto  autem  rubor  cutis  incipit  se  subducere;  et 
ubi  omnia  rite  procedunt,  morbus  post  septimum 
diem  festiiyanter  recedit. 

Interdum  rubor  per  universam  cutem  diffunditur; 
interdum  pectus  et  brachia  solummodo  rubent;  et 
non  raro  vidi  exteriorem  carpi  partem  levi  rubore 

Vide  quae  de  fistula  ani  infra  praecepta  sunt. 


Cctp,  VII,  De  fcbve  rubra. 


13 


suffusam,  cujus  nusquam  alibi  reperiri  vestigium  po- 
tuit. Cutis  nunc  rubet  sine  ullis  maculis , aut  aspre- 
dine; nunc  in  inoleculas  attollitur,  similes  iis  quae 
ex  urtica  nascuntur;  interdum  quoque  color  in  aliis 
locis  saturior,  in  aliis  dilutior  est;  vidi  etiam  pustu- 
las exiguas  hic  illic  sparsas , morbillorum  speciem 
satis  accurate  repraesentantes. 

Morbo  finito  tota  cuticula  solet  renovari ; nam  ve- 
tus vel  in  squamas  furfureas  abiens  deteritur,  vel 
ejus  jam  mortuae , et  cuti  subjectae  male  haerentis, 
majores  laminae  decidunt.  Color  parum  refert  ad 
aegrotantis  salutem.  Vidi  eum  insigniter  auctum  sine 
fructu,  et  imminutum  sine  detrimento.  Lecti  tepor 
non  semper  utilis  est  ad  eliciendum  hunc  ruborem; 
memini  enim  illum  in  quadam  languidiorem  fuisse, 
dum  in  lecto  jaceret,  et  postquam  surrexisset  semper 
magis  viguisse.  Huic  colori  saepe  accedit  cutis  pru- 
ritus satis  molestus. 

Hic  morbus  haud  multum  dissimilis  est  morbillo- 
rum; a quibus  tamen  sollicite  discernendus  est,  cum 
medendi  rationem  longe  diversam  postulet.  Sub  hac 
febre  rubor  late  iuficit  cutem;  qui  in  morbillis  dividi- 
tur in  inultas  distinctas  maculas,  inter  quas  naturalis 
color  conspicitur.  Tum  vero  in  morbillis  maculae  illae 
rubrae  paululum  eminent  supra  reliquam  cutem,  sic  ut 
digito  super  eas  leniter  moto  quaedam  scabritia  depre- 
hendatur; quae  maximam  partem  nulla  est  in  febre 
rubra,  nisi  forte  exigua  aspritudo  in  brachiis.  Deinde 
tussis,  sternutamenta,  oculorum  mador,  et  palpebra- 
rum tumor,  quae  signa  sunt  morbillorum  propria,  in 
hac  febre  desiderantur.  Postremo,  morbilli  tertio  fere 
die  in  facie  oriuntur,  et  quinio  vel  sexto  in  brachiis; 
quod  in  febre  rubra  contra  fit,  ut  modo  dictum  est. 

Languor  et  sollicitudo  sunt  quidein  plerorumque 
omnium  febrientium  communes;  hos  tamen,  de  qui- 
bus sermo  est,  majorem  in  modum  fatigant.  Quin 
etiam  acer  humor  copiosus  in  fauces  et  nares  inter- 
dum depluit,  partim  salivae  specie  exspuendus,  par-» 
time  naribus  destillans,  unde  aegri  fiunt  surdastri, 
rauci,  vel  fere  muti,  et  interea  sapor  omnium  rerum 
et  odor  iliis  perit.  Hoc  profluvium  acre  interdum 
exulcerat  intus  nares  et  totum  labrum  superius,  sic 
ut  crusta  obducta  multos  dies  x>erseveret  post  morbi 
fugam. 

Febris  modo  descripta  saepe  cpiidem  mortifera 
est;  saepius  vacat  periculo;  et  interdum  adeo  mitis 
est,  ut  haud  ultra  paucas  horas  duret,  et  forsitan 
inobservata  praeteriret,  nisi  brevis  quidam  languor, 
et  nonnullus  cutis  rubor,  et  alii  in  eadem  domo  hoc 
morbo  impliciti  de  natura  languoris  dubitare  nos 
non  sinerent,  etiam  in  iis,  qui  tam  leviter  laborant. 

Haud  temere  alium  morbum  repereris,  in  quo 
aegri  saepius  desipiunt,  et  cum  minore  periculo.  In 
ceteris  febribus  mens  raro  turbatur,  donec  aegri  jam 
in  malis  suut;  ideoque  hoc  signum  non  injuste  ter- 
ret: sed  in  febre  rubra  aegri  vel  ipso  primo  die  de- 
lirant; atque  interdum,  licet  omni  alio  periculi  indi- 
cio vacent,  tamen  non  cessant  aliena  loqui  singulis 
noctibus  ab  initio  morbi  usque  ad  finem. 

Inter  impuberes  utriusque  sexus  contagione  facil- 
lime propagatur  haec  febris.  Mares  vigesimum  an- 
num egressi  parum  illi  sunt  opportuni;  quamquam 
tinum  atque  alterum  vidi,  qui  post  trigesimum  annum 
in  eam  inciderant.  Feminas  autem  non  modo  adul- 
tas, sed  etiam  vetulas  non  paucas,  eadem  tentatas 
curavi;  quo  tamen  aetate  fuerint  provectiores,  eo  se- 
curiores erunt  ab  hoc  malo. 

Nondum  satis  exploratum  habeo,  quamdiu  semen 
hujus  afFectus  in  corpore  delitescat,  priusquam  accen- 
dat febrem  et  alia  sui  indicia  prodat : memini  lainen 
sanam  puellam  accessisse  ad  puerum  hoc  morbo  im- 
plicitum , quae  quinto  post  die  coepit  ipsa  aegrotare ; 
et  fieri  potest  ut  idem  ubique  spatium  intercedat  in- 
ter contagionem  et  febris  initium.  Nam  in  variolis 
novimus  certam  hujus  intervalli  legem  in  omnibus 
fere  aegrotis  servari. 

In  iis,  qui  hoc  morbo  perituri  sunt,  fieri  solet 
circa  quintum  vel  sextum  diem  torpor,  aut  spirandi 
difficultas,  et  cum  hac  interdum  sputa  cruenta,  licet 
pulmones  antea  integri  fuerint.  Nonnullis  quidem, 
sed  perpaucis,  contigit  esse  tam  infelicibus,  ut  signis 
periculosis  omnigenis  fatigati  intra  triduum  succum- 
bant. 

ex  hoc  morbo  convalescunt,  iis,  febre  jam 
iuclinata  et  pene  victa,  glandulae  sub  auribus  non- 
mmquam  tument  et  non  leviter  dolent;  interdum 
quoque  in  pus  abeunt.  Neque  vero  testiculi  semper 
fuerunt  liberi  a tumoribus;  artusque  diutius  vexati 

sunt  doloribus , quales  sunt  rheumaticorum , et  aqua 
inter  cutem, 

§.  2.  De  angina . 

In  febre,  quae  modo  descripta  est,  aliquis  seinper 
est  cutis  rubor,  et  plerumque  nonnullus,  sed  obscu- 
rus faucium  dolor.  Quodsi  fauces  exiguis  ulceribus 
obsessae  paulo  vehementius  doluerint,  tum,  utcunque 
cutis  colorata  sit,  morbus  non  ab  hoc  colore,  sed  a 
faucium  allectu  nomen  habet,  et  angina  maligna  vulgo 
dicitur.  Quin  etiam  mulli  existimant  cmn  nomine  na- 
turam quoque  febris  mutari.  Qua  de  re  judicet  lector, 
postquam  morbi  utriusque  historias  secum  animo  per- 
penderit. 

Saepe  equidem  dubitavi , febrisne  in  quibusdam 
antecessisset  faucium  crustas  et  ulcuscula,  an  ea  se- 
cuta esset.  Etenim  vel  primo  febris  die  interdum  vidi 
fauces  istiusmodi  ulceribus  occupatas,  quae  vix  cre- 
dibile erat  intra  dieculae  spatium  in  tantum  crescere 
potuisse.  Ortus  autem  harum  crustarum  aegros  facile 
latet,  cum  dolor  initio  est  satis  modicus  neque  com- 
parandus cum  illo,  qui  fit  ex  faucium  inflammatione. 
Devorandi  etiam  labor  vix  est  ullus,  aut  saltem  opi- 
nione multo  minor,  si  quis  e faucium  conditione  il- 
lum aestimaret. 

. In  locis  mox  ulcerandis  cuticula  videtur  solito  pal- 
lidior, et  brevi  postea  fit  alba,  aut  cineritia , quae 
avulsa,  vel  sponte  sua  rimas  agens,  sordidum  exhibet 
ulcus  sine  ullo  pure.  Hae  crustae  solent  occupare  ton- 
sillas, velum  pendulum  palati,  uvulam,  oesophagum, 
tracheam,  et  totas  intus  nares;  e quarum  partium  tu- 
more, ubi  ulcera  fuerint  alta  et  numerosa,  aeger  fit 
raucus,  vel  vox  illi  fere  supprimitur.  Aliquando 
etiam  guttur  extrinsecus  et  tota  facies  tument. 

Yidi  ego  primo  morbi  die  cutem  universam  rubore 
Suffusam.  Interdum  brachia  tantum  rubuerunt,  et 
pectus.  In  aliis  hic  color  non  nisi  quarto  morbi  die 
in  conspectum  venit:  denique  in  quibusdam  nullus 
omnino  rubor  fuit  per  totum  morbum.  Colore  vigente 
aeger  non  relevatus  est,  et  decedente  non  pejus  ha- 
buit. 

Inspectis  faucium  crustis  conjectura  quidem  fieri 
potest  de  periculo  aegri,  quod  eo  majus  erit,  quo  la- 

tius  illae  manent,  quo  altius  carnibus  insideant,  qno 
haereant  pertinacius,  quo  saepius  renascantur  et 
magis  ad  gangraenam  spectent.  Conditio  tamen  ha- 
rum crustarum  index  est,  non  autem  causa  periculi. 
Febris  enim  istiusmodi  est  et  in  tantum  affliguntur 
vires , ut  liceat  praeclare  intelligere  gravius  multo 
subesse  malum,  quam  uvulae  aut  tonsillarum  affe- 
ctum, quas  in  aliis  morbis  saepe  videmus  sine  vitae 
discrimine  erodi,  quas  etiam  novimus  tuto  posse  ex- 
cidi. Haec  itaque  ulcera,  non  secus  ac  in  peste  bu- 
bones et  carbunculi,  cum  morbum  quidem  indicant, 
tamen  periculum  a febre  sola  pendet. 

Morbus  hic  modo  tam  initis  est,  ut  nulla  remedia 
postulet;  modo  tam  gravis,  ut  omnia  vincat.  Non- 
nulli secundo  die  torpent,  et  difficulter  spiritum  tra- 
hunt, reflexo,  quantum  maxime  fieri  potest,  capite; 
atque  ita,  muco  sordido  et  graveolente  e naribus  flu- 
ente, faucibusque  fere  putribus,  perierunt.  Contra 
alii,  postquam  levissima  hujus  morbi  signa  per  bi- 
duum experti  sunt,  nullo  negotio  convaluerunt.  At 
plerisque  febris  accenditur  non  mediocris,  quae  vix 
septimo  vel  octavo  demum  die  in  melius  mutari  coe- 
pit. Simul  iii  quibusdam  salivae  cursus  notabilis  ex 
ore  fertur. 

Languor  est  his  aegrotis,  et  debilitas,  et  jactatio, 
majores  quam  pro  ratione  febris.  Morbo  in  pejus 
verso  intenditur  sollicitudo  et  non  raro  accedit  tor- 
por* tum  quoque  mucus  sordidus  e naribus  destillat^ 
spiritus  olet,  et  resupinato  collo  aegro  ducitur;  cibi 
etiam  et  medicamenta  respuuntur,  neque  tamen  ideo 
quia  devoratio  molesta  est,  quae  saepe  ad  mortem 
usque,  quod  miratus  sum,  satis  facilis  manet,  quam- 
vis fauces  sordidissimis  ulceribus  fuerint  undique  cir- 
cumtectae  et  spiritus  pene  interclusus.  Tracheam 
forsitan  magis  quam  oesophagum  occupant  haec  ul- 
cera. 

luter  signa  rariora  numerari  potest  sanguis  e 
naribus  ubertim  profluens.  Finito  morbo  nonnullos 
adoriuntur  dolores  et  tumores  rheumatici.  Novi 
quos  hic  morbus  bis  tentaverit;  quod  tamen  perpau- 
cis accidit. 

Anginam  in  morbis  ineuntis  aetatis  recte  numera- 
veris. Mares  certe,  qui  jam  adulti  sunt,  raro  cum 
ea  conflictautur.  Duos  curavi  juvenes,  qui  annum 

vigesimum  attigerant;  item  virum  unum  robustum, 
qui  trigesimum  annum  excesserat.  Praeter  hos  autem 
neminem  marem  adolescentia  egressum  in  hoc  morbo 
me  vidisse  memini.  At  usu  didici  feminas  nunquam 
prorsus  securas  esse  ab  hac  valetudine;  quamquam 
vetulae  sint  illi  minus  opportunae,  quam  juniores. 
Quae  autem  huic  febri  maxime  subjecta  est,  eadem 
aetas  tenera  gravissime  periclitatur;  contra  ac  fit  in 
variolis  et  morbillis. 

Inciso  pueri  cadavere  sexto  morbi  die  extincti, 
velum  pendulum  palati  plane  putre  erat,  tonsillae 
vero  extrinsecus  fuscae,  sordidissimae,  intus  lividae; 
uvula  muco  crasso,  membranam  dixisses,  contegeba- 
tur; epiglottis  et  oesophagus  integri  erant.  Mucus 
autem  ille  tracheam  quoque  velabat  usque  ad  ejus 
divisionem,  in  cujus  superiore  parte  fere  in  membra- 
nam coierat,  in  inferiore  muco  similior  erat. 

Ex  iis,  quae  de  febre  rubra  et  angina  memorata 
sunt,  longe  verosimillimmn  videtur,  unum  eundem- 
que  morbum  hoc  vel  illo  nomine  appellatum  fuisse, 
prout  indicia  alterutra  gravius  incubuerint.  De  quo 
etiam  id  nos  facit  certiores  , quod  ambo  una  semper 
fiunt  vulgares.  Atque  haec  procul  dubio  vincet  sen- 
tentia, modo  illud  concedatur,  cujus,  ni  fallor,  ipse 
testis  fui,  nimirum  inter  plures  pueros  et  puellas, 
qui,  ut  saepe  fit,  in  unis  aedibus  simul  correpti  sunt, 
hos  febrem  rubram,  illos  vero  anginam  fuisse  exper- 
tos. Yerum,  ut  maxime  fuerint  hi  morbi  diversi,  meo 
quidem  judicio,  utriusque  curatio  eadem  esse  debet; 
si  exceperis  illa  remedia,  quae,  ut  quibusdam  visum 
est,  faucibus  sunt  admovenda. 

Paulo  magis  interest,  hic  afFectus,  tamquam  vario- 
lae, nuuquainne  repetat.  Equidem  nullus  dubito, 
quin  nonnulli  bis  illo  fuerint  impliciti.  Putet  tamen 
hoc  raro  fieri,  cum  aliter  in  tam  vulgari  morbo  se- 
cunda contagio  non  minus  certa  esset,  quam  in  sca- 
bie, aut  morbis  venereis. 

Aliquos  curavi  adultos,  qui  saepe  vexati  fuerunt 
dolore  faucium,  et  ulcusculis  prorsus  similibus  illis, 
quae  in  angina  nascuntur.  Tamen  febris  vel  nulla, 
vel  levissima  fuit  et  color  cutis  naturalis.  Et  siqui- 
dem incommodi  aliquid  habuerit  hic  affectus,  tamen 
adeo  vacavit  periculo,  nt  haud  sciam  an  quoquo  modo 
pertineat  ad  anginam. 

Quod  attinet  ad  curationem  febris  rubrae  et  angi- 
nae, levis  iste  faucium  dolor,  longe  alius  quam  qui 
fit  ex  inflammatione , sanguinis  missionem  certe  non 
postulat;  quam  etiam  horum  aegrorum  tenera  plerum- 
que aetas  et  habitus  corporis  infirmus  non  obscure 
prohibent.  Interdum  tamen  juvit  modica  sanguinis 
missio  initio  morbi,  cum  ardor  et  dolor  capitis  vehe- 
mentius fatigarint  aegrum  cibis  lautioribus  assuetum. 
Sed  eam  in  plerisque  tutius  omitti  putaverim , et  in 
paucissimis  utiliter  repeti  posse;  quamquam  non  ne- 
gaverim me  adfuisse  nonnullis,  quibus  sanguis  bis 
detractus  fuerit  impune.  Alvus  semel  quotidie  soluta 
nemini,  quantum  scio,  nocuit;  at  nunquam  auctor  es- 
sem ut  saepius  moveatur.  Quod  si  sua  sponte  fuerit 
solutior,  quantocyus  erit  cohibenda.  Morbo  tamen 
mitigato,  praesertim  in  pueris,  utiliter  adhibentur  ea, 
quae  alvum  leniter  movent.  Emplastra  cantharidis 
non  mediocriter  prosunt:  ideoque  illis  carere  aeger 
non  debet,  donec  morbus  inclinatus  sit. 

Aqua,  in  qua  decoctus  est  cortex  peruvianns,  uti- 
lis est  in  hoc  morbo;  cui  adjici  possunt  pauca  grana 
cujusyis  jucundi  pulveris  aromatici,  ubi  aeger  fuerit 
languidior.  Ex  decocti  hujus  et  decocti  hordei  com- 
positi, singulorum  pari  mensura,  fit  quoque  garga- 
risma,  quo  saepe  est  gargarizandum ; quod  etiam  in 
fauces  infantum  per  fistulam  infundi  debet.  Nec  ta- 
men hoc  moleste  repetendum  est,  ultra  quam  aegri 
libenter  ferant;  etenim  auxilium  inde  sperandum  non 
multo  majus  est,  quam  ex  crebra  sorbillatione  hujus 
vel  jucundioris  cujuslibet  succi,  qui,  dum  per  fauces 
transit,  abluat  illas  abstergatque.  Adulti  quidem 
sordibus  ablutis  gargarismata  reddunt:  infantibus  au- 
tem quicquid  sic  sorbeatur,  sive  infundatur,  in  sto- 
machum pariter  descendit.  Idem  fit,  ubi  aliquid  in 
nares  infusum  est;  quod  igitur  vix  tuto  facere  licebit, 
ne  scilicet  sordes  ablutae  plus  noceant  in  ventriculum 
demissae,  quam  si  in  naribus  restitissent. 

Omnis  alia  faucium  curatio  praeter  gargarismata, 
ut  mihi  videtur,  est  repudianda,  utpote  taedii  mul- 
tum, auxilii  parum  aut  nihil  allatura.  Multi  tamen 
docti  expertique  medici  aliter  de  hac  re  sentiunt,  et 
multum  ad  aegri  salutem  conferre  putant  ea  remedia, 
quae  faucium  propria  sunt.  Quapropter  non  cessant 
incidere  satis  altis  plagis  crustas  illas  circa  tonsillas 

et  uvam,  ubicunque  ferrum  admovere  licet;  quo  facto, 
palatum  ungunt  medicamento,  quod  habet  mellis  rosae 
unciam  , 0x3  mellis  aeruginis  drachmam  ; atque  hoc 
etiam  lances  saepe  quotidie  illinunt.  Postremo,  etiam 
vi  quadam  non  dubitant  carnem  fungosam  sordidam* 
que  a partibus  ulceratis  avellere;  quae  tamen  usque 
renascetur,  donec  febris  constiterit.  Dolendum  in- 
terea est  iis,  qui  hanc  viam  insistunt,  vix  locum 
esse  hujusmodi  medicinae  in  aetate  puerili,  ubi  mor- 
bus hic  praecipue  acutus  esse  consuevit;  nec  in  qua- 
libet aetate , modo  crustae  illae  nares  tracheamve 
occupent,  quibus  maxime  opus  est  remedio. 


CAP.  VIII. 

De  aphthis , 

iVphthae  praecipue  nascuntur  in  pueris,  et  seniori- 
bus, et  iis,  qui  febribus  longis  fuerint  debilitati.  Ac- 
cedunt dolor  faucium,  difficultas  devorandi,  raucitas, 
tussis,  singultus  et  cupiditas  exspuendi  pituitam,  ut 
aegris  videtur  quam  aphthae  mentiuntur.  Adversus 
hunc  morbum  cortex  peruvianus  tuto  adhibetur,  et 
fortasse  utiliter. 

Ulcuscula  aphtharum  vulgo  existimantur  non  so- 
lum os  et  fauces  occupare,  verum  etiam  in  stoma- 
chum descendere  et  totum  intestinorum  canalem 
obsidere.  Hoc  non  semper  ita  fieri  constitit  incisis 
cadaveribus  duorum  lentis  febribus  peremtorum,  quo- 
rum ora  diu  contecta  fuerant  aphthis,  licet  nullum 
earum  vestigium  infra  fauces  deprehendi  posset. 

Praeter  aphthas  illas,  quae  in  morbis  acutis  ori- 
untur,  ubi  corporis  habitus  est  infirmior,  dantur  etiam 
aliae,  longas  vocaveris,  quae  os  interdum  male  ha- 
bent inultos  non  solum  menses,  sed  etiam  annos, 
sine  febre  aut  alio  graviore  malo.  Hujusmodi  aph- 
thae consecutae  sunt  paralysin  faciei,  et  triennium 
manserunt.  Indiae  occidentalis  incolae  interdum  se- 
cum  reportant  hoc  vitium  in  Angliam,  e quibus 
didici  illud  in  istis  insulis  aliquando  fieri  frequentis- 
gimuin,  et  non  raro  desinere  in  alvum  fusam,  aut 
dysenteriam  mortiferam. 

C A P.  IX. 

De  arthritide. 

J^Lrthritis  incipit  a dolore  primi  articuli  pollicis  pe- 
dis , qui  brevi  saturrime  rubet  et  paulo  post  tumet. 
Yehementia  primi  doloris  raro  perseverat  ultra  qua- 
tuor  et  viginti  horas:  at  cruciatu  nondum  penitus 

iinito,  dolor  similis  vel  eandem,  vel  aliam  partem 
pedis  occupat,  totidem  circiter  horas  duraturus.  Hu- 
jusmodi accessiones]  redeunt  vel  quotidie,  vel  post 
duos,  tres,  qualuorve  dies,  modo  per  mensem  unum 
aut  alterum , modo  vix  dimidium  mensem.  Ouiu 
etiam  interdum  post  longiores  inducias,  cum  tumores 
in  artubus  fere  subsederint  et  vires  multum  restitu- 
tae fuerint,  dolores  reversi  sunt,  et  pristinas  sedes 
occupaverunt,  claudicatione  et  tumore  iterum  infesti, 
deluso  interea  aegro,  qui  speraverat  morbum  fuisse 
finitum.  Fit  etiam  interdum,  ut  dolor  initio  levis, 
per  aliquot  dies  quotidiana  capiat  incrementa. 

Arthritidis  prima  accessio  raro  perseverat  plus 
octo  vel  decem  diebus,  et  toto  hoc  tempore  Yix  va- 
gatur extra  locum,  quem  principio  tenuerat.  Idem 
quoque  plerumque  obtinet  in  secunda  et  tertia  acces- 
sione. Postea  vero  ubique  et  pedes,  et  manus,  et 
genua  pererrabit,  priusquam  hominem  valere  jubeat. 
Postremo  nullus  erit  corporis  locus  a vi  morbi  se- 
curus. 

Noctu  post  primum  somnum  dolor  maxime  saevit. 
Numquid  igitur  arthritidi  commune  est  cum  iis  malis, 
quae  nervorum  propria  existimantur;  quae  fere  om- 
nia hoc  ipso  tempore  exasperantur  ? Verum  hoc  non 
est  perpetuum;  nam  in  aliquibus  dolor  interdiu,  quam 
noctu,  major  est. 

Principio  arthriticus  'non  raro  duorum  aut  plu- 
rium annorum  intermissionibus  fruitur.  Postquam 
malum  inveteravit,  semel  quotannis,  vel  saepius  re- 
vertetur. Ouo  vetustior  est  arthritis,  eo  minus  do- 
loris secum  ferre  consuevit  ; trahit  tamen  longius,  et 
artus  quoque  magis  diutiusque  debilitat.  Ubi  semel 
accesserit , pergit  plerumque  aegrum  revisere  per  re- 
liquam vitam.  Nondum  mihi  contigit  videre  quem- 
quam,  quem  sine  dubitatione  pronunciare  possim  pod- 
agram expertum  esse  ante  pubertatem. 


Cap.  /X.  De  arthritide. 


21 


Quamquam  vera  podagra  fere  semper  prima  sua 
accessione  pollicem  pedis  occupet,  lit  tamen  aliquando, 
ut  oriatur  in  calce,  vel  iu  superiore  parte  pedis,  vel 
in  malleolo ; qitodsi  prima  sedes  in  quovis  alio  loco 
fuerit  praeterquam  in  pede,  duratio  doloris  et  redi- 
tus ejus,  et  quae  consequuntur,  adeo  diversa  erunt 
al>  iis,  quae  arthritidis  propria  sunt,  ut  hujusmodi  af- 
fectus , si  dici  nequeat  rheumatismus,  alio  novo  no- 
mine notari  debeat,  quo  ab  arthritide  pariter  ac  rheu- 
matismo distinguatur.  Hi  quidem  dolores  non  solum, 
tamquam  rheumatismus , primo  suo  adventu  univer- 
sum corpus  pervagati  sunt,  et  duos  tresve  menses 
permanserunt;  sed,  quod  vix  unquam  cernitur  in 
rheumatismo , redierunt  his  vel  ter  eodem  primo 
anno,  et  deinde  toties  per  aliquot  annos.  Et  quam- 
quam multo  mitiores  sint,  quam  quos  infert  arthritis, 
tumor  tamen  major  est,  et,  quod  in  hoc  morbo  prae- 
cipue notatu  dignum  est,  artus  inde  magis  debilitati 
fuerunt  intra  biennium,  quam  aliorum,  qui  cum  justa 
atque  gravi  podagra  viginti  annos  conflictati  sunt. 
Haud  inepte  dixeris  hunc  affectura  naturam  obtinere 
inter  rheumatismum  et  paralysin  mediam.  Mihi  visi 
sunt  sexagenarii  saepius  eo  laborare  quam  juniores ; 
licet  non  defuerint  exempla  aegrorum , quorum  artus 
ante  anuum  trigesimum  hoc  vitio  facti  sunt  paene  inu- 
tiles L. 

Podagra  cum  ortum  suum  a parentibus  arthriticis, 
et  ah  intemperantia  saepe  ducit , tum  quoque  ab  aliis 
causis  incognitis , a quibus  non  tuti  sunt  sobrii  et 
temperati,  a sanis  majoribus  oriundi.  Feminae  multo 
minus  opportunae  sunt  huic  morbo , quam  viri ; ne- 
que tamen  rarum  est,  ut  feminae  quoque  podagra 
lententur.  Memini  arthriticorum  parentum  liberos 
omnes  hoc  domesticum  malum  vitasse,  praeter  unam 
e filiabus.  Aliam  cognovi  doloribus  arthriticis  nec 
non  ulceribus  cretam  fundentibus  miserrime  vexa- 
tam, quamvis  ipsa  ab  omni  intemperantia  longe  ab- 
horreret, et  nemo  propinquorum  ex  artubus  labd- 
rasset. 

Quem  morbus  articularis  creberrime  revisit,  eum, 
praeter  alia  mala,  tumores  exigui,  duri,  non  raro  fa- 
tigant, maxime  in  digitis  manuum  et  pedum , qui, 

1 Vide  caput  79.  de  rheumatismo. 

ut  vitietur,  calculis  pleni  sunt.  Taiulem  tumoribus 
inflammatis  et  exulceratis,  exit  humor  albus,  in  quo 
coierunt  quaedam  tamquam  creta,  et  diu  trahit.  Haec 
ulcera  et  crebrae  inflammationes  ad  extremum  fa- 
ciunt artus  rigere,  aut  omnem  eorum  motum  tollunt. 

Distentiones  leves  musculorum  in  arthriticorum 
malis  saepe  munerandae  sunt.  Inflatio,  ardor  et  acor 
stomachi,  cruditas,  fastidium,  nausea,  vomitus,  do- 
lores ventriculi  et  intestinorum,  vertigo,  sonus  intus 
in  auribus,  torpores,  jactatio,  dolores  vagi,  macies, 
languor  virium  et  animorum  sunt  ea  mala  , ex  qui- 
bus modo  haec,  modo  illa  instante  podagra  accedunt, 
vel  sequuntur  decedentem.  Omnia  fere  in  vetusta 
arthritide  nascuntur,  quorum  miser  arthriticus  poste- 
ros suos  heredes  fore  luget. 

Podagra  quamquam  initio  rarius  aegros  revisat, 
tempore  tamen  fit  familiarior,  et  accessiones  ejus  cum 
crebriores  tum  longiores  esse  consueverunt,  donec 
vix  ullum  spatium  datur  vel  ad  oblectandam  vitam, 
vel  ad  reliqua  ejus  munera  et  negotia  obeunda.  Quam- 
diu  aeger  in  dolore  est,  aliorum  auxilio,  tamquam  in- 
fans, eget:  sed  multa  obstant,  quo  minus  hoc  auxi- 
lium tam  facile , tamque  alacriter  ministretur.  Inter 
podagrae  mala  vix  debet  recenseri , quod  omnibus 
vitae  solatiis  corruptis,  viribusque  vel  sensim  perdi- 
tis, vel  incidente  paralysi  aut  apoplexia  subito  dele- 
tis , immaturam  mortem  inferat. 

Paucos  tamen  vel  pudet,  vel  piget  tam  tetrae 
valetudinis;  quin  multi  ambiunt  hunc  morbum,  et  si 
forte  aegrotaverint,  arthritidem  subesse  libenter  exi- 
stimant, et  se  consolantur  quod  aliquando  fiant  ar- 
thritici: quem  etiam  in  finem  multa  ultro  moliuntur: 
tamen  bene  evenit  ut  plerumque  excidant  volis. 

Haud  facile  dictu  est,  unde  evenerit,  ut  nonnulli 
morbi  in  quibusdam  regionibus  et  seculis  existimati 
fuerint  honesti  et  expetendi;  dum  alii  turpes  et  pro- 
brosi sunt;  licet  neque  in  ipsis  morbis  insit  justa  ali- 
qua honoris  aut  infamiae  causa,  neque  in  modo,  quo 
contracti  sunt.  Epilepsia  summum  terrorem  veteri- 
bus Romanis  videtur  incussisse:  herniae  quoque  adhuc 
dedecori  sunt.  Suus  quibusdam  affectibus  honos  ac- 
cessit, eo  quod  viro  cuidam  magno  contigerint;  vel 
quia  praecipue  invadunt  beatos  illos , qui  otio  et  om- 
nibus bonis  affluunt.  Ludovicus  XIY.  Galliae  rex, 

cum  forte  fistula  ani  laboraret,  non  pauci  ex  subditis 
ejus  si  l>i  persuaserunt  se  eodem  vitio  fuisse  correptos, 
et  non  leve  negotium  facesserunt  chirurgis,  qui  tura, 
vivebant,  ficto  suo  morbo  petentes  auxilium.  Quod- 
si  in  Gallia  fuisset  aqua  medicata,  quae  fistulam  po- 
tuisset inferre,  illuc  puto  haud  minus  cupide  propera- 
tum esset,  quam  Bathoniam  nostri  petunt,  ut  repor- 
tent podagram.  Hic  enim  est  ille  morbus  , qui  nunc 
apud  Britannos  in  honore  est;  quem  exoptant  ii,  qui- 
bus est  incognitus ; de  quo  etiam  gloriantur , qui  se 
jainjam  ab  eo  occupatum  iri  autumant:  quem  autem 
serio  deplorant,  quotquot  cum  lioc  acerbo  malo  revera 
conflictantur.  Hinc  fato  singulari  evenit,  ut  hodie 
plus  operae  detur  ad  gignendam,  vel  excitandam 
arthritidem , quam  ad  sanandam  et  penitus  fugan- 
dam. Quippe  tantum  honoris  huic  morbo  tributura 
est,  ut  omnia  alia  mala,  quae  arthritici  experiuntur, 
praeter  dolorem , ideo  oriri  existimentur , non  quia 
nimium  podagrae  passi  fuerint,  sed  quia  nondum  sa- 
tis. Et  profecto  arthritis  non  modo  non  culpatur  ut 
horum  causa  malorum,  sed  exoptatur  tamquam  in  cu- 
jus repetitis  accessionibus  unica  spes  sanitatis  repo- 
nitur. 

Propter  cupiditatem  vitae,  vel  mortis  timorem, 
plerique  homines  valetudinis  suae  conquassatae  et 
perditae  signa  sentire  pariter  ac  fateri  nolunt;  quae 
itaque  cuivis  causae  tribuuntur  potius  quam  appro- 
pinquanti et  inevitabili  morti.  Hinc,  ubi  vires  coe- 
perint deficere,  homines  facile  se  sinunt  persuaderi 
aegrotationem  suam  latenti  podagrae  deberi,  et  nihil 
deesse  ad  corporis  animique  robur  restituendum,  nisi 
justam  podagrae  accessionem.  Verum,  ut  nihil  dicam 
de  levibus  rationibus,  quibus  plerumque  innititur  spes 
latentis  arthritidis,  quaerere  velim  an  certo  constet, 
quod  fidenter  dicitur,  morbum  articularem,  ubi  sae- 
vit, omnes  alios  morbos  expellere?  et  ubique  licere 
vel  gignere,  vel  excitare  podagram,  sine  ullo  peri- 
culo cumulandi  priora  recentibus  malis?  Sunt  quae- 
dam regiones,  ubi  psora  est  morbus  frequentissimus ; 
atque  ibi  quoque  salutaris  esse  existimatur.  Febris 
etiam  intermittens  olim  a quamplurimis  medicis  cre- 
debatur esse  ministra  salutis;  et  idem  etiamnum  non- 
nullis persuasum  est.  Itaque  ejus  adventum  sibi  et 
amicis  gratulantur,  et,  quantam  in  ipsis  est,  cavent 

ne  nimis  cito  se  proripiat.  Has  quidem  opiniones  in 
Anglia  jam  fere  delevit  dies ; et  ubi  remedium  poda- 
grae haud  minus  praesens  inventum  sit ^ quam  quae 
ad  modo  memoratos  morbos  adhibentur,  cognoscemus 
tandem , quam  tuto  et  utiliter  morbus  quoque  articu- 
laris in  perpetuum  submoveri  possit. 

Si  quis  tamen  contendat  arthritidem  esse  cona- 
tum corporis,  quo  humores  nescio  quos  corruptos  ex- 
pellat; ad  experientiam  provocandum  est,  quae  sola 
erit  idonea  hujusce  litis  judex  et  arbitra.  Et  fateor 
nonnullos  reperiri,  qui  primo  podagrae  adventu  gau- 
dent, tamquam  qui  omnia  fausta  securn  ferat;  qui 
nihil  jam  nisi  valetudinem  integerrimam  somniantes, 
facile  credunt  hanc  primam  accessionem  mire  pro- 
fuisse; qui  mos  est  hominum,  quoties  novos  medicos 
et  novas  medendi  rationes  experiuntur.  Sed , his 
missis,  illos  consulamus,  qui  diu  et  saepe  ex  artubus 
laborarunt  et  intime  norunt  hunc  affectum.  Inter 
plurimos,  quos  vidi  quorumque  historias  literis  man- 
davi, ut  minimum  dicam,  duplo  plures  sunt,  in  qui- 
bus podagra  aliis  morbis  supervenit  sine  minima 
eorum  levatione,  vel  in  quibus  nova  mala  attulit 
prioribus,  quam  quibus  proluisse  visa  est:  et,  meo 
quidem  judicio,  quae  mala  podagrae  imputata  fuerunt, 
multo  certius  ab  ea  profluxerunt,  quam  quae  bona. 
Interdum  quidem  fieri  videmus,  ut  alii  morbi  con- 
quiescant podagra  superveniente;  quod  etiam  fit  ac- 
cedentibus febribus,  paralysi,  asthmate,  variolis,  et 
insania,  quorum  omnium  non  pauca  exempla  vidi, 
licet  hos  morbos  dixerit  nemo  salutares.  Contra  mor- 
bus articularis  saepe  invasit  vertiginosos,  asthmaticos, 
fastidientes,  et  melancholicos,  quos  adeo  non  leva- 
vit , ut  mala  eorum  multum  exasperaverit.  Porro 
haec  omnia  in  nonnullis  aegris  simul  cum  podagra 
semper  accesserunt,  et  per  totum  ejus  spatium  perse- 
veraverunt. 

Quos  arthritis  raro  occupat,  et  deinde  brevi  relin- 
quit, illi  leviter,  aut  vix  omnino  laeduntur;  haud 
secus  ac  fit  interdum,  ut  epilepsia,  quae  raro  accedit, 
haud  impediat  quo  minus  epilepticus  senectute  tan- 
dem, potius  quam  morbo  suo,  pereat.  Yerumtainen 
in  nonnullis  valetudo  a prima  usque  podagrae  acces- 
sione perturbari  coepit,  et  ex  illo  in  pejus  ruere,  do- 
nec prorsus  conquassata  sit  et  plane  perdita.  In 

quibus,  licet  dubitare  possimus,  podagra  necne  fuerit 
horum  malorum  causa,  de  illo  tamen  certi  sumus, 
quoti  non  fuerit  remedium. 

In  vetusta  arthritide,  quod  ante  memoravi,. dolor 
mitior  esse  consuevit,  quam  in  recenti;  et  hinc  for- 
sitan creverit  opinio,  illam  valetudinem  ab  imminuta 
ac  deficiente  podagra  oriri,  quae  vel  aetati  ingrave- 
scenti, vel  aliis  morbis,  vel  repetitis  ipsius  |iodagrae 
accessionibus  tantummodo  debetur. 

Memini  quendam  per  quindecim  annos  arthritide 
quotannis  laborasse,  et  eodem  tempore  difficultate 
spirandi  semper  fuisse  lentatum:  tandem  vero  corpo- 
ris constitutione  admodum  infirmata  et  fractis  om- 
nino viribus,  per  quinquennium,  tamdiu  enim  languit 
priusquam  moreretur , nec  asthma,  nec  arthritidem 
expertum  esse.  Quodsi  nemo  sibi  persuasisset,  hanc 
perditam  valetudinem  ideo  supervenisse,  quia  asthma 
cessasset  venire ; cur  magis  credibile  est , eam  ad 
podagram  subsistentem  referri  oportere?  Yehementia 
doloris  articularis  non  modo  non  prodest  sanitati,  ve- 
rum aliqua  ex  parte  videtur  efficere,  ut  in  his,  ci- 
tius quam  in  illis,  artuum  motus  pereat  et  alia  con- 
sequantur incommoda , quae  hujus  affectus  propria 
sunt;.  unde  evenit  ut  nonnulli  post  septem  annos  facti 
sint  infirmiores , quam  alii  post  annos  triginta. 

Yera  podagra  post  paucas  accessiones  adeo  ple- 
rumque infigitur,  ut  deinde  in  singulos  annos , vel 
saepius,  aegrum  revisat.  Interdum  tamen,  postquam 
quotannis  reversa  fuerat  diutius , scilicet  per  decem, 
duodecim,  quatuordecim , viginti , aut  etiam  octo  et 
viginti  annos,  tandem  inducias  dedit:  atque  hae  in- 
duciae servatae  sunt  annos  tres,  vel  decem,  vel  duo- 
decim, vel  etiam  triginta,  sine  miuiina  salutis  inju- 
ria ? quae  podagrae  conquiescenti  jure  objici  posset. 
Hujusmodi  exempla  declarant,  ubi  semel,  aut  sae- 
pius, aliquis  ex  artubus  laboraverit,  tamen  repetitas 
ejusdem  morbi  accessiones  non  esse  ad  sanitatem  ne- 
cessarias; quandoquidem  arthriticus  tuto  illis  caruisse  ' 
compertus  est,  etiam  ubi  morbus  adeo  penitus  inse- 
derat et  inveteraverat,  ut  e vulgi  opinione  vale- 
tudo et  vita  sine  ejus  auxilio  recte  procedere  non 
possent. 

Yerum,  ut  maxime  utile  fuerit  latentem  podagram 
excitare,  vel  crudam  et  imperfectam,  ut  ajunt,  rna- 

turare;  medici  tamen  omnes  fateantur  necesse  est, 
signa  hujusmodi  podagrae  esse  admodum  obscura  et 
vix  ulla  dari,  quibus  eam  vel  nosse,  vel  jure  suspi- 
cari possimus , nisi  accesserint  dolor  et  rubor , et  tu- 
mor pedis,  vel  aeger  ipse,  vel  parentes  ejus  antea 
tentali  fuerint  hoc  affectu.  Attamen,  quamvis  horum 
nihil  est,  haud  raro  contigit,  ut  principia  multorum 
morborum  longorum  et  nonnullorum  acutorum  ad 
podagram  relata  sint.  Error  autem  in  hac  re,  ubi 
tam  pronum  est  errare,  multa  secuin  mala  trahit; 
quorum  non  minimum  est,  quod  multos  induxerit 
longe  nimium  bibere  vini  et  potionum  meraciorum, 
sicut  vidi  aegros,  qui  biduum  tridumnve  fere  ebrii 
jacuissent , propterea  quod  , ut  ipsis  videbatur  , opus 
esset  podagra , quam  hoc  potissimum  modo  excitare 
sperabant.  Sed  licet  concesserim  ex  vita  intemperan- 
ter acta  hunc  tristem  morbum  facile  gigni  posse;  ta- 
men quisquis  per  dies  duos  vel  tres  nimio  se  cibo 
potuque  ingurgitet,  ille  certe  franget  opprimetque  cor- 
poris vires,  in  procinctu  stet  podagra,  necne;  et  pauci 
infidas  ibunt  perniciosam  esse  hujusmodi  intemperan- 
tiam , modo  alius  subsit  morbus,  quem  aeger  falso 
suspicatur  esse  articularem.  Saepius  multo  quam 
vellem  vidi  non  solum  ossa  cariosa,  scirrhos  et  car- 
cinomata cerebri,  pulmonum,  et  viscerum  abdominis, 
aliosque  morbos  longos,  verum  acutos  etiam,  inflam- 
mationes scilicet  pulmonum,  stomachi  et  aliorum 
viscerum,  qui  appellati  sunt  arthritici,  cui  consequens 
fuit,  ut  aromata  vinumque  ceteraque  ejus  generis 
adhiberentur , donec  nullus  vel  remedio , vel  alleva- 
mento locus  relictus  esset.  Quam  quoque  curationem 
etiam  ad  veram  arthritidem  tantum  auxilii  praesti- 
tisse non  puto,  quantum  detrimenti,  dolores  febrem- 
que augendo,  ubi  hic  morbus  fuerit  falso  suspectus. 

Multum  quidem  abest  ut  podagra  sit  morbus  in- 
solitus ; neque  tamen  ubique  obviam  fit,  quod  non- 
nullis videtur  persuasum.  Usu  doctus  rarissimum 
esse  crediderim,  ut  sub  initio,  relictis  artubus,  ce- 
rebrum, pulmones,  aut  ventriculum  occupet;  quam- 
quam in  vetusta  arthritide  hoc  interdum  contigerit, 
at  opinione  rarius.  Ubicunque  autem  dubii  simus,  af- 
fectus arthriticusue  sit,  an  ex  inflammatione,  quique 
poscat  refrigerari;  ibi  praestabit  cunctari,  donec  de 
natura  mali  constiterit:  quodsi  periculum  praeceps 

fuerit  et  omnis  morae  impatiens,  longe  perniciosius 
erit  Tenam  non  incidere  in  morbo  ex  inflammatione, 
quam  in  arthritide  sanguinem  detrahere.  Licet  enim 
id  improbetur  a Stdenhamo,  et  quidem  ])lerisque  fo- 
ret inutile,  non  tamen  est  semper  et  ubique  pericu- 
losum. Novi  podagricum,  cui  in  more  positum  erat 
singulis  morbi  accessionibus  venam  incidere;  quod 
sex  et  triginta  annos  facere  consueverat.  Alius  quo- 
que saeviente  dolore  arthritico  ad  sanguinis  missio- 
nem semper  confugit,  unde  dolor  illico  delinitus  est, 
et  somnus  placidus  recreansque  inductus.  Neque, 
quantum  intellexi,  aut  hunc  aut  illum  poenituit  tam 
abnormis  curationis.  Pauci  autem  negabunt,  ubi  pul- 
mones vehementer  laborant,  venae  incisionem  sine 
summo  periculo  omitti  non  posse,  quamquam  certis- 
sime constet  malum  ad  arthritidem  pertinere.  In  mor- 
bis longis,  qualiscunque  detur  podagrae  suspicio,  con- 
veniet neque  aquas  Bathonienses  imperare,  neque 
alia  quaevis  remedia,  quae  arthritidem  arcessere  exi- 
stimantur, modo  eadem  periculosa  essent,  si  ab  aliis 
causis  aegrotatio  proveniat:  optime  vero  aegro  consu- 
letur, si  nihil  aliud  moliamur,  quam  omnia  sic  ordi- 
nare ut  naturaliter  esse  debent,  aut,  ubi  grave  ali- 
quid inciderit,  id  levare. 

Haud  mihi  in  animo  est  expendere  facultates 
aquarum  Bathoniensium  et  medicamentorum  calefa- 
cientium, qualia  ex  aromatibus  et  vino  petuntur,  ad 
excitandam  podagram,  -sicubi  hoc  esset  expetendum. 
Post  brevem  usum  fama,  nisi  fallor,  minores  depre- 
hendentur. Leves  illi  vagique  dolores,  qui  sumtis 
remediis  antarthriticis  sentiuntur  et  vocantur  poda- 
grae rudimenta,  nunquam  fortasse  non  sentirentur  in 
aetate  inclinata,  si  quis  attente  animum  ad  eos  ad- 
verteret. 

Usum  longissimum  et  maximam  animi  intentio- 
nem in  indagandis  morborum  naturis  et  remediis 
eorum  per  se  frustra  esse,  nisi  fors  etiam  aliqua 
accesserit,  cum  ex  aliis  morbis  intelligiimis,  tum 
maxime  ex  athritide.  Quamquam  enim  hic  morbus 
prior  exstiterit  quam  antiquissimorum  medicorum 
scripta,  et  nulli  genti  nec  seculo  pepercerit;  quam- 
quam etiam,  ut  Sydeniiamo  videtur,  praecipue  oc- 
cupet viros  mentis  acumine  et  ingenii  viribus  prae- 
stantes, qui,  ut  vellent,  sic  etiam  possent  quales- 

cunque  notitias  a consilio’ vel  forte  profectas  arripere; 
nulla  tamen  adhuc  obscurior  quaestio  est,  quam  quae 
versatur  de  hujus  morbi  causis  effectibusque  et  re- 
mediis. Yerumtamen , cum  omnibus  jam  persuasum 
est,  arthritidem  sine  summo  periculo  fugari  non  pos- 
se, aequum  est  ut  hic  morbus  medicis  haud  amplius 
objiciatur  tamquam  artis  suae  opprobrium,  donec 
aegri  metus  suos,  nescio  quos,  deponant  et  velint 
sanari.  Utinam  tam  in  promtu  esset  invenire,  quam 
tutum  adhibere  podagrae  remedium! 

In  arthritide  non  solum  artus,  verum  etiam  ce- 
rebrum, ventriculus  et  intestina  saepe  laborant. 
Fonticuli  videntur  impedire  quo  minus  cerebrum  lae- 
datur. Yentriculo  praesidio  sunt  amara  et  quae  al- 
vum leniter  movent.  Atque  horum  utilitatem  reme- 
diorum usus  mihi  confirmavit. 

Yinum  meracum  multumque  arthriticis  valde 
- convenire  existimatum  est.  Quam  opinionem  credi- 
derim percrebruisse,  non  tam  quia  persuasum  sit  id 
ita  esse,  quam  quia  verum  esse  optaverint  qui  vi- 
num amant.  Yerum  isti  velim  meminerint  usum  vini 
largiorem  seorsim  laedere  ventriculum,  et  concoctio- 
nem impedire;  tum  quoque  eos  potissimum  gignere 
atque  alere  morbum  articularem,  qui  vino  dediti  simt; 
dum  pauperioribus , quibus  aqua  est  fere  unicus  po- 
tus, cupiditas  cibi  major  est,  et  concretio  digestioque 
facilior,  et  arthritis  fere  incognita.  Mihi  sane  conti- 
git paucissimas  videre  absolutas  et  perfectas  hujus 
morbi  sanationes:  unus  autem  et  alter,  qui  animali 
cibo  vinoque  ex  toto  abstinuerant,  restituti  fuerunt 
e summa  debilitate  et  miseria  in  valetudinem  adeo 
firmam,  ut  vita  non  amplius  esset  vel  aliis  inutilis, 
vel  sibi  ipsis  injucunda.  Attamen  rara  nimis  sunt 
haec  exempla,  quam  ut  confidam,  vel  etiam  multum 
sperem  fore,  ut  aliis  liceat  esse  aeque  felicibus. 

Ambigitur  invadentine  podagrae,  quasi  victus,  ma- 
nus dare  aeger  debeat,  otio  et  vestibus  mollissimis 
eam  excipiens;  an  summis  viribus  contendat  artus 
offectos  movere,  hostemque,  si  qui  fieri  possit,  ex- 
cutere. puo  magis  indulgetur,  eo  diutius  podagra 
manet;  quod  aegris  saepe  quidem  in  votis  est;  quod 
etiam  medicamentis  cupiunt  efficere.  Nempe  in  ea 
sunt  opinione,  materiam  arthriticam  in  quibusdam 
corporibus  gigni  et  indies  coacervari ; cui  nisi  de- 

bito  tempore  facilis  et  liber  exitus  sit,  valetudo  om- 
nigenis malis  erit  opportuna.  Alii  contra , ducti  non 
lain  ratione,  quam  impatientia  doloris,  nihil  non 
inoliti  sunt,  ut  arthritidem  incipientem  reprimerent, 
et  in  ipsis  quasi  inclinabilis  extinguerenf.  Magnus 
ille  Harveyus,  circumeuntis  sanguinis  repertor,  ut  a 
propinquis  ejus  accepi,  protinus  ut  podagram  adve- 
nientem sentiebat,  crus  affectum  in  frigidam  immit- 
tere solitus  est,  et  eo  pacto  dolorem  avertere.  Alios 
itidem  novi,  qui  podagram  incipientem  tepore  et  otio 
fovere  valde  recusarunt,  ac  potius  maxima  conten- 
tione animi  et  virium  artum  affectum  movere  et 
exercitare  non  cessarunt,  donec  sensim  recederet 
dolor  et  potestas  movendi  reverteretur;  id  quod  tan- 
dem consecuti  sunt.  Neque , quantum  scio , haec 
inorbi  propulsatio , vi  et  armis  facta , ullis  postea 
gravioribus  malis  pensata  est.  Quantum  autem  fieri 
potest  ad  excutiendam  podagram,  si  quis  omnes  ner- 
vos in  eo  contendat,  declarant  historiae  arthriticorum 
non  dubiae,  qui  membris  omnibus  capti,  cum  movere 
se  prorsus  non  posse  viderentur,  metu  subito  incen- 
dii aut  hostium  perculsi,  illico  obliti  sunt  podagrae, 
et  satis  agiliter  se  in  fugam  conjecerunt. 

Nollem  laudare  Harveyi  exemplum,  et  aliis  ad 
imitandum  proponere;  quamvis  ad  octogesimum  an- 
num vixerit,  et  non  tam  morbo,  quam  senectute  ex- 
tinctus  sit.  Tamen  non  comperi  illos  aegrotos  male 
sibi  consuluisse,  qui  artum  exercitando  impedierunt 
quo  minus  arthritis  ibi  sedem  suam  figeret.  Siquidem 
accessio  podagrae  revera  sit  corporis  quaedam  exo- 
neratio, per  quam  materia  morborum  jam  summe  ac- 
cumulata foras  projiciatur;  qui  fit,  ut  medicamentum 
purgans,  mox  a decessione  ejus  sum  tum,  toties  fecerit 
morbum  recrudescere,  et  pari  vehementia  ac  ante 
saevire?  Ouod  ut  ita  sit,  usu  cognitum  est  non  mihi 
solum,  seu  et  aliis  medicis,  quorum  auctoritas  et  est 
ct  esse  debet  summa.  Idem  quocfue  interdum  eve- 
nit, ubi  membrum  ab  arthritide  jam  convalescens, 
ictu  aliquo,  aut  distorsione,  aut  etiam  culicis  punctio- 
ne, laesum  fuerit.  Quae  res  certe  faciunt,  ut  aegre 
intelligi  possit  doctrina  de  arthriticae  materiae  cu- 
mulo, cui  hujus  morbi  accessiones  tribuantur. 

Plerique  ex  illis,  qui  fovent  podagram  caventque 
ne  quid  eam  maturius  submoveat,  saepe  vestiunt  ar- 

tus  ingenti  pannorum  laneorum  apparatu,  etiam  sub 
coeli  temperie  calidissima,  donec  qui  antea  fuerunt 
debiles,  jam  fiunt  prorsus  immobiles.  Haec  multi- 
plicia involucra  semper  suut  molesta  et,  ut  mihi  cjui- 
dem  videtur,  supervacua.  Fateor  partem  quamlibet 
corporis,  ubi  dolet,  tmnetque,  sensu  acutiore  esse 
praeditam  et  frigoris  minus  patientem:  verum  nulla 
ideo  integumenta  requiruntur,  praeterquam  quae  suf- 
ficiant arcendo  frigori,  si  quid  offensum  sit. 

Late  celebrantur  facultates  aquarum  Bathonica- 
rum  ad  mala  arthritica  moderanda.  Quae  tamen  vul- 
go perhibentur,  satis  inconstanter  dici  videntur  et 
vires  contra  podagram  his  aquis  tribui  efficaciores, 
quam  aut  usus , aut  ratio  confirmat.  Fontes  Bathoni- 
cae  sine  dubio  prosunt  adversus  inulta  ventriculi 
mala,  et  proinde  utiles  esse  possunt  arthriticis,  quo- 
ties vexantur,  ut  saepe  fit,  dolore  stomachi,  acore, 
aut  cruditate.  De  aliis  horum  fontium  viribus  ad  ex- 
citandam et  moderandam  et  sanandam  podagram 
perdifficilis  est  et  perobscura  quaestio.  Nondum  com- 
pertum habeo  has  aquas  extrinsecus  admotas,  vel 
saeviente  morbo  vel  conquiescente , fuisse  auxilio. 
Quin  artuum  debilitatem  balneo  Bathonico  auctam 
esse  vidi;  et  multo  praeseutius  fuisse  remedium  in 
mare  descendere,  quod  multa  me  exempla  docuerunt. 

Ubi  morbus  ex  articulis  in  ventriculum  traj’ectus 
fuisse  judicatur , ibi  consuetum  est  aegrotis,  si  non 
ipsis  medicis,  dolorem  nauseamque  et  vomitum  le- 
vandi spem  omnem  in  vino  ponere  et  potionibus  me- 
racioribus. Sed  in  hoc  ancipiti  malo  opium  et  aro- 
mata, meo  judicio,  non  solum  minus  detrimenti  se- 
cum  trahunt,  verum  etiam  sunt  auxilia  multo  poten- 
tiora.  Opium  etiam  tuto  datur  omnibus  arthriticis, 
quoties  vigilia  aut  dolor  urgeat. 

Pulvis  Porllandicus  1 unum  est  e multis,  quae 
vocantur,  remediis  specificis,  quorum  ortum  et  splen- 
dorem et  occasum  vidi.  Fama  ejus  nimis  rapide 
crevit  et  in  altius  evecta  est,  quam  ut  locum  suum 
tueri  posset.  At  nunc , censeo , aura  popularis  de- 
pressit eum  haud  minus  immerito,  quam  antea  extu- 

1 Pulvis  Portlandicus  habet  radicis  aristolochiae  rotundae, 
radicis  gentianae,  summitatum  et  foliorum  chamaedrjos, 
chamaepityos,  centaurii  minoriis,  singulorum  par  pondus. 

Ierat.  Antequam  cortex  peruanus  inventus  est,  ho- 
mines, longo  usu  docti,  istis  medicamentis  coeperant 
confidere,  quorum  vires  ad  sanaudas  febres  intermit- 
tentes proxime  ad  illum  corticem  accedunt,  aut  in 
quibusdam  etiam  superant.  Atque  in  aliis  quoque 
morbis  incerta  quaedam  fama  de  vera  medendi  ra- 
tione antecessit,  quae  non  nisi  longo  post  tempore  ab 
omnibus  demum  recepta  est  et  firme  stabilita.  Ne- 
que exigua  est  commendatio  alicujus  medicamenti, 
aut  parvam  ejus  exspectationem  movere  debet,  quod 
de  eo  bene  sperare  variae  gentes  et  plurima  secula 
consenserint.  Ad  hunc  fere  modum  pulvis  Portlan- 
dicus  ad  famam  perveuit.  Nam  medicamenta  sim- 
plicia, quae  habet  is  pulvis,  antarthriticorum  reme- 
diorum nomen  adepta  sunt  a variis  scriptoribus  tara 
veteribus  quam  hodiernis  l.  Cum  vero  arthritis 
maxime  noceat  stomacho,  ut  nec  appetat  aeger,  neque 
concoquat  cibos  sicut  assuevit;  veri  non  dissimile  est, 
morbum  hoc  adeo  coerceri  ac  reprimi  posse  ab  iis  re- 
bus, quae  vim  addant  ventriculo,  ut  si  ipsa  salus  non 
sit  reditura , saltem  multum  allevamenti  inde  jure 
sperari  possit. 

Pulvis  Porflandicus  infamis  factus  est  magna  ex 
parte  ob  grandem  ejus  molem,  quam  cum  pauci  de- 
vorare possent,  tamen  fautores  ejus  omnibus  devo- 
randam imperabaut;  tum  quia  non  morbo,  sed  reme- 
dio ejus  imputata  sunt  omnia  illa  mala,  quae  propria 
sunt  arthritidis,  et  praecipue  paralyses  et  apoplexiae  ; 
quae  quidem  mihi  non  dubium  est  quin  ad  arthriti- 
dem revera  pertineant,  quoniam  in  non  paucis  secu- 
tae sunt  longas  et  vehementes  podagrae  accessiones. 
Eae  certae  sunt  hujus  pulveris  potestates  , ut  operae 
pretium  fuerit,  quae  in  illo  prava  sunt,  corrigere  et 
emendare.  Etenim  dum  fama  ejus  vigeret,  in  tot 
aegris,  qui  eo  usi  sunt,  podagra  vei  mitior  facta  est, 
vel  rarius  repetiit,  ut  vix  possit  dubitari  hos  effectus 
isti  medicamento  esse  tribuendos.  Quod  autem  ulla 
mala  ex  illo  orta  sint,  praeter  fastidium,  quod  mo- 
dus nimius  attulit,  mihi  quidem  nec  certum  unquam 
visum  est,  nec  verisimile.  Pulvis  autem  ille  tan- 
dem neglectum  et  infamiam  subiit,  non  tam  quia 

1 Vide  JVIedical  Observations  and  Iuqiiiries  by  a Society 

of  Loudon  Physiciaus.  Vol.  I.  art.  14. 

nihil  fecit,  quam  quia  nimium.  Homines  enim  ma- 
gis metuunt  a sanando  morbo  articulari,  quam  ab  eo 
tolerando;  et  lubenler  se  tradunt  huic  tyranno  ex- 
cruciandos, ne  forte  saevior  in  epis  locum  sufficiatur. 

Ouodsi  constiterit  pulverem  Portlandicum  vim 
habere  aliquam  mitigandi  aut  differendi  podagrae  ac- 
cessiones, propterea  quod  stomacho  et  concoctioni 
amicus  est;  illi  compositioni  utiliter  subtrahi  possint 
simplex  unum  et  alterum,  quae  credibile  est  huic 
fiui  haud  multum  inservire.  Tum  vero  idem  omni- 
bus modus  nequaquam  est  adhibendus;  at  diligenter 
videndum  ne  ventriculus  offendatur.  Scilicet  absur- 
dum est  velle  vim  addere  stomacho  per  medicamen- 
tum, quod  vel  mole  sua  nimia,  vel  sapore  injucundo 
nauseam  et  fastidium  movere  non  desinit:  id  quod 
saepe  evenit  ex  imperito  pulveris  Portlandici  usu. 

Inter  medicamenta  simplicia,  quae  languenti  ven- 
triculo opitulantur,  sunt  chamaedrys , chamaepitys, 
absinthium,  carduus  benedictus,  trifolium  paludosum, 
marrubium  album,  centaurium  minus,  flores  chamae- 
meli , cortex  aurantiorum  hispalensium,  cortex  pe- 
ruanus,  et  radices  colombae,  gentianaeque.  Quae 
omnia  in  pulverem  trita  fortasse  valentiora  erunt, 
quam  aqua,  in  qua  decocta  sint.  Pauci  vero  invenien- 
tur adeo  fastidiosi,  ut  eorum  aliqua,  in  tanta  medi- 
camentorum varietate,  non  fuerint  tolerabilia  et  sto- 
macho satis  jucunda.  Quod  tamen  non  nisi  expe- 
riendo discere  poterimus,  iit  ne  forte  unum  aliquod 
privatiin  sit  nauseosum , optabilius  erit  pulverem  e 
tribus  aut  pluribus  componere;  quo  pacto  liet  ut  rite 
juvetur  ventriculus,  et  licet  ex  his  aliquid  minus  ar- 
rideat , tamen  tantula  erit  ejus  mensura , ut  aegroto 
nullum  praestet  detrimentum. 

Necessarium  erit , ut  arthriticus  pergat  sumere 
hujusmodi  medicamentum  multos  menses,  aut  etiam 
aliquot  annos.  Atque  hac  etiam  de  causa  diligenter 
providendum  est,  ut  et  modus  ejus  et  sapor  omui 
offensa  careant.  Interea  aegrotum  moneri  oportet, 
ut  tantum  sumat,  quantum  ferre  sine  nausea  potest. 
Minimus  modus,  bis  quotidie  sumendus,  erit  quinde- 
cim granorum;  pauci  plus  quam  scrupulos  duos  de- 
vorare valent.  Pulveri  huic  amaro  aromatis  cujusvis 
jucundi  grana  tria  quatuorve  utiliter  adjiciuntur; 
unde  medicamentum  flet  non  modo  minus  nauseosum. 

sed  et  valentius.  Praeterea  aromate  identidem  imi- 
tato novus  conciliabitur  sapor,  fastidiumque  praeca- 
vebitur, et  aeger  diutius  perseverare  poterit. 

Priusquam  huic  capiti  finem  imponam,  haud  su- 
pervacuum erit  dicere,  quibus  praecipue  notis  arthri- 
tis a rheumatismo  discernitur. 

Prima  accessio  arthritidis  raro  fit  longior  vfgintf 
diebus  : tum  morbus  primo  articulo  pollicis  pedis-  in- 
sidet, vel  saltem  ultra  pedem  non  transit.  Non  esfc 
perpetuum  ut  febris,  vel  languor,  vel  quaevis  aegro- 
tatio antecedat;  quamquam  hoc  interdum  fiat. 

Locus  podagra  occupatus  saturate  rubet  et  adeo 
impense  dolet,  utlevissiino  pondere  premi  non  sustineatv 

Arthritis  raro  quemquam  corripit,  quem  non  in- 
tra paucos  annos  revisit:  mox  reditus  fiunt  crebrio- 
res et  accessiones  longiores;  tum  quoque  priores  ter- 
minos excedit,  et  nullam  non  corporis  partem  inva- 
dit; et  quam  invaserit  debilitat,  aut  ulceribus  foedat, 
vel  repetitis  inflammationibus  reddit  duram  et  immo- 
bilem. 

Dolores  arthritici,  relictis  artubus,  interdum  iir 
ventriculum,  pulmones,  cor,  aut  cerebrum  vertuntur. 

Hi  dolores  vel  nunquam , vel  rarissime  vexant 
quemquam  ante  pubertatem. 

Postremo , qui  ex  artubus  multum  laborarunt,, 
posteris  suis  miseram  hanc  hereditatem  plerumque 
transmittunt. 

Haec  mihi  videntur  signa  esse,  quae  veram  ar- 
thritidem indicant;  quorum  ne  unum  proprium  est 
acuti  rheumatismi.  Nam  neque  is  pedes  potius  quam 
alias  partes  invadit;  neque  diu  in  eodem  loco  manet; 
verum  prima  sua  accessione  universum  corpus  saepe 
pererrat  et  interdum  menses  aliquot  perseverat. 

Locus  rheumatismo  occupatus  haud  multum  dolet, 
nisi  moveatur.  Dum  quiescit,  non  tam  angitur  et 
torquetur,  quam  lassitudinis  sensu  molesto  vexatur. 

Cutis  color  si  forte  mutetur,  leviter  modo  erube- 
scit, non  vehementer  coloratur. 

Saepissime  fit , ut  quos  rheumatismus  gravissime 
cruciavit,  quamquam  diu  postea  vivant,  in  eum  nun- 
quam iterum  incidant.  Ubi  autem  revertitur,  reditus 
sunt  inordinati,  nullis  certis  temporibus  adstricti. 

Rheumatismi  acuti  dolores  rarissime  relinquunt 
musculos  et  in  viscera  transeunt. 

Denique  hic  morbus  nequaquam  parcit  impuberibus, 
qui  eo  interdum  graviter  laborant;  nescio  an  illi  prae- 
sertim , qui  hereditario  jure  futuri  sunt  arthritici. 

Hae  profecto,  meo  judicio,  praecipuae  notae  sunt, 
quibus  hi  duo  morbi  discernuntur:  sint  licet  aegroti, 
in  quibus  signa  arthritidis  et  rheumatismi  adeo  com- 
miscentur et  confunduntur,  ut  haud  dictu  proclive 
sit,  ad  utrum  dolores  sint  referendi. 

Hos  morbos , cognatos  sane , quamquam  facies 
non  utrique  una,  vel  multum,  vel  parum  nostra  in- 
tererit accurate  definire,  prout  ratio  eos  curandi  si- 
milis, vel  diversa  esse  censebitur.  Plerique  auctores 
olim  consenserunt  remedia  arthritidis  esse  prorsus 
contraria  iis,  quae  prosunt  adversus  rheumatismum. 
Etenim  contendunt  calidissima  quaeque  illi  convenire; 
ab  hoc  omnigena  refrigerantia  postulari.  Stdenha- 
mos  sanguinem  mittere  prohibet  in  arthritide;  quem 
idem  in  rheumatismo  quater,  aut  saepius,  copiose 
detrahendum  praecepit.  Attamen  in  iis,  quae  postea 
scripsit  1 , videtur  aliquid  remittere  voluisse  de  tan- 
tis sanguinis  missionibus,  quae  in  uno  aegroto  non 
bene  cessisse  compererat. 

Usus  centum  annorum  (tot  enim  sunt  a Syden- 
hami  aetate  ad  hanc  nostram)  fecit  tandem  medicos 
minus  confidere  purgantibus  Yehementioribus,  et  re- 
petitis sanguinis  missionibus  contra  rheumatismum. 
Et  veniet  forsitan  dies,  cum  remedia  refrigerantia 
judicabuntur  non  tam  perniciosa  esse  in  arthritide, 
neque  in  rheumatismo  tam  utilia,  quam  vulgo  ferun- 
tur; et  proinde  morbi  utriusque  curationes  ad  se  in- 
vicem propius  accedant.  Pulvis  Portlandicus  prae  se 
fert  aeque  adversus  utrumque  prodesse;  neque  nega- 
verim hujusmodi  medicamenta  , simul  cmn  opio  ad- 
hibito sic  ut  opus  fuerit , fieri  posse  praesentissima 
antarthritica  pariter  et  antirheumatica  remedia» 

Ex  quibusdam  signis  conjecturam  aliquam  facere, 
nunquam  autem  certi  esse  possumus  de  lumbricis 

1 Sub  finem  Epist.  respons.  primae. 

ventrem  occupantibus,  nisi  in  stercoribus  fuerint  con- 
specti. Oportet  vero  cavere,  ne  decipiamur  specie 
muci  tenacis,  quem  nonnulli  putant  esse  ipsos  ver- 
mes , vel  saltem  eorum  vaginam  quandam  et  invo- 
lucrum , etsi  nunquam  constiterit  eos  hujusmodi  va- 
gina donari.  Lumbrici  teretes  dejecti  fuerunt  a non- 
nullis, qui  non  meminerunt  se  levissimum  incommo- 
dum ex  illis  unquam  percepisse.  Alii  contra  diu 
questi  sunt  multa  mala,  quae  propria  lumbricorum 
existimantur,  et  tamen  nullos  excreverunt. 

Ascaridibus  fere  semper  accedit  prurigo  ani,  quae 
vespere  praecipue  molesta  est.  Atque  hoc  est  certis- 
simum hujus  pestis  signum.  Prurigo  autem  provocat 
fricationem,  unde  tubercula  saepe  oriuntur  circa  anum, 
inultum  diversa  ab  haemorrhoidibus , seu  venis  tur- 
gentibus. Nausea,  tormina,  defectiones  animae,  cru- 
ditas, vertigo,  dolores  capitis  et  ventriculi,  cupiditas 
cibi  vel  naturali  major  vel  nulla,  prurigo  narium, 
somnus  perturbatus,  dentium  stridor,  tussis,  et  spi- 
ritus odor  foedus,  nonnunquam  e lumbricis  nascun- 
tur. Cum  tamen  usu  constat,  nulla  ex  his  signis  ne- 
cessaria et  certa  esse,  dubium  erit,  etiamsi  omnia  in 
eodem  aegro  reperiantur,  fors  an  morbi  natura  hunc 
concursum  effecerit.  Ascarides  non  solum  cum  ster- 
core expelluntur,  sed  etiam  sponte  sua  exeunt,  id- 
que  per  nares,  uti  ab  aegrotis  accepi.  Interdum  per- 
severarunt triginta  annos  sine  magno  valetudinis  de- 
trimento. 

Purgantia  lenia  saepe  repetita  minuunt  hujus  mor- 
bi incommoda;  quem  tamen  prorsus  depellere  nulla, 
quantum  scio , medicamenta  valent.  Fumus  tabaci* 
aut  aqua,  in  qua  liquatus  est  hydrargyrus  muriatus* 
in  alvum  infusa , parum  vel  nihil  proiecerunt» 

!Priraa  accessio  asthmatis  nulla  non  aetate  contigitv 
Senectuti  quidem  praecipue  infestum  est;,  tamen  adul- 
tos, adolescentes  et  infantes  interdum  occupat.  Pleu- 

ritides,  peripneumoniae,  et  crebrae  destillationes  non 
raro  desinunt  in  hunc  morbum.  Prava  pectoris  con- 
formatio et  tussis  hieme  quotannis  recurrens  et  in 
singulos  annos  vehemeutior  facta,  difficultatem  spi- 
randi insanabilem  pariunt.  Iu  quibusdam  repente  in- 
cidit hoc  malum  sine  ulla  manifesta  causa.  Interdum 
quoque  inter  accessiones  graves  et  periculosas  longa 
spatia  sunt  omni  spirandi  difficultate  libera.  Inter- 
dum septimo  quoque  die  spiritus  difficilis  factus  est; 
interdum  semel  in  mense;  vel  quater  in  anno;  vel 
vere  et  autumno  quotannis ; tum  saepissime  omni 
hieme;  vel  etiam  altero  quoque  anno;  et  memini 
unum  aegrotum,  qui  ex  intervallis  septem  annorum 
sexies  laboraverat  hoc  morbo.  Plerumque  tamen  in- 
ordinate, et  incertis  prorsus  temporibus  revertitur. 
Paucos  novi,  qui  postquam  eo  conflictati  fuerant  ali- 
quot annos,  dein  per  triginta  annos  nullum  reditum 
experti  sunt.  Rarissimae  quidem  sunt  hae  longae  in- 
termissiones: nam  plerumque  quotannis  redit,  et  sin- 
gulis accessionibus  vires  acquirit.  Quidam  asthmati- 
cus e longis  atque  incertis  intervallis  cum  morbo 
suo  unum  tantummodo  diem  luctabatur,  et  singulis 
hujus  diei  horis  jamjarn  strangulandus  videbatur;  qui 
tamen  inter  accessiones  belle  valebat.  Interdum  spi- 
ritus aegre  trahitur  in  quibusdam  locis,  non  autem 
in  aliis,  sint  licet  vicini  et  omnino  consimiles.  Alii 
superfuerunt  quinquaginta  annos;  alios  paucis  mensi- 
bus morbus  interfecit.  Quibusdam  contigit  esse  tam 
felicibus,  ut  vel  corporis,  vel  medicinae  beneficio 
astlima  ex  toto  victum  sit.  Semel,  postquam  sum- 
mum periculum  intentaverat , valetudo  adeo  confir- 
mata est,  ut  vir  biennio  post  consuetis  negotiis  occu- 
pari facile  sustinuerit.  In  alio  idem  morbus  post 
quatuor  annos  substitit,  et  prorsus  finitus  est.  Puer 
crebris  et  vehementibus  accessionibus  tantum  non 
succubuit,  et  tamen  ad  senectutem  pervenit,  morbo 
interea  inultum  mitigato  et  per  quatuor  annos  fere 
conquiescente.  Non  est  perpetuum,  verum  saepissime 
fit,  ut  tussis  quoque  accedat  et  aegri  molestiam  haud 
parum  adaugeat.  Arthritis  et  asthma  coierunt  in  uno 
homine,  quem  in  annos  quindecim  quotannis  afflige- 
bant; perdita  deinde  valetudine,  integro  quinquennio, 
scilicet  quoad  vixit,  nec  asthma  nec  arthritis  redie- 
rat. Asthmatici  fere  experiuntur  morbi  accessionem 

mane,  cum  primum  expergiscantur.  Alvus  adstricta 
nocet;  fusa  tamen  longe  magis  est  formidanda,  quo- 
niam inhibet  nsmn  remediorum  maxime  efficaciurti, 
quae  fere  omnia  ventrem  emolliunt;  ad  hoc,  indicium 
est  habitus  corporis  vitiati  morboque  succumbentis, 
tum  praecipue  si  venae  simul  concitentur. 

Accessiones  modo  exiguam  horae  partem , modo 
inultas  lioras  manent.  Difficultas  spirandi  gravis  plu- 
res  etiam  menses  permansit , quae  deinde  sponte  sua 
mitior  facta  est,  et  post  quatuor  annos  paene  finita. 
Quod  cum  aliis  quoque  contigisse  possit,  nos  facit 
incertiores,  quantum  corporis  ipsius  viribus,  quantum 
medicamentis  sit  tribuendum.  Interdum  asthma  or- 
dinate rediit,  tamquam  febris  intermittens,  et  cortici 
peruviano  cessit. 

Motus  hunc  affectum  augere  consuevit,  qui  inter- 
dum prorsus  conquiescit , nisi  tum , cum  aegroti  mo- 
veantur, aut  ex  alto  somno  expergiscantur.. 

Cubantibus  spiritus  saepe  laborat,  et  vix  elucta- 
tur per  horam , aut  plus  eo , antequam  pulmones  of- 
ficium suum  rite  facere  queant.  Quibusdam  etiam 
surgere  et  lecto  residere  necessarium  est,  quo  situ 
levatur  malum,  maxime  si  corpus  paulum  flectatur: 
neque  tamen  hoc  adeo  perpetuum  est,  ut  non  ali- 
quando viderim  asthmaticos,  qui  resupinato  corpore 
tolerabilius  se  habuerint. 

Spiritus  nonnullis  difficilius  ducitur  ruri,  quam 
in  urbibus  frequentibus;  multo  plures  impatientes 
sunt  urbium,  et  facilius  spirant  ruri.  Aer  frigidior 
plerisque  solatio  esse  consuevit ; novi  tamen  asthma- 
ticum unum  et  alterum,  quos  juvabat  accedere  ad 
ignem  luculentum,  quoties  morbus  urgeret.  Quaevis 
mutatio  coeli  quibusdam  auxilio  est.  Semel  atque 
iterum  asthma  fuit  tolerabilius  in  Anglia,  quam  in 
regione  tepidiore;  quod  plerumque  contra  fieri  vide- 
mus. Ifieins  quoque,  quae  plerisque  inimica  est, 
nonnullis  tolerabilior  fuit,  qHam  aestas.  Navigatio 
longa  plurium  mensium  hunc  morbum  non  solvit. 
Ventriculus  cibo  repletus  saepius  obfuit,  interdum 
tamen  juvit.  Oborto  pituitae  cursu  assiduo,  aut  tu- 
more iu  artubus  inferioribus  repente  facto,  quidam 
ab  instante  morte  erepti  sunt.  Destillationes  copio- 
sae, et  in  senioribus  sputa  cruenta,  inflammatio  cru- 
ris desinens  iu  exulcerationem,  paraljsis  superve- 

liiens,  dolores  yentriculi  et  artuum,  cutis  vitia,  et  ac- 
cessio podagrae , spiritui  difficili  praesidio  fuisse  visa 
sunt.  Verum,  ut  nihil  est  perpetuum  in  hoc  morbo, 
podagra,  quae  in  aliis  vim  morbi  levavit,  in  aliis 
illum  induxit,  vel  certe  non  impediit,  quo  minus 
asthma  continuo  exciperet  podagram.  Fonticuli  in- 
terdum profuerunt ; saepe  fuerunt  supervacui.  Sae- 
pe vomitus  spiritum  laborantem  expedivit.  Pur- 
gantia vix  tentanda  sunt,  ntpote  rarissime  ad- 
juvantia. Haud  paucis  opitulata  est  seminis  si- 
napeos  semuncia  singulis  auroris  sumta.  Argen- 
tum quoque  vivum  et  cinnabaris  famam  aliquam 
adepta  sunt;  merito  necne,  non  habeo  dicere;  at 
inunctio  certe  mercurialis  non  raro  arcessivit  hanc 
pestem.  Potiones  meraciores,  quaeque  fiunt  ex  bac- 
cis  coffeae , fumus  tabaci,  allium,  scillae  radix,  et 
gumini  foetida,  vehementiam  morbi  deliniunt;  exi- 
guus etiam  sanguis  interdum  detrahitur,  ubi  majo- 
rem in  modum  furit  et  strangulationem  intentat; 
ubique  alias  sanguinis  missio  nocet,  cum  vires  inuti- 
liter minuat  properetque  hydropem  , in  quem  asthma 
consuevit  desinere.  Interdum  opium  est  praesentis- 
simuin  hujus  morbi  remedium,  ubi  omnia  alia  aegro- 
tum frustrata  sunt.  Vidi  asthmaticos  animam  fere 
agentes,  qui  usu  docti  sibi  ipsis  medebantur,  sumtis, 
secundo  exitu,  duobus  vel  etiam  tribus  opii  gra- 
nis , qualem  equidem  modum  dare  non  ausus  essem» 
Asthma  divisum  est  in  convulsivum  et  pituitosum  j et 
opium  dicitur  huic  nocere,  at  illi  convenire. 

In  phthisi,  ubi  pulmones  exulcerati  sunt,  et 
maximam  partem  ahsinnti,  spiritus  quidem  fit  creber, 
et  in  movendo  aegre  ducitur;  sed  phthisici  easdem 
strangulationis  minas  , ac  asthmatici , nequaquam  ex- 
periuntur: licet  pulmones  eorum,  qui  asthmate  perie- 
runt, interdum  nullo  vitio  occupati  sunt.  Porro  si 
animadvertamus  longa  spatia,  quibus  morbus  omnino 
conquiescit;  tum  naturam  plerorumque  ejus  remedio- 
rum; quodque  somno , moerore,  ira,  metu,  gaudio, 
risuque  arcessatur;  verisimillimum  videbitur,  quam- 
vis aliae  fieri  possint  hujus  mali  causae,  saepe  tamen 
id  oriri  ex  quadam  perturbatione  officiorum,  quae  ner- 
vorum propria  existimantur. 

Quaedam  mulier  implicita  erat  asthmate  indies 
ingravescente  octo  menses;  sedebat  corpore  paulum 

inclinato ; pulsus  erat  inordinatissimus ; tumebant 
crura,  sinistrum  autem  magis  quam  dextrum,  et  vul- 
nusculo inflicto  inultum  aquae  effluebat.  Ad  haec, 
paulo  ante  mortem  saliva  mali  odoris  os  implebat. 
Cadavere  inciso,  nulJa  aqua  aut  in  abdomine  aut  in 
pectore  reperta  est;  pulmones  integri  erant,  neque 
cum  pleura  omnino  connexi:  tantummodo  cordis  au- 
riculae et  ventriculi  pustulis  quibusdam  asperae  erant, 
et  valvulae  inter  auriculam  et  ventriculum  sinistri  la- 
teris extenuatae,  et  induratae  in  tubercula  informia. 
Quidam  quoque  asthmate  vehementer  laboraverat, 
cujus  pulmo  erat  integerrimus,  cor  etiam  sanum,  ne- 
que erat  ullum  vitium  diaphragmatis,  nec  in  pectore 
aqua,  aut  pus  aut  aliquid  alieni,  praeter  quasdam  ex- 
ostoses vertebrarum  thoracis.  Alio  cadavere  inciso, 
pulmones  inflati  manebant,  atque  extrinsecus  conte- 
gebantur bullulis  aere  plenis,  aliquantulum  eminen- 
tibus, et  tenuissima  membrana  inclusis,  quarum  una 
aperta  aliae  non  collabebantur:  nullum  aliud  vitium 
in  pectore  deprehensum  est. 


CAP.  XII. 

De  aurium  morbis . 

•Frequens  puerorum  vitium  est,  interdum  quoque 
adultorum,  in  quo  humor  mali  odoris  post  aures  exit, 
unde  tument  auriculae  et  loca  vicina,  et  cuticula  in 
furfures  decedit.  Quodsi  humor  acrior  fuerit,  cutis 
altius  exulceratur.  Auris  etiam  intus  malo  simili 
interdum  afficitur,  e quo  aeger  fit  surdaster.  Me- 
dicamenta exsiccantia  extrinsecus  imposita  nocent, 
vertendo  humorem  in  partes  interiores.  Nulla  alia 
curatione  opus  est,  nisi  ut  loca  affecta  saepe  abluan- 
tur aqua  tepida,  et  ut  pannus  unguento  aliquo  leni 
delibutus  interponatur,  ne  partes  exulceratae  vel  sibi 
invicem  agglutinentur,  vel  haereant  vestibus. 

Interdum  aures  intra  se  ipsae  sonare  persevera- 
runt inultos  annos,  adeo  ut  neque  attentius  cogitare 
liceret  interdiu,  neque  noctu  tranquille  dormire;  ta- 
men sine  surditate  aut  alio  quovis  malo.  Interdum 
vero  tinnitus  aurium  a graviori  causa  oritur,  et  se- 
euin  trahit  mentis  perturbationem,  surditatem,  coeci- 

tatem,  defectionem  animae,  vertiginem,  oblivionem, 
levem  mentis  alienationem,  epilepsiam,  paralysin, 
aut  apoplexiam.  Gummi  foetida,  opium,  et  empla- 
stra quae  erodunt  sub  ipsis  auribus  imposita,  radix 
Valerianae  svlvestris,  pulveres  sternutamenta  moven- 
tes, hunc  affectum  interdum  levant,  non  semper  vin- 
cunt. 

Capite  vel  aure  vehementius  icto,  bis  terve  ac- 
cidisse novi,  ut  aqua  multa  ex  aure  flueret,  modo 
pallida,  modo  cruenta,  praecipue  si  caput  inclinare- 
tur. Unus  ex  his  aegris  retulit  mihi , haud  minus 
quam  libram  hujus  aquae,  quantum  conjectare  posset, 
ex  aure  quotidie  effluxisse. 

Polypus  non  solum  in  naribus,  sed  interdum 
etiam  in  auribus  nascitur. 

Surditati,  quae  cerae  aurium  induratae  debetur, 
medebitur  aqua  ex  floribus  chamaemeli  in  aurem  in- 
fusa; quodsi  surditas  oriatur  ex  resolutione  nervo- 
rum, per  quos  facultas  audiendi  est,  emplastra  can- 
tharidis imponenda  sunt  post  aures,  et  singulis  nocti- 
bus instillandae  sunt  guttae  quatuor  misturae  campho- 
ratae,  in  cujus  unciis  duabus  soluta  est  magnesiae 
vitriolatae  semuncia.  Sternutamentum  quoque  mo- 
vendum est  per  granum  unum  foliorum  asari  exsic- 
catorum et  in  pulverem  tritorum,  naribus  quotidie 
haustum.  _ Fatendum  tamen  est,  haec  et  cetera  om- 
nia auxilia,  nimis  saepe  parum  vel  nihil  juvare. 
Quodsi  surditas  non  fuerit  plerumque  morbus  insa- 
nabilis, propria  ejus  remedia  numeranda  sunt  in  iis,, 
quae  adhuc  desiderantur  in  arte  medica. 


c a p.  xnr. 

De  aqua  Bathonica. 

Nullus  ex  Hippocratis  aphorismis  justior  est,  quam 
in  quo  deplorat  tantum  temporis  requiri  ad  stabilien- 
dam veritatem  in  medicina,  et  tantum  impendere  er- 
roris periculum,  etiam  cum  videmur  ipsam  experien- 
tiam ducem  sequi.  Quod  nusquam  magis  cernitur, 
quam  in  quaestione  de  viribus  aquarum  Bathonicarum. 
Etenim  cum  earum  facultates  medici  sagacissimi  iir 

tot  aegris  experti  sunt;  tamen  alii  affirmant  earum 
«sum  paralyticis  certam  salutem,  alii  certam  necem 
afferre.  Sententiae  tam  contrariae  faciunt  aegros  pen- 
dere anxios  et  incertos,  et  non  leve  dedecus  medicis 
inurunt.  Tamen  quibusdam  unanimi  omnium  medi- 
corum consensu  istae  aquae  auxilio  sunt.  Aliis  qui- 
dein  prosint  necne,  dubium  est;  at  nemo  dubitat,  quin 
tutae  sint.  Aliis  omnes  earum  usum  interdicunt. 

Suid  autem  aegrotis  illis  faciendum  est,  quibus  hi 
athoniam  utilem  , illi  perniciosam  fore  contendunt? 
Profecto  , ut  mihi  videtur,  ubi  medici  prudentes  in 
tam  diversas  sententias  eunt,  ibi  censendum  est.hos 
fontes  esse  exiguarum  vel  nullarum  virium.  Quippe 
verisimile  est  hujusmodi  aegrotos,  dum  illos  biberent, 
vel  corporis  vel  aliorum  remediorum  beneficio  fuisse 
restitutos;  vel  morbo  suo  succubuisse  sine  harum 
aquarum  crimine.  Taceo  chemicorum  analyses,  ut 
parum  idoneas  ad  vires  quorumcunque  medicamento- 
rum explorandas;  quae  vix  aliunde  petendae  sunt, 
quam  ab  ipsis  aegrotis,  quibus  fuerint  adhibita. 

Usus  horum  fontium  vel  extrinsecus,  vel  intus 
est.  Tum  quoque  vel  totum  corpus  immergitur,  vel 
in  exiguam  ejus  partem  aqua  impellitur;  quo  pacto 
contractionibus  musculorum  et  aliis  distentionibus 
succurritur.  Adversus  levia  cutis  vitia  balneum  ali- 
quid prodest,  vix  remedii  nomen  meretur.  Non- 
dum mihi  constitit  debilitatem,  quae  rheumatismum, 
arthritidem,  aut  paralysin  sequitur,  ocyus  finiri  per 
balneum  Bathonicum  quam  sine  illo.  Nonnulli  mihi 
visi  sunt  infirmiores  esse  facti  lavatione  tepida;  qui- 
bus frigida  longe  fuit  utilior.  Quicquid  est,  nihil  in- 
teresse  puto  aqua  Bathonica , an  quaevis  alia  pariter 
tepida  corpori  extrinsecus  admoveatur. 

Aqua  Bathonica  potata  certissime  medetur  nauseae 
matutinae  et  vomitui,  fastidio,  doloribus  ventriculi 
atque  aliis  ebriosorum  malis,  nisi  haec  eo  usque  cre- 
verint, ut  vel  hepar  factum  fuerit  scirrhosum,  vel 
hydrops  immineat;  tunc  enim  adeo  non  proficit,  ut 
res  aegri  faciat  deteriores  mortemque  properet.  Ad- 
versus alia  quoque  ventriculi  et  viscerum  mala  sae- 
pissime profuit,  sic  ut  operae  pretium  fuerit  omnibus 
ad  eam  confugere,  quotquot  laborant  cruditate,  diar- 
rhoea longa,  singultu,  inflatione,  vomitu  et  quali- 
buscunque distentionibus,  vel  doloribus,  vel  debili- 

tute  Iiorum  viscerum,  modo  pulsus  sit  naturalis.  Ete- 
nim ubi  nulla  fuerint  febris  hecticae  sigma,  locus 
mihi  datus  est  nunquam  suspicandi  Ballioniam  his 
aegris  nocuisse ; quamquam  eorum  votis  non  sernper 
responderit.  Tamen  haud  facile  est  intellectu,  quam 
ob  causam  exitus  prosper  quibusdam  defuerit. 

Multi  periti  et  sagaces  medici  intus  uti  praeci- 
piunt aqua  Batlionica  contra  vagos  dolores,  rheuma- 
tismos et  icterum  simplicem,  ubi  hepar  est  integrum. 
Yeruin  , ut  propriam  consulam  experientiam  , Batho- 
nia  in  his  morbis  tuta  quidem  est,  at  supervacua. 
Plus  laudis  obtinuit  in  colica  Pictaviensi;  et  tamen 
difficile  est  dictu,  quo  demum  hujus  morbi  statu  Ba- 
llionia sit  adeunda.  Nam  initio,  dum  intestina  tor- 
minibus dilacerantur,  longe  valentiora  remedia  ne- 
cessaria sunt  ad  dolorem  compescendum  et  pericu- 
lum submovendum.  Finito  autem  impetu , si  artus 
non  resolvantur,  aeger  jam  valet,  et  medicina  om- 
nino non  eget , modo  in  posterum  aditus  plumbi  in 
ventriculum  possit  intercludi. 

Prorsus  enim  assentior  sententiae  viri  summi 
Georgii  B akeki,  qui  invictis  rationibus  stabilivit  plum- 
bum esse  unicam  ejus  morbi  causam;  quamquam  haud 
ubique  liceat  investigare,  qua  via  intus  receptum  sit. 
Post  gravissimas  colicae  accessiones  , e quibus  aeger 
tandem  assurrexit,  modo  causa  manifesta  sit  et  po- 
tuerit vitari,  corpus  ad  integram  sanitatem  venisse 
vidi,  et  multos  annos  permansisse  nullis  obnoxium 
torminibus;  sic  ut  par  fuit  credere  nulla  morbi  se- 
mina superfuisse.  Quin  etiam  ubi  morbus  longus 
fuerat,  artusque  resoluti,  eorum  debilitas  paulatiin 
imminuta  est  et  dolores  non  reversi  sunt,  postquam 
aeger  vinum  Ulyssiponense  potare  desiisset,  cujus 
libram  quotidie  potam  colicos  dolores  intulisse  con- 
jeceram. Quodsi  introitus  hujus  veneni  in  corpus 
detegi  et  praecaveri  non  possit,  tum  neque  Bathonia, 
nec  quaevis  alia  remedia  impedient  quo  minus  red- 
eant tormina  et  aeger  lenta  morte  pereat.  Cum 
vero  tantum  in  ventriculum  demissum  est,  ut  acces- 
siones colicae  faciat  repetitas  et  tandem  artus  resol- 
vat; si  quis  tunc  putet  aquam  Bathonicam  morbum 
posse  extiuguere  et  vires  amissas  restituere , his 
equidem  conjecturis  nihil  habeo  quod  vellem  oppo- 
nere, et  nemini  sane  aquam  Bathonicam  interdicerem: 

procul  dubio  enim  (uta  est,  neque  aliud  cognovi  re- 
medium, quod  hujus  morbi  semina,  si  quae  restent, 
efficacius  extiuguat.  Praeterea  in  omnibus  morbis  lon- 
gis aquae  istae,  modo  tutae  sint,  et  aeger  non  gra- 
vetur ire  Bathoniam,  multa  secum  commoda  ferent. 
Scilicet  mutatio  coeli,  et  intermissa  vitae  consuetudo 
minus  salutaris,  depositaeque  curae  et  negotia,  ut  fit 
Bathoniae,  inultum  conferent  ad  valetudinem  a mor- 
bis confirmandam. 

In  scirrhis  et  exulcerationibus  pulmonum  aut 
ventris  aquae  Bathonicae  sunt  perniciosissimae.  Nam 
intendunt  calorem  febrilem,  qui  his  malis  fere  seinper 
accedit,  atque  omnem  spem  salutis  funditus  tollunt. 
Quapropter  hujusmodi  aegroti  iterum  iterumque  mo- 
nendi sunt  Bathoniam  fugere  longe,  nisi  se  velint, 
in  summo  semper  periculo  versatos,  reddi  deploratos 
ac  prope  depositos. 

In  affectibus  qui  vocantur  hypochondriaci  et  hy- 
sterici, aegri  sive  extrincecus  seu  intus  utantur  his 
fontibus,  plerumque  ex  iis  pejus  habent.  Nullos  me- 
mini adjutos  fuisse  nisi  eos,  qui  vexati  fuerant  do- 
loribus ventris,  inflatione,  aut  acore,  quod  genus  ma- 
lorum il lis  interdum  morbis  accedit.  Neque  sane  vita, 
qualis  Bathoniae  agitur,  negotiis  omnibus  soluta,  con- 
venit aegrotationi,  quae  ex  otio  nimio,  saepius  quam 
ex  nimiis  occupationibus,  consuevit  oriri.  Fit  tamen 
interdum,  ut  negotiosi  quoque  affectu  hypochondriaco 
exerceantur.  Vexationes  enim  in  rebus  agendis  na- 
tae, animum  interdum  adeo  implicant  et  irretiunt,  ut 
se  expedire  non  possit,  nisi  in  quodam  tranquillo 
secessu,  qualis  est  Bathonia;  ubi  vacuitas  molestiae 
et  curarum  aegris  medetur,  quamvis  aqua  ferat  ho- 
norem. Idem  contigit  in  languore  illo  et  virium  de- 
fectione, quae  morbos  longos  sequuntur  j quibus  spa- 
tium et  quies  unice  medentur. 


cap.  x i y. 

De  aqua  Bristolica . 

Aqua  Bristolica  nomen  obtinuit  eximiae  puritatis 
et  habetur  in  numero  celebriorum  remediorum  ac 

phthisin  et  ad  alios  morbos.  Sed  nemo,  opinor,  qui 
non  hospes  sit  in  cheinicorum  scholis,  defendet  puri- 
tatem hujus  aquae;  et  nescio  an  multo  potiore  jure 
vindicabit  sibi  famam  medendi  phthisi,  vel  alii  morbo 
cuicunque. 


C A P.  XV. 

De  bronchocele . 

TPtimor  glandulae  thyreoideae  frequens  est  in  qui- 
busdam Britanniae  partibus;  et  aliquando  occupat  eos, 
qui  alia  quoque  loca  habitant.  Feminae,  maxime 
juniores,  huic  morbo  praecipue  sunt  opportunae.  Ejus- 
dem generis  esse  videtur,  ac  tumidum  guttur  in  Al- 
pibus ; quod  quamvis  multa  secula  familiare  fuit  ea- 
rum regionum  incolis,  nondum  tamen  compertum  est 
vel  vitae  periculum  intentare , vel  valetudinem  mul- 
lum perturbare  , vel  ullum  omnino  malum  inferre, 
praeter  deformitatem.  Vidi  tamen  aliquos,  qui  su- 
spicati sunt  hunc  tumorem,  quodam  corporis  situ,  fe- 
cisse spiritum  paulo  difficiliorem.  Causam  broucho- 
celes  quaerendam  esse  censeo  in  aqua,  cujus  proinde 
investigatio  chemica  multum  desideratur.  Nunquam 
novi  hujusmodi  tumorem  suppurare. 

Aqua  marina,  vel  in  qua  liquatum  est  sal  aliquod 
purgans,  diutius  pota,  mutatio  loci,  aut  ubi  id  com- 
mode fieri  nequit,  potio  alterius  cujuslibet  aquae  pu- 
rae, qualis  est  destillata,  vel  Malvernensis , pluri- 
mum valebunt  ad  submovendum  hoc  vitium  et  ad 
prohibendum  ne  revertatur. 


C A P.  XVI. 

De  calculo  urinae  \ 

F^eminae  minus  opportunae  sunt  calculo  urinae  quam 
viri;  neque  enim  tam  aptae  sunt  ad  calculos  giguen- 

1 Calculi  in  aliis  quoque  corporis  partibus  interdum  na- 
scuntur. Mulier  ■vehementer  doluerat  decem  dies,  cum 

dos,  et,  cum  genuerint,  promtius  expellunt,  prius* 
quam  grandiores  facti  molesti  esse  coeperint. 

Non  semper  facile  est  discernere  calculus  sit  necne, 
aut  si  fuerit,  sedem  ejus  certo  definire.  Tumor  pro- 
statae scirrhosus  adeo  similis  est  calculi,  ut  noverim 
summi  judicii  viros  et  in  arte  sua  exercitatissimos, 
post  omnigenas  inquisitiones  diligenter  factas,  inter 
se  dissensisse  de  natura  morbi,  quem  hi  prostatae 
scirrhum,  illi  calculum  vesicae  esse  judicabant.  Ete- 
nim calculus  sic  latere  potest  in  vesica,  ut  eludat 
catheterem;  cujus  rei  cum  plura  exempla  vidi,  tum 
praecipue  in  quodam,  cujus  vesica  saepe  explorata 
luerat  a chirurgis  peritissimis , et  calculus  nunquam 
reperiri  potuit ; tamen  de  mortuo  extractus  est  qui 
pendebat  fere  duas  uncias  cum  dimidia.  Verum  quam- 
quam prostata  sit  in  morbo , tumor  ejus  et  durities 
minores  esse  possunt,  quam  ut  manu  comprehendi 
et  certum  de  iis  judicium  ferri  possit;  praesertim 
cum  prostata  perhibetur  aliquanto  fieri  tumidior,  quan- 
docunque  cervix  vesicae  calculo  saepius  vexata  fuerit. 
Scirrho  hujus  glandulae  semper  accedit  crebra  cupi- 
ditas urinae;  et  simul  insolita  copia  muci  redditur, 
qui  quidem  eo  abundantior  est,  quo  pejus  aeger  ha- 
buerit. Ad  haec,  stranguria  quoque  et  tenesmus  sunt. 
Urina  raro  fit  cruenta  ex  prostatae  scirrho;  aut  si 
forte  eruor  aliquis  cum  urina  misceatur,  non  nisi  exi- 
guus est  et  non  augetur  equitando.  Tum.  stercora 
dura  cum  dolore  excernuntur,  et  testiculi  interdum 
tument;  quae  signa  propria  sunt  hujus  scirrhi.  Verum 
nescio  an  optimum  hujus  morbi  indicium  sumatur  ex 
universi  corporis  perturbatione,  quae  perquam  nota- 
bilis est : etenim  macies  est,  et  cibi  fastidium,  et  de- 
bilitas, et  frequens  horror,  concitantur  venae,  et 
morbus  indies  augetur.fere  sine  remissione.  At  cal- 
culosorum dolores  diutius  conquiescunt,  *t  absque  his 
esset,  valetudo  foret  integra:  qua  praecipue  nota  dis- 
cernitur calculus  ab  ulceribus  renum  aut  vesicae. 
Urina  cruenta  sine  ullis  signis  ulceris  intus  latentis, 
maxime  si  motu  et  exercitatione  augeatur,  fere  sem- 
per indicat  calculum  in  urinae  viis  haerentem.  In 
libris  medicorum  multae  aliae  urinae  cruentae  meino- 

tamor  inter  dentes  molares  et  linguam  rnptns  est,  et 

exiit  calcnlus  ad  magnitudinem  pisorum  duorum. 

rantur  causae,  quas  cum  egomet  vix  iniquam  potui 
suspicari,  opinione  rariores  fieri  crediderim. 

Postquam  constiterit  calculum  esse,  haud  in  promtu 
est  definire,  qua  parte  situs  sit;  quae  tamen  res  non 
inultum  interest  curationis:  nam  eadem  medicamenta 
ubique  convenient,  nisi  quod  interdum  opus  erit  ca- 
thetere, ad  calculum  a cervice  vesicae  movendum.  In 
impetu  autem  doloris,  ubi  ubi  is  fuerit,  opium  est 
unicum  remedium. 

Urina  nigra,  vel  cruenta,  seu  fuerint  sine  ullo 
dolore,  sive  cum  hebete  aut  interdum  acuto  paulum 
supra  coxam,  referenda  est  ad  calculum  renis.  Cum 
doloribus  quoque  nephriticis  saepe , sed  non  semper, 
vomitus  est.  Torpor  femoris  vel  cruris,  dolor  iu 
flectendo  corpore , testiculus  sursum  tractus , et  dolor 
extremae  urethrae , adhuc  minus  certa  sunt  ejusdem 
mali  signa. 

Non  constat,  unde  fiat  ut  calculus  renum  iu  aliis 
tam  atroces  dolores  moveat,  dum  iu  aliis  renes  mate- 
ria calculosa  referciantur  sine  minimo  doloris  sensu. 
Facies  et  situs  calculi  videntur  esse  praecipuae  hujus 
discriminis  causae;  sed  et  in  nonnullis  hominibus  acu- 
tior sensus  his  partibus  inest:  cognovi  enim  aegros, 
qui  distincte  perciperent  totum  calculi  descensum  per 
ureterem  a rene  usque  ad  vesicam  ; cujus  alii  ne  mi- 
nimam habent  cognitionem.  Hi  calculi  in  descensu 
suo  ad  vesicam  saepe  moras  faciunt , et  in  iis  locis 
ureterem  dilatant,  quod  didicimus  incidendo  cadavera 
calculosorum. 

Dum  vel  renes  ipsi,  vel  partes  vicinae  dolent, 
multum  muci  gignitur,  qui  simul  cum  urina  redditus 
nonnullos  terret  vano  metu  ulceris.  Impetus  doloris 
calculosi,  quod  post  mortem  manifestum  fuit,  levem 
inflammationem  potest  excitare,  quae,  quamquam  nul- 
lum sit  ulcus,  faciat  humorem  purulentum  a cavitate 
renum  exsudare,  qui  specie  cremoris  subsidens  in 
urina,  multo  propius  pus  refert.  Ulcus  autem  revera 
subesse  ostendent  puris  copia  et  assiduus  cursus, 
tum  vero  maxime  humoris  odor  malus.  Ulcera  re- 
num, ut  par  fuit  credere,  perseverarunt  multos  an- 
nos, et  totus  ren  tabe  consumtus  est;  quemadmodum 
saepe  fit  in  pulmonibus.  At  vero  ulcus  alterutrius 
renis,  modo  spectet  neque  ad  gangraenam  nec  ad 
carcinoma,  longe  minus  periculosum  est,  quam  ulcus 


Cnp.  sCVI.  De  calculo  urinae . 


47 


]>nlmomiin;  et  plus  spei  est  hujusmodi  aegrum  resti- 
tui posse  iu  vaietudinem  non  incommodam. 

In  feminae  cujusdam  urina  per  decem  menses 
subsidebat  ingens  copia  muci  foetentis,  tam  tenacis, 
ut  fundo  rasis  fere*agglutinaretur.  Postea  lineae  san- 
guineae conspiciebantur  in  urina  sine  ullo  dolore  aut 
Stranguria  , ne  quidem  cum  in  curru  reheretur.  Ya- 
letudo  interea  satis  firma  videbatur.  Biennio  post, 
cum  gravida  facta  est,  simul  cum  urina  expulsa  sunt 
nigra  quaedam  corpuscula  male  olentia , et  deinde 
brevi  subsecuta  sunt  urina  cruenta,  singultus,  abor- 
tus, et  mors.  Inciso  cadavere,  ren  dexter  materia 
calculosa  plenus  apparuit,  pelvis  erat  gangraenosa 
et  pure  foetido  plena,  totus  ureter  erat  multum  dila- 
tatus crassusque,  et  induruerat  fere  in  cartilaginem. 
In  sinistro  etiam  rene  calculus  repertus  est;  nullus 
autem  in  vesica.  Hinc  docemur,  primo:  mucum  te- 
nacem et  male  olentem  cum  urina  posse  excerni, 
quamvis  nullum  fuerit  ulcus  : etenim  cum  primum  is 
repertus  est  in  urina  hujus  aegrae,  ren  quidem  cal- 
culo vexabatur,  at  verosimiliimuin  videtur  cetera 
fuisse  integra.  Deinde  intelligitur  ex  hac  historia, 
calculum  renis  interdum  nec  dolorem,  nec  strangu- 
riam excitare. 

Signa  calculi  in  vesica  sunt  crebra  cupiditas  uri- 
nae, quae  in  medio  quoque  cursu  saepe  subito  inter- 
rumpitur, dolor  et  calor  mox  post  urinam,  item  te- 
nesmus, et  dolor  extremae  urethrae,  et  urinae  vel 
incontinentia,  vel  suppressio,  dum  pulsus  interea  est 
naturalis,  et  valetudo  ceteroquin  bona.  Omnia  haec 
mala  plerumque  exasperantur  equitando,  et  interdum, 
sed  rarius,  ambulando;  quilibet  etiam  motus  nonnun- 
quam  urinam  cruentat.  Nonnullis,  sed  perpaucis,  con- 
tigit, incommoda  ex  calculo,  quamquam  gravia,  vix 
omnino  aucta  fuisse  vel  ambulando  vel  equitando; 
in  quibus  tamen  post  mortem  constitit  calculum  fuisse 
unicam  dolorum  causam.  Idem  aeger  modo  in  curru 
vehi  optime  sustinuit,  cui  hic  motus  alio  tempore  fuit 
prorsus  impatibilis.  Tormentum  e calculo  ortum 
non  tam  deberi  magnitudini  ejus  videtur,  quam  faciei, 
et  loco  in  quo  situs  est.  Sunt  procul  dubio  quidam 
calculi  positus  tales,  ut  grandis  licet  et  asper  sit,  le- 
vem tamen,  aut  nullam  molestiam,  sive  renibus,  seu 
vesicae  afferat.  Quod  nisi  ita  esset,  calculosos  assi- 

duo  dolore  torqueri  necessarium  esset,  nulla  interpo- 
sita quiete ; quod  quidem  inter  hos  aegros  inaudi- 
tum est. 

Qui  semel  natus  et  aptus  fuit  ad  gignendam  mate- 
riam calculosam  in  viis  urinae,  is  per  totam  vitam 
arena  et  calculis  vexari  consuevit;  et  posteris  etiam 
suis  eundem  corporis  habitum  saepe  transmittit.  Ne- 
que tamen  desunt  exempla  eorum,  e quorum  vesicis, 
dum  pueri  essent,  calculus  extractus  est,,  qui  deinde  vi- 
verunt  quinquaginta  annos  ab  omni  morbi  indicio  liberi. 
Alios  etiam  novi,  qui,  quamquam  saepe  experti  fuerant 
dolores  calculosos  et  multos  calculos  expulerant,  ta- 
men vesicam  et  renes  habuerunt  integros , nullo  vesti- 
gio calculi , neque  morbi  cujuslibet , post  mortem  in- 
vento. Yerumtamen,  ubi  quis  arenam  et  exiguos  calcu- 
los expellere  cum  urina  diu  consuevit,  deinde  repente 
nullos  videt  per  annum  aut  amplius,  suspectae  illi 
esse  debent  hae  induciae.  Nam  in  eo  casu  plerumque 
fit,  ut  omnis  calculosa  materia  ad  nucleum  aliquem 
adhaerescat  et  ibi  coacervetur , donec  tandem  justus 
calculus  fiat  et  signa  consueta  edat.  Tunc  non  su- 
pervacua erunt  illa  remedia,  quae  prosunt  adversus 
arenae  generationem,  quae  impediunt  saltem  quo 
minus  haec  arena  in  urinae  viis  subsistat.  Calculum 
pendentem  octo  et  viginti  grana  simul  cum  urina  viri 
cujusdam  expulsum  fuisse  memini;  feminis  etiam 
multo  grandiores  exprimuntur.  Horum  unum  vidi, 
figurae  ovatae,  cujus  minor  ambitus  erat  quatuor  pol- 
licum; atque  eadem  mulier  die  sequente  infantem 
enixa  est  conatu  et  dolore  minoribus  quam  a calculo 
passa  fuerat.  Motus  omnis  sollicite  vitandus  est,  quo- 
ties urinam  cruentat,  quoniam  arena  circum  cruorem 
facile  concrescit,  et  fit  rudimentum  calculi. 

Remedia  ad  calculum  sunt  vel  illa  quae  impetum 
doloris  leniunt , vel  quae  reddunt  urinam  idoneam 
ad  calculos  dissolvendos.  Inter  remedia  propria  nihil 
aeque  valet  ac  opium.  Tincturae  opii  guttae  viginti, 
vel  quantum  opus  est,,  cum  aquae  tepidae  sex  unciis 
in  alvum  infusae,  multo  efficacius  tollunt  dolorem, 
quam  medicamenta  ex  oleo , vel  e seminibus  oleosis. 
Uva  ursi  famam  aliquam  obtinuit  omnem  difficulta- 
tem urinae  sanandi ; sed  ad  spem  meam  parum  re- 
spondit. Neque  tamen  iners  prorsus  est  herba , et 
destituta  omni  potestate  in  corpus  humanum : quippe 

in  quodam*  qui  eam  saepe  sumserat,  semper  infecit  ' 
urinam  colore  viridi.  Praeter  hunc  vero,  neminem 
vidi,  in  quo  idem  contigisse  audiverim.  Aqua  calcis 
in  inultis  urinam  imbuit  vi  materiam  calculosam  dis- 
solvendi. Tutum  certe  est  hoc  remedium.  Etenim 
vidi,  quibus  hic  fuit  unicus  polus  per  aliquot  annos, 
et  consueludine  etiam  factus  est  nou  injucundus.  Oui- 
dam  calculosus,  qui  prae  dolore  vix  omnino  auderet 
ambulare,  postquam  diu  sumserat  hanc  aquam  et  ab 
omni  alio  potu  abstinuerat,  in  curru  vehi  pervias 
lapidibus  inaequalibus  stratos  facile  sustinuit:  prae- 
terea, urina  ejus  intra  paucos  dies  comminuit  et  in 
nihilum  redegit  calculi  fragmentum,  quod  antea  im- 
mersum erat  in  urinam  aliorum  per  aliquot  menses 
sine  minima  ponderis  diminutione.  Sed,  ut  quod  res 
est  fatear,  neque  aqua  calcis,  nec  aqua  Itali  puri,  ubi- 
que medetur  huic  morbo.  Effectus  horum  medica- 
mentorum in  omnibus  calculis  tardus  est,  in  aliqui- 
bus nullus:  sunt  etiam  qui  in  ipsam  aquam  Itali  puri 
immissi  vix  aliquid  de  pondere  suo  amittunt.  Yerura- 
tainen,  si  saepe  impediant  quo  minus  calculi  nascan- 
tur; aut  si  eorum  compaginem,  ubi  nati  sunt,  laxent, 
ut  verisimile  videtur,  solvantque;  spinas  quoque  et 
aspretudines  aliorum  expoliant,  praecipuas  doloris 
causas;  utique  remedia  erunt  haud  contemnenda.  Me- 
mini calculosum,  qui  aquae  kali  puri  semunciam  quo- 
tidie sumsit  in  decem  annos,  sine  minima  suspicione 
mali  aut  incommodi:  et  vix  dubitari  potest  quin  cal- 
culorum compaginem  laxavisset;  quippe  cum  urina 
exierunt  unciae  aliquot  fragmentorum,  quorum  facies 
altera  convexa  erat,  altera  concava.  Interea  vir  hic, 
quem  morbus  diu  domi  detinuerat,  jam  patiens  esse 
vehiculi  coepit  et  per  ultimos  vitae  annos  parum  do- 
loris expertus  est;  licet  antea  crebras  ac  vehementes 
accessiones  pati  solitus  erat.  Quamquam  autem  tantus 
hujus  medicamenti  modus  tot  annos  sumtus  inultum 
sane  egisset  ad  mitigandum  morbum,  multum  tamen 
supererat  agendum  : post  mortem  enim  reperti  sunt 
in  vesica  duo  calculi,  quorum  major  pendebat  grana 
quatnor  et  quadringena,  minor  autem  centum  triginta 
duo;  item  ren  alter  calculis  plenus  erat.  Dubium  est 
aqua  kali  puri  et  aqua  calcis  prosint  adversus  cal- 
culos renum,  necne.  Quaeritur  etiam  an  usus  horum 
remediorum  intermitti  debeat,  quoties  urina  est  cm- 
Heberdeni  Opera.  3 

enta,  aut  nova  nascitur  doloris  accessio;  necdum  enim 
constat  urinam  inde  fieri  acriorem,  sic  ut  exasperet 
liaec  mala.  Attamen,  cum  accessionum  tempora  pau- 
cos fere  dies  non  excedunt,  cumque  alia  medicamenta 
tunc  necessaria  sunt,  tutius  omittentur,  donec  isti 
tumultus  conquieverint.  Ouaindiu  sumitur  aqua  cal- 
cis  aut  aqua  kali  puri,  pierique  sollicite  cavent  a 
cibis  potionibusque  acidis,  ne  scilicet  vim  medica- 
mentorum hebetent.  Nescio  tamen,  au  fuerint  justo 
severiora  medicorum  de  hac  re  praecepta.  Facultas 
enim  concoquendi  et  digerendi  cibos  nondum  adeo 
cognita  et  perspecta  est,  ut  possimus  definire  quan- 
tum spatii  intersit,  priusquam  acida  suam  naturam 
in  ventriculo  exuant,  et  alkalinos  sales  in  se  trahere 
haud  amplius  valeant;  id  quod  perbrevi  tempore  for- 
tasse efficitur.  At  possit  majus  impendere  periculum 
ab  aere  illo  fixo,  qui  abundat  non  solum  in  visceri- 
bus, sed  etiam  in  omnibus  corporis  humoribus  j qui 
si  cum  istis  medicamentis  misceatur,  illico  tollit  vim 
eorum  extricandi  aerem  ex  urinae  calculis.  Ecquis 
autem  tam  consultus  fuerit  legum,  quibus  corpus  hu- 
manum administratur,  ut  medicamentorum  facultates 
explicare  audeat? 


C A P.  XYII. 

De  dolore  capitis . 

IVatura  dolorum  capitis  perquam  obscura  est.  Ya- 
riae  sunt  eorum  causae,  et  saepe  sibi  invicem  contra- 
riae. Officia  cerebri  parum  intellecta  necessario  of- 
fundunt tenebras  morbis  hujus  partis.'  Multi  ex  iis 
videntur  aliquid  commune  cum  cerebro  habere:  nam 
dolor  proprius  est  capitis  et  longe  diversus  ab  illo, 
qui  alia  parte  qualibet  sentitur;  quamvis,  dernto  ce- 
rebro , eadem  prorsus  capitis , ac  reliqui  corporis, 
conformatio  est.  Porro  cadaverum  incisiones  demon- 
strarunt eum  saepe  ex  cerebri  ipsius  vitiis  oriri.  Hu- 
jus profecto  morbi  sedes,  et  longa  ejus  mora  , et  cre- 
bri reditus,  jure  possent  incutere  metum  magni  cu- 
jusdam  detrimenti  subsecuturi;  quod  tamen  contra  fit. 
Atroces  euiin  capitis  dolores  nonnullos  fatigarunt  per 


51 


Cap.  XFI1.  De  dolore  capitis . 

totam  fere  Titani,  absque  eo,  ut  vel  mors.  accelerare- 
tur, vel  ingenii  vires  minuerentur;  at  ubi  dolor  con- 
quieverit, aegri  omnes  res,  sicut  antea,  ministrarunt. 
Paralyseos  levissima  accessio  longe  plus  detrimenti 
alfert,  quam  capitis  dolores  vehementes  crebrique  a 
pueritia  usque  ad  senectutis  initium.  In  hoc  longo 
certamine  valetudo  corporis  adeo  non  succumbit,  ut 
morbum  tandem  ipsum  vincere  videatur,  quem  qui- 
dem ex  innumeris  aegris  didici  aetate  ingravescente 
fieri  mitiorem  et  demum  prorsus  finiri.  Quae  res 
vicem  remedii  implere  debet , ubi  omnia  remedia 
frustra  fuerunt:  haud  leve  enim  aegro  solatium  est, 
uosse  morbum  suum  , qui  medicamentis  cedere  recu- 
sat , tempori  tandem  esse  cessurum.  Idem  quoque 
exitus  est  istius  doloris  capitis , qui  incipit  a caligine 
oculorum. 

Hemicrania,  sive  dolor  dimidii  capitis,  nomen  in- 
ter medicos  veteres  obtinuit,  quo  ab  aliis  capitis  af- 
fectibus distinguitur;  tamen  ex  tam  longa  experien- 
tia nondum  didicimus,  praeter  sedem,  quodnam  sit 
discrimen  inter  hunc  et  alios  ejusdem  partis  dolores. 
JVlihi  profecto  hemicrania  a latere  sinistro  saepius 
quam  a dextro  visa  est;  sive  id  casu  acciderit,  quod 
potius  credo , seu  lege  quadam  naturae.  In  multis 
aegris  subinde  redire  consuevit  per  totam  vitam;  et 
morbo  articulari  superveniente  nou  levata  est:  saepe 
quoque  secuta  est  istum  oculorum  affectum , in  quo 
dimidium  rerum  interit.  Dolor  alius  capitis  interdum 
sentitur  supra  laevuin  oculum,  et  multo  adhuc  minus 
spatium  occupat,  nempe  ad  magnitudinem  pollicis 
unius.  Diem  unum  et  alterum  hic  perseveravit,  et 
bis  terve  singulis  mensibus  reversus  est.  Feminae 
videntur  opportuniores  huic  malo  quam  viri,  tum 
maxime  illae,  quae  affectu  hysterico  teutantur.  Do- 
lores alii  sinciput,  alii  occiput  occupant,  alii  quoque 
in  aliis  locis  fixi  sunt;  quos  omnes  sollicite  numerare 
vix  operae  pretium  foret,  nisi  inde  certiores  fiere- 
mus, quid  morbos  hos  faciat,  aut  quid  tollat.  Taceo 
dolores  capitis  venereos,  qui  signis  istius  morbi  pro- 
priis discernuntur  et  propriis  ejus  remediis  sanantur. 

Nonnulli  capitis  dolores  vere,  vel  autumno,  vel 
etiam  tempestate  utraque  redeunt.  Pauci  aestate,  plu- 
re s hieme  molesti  sunt:  quidam  experrectis  somno. 
Plerique  vero  prorsus  inordinati  sunt,  nulla  certa 

tempora  observantes.  Neque  minus  incertum  est  qnam- 
ciiu  dolor  mansurus  sit;  modo  enim  paucas  horas, 
modo  diem  integrum , modo  plusculos  dies  perseverat; 
interdum  vix  conquiescit  per  aliquot  annos.  Inter- 
dum habitu  corporis  majorem  in  modum  mutato  fini- 
tus est  hujusmodi  affectus,  qui  fuerat  ab  ineunte  ae- 
tate. Item  asthmate  superveniente  cessavit;  et  fe- 
minis gravidis  pepercit,  quas  semper  alias  vexabat. 

Dolori  huic,  satis  per  se  molesto,  alia  interdum 
mala  accedunt:  nimirum  vertigo,  quae  aliquando  an- 
tecedit, maxime  in  vetustis  capitis  doloribus,  oculo- 
rum perturbatio,  flammulae,  nubila,  aut  color  aliquis 
ante  oculos  versatus,  stupor,  et  caput  quasi  cingulo 
compressum;  item  affectus  hysterici  varii,  quales  sunt 
horrores,  sudores  frigidi,  animae  defectiones,  frigus 
pedum,  torpor,  veternus,  sonitus,  vocis  atque  lumi- 
nis breves  amissiones,  nervi  in  artubus  tracti,  et 
mens  turbata.  Accessione  graviore  finita,  caput  in- 
terdum in  diem  unum  leniter  dolet.  Capite  laborante, 
ventriculus  etiam  saepe  tentatur  inflatione,  disten- 
sione, angore,  dolore,  ardore,  nausea,  vomitu,  deje- 
ctiouibus  frequentibus,  aut  lumbricis.  I11  non  paucis 
aegris  caput  et  ventriculus  vicissim,  aut  male  aut 
bene,  se  habent.  Constat  itaque  consensum  quendam 
inter  has  partes  intercedere,  atque  altera  aegrotante, 
in  altera  esse  causam  morbi  posse.  Sanatis  ulceribus 
veteribus  aliisque  cutis  vitiis,  aut  menstruis  femi- 
narum perturbatis,  credibile  est  ventriculum  primum 
affici , et  ex  hoc  deinde  in  caput  malum  transire. 

Plerique  capitis  dolores  vacant  periculo;  ubi  au- 
tem ad  hos  accedant  stupor,  aut  colli  universi  tumor, 
aut  mentis  alienatio,  aut  distensiones  membrorum, 
res  aegri  nequaquam  in  tuto  sunt;  hujusmodi  enim 
mala  subsecutae  sunt  epilepsiae,  paralyses,  et  apo- 
plexiae. 

Ex  cephalaeis  mortiferis  nonnullae,  quod  inspecto 
post  mortem  cerebro  didici,  ortae  sunt  ex  ingenti  co- 
pia humoris  cerebrum  distendentis , vel  e partibus 
cerebri  suppuratis,  vel  e tumoribus  in  illo  natis; 
unde  primo  dolor  excitatus  est,  et  postea , cerebro 
vehementius  presso,  nervorum  facultates  aut  turba- 
tae sunt,  aut  perierunt.  Multa  huc  pertinentia  in 
scriptis  medicorum  reperiunlur,  quae,  cum  mihi  pro- 

positum  est  historiam  morborum  literis  mandare  non 
a libris,  sed  a natura  petitam,  silentio  praeteribo. 

Adeo  nihil  perpetuum  est  in  curatione  horum  mor- 
borum, ut  eadem  ratio  medendi,  nulla  manifesta  de 
causa,  diversos  plane  et  contrarios  exitus  habeat,  et 
modo  levet,  modo  exasperet  dolores  per  omnia,  ut 
visum  est,  simillimos.  Quaenam  itaque  vera  sit  ra- 
tio sanandi  hunc  affectum,  viderint  sagaciores,  vel 
feliciores  posteri : nobis  profecto  haud  seinper  dictu 
proclive  est,  quae  sit  maxime  probabilis. 

Angor  et  perturbatio  animi,  sonitus  vehementior, 
defatigatio  animi  aut  corporis,  lux  splendida,  aer  con- 
clavis turba  hominum  calefactus  et  inquinatus,  cru- 
ditas, tussis,  fere  semper  intendunt  capitis  dolores. 
Cutis  vitia,  cibus,  somnus,  calor  foci,  aestas,  hiems, 
regio  tepida,  podagra,  et  sub  diu  versari,  in  diversis 
hominibus  diversos  effectus  edunt.  Tamen  vitia  cul- 
tis, somnus,  corporis  tepor,  aestas,  regio  tepida,  et 
sub  diu  agere,  maximam  partem  auxilio  fuerunt.  At 
lavatio  frigida,  sanguinis  detractio  per  hirudines,  vel 
incisa  vena,  cutis  exulcerationes  diu  servatae,  fonti- 
culi, et  quae  movent  sternutamenta , si  nihil  nocue- 
runt, quod  nonnulli  suspicati  sunt,  at  certe  saepissime 
non  profuerunt:  in  eodem  censu  sunt  medicamenta 
nervorum  propria,  et  balneum,  et  opium.  Quamquam 
autem  omnia,  quae  vulgo  jactantur,  hujus  valetudinis 
remedia,  interdum  fuerunt  supervacua,  at  spem  meam 
rarius  fefellerunt  emplastrum  quod  erodit  capiti  ad- 
motum, sanguinis  sex  unciae  per  cucurbitulas  singu- 
lis mensibus  detractae  prope  occiput,  et  pilulae  dor- 
mituro datae,  quae  habent  aloes  granum  unum,  radi- 
cis colombae  grana  quatuor.  Yomitus  quoque  saepe 
profuit;  et  vomendi  conatus  opinione  minus  dolorem 
auget:  itaque  singulis  mensibus  utiliter  elicitur.  To- 
mitus  seu  voluntarius,  sive  medicamento  excitatus, 
haud  contemnendo  fuit  praesidio  contra  illum  capitis 
dolorem,  qui  initio  febrium  incidit;  quem  etiam  cer- 
tissime tollit  emplastrum  cantharidis  inter  scapulas 
impositum.  Fomenta  calida  capiti  aut  pedibus  ad- 
mota semper  minuunt,  saepe  tollunt  hunc  affectum; 
interdum  illum  tuto  solvit  opium. 

CAP.  XVIII. 

De  dolore  capitis  intermittente . 

C^ortex  peruvianus  remedium  fere  certum  est  aci  fe- 
bres intermittentes,  in  quibus  universum  corpus  ae- 
grotat. Quod  si  partis  alicujus  dolores  certum  habent 
circuitum,  noii  solum  hic  cortex,  verum  alia  omnia 
medicamenta,  quae  huc  usque  tentavi,  saepe  frustra 
fuerunt.  Hoc  eo  magis  molestum  est,  quia  cum  hu- 
jusmodi affectus  occupet  caput  aut  faciem  , ut  saepe 
fit,  aegri  angore  conficiuntur,  qualem  in  paucis  aliis 
morbis  inveneris,  siquidem  aestimetur  querelis,  a 
quibus  vix  patientissimus  quisque  temperare  potest. 

Hic  morbus  modo  occupat  caput  universum,  quem- 
admodum alii  capitis  dolores,  modo  occiput,  modo 
sinciput,  saepissime  partem  aliquam  faciei ; et  quam- 
quam ambae  in  eodem  aegro  tentatae  sint,  tamen  pars 
sinistra  saepius  afficitur  quain  dextra.  In  impetu 
doloris  labrum  superius,  vel  gingivae,  vel  gena,  et 
musculus  temporalis,  vel  haec  simul  omnia  adeo  an- 
guntur, ut  aegri  non  sustineant  manducare,  nec  de- 
vorare, nec  loqui:  verum  os  saliva,  oculus  impletur 
lacrymis,  refugitque  lumen;  palpebrae  quoque  tument 
et  rubent,  atque  interdum  prae  summo  dolore  fiunt 
coeruleae.  Interdum  calor  faciei  et  rubor,  et  insoli- 
tus salivae  cursus  antecedunt;  et  ad  haec  in  nonnul- 
lis accedunt  vomitus,  et  distensiones  nervorum  leves, 
et  tremores  partium  affectarum.  Accessiones  modo 
horam  unam,  modo  plures  horas,  vel  etiam  biduum 
manserunt,  et  circuitum  habuerunt  non  minus  certum, 
quam  febres  quotidianae,  aut  tertianae.  Quiuetiam  red- 
iit haec  pestis  decimo  quoque  die,  vel  singulis  mensi- 
bus, vel  bis  in  anno.  Plerumque  tamen  paulo  inor- 
dinatior fit.  Nonnullis  contigit  esse  tam  infelicibus, 
ut  morbus  potius  esset  continuus  quam  intermittens, 
a levissimo  quoque  conatu  loquendi,  aut  edendi,  exci- 
tatus, motuve  vehiculi,  aut  aurae  frigidioris  afflatu; 
sic  ut  iu  annos  plures  raro  liberi  fuerint  ab  hoc  tor- 
mento. Uterque  sexus  obnoxius  est  huic  morbo ; 
maxime  autem  feminae.  Nulla  aetas  secura  est,  a 
pueritia  usque  ad  octogesimum  vitae  annum.  Torpor 
quidam  interdum  fuit  ad  horas  aliquot  post  accessio- 

nes;  saepius,  ubi  earum  tempora  praeterierunt,  om- 
nia mala  conquiescunt. 

Quod  ad  curationem  attinet,  quaecunque  corpus 
exinaniunt,  aut  supervacua  fuerunt  aut  perniciosa; 
nulla  autem  magis  quam  sanguinis  missio.  Cataplas- 
mata molesta  sunt  et  aegrotantium  calamitatem  po- 
tius augent.  Cortex  peruvianus  saepe  fallit,  pariter  ac 
radix  Valerianae  sylvestris  , gumini  foetida,  myrrha, 
moschus,  camphora,  opium,  succus  cicutae,  pulveres 
sternutamenta  moventes,  emplastra  cantharidis,  ulcera 
alte  inusta,  electrificatio , fomenta  ex  cicuta,  lavatio 
pedum  tepida,  aether  faciei  illitus,  vel  spiritus  vi- 
ni, linimentum  saponis  cum  vel  sine  tinctura  opii, 
oleum  succini , arteria  temporalis  inciso , dentesque 
refixi;  neque  plus  profuit  superveniens  podagra.  At- 
tamen cortex  cinchonae  interdum  auxilio  fuit,  neque 
tam  raro,  quin  primus  locus  huic  medicamento  jure 
tribuendus  sit;  hujus  unciam  quotidie  sumere  oportet 
in  dies  septem.  Emplastra  quae  erodunt  sub  auribus 
imposita  interdum  doloris  impetum  mitigarunt;  ne- 
que tantum  succi  cicutae,  quantum  sine  vertigine  su- 
mi possit,  non  aliquando  prosperum  exitum  habuit. 
In  quibusdam  aegris  , ubi  nihil  aliud  auxilio  fuit, 
quarta  pars  grani  antimonii  tartarisati  cum  tincturae 
opii  guttis  quadraginta  sex  noctes  sumta  morbum 
prorsus  fugavit.  Fuit  quoque  ubi  lavatio  frigida  non 
poenitendam  opem  attulerit.  Quodsi  aeger  vel  ne- 
queat devorare  vel  aversetur  corticem  peruvinnum, 
aquae  in  qua  is  decoctus  est  unciae  sex,  et  ejusdem 
in  pulverem  triti  drachmae  binae,  semel  vel  bis  quo- 
tidie in  alvum  infundi  debent,  et  ubi  opus  est,  his 
adjicere  licet  tincturae  opii  guttas  quadraginta. 


CAP.  XIX. 

De  carbunculo. 

C^arbunculus  dicitur  tumor  magnus  ruber,  plerum- 
que in  dorso  enatus,  cujus  fundum  spongiosum  hu- 
more purulento  madet,  qui  per  omnes  rimas  copiose 
manat.  Brevi  accedit  febris,  cum  jactatione  multa, 
debilitate , fastidio , vigilia  et  macie.  Quae  cuin  sit 

ejus  conditio,  manifestum  est  eum  vel  causam  esse 
vel  effectum  valetudinis  majorem  in  modum  pertur- 
batae. Seniores  et  valetudinarii  maxime  opportuni 
sunt  carbunculo.  Dicitur  urina  in  hoc  morbo  super 
potionum  modum  mingi;  quod  tamen  usus  mihi  non 
confirmavit.  A quibusdam  solita  tantum  copia  red- 
dita fuit,  et  in  ea  aliquid  plerumque  subsedit:  in  uno 
prorsus  suppressa  est  biduum  ante  mortem.  Hoc  ma- 
lum semper  periculi  plenum  est  et  non  rare  morti- 
ferum. Oportet  dare  tantum  corticis  cinchonae,  quan- 
tum sine  fastidio  sumi  potest.  Ad  jactationem  et 
vigiliam  opium  est  tutum  atque  unicum  remedium. 


C A P.  XX. 

De  chorea  Sancti  Viti. 

C^horea  quae  dicitur  Sancti  Viti  praecipue  implicat 
pueros  et  puellas , ab  usque  decimo  aetatis  anno  ad 
quindecimum.  Neque  tamen  hoc  adeo  perpetuum  est, 
quin  curaverim  sexennem  hoc  morbo  laborantem; 
qui  porro  alteri  contigit  anno  vigesimo.  Ex  aegris, 
quos  vidi,  tantummodo  quarta  pars  ftiere  mares. 
Crura  et  brachia  nolentibus  agitantur;  brachia  autem 
magis  quam  crura.  Tum  sua  voluntate  hos  artus  mo- 
vere aegri  non  possunt,  nisi  paululum,  et  fere  ridi- 
cule. Alterum  latus  corporis  plerumque  afficitur  gra- 
vius quam  alterum,  sicut  fit  in  hemiplegia;  sed  ta- 
men in  eodem  aegro  morbus  modo  hoc,  modo  illud 
latus  infestat.  Debilitas  quaedam,  et  breves  nervo- 
rum distensiones,  atque  alia  levia  hujus  affectus  signa, 
non  raro  menses  aliquot  exercuerunt  hos  aegros,  an- 
tequam vera  facta  sit  chorea:  in  aliis  post  vehemen- 
tes nervorum  distensiones  repente  nata  est ; saepe  ge- 
nua prius  dolent  et  impediuntur.  Fit  quoque  lingua 
morbi  particeps,  unde  omnes  sic  occupati  balbutiunt: 
atque  nonnulli  adeo  parum  distincte  loquuntur,  ut 
animus  vix  possit  intelligi;  aliis  vox  ex  toto  suppri- 
mitur. Puero  cuidam  cum  crura  vehementer  agita- 
bantur, motus  involuntarii  superabant  omnes  mo- 
vendi conatus  leniores;  membris  autem  fortius  impul- 
sis morbus  superabatur:  ergo  currere  potuit,  qui  non 
potuit  ambulare;  quod  etiam  in  ebriis  fieri  consuevit. 


Cap.  XX/.  De  coxae  morbo  et  exulceratione . 57 

Ad  lioc  distensionum  genus  accedunt  vertigines, 
torpores,  angores  ventriculi,  somni  perturbati,  et 
macies,  licet  aviditas  cibi  non  multum  minuatur;  po- 
stremo mens  et  ingenium  fiunt  infirmiora  et  magis 
puerilia.  Morbus  rarissime  periculosus  est;  trahit 
vero  diutius.  Paucissimi  intra  mensem  restituuntur ; 
et  plerique  aegrotant  in  menses  duos,  vel  tres:  unus 
et  alter  annum  integrum  laboraveruut.  Quamquam 
raro  repetat,  interdum  tamen  contigit,  ut  qui  ab  eo 
convaluerant,  distensiones  ejusdem"  generis  leviores 
vere  et  autumno  experti  sint  in  annos  tres  aut  qua- 
tuor.  Perturbatio  quoque  animi  gravior  identidem  re- 
vocavit obscura  quaedam  ejus  indicia  per  decennium; 
nisi  forte  ad  hystericum  aut  paralyticum  affectum  po- 
tius pertinuerint , quibus  chorea  Sancti  Yiti  est  co- 
gnata, non  solum  externa  morbi  facie,  verum  etiam 
remediis. 

Sanguinis  missio  et  purgantia  valentiora  haud 
bene  conveniunt,  ubi  nullus  est  calor,  aut  inflamma- 
tio , et  ubi  morbus  proprius  est  tenerae  aetatis  et 
sexus  infirmioris,  atque  etiam  nullis  adhibitis  medi- 
camentis sponte  sua  plerumque  conquiesceret,  illaesa 
corporis  constitutione.  Haec,  quae  ratio  dictat,  usus 
confirmavit.  Nam  sanguis  copiose  detractus,  aut  alvus 
vehementius  mota,  nunquam  mihi  visa  sunt  profuisse; 
et  vix  dubitare  licet,  quin  interdum  nocuerint.  Pul- 
veris myrrhae  compositi  grana  quinque  et  pulveris 
opiati  grana  duo,  adjecto  syrupi  quantum  satis  est 
ut  fiant  pilulae,  singulis  noctibus  dare  juvabit,  et  si- 
mul quaecunque  alvum  lenissime  movent,  ubi  ea  ni- 
mis dura  est;  postremo  aquae  ex  herba  aliqua  amara 
cyathus  semel  vel  his  quotidie  sumendus  est.  Haec 
remedia  convenient,  ubi  quidem  remediis  opus  sit. 
Cum  vero  aeger  morbo  se  colligere  coeperit,  tunc  in 
frigidam  descendere  juvabit;  quod  etiam  morbo  non- 
dum inclinato  utiliter  tentatum  novi. 


C A P.  XXI. 

De  coxae  morbo  et  exulceratione . 

In  coxa  aliquando  fit  vitium  longum,  aliud  a sciaticny 
aut  rheumatismo  , in  quo  quamvis  dolor  modicus,  pe- 


58  De  morborum  historia  et  curatione, 

riculum  tamen  summum  est.  Nascitur  in  articulo  fe- 
moris; genu  yero  est  in  dolore,  quo  ipsa  pars  affecta 
fere  yacat,  etiam  tum,  cum  tumor  insignis  est  et  in- 
dicia puris  manifesta.  Femur  extenuatur  et  crus 
impar  est  corpori  sustinendo.  Hi  aegri  febre  hectica 
et  macie  confecti  interdum  pereunt,  priusquam  tumor 
vel  per  se,  vel  scalpello  aperiatur;  saepius  pus  in 
partem  exteriorem  fertur,  ubi  fit  ulcus  humorem  mul- 
tum fundens quod  aegrum  antea  ruentem  praecipi- 
tat. Paucissimi  illi,  qui  ex  hoc  morbo  evadunt,  sem- 
per  claudicant. 

Hoc  vitium  in  nonnullis  indies  auctum  est  per 
tres  annos,  priusquam  occidit.  Praecipue  fit  a sexto 
ad  decimum  sextum  annum;  qua  etiam  aetate  arti- 
culi et  partes  corporis  exteriores  maxime  affligun- 
tur malis  strumosis,  quae  postea  in  pulmones  et  ab- 
dominis viscera  verti  solent.  Coxae  autem  exulcera- 
tio ad  strumam  pertinet,  et  cum  aliis  ejus  signis  saepe 
simul  incidit.  Cortex  peruvianus,  cicuta,  opium,  ul- 
cera diutius  servata,  et  quae  alvum  leniter  movent, 
praecipua  sunt  ex  iis , quae  existimantur  yel  sanare, 
vel  levare  hoc  anceps  malum. 


C A P.  XXII. 

De  crurum  dolore , tumore , inflammatione  et 

ulceribus . 

Jl^olores  rheumatici  et  arthritici,  et  debilitas,  com- 
munes sunt  cruribus  et  reliquis  corporis  partibus. 
Quaedam  iliis  propria  sunt.  Primo,  tumores  sine  do- 
lore: tum,  acer  humor,  qui  cutem  facit  densam,  du- 
ram et  intensam,  cum  intolerabili  prurigine,  qui- 
que exit  per  omnes  rimas  cutis,  sive  fissa  seu  un- 
guibus lacerata  fuerit:  denique  inflammationes  de  ge- 
nere erysipelatis,  cum  dolore  acuto,  quibus  nonnulli 
vexantur  semel  vel  bis  anno,  praecedentibus  horrore 
et  calore;  hujusmodi  inflammatio  consuevit  esse  mo- 
lesta aliquot  dies,  et  interdum  desinit  in  ulcus  sordi- 
dum multos  annos  insanabile. 

Haec  crurum  vitia  non  semper  intus  nascuntur, 
sed  interdum  ex  ictu.  Feminae  multo  magis  quam 

viri  illis  opportunae  sunt,  praeter  inflammationem 
illam  erysipelafodem,  quae  paucos  dies  manet.  Ado- 
lescentulae,  quibus  integra  valetudo  est,  interdum  ex- 
periuntur tumores  in  pedibus,  praesertim  aestate; 
quod  raro  aut  nunquam  juvenibus  sanis  contingit. 
Graviditati  fere  seinper  accedit  crurum  tumor.  Ru- 
bor totius  cruris  cum  cute  crassa  duraque,  et  impa- 
tibili prurigine,  et  humoris  acris  profusione,  non  raro 
vexat  mulieres,  quae  annum  quadragesimum  exces- 
serint, atque  omnem  chirurgorum  artem  diu  fallit. 
Multo  pauciores  viri  tentantur  vel  lioc  morbo,  vel 
ulceribus  crurum. 

Ouodsi  hujusmodi  tumores,  et  inflammationes,  et 
ulcera,  propria  fere  sint  crurum,  tum  praecipue  fiant, 
ubi  sexus,  et  aetas,  aut  casus  aliquis  universum  cor- 
pus vel  has  partes  reddiderint  infirmiores;  auxilio 
esse  debet  quicquid  vim  atque  firmitatem  vel  au- 
geat, vel  imitetur;  id  quod  pollicentur  fasciae  cruri- 
bus arcte  obvolutae.  Ouam  tuto  hoc  fieri  possit , ex 
eo  manifestum  est,  quod  qui  in  lecto  se  continent, 
impune  dissipant  hos  tumores.  Quin  et  ulcera  sic 
redduntur  multo  tractabiliora , et  tuto  consanescunt. 
Nempe  imbecillitas  crurum,  pondere  humorum  deor- 
sum latorum  oppressa,  eo  corporis  situ  levatur,  per- 
inde ac  fieret  per  tibialia  arctiora.  Neque  tamen 
est  dissimulandum  tumores  atque  ulcera  in  cruribus 
saepe  deberi  nimiae  humorum  acrium  abundantiae, 
qui  medicamentis  reprimentibus  tuto  repelli  non  pos- 
sunt. Difficultas  spirandi,  quae  ex  aqua  in  pectore 
fortasse  orta  erat,  et  in  horas  mortem  intentabat, 
coepit  mitescere  protinus  ut  in  artubus  inferioribus 
ingens  aquae  copia  cutem  subiisset.  Calores  quoque,, 
et  multa  ventriculi  et  aliarum  partium  mala  , exulce- 
ratis cruribus  soluti  sunt.  Contra,  ulceribus  his  te- 
mere sanatis,  secuti  sunt  dolores  in  capite,  vertigo, 
torpor,  spirandi  difficultas,  cibi  fastidium,  et  ventri- 
culi viscerumque  angores.  Quamobrem  animo  dili- 
genter attendendum  est,  qualis  hodie  sit  aegroti  va- 
letudo, et  qualis  olim  fuerit,  unde  optime  discernet 
medicus,  haec  vitia  tuto  sanari  possint,  an  consultius 
fuerit  patienter  ferre  praesens  malum,  ne  in  ejus  lo- 
cum gravius  subeat. 

Sales  purgantes  alternis  auroris  sumti , sic  ut  al- 
vus bis  vel  ter  descendat;  corticis  peruviani  scrupuli 

dno  singulis  noctibus  dati,  quibus,  si  vismn  fuerit, 
sexta  pars  grani  hydrargyri  calcinati  adjecta  est,  re- 
media  sunt  apta  ad  educendos  vel  corrigendos  humo- 
res vitiosos;  atque  haec  continuare  oportebit  in  men- 
sem unum  aut  plures.  Ulcus  supra  genu  excitatum 
modo  utile  est  in  his  affectibus,  modo  supervacuum. 


C A P.  XXIII. 

De  cutis  vitiis . 

"Vitiorum  cutis  multiplex  est  natura  et  facies.  Si 
modo  color  ejus  mutatur,  at  neque  eminet  aliquid, 
nec  dolet,  vix  morbus  dici  meretur.  Hujus  generis 
sunt  maculae  purpureae  similes  earum  quae  in  febri- 
bus nascuntur,  quas  in  pueris  nonnullis  vidi  ubique 
sparsas,  hic  exiguas,  illic  latiores,  sine  febre  aut 
ulla  valetudine  adversa:  post  paucos  dies  sua  fere 
sponte  decedunt  *.  Nec  majoris  intersunt  illae  ma- 
culae coeruleae  vel  lividae,  quibus  seniorum  artus 
interdum  notantur. 

Pustulae  exiguae  saepe  nascuntur  in  cute,  et  mox 
recedunt.  Interdum  vero  manent  et  serpunt  latius, 
et  fiunt  furfureae,  vel  squamosae,  vel  crustam  habeut, 
quae  rimas  agit  et  humorem'  profundit.  Hoc  saepe 
fit  in  facie  et  cruribus;  interdum  quoque,  sed  multo 
rarius,  totum  corpus  hujusmodi  scabie,  foeda  pariter 
ac  molesta  , occupatum  est.  Pustulae  modo  rubrae 
sunt,  modo  ejusdem  cum  reliqua  cute  coloris,  modo 
humidae,  modo  aridae,  tum  aquosae,  vel  purulentae, 
vel  cum  dolore  aut  prurigine,  vel  utroque  vacantes; 
quaedam  etiam  prope  accedunt  ad  furunculos.  Deni- 
que , ungues  fiunt  asperi,  crassi  et  squamosi.  Pustu- 
lae confertae,  exiguae,  aqua  plenae,  postquam  ruptae 
fuerint,  punctis  cruentis  cutem  notaverunt,  non  sine 
prurigine  et  dolore. 

Vitiis  cutis  modo  memoratis  nomina  imposuerunt 
medici  veteres;  quod  vero  cuique  nomen  datum  est, 
hodie  nec  scitu  facile  est,  neque  multum  refert  scire. 
Quamobrem  distributiones  horum  morborum  in  va- 

De  his  vide  quae  praecepta  sunt  cap.  78. 

rias  species  et  titulos,  cpiae  olim  obtinebant,  nunc 
fere  negliguutur.  Ex  his  plurimi,  qui  proprio  nomine 
carent,  vulgo,  sed  parum  recte,  appellantur  scorbu- 
tici. De  vero  scorbuto  et  lepra,  nihil  liabeo  quod 
dicam,  cum  alter  rarissimus  est  in  urbibus,  altera  in 
Auglia  paene  ignota:  unde  factum  est,  ut  hos  morbos 
nunquam  curaverim.  Praeter  hos  autem,  scabies,  her- 
pes et  porrigo  sunt  fere  sola  cutis  vitia,  quae  pleri- 
que  medici  iisdem  nominibus  nominare  consenserunt. 

Nonnulli  cutis  morbi  a parentibus  derivantur;  et 
ubi  hoc  non  lit,  tamen  saepe  habent  initium,  non  tam 
a cutis  ipsius  vitio,  quam  a malo  corporis  habitu; 
quales  sunt,  qui  infantes  nascentes  occupant,  et  cum 
paucis  intermissionibus  usque  ad  mortis  diem  perse- 
verant. Post  morbillos  et  variolas  interdum  subse- 
cutae sunt  cutis  deformitates,  quae  antea  nullae  fue- 
rant; sive  ortae  sint  ex  labe  quadam,  quam  isti  morbi 
impresserant;  seu  tum  demum  excitata  fuerint  earum 
semina,  quae  diu  delituerant;  seu  denique  casu  et 
fortuito  facium  sit,  ut  hoc  potissimum  tempore  prod- 
irent. Etenim  id  frequentius  eventurum  credibile 
est,  siquidem  ea  foret  morbillorum  et  variolarum  na- 
tura, ut  gignerent  aut  alerent  cutis  vitia. 

Pustulae  maxime  vernis  temporibus  oriuntur  aut 
increscunt.  Secundum  ver,  autumnus  his  malis  infa- 
mis est.  Tamen  hoc  non  est  perpetuum.  De  aestate 
et  hieme  nihil  certi  affirmare  possum,  cum  in  utra- 
que tempestate  morbos,  de  quibus  sermo  est,  modo 
mitigatos  esse  comperi.  Calor  lecti  aut  foci  exan- 
themata nonnulla  fecit  recedere,  quae  reverterunt 
protinus  ut  corpus  frigebat.  In  aliis,  et  forsitan  plu- 
ribus, contrarii  sunt  caloris  effectus. 

Humor  post  aures  infantibus  frequentissimus  est; 
et  interdum,  vel  ob  acrem  ejus  naturam,  vel  ob  sor- 
des non  rite  ablutas,  per  caput  universum  et  faciem 
serpit.  Furfureae  aspretudines  ad  magnitudinem  pol- 
licis unius  aut  amplius  corpus  saepe  et  membra  hic 
illic  deformant,  et  non  raro  initium  habent  super 
olecranon.  Impatibilis  fere  prurigo,  sine  ulla  cutis 
mutatione,  frequens  est  in  ictero,  et  senectutis  quo- 
que incommoda  saepe  non  mediocriter  auget  *.  Qui- 
busdam mulieribus  pustula  exigua  in  naso  orta  est, 

1 De  cutis  pruritu  Yide  infra  cap,  76. 

quain  stiper  crusta  innascitur,  et  serpit  late,  donec 
nasum  totum,  faciem,  et  collum  contexerit,  atque 
multos  annos  vincit  omnia  omnium  medicorum  et 
circulatorum  remedia.  Inter  mares  haec  species  ra- 
rior est , neque  tamen  prorsus  ignota.  Furfures  et 
squamae  in  diversis  corporis  partibus , maxime  in 
capite,  nonnullos  male  habent  per  totam  vitam. 

Inter  veros  cutis  morbos  haud  facile  alium  in- 
veniemus contagiosum,  praeter  scabiem  et  porrigi- 
nem. Femina,  cujus  cutis  maculis  latis  furfureis  quin- 
quennium vitiata  fuerat,  lactabat  infantem  a materno 
morbo  prorsus  liberum.  Est  quoddam  cutis  vitium 
per  omnia  scabiei  simile,  et  quod  habuit  initium  e 
vera  scabie,  tamen  contagione  alios  non  afficit,  ne- 
que cedit  usitatis  psorae  remediis,  tum  quoque  in  qui- 
busdam redit  quotannis  per  multos  annos.  Dum  au- 
riculae tument  et  rubent,  et  humorem  inultum  fun- 
dunt, saepe  fit,  ut  glandulae  quoque  in  cervice  tu- 
meant; quod  etiam  fieri  consuevit,  nbi  emplastro  can- 
tharidis imposito  aqua  abunde  exit.  Sed  hi  tumores 
sine  ope  aliena  facile  subsidunt. 

Omnibus  in  confesso  est  malum  corporis  habitum 
varia  cutis  vitia  inferre;  et,  uti  suspicor,  quae  prin- 
cipio erant  cutis  solius  injuriae,  eae  tandem  commu- 
nicatae sunt  cum  corpore  universo.  Yidi  enim  exem- 
pla cutis  ambustae  aut  collisae,  quam  secuta  sunt 
signa  omnia  istius  habitus,  qui  vulgo  appellatur  scor- 
buticus vel  strumosus,  quamquam  valetudo  antea  fuis- 
set integerrima.  In  aliis  etiam  vidi  morbos  cutis  adeo 
non  profuisse  valetudini,  ut  secmn  attulerint  languo- 
res et  capitis  dolores,  qui  simul  semper  accesserunt 
decesseruntque.  Haec  autem  rariora  sunt.  Multo  sae- 
pius fit,  ut,  pustulis  enatis,  totum  corpus  levetur, 
tamquam  illud,  quicquid  nocebat,  in  cutem  verteretur. 
Ouodsi  pustulae  vel  recessissent  ultro  , vel  repulsae 
fuissent,  protinus  incubuerunt  dolores  in  capite,  ver- 
tigo, languor  animi,  vigilia,  tussis,  cibi  fastidium, 
ardor  stomachi,  inflatio,  nausea,  angores  ventris,  do- 
lores vagi,  febricula,  et  macies.  Dubium  est  in  non- 
nullis, asthma , phthisis,  et  paralysis  referenda  sint 
ad  vitia  cutis  intus  versa,  an  utraque  causam  habue- 
rint communem.  Etenim  fieri  potest,  ut  grave  ali- 
quod malum  undecunque  invectum,  vires  corporis  in 
tantum  afflixerit,  ut  amplius  non  valeat  se  levare 

aegritudine  illa,  quam  in  cutem  trajicere  consue- 
visset. 

Humor  qui  exit  post  aures  puerorum  per  quatuor 
primos  vitae  annos,  aliam  curationem  non  postulat, 
nisi  ut  partes  illae  saepe  colluantur  aqua  tepida; 
quodsi  cuticula  attrita  sit,  linteum  unguento  quovis 
leni  delibutum  inter  auriculam  et  caput  erit  interpo- 
nendum. Reprimentia  omnia  vitanda  sunt;  quoniam 
intulerunt  difficultatem  spirandi,  nervorum  distensio- 
nes atque  alia  mala,  quorum  nihil  accidisset,  si  soli 
naturae  res  fuisset  permissa,  quae  sine  auxilio  artis, 
quicquid  est  mali,  submovebit,  quamprimum  conve- 
niat. Ubi  vero  ex  usu  medicamentorum  exsiccan- 
tium puer  coeperit  aegrotare,  utile  erit  unguentum 
cantharidis,  quod  humorem  revocet  in  loca  consueta* 

In  adultis  non  quidem  periculosa,  sed  saepe  dif- 
ficillima sanatu  sunt  ea  mala,  quibus  cutis  obnoxia 
est.  Multa  enim  sunt,  quae  insederunt  penitus  et 
inveteraverunt,  sic  ut  omnia  superent  remedia  extrin- 
secus Tei  intus  adhibita:  saepe  quoque  falso  existi- 
mantur sanari , quae  modo  ad  tempus  subsistunt. 
Neque  in  proclivi  est  discernere,  medicina  vincantur, 
an  sponte  sua,  ut  solent,  recesserint,  mox  iterum 
reditura.  In  quibusdam  postquam  conquievissent  vi- 
giuti  annos,  demum  reversa  sunt  et  indomito  furore 
saevierunt;  palam  facientia  causam  tamdiu  intus  la- 
tentem non  tantum  minutam,  nedum  sublatam  esse. 

Ubi  sudor  abunde  exit,  et  difflari  nequit,  sicut  in 
inguine,  et  sub  mammis  feminarum,  atque  in  collo, 
et  aliis  partibus  infantium  pinguium,  ibi  mora  saepe 
fit  acer  et  cuticulam  vicinam  exedit.  Praesidio  sunt 
ablutio  frequens,  et  pulvis  amyli  aut  argillae  asper- 
sus, denique  unguentum  lene  exceptum  linteo  et  in- 
terpositum sic,  ut  partes  attritu  ne  laedantur.  In 
mulieribus  gravidis  multae  deformitates  cutis,  antea 
insanabiles,  sponte  sua  cessarunt,  quae  tamen  omnes 
post  partum  recruduerunt.  Exulcerationes  nonnullis 
subvenisse  visae  sunt,  evocando  et  expellendo  humo- 
res perniciosos,  qui  cutem  foedabant:  aliis  autem  illae 
fuerunt  supervacuae. 

Quod  attinet  ad  remedia  extrinsecus  admovenda, 
illud  sedulo  tenendum  est,  acriora  plerumque  conve- 
nire, ubi  pruritus  est;  sin  dolor  fuerit,  lenia  esse 
adhibenda,  quae  solvant  potius  quam  intendant  do- 

lorem,  ne  forte  inflammationes  molestae  Tei  etiain 
periculosae  moveantur.  Jn  hunc  finem  vel  aqua 
pura  haud  prorsus  contemnenda  est;  nam  interdum 
aquae  calidae  vapor  et  fomenta,  aut  lavatio  tepida 
aut  frigida,  vicem  remedii  implent.  Sic  enim  diluun- 
tur humores  acres,  qui  cutem  mordendo  exasperant; 
tum  quoque  furfures  squamaeque  emolliuntur  et  de- 
terguntur.  Hae  aquae  facultates  fieri  possunt  va- 
lentiores  adjecto  vel  sale,  vel  sulphure,  aliisque  sim- 
plicibus. Itaque  aqua  marina  et  fontes  medicati 
viin  habent  majorem,  quam  aqua  pura.  Medicamenta 
e plumbo,  quamquam  minime  acria  sint,  tamen  prin- 
cipem locum  tenent  inter  ea  , quae  extrinsecus  adhi- 
bentur; idque  non  solum  adversus  calorem  et  dolo- 
rem, sed  etiam  ubi  tantummodo  prurigo  est.  Aqua, 
unguentum  aut  emplastrum,  quae  habent  lithargy- 
rum  aut  cerussam  cum  aceto,  in  quotidiano  usu  sunt; 
et,  quantum  adhuc  didici,  pares  sunt  eorum  vires. 
Unguentum  picis  prodest  etiam  non  modo  ad  illos 
cutis  morbos,  quibuscum  prurigo  est,  sed  etiam  ubi 
rimae  sunt  et  exulcerationes:  nam  plerumque  nullum 
dolorem  excitat;  nonnullis  tamen  nimis  exsiccans  vi- 
sum est,  non  sine  aliquo  doloris  sensu.  Sulphur  qui- 
dem adversus  unum  cutis  morbum  proprie  valet,  ideo- 
que  in  plurimis  aliis,  cum  extrinsecus  tum  intus, 
tentatum  est:  quo  eventu,  viderint  alii:  mihi  certe, 
praeterquam  in  psora,  parum  respondit.  Semina  sta- 
phidos  agriae  et  radix  hellebori  albi  sunt  acria  ad- 
modum; et  videndum  est  ut  eorum  modus  accuratis- 
sime definiatur,  si  quando  intus  dentur;  quod  proinde 
raro  factum  fuit.  Tamen  radicis  hellebori  albi  gra- 
num unum  tuto  sumitur.  Staphis  agria  vero  an  im- 
pune et  utiliter  sumi  possit,  nondum  didici.  Ouae  ex 
helleboro  albo  fiunt,  si  extrinsecus  adhibeantur,  adeo 
sunt  efficacia,  ut,  praeter  vim  suam  adurendi,  facul- 
tates proprias  ad  sanandam  cutem  habere  videantur. 
Medicamentum  ex  staphide  agria  fit  immittendo  se- 
minum contritorum  semunciam  in  aquae  ferventis  li- 
bram, cui,  ubi  egelida  est,  adjicitur  spiritus  vini  recti- 
ficati  selibra:  humore  colato  partes  alfectae  madefa- 
ciendae sunt  mane  et  vespere.  Quod  ex  helleboro 
albo  fit,  habet  radicis  semunciam,  aquae  ferventis  un- 
cias vigiuti,  quibus  frigefactis  et  colatis  adjiciendae 
sunt  tincturae  veratri  unciae  quatuor:  hoc  etiam  mane 

et  vespere  est  adhibendum.  Ubi  cutis  tenerior  est, 
haec  interdum  calorem  et  dolorem  nimium  excitabunt; 
sed  his  occurritur  aquam  adjiciendo,  donec  calor  et 
dolor  fiant  tolerabiles.  Cum  vero  cutis  in  diversis 
hominibus  tam  diversa  est,  nec  staphidos  agriae  aut 
hellebori  vis  ubique  eadem;  itaque  pondus  aquae  su- 
perinfundendae, nisi  experimento,  definiri  vix  pot- 
est. Earundem  herbarum  pars  una  commode  misce- 
tur cum  unguenti  simplicis  tribus;  quo  loca  affecta 
singulis  noctibus  sunt  inungenda.  Piper  quoque,  et 
alia  medicamenta  acria,  inter  remedia  cutis  recensen- 
tur; item  unguenta  et  emplastra,  quae  habent  can- 
tharides, quorum  tamen  vires  non  satis  cognitas  ha- 
beo et  perspectas.  Alumen  et  vitriolum,  ex  aqua 
liquata,  cutis  pruriginem,  quae  sine  pustulis  fit,  mi- 
nuunt ; et  praeterea  squamas  cutis  semimortuas  dete- 
runt et  nitorem  ejus  reddunt.  Justum  horum  ad 
aquam  ponulis  ostendent  ardor  et  dolor,  quem  exci- 
tant: qui  si  non  sint  immodici,  illud  non  erit  ni- 
mium. Ad  hanc  rationem  conficienda  sunt  omnia  me- 
dicamenta acria,  quae  cuti  admoventur. 

Medicamenta  ex  hydrargyro , praeter  acre  illud, 
quod  ehem  ici  adjiciunt,  propria  quadam  vi  pollent 
morbis  cutis  medendi.  Argentum  vivum,  per  se  le- 
nissimum tactu,  contritum  cum  adipe  donec  apparere 
desinat,  deinde  unguenti  vel  emplastri  modo  imposi- 
tum, auxilio  est  adversus  multa  pustularum  genera. 
Medicamenta  chemica  ex  eodem  confecta  vim  habent 
naturali  majorem.  Horum  elegantissimum  simul  ac 
valentissimum  est  hydrargyrus  muria  tus  in  aqua  vel 
spiritu  vini  dissolutus;  qui  etiam  colore  et  odore 
omni  vacat.  E reliquis  medicamentis  mercurialibus, 
quae  in  aqua  aut  spiritu  vini  dissolvi  non  possunt, 
fiunt  unguenta  et  emplastra:  semper  vero  oportet  ca- 
vere, non  solum  ne  dolorem  nimium  inflammationem- 
que moveant  sed  etiam  ne  salivae  cursum  excitent, 
quaevis  est  argenti  vivi  propria,  quocunque  modo 
adhibeatur.  Hydrargyri  munati  drachma  ex  aquae 
libra  liquari  debet.  (jhiodsi  eidem  modo  aquae  adjicia- 
tur hydrargyri  muriati  semuncia,  medicamentum  fiet 
longe  nimis  acre,  ex  quo  dolorem  notabilem  tumo- 
remque natos  esse  vidi,  quamvis  exiguae  tantum  cor- 
poris parti  fuisset  admotum.  Praestat  dissolvere  hy- 
drargyrum  muriatmn  in  aqua  pura  potius  quam  in 

aqua  calcis,  cum  haec  malum  colorem  inducat,  et  re- 
medii vim  minuat;  quod  certe  multo  commodius  fieri 
potest  detrahendo  aliquid  de  modo  hydrargyri , ubi 
dilutius  medicamentum  postulatur.  Permagni  interest 
ad  salivam  excitandam,  hydrargyrus  exiguae  an 
ampliori  corporis  parti  admoveatur;  atque  ad  hoc 
animus  attendendus  est,  haud  minus  quam  ad  vim 
ipsam  medicamenti.  Unguentum  hydrargyri  nitrati 
toti  faciei  quotidie  inunctum  est  per  plurimas  dies 
sine  praesente  dolore,  aut  subsequente  salivae  cursu. 
Quam  tutum  sit  unguentum  calcis  hygrargyri  albae, 
intelligitur  ex  usu,  quem  liydrargyrus  nitratus  prae- 
stat chirurgis  sine  periculo  movendi  salivam.  Calces 
bismuthi  aut  zinci  aspersae,  seu  contritae  cum  adipe 
et  inunctae  cuti,  sunt  potius  ad  cutis  mulierum  gra- 
tiam custodiendam  idonea,  quam  remedia  ullius  vitii, 
quod  morbus  dici  meretur. 

Remedia  intus  data  vel  expellunt,  vel  emendant 
humores  vitiatos.  Purgantia  valentiora  his  aegris 
non  bene  conveniunt,  quorum  vires  prius  exhauriri 
possunt,  quam  causa  morbi  tolli.  Quae  lenius  al- 
vum solvunt,  longo  spatio  sumta,  optime  facere  cen- 
seo adversus  cuiis  morbos.  Jnter  haec  sales  purgan- 
tes usu  comprobantur,  et  aliis  medicamentis  antefe- 
runtur , cum  tuti  pariter  ac  commodi  sint ; neque 
enim  propterea  tamquam  aegros  agere  expedit,  verum 
cetera  omnia  quemadmodum  sanis  facienda  sunt: 
nam  sales  non  offendunt  ventriculum,  neque  vires 
affligunt;  quin  novi  mulierem  infirmi  corporis,  quae 
ex  usu  quotidiano  aquae  marinae  per  annum  robu- 
stior et  habilior  facta  est.  An  praestent  sales  natu- 
rales , quales  sunt  in  aqua  marina  , vel  in  fontibus 
salinis,  an  qui  cura  nostra  comparantur  dissoluti  in 
aqua  pura;  an  etiam  ex  his  aliquis  magis  quam  re- 
liqui humano  corpori  amicus  sit,  cutisque  sordes  po- 
tentius tollat;  haec  cum  nulla  adhuc  experientia  com- 
perta sint,  proinde  omnes  in  eodem  loco  sunt  ha- 
bendi. Modus  horum  salium  tantus  esse  debet,  qui 
bis  terve  alvum  moveat.  Interea  attendendum  est 
ad  vires  corpusque  aegroti,  quae  ubi  amittuntur,  pur- 
gantia erunt  aliena. 

In  medicorum  libris  innumera  inveniuntur  reme- 
dia ad  emendandos  humores,  qui  cutem  foedant.  Ex 
his  cortex  peruvianus,  quaeque  ex  mercurio  conficiun- 

tur,  principem  locum  tenent.  Ad  vitia  leviora  drach- 
mam unam  vel  scrupulos  binos  ejus  corticis  in  pul- 
verem triti  quotidie  sumere  oportebit  per  aliquot 
menses;  qui  quidem  postquam  hoc  modo  diutius  suin- 
tus  est,  non  solum  cuti,  sed  etiam  universo  corpori 
praesidio  fuisse  visus  est,  excitando  cibi  cupiditatem 
concoctionemque,  et  amovendo  assuetas  destillationes* 
Adversus  mala  inveterata  et  vehementiora  sexta  pars 
grani  hydrargyri  calcinati  data  fuit  quotidie  tres  aut 
quatuor  menses  tuto  et  utiliter.  Eodem  fere  valet 
octava  pars  grani  hydrargyri  muriati  dissoluta  in 
aqua  aut  in  spiritu  vini.  Haec  ratio  medendi  mihi 
visa  est  ceteris  anteferenda.  Yerum  haec  et  alia 
omnia,  quae  expertus  sum,  remedia  interdum  vice- 
runt inveterati  cutis  affectus. 


De  herpete . 

Herpes  incipit  a dolore , qui  perseveravit  biduum 
triduumve  antequam  cutis  mutata  est:  tum  vero  in 
conspectum  veniunt  perexiguae  pustulae,  sive  vesi- 
culae aqua  plenae,  quae  initio  aliquantulum  pruriunt? 
. interdum  quasi  zona  totum  corpus  cingunt,  unde  etiam 
cingulum  morbus  vocatus  est.  Ad  haec  interdum  fe-* 
bris  quoque  accedit.  Pustulae  acu  aperiendae  sunt* 
partesque  affectae  emplastro  quovis  molli  contegendae, 
ne  vestes  attritu  dolorem  intendant,  qui  aliquando 
parum  levis  est.  Raro  fit , ut  hae  pustulae  desinant 
an  ulcera  mala;  quamquam  in  corpore  senili,  aut  anali 
habitus , tarde  sanentur.  Sed  maxima  pars  morbi 
saepe  restat,  postquam  pustulae  prorsus  consanuerint, 
et  cuti  color  naturalis  fuerit  restitutus.  Quippe  inter- 
dum subsecutus  est  dolor  puugeus  et  ardens,  qui 
aegrum  fatigavit  per  aliquot  menses,  vel  etiam  in  an- 
nos duos  vel  tres,  neque  linimentis  quibuslibet  oleo- 
sis aut  opiatis  leniri  potuit.  Loco  hujus  doloris  qui- 
dam sentiunt  cutem  torpere.  Memini  aegrum,  in 
quo  herpes  ei  parti  insederat,  qua  clavicula  cum  hu- 
mero committitur,  ubi  in  tantum  acuebatur  sensus, 
ut  non  sine  summo  dolore  brachium  movere  posset, 
aut  pati  plumam  linimento  lenissimo  tinctam:  soluta 
quadam  veste  corpus  contegebat,  cum  tunicam  con- 
suetam induere  per  triennium  non  sustineret*  Parem 

tamen  huic  dolorem  alias  nunquam  mihi  contigit  ri- 
dere. Feminae  quinquaginta  amplius  annos  natae 
claviculam  dextram  herpes  occupavit,  febrem  movens 
et  dolores,  qui  totum  brachium  torquebant;  herpes  et 
febris  diu  trahebant;  dolor  quoque  cum  cute  squa- 
mosa multos  menses  perseverabat,  donec  brachium 
resolutum  esset,  digiti  assidue  tremerent,  atque  omni 
motu  voluntario  interdum  carerent;  quae  mala  post 
tres  annos  nondum  cessaverant,  et  nescio  an  per  to- 
tam aetatem  forent  mansura. 

De  porrigine. 

In  porrigine,  seu  tinea,  nascuntur  squamulae 
exiguae,  quae  pruriunt  cum  capillorum  defluxu.  Sen* 
sim  serpit  vitium  et  tandem  totum  caput  contegit. 
Interdum  altius  penetrat  in  cutem,  quam  exulcerat 
et  scabie  huuiida  foedat.  Aetas  puerilis  opportunior 
est  huic  morbo,  quam  adulta,  et  pueri  magis  quam 
puellae:  ex  adultis  multas  vidi  feminas,  sed  paucos 
viros  hac  peste  occupatos.  Morbus  est  contagiosus, 
et  facillime  cum  aliis  communicatur,  qui  pectinibus, 
aut  pulvinaribus,  aut  capitis  integumentis  iisdem  utun- 
tur, quive,  ut  fit  inter  pueros,  aegrorum  capitibus  sua 
admovent.  Ubi  autem  haec  omnia  caute  vitata  fue- 
rint, novi  pueros  una  esse  et  ludere  in  unis  aedibus, 
absque  eo,  ut  ille,  qui  porrigine  implicitus  erat,  alios 
inficeret. 

Quaedam  corpora  istius  habitus  esse  videntur,  ut 
humores  acres  specie  porriginis  in  caput  facile  trans- 
eant. Aliquando  tussis  cessavit  protinus,  ut  hoc 
vitium  caput  occupaverit;  quo  etiam  decedente,  mor- 
bus in  pectus  iterum  inclinatus  est,  et  spiritus  creber 
et  difficilis  factus.  Iu  sexu  muliebri  porrigo  nonnul- 
las infestavit  a prima  aetate  usque  ad  mortis  diem, 
neque  ulla  victus  aut  medendi  ratione  tolli  potuit. 
Saepe  sanatu  difficilis  est  etiam  in  pueris,  qui  ex  aliis 
eam  contraxerint,  quique  alioquin  integri  sint.  Ante 
duos  tresve  menses  raro  submovetur;  atque  in  non- 
nullis post  totidem  annos  vix  finitus  est. 

Principio  caput  radendum  est,  et  unguento  picis 
superimposito  vesica  suilla  contegendum.  Hoc  me- 
dicamento porrigo  intra  duos  vel  tres  menses  saepe 
fugatur.  Quodsi  squamulae  denuo  renascantur,  utile 

erit  caput  mane  et  vespere  lavare  aqua,  in  qua  helle- 
borus  albus  decoctus  est,  donec  nullae  amplius  con- 
spiciantur.  Ubi  malum  altius  penetraverit  cutemque 
exulceraverit,  tum  oportebit  alutae  illinere  et  super- 
injicere  unguentum  calcis  kydrargyri  albae;  idque 
tamdiu  admovere,  donec  ulcus  ad  sanitatem  fuerit 
perductum.  In  corpore  sano  vix  opus  est  medica- 
mentis intus  datis,  ubi  constat  porriginem  recenti 
contagione  contractam  esse. 

De  scabie. 

In  psora,  vel  scabie,  nascuntur  pustulae  exiguae 
aqua  plenae:  licet  interdum  majusculae  sint  cum  fun- 
damento rubro  et  pure  impleantur,  fere  tamquam 
variolae.  Species  utraque  cum  molestissima  prurigine 
fit;  tum  praecipue  occupat  manus  et  articulos;  inter- 
dum corpus  fere  universum  obsidet,  praeter  faciem, 
quae  nunquam,  vel  certe  rarissime,  nullis  scabiei 
indiciis  maculatur.  Contactu  hic  morbus  facillime 
contrahitur.  Quaedam  est  etiam  ejus  species,  quae 
quamquam  in  ipso  corpore  non  genita  sit,  sed  aliunde 
advecta  , quamquam  et  consuetis  remediis  primo  sa- 
nata fuerit,  tamen  non  cessat  redire  semel  vel  bis 
quotannis:  atqui  alios  tunc  non  inficit,  ne  quidem 
ejusdem  cubilis  consortes;  et  nescio  an  ullis  medica- 
mentis citius  fugari  possit,  quam  per  se  fuisset  finita. 

Scabies  dicitur  oriri  ex  vermiculis,  acaros  vocant, 
qui  sub  cute  agunt  cuniculos  , unde  fiunt  prurigo  el 
vesiculae.  Hos  equidem  vermiculos  nunquam  vidi ; 
sed  ut  revera  subsint,  a viris  fide  dignis  accepi,  qui 
eos  se  vidisse  testati  sunt.  Nescio  tamen  unde  fieri 
potuit,  ut  accuratus  ille  explicator  naturae,  Johan- 
:nes  Canton , sedulo,  sed  frustra,  illos  quaesivisset; 
quod  ab  ipso  audivi:  et  memini  me  idem  audivisse 
ab  Henrico  Bakero,  qui  in  utendo  microscopio  excel- 
luif,  et  librum  de  eo  conscripsit,  qui  in  omnium  ma- 
nibus est. 

In  quibusdam  regionibus  scabies  existimatur  sa- 
lutaris esse,  et  proinde  ocyus  sanari  non  debere. 
Quod  quidem  adeo  ridiculum  est,  ut  vix  mentione, 
nedum  confutatione  dignum  sit.  Hanc  tamen  senten- 
tiam aeque  veram  esse  censeo,  ac  illam,  quam  multi 
viri  graves  tuentur,  de  salubritate  podagrae.  Inter 

remedia  hujus  morbi  principem  locum  tenet  sulphur, 
quod  specificam,  quam  ajunt,  seu  propriam  quandam 
facultatem  habet  illi  medendi.  Hoc  seinper  tutum  est, 
et  nunquam  nimis  cito  adhiberi  potest;  itaque  omni- 
bus aliis  est  anteferendum.  Sed  illud  odiosum  est, 
quod  odor  malus  et  foeditas  hujus  medicamenti  de- 
licatioribus et  fastidiosis  offensae  esse  solent.  Ungu- 
entum sulphuris  locis  affectis  inunctum  quotidie,  mor- 
bum hunc  plerumque  tollit  intra  decem  dies.  Idem 
unguentum  pedibus  solis  illitum,  aut  etiam  sulphur 
indusio  aspersum , eodem  valere  feruntur. 

Argentum  vivum  videtur  privatim  efficax  esse 
contra  hoc  vitium.  Etenim  si  cum  ovi  albo  aut  quo- 
libet succo  glutinoso  conteratur,  deinde  zonae  laneae 
illinatur  et  corpori  circumdetur,  saepe  morbum  sol- 
vit. Tamen  mirum  videtur  unde  evenerit,  ut  in  mor- 
bis venereis,  postquam  corpus  sesquimensem  inun- 
ctum fuerit  unguento  hydrargyri , scabies  interdum 
maneat  invicta.  Dubium  quidem  est,  medicamenta 
ex  hoc  metallo  laboriosius  composita  propria  quadam 
yi  fiant  antipsorica,  an  tantum  ratione  naturae  suae 
acris  et  exedentis,  quae  haec,  non  secus  ac  alia  ul- 
cera impura,  sordidas  et  semimortuas  partes  consu- 
mendo, sanationi  apta  reddat.  Horum  pulcherrimum 
est,  quod  habet  hydrargyri  muriati  drachmam  unam 
yel  duas  ex  aquae  purae  libra;  quo  partes  scabiosae 
saepius  madefieri  debent.  Unguentum  calcis  hydrar- 
gyri albae  tutum  quoque  est  neque  inelegans,  et  sin- 
gulis noctibus  illinendum  est.  Nonnulli,  qui  languore 
animorum  et  doloribus  ventris  et  vagis  conflictati 
sunt,  postquam  per  haec  medicamenta  scabiem  de- 
pulissent, culpam  omnem  in  argentum  vivum  con- 
tulerunt. Cum  vero  perpauci  eorum,  qui  hac  medendi 
ratione  usi  sunt,  in  similia  mala  inciderint;  cumque 
aliis  de  catusis  longe  plus  argenti  vivi  corpori  admo- 
tum fuerit  impune : jure  licet  suspicari  languores  et 
dolores  ad  mercurialia  remedia  non  pertinere. 

Radix  hellebori  albi  non  infimum  locum  obtinuit 
ad  sanandam  scabiem , cum  inodora  est  et  omni  va- 
cat periculo , et  in  plerisque  efficax  est.  Medica- 
menta ex  illa  facta  adeo  acria  esse  debent,  ut  levem 
excitent  dolorem,  et  non  moveant  inflammationem. 
Ad  hunc  finem  una  pars  radicis  in  pulverem  tritae 
cum  unguenti  partibus  octo  miscetur.  Hoc  autem  un« 


Cajj.  XXI De  destillatione . 


n 


g-uentum  eodem,  quo  unguentum  sulphuris,  modo  ad- 
hibendum est.  Juvat  etiam  partes  affectas  his  aut 
saepius  quotidie  madefacere  aqua , in  qua  haec  radix 
decocta  est. 

Morbi  contagiosi  alii , tamquam  Yariolae  et  mor- 
billi, hominem  semel  tantum  in  vita  occupant;  alii, 
velut  angina  mala  et  tussis  convulsiva,  rarissime, 
interdum  tamen  bis  invadunt ; alii  corporum  tempe- 
statumque habita  ratione  incidunt,  cujusmodi  suut 
dysenteria,  et  febris  castrensis,  et  pestis.  Scabies 
autem  et  lues  venerea  mtnquam  ita  desinunt,  ut  non 
toties  redire  possint,  quoties  contagionis  occasiones 
novae  nascantur.  Bene  itaque  factum  est,  quod  ex 
tribus  illis  specificis  remediis,  quae  nobis  divina  bo- 
nitate tributa  sunt,  duo  fuerint  horum  morborum  pro- 
pria. Otiod  nisi  ita  esset,  morbi  profecto  turpes,  in- 
dies  serpentes,  tandem  universum  genus  humanum 
implicuissent. 


C A P.  XX  IT. 

De  destillatione. 

Necessarium  est  os  et  fauces  et  nares  atque  ocu- 
los assidue  madere;  quapropter  humor  manat  de  qui- 
busdam glandulis  et  membranis;  qui  si  modum  na- 
turalem excedat,  dicitur  destillatio,  gravedo,  vel  ca- 
tarrhus.  Hoc  profluvium  potest  oriri  vel  ex  resolu- 
tione et  debilitate  glandularum;  vel  ex  abundantia 
nimia  humoris,  qui  hac  via  commodissime  expellitur; 
vel  denique  ex  pituita  tenui  atque  acri,  quae  oculos 
facit  debiliores,  nares  ad  assidua  sternutamenta  irri- 
tat, tracheamve  ad  tussiendum  cum  raucitate,  dum 
istae  partes  omnes  leniter  dolent  non  sine  quadam 
capitis  gravitate.  Quaindiu  destillatio  oculos  tantum, 
naresque  infestat,  sine  tussi  est:  quodsi  glandulis,  quae 
in  faucibus  sunt,  insideat,  tum  non  solum  tussis  erit 
importuna  interdiu,  sed  tantum  humoris  noctu  de- 
stillabit et  colligetur,  ut  aeger  excitetur  e somno  fere 
strangulatus,  nec  sine  magno  certamine  spiritus  vias 
expedire  valeat;  interdum  forsitan  vi  humoris  op- 
pressus, subito  extinctus  sit.  Tamen  in  quibusdam, 

qui  subinde  expergiscuntur  animam  agentes,  et  cfiiasi 
jainjam  strangulandi,  is  affectus  ad  spasmum  quen- 
dam  aut  distensionem  nervorum  referendus  esse 
videtur,  tenuisque  illa  quam  exspuunt  pituita,  dum 
mortem  instantem  propulsare  certant,  effectus  esse 
potius  quam  causa  mali. 

Ubi  destillatio  paucos  tantum  dies  manet,  ad  fri- 
gus collectum  refertur,  et  fere  negligitur.  Interdum 
tamen  fit  morbus  longus,  et  paucis  intermissionibus 
perseverat,  modo  aliquot  menses,  modo  annos  qua- 
tuor;  modo  redit  singulis  noctibus  per  decennium  ; 
modo  bis  in  mense  per  multos  annos.  Quinque  aegris 
contigit  graviter  laborare  hoc  morbo  per  mensem  omni 
aestate:  alium  totam  aestatem  afflixit  quotannis : alius 
nunquam  nisi  aestate  ab  eo  liber  fuit.  Malis  gravi- 
ditatis interdum  accessit  destillatio,  et  exinde  in  una 
femina  perseveravit  quatuor  annos.  Menstruis  inor- 
dinatis, inter  alias  valetudinis  perturbationes,  subse- 
cutum est  immodicum  salivae  profluvium;  quod  etiam 
mulieres  hystericae  expertae  sunt  in  duos  tresve 
• menses,  perinde  ac  si  vivo  argento  delibutae  fuissent. 
Anginam  malam  interdum  excepit  importuna  spuendi 
necessitas,  quae  aegrum  diu  fatigavit.  Glandulas, 
quae  salivam  excernunt,  argentum  vivum,  ut  vulgo 
notum  est,  priva tim  sollicitat,  et  profluvium  earmn 
in  immensum  auget.  Accidit  igitur  quibusdam,  qui 
hoc  medicamento  modice  tantum  usi  sunt,  in  menses 
aliquot  sputis  molestissimis  vexari;  interdum  etiam 
ultra  triennium.  Hydrargyrus  cum  sulphure  similem 
habuit  exitum,  et  semel,  postquam  suintus  fuerat 
quadraginta  dies,  salivae  cursum  excitavit,  qui  non 
nisi  triennio  post  supprimi  posset.  Mulieres  haud 
paucas  novi,  quae  snmlis  medicamentis  mercurialibus 
hoc  modo  afflictae  sunt;  sed  neminem  marem  sic  la- 
borasse memini. 

Ex  hoc  tanto  pituitae  profluvio  corpus  atque  vires 
interdum  minuuntur;  interdum  constiterunt,  licet  id 
diutius  permanserit.  Gravitas  et  dolor  capitis  toties 
levantur  destillatione  copiosa,  ut  dubium  sit,  morbus 
an  remedium  dicatur;  et  proinde  an  temere  et  vi 
supprimi  debeat.  Morbus,  in  quo  pondus  et  lenis  do- 
lor capitis  est,  cum  febre  et  tenuis  pituitae  destilla- 
tione, interdum  fit  frequentissimus , unde  aegri  ad- 
modum languent;  et  pauci  quidam  inciderunt  in  fe- 

brem  lentam,  et  sudores  nocturnos,  et  fastidium,  et 
ulcera  pulmonum,  et  tabem,  quae  biennio  vel  trien- 
nio interfecerunt. 

Destillatio,  quae  diu  infesta  fuerat,  anno  aetatis 
septuagesimo  sponte  sua  finita  est.  Interdum  paralysi 
supervenienti  cessit.  Saepius  desiit  in  asthma.  Me- 
dicamenta reprimentia  parum  profecerunt.  Cursus 
humoris  extrinsecus,  intrinsecus,  ab  auribus,  minuit 
destillationes,  sive  casu  ortus,  seu  per  emplastrum 
cantharidis  ex  locis  vicinis  elicitus  sit.  Pilulae,  quas 
catarrhales  vocant,  ex  opio  atque  aloe  compositae, 
saepe  quidem  avertunt  hos  molestissimos  humores, 
infiammationemque  leniunt.  Ubi  os  dolet,  mucilago 
seminum  cydonii  mali  jucunda  est  et  juvat.  Adver- 
sus glandulas  resolutas  aqua  gargarizandum  est,  in 
qua  cortex  quercus  decoctus  est  cum  exigua  parte 
aluminis.  Podagra  supervenit  sine  profectu.  Unus 
et  alter,  cum  aliis  de  causis  sumerent  drachmam  cor- 
ticis peruviani  quotidie  per  multos  menses , interea 
liberati  sunt  gravedine  et  destillationibus,  quibus  ma- 
jorem in  modum  vixerant  obnoxii. 


CAP.  XXY. 

De  devorandi  difficultate. 

^Facultas  devorandi  variis  de  causis  modo  debilita- 
tur, modo  prorsus  amittitur.  In  hysterici  morbi  im- 
petu saepe  fit,  ut  nihil  quicquam  fauces  intrare  pos- 
sit. Difficultas  quoque  cibum  aut  potionem  capiendi 
in  nonnullis  feminis  semper  secuta  est  graviditatem. 
Malum  aliud  est,  in  quo  inter  edendum  fauces  re- 
pente occludantur,  et  nihil  transmittere  possint,  do- 
nec post  ingentes  conatus,  qui  multum  pituitae,  cibi 
vero  comesti  nihil  expellunt,  brevi  ad  pristinum  sta- 
tum reversi  sint.  Hujusmodi  spasmus  nonnullos  saepe 
infestat;  nullum  tamen  certum  circuitum  habet;  sed 
modo  redit  post  decein  dies , modo  ter  quaterve  in 
anno  per  multos  annos.  Musculi  quoque  ejus  partis 
interdum  paralytice  resolvuntur,  et  devorare  neque- 
unt. Omnium  vero  periculosissima  est  ista  faucium 
angustia,  quae  initium  habet  e tumore  glandularum 
Heberdeni  Opera.  4 

strmncso , qui  in  nulla  parte  oesophagi  non  potest 
oriri.  Is  tumor  in  dies  auctus  tandem  penitus  inter- 
cludit viam  ad  ventriculum ; aut  aliquando  spiritum 
in  pulmones  attrahi  prohibet. 

Yitia  modo  memorata  viam  per  fauces  omnibus 
rebus  pariter  impediunt.  Alia  autem  sunt,  quae  non 
omnes,  sed  paucas  tantummodo  res  excludunt.  Non- 
nulli facile  devorant  omnigenos  cibos  praeter  carnem : 
alii  potionem,  non  autem  cibum,  assumere  possunt; 
et,  quod  magis  mirum  est,  in  aliis  facilis  et  aperta 
via  cibis  est,  dum  potiones  aegre  descendunt. 

Contigit  mihi  identidem  videre  mala  praedicta, 
nnllum  tamen  proprium  eorum  remedium  invenire 
potui.  Nihil  visum  est  praestabilius,  quam  istam  me- 
dendi viam  insistere,  quae  maxime  conveniret  mor- 
bis, ad  quos  singula  proxime  accedant.  Omnibus  nota 
est  utilitas  eorum,  quae  iu  alvum  infusa  nutri  uni  \ 
quorum  beneficio  vires  et  vita  ad  tempus  sustineri 
possunt,  donec  quaedam  ex  bis  malis  vel  recesserint, 
vel  sanata  sint. 

Puella  annos  duos  et  dimidium  nata  devoravit 
mimos  duos  aereos,  quorum  alter  pollicis  latitudi- 
nem excedebat,  alter  erat  paulo  minor.  Male  se  ha- 
buit puella  septem  dies , et  difficulter  sumsit  cibos ; 
quippe  fauces,  ut  credibile  est,  dolebaut  a vi  facta, 
dum  muni  per  eas  eluctarentur;  deinde  autem  bene 
valuit.  Oleum  ricini  saepe  datum  est;  et  numi  vi- 
gesimo nono  die  a quo  devorati  erant , cum  stercore 
dejecti  sunt,  neque  fuerunt  omnino  exesi  aut  rubi- 
ginosi. 


C A P.  X X Y I. 

De  diabete. 

Diabetes  est  morbus  paulo  rarior ; quamobrem 
liistoria  ejus  in  libris  medicorum  manca  est  et  ob- 
scurior. Neque  quod  in  aliis  desideratur,  e propria 
experientia,  ut  vellem,  haurire  potui.  Yix  mihi  ob- 
lata est  occasio  videndi  aegros  viginti,  quorum  mor- 
bus appellatus  fuit  diabetes;  et  interdum  parum  recte 
ad  hunc  titulum  relatus  est.  In  febribus  mortiferis 
semel  atque  iterum  vidi  urinam  frequentissime  et  co- 
piosissime reddi,  cum  siti  insedabili.  At  plerumque 

hoc  urinae  profluvium  tale  est , ut  omnino  in  morbis 
longis  numerandum  sit.  Primum  ejus  indicium  est 
sitis  insolita,  cum  lingua  aspera  et  sordibus  tecla,  et 
in  ore  gustu  malo;  tum  cibi  cupiditas  perit,  arteriae 
concitantur,  vires  et  corpus  amittuntur,  et  calor  urens 
cutis  est  sine  levissimo  sudore:  postremo  urina  super 
potionum  modum  mingitur  et  saporis  mellei  est. 

Iu  hominibus  sanis  urina  solet  cjuinta  parte  mi- 
nor esse,  quam  potiones:  nec  tamen  raro  fit,  ut  in 
diem  unum  multo  parciori  copia  reddatur;  interdum 
per  idem  spatium  super  potionum  modum  mingitur, 
et  simul  fit  diluta  ac  tenuis,  colore  sapore  et  odore 
fere  omni  expers.  Urinam  in  diabete  omnes  norunt 
esse  plerumque  saporis  mellei ; tamen  in  nonnullis, 
qui  vero  diabete  laborabant,  urina  mihi  visa  est  po- 
tius fatua  et  gustu  omni  destituta,  propter  abundan- 
tiam potionum,  quibus  se  ingurgitaverant.  Novi  uri- 
nam in  diabete  bis  modum  potionum  implevisse.  Hic 
morbus  modo  gravior,  modo  levior,  in  tres  annos  et 
amplius  perseveravit;  et  dentio  reversus  est  post- 
quam finiri  prorsus  visus  esset. 

Profluvium  urinae  diabeti  nomen  dedit;  atque  in 
illo  natura  ejus  contineri  existimatur:  nescio  vero 
sitisue  sit  maxima  morbi  pars.  Tamen  neque  glan- 
dulas salivales,  neque  renes  in  culpa  esse  crediderim: 
verum  ambo  haec  signa  oriri  ex  totius  corporis  per- 
turbatione a gravi  quodam  malo  profecta,  eoque  in 
diversis  hominibus  fortasse  diverso  \ Seniores  et 
infirmiores  praecipue  opportuni  sunt  huic  affectui; 
quibus  profecto  aetas , aut  morbus  vires  adeo  attrivit 
laesitque,  ut  mors  brevi  subsecutura  sit,  nimiamne, 
an  vix  ullam  urinam  aegri  reddant.  Qui  enim  mor- 
bus aliquantisper  dubius  fuerit,  potest  tandeui  re  le- 
vicula impelli,  ut  sub  specie  diabetis,  potius  quam 
hydropis,  aliusve  affectus,  hominem  tollat:  neque 
porro  si  is  posset  sanari,  continuo  aeger  convale- 
sceret. 

1 Juveni»,  qni  vero  diabete  jam  annum  laboraverat,  febre 
acuta  correptu»  periit.  Cadaver,  cum  diligentissime  lu- 
stratum est,  nihil  fere  contra  naturam  exhibuit.  Re- 
ne» erant  sanguine  vix  coacto  paulo  pleniusculi,  et  ve- 
sicula fellis  prorsus  vacua.  (Addita  est  haec  notula  a 
Ci.  Heberdeno  Guiliclmi  filio). 

Quodsi  diabetes  non  fuerit  renum  vitium,  sed  in- 
dicium potius  morbi  haerentis  iu  parte  aliqua  ad  vi- 
tam necessaria,  praesidium  petendum  erit  ab  illis 
mediqamentis,  quae  morbo  principi  medentur,  quo 
gublato  ipse  finietur.  Quamobrein  parum  opis  esse 
putaverim  in  alumine,  aut  cortice  peruviano,  aut 
acido  vitriolico,  aut  aqua  Bristolica,  aut  aqua  calcis, 
aut  vomitu  frequenti,  aut  omnino  aliis  quibusvis  re- 
mediis, quae  habent  facultatem  firmandi  renes,  qui- 
bus robur  suum  deficere  existimatur. 


C A P.  XXVII. 

De  diarrhoea , sive  alvo  fusa . 

^\lvus  fusa  oritur  e variis  causis , quarum  pierae- 
que  vacant  periculo  et  promte  submoventur.  Inter- 
dum inducitur  ab  illa  corporis  facultate,  quae  ubique 
praesto  est,  et  quicquid  nocet  conatur  expellere.  Non 
solum  cibi  et  potiones  natura  sua  vel  copia  peccan- 
tes et  ventriculum  gravantes  per  alvum  emittuntur; 
sed  multis  quoque  aliarum  partium  vel  totius  corpo- 
ris malis,  qualia  sunt  initia  febrium  et  pestilentia- 
rum, in  intestina  versis,  periculo  corpus  subtrahitur. 

His  perpensis,  utiliter  praeceperunt  medici  caven- 
dum esse  a coercenda  alvo , quae  recenter  ac  sua 
sponte  fluxerit;  et  saepe  praestare  ut  mauus  demus 
naturae,  et  medicamentis  quoque  dejectiones  molia- 
mur. Igitur  radix  rhabarbari  meritas  laudes  ob- 
tinuit in  hoc  morbo.  Loco  autem  rhabarbari  non 
raro  dedi  salis  purgantis  drachmas  duas  vel  tres, 
qui  mihi  visus  est  non  minus  profuisse  quam  rhabar- 
barum,  et  interdum  fuisse  utilior;  -quippe  ocyus  et 
efficacius  humores  nocentes  expellit,  et  minorem  nau- 
seam movet.  Vomitus  convenit,  ubi  nausea  molesta 
est;  quae  si  nulla  sit,  is  erit  supervacuus. 

Postquam  alvus  rite  purgata  fuit,  quamquam  ni- 
hil quod  nocuerat  restet,  intestina  tamen  infirma  saepe 
manent,  unde  fiunt  inflationes,  cruditas,  ardor  atque 
acor  ventriculi , metusque  morbi  reversuri.  Creta 
atque  pulvis  e testis  piscium  emendant  quidem  aco- 
lem:  sed  iu  his  parum  auxilii  est  ad  alvum  firmau- 

dam  , ubi  morbus  est  paulo  gravior,  et  remedia  po- 
stulat. Longe  efficaciora  sunt  nux  moschata,  cortex 
cinnamomi,  cortex  granati  et  alia  hujusmodi;  neque 
vero  haec  semper  satis  sunt,  nisi  misceantur  cum 
gumini  arahico , amylo  aut  opio,  quibus  intestina 
commotiora  delimantur.  Medicamentum,  quod  habet 
testarum  ostrearum  scmidrachmam , corticis  granati 
grana  quindecim,  nucis  moschatae  semiseni pulum  et 
tincturae  opii  guttas  tres,  e potione  qualibet  sum- 
tuin  semel  aut  bis  quotidie,  multum  prodest  adversus 
longas  et  inveteratas  dejectiones;  sed  in  recentiore 
ac  vehementi  morbo  illud  sexta  quaque  hora  dare 
oportebit.  Ad  haec,  multum  juvabit  tinctura  opii  po- 
tioni cuilibet  instillata  sic,  ut  sumantur  guttae  tres 
vel  quatuor  post  singulas  dejectiones  liquidas.  Tin- 
cturae etiam  opii  guttae  viginti  aut  quadraginta  , ex 
aquae , in  qua  semen  cydonii  mali  vel  amylum  de- 
coctum est,  unciis  quinque,  in  alvum  utiliter  infun- 
duntur. Gumini  quoque  arabici  uncia  dissoluta  in 
aqua  vel  pura,  vel  adjecto  lacte,  utiliter  hauritur 
quotidie.  Postremo,  adipis  ovilli  cochlearium  e la- 
ctis calefacti  unciis  quatuor  liquatum,  his  in  die 
epotum  proficit  et  ad  sanandum  et  ad  nutriendum 
aegrum. 

Ratio  medendi,  quam  proposui,  saepe  quidem  re- 
spondet, ubi  morbus  sanabilis  est  et  ubi  omnino 
opus  est  medicamentis.  Alvus  autem  fusa  interdum 
inveteravit,  et  inultos  annos  omni  vacavit  periculo, 
nec  non  levissimis  e causis  subinde  reversa  est  per 
hominis  aetatem.  Cuidam  alvus  fluxit  vigesies  quo- 
tidie per  tres  menses,  valetudine  secunda.  In  hujus- 
modi casu  difficile  est  et  vix  expetendum,  tollere 
hoc  incommodum  potius  quam  morbum,  cum  inter- 
dum vim  habeat  insignem  tuendae  sanitatis.  ^uara- 
diu  nec  cupiditas  cibi,  nec  corpus,  neque  robur  amit- 
tuntur, ibi  cunctatio  et  remedia  pauca  et  mitiora 
rem  aegri  tutissime  restituent.  Quodsi  accesserit 
cibi  fastidium  et  macies,  alvus  sine  mora  comprimi 
debet. 

Inter  varias  ventris  fusi  causas  quaedam,  sed 
paucissimae,  morte  sola  terminantur,  postquam  vice- 
rint omnigena  remedia  , quae  vel  medici  vel  circula- 
tores proposuerint,  ut  fit  in  morbis,  ubi  revera  medi- 
cinae locus  non  est.  In  quibusdam  ex  his  aegris  glan- 

dulae  mesenterii  et  intestinorum  in  scirrhos  indu- 
ruerunt. I11  aliis  anatomici  expertissimi  viscera  ab- 
dominis omnia  diligentissime  rimati  sunt,  et  nullum 
morbi  vestigium  potuerunt  deprehendere.  Quidam  in 
hoc  casu  praesidium  petunt  a navigatione  et  ab  aqua 
Bathonica , quae  spem  meam  toties  fefellerunt,  ut  in 
iis  parum  auxilii  esse  putaverim,  aliasque  sanitatis 
recuperandae  causas  subfuisse,  ubi  aeger  bis  restitui 
visus  est. 


C A P.  XX  YIII. 

De  nodis  digitorum . 

IVunquam  rite  intellexi  naturam  tumorum  , qui  in- 
terdum nascuntur,  ad  pisi  magnitudinem,  prope  ter- 
tium digitorum  articulum.  Nihil  certe  illis  commune 
est  cum  arthritide;  quoniam  in  multis  reperiuntur, 
quibus  morbus  ille  est  incognitus.  Per  hominis  aeta- 
tem manent;  vacant  omni  dolore,  neque  spectant  ad 
exulcerationem.  Proiude  deformitas  major  est  quam 
incommodum : quamquam  motus  digitorum  aliquantu- 
lum impeditur. 


C A P.  XXIX. 

De  dolore. 

Dolor  plurimis  quidem  morbis  accedit,  tum  inter- 
dum ipse  per  se  morbus  est;  nomenque  habet  modo 
ex  certo  circuitu , quem  servat ; modo  ex  corporis 
parte,  quam  occupat,  velut  hemicrania,  lumbago,  scia- 
tica,  et  capitis  dolor.  Ceterae  quoque  partes  omnes, 
quae  sentiunt,  dolori  sunt  obnoxiae;  cum  vero  is  ne- 
que frequens,  neque  vehemens  esse  consuevit,  pro- 
prium vocabulum  non  habet.  Rarius  quidem  fit,  ta- 
men interdum  corpus  universum  iu  dolore  vidi  et 
acerbo  et  longo,  sine  tumore  aut  inflammatione,  aut 
cutis  colore  mutato.  Isque  in  uno  loco  permansit  modo 
aliquot  menses,  modo  annum,  modo  annos  decem, 
quindecim,  sedecim,  septendecim,  denique  quatuor  et 
vigiuti,  et  etiam  triginta. 

Dolores  longi  plerumque  leviores  sunt : verumta- 
inen  nonnulli,  qui  per  annos  aliquot  perseverarunt, 
identidem  in  tantum  saevierunt,  ut  aegre  tolerari 
possent.  Sexus  uterque  illis  opportunus  est,  feminae 
tamen  magis  quam  viri,  tum  maxime  juniores,  et  in- 
firmiores, et  praegnantes.  Pectus  et  hypochondria 
praecipue  invadunt  hujusmodi  mala : et  quamquam 

interdum  parte  corporis  aliqua  interius  corrupta  na- 
scantur, interdum  tamen  reperiuntur,  ubi  pulmones, 
hepar  atque  alia  viscera  extra  omnem  culpae  suspi- 
cionem sunt.  In  plerisque  his  aegris  nulla  certa  do- 
loris causa  investigari  potuit;  in  aliis  ortus  est  a ter- 
rore et  moerore,  et  manifeste  revocatus  fuit  auctus- 
que a qualibet  mentis  perturbatione. 

Saepe  quidem  parum  aut  nihil  praesidii  fuit  in 
lavatione  frigida , fomentis,  linimentis  sine  tinctura 
opii  vel  cum  illa,  emplastris  calefacientibus  aut  exe- 
dentibus, cucurbitulis,  vomitu,  purgantibus,  et  quae 
movent  sudores;  setacea  quoque  et  abscessus  volun- 
tarius prope  partem  affectam  perinde  supervacua 
fueruut;  item  aquae  Batlionicae  et  navigatio  marina. 
Credibile  est  sedem  hujus  affectus  haud  magnopere 
laedi  , siquidem  tamdiu  perseveret  malum  sine  deco- 
loratione cutis  et  sine  tumore:  tamen  ubi  emplastrum 
cantharidis  superimpositum  fuerat , semel  atque  ite- 
rum secuti  sunt  furunculi  mali,  et  metus  gangraenae : 
qpiamobrein  corpus  nequaquam  sanum  fuisse  censeo; 
licet,  excepto  dolore,  nulla  alia  morbi  indicia  fue- 
rint. Ex  iis,  quae  extrinsecus  adhibentur,  saepius  fe- 
fellerunt emplastra  vel  cantharidis  vel  cymini , et 
lavatio  frigida.  Tincturae  opii  guttae  decem  vel 
plures  intus  datae  aliquoties  profecerunt  ad  sanita- 
tem; et  cum  hac  quidam  miscent  lactis  ammoniaci 
cochlearium,  vel  quartam  partem  grani  antimonii  tar- 
tarisati.  Succus  cicutae  nonnunquam  visus  est  dolo- 
ris impetum  minuere;  atque  interdum  profuerunt  cu- 
curbitulae. Omnis  alia  sanguinis  detractio,  ut  et  vo- 
mitus et  purgatio  alvi,  est  aliena. 

Praeter  illos  dolores,  qui  vel  assidue  urgent  vel 
incertis  temporibus  redeunt,  alii  sunt,  quorum  acces- 
siones haud  minus  certum  circuitum  habent,  quam 
febres  tertianae  aut  quartanae.  Tales  novi  infestare 
intestina,  ventriculum,  pectus,  lumbos,  brachia  et 
coxas;  hi  tamen  sunt  rariores.  Caput  autem  et  fa- 

cies  saepe  affliguntur  dolore,  qui  ex  certis  intervallis 
revertitur;  et  non  minimum  est  ex  iis  malis,  quibus 
vita  humana  opportuna  est.  De  hoc  vero  a me  supra 
praeceptum  est J. 


C A P.  XXX. 

De  doloribus  vagis. 

Dolores  vagi  cognati  sunt  rheumatismo;  a quo  ta- 
men discerni  possunt,  quia  neque  tumor  est,  neque 
color  cutis  mutatur.  Illos  maxime  affligunt,  quos  de- 
bilitaverunt morbi  diuturni,  ingentes  sanguinis  pro- 
fusiones, injuriae,  duri  labores,  vel  senectus.  Diu 
permanere  solent,  et  in  annos  fiunt  paulo  molestiores. 
In  perpaucis  movendi  facultas,  iudies  miuor,  tandem 
prorsus  amittitur.  Balneum  et  vestis  tepidior  inter- 
dum juvant;  medicinae  vix  locus  est. 


C A P.  XXXI. 

De  dysenteria . 

Dysenteria  saevit  in  castris , raro  autem  illos  in- 
festat, qui  loca  salubria  incolunt;  licet  hos  quoque 
epideinia  facta  interdum  invadat,  tum  maxime  ju- 
niores, vetulas,  et  homines  infirmiores,  inter  quos 
strages  magnas  edit.  Signa  hujus  pestis  sunt  desi- 
dendi frequens  cupiditas  cum  dolore  gravi,  dejectio 
autem  crebra  exigui  muci  inodori  subcruenti,  et  in- 
terdum sanguinis,  sine  allevamento,  et  dolor  infra 
umbilicum,  quibus  accedunt  febris,  cibi  fastidium, 
vigilia  , et  in  nonnullis  vomitus. 

Quandoquidem  hic  morbus  ex  aere  castrorum  im- 
puro nascitur,  et  contagione  cum  aliis  communicatur 
{raro  tamen  duos  in  unis  aedibus  hoc  morbo  aegro- 
tantes vidi):  munditia  atque  aer  purus  maximi  erunt 
et  ad  aegrum  restituendum,  et  ad  tuendam  sanitatem 

1 Cap.  18. 

assistentium.  Ratio  medendi,  quam  didiceram,  saepe 
profecto  fefellerat  spem  meam  leniendi  dolores,  et 
impediendi,  ne  in  gangraenam  intestinorum  morti- 
feram desinerent.  Cogitanti  itaque  mihi  de  natura 
dysenteriae,  visa  est  contineri  in  humoribus  vitiosis 
inclinatis  in  iutestina,  quae  inde  vehementer  pertur- 
bata sunt  et  in  motus  inordinatos  conjecta , sic  ut  in- 
tus laedentia  exitum  non  habeant.  Cum  vero  nullum 
medicamentum  alvum  promtius  solvat  quam  sales 
purgantes  (quorum  praecipuus  est  magnesia  vitriolata)3 
cum  quoque  facultatem  habeant  aliquam  componendi 
motus  intestinorum  perturbatos,  cum  rarissime  nau- 
seam et  vomitum  moveant:  sperabam  fore,  ut  non 
contemnendam  opem  praeberent.  Primum  itaque  dedi 
magnesiae  vitriolatae  drachmam  sexta  quaque  hora  , 
qui  brevi  levabat  dolores,  etiam  priusquam  alvus  pur- 
gata est.  Aliis  majorem  modum  imperavi , ex  quo 
non  solum  fructus  praesens  perceptus  est?  verum,  de- 
jectionibus copiosis  excitatis,  ipsa  morbi  causa  sub- 
lata est. 

Postquam  vis  morbi  transierit,  aeger  quamquam 
in  tuto  sit,  tamen  vexari  solet  molesta  desidendi  cu- 
piditate, propter  levem  dolorem,  qui  in  recto  inte- 
stino manet.  Huic  optime  medetur  jusculi  ovilli  pin- 
guis selibra,  cui  instillatae  sunt  tincturae  opii  guttae 
viginti,  in  alvum  infusa:  atque  hac  sola  occasione 
censeo  opium  in  hoc  morbo  tuto  et  utiliter  dari  posse. 
In  principio  certe,  ventre  nondum  purgato , maxime 
noceret.  Singultus  accessit  et  aqua  foetida  dejecta 
est,  ubi  dysenteria  morte  finita  est. 


CAP.  XXXII. 

De  ebriosorum  malis. 

Eibriosi  solent  tandem  pati  fastidia,  vomitus  matu- 
tinos, inflationes,  maciem,  debilitatem,  tremores,  do- 
lores ventriculi,  icterum,  hydropem,  memoriae  et  at- 
tentionis defectionem,  vertiginem,  alvum  fusam,  som- 
nosque breves  et  tumultuosos. 

Remedia  tempestive  adhibita,  et  vita  dein  sobrie 
continenterque  acta,  plurimum  valent  ad  salutem 

ebriosorum  restituendam.  In  plerisgue  morbis  opta- 
bilius est,  ut  extrinsecus,  quam  intus  nascantur. 
Cum  tamen  intemperantiae  maxime  se  dedunt , qui 
viribus  plurimum  praestant;  illis  salus  quoque  multo 
facilior  est,  propter  firmam  corporis  constitutionem, 
cui  nimium  confidentes  in  hoc  vitium  inciderunt. 

Aqua  Bathonica  praecipue  efficax  est  in  medendis 
ebrietatis  malis;  modo  prius  assumatur,  quam  jecur 
et  ventriculus  altius  vitium  contraxerint.  Neque  enim 
nascenti  morbo  tantummodo  occurrit,  sed  magnam 
quoque  vim  habet  ad  penitus  submovendam  istam 
valetudinem,  nam  amicissima  est  stomacho,  quem  te- 
pore suo  benigno  fovet  recreatque , tollens  omnem 
illum  frigoris  sensum  et  angorem , qui  imperiosissime 
cogunt  ebriosum  ad  potiones  meraciores  confugere, 
ut  ad  breve  saltem  tempus  sopiantur  lenia  quidem 
illa,  sed  intolerabilia  tormenta.  Prosunt  etiam  me- 
dicamenta modice  calefacientia , quae  alvum  tardam, 
ubi  opus  est,  solvant;  et  amara,  quae  stomacho  in- 
firmo robur  atque  cibi  cupiditatem  concilient. 


C A P.  XXXIII. 

De  epilepsia . 

^Epilepsia,  pari  jure  ac  arthritis,  opprobrium  medi- 
corum dici  potest:  nam  ante  tempora  Hippocratis 
nota  est,  et  tamen  certam  medendi  rationem  nondum 
recepit.  Ingens  numerus  remediorum  ad  epilepsiam, 
quae  in  libris  medicorum  inveniuntur,  et  in  omnium 
ore  sunt,  suspicionem  morbi  insanabilis  movere  de- 
bet. Quam  difficulter  removeatur,  sive  prudentibus 
consiliis  eorum,  qui  famam  suam  amittere  timent,  seu 
temerariis  ausis  aliorum,  qui  existimationem  aliquam 
obtiuere  student,  manifestum  esse  puto  ex  eo,  quod 
perseveravit  usque  ad  mortem  in  multis,  quorum  ea 
fuit  fortuna,  ut  possent,  ea  vero  desperatio  et  credu- 
litas, ut  vellent  nihil  non  experiri.  Ratio  longe  plus 
fecit  quam  medicina  ad  mitigandum  hoc  herculeum 
malum ; quippe  obsoluerunt  tandem  fabulae  illae  fictae 
et  commentitiae,  quibus  opinio  hominum  hunc  mor- 
bum praeter  omnes  cumulaverat;  nec  diutius  timor 

et  superstitio,  praeterquam  quas  habet  ipse  calami- 
tates , suas  addunt.  Jamdudiim  cessarunt  homines 
epilepsiam  ad  iram  daemonis  referre,  tantum  que  il- 
lam portentum  existimare,  ut  propterea  comitia  dis- 
solverentur, et  quicquid  negotii  in  manibus  esset, 
continuo  omitteretur:  neque  conjuncti  et  amici  epi- 
lepticum jam,  ut  olim , horrent  atque  refugiunt,  et 
aegrum  gravius  affligunt  quam  veheiuentissimae  morbi 
ipsius  accessiones 

Accedente  epilepsia,  aeger  concidit  sine  sensu, 
et  mox  musculi  universi  motibus  inordinatis  sine 
voluntate  agitantur,  tamquam  omnes  corporis  vire» 
maximo  conatu  contenderent  capitale  quoddam  peri- 
culum propulsare.  Hae  vehementes  nervorum  disten- 
siones interdum  urinam,  stercus  aut  semen  expellunt, 
et  simul  ex  ore  spuma  movetur,  quae  cruenta  est, 
ubi  lingua  mordetur,  quod  saepe  evenit.  Haec  mi- 
serrima rerum  facies  spectaculum  exhibet  omnibus 
horrorem  incutiens , maxime  vero  amicis  et  propin- 
quis; licet  ipse  nihil  sentit. 

Morbus  non  paucos  invadit  sine  ullo  signo  ante- 
cedente. Alii  venientem  praevident  et  horrent.  Sed 
is  horror  pensatur  spatio,  quod  conceditur  tutandi  se 
periculis,  quae  aliis  impendent,  qui  improviso  cor- 
ruunt. Non  raro  accidit,  ut  initio  praesentiantur 
morbi  accessiones,  quae  postea  nec  opinantes  proster- 
nunt. Signa  epilepsiae  remotiora  sunt  jactatio , per- 
turbatio animi,  capitis  dolor,  vertigo  aliaeque  per- 

1 Veteribus  in  more  positum  erat,  si  quis  epilepsia  con- 
cidisset, ut  adstantes  despuerent,  modo  in  sinum  suum, 
modo  in  aegrum;  sive  ut  omen  a se  averterent,  sive  ut 
hujus  incantamenti  beneficio  aeger  citius  ad  se  rediret. 
Morbus  qui  sputatur.  Piant.  Captiv.  act.  III.  sc.  IV.  18. 
Eum  morbum  mihi  esse , ut  qui  me  opus  sit  insputarier. 
v.  21.  Multos  iste  morbus  macerat , quibus  insputari  sa- 
luti fuit.  v.  22.  JVJairo/.ifvov  Tf  Xdo)v , rj  InlXrjnTov, 
qigl^aq  hq  uoXnov  nrvoai.  Theophrast.  /hyl  dftoidcu- 
fiovlaq.  Hinc  nonnullis  in  mentem  venit,  S.  Pauli  spi- 
nam in  carne , 2 Cor.  XII.  7.  et  infirmitatem  camis , 
Gal.  IV.  13.  et  tentationem  in  carne , v.  14,  fuisse  epi- 
lepsiam; et,  proinde,  verbum  U-tnzvoarf , v.  14,  non 
metaphorice,  sed  proprie  usurpari.  Vide  Plin.  XXVII. 
7.  et  Theocr.  Idyll.  7. 

ceptiones  molestae,  sopor,  et  ventriculi  debilitas;  at- 
que haec  nonnullos  fatigant  biduum  triduumve,  pri- 
usquam concidunt.  Alia  paucas  tantum  horas  acces- 
sionem praecedunt;  cujus  generis  sunt  levis  mentis 
alienatio,  vapor  e ventriculo  ad  caput  assurgens  (qui 
etiam  nonnullos  percellit  gustu  et  odore  moschi),  do- 
lores intestinorum,  torpor  in  brachiis  et  manibus, 
perceptio  nescio  quae  ex  artubus  extremis  sensim 
per  universum  corpus  diffusa,  caligines  oculorum, 
vox  balbutiens  et  inexplanata , aut  ex  toto  sup- 
pressa, singultus,  dejectiones  alvi , vomitus,  dolor 
dorsi,  extremarum  partium  frigus,  pituitae  proflu- 
vium, facies  nigrescens , et  spirandi  difficultas;  po- 
stremo animae  defectio  levis,  quae  modo  antecedit 
justam  epilepsiam,  modo  quasi  vicem  ejus  implet,  dum 
nihil  aliud  aeger  sentit  praeter  oblivium  quoddam  et 
delirium  adeo  breve,  ut  fere  ad  se  redeat,  priusquam 
ab  adstantibus  animadvertatur.  Hae  sunt  accessiones 
omnium  brevissimae.  Alias  manent  haud  minus  quam 
horae  quadrantem  , et  interdum  tres  horas.  Memini 
unum  fere  exanimem  jacuisse  per  tres  dies  cum  cre- 
bris distensionibus,  qui  tandem  resipuit,  et  restitutus 
est.  Yertigo  et  maculae  nigrae  eb  oculos  volitantes 
a quibusdam  epilepticis  vix  unquam  absunt. 

Spatia  inter  accessiones  sunt  incertissima.  Levio- 
res redierunt  saepius  eodem  die,  aliae  invadunt  se- 
mel quotidie,  vel  quater  in  inense?  vel  singulis  men- 
sibus , vel  bis  tantum , aut  ter  in  anno.  Epilepsia 
conquievit  tredecim  annos,  et  postea  gravior  et  cre- 
brior reversa  est.  Intermissiones  fuerunt  etiam  his 
diuturniores , verum  cum  istiusmodi  minis  recividi 
mali,  quae  palam  facerent,  causam  ejHS  non  esse  sub- 
latam. Finita  distensione  membrorum,  cum  aeger 
jam  coeperit  se  recipere,  in  somnum  incidere  consue- 
vit, qui  durat  horam  unam  aut  plures.  Yix  licet 
dubitare  quin  hic  somnus  recreet  hominem  motibus 
tantis  fatigatum;  et  unum  tantummodo  vidi,  qui  se 
illo  laedi  putaret  ideoque  moneret  adstantes,  ut  eum 
excitarent,  quoties  eo  tempore  dormiturus  videretur. 
Constat  quidem  epilepsiam,  perinde  ac  alios  morbos, 
qui  nervorum  proprii  existimantur,  per  quietem  vi- 
res acquirere;  et  proinde  accessiones  ejus  initio  ple- 
rumque fiunt  noctu,  dum  membra  alto  sopore  vin- 
ciuntur. 

Accessiones  tantillum  nocent  quibusdam  epilepti- 
cis, ut  cum  ipsi  nullius  rei  conscii  fuerint,  aegre  per- 
suaderi possint  se  aliquid  ejusmodi  passos  esse.  Alii 
autem  postquam  resipuerint,  experti  sunt  gravitatem 
universam  et  torpores  in  aliquot  horas,  vel  capitis 
dolorem,  nauseam,  vomitum,  languorem  et  sensuum 
stuporem , sic  ut  mens  et  memoria  vix  prorsus  resti- 
tutae fuerint  post  tres  dies.  Igitur  haec  singulas  ac- 
cessiones sequuntur.  Verum,  ubi  morbus  inveterave- 
rit, labefactat  memoriam,  aciem  ingenii  hebetat,  cor- 
pus universum  debilitat,  vel  arcessit  paralysin,  aut 
apoplexiam.  Alii  cito  experiuntur  quaedam  ex  his 
malis;  alii,  postquam  diu  cum  morbo  conflictati  sunt, 
illaesi  supersunt.  Itaque  nonnullis  contigit  esse  tam 
felicibus,  ut,  quamquam  epilepsia  implicari  coeperint, 
dum  pueri  essent,  et  crebris  deinde  accessionibus 
vexati  sint,  ad  sumina  tamen  reipublicae  munia  sum- 
mosque  honores  propter  eximias  ingenii  dotes  evecti 
fuerint.  Nemo  nescit  Julium  Caesarem  , belli  pacis- 
que artibus  excellentem,  fuisse  epilepticum. 

Uterque  sexus  atque  omnis  aetas  huic  morbo 
obnoxius  est:  eo  tamen  saepius  laborat  aetas  puerilis, 
et  promtius  sanatur.  Feminae,  cum  sint  viris  infir- 
miores , videri  possent  etiam  epilepsiae  opportunio- 
res; quod  tamen  contra  fieri  observamus.  Quam- 
quam enim  pueri  et  puellae  juxta  corripiantur,  femi- 
nae tamen  rarius,  quam  viri  in  eam  incidunt.  Dis- 
tensiones membrorum  adeo  familiares  sunt  infanti- 
bus ab  ipso  natali  die  ad  tertium  vel  quartum  annum, 
ut  credibile  est  eas  oriri  ex  variis  levibus  causis, 
quales  sunt  cruditas,  lumbrici,  dolores  repentini  in- 
testinorum et  aliarum  partium.  Proinde  semper  spes 
erit,  distensiones  infantum,  ubicunque  fiunt,  non  de- 
beri iisdem  obstinatis  principiis , quibus  adultorum 
epilepsiae.  Multi  ante  quartum  annum  subinde  hoc 
modo  laborarunt,  in  quibus  nullum  mali  vestigium 
postea  repertum  est.  Morbus  comitialis  plerumque 
incipit  tempore  pueritiae,  aut  adolescentiae ; sed  nec 
adulta  aetas,  neque  senectus,  prorsus  secura  est.  Nullo 
enim  vitae  anno  prima  ejus  accessio  non  contigit. 
Novi  qui  coeperunt  esse  epileptici  quolibet  anno  in- 
ter vigesimum  et  quinquagesimum : paucos  morbus 
adortus  est  anno  sexagesimo;  et  unum  vidi,  qui  in 
eum  incidit  anno  septuagesimo  quinto,  et  deinde  sin- 

gulis  armis  concidit,  in  sex  septemve  annos,  et  for- 
sitan usque  ad  mortem. 

Opinio  inveteravit  in  medicorum  scholis,  eas  epi- 
lepsias, quae  in  pueritia  nascuntur,  saepe  finiri  circa 
pubertatem:  sed  hoc  mihi  usus  nequaquam  confirma- 
vit. Equidem  hac  occasione  ne  unum  sanatum  fuisse 
memini ; at  plures  eo  ipso  tempore  in  morbum  inci- 
disse. Ubicunque  inhaeserit  ultra  quintum  vel  sextum 
annum,  ibi  diu  trahere  consuevit,  et  ad  adultam  aeta- 
tem fere  permansit.  Quamobrem,  si  satis  confiderem, 
me  jam  quadraginta  amplius  annos  inter  aegros  ver- 
satum de  hac  re  sententiam  ferre  posse,  crediderim 
vel  ingeniosorum  hominum  commentum,  vel  vanas 
amicorum  spes  huic  opinioni  ortum  dedisse,  potius 
quam  ipsius  morbi  naturam.  Sicut  autem  nullum  est 
vitae  tempus,  quo  hoc  malum  non  inceperit;  ita  vix 
est  ullum,  quo  non  desierit1.  At  potest  dubitari,  se- 
cunda valetudo  medicinae,  an  corporis  beneficio  con- 
tigerit; etenim  nulla  sunt  remedia,  quae  non  toties 
spes  nostras  fefellerunt,  ut  incertum  sit  quantum  il- 
lis debeatur,  ubi  visa  sunt  profuisse. 

Epilepsia  est  ex  illis  morbis,  qui  a quibusdam 
parentibus  in  posteros  suos  transferuntur:  cum  tamen 
interdum  vel  sanata  fuerit,  vel  sponte  sua  relique- 
rit quos  diutius  occupaverat,  jure  sperari  potest  vim 
ejus  saepe  adeo  debilitari  posse  et  exhauriri , ut  ni- 
hil mali  supersit,  cujus  alii  fiant  heredes.  Quod 
quidem  usu  venire  constat;  quoniam  plurimi  vixerunt 
ab  hoc  paterno  malo  prorsus  liberi. 

Instante  accessione  epileptica  diligenter  providen- 
dum est,  ut  omnes  illae  vestium  partes,  quae  collum 
cingunt,  quamprimum  laxentur;  hoc  enim  interdum 
adeo  tumet,  ut  strangulationis  metus  impendeat. 
Deinde  in  cubili  aeger  collocandus  est,  et  observan- 
dus ne  se  devolvat,  artusve  laedat,  dum  inordinate 
jactantur.  Quicquid  ultra  moliuntur  adstantes , vel 

1 Nicolaus  Leonicenus  a cunabulis  ipsis  ad  trigesiinnm 
annum  morbo  comitiali  adeo  laborabat,  ut  pertaesas 
vitae  paene  sibi  manus  afferret,  sed  post  trigesimum  an- 
num plane  eo  malo  defunctus,  omnibus  membrorum  ac 
sensuum  officiis  integer,  nulla  morbi  suspicione  ad  quar- 
tum et  nonagesimum  annum  pervenit.  — Jos.  Seal. 
ep.  19. 

supervacuum  erit  vel  alienum.  Hujusmodi  suut  po- 
tiones in  os  vi  ingerere,  sales  volatiles  acres  na rilms 
admovere,  tempora  fricare,  pugnum  arcte  compressum 
magno  conatu  dilatare.  Aegris  multo  adhuc  pejus 
consulunt,  qui  venam  incidunt ; quod  corporis  quidem 
vires  minuat,  non  autem  morbi.  Remedia  nunquam 
opportune  adhibentur , nisi  inter  accessiones.  Cum 
vero  nulla  certa  adhuc  reperta  sunt,  quibus  multum 
confidere  possimus , praestabit  plerumque  nihil  aliud 
moliri,  nisi  ut  vires  quam  maxime  integrae  et  inco- 
lumes conserventur.  Quodsi  vel  medicina  vel  ratio 
victus  id  elfecerit,  ut  habitus  corporis  firmior  fiat, 
sperandum  est  facultatem  illam  sui  conservatricem 
valentiorem  fore , et  epilepsiae  causas  proinlius  amo- 
turam esse. 

Radix  valerianae  sylvestris  primum  locum  inter 
epilepsiae  auxilia  diu  tenuit , et  nonnullis  prodesse 
visa  est;  aliis  tamen  drachmae  quindecim  in  singulos 
dies  datae  fuerunt  cum  exiguo  aut  nullo  fructu.  Pod- 
agra superveniens  nihil  ad  sanitatem  contulit ; ne- 
que multum  laudare  possum  emplastra  cantharidis, 
aut  alias  exulcerationes,  neque  lavationem  frigidam, 
nec  aquas  ferreas.  Argentum  vivum  et  extrinsecus 
et  intus  adhibitum  est;  quod,  si  uni  aegro  aliquantu- 
lum opitulabatur , alteri  certe  erat  inutile.  Duo  epi- 
leptici ab  omni  cibo  animali  abstinuerunt,  et  sanati 
gunt:  tertius  eadem  vivendi  ratione  incassum  usus 
est.  Aquae,  in  qua  radix  valerianae  decocta  est,  un- 
ciae quinque  cum  inoschi  drachma  in  alvum  infusae 
sunt  octava  quaque  hora  per  tres  dies , et  restitutus 
est  epilepticus,  qui  toto  hoc  spatio  fere  exanimis  ja- 
cuerat, nisi  quod  subinde  convelleretur.  In  aetate 

Euerili  membrorum  distensiones  saepe  fiunt  e lum- 
ricis  aliisque  intestinorum  affectibus,  quibus  pro- 
inde medicamenta  leniter  purgantia  auxilio  erunt,  et 
causam  mali  expellent.  Alios  epilepticos  purgare 
alienum  est.  I11  quadam  puella  accessiones  seinper 
secutae  suut  alvi  solutionem.  Yomitus  quoque,  et  san- 
guinis detractio  nocent.  Cum  epilepsia  vires  acquirit 
per  somnum,  illi  nimis  iudulgere  impune  non  licebit. 
Diligentissime  cavendum  est  ab  omni  occasione  ter- 
roris, qui  possit  non  solum  accessiones  arcessere,  ve- 
rum ipsum  morbum  creare.  Intemperantia,  et  prae- 
cipue immodicus  veneris  usus,  alit  nec  non  interdum 

genuit  hunc  morbmn.  Cum  Tero  innumera  remeclia, 
quae  in  libris  medicis  celebrantur,  usu  multo  fretus 
magnopere  laudare  non  possum;  satius  esse  puto  ta- 
cere, et  famam  eorum  aliis  tuendam  relinquere. 


C A P.  XXX  I Y. 

De  erysipelate, 

iVubor  subitus  cutis  cum  aliquo  tumore,  calore  et 
dolore,  et  interdum  cum  vesiculis  aqua  plenis,  voca- 
tur erysipelas.  Cum  his  plerumque  febris  est,  cujus 
signa  consueta  antecedunt  die  uno,  vel  duobus,  vel 
etiam  tribus.  Erysipelas  fere  occupat  faciem , caput, 
collum,  vel  humeros;  graves  tamen  inflammatio- 
nes aliarum  partium  exulceratarum,  tum  maxiine  cru- 
rum, erysipelas  quodammodo  referunt,  atque  eo  no- 
mine appellantur. 

Hoc  vitium  incipit  a macula  exigua  rubra  in  ali- 
qua ex  iis  partibus,  quae  memoratae  sunt,  et  sensim 
serpit  atque  ex  alio  in  alium  locum  transit.  Inter- 
dum ea  cuti  noxa  imprimitur,  ut  brevi  fiat  ulcus  non 
nisi  tarde  ad  sanationem  venturum.  E vesiculis 
praedictis,  ubi  numero  plures  fuerint,  nascitur,  post- 
quam ruptae  sint,  exulceratio  dolens,  quae  ceratum 
lene  postulat,  quo  a vestibus  defendatur.  Praestat 
autem  nihil  omnino  imponere  super  loca  affecta,  nisi 
exulceratio  poposcerit.  Febris , quae  fere  semper 
accedit , major  est  quam  pro  modo  inflammatio- 
nis, et  non  raro  in  tantum  urget  ut  meus  turbetur; 
nonnunquaih  etiam  mors  consequitur;  quara  subesse 
indicabit  pallor  earum  partium,  quae  antea  rubuerunt. 
Quorundam  corpora  ita  videntur  comparata,  ut  majo- 
rem in  modum  subjiciantur  huic  morbo  , et  crebros 
reditus  experiantur.  Et  sane  quicunque  illo  semel 
tentatus  fuit,  euin  puto  deinceps  esse  repetenti  op- 
portuniorem. Quidam  erysipelate  semel  aut  bis  quot- 
annis correpti  fuerunt  per  multos  annos.  Nequaquam 
securi  sunt  juvenes  et  robusti;  multo  tamen  saepius 
tentantur,  qui  aetate  sunt  inclinata,  quorumque  vale- 
tudo coepit  conquassari.  Erysipelas  nunquam,  qnau- 

tum  scio,  humores  supervacuos  evocando,  ad  valetu- 
dinem profuit  j quin  contra  illi  officit. 

Natura  hujus  morbi  videtur  esse  plerumque  ma- 
ligna, ut  medici  loquuntur , potius  quam  inflamma- 
toria: id  est,  neque  postulat  neque  ferre  potest  pur- 
gationem alvi,  aut  sanguinis  detractionem.  Yidi  res 
aegri  in  pe  jus  ruere,  non  sine  periculo,  non  solum 
ex  incisa  vena,  sed  etiam  e dato  medicamento,  quod 
leniter  alvum' solvit , idque  cum  morbus  jam  inclina- 
tus esset.  Non  tamen  negaverim  eam  interdum  in- 
flammationem esse,  ut  opus  sit  sanguinem  detrahere, 
quod  in  hoc  casu  prospere  cedit.  Sanguis  etiam  ultro 
erumpens  e naribus  salutaris  fuit.  In  hac,  ut  in 
omni  alia  febre,  oportet  vigilare,  et  quicquid  mali 
oriatur,  idoneis  remediis  succurrere.  Quodsi  nihil 
ejusmodi  acciderit,  convenient  decocti  corticis  peru- 
viani  unciae  binae  cum  tincturae  opii  camphoratae 
guttis  triginta,  vel  tincturae  opii  guttis  duabus,  octava 
vel  sexta  quaque  hora  sumendae. 


CAP.  XXX  Y. 

De  essera. 

TPumores  interdum  nascuntur  in  cute  similes  eorum, 
qui  fiunt  ex  urticae  contactu,  unde  apud  Anglos  no- 
men habent.  Recentiores  medici  essere , vel  esseram 
appellarunt;  qua  voce  Arabes  designarunt  quoddam 
vitium  cutis,  et  fortasse  hoc  ipsum,  de  quo  sermo  est. 
Hi  tumores  interdum  duos  vel  tres  pollices  longi 
sunt,  tamquam  vibices  a scutica  factae.  Prurigo  vix 
patibilis  accedit.  Repente  oriuntur,  maxime  ubi  cor- 
pus fricetur  aut  unguibus  leviter  scalpatur.  Raro 
perseveraut  multas  horas  , plerumque  exiguam  tan- 
tum horae  partem.  Nulla  pars  corporis  secura  est 
ab  hac  peste ; si  qua  autem  vehementius  affecta  fue- 
rit, ea  tota  tumet,  ut  fit  praecipue  in  facie,  brachiis 
et  manibus.  Essera  alia  atque  alia  cutis  loca  infe- 
stare consuevit  in  horain  unam  aut  plures,  bis  terve 
in  die,  et  interdum  fere  lotum  diem,  in  dies  paucos, 
vel  aliquot  menses;  novi  quos  male  habuerit  bien- 

ilium  cum  paucis  intermissionibus;  alios  yero  septem, 
aut  etiam  decem  annos  vexavit. 

Pueri  et  adulti,  mares  et  feminae,  pariter  obji- 
ciuntur liuic  morbo;  item  quibus  integer  corporis  ha- 
bitus est , non  minus  quam  quorum  valetudo  infirma 
aut  adversa  est.  Ouidam  sani  fuerunt  vigente  hoc  af- 
fectu; quo  recedente,  dolore  capitis  et  ventriculi  af- 
fligi coeperunt.  Contra  alii  malis  similibus  tum  so- 
lum occupati  sunt,  dum  essera  adesset.  Maxima  vero 
pars  hominum  nihil  queruntur  praeter  molestissimam 
pruriginem,  quae  interdum  somnos  quoque  abrumpit, 
maciemque  inducit,  et  vitam  reddit  vix  vitalem. 

Emplastrum  cantharidis  in  quibusdam  genuit  hunc 
affectum,  in  aliis  radix  valerianae  sylvestris  intus 
data.  Anni  tempestates  nullius  sunt  momenti  vel  ad 
levandam,  vel  ad  exasperandam  esseram:  tautundem 
valent  calor  et  frigus.  Tepor  lecti  modo  auxit,  modo 
cohibuit  morbum  et  pruriginem.  Lavatio  marina  fri- 
gida vel  calida  omni  profectu  saepissime  caruit ; et 
paucos  illos  falsos  esse  puto,  qui  suspicati  sunt  liaec 
vel  utilia  fuisse  vel  perniciosa.  Medicamenta  ex 
hydrargyro  aut  sulphure  nihil  profecerunt;  et  ra- 
dix hellebori  albi  in  pulverem  trita,  vel  aqua  in  qua 
ea  decocta  est,  tantummodo  id  egerunt,  ut  ad  breve 
tempus  mutaverint  pruriginem  in  dolorem.  Molestia 
hujus  affectus  aliquantulum  levata  est,  postquam  cu- 
tis illita  fuit  oleo,  vel  aceto,  vel  spiritu  vini. 

Tumores,  qui  in  hoc  morbo  nascuntur,  nullum  hu- 
morem intus  tenent.  Atque  hac  conditione  essera  et 
psora  inter  se  distant;  nam  in  psora  pustulae  sunt 
aqua  aut  pure  plenae.  Saepe  autem  fit  ut  in  essera, 
tumorum  apicibus  scabendo  detritis,  subsequatur  cru- 
sta, quae,  nisi  ex  signo  proposito,  aegre  discernitur 
a vera  psora.  Essera  non  est  contagiosa;  quod  me 
plurima  exempla  docuerunt.  Semel  tantum  dubitavi, 
an  vir  illam  ab  uxore  contraxisset. 

Haud  crediderim  humores  aut  habitum  corporis 
vitiari  in  hoc  morbo.  Proinde  nulla  alia  opus  est 
medendi  ratione,  quam  quae  pruriginem  tollat.  Ye- 
rum  certum  ad  hoc  remedium  adhuc,  quantum  scio, 
desideratur. 

C A P.  XXXYI. 

De  his , qui  cum  clamore  et  terrore  eoe pergiscuntur. 

C^ui  conflictantur  cuin  arthritide,  paralysi,  aut  ma- 
lis hystericis,  interdum  expergiscuntur  maxime  per- 
turbati , et  quasi  territi  exclamant.  Idem  in  puerili 
aetate  saepissime  contingit,  ubi  lumbrici,  ventris 
tormina,  aut  nervorum  distensiones  vexant.  Pueri 
hoc  modo  experrecti  interdum  desipiunt  horam  inte- 
gram priusquam  ad  se  redeant. 


CAP.  XXX  Y II. 

De  febre. 

i^ebris,  sive  languor  cum  arteriarum  pulsu  conci- 
tato, interdum  aliis  morbis  accedit,  quibus  sanatis 
ipsa  conquiescit.  Ubi  nullus  alius  morbus  est  praeter 
febrem,  hujus  tamen  natura  varia  est,  neque  eadem 
nbique  medendi  ratio  convenit.  Ad  eam  rite  insti- 
tuendam oportet  intueri  aetatem  aegri,  et  corporis 
habitum,  consuetudinemque  vivendi,  et  anni  tempe- 
statem, et  morbos  tum  temporis  frequentes. 

Febres  ardentes , quales  fiunt  ubi  peripnemno- 
nia  pleuritisve  est,  aut  faucium,  intestinorum  aut  alia- 
rum partium  inflammatio , raro  sanantur  sine  detra- 
ctione sanguinis  copiosa  et  repetita.  Febres  castren- 
ses, et  quae  harum  similes  sunt,  rarissime  postulant 
aut  ferunt  venam  incidi ; sed  in  initio  permagni  in- 
terest  vomendo  ventriculum  purgare,  quod  non  ob- 
scure indicat  nausea,  quae  illo  tempore  aegrum  fati- 
gat. Ad  hoc  utilis  est  ipecacuanhae  in  pulverem  tri- 
tae scrupulus  cum  antimonii  tartarisati  grano  uno ; 
unde  non  solum  stomachus  vomendo , sed  plerumque 
etiam  alvus  dejiciendo  purgatur , non  sine  multo  fe- 
brientis commodo.  Hoc  medicamento  nausea  penitus 
discuti  solet,  et  eodem  repetito  vix  unquam  opus  est. 
Saepe  etiam  principio  dolor  est  in  capite  molestissi- 
mus, ad  quem  emplastrum  cantharidis  inter  scapulas 
impositum  praesentissimum  remedium  est.  In  dolore 

faucium,  pleuritide  et  peripneumonia,  emplastra  quo- 
que cantharidis  multum  conferent  ad  inflammationem 
mitigandam:  neque  minori  praesidio  sunt  in  febribus 
malis,  ubi  majorem  in  modum  aegri  languent;  ani- 
mos enim  addunt,  et  vires  jacentes  excitant.  Stran- 
guriam, quae  ex  his  interdum  oritur,  levabunt  olei 
vel  aquae  unciae  sex  et  tincturae  opii  guttae  viginti 
in  alvum  infusae.  Si  venter  profluat,  iis  remediis 
comprimendus  est,  quae  capite  XXV.  supra  proposita 
Sunt.  Quodsi  nimis  adstrictus  sit,  infundenda  est 
aquae  libra,  in  qua  liquata  est  salis  purgantis  semun- 
cia. Jactatio  et  vigilia  saepe  solvuntur  fomentis 
aquae  tepidae,  capiti  vel  pedibus  admovendis;  ju- 
vant etiam  guttae  binae  vel  tres  tincturae  opii  sexta 
quaque  hora  sumtae.  Calorem  sitimque  cohibebunt 
aqua  pura  et  quaelibet  potiones  tenues.  Languor 
atque  animi  jacentes  vinum  postulant,  aut  misturae 
camphoratae  cochleare  plenum  subinde  bibendum. 
Singultus,  et  leves  artuum  distensiones  agitationes- 
que moscho  interdum  levantur;  quamquam  autem 
moschus  aliquantum  valuerit  ad  distensiones  compe- 
scendas , quamquam  et  camphora  in  quibusdam  som- 
num movisse  visa  sit,  multo  tamen  saepius  et  haec 
et  ille  fuerunt  prorsus  inutiles.  Memini  camphorae 
scrupulum  datum  esse  febrienti  sexta  quaque  hora,  et 
simul  moschi  tantundem  quater  etiam  in  die  horis 
inter  priores  mediis , neque  ventriculum  gravabant 
haec  medicamenta,  sed  nihil  profecerunt  vel  ad  tol- 
lendas distensiones,  vel  ad  somnum  moliendum.  Cu- 
juscunque  generis  febris  fuerit,  aegri  ipsius  judicio 
permittendum  est,  modo  mens  constiterit,  surgat,  an 
in  lecto  se  contineat. 

Remedium  febrium  continuarum  proprium,  seu 
specificum  quod  ajunt,  adhuc,  nisi  fallor,  desidera- 
tur; licet  id  diligenter  quaesitum  sit,  maxime  inter 
ea,  quae  fiunt  ex  antimonio.  Sed  in  tanta  febrium 
varietate  non  verisimile  est  unum  aliquod  medicamen- 
tum posse  reperiri , quod  omnibus  pariter  conveniat. 
Primis  hujus  morbi  diebus,  remedia  ex  antimonio  mi- 
tiora, quae  vomere  faciant  et  ventrem  solvant,  sum- 
mo certe  sunt  auxilio ; nec  tamen  comperi  ea  magis 
prodesse,  quam  quaevis  alia  , quae  pari  vi  alvum  et 
stomachum  sollicitent.  Mullis  expertis  et  sagacibus 
medicis  persuasum  est  antimonium  non  solum  exina- 

mendo  ventriculum  , et  principio  morbi,  sed  quovis 
tempore  utile  esse,  licet  nec  vomitus,  neque  dejectio- 
nes , neque  sudores  sequantur.  Nimirum  in  ea  sunt 
opinione,  antiinonium  secreta  quadam  facultate  prae- 
ditum esse,  qua  fit  ad  febres  proprie  efficax.  Horum 
itaque  judicio  tantum  tribui,  ut  antimonii  tartarisati 
granis  quatuor  in  aquae  destillatae  unciis  quatuor  dis- 
solutis dederim  drachmas  duas  ex  aquae  sesquiun- 
cia  sexta  quaque  hora.  Pauci  ferent  majorem  modum 
sine  nausea.  Quodsi  duae  etiam  drachmae,  ut  inter- 
dum fit,  vomitum  moveant,  commode  dividuntur  in 
partes  duas,  quae  interposita  semihora  sumendae  sunt. 
Hoc  equidem  medicamentum  in  multis  aegris  exper- 
tus sum 5 tamen  vis  antimonii  febrifuga  mihi  parum 
comperta  est. 

Corticem  peruviauum  dare , nisi  absente  febre, 
medici  diu  metuerunt;  sed  et  urgente  febre  recentio- 
res  saepissime  illum  dederunt  m gangraena  atque 
ad  suppurationem  benignam  promovendam.  Unde  di- 
dicimus suspicionem  periculi  a cortice,  etiam  sub  ipsa 
febre  adhibito,  fuisse  non  minus  vanam,  quam  mul- 
tas alias  suspiciones,  quas  majores  nostri  de  utilis- 
simo hoc  remedio  sparserunt.  Itaque  copia,  quae  an- 
nis abhinc  centum  in  Angliam  advecta  est , decies 
minor,  quam  quae  nunc,  erat.  Quo  autem  magis 
eum  cognovimus,  eo  minus  periculi,  plus  vero  auxi- 
lii afferre  credimus.  Quainobrem  intra  hos  paucos 
annos  saepe  tentatus  est  in  febribus  quoque  continuis; 
ad  quas  quantum  profuerit  incertus  sum;  detrimen- 
tum autem  inde  provenisse  nunquam  suspicatus  fui, 
ne  quidem  cuin  drachma  assumta  fuerit  quarta  qua- 
que hora. 

In  omni  febre  plurimum  interest,  ut  aer  cubiculi 
sit  purissimus.  Nam  auram  salubrem  hauriendo  ma- 
xime recreantur  animi; . et  vereor  ne  quidam  aegroti 
non  tam  morbo  suo  perierint , quam  halitibus  putri- 
bus, quos  discuti  vetuit  praepostera  amicorum  cura. 

Britanni,  nescio  quibus  de  causis,  summopere 
metuunt  ne  aegrotantes  frigus  colligant:  tamquam 
gravedo,  si  alteri  morbo  superveniret,  certam  necem 
afferret.  Expetendum  est  profecto,  ut  aegri  nullo  novo 
malo  onerentur,  et  proinde  aliqua  cura  adhibenda  est, 
modo  non  sit  nimis  sollicita,  ne  fiant  gravedinosi.  Qui 
autem  jam  in  morbo  sunt,  non  ideo  frigori  colligendo 

magis  sunt  opportuni,  quam  sani;  neque  porro  de- 
stillatio, si  accidat,  morbos  alios  in  tam  certum  peri- 
culum praecipitat,  ut  non  saepe  expediat  ei  aegrum 
objicere , potius  quam  aditum  omnem  aeri  puro  ac 
salutari  intercludere.  Cognovi  aegrotum  , qui  erum- 
pentibus variolis  delirus  factus  artus  suos  corpusque 
adeo  jactabat,  ut  nullo  modo  detineri  potuerit,  quin 
saepe  nudus  esset,  et  frigus  quoque  colligeret,  quod 
manifestum  fecerunt  destillatio  atque  raucitas;  tamen, 
quantum  intellexi,  hoc  adventitium  malum  neque  ma- 
turitatem variolarum  impediit,  nec  febrem  auxit,  ne- 
que sanationi  omnino  obstitit.  Nec  vero  tantummodo 
utile  est,  aerem  cubiculi  saepe  renovare,  sed  etiam 
vapores  putres  corrigere,  instillato  aceto  in  vas  fer- 
reum calefactum , donec  exhalatione  acida  totum  cu- 
biculum repleatur. 

Urina  pallida  et  diluta  infausta  est  in  febribus, 
nisi  ubi  aeger  potionibus  tenuibus  immodice  indulse- 
rit.  Optabilius  est,  ut  crassa  fiat;  quippe  tum  ple- 
rumque morbus  coepit  inclinari,  atque  aeger  est  in 
bona  spe.  Quid  praeterea  ex  crebra  atque  anxia  uri- 
nae inspectione  colligi  possit,  nescio.  Idem  fere  de 
stercore  dicendum  est:  nimirum  quo  magis  naturaliter 
se  habet,  eo  major  fiducia  erit,  ut  e morbo  aeger 
assurgat.  Qualiscunque  ejus  conditio  fuerit , meo  ju- 
dicio, parum  inde  colliget  medicus,  quam  medendi 
rationem  vel  fugiat  vel  sequatur. 

In  febribus  longis  et  periculosis  pueri  solent  tan- 
dem obmutescere  , et  vox  per  dies  aliquot  supprimi- 
tur, postquam  extra  omne  periculum  fuerunt ; semper 
tamen  redit,  neque  omnino  triste  augurium  censen- 
dum est.  Tuto  etiam  fit,  ut  febrientes,  tam  adulti 
quam  pueri,  ad  tempus  graviter  audiant. 

Febres  adultorum  plerumque  leves  sunt,  ubi  ar- 
teriae moventur  non  crebrius  quam  centies  in  sexa- 
gesima horae  parte,  nisi  torpor  est.  Quodsi  centies 
et  vigesies  moveantur,  morbus  non  vacabit  periculo. 

De  capite  puerorum  obstipo  ex  febre  quaedam 
infra  praecipientur,  ubi  de  sj>asmo  loquendum  est. 

cap.  xxxyiii. 

De  febre  intermittente. 

_/Y.ccessio  febris  intermittentis  raro  manet  amplius 
viginti  horis,  et  plerumque  brevior  est.  Horror  et 
frigus,  a quibus  incipit,  perseverant  modo  semihoram, 
modo  horas  duas;  tum  consequuntur  calor  et  jactatio, 
quae  sudore  solvuntur.  Sudor  vero  maior  erit  vel 
minor,  et  ocyus  vel  tardius  finietur,  prout  aeger  plus 
minus  ve  potionis  tepidae  assumserit,  et  pro  ratione 
caloris,  in  quo  tenetur.  Accessiones  sunt  vel  quoti- 
dianae; vel  tertianae,  scilicet  quae  alternis  diebus 
redeunt;  vel  duo  dies  interponuntur,  quae  febris  ap- 
pellatur quartana.  Intermissiones  adhuc  longiores  in- 
terdum fiunt,  sed  tam  raro,  ut  hujus  generis  febres 
nec  nomen  nec  locum  in  libris  medicorum  aut  ade- 
ptae sint  aut  meruerint. 

Praeter  consueta  febrium  signa,  alia  interdum  ac- 
cedunt; qualia  sunt  dolores  rheumatici , mentis  alie- 
natio, pustulae  in  cute,  dolores  ventris,  defectiones 
animae  , dolor  et  tumor  testiculorum  , postremo  im- 
becillitas fere  paralytica.  Haec  omnia  mihi  usu  co- 
gnita sunt , et  cum  febre  simul  accesserunt  decesse- 
runtque,  et  tandem  illa  sanata  protinus  conquie- 
verunt. 

Magna  quaestio  est,  seu  potius  tum  erat,  cum 
certum  febrium  intermittentium  remedium  nondum 
repertum  esset,  tuto  sanari  possent,  necne.  Etenim 
hae  febres  censebantur  esse  naturae  conatus , quibus 
latentia  morborum  semina  expellerentur ; quae  scili- 
cet, si  illae  praemature  sublatae  essent,  nescio  quas 
tragoedias  in  corpore  excitarent.  Medicis  magni  no- 
minis placuit  haec  sententia;  de  qua  igitur,  cum  pri- 
mum medicinam  facerem  , dubitare  me  non  sinebat 
tantorum  virorum  auctoritas.  Sed  hanc  opinionem  in- 
dies  levavit  usus;  et  jam  diu  mihi  persuasum  est  fe- 
brem intermittentem  tuto  finiri,  quamprimum  id  fieri 
potest.  Multa  autem  mala  oriri  vidi , ubi  aegri  diu- 
tius cunctati  sunt  accessiones  prohibere.  Omnes  no- 
runt corticem  peruvianum  esse  insigne  illud  reme- 
dium, humano  generi  munere  Dei  tributum  adversus 
hunc  morbum;  et  sicubi  prima  accessio  talis  fuerit, 

ut  nullus  locus  relinquatur  dubitationi  de  natura  mali, 
hoc  medicamentum  illico  dare  conveniet  sic,  ut  aeger 
a secunda  securus  praestetur.  Ubi  intercedit  spatium 
ad  sumendum  sex  drachmas  hujus  corticis,  febris  vel 
multum  minuetur,  vel  prorsus  conquiescet.  Deinde 
drachma  una  suinta  quater  quotidie  per  decem  dies 
omnem  inetuin  recidivae  plerumque  tollet.  Nunquam 
vero  nocuit,  et  saepe  utile  fuit,  eundem  modum  bis 
quotidie  sumere  per  decem  alios  dies.  Qui  ad  hoc 
praescriptum  cortice  utantur,  rarissime  spe  sua  fru- 
strabuntur. Quodsi  pulverem  respuat  palatum  vel 
stomachus,  aquae,  in  qua  cortex  decoctus  est,  unciae 
duae  idem  fere  valebunt  ac  drachma  pulveris,  et  vi- 
cem ejus  implebunt.  Exitus  adhuc  certior  erit,  si 
per  aegrum  liceat  singulis  his  potionibus  adjicere 
extracti  cinchonae  scrupulum , vel  semidrachmam. 
Pueri,  qui  febre  intermittente  implicantur,  vix  susti- 
nebunt hujus  medicamenti  devorare  quod  satis  est  ad 
febrem  tollendam.  His  optime  convenient  extracti 
corticis,  sacchari,  singulorum  scrupulus,  aquae  coch- 
leare, et  sesquicochleare  lactis.  Ubi  autem  vel  in 
puerili  vel  in  matura  aetate  stomachus  hoc  ferre  re- 
medium nullo  modo  potest,  utut  temperatum  novis 
misturis,  tum  infundere  oportet  ex  inferioribus  par- 
tibus decocti  cinchonae  uncias  tres  vel  quinque , bis 
quotidie,  quibus  licebit  adjicere  pulveris  aut  extracti 
aliquid,  et  paucas  insuper  guttas  tincturae  opii,  ut 
eas  alvms  retineat.  Quidam  speraverunt  hos  aegros 
sanare  immittendo  pedes  per  horam  aut  amplius  in 
aquam,  in  qua  cortex  peruvianus  decoctus  est;  quod 
tamen  frustra  tentatum  vidi.  Cortex , quamquam 
rite  sumtus,  interdum  parum  efficax  est:  quo  in  casu 
suspicio  erit,  ventriculum  sordibus  onustum  vim  re- 
medii impedire.  Itaque  vomere  oportet;  quo  facto  fe- 
bris raro  non  cedit.  Quodsi  redire  perseveret,  con- 
fugiendum est  ad  flores  chamaemeli,  quorum  contri- 
torum scrupulus  dandus  est  loco  drachmae  cinchonae, 
et  ad  idem  praescriptum  repetendus.  Hos  flores  sic 
suintos  semel  atque  iterum,  profecisse  expertus  sum. 
In  quibusdam  affectibus,  qui  certum  circuitum  habue- 
runt, calami  aromatici  scrupuli  duo  interpositis  spatiis 
idoneis  repetiti  aliquantum  juverunt.  Tincturae  quo- 
que opii  guttae  viginti  instaute  accessione  utiliter 
sumtae  sunt. 

Febris  quartana  sanatu  longe  difficilior  est  quam 
vel  quotidiana,  vel  tertiana;  et  saepe  diu  resistit  cor- 
tici peruviano  e4t  quibuslibet  aliis  medicamentis.  In- 
terdum drachmae  duae  corticis  paulo  ante  accessio- 
nem datae,  quartanam  submoverunt;  nec  raro  tamen 
fuerunt  inutiles. 

Multi  sibi  fingunt  nescio  quae  pericula,  si  cortex 
prius  sumatur,  quam  febris  ex  toto  decesserit:  cui 
vano  timori  consequens  est , ut , magno  suo  detri- 
mento , nimis  diu  cunctentur  hoc  uti  remedio.  Atta- 
men, nisi  fallor,  cortex  vel  in  media  accessione  de- 
voratus, non  aliter  noceret,  quam  quod  ventriculus  eo 
tempore  imbecillior  posset  eum  respuere;  unde  nau- 
sea atque  vomitu  aeger  fatigatus  ab  eodem  medica- 
mento postea  abhorreret.  At  febre  inclinata,  meo  ju- 
dicio , cortex  peruvianus  nimis  cito  dari  non  potest, 
modo  stomachum  non  gravet. 

De  febre  hecticn. 

.Febris  hecticae  mentio  saepe  fit  in  medicorum  li- 
bris, neque  raro  etiam  in  sermone  quotidiano:  tamen 
haud  facile  inveniemus  eam  adeo  certis  signis  de- 
scriptam, ut  manifestum  sit,  quid  inter  hanc  et  alias 
febres  intersit,  utque  omnis  de  ejus  natura  dubitatio 
tollatur.  Mihi  non  alia  esse  videtur,  quam  quae  di- 
citur symptomatica,  vel  inordinate  intermittens,  vel 
febris  suppurationis.  Facie  sua  saepe  proxime  acce- 
dit ad  veram  intermittentem;  a qua  tamen  longe  di- 
versa est  aliamque  prorsus  curationem  postulat,  et 
multo  praesentiori  periculo  objicitur. 

In  febre  intermittente  accessiones  sunt  longiores, 
tum  tria  illa  tempora  horroris , caloris  et  sudoris  ac- 
curatius definiuntur,  et  in  decessionibus  febris  ex  toto 
intermittit.  Yerum  hectica  nunquam  adeo  remittit, 
quin  arteriarum  motus  concitetur , decem  minimum 
ictibus  in  sexagesima  horae  parte  superans  modum 
naturalem.  Porro  hectica  raro  sui  similis  est  per 
tres  accessiones;  verum  horror  et  frigus  modo  exci- 
piuntur calore,  modo  sudore  sine  calore;  calor  quo- 
Heberdeni  Opera.  5 

que  interdum  invadit  sine  ullo  horrore  antecedente; 
et  aeger  non  raro  horret,  nullo  vel  calore,  vel  su- 
dore subsequente.  Brevior  itaque  est  hecticae  acces- 
sio, non  solum  quia  tria  ejus  tempora  citius  plerum- 

?[ue  peraguntur,  sed  etiam  quia  ex  his  unum,  aut 
orte  duo  interdum  desiderantur. 

Qui  hectice  aegrotat , oborto  sudore  parum  vel 
non  omnino  levari  se  sentit;  saepe  vero  haud  minus 
perturbatus  est  et  anxius,  postquam  sudare  coeperit, 
quam  dum  horrebat  aut  incalescebat.  Sudore  finito, 
febris  interdum  manet;  et  vigente  febre,  frigus  at- 
que horror  interdum  redeunt;  quod  quidem  est  cer- 
tissimum hujus  febris  signum.  Etenim  cum  plerae- 
que  aliae  febres  incipiant  quidem  ab  horrore,  is  ta- 
men redire  intra  tertiam  vel  dimidiam  horae  partem, 
febre  consistente,  non  consuevit,  nisi  in  hac,  de  qua 
sermo  est. 

Hic  morbus  interdum  tempora  sua  servat  per  duas 
vel  tres  accessiones  non  minus  accurate  quam  fieri 
solet  in  vulgari  quotidiana,  vel  tertiana;  deinde  au- 
tem fit  inconstans,  et  circuitus  perturbatur.  Yix  me- 
mini spatia  inter  quatuor  accessiones  eadem  fuisse. 
Hectica  modo  mitis  erit,  et  fere  nulla  , in  dies  duo- 
decim; modo,  ubi  gravior  morbus  subest,  plures  ac- 
cessiones eodem  die  venient,  adeo  ut  horror  instantis 
cum  sudore  decedentis  jungatur.  Neque  insolitum 
est  experiri  horrores  leviores  multos  intra  paucas  ho- 
ras. Accessiones  interdum  desinunt  in  cupiditatem 
somni. 

Nemo  nescit  urinam  in  justa  intermittente  per  ac- 
cessiones dilutam  esse,  et  per  decessiones  crassam;  at 
in  hectica  facies  urinae  est  inconstantissima:  modo 
enim  pariter  erit  vel  tenuis,  vel  crassa,  adsit  febris 
seu  absit;  modo  erit  diluta  m decessione,  in  ipsa  fe- 
bre crassa;  interdum,  sicut  in  aliis  febribus,  tenuis 
in  accessione,  in  decessione  crassa. 

Ad  malorum  cumulum  in  hectica  saepe  accedunt 
dolores  rheumaticis  non  absimiles  , qui  vel  per  cor- 
pus universum  vagantur,  vel  in  una  parte  permanent; 
et,  quod  mireris,  pertinax  hujusmodi  dolor  saepe 
longe  abest  a morbi  ipsius  sede,  cum  qua,  ut  videtur, 
nihil  habet  commune.  In  quibusdam  aegris  hi  dolo- 
res adeo  importuni  sunt,  ut  haud  minima  morbi  pars 
sint,  nec  nisi  opio  tolerabiles  reddi  possint.  Quan- 

tum  adhuc  intellexi,  praecipue  molesti  sunt,  ubi  mor- 
bus oritur  ex  ulcere  externo  aeri  patente,  veluti  in 
carcinomate  faciei,  aut  mammae.  Illud  quoque  in  hac 
febre  notabile  est,  quod  tumores  interdum  momento 
temporis  assurgunt  in  artubus  vel  reliquo  corpore,  et 
paucas  horas  manent,  sine  ullo  rei  dolore,  vel  duri- 
tie , yel  coloris  mutatione. 

Hujusmodi  febris  illos  interdum  repente  et  gravi- 
ter occupat,  quorum  valetudo  antea  satis  fuerat  com- 
moda ; urgetque  perinde  ac  vehemens  febris  orta  ex 
inflammatione;  vitamque  aegri  in  propinquum  discri- 
men brevi  adducit.  Interjectis  deinde  paucis  diebus 
remittit,  et  spes  rediturae  sanitatis  affulget.  Quam- 
quam autem  tumultus  conquieverit  et  febris  haud 
multa  remanserit,  morbi  tamen  reliquiae,  gravi  intus 
subsistente  malo,  nulla  arte  expugnabiles  sunt,  do- 
nec paulatim  valetudinem  corrumpant  atque  interi- 
mant. Verum  rarius  fit,  ut  ad  modum  hunc  morbus 
iucipiat;  multo  saepius  vires  suas  initio  dissimulat, 
atque  adeo  tarde  subrepit,  ut  quos  arripuerit  sentiant 
quidem  se  haud  omnino  recte  valere,  tamen  ad  men- 
ses aliquot  vix  suspicentur  gravem  morbum  subesse; 
et  nihil  fere  querantur  praeter  lassitudinem  aliquam, 
et  cibi  cupiditatem  viresque  aliquantum  minutas.  Quae 
quamquam  haud  magni  interesse  videantur,  tamen 
ubi  motus  arteriarum  simul  sit  dimidio  celerior  so- 
lito, medicus  sollicitus  esse  debet  de  exitu  aegrota- 
tionis. Pauci  etenim  morbi  sunt,  in  quibus  plura  nos 
docet  arteriarum  motus.  Sed  in  hoc  quoque  qui  ni- 
mis secure  illis  confidit,  nae  ille  se  interdum  haud 
mediocriter  delusum  sentiet.  Uni  ex  viginti,  ut  con- 
jicio, licet  omnia  insanabilis  mali  signa  sint,  et  vi- 
res atque  valetudo  indies  consumantur,  arteriae  us- 
que ad  mortis  horaui  neque  celeriter,  nec  quocunque 
modo  inordinate  moventur,  sed  prorsus  ut  in  optima 
sanitate. 

Suppuratio,  in  quacunque  demum  corporis  parte 
oriatur,  febrem  propositam  excitabit,  quae  tamen  ma- 
jorem in  modum  propria  est  glandulae  scirrhosae  in- 
flammatae, idque  ab  ipso  inflammationis  initio:  febris 
vero  indies  augebitur  pro  modo  inflammationis,  aut  ul- 
cerationis, aut  gangraenae.  Ea  est  glandularum  natura, 
ut  hujus  generis  affectus  non  solum  in  inultos  menses, 
sed  interdum  in  annos  aliquot  aegros  trahant. 

Ubi  inflammatio  ex  scirrho  oculis  patet,  occupatye 
pulmonem , aut  alia  viscera  quorum  cognita  officia 
sunt , causa  quidem  morbi  manifesta  erit.  Quodsi 
pars  vitiosa  sensibus  nostris  subtrahitur,  vel  faculta- 
tem habet  obscuram  et  ignotam,  febris,  quae  tunc  in- 
cidit, ab  incautis  existimatur  esse  morbus  praecipuus 
vel  solus. 

Puerperae , propter  vim  utero  et  partibus  vici- 
nis adhibitam,  hac  febre  fere  moriuntur. 

Mulieres,  quae  annum  quinquagesimum  impleve- 
runt vel  excesserunt,  huic  morbo  opportuniores  sunt. 
Etenim,  menstruis  finitis,  scirrhus  in  glandulis  mam- 
marum, ovariorum,  aut  uteri , facilius  nascitur,  et 
saepe  in  carcinoma  desinit.  Eodem  tempore  glandu- 
lae quoque  omnium  viscerum,  quae  in  abdomine  sunt, 
hujus  generis  vitiis  subjectiores  esse  videntur,  et  ini- 
tium adversae  valetudinis  faciunt. 

Similes  affectus  ebriosorum  ventres  occupant , et 
aeque  perniciosi  sunt. 

Vulnus  levissimum  scalpello  acuto  aut  telo  quo- 
vis factum  maximas  interdum  turbas,  et  gravissima 
mala , vel  et  mortem  ipsam  excitabit.  Siquidem  non 
tantummodo  pars  laesa  tumet  doletque ; sed  varia  cor- 
poris loca,  etiam  quae  longe  absunt  a vulnere,  ve- 
hementer laborant,  aut  ad  suppurationem  nonnunquam 
spectant.  Ad  haec  semper  accedit  febris  inordinate 
intermittens,  quae  non  prius  extinguitur  quam  om- 
nis tumultus  compositus  sit.  Quod  licet  plerumque 
fiat  intra  breve  spatium ; interdum  tamen  hujus  ge- 
neris aegrotatio  perseverat  in  duos  tresve  menses, 
aut  etiam  morte  finitur. 

Febris  haec  nunquam  minus  periculosa  est,  quam 
ubi  ex  suppuratione  nascitur , in  qua  quicquid  lae- 
sum fuerit,  in  pus  aequale  resolvitur,  et  facilem  exi- 
tum habet. 

Inflammationes  glandularum,  sive  in  mammis,  seu 
intus  in  visceribus,  medicamentorum  aut  corporis  be- 
neficio interdum  recedunt,  quaeque  ex  iis  pendebat 
febris  finitur : multo  vero  saepius  ex  inflammatione 
fit  carcinoma  et  insanabilis  gangraena. 

Vix  fieri  potuit,  ut  febris,  quae  tot  diversas  cau- 
sas habet,  neque  eadem  ubique  mala  infert,  uni  me- 
dendi rationi  semper  cederet.  Quandoquidem  febris 
hectica  ab  alio  morbo  pendet,  quicquid  hunc  levat. 

id  quoque  adversus  illam  maxime  valebit.  Ubi  a 
vulnusculo  oria  est,  multum  erit  praesidii  in  medica- 
mento, quod  habet  asam  foetidam  et  opium.  Iu  ple- 
risque  aliis  casibus  cura  medici  praecipua,  sinon  om- 
nis, erit  levare  quaecunque  acciderint  mala.  Calor 
nimius  refrigerantibus  temperandus  est;  alvus  potius 
tenera,  quam  adstricta,  servanda;  somnus  inducendus; 
sudores  pestiferi  cohibendi;  denique  opera  danda,  ut 
aere  salubri,  exercitationibus,  cibisque  convenienti- 
bus, valetudini  quam  optime  consulatur:  quibus  fa- 
ctis, reliqua  spes  omnis  erit  in  facultate  illa  sui  con- 
servatrice naturaliter  innata  omnibus,  quae  aegros 
etiam  in  morbis  deploratis  haud  prorsus  desperare 
sinit.  Ubi  enim  omnia  fuerunt  signa  visceris  cujus - 
dam  insanabili  morbo  impediti,  atque  omnigena  re- 
media frustra  tentata  suut,  corpore  viribusque  in  tan- 
tum afflictis  ut  vix  aliquid  spei  reliquum  esset,  ta- 
men nonnulli  ex  his  malis  convaluerunt.  Nam  tumor 
natus  est  haud  procul,  uti  conjiciebatur,  a morbi  sede, 
licet  ad  ipsam  pervenire  non  videretur;  quo  suppu- 
rato protinus  moius  arteriarum  conquievit,  et  cibi  cu- 
piditas et  corpus  et  robur  in  integrum  restituta  sunt. 
Quod  in  his  effecit  natura , imitari  conatus  sum , ex- 
citato ulcere  prope  morbi  sedem ; sed  hoc  spei  quam 
habueram  parum  respondit. 

Nuper  percrebruit  opinio  inter  medicos,  ubi  inci- 
dat gangraena,  vel  suppuratio  non  bene  procedat, 
praesens  esse  remedium  in  cortice  peruviano : et  om- 
nes fateantur  necesse  est,  aliud  remedium  non  inven- 
tum esse,  quod  his  aegris  valentius  subveniat.  Ita- 
que hic  cortex,  medico  vel  suadente  vel  certe  non 
repugnante,  semper  fere  datur  in  febribus  inordina- 
tis, ubi  gangraena  aut  abscessus  est.  Et  quamvis 
nullum  fuerit  ulcus,  cum  tamen  haec  febris  intermit- 
tenti simillima  est,  aegri  et  eorum  amici  non  cessant 
expetere  hoc  medicamentum ; quod  medicus  quoque 
suo  saepe  judicio  experiri  movetur.  Sed  aegrotan- 
dum et  medicorum  votis  nequaquam  par  fuit.  Nam 
nihil  prorsus  adversus  hanc  febrem  proficit , modo 
nulla  fuerit  exulceratio.  Quinetiam  in  ipsis  grangrae- 
nis  toties  spem  nostram  destituit,  ut  dubium  sit  in 
istis,  qui  convaluerunt,  sanitasne  ad  alias  potius  cau- 
sas fuerit  referenda. 

Quamquam  non  ausim  venditare  vim  corticis  pe- 

ruviani  adversus  hujusmodi  aegrotationes,  tamen  nul- 
lus dubito,  quin  tutus  sit.  Nisi  enim  alvum  fusam 
forte  excitet,  nauseamve  levem  in  stomacho  infir- 
miore, ubi  major  ejus  modus  datus  est,  tum  praeci- 
pue ubi  in  catapotia  dura  coactus  est,  nihil  praeterea 
mali  aut  hic  aut  alibi  ex  illo  profectum  memini. 
Idem  audivi  ex  medico  sagace  Edwardo  Hulse,  qui 
per  annos  quadraginta  plus  hujus  corticis  dederat 
quam  alius  quisquam  medicus  extra  Angliam , vel 
fortasse  in  Anglia  ipsa.  Usus  indies  magis  magisque 
confirmavit  hanc  sententiam.  Cujus  rei  non  leve  in- 
dicium est,  quod  per  proximos  annos  decuplo  plus 
corticis  consumtum  est,  quam  ante  annos  centum. 
Itaque  quo  magis  vires  ejus  exploratae  sunt,  eo  ma- 
gis deletae  sunt  ex  hominum  mentibus  suspiciones 
istae,  quibus  hoc  magnum  remedium  immerito  infa- 
matum fuerat.  Nec  tamen  ad  hunc  usque  diem  de- 
sunt medici,  maxime  quidem  extranei,  quorum  alii 
initio  febris  intermittentis,  alii  toto  ejus  tempore  cor- 
ticem dare  metuunt.  Nimirum  illis,  ut  mihi  videtur 
sine  justa  causa,  persuasum  est  febrem  intermitten- 
tem esse  conatum  naturae,  quo  humores  supervacuos 
et  morborum  semina  expellat;  et  ubi  haec  amica  fe- 
bris praepropere  sanetur,  ibi  gravissima  mala  in  vi- 
scera inclinatum  iri,  et  hydropem  mortemque  mox 
subsecuturum  esse.  Crediderim  hos  metus  inanes  ex 
isti  s aegris  ortos  esse,  quorum  febrem  medicus  falso 
judicasset  esse  intermittentem , cum  revera  hectica 
esset;  glandularumque  vitia  non  facta  esse  ex  cortice 
peruviano,  verum  ipsam  fuisse  febris  causam. 

In  morbis  longis,  qui  aliis  remediis  non  cedunt, 
aegri  ad  aquas  Bathonicas  confugere  et  voluntate  sua 
et  amicorum  hortatu  solent.  Yerum,  ut  nihil  dicam 
de  incommodis  itineris  faciendi  et  in  domo  aliena 
vivendi,  quibuscum  aegroto  conflictandum  est,  aquae 
Balhonicae  prorsus  alienae  sunt  in  febre  hectica,  quam 
seinper  intendunt,  auctis  simul  aegri  malis  et  morte 
properata. 

Scirrhi,  ulcera,  et  fistulae  in  ano  et  intestino  recto, 
inferunt  tormina,  tenesmum,  cupiditatem  et  simul  dif- 
ficultatem urinae,  incontinentiam  quandam  alvi,  de- 
jectiones mucosas  aut  cruentas,  et  stercora  figurae 
compressae,  horrores,  testiculorum  tumores  aut  inter- 
dum gangraenam  , dolores  vagos,  etiam  remotis  par- 
tibus artuum  inhaerentes. 

UJcera  intestini  recti  saepe  perperam  judicantur 
esse  haemorrhoides,  ideoque  negliguntur.  Ex  illis 
autem,  dum  inflammantur,  dolor  longe  major  est 
quam  ex  haemorrhoidibus,  et  magis  intenditur  ster- 
nuendo vel  tussiendo.  Sed  et  postquam  suppuratio 
facta  fuit,  siquidem  ulcus  exiguum  humorem  fundat, 
non  facile  discernitur  ab  haemorrhoidibus , a quibus, 
etiam  ubi  nulla  est  exulceratio,  subpurulentus  humor 
consuevit  destillare.  Ut,  quantum  fieri  potest,  er- 
ror omnis  tollatur,  ubicunque  dolor  est  veh ementior, 
et  purulentum  quid  emanat,  oportebit  confugere  ad 
chirurgum  , cui , si  detegatur  vel  inflammatio  vel  ul- 
cus, tota  curatio  permittenda  est;  et  quo  maturius  il- 
lius auxilium  imploratur,  eo  magis  juvabitur  aegro- 
tus. Nam  remedia  idonea  tempestive  adhibita  non 
sinunt  altos  fieri  sinus , qui  vel  nunquam  postea  sa- 
nari possint,  vel  non  sine  ferro  et  dolore  non  me- 
diocri. Ulcus  fistulosum  in  quibusdam  permansit  in- 
sanabile, et  pus  fudit,  tamquam  fonticulus,  per  tri- 
ginta annos. 

Inflammatio  et  exulceratio  intestini  recti  modo 
habent  initium  a malo  corporis  habitu,  atque  humo- 
ribus acrioribus  in  hanc  partem  incumbentibus;  modo 
a levibus  injuriis  extrinsecus  illatis  ulcus  nascitur, 
quod  neglectum  tandem  omnes  corporis  humores  cor- 
rumpit. Alterutra  ex  his  causis  efficere  potest,  quod 
saepe  videmus  , ut  cum  fistula  in  ano  valetudo  con- 
quassata sit  ac  perdita.  Igitur,  sanato  ulcere,  vitium 
in  alias  partes  verti  consuevit,  tum  praecipue  in  pul- 
mones; unde  fiunt  sputa  cruenta,  spirandi  difficultas, 
et  tabes,  tyuamohrem  multi,  non  sine  ratione,  prae- 
cipiunt ulcusculum  aliqua  ex  parte  excitare,  protinus 

ut  fistula  desierit,  quo  detur  exitus  humoribus  vitio- 
sis  , sive  nati  fuerint  ab  exulceratione  intestini , seu 
ipsi  alterius  causa  fuerint.  Interea  auxilio  erit  ista 
victus  ratio,  quae  tabidis  quoque  convenit. 


CAP.  XLI. 

De  fluore  albo . 

JP rofluvium  album  nullo  vitae  anno  non  exercet  mu- 
lieres a primo  usque  ad  extremam  senectutem.  Haec 
tamen  infirmitas  multo  rarior  est  ante  pubertatem. 

Humor  iste,  quamquam  plerumque  albus,  ut 
vulgo  appellatur,  et  aquae  similis;  interdum  tamen 
glutinosus  est  et  coloris  subflavi;  item  subviridis,  et 
mali  odoris,  atque  tam  acris,  ut  nisi  partes  in  quas 
descendit  saepe  eluantur,  levis  inflammatio  fiat  cum 
prurigine  et  dolore,  cuticula  quoque  deteratur,  et 
urina  reddi  nequeat  sine  sensu  pungentis  caloris.  Ex 
his,  quae  dicta  sunt,  patet  opus  esse  non  mediocri 
cura  atque  judicio,  ut  discernatur  hic  affectus  a malo 
venereo,  siquidem  mulier  illi  objecta  fuerit.  Ubi  ali- 
qua, quae  antea  vixerat  libera  a profluvio  albo,  vel 
id  tantum  levissime  experta  erat,  postquam  consue- 
vit cum  viro,  continuo  coeperit  affligi  dolore  urinae 
et  humoris  albi  profusione  copiosa,  tum  maxime  si 
coloris  flavi  fuerit  aut  viridis,  justa  erit  morbi  ve- 
nerei  suspicio.  Molestum  tamen  est,  quod  mulieres 
statim  post  nuptias,  si  valetudo  et  habitus  corporis 
sint  infirmiores,  non  raro  tententur  profluvio  quodam 
albo,  ex  quo  falsae  criminationes  natae  sunt.  Itaque 
summopere  cavendum  est  a praecipiti  judicio  de  na- 
tura hujus  mali.  Ubi  color  humoris  vel  albus  est,  vel 
leviter  flavus,  et  exiguus  vel  nullus  urinae  dolor,  non 
erit  locus  suspicando  morbum  venereum  subesse, 
etiamsi  nulla  fuerit  antea  hujus  generis  infirmitas. 

Hoc  vitium  saepe  quidem  nascitur  e crebro  vel 
partu  vel  abortu.  Quaedam  illo  primum  tentatae 
sunt,  dum  gravidae  essent.  Contra  uni  contigit,  dum 
ventrem  ferret,  minus  eo  laborare.  Interdum  rediit 
singulis  mensibus,  et  menstruorum  vicem  implevit; 
item  permansit  sine  ulla  intermissione,  quamdiu  illa 

suppressa  erant.  Vetulas  quoque  adortum  est,  quas 
menstrua  penitus  deseruerant.  Alias  fluor  albus  et 
menstrua  profusa  eodem  tempore  exercent:  debilitas 
forsitan  utriusque  causa  fuerit.  Labor  durus , nisus 
ferendi  onera  viribus  majora,  venus  immodica,  men- 
tis perturbationes,  et  constitutio  corporis  infirma,  vel 
strumosa,  saepe  fecerunt  hunc  morbum.  Sed. qualis- 
cunque fuerit  ejus  origo,  simul  semper  accedit  dolor 
lumborum  gravis,  qui  non  minima  morbi  pars  est. 
Vix  fieri  potest,  quin  hujusmodi  profluvium  vires  et 
valetudinem  aliquantum  minuat;  nescio  vero  ecquid 
praeterea  detrimenti  inferat.  Non  paucae  mulieres 
cum  eo  conflictatae  sunt  totam  vitam , neque  tamen 
impeditae  sunt  ne  sanos  liberos  parerent. 

Imbecillitas  totius  corporis  in  culpa  esse  potest, 
vel  tantummodo  resolutio  glandularum,  quae  hunc  hu- 
morem excernunt.  Proinde  remedio  erunt  vel  quae 
corpus  universum  firmant,  vel  quae  glandulas  laxa- 
tas adstringunt.  Profuit  pulvis  bis  quotidie  sumtus, 
qui  habet  olibani  et  corticis  aurantioruin  hispalen- 
sium,  singulorum  grana  decem,  corticis  quercus  grana 
quinque,  cui  superbibenda  est  aqua,  in  qua  cortex 
peruvianus  decoctus  est.  Convenit  quoque  aquam,,  in  ( 

?[ua  cortex  quercus  decoctus  est,  mane  et  vespere  in- 
undere  iu  vaginam.  Et  cum  his  simul  lavatio  frigida 
utilis  est.  Fatendum  autem  est,  hunc  affectum,  quam- 
quam praesente  periculo  vacet,  saepe  difficillimum 
esse  curatu,  ubi  aut  inveteraverit,  aut  cum  infirmo 
corporis  habitu  contigerit.  Medicus  vero  munere  suo 
fungetur , siquidem  minuat  morbum , qui  sanari  non 
potest.  In  habitu  corporis  strumoso  profluvium  saepe 
videtur  oriri  non  tam  e debilitate,  quam  ex  humo- 
ribus noxiis  hac  via  exitum  sibi  molientibus;  unde 
etiam  nova  nascitur  difficultas:  nam  quae  robur  cor- 
pori addunt,  si  j>er  se  adhibeantur,  plus  detrimenti 
ferent  quam  auxilii.  Ubi  enim  ex  harum  rerum  usu 
profluvium  vel  ex  toto  cohibitum  fuerit,  vel  multum 
imminutum  ? aegrae  continuo  correptae  fuerunt  dolo- 
ribus ventriculi  et  universi  corporis  languore,  qui- 
bus profecto  magis  laesae  sunt  quam  pristino  suo 
malo.  His  igitur  medicamenta  adstringentia  non  con- 
veniunt : at  dare  oportebit  quarto  quoque  mane  vel 
aquas  purgantes,  vel  salem  aliquem  purgantem  dis- 
solutum in  aqua  sive  pura,  seu  in  qua  decoctus  est 

cortex  peruviaims ; et  cum  his  tuto  et  utiliter  sumi 
possunt  quae  corporis  totius  Yim  moliuntur.  Aqua 
Bristolica  plurimum  celebratur  adversus  hunc  mor- 
bum; sed  famam  ejus  usus  mihi  non  confirmavit. 
Cognovi  quibus  cerussa  acetata  data  est,  et  nihil  pro- 
fuit: ut  autem  maxime  profuisset,  tamen  mala  ex  hoc 
metallo  nata  multo  magis  sunt  metuenda  quam  ipse 
morbus. 

Dolores  cruciantes  in  utero,  coxis,  et  femoribus 
cum  profluvio  cruento  et  sanioso , qui  nascuntur  ex 
ulceratione  vel  carcinomate  uteri,  satis  distinguunt 
hos  affectus  a fluore  albo. 


C A P.  XLII. 

De  gonorrhoea  miti , seu  fluore  urethrae. 

CjTonorrhoea  mitis  in  viris  similis  est  profluvio  albo 
feminarum  cum  natura,  tum  quoque  curatione.  Quic- 
quid  itaque  de  altero  dictum  est , fere  aequo  jure  ad 
alteram  pertinebit.  Hujusmodi  debilitas  multo  rarior 
est  in  viris  quam  in  feminis;  et  profecto  vix  repe- 
ritur,  nisi  ubi  initium  habuerit  ab  intemperantia  aut 
morbis  veneris.  Bis  autem  terve  accidisse  memini, 
ut  ictus  vehementior  exceptus  fuerit  profluvio  copioso 
et  colorato,  per  omnia  referente  fluxum  urethrae  ve- 
nereum,  excepto  quod  paucis  diebus  sua  spoute  fini- 
tum sit. 

Ad  hunc  morbum  raro  vel  nunquam  medicamenta 
in  urethram  infundi  debent;  quippe  horum  usum  cre- 
briorem , tum  praecipue  acriorum,  multi  non  injuria 
suspicati  sunt  primam  dedisse  occasionem  istis  vitiis, 
sub  quibus  urinae  iter  intercluditur  sic,  ut  sine  sum- 
ma difficultate  et  vix  patibili  dolore  ea  reddi  non 
possit.  Haec  vitia  saepe  sunt  insanabilia,  aut  etiam 
mortifera,  ubi  urina  ex  toto  suppressa  sit,  vel  inci- 
derit gangraena.  Quicunque  in  posterum  cavet  ab 
istis  causis,  a quibus  gonorrhoea  primum  orta  est, 
raro  spe  sua  excidet  eam  vel  sanandi,  vel  saltem  adeo 
minuendi,  ut  valetudo  nullum  inde  detrimentum  ca- 
piat. Multi  vero , quibus  ingenium  est  paulo  timi- 
dius, sine  causa  se  mire  excruciant,  opinantes  hunc 

morbum  prae  ceteris  omnibus,  nescio  quae  ingentia 
mala  vel  jam  intulisse,  vel  mox  illaturum  esse.  Et 
nunquam  defuerunt  homines  nefarii,  qui  metus  hos 
iuanes  injicere  et  augere  non  veriti  sint,  ut  quae- 
stum sibi  facerent  venditando  libros  futiles  et  medi- 
camenta perniciosa. 


CAP.  XL1II. 

De  graviditate. 

CjTravidae  inultis  malis  sunt  opportunae,  quorum  ple- 
raque non  nisi  post  partum  finiuntur. 

Mulieres  forsitan  promtius  concipiunt  paulo  ante 
menstruorum  cursum  , quam  alio  quovis  tempore. 

Duo  mariti  mihi  narrarunt  uxores  suas  in  vene- 
rem fuisse  frigidas,  omni  ejus  cupiditate  et  voluptate 
carentes;  saepe  tamen  gravidas  factas  esse,  et  recte 
peperisse. 

Mulier  integrae  valetudinis  quinto  graviditatis 
mense  sensit  humorem  e papillis  destillare,  qui  non 
substitit  nisi  biduo  ante  partum ; dein  mammae  nihil 
fuderunt  per  sex  dies;  sed  die  a partu  quarto  lacte 
rite  distendebantur. 

E graviditate  plerumque  nascuntur  nausea  atque 
ardor  ventriculi ; quorum  priorem , postquam  multa 
frustra  tentata  fuerant,  levavit  linimentum  saponis 
cum  tinctura  opii  ventri  illitum  bis  quotidie:  ardorem 
autem  stomachi  sanavit  acidum  vitriolicuin  dilutum. 

Quaedam,  haud  suspicata  se  concepisse,  perstitit 
non  solum  in  frigidam  descendero  per  primos  gravi- 
ditatis menses,  sed  etiam  potare  aquam  marinam  sic, 
ut  alvus  bis  vel  ter  quotidie  dejiceret;  atque  tum 
primum  libera  fuit  a nausea,  qua  vehementer  fatigari 
solebat,  quoties  praegnans  fuisset.  Succus  etiam  au- 
rantiorum  et  limonum , aliorumque  fructuum  acido- 
rum, profuit  adversus  hanc  nauseam. 

Sanguis  ex  utero  manavit  quadraginta  dies  circa 
sextum  mensem,  neque  mulier  abortum  fecit.  Aliam 
cognovi,  cui  per  totam  graviditatem  menstrua  fluere 
justo  tempore  non  desierant  usque  ad  partum;  quater 
autem  pepererat. 

Mulieres,  quae  phthisi  pulmonis  occupantur,  promte 
concipiunt,  et  dum  gravidae  sunt,  tabes  eodem  fere 
statu  manet:  quamprimum  autem  pepererint,  morbus 
majores  vires  sumit,  et  rapido  cursu  aegras  praeci- 
pitat. 

Urina  difficilis  aut  suppressa  interdum  fit  ex 
pondere  uteri  in  urethram  incumbentis;  cujus  cathe- 
ter est  praesens  atque  unicum  remedium.  Postquam 
urina  triduum  suppressa  fuerat,  per  catheterem  quin- 
que librae  effusae  sunt. 

Emplastra  cantharidis  feminis  praegnantibus  im- 
posita , quae  majorem  in  modum  erant  stranguriae 
obnoxiae,  eandem  inducendo  abortus  periculum  fe- 
cerunt. 


CAP.  XLIY. 

De  haemorrhoidibus, 

^^enae  intestini  recti  interdum  distenduntur , aut 
etiam  rumpuntur,  et  sanguinem  fundunt  sine  dolore, 
perinde  ac  venae,  quae  sunt  in  naribus.  Alias  insigni- 
ter tument  aut  foris  aut  intus , et  non  rumpuntur, 
sed  vehementer  dolent,  et  dolor  manet  etiam  post- 
quam venae  apertae  fuerunt  et  tumor  subsidit.  Qui- 
dam credunt  hanc  sanguinis  profusionem  esse  salu- 
tarem, et  proinde,  si  valentioribus  remediis  cohibea- 
tur, subsecuturos  esse  capitis  dolorem,  vertiginem, 
angores  ventris , atque  universam  conquassationem ; 
tamquam  sanguis  ille,  qui  exitum  sibi  per  venas  in- 
testini moliebatur,  intus  retentus,  magni  alicujus  mali 
causa  fieret,  inclinata  in  viscera  materia.  Quodsi  in 
sano  corpore  nihil  opus  est  cursu  sanguinis  ex  his 
venis,  nescio  an  in  aegro  rectius  dicatur  signum, 
quam  remedium , adversae  valetudinis. 

In  nonnullis  haemorrhoides  non  minus  levibus  de 
causis  sanguinem  fundunt  quam  venae  narium,  et 
tuto  negligi  possunt.  Multi  sunt  viscerjim  morbi, 
qui  cum  moras  faciant  sanguini,  causae  esse  possunt, 
cur  venae  in  ima  intestinorum  parte  turgeant  et  de- 
hiscant. Itaque  ad  morbos  jecoris  saepe  accedunt  hae- 
morrhoides, et  brevi  quidem  auxilio  sunt;  tamen 

nequaquam  illis  mederi  yalent.  Yiscerum  autem  vitia 
saepe  sunt  insanabilia  , et  ubi  haemorrhoides  ex  illis 
natae  forte  suppressae  sint,  exitus  eorum  vitiorum 
inevitabilis  istius  sanguinis  defectioni  falso  tribuitur. 

Quidam  censent  haemorrhoides  profuisse  adversus 
capitis  et  ventriculi  dolores,  asthma,  vertiginem,  at- 
que vitia  cutis  in  facie : rectene  an  secus  judicaverint, 
haud  facile  est  dictu.  Ad  errorem  certe  haec  res 
proclivis  est.  Quodsi  unquam  acciderit,  ut  haemor- 
rhoides essent  utiles,  hoc  tamen  tam  rarum  fuit,  ut 
morbus , cujus  incommodum  certum  est  et  incerta 
utilitas , nemini  sit  expetendus.  At  salutares  sint 
necne , parvi  interest ; cum  sanguinis  profusio  raro 
tanta  est,  quae  vel  praesens  vel  futurum  periculum 
intentet.  Attamen  novi  ex  venis  ani  tantum  sangui- 
nis quotidie  per  mensem  effluxisse,  ut  vix  fieri  pos- 
set, quin  corporis  robur  aliquantum  minueretur.  Hoc 
autem  rarum  est.  Ubi  fit,  auxilio  erit  aquae,  in  qua 
cortex  peruvianus  decoctus  est,  selibra  quotidie  epota  j 
quae  quidem  , ut  mihi  videtur,  non  tam  proficit  vi 
quadam  adstringendi,  quam  quia  occurrit  malis  ex  im- 
modica sanguinis  profusione  orituris. 

Haemorrhoides  utrique  sexui  pariter  sunt  infestae. 
Quidam  anno  aetatis  quinto  coeperunt  iis  laborare: 
saepius  aetas  puerilis  ab  hoc  morbo  libera  est.  Mu- 
lieres praegnantes,  et  vetulae,  quas  menstrua  nuper 
defecerunt,  opportuniores  sunt  haemorrhoidibus.  Aliae 
feminae  videntur  minus  illis  vexari,  quam  viri. 

In  quibusdam  corporis  constitutionibus  haemor- 
rhoides familiares  sunt,  et  cum  brevibus  intermissio- 
nibus per  hominis  aetatem  manent.  Nocet  alvus  vel 
dura,  vel  fusa.  Non  solum  quoties  venter  exoneratur, 
sanguis  exit;  verum  humor  serosus  diu  perseveravit 
sponte  sua  jugiter  effluere.  Cruor  haemorrhoidalis 
Stercoribus  quasi  superfunditur,  non  autem  cum  illis 
miscetur.  Dolor  multum  augetur,  quoties  alvus  de- 
scendit, nec  nisi  post  horas  aliquot  se  remittit.  Ar- 
dor urinae,  nausea  et  dolor  lumborum  fuerunt  in- 
ter minus  consueta  haemorrhoidum  signa.  Plerique 
in  hoc  morbo  fugiunt  aloen,  utpote  venas  ani  prae- 
ter alia  omnia  purgantia  irritantem;  nec  prorsus  in- 
juria. Tamen  hic  effectus  vulgi  opinione  ubique  mi- 
nor est;  et  non  raro  nullus.  Proinde  illos  spes  sua 
saepe  frustrabitur,  qui,  cum  persuasum  habeant,  hae- 

morrhoides  esse  salutares , student  per  aloen  eas  in- 
ducere. 

Ubicunque  haemorrhoides  vel  dolent,  yel  sangui- 
nem fundunt,  alvus,  ut  res  ipsa  loquitur,  servanda 
est  paulo  tenerior.  Quem  ad  finem  flores  sulphuris 
ante  omnia  utiles  esse  censentur.  Horum  grana  de- 
cem vel  quindecim  lenissime  alvum  movent,  et  prae- 
terea, si  vera  est  fama,  dolorem  leniunt  et  sangui- 
nis cursum  moderantur.  An  vero  sulphur  plus  va- 
leat in  hoc  morbo  , quam  alia  quae  leniter  purgant, 
adeo  incertum  est,  ut  loco  ejus  commode  dari  possit 
vel  eleetuarii  sennae  drachma,  vel  cochlearium  olei 
e seminibus  ricini,  vel  semuncia  tincturae  sennae,  cui 
adjecta  fuerit  olei  amygdalarum  uncia  ; quorum  om- 
nium utilitatem  usus  quotidianus  comprobat. 

Dolor  ex  haemorrhoidibus  interdum  tantus  est,  ut 
praesens  auxilium  postulet,  quod  praebet  cataplasma 
panis  e lacte  subacti  cum  exiguo  modo  olei:  idem 
praestant  unguenti  adipis  suillae  unciae  binae  cum 
totidem  scrupulis  opii  aqua  emolliti;  hujus  unguenti 
tantillum  parti  dolenti  admovendum  est.  Nondum  sa- 
tis cognitum  habeo,  opiumne  sic  adhibitum  eas  venas 
solas  sublevet,  an  potius  nervos  universos  permul- 
ceat ; quam  novimus  esse  hujus  medicamenti  faculta- 
tem , simul  ac  ventriculum  aut  intestina  contin- 
gat. Dolor  e venis  turgentibus  lenietur  vel  cessabit, 
quamprimum  per  scalpellum  vel  hirudines  exin- 
aniantur. Nonnulli,  quos  haemorrhoides  male  habe- 
bant, semel  et  iterum  mihi  narrarunt,  aquae,  in  qua 
buxi  folia  injecta  erant,  libram  mane  et  vespere  epo- 
tam maximo  fuisse  auxilio ; quod  tamen  aliis  non  im- 
peravi , utpote  neque  citius  nec  plenius  aegrorum 
votis  responsurum  quam  remedia,  quae  supra  pro- 
posita sunt. 


C A P.  X L V. 

De  hernia. 

jVSedicaraenta  intus  data  in  hoc  morbo  sunt  merae 
nugae.  Unicum  remedium  est  fascia  corpori  aptata 
sic,  ut  intestinum  descendere  prohibeat. 

Cap.  XL  VII.  De  hydrophobia . 

CAP.  XLYI. 

De  hydrocephalo . _ 

C^apita  nonnullorum  infantum  excedunt  in  nimiam 
magnitudinem,  suturaeque  dehiscunt,  et  membranae 
cerebri  aqua  distentae  feruntur  extra,  unde  fit  tumor 
mollis  eminens  supra  oras  suturarum.  Infantes  in- 
firmiores huic  vitio  objiciuntur,  quod  per  mensem 
integrum  quotidie  vires  acquisivit:  at  ipsi  indies  ma- 
gis stupent  torpentque,  dum  pulsus  arteriarum  non 
excedunt  septuaginta  duos  in  sexagesima  horae  parte: 
sex  septemve  ultimis  morbi  diebus  potiones  vix,  aut 
ne  vix,  ingeri  possunt,  vox  nulla  editur,  et  exani- 
mes fere  aegri  jacent,  nisi  quod  interdum  artus  le- 
viter distendantur. 

Inciso  infantis  cadavere,  qui  hoc  morbo  perierat, 
aquae  selibra  in  ventriculis  cerebri  reperta  est.  Nulla 
alia  tentavi  remedia  praeter  purgationes  et  exulcera- 
tiones , quae  quidem  parum  profecerunt. 

Hydrocephalus  praecipue  occupat  pueros  et  puellas 
a primo  ad  octavum  aetatis  annum.  Capitis  dolores, 
manus  ad  caput  crebro  admotae,  clamores  subiti,  dis- 
tensio nervorum,  stupor,  mentis  perturbatio,  motus 
venarum  lentus,  postremo  coecitas,  justam  hujus  morbi 
suspicionem  injiciunt,  etiamsi  capitis  moles  non  fue- 
rit aucta.  Neque  tamen  perpetuum  est,  ut  haec  signa 
ex  hydrope  cerebri  nascantur;  etenim  vidi  ea  omnia 
in  puero , cujus  cerebrum  non  nisi  consueta  humoris 
copia  humectatum  erat,  teste  peritissimo  anatomico, 
qui  cadaver  inciderat. 

Adultus  quidam  impatibili  dolore  capitis  occupa- 
tus est,  cupiditas  cibi  modo  summa  erat,  modo  nulla, 
delirabat,  membra  distendebantur,  stupebat,  et  brevi 
extinctus  est.  Ventriculi  cerebri  adeo  turgebant,  ut, 
scalpello  adacto , aqua  in  notabilem  altitudinem  exi- 
liret. 


CAP.  XL  VII. 

De  hydrophobia . 

TTestis  fui  haud  mediocris  timoris  aquae,  vel  cujus- 
vis  liquoris,  ultra  quam  dolor  devorandi  intulisset, 

in  aegro,  cujus  fauces  inflammatae  erant,  et  dein 
suppuratae.  Hydrophobiam  ex  morsu  animalis  ra- 
biosi nunquam  yidi. 


C A P.  XLYIII. 

De  hydrope. 

T alorum  aut  crurum  tumores,  qui  mane  vel  dissi- 
pantur, vel  multum  minuuntur,  familiares  Sunt  femi- 
nis in  coeli  temperie  calidiore,  et  in  graviditate , et 
tam  viris  quam  feminis  e morbis  gravibus  aut  lon- 
gis surgentibus;  item  senioribus,  et  arthriticis,  et  iis 
quorum  crura  laesa  fuerint  ictu  vel  distorsione , vel 
exulceratione , quaeve  ob  causam  fere  quamcunque 
doluerint.  Hujusmodi  tumores  vel  sponte  sua  finiun- 
tur, vel  sine  periculo  manent;  ideoque  nihil  illis  opus 
est  medicina.  At  ubi  longis  morbis  pulmonum  aut 
abdominis  superveniant  tumores  in  cruribus,  indi- 
cio sunt,  grave  aliquod  malum  subesse  in  pectore 
aut  ventre , et  tumores  assurrecturos  esse  in  justuui 
hydropem , qui  morte  plerumque  terminatur. 

Hydrops  non  tam  ipse  morbus  est,  quam  morbi 
alicujus  signum,  et  plerumque  capitalis;  ideoque  sae- 
pissime fit  mortis  praenuncius.  Aqua  saepe  reperta 
fuit  in  thorace:  sed  haec,  dum  homo  vivit,  nulla  certa 
nota,  quantum  scio,  detegi  potest.  Natura  thoracis 
impedit  quo  minus  tumor  aliquis  extra  appareat;  et 
spirandi  difficultas  ex  hydrope  pectoris  adeo  per  om- 
nia similis  est  illi,  quae  ex  aliis  quoque  causis  nasci- 
tur , ut  nullum  manifestum  hujus  mali  indicium 
praebeat. 

Hydrops  ventris,  sive  ascites,  cognoscitur  tumore, 
et  aquae  fluctuantis  sensu,  ubi  venter  altera  manu  pul- 
satur, altera  premitur:  nihil  enim  hujusmodi  exhibet 
aut  graviditas , aut  inflatio , aut  viscus  morbo  tume- 
factum. Neque  tamen  nullus  est  errori  locus  in  hac 
re:  vidi  enim  peritos  medicos  et  chirurgos,  huic  signo 
confisos,  falsum  de  tumoris  natura  fecisse  judicium. 
In  ascite  aqua  saepe  continetur  in  tunica,  quam  glan- 
dula visceris  vitiosi  suppeditavisset.  Ovaria  saepe 
fiunt  sedes  hydropis  in  feminis ; et  morbus  in  illis  per- 

severavit  plus  decennium,  cum  liaud  majori  incom- 
modo, quam  quod  ex  mole  tanta  tantoque  pondere 
necessario  natum  est.  Hujus  generis  hydrops  eo  for- 
tasse tutior  est , quia  ovarium  non  tam  ad  vitam  ne- 
cessarium est , quam  reliqua  viscera:  in  hoc  autem 
aquam  conclusam  fuisse  judicavi,  uhi  tumor  e regione 
ovarii  primum  deprehensus  est.  Humore  saepe  dis- 
tenditur ovarium,  et,  nisi  fallor,  alia  quoque  viscera 
abdominis,  sine  ullo  tumore  crurum.  Sitis  fere  inse- 
dabilis  vexat  plerosque  ex  his  aegris,  non  autem 
universos.  In  omni  hydrope,  ubi  aqua  in  tunica  in- 
cluditur, haud  facile  dictu  est,  quo  pacto  humor  ad 
crura  et  femora  descendat.  Ajunt  quidem  hoc  fieri 
vel  per  membranam  cellularem,  vel  vi,  quam  habet 
corpus,  absorbendi  humorem  ex  uno  loco  et  in  alium 
cogendi.  In  quibusdam  nescio  an  aqua , quae  in  ab- 
domine est,  aliquid  habeat  commune  cum  illa,  quae 
artus  inferiores  distendit.  Horum  utique’ tumor  oriri 
potest  ex  universi  corporis  debilitate,  quam  morbus 
induxerit,  atque  anasarcam  referre,  et  non  derivari 
ah  humore  in  abdomine  collecto. 

Ardua  res  est  aquas  hydropicas  amoliri  sive  per 
alvum,  sive  per  urinam  sudoremve.  Quodsi  medi- 
camenta optatum  auxilium  attulerint,  et  omnis  aqua 
fuerit  effusa ; tamen  multum  supererit  agendum,  atque 
aeger  in  eodem  periculo  versabitur,  nisi  morbus,  a 
quo  pendebat  hydrops,  vel  natura  vel  arte  sublatus 
sit.  Illud  vero  admonendi  sunt , quotquot  purgatione 
alvi  opem  ferre  his  aegris  student:  eorum  vires  morbo 
suo  multum  fuisse  imminutas,  ideoque  non  esse  per- 
severandum in  medicamentis  valentioribus , nisi  ma- 
nifestum fuerit  aegros  inde  levari,  vel  saltem  non 
laedi.  Ubi  hydropicus  par  sit  ferendo  tam  validum 
remedium,  solitus  fui  dare  elaterii  granum  unum  vel 
duo,  quod  commode  sumitur  e cochleario  spiritus 
vini  tenuioris.  Hoc , si  nullos  insolitos  tumultus  ex- 
citet, et  venter  inultum  aquae  excernat,  quarto  quo- 
que mane  dare  oportebit,  donec  omnis  humor  super- 
vacuus exierit:  at  diebus  a purgatione  liberis  medi- 
camentum aliquod  amarum  et  aromaticum  erit  sumen- 
dum. Hac  ratione  medendi  quatuor  vel  quinque  asci- 
ticos  restitutos  novi;  e quibus  unus  vixit  sanus  qua- 
tuordecim  annos.  Idem  fere  valet  gambogiae  semi- 
scrupulus.  9uamquam  magnitudo  hujus  morbi  ma- 

gnum  remedium  postulet,  id  tamen  saepenumero  aegri 
vires  sustinere  non  possunt : in  quo  casu  confugien- 
dum est  ad  ea,  quae  lenius  alvum  solvunt,  quaeque 
movent  urinam.  Ad  hoc  utilis  est  scillae  radix,  cu- 
jus tot  grana  sumenda  sunt,  quot  stomachus  sine  nau- 
sea recipere  valet.  Aromata  jucundiora,  vel  olea  quae 
vocantur  essentialia,  vim  ejus  movendi  vomitus  cohi- 
bebunt, reddentque  majorem  modum  satis  tolerabilem. 
Hujusmodi  medicamentum  singulis  noctibus  sumen- 
dum est ; singulis  autem  auroris,  kali  acetati  drachma 
dissoluta  in  uncia  tincturae  sennae;  vel  salis  Rupel- 
lensis  aut  kali  tartarisati  semuncia  : omnes  hi  sales, 
qui  vocantur  neutri,  quantum  adhuc  usu  didici,  uri- 
nam pariter  movent. 

Fieri  potest,  ut  debilitas  aegri,  vel  alvus  ejus 
fusior,  locum  purgantibus  nullum  relinquat;  et  pro- 
inde ab  iis  rebus,  quae  movent  urinam,  tota  curatio 
petenda  sit.  Hanc  quidem  facultatem  non  paucis  me- 
dicamentis tribuerunt  medici  veteres,  eaque  posteris 
suis  hoc  nomine  commendarunt.  Fatendum  autem 
est , horum  omnium  effectus  adeo  leves  esse  et  in- 
certos, ut  quisquis  iis  multum  confidat,  spe  sua  saepe 
exciderit.  In  hoc  numero  sunt  balsama  acriora,  quo- 
rum scrupulus  bis  quotidie  sumtus  est ; item  kali  prae- 
parati tantundem  in  aqua  aut  in  vino  dissolutum. 
Hoc  pulchrius  multo  remedium  est,  quam  quod  habet 
cineres  herbarum  e vino  liquatos ; quippe  eorum  vis 
non  continetur  in  terra  fatua , verum  in  salibus  alka- 
linis  , quibus  hi  cineres  abundant,  cum  aliqua  simul 
portione  salium  neutrorum,  quos  multae  plantae  cre- 
matae exhibent.  Parem  facultatem  habere  existiman- 
tur spiritus  aetheris  nitrosi  et  tinctura  cantharidis; 
hujus  guttae  viginti,  illius  drachma,  ter  quotidie  ad- 
hibentur. Succi  etiam  e foliis  cinarae  expressi  coch- 
learium cum  vini  rhenani  cochleariis  tribus  nonnul- 
lorum sermone  celebratur. 

Ubi  haec,  et  multa  alia  quae  vocantur  diuretica, 
frustra,  ut  plerumque  fit,  tentata  fuerint,  quidam 
conati  sunt  aquam  educere  incisis  cruribus,  vel  super 
ea  impositis  emplastris  cantharidis:  interdum  quoque 
sponte  sua  vesiculae  in  cruribus  hydropicorum  nascun- 
tur. His  auxiliis  haud  exiguam  aquae  copiam  elici- 
tam vidi,  morbum  autem  nunquam  sanatum;  at  bre- 
vem moram  injecerunt  et  aliquautulum  aegrum  leva- 

nint.  Odiosum  est  quod  haec  vulnuscula  interdum 
fiunt  ulcera  sanatu  difficilia,  vel  periculosa,  quamquam 
his  aut  ter  quotidie  pannis  laneis  ex  aqua  calida  ex- 
pressis foveantur.  Fomenta  quoque  utilia  sunt  ad 
aquam  copiosius  evocandam.  Non  raro  quoque  opor- 
tet aquam  ferro  emittere;  cum  venter  in  tantam  mo- 
lem assurgit,  et  humore  adeo  distenditur,  ut  fere  rum- 
patur, et  spiritus  vix  trahi  possit.  Licet  vero  ex  hoc 
foramine  omnis  aqua  exeat,  tamen  inter  quampluri- 
mos,  qui  sic  levati  fuerunt,  vix  unum  et  alterum  me- 
mini, quorum  morbus  non  redierit,  quive  indies  la- 
befactatis viribus  non  exiincti  sint;  quippe,  ut  antea 
dictum  est,  hydrops  tantummodo  signum  est  alterius, 
et  plerumque  pestiferi  morbi. 

Quibusdam  contigit  esse  adeo  felicibus,  ut  primo 
morbo  incipiente  ire  in  melius,  fons  hydropis  sup- 
pressus sit,  et  aegri  ex  valetudine  aucipiti  assur- 
rexerint. Inter  ea  etiam,  quae  raro,  et  praeter  om- 
nium spem  , in  hoc  morbo  eveniunt , poni  debet  in- 
credibilis urinae  copia,  quae  sua  sponte  repente  effusa 
interdum  intra  paucas  horas  tumorem  penitus  solvit. 
Nimirum  facultas  est  quaedam  incognita  in  corpore 
animali  insita,  quae  humorem  omnem  in  ventre  con- 
clusum absorpsit,  atque  in  renes  vertit.  Exitus  hu- 
jusmodi a natura  sola  profectus  , potest  quidem  im- 
meritum honorem  attulisse  remediis,  quibuscunque 
hoc  tempore  aeger  utebatur. 

Nonnullos  hydropicos  cognovi,  quos  cepit  cupido 
ab  omnigena  potione  abstinendi;  quod  facere  siisti- 
nueruut  quadraginta  dies  aut  amplius.  Hoc  tamen 
non  adeo  bene  cessit,  ut  alios  hortari  possim  ean- 
dem curandi  viam  insistere.  Quosdam  etiam  audivi 
ab  omnibus  potionibus  temperasse  per  sex  menses. 
Oleum  olivae  aut  seminum  ricini  mane  et  vespere 
frustra  illitum  est  abdomini  multorum  hydropicorum, 
propterea  quod  unus  aut  alter,  qui  hoc  remedium  ten- 
tarant,  morbo  suo,  ut  ajebant,  liberati  sunt.  Hy- 
dropem recessisse  ultro  in  duobus  cognovi , quorum 
alter  incidit  postea  in  apoplexiam,  alter  delirus  factus 
periit. 

Asciticus  quidam , subito  urinae  profluvio  oborto, 
omnem  supervacuum  humorem  emisit : at  crura  non 
cessabant  tumere , et  aeger  metuebat  morbum  reditu- 
rum: in  hoc  rerum  statu  factus  est  apoplecticus,  pro- 

timis  vero  mens  rediit;  deinde  vertigo  erat,  et  creber 
apoplexiae  metus:  sed  vixit  inultos  menses  ab  omni 
crurum  aut  ventris  tumore  liber. 

Hydrops , qui  dicitur  anasarca , sive  inter  cutem, 
saepe  fit  vel  nulla  vel  tantum  leviore  quadam  vale- 
tudine antecedente ; ideoque  plerumque  sanatur,  et 
ex  toto  salus  sequitur.  Ouamquae  autem  haec  spe- 
cies ut  plurimum  vacet  periculo , tamen  diu  trahere 
consuevit,  et  interdum  non  modo  per  aliquot  menses, 
sed  etiam  per  aliquot  annos  omnia  remedia  vicit.  Ju- 
niores, quique  corporis  integri  sunt,  in  hunc  morbum 
interdum  incidunt;  frequens  etiam  in  gravidis  est, 
sed  post  abortum  mox  subsidit.  Cum  hoc  simul  in 
quibusdam  insolita  lacrymarum  profusio  fuit.  Nulla 
aetas  secura  est  ab  hoc  malo;  feminae  vero,  saepius 
quam  viri , illo  urgentur.  Conveniunt  quae  alvum 
leniter  movent,  interpositis  medicamentis  amaris  et 
aromaticis.  Interdum  cruribus  incisis  morbus  solutus 
est.  Opium  etiam  singulis  noctibus  sumturn , nescio 
an  sudores  eliciendo,  praesidio  fuit. 


C A P.  X L IX. 

De  affectu  hypochondriaco  et  hysterico. 

I^erpauci,  seu  potius  nulli  exstiterunt,  quibus  inco- 
gnitus est  animi  languor  excrucians,  quique  non  ali- 
quando sine  ulla  manifesta  causa  experti  sunt  eam 
mentis  demissionem,  quae  nubila  et  tristitiam  omni- 
bus suis  laboribus  et  studiis  obducit,  spes  suas  ubi- 
que fere  in  desperationem  convertens  non  sine  an- 
gore vix  tolerabili.  Hic  animi  humani  status  mihi 
videtur  esse  in  viris  hypochondriacus,  in  feminis  hy- 
stericus affectus.  Ubi  hic  levis  est,  et  cito  finitur,  et 
alios  fugit,  haud  diu  ejus  meminit  etiam  qui  eum 
passus  est.  Quodsi  gravior  fiat,  et  saepe  repetat,  diu- 
que  permaneat,  nescio  annon  jure  numeretur  in  maxi- 
mis quas  vita  habet  miseriis:  neque  enim  alia  magis 
omnes  gaudii  fontes  supprimit  et  corrumpit.  Pestis 
haec  veluti  vigilantis  somnium  est,  in  quo  homo, 
quamquam  bene  valeat,  sibi  videtur  omnium  morbo- 
rum signis  urgeri;  et  quamquam  innocens,  impletur 
terrore , tamquam  omnium  scelerum  conscius  esset. 

Sumina  ignoratio  in  qua  versamur  societatis,  quae 
corpori  intercedit  cum  anima , tum  modi , quo  haec 
duo  se  mutuo  afficiunt;  tum  quoque  facultatum  in  cor- 
pore animali  naturaliter  insitarum,  quae  longe  distant  - 
ab  iis,  quae  in  rebus  inanimis  reperiuntur,  affert  ma- 
gnam difficultatem  in  omnium  morborum  investiga- 
tione; in  hujus  autem  maximam.  Etenim  mala  hy- 
pochondriaca et  hysterica  in  his  incognitis  rebus  tota 
sita  esse  videntur;  dum  corpus,  quatenus  sensibus 
nostris  patet,  integerrimum  est  in  nonnullis,  quos  hic 
affectus  diu  ac  pessime  habuerit.  Nihilominus  vix 
est  ulla  pars  corporis,  quae  non  interdum  ex  animi 
affectibus  laesa  fuisse  videatur  ; nulla  autem  saepius 
aut  gravius  urgetur  quam  intestina , quae  in  his  aegris 
raro  vacant  doloribus,  gravitatis  sensu  molesto,  cru- 
ditate, acore,  ardore,  nausea,  et  inflatione,  quae  fere 
strangulet,  inferatque  vertiginem,  atque  sensus  omnes 
confundat:  at. cibi  cupiditas  naturalis  manet,  vel  etiam 
naturali  major.  Urina  diluta  esse  consuevit  et  co- 
piosissima; hoc  tamen  non  est  perpetuum.  Haud  te- 
mere reperies  quemlibet  cordis  ipsius  affectum,  qui 
palpitationes  vehementiores  excitet  quam  hic,  de  quo 
sermo  est,  licet  cor  interea  sit  sanum  et  illaesum. 
In  iis  etiam,  quorum  pulmones  sunt  integerrimi,  spi- 
ritus fit  non  minus  difficilis  et  angustus  quam  in  ju- 
sto asthmate.  Tum  solent  deludi  falsis  imaginibus 
veluti  globorum  in  faucibus  haerentium  et  inani  stran- 
gulationis metu.  Lacrymae  quoque  sine  dolore  pro- 
fluunt. Naresque  et  aures  odoribus  sonisque  fictis 
implentur.  Oculi  sine  manifesta  causa  caligant.  Yer- 
tigo,  sensuum  confusio,  stupor,  et  animi  inconstan- 
tia sunt,  cum  attentionis  memoriaeqne  defectione; 
quae  palam  faciunt  facultatem  aliquam  deesse,  quae 
moderetur  et  dirigat  corporis  motus,  mentemque  esse 
sub  potestate  aliena.  Noctu  etiam  nulla  fere  miseriae 
intermissio  est;  nam  aeger  parum  dormit,  et  somniis 
tumultuosis  agitatur,  et  saepe  expergiscitur.  Ad  haec 
accedunt  jactatio,  dolores  vagi,  ardores  subiti,  frigidi 
sudores,  terror,  tremor,  leves  membrorum  distensio- 
nes atque  torpores,  quibus  interdum  adeo  opprimi- 
tur, ut  vel  animo  linquatur  et  concidat;  vel  aegre  et 
magno  conatu  valeat  tandem  se  colligere  *. 

1 Qualis  sensuum  confusio  inferatur  ab  affectu  hypochon- 

Omnia  haec  mala  viros  hypochondriacos  et  mu- 
lieres hystericas  pariter  exercent.  Sunt  autem  in  his 
quaedam  leviora,  quaedam  severiora  , quam  in  mari- 
bus; alia  etiam  harum  fere  propria.  Demissio  et  in- 
fractio animorum  solent  esse  minores  in  feminis 
quam  in  viris;  sed  in  illis  multo  saepius  mentis  fa- 
cultates prorsus  torpent;  statuas  esse  diceres,  gaudio 
aut  dolore  vix  movendas.  Animae  defectiones  magis 
familiares  sunt  in  sexu  muliebri,  item  distensiones 
quae  vocantur  hystericae,  a quibus  corporis  robur 
majus  potest  viros  defendere.  Distensionum  accessio- 
nes saepe  excitantur  levi  quadam  sensuum  aut  animi 
affectione,  et  incipere  solent  ab  angore  ventriculi  aut 
viscerum;  manent  modo  momentum  temporis,  modo 
semihoram,  interdum  altera  alteram  continuo  sequi- 
tur per  integrum  diem;  illud  interea  singulare  est, 
quod  quamvis  aegrae  loqui  nequeant,  et  videantur 
prope  intermortuae,  saepe  tamen  audiant  et  inlelli- 
gant  quicquid  ab  assistentibus  dicitur.  Postquam  ali- 
quantum resipuerint,  et  vox  redierit,  pergent  inter- 
dum loqui  aliena  per  aliquot  horas  ; cujusmodi  leve 
delirium  nonnullas  invadit,  etsi  nulla  accessio  hyste- 
rica antecesserit.  Illud  etiam  in  hoc  morbo  interest 
inter  feminas  et  viros,  quod  illae  procliviores  sunt 
ad  lacrymas  et  ad  risum  sine  voluntate.  Post  risum 
fere  sequitur  languor,  lacrymae  morbum  levant.  In 
feminis  quoque  saepius  aut  vox  supprimitur,  aut  cla- 

driaco,  intelligi  potest  ex  sequente  historia.  Tir  circa 
trigesimum  aetatis  annum  , sine  quavis  manifesta  causa, 
incidit  in  gravem  animi  languorem,  quocum  diutius 
conflictabatur.  Tandem  , nescio  qua  judicii  perversitate 
motus,  novacula  arrepta,  penem  scrotumque  sibi  absci- 
dit. Postquam  vulnus  sanatum  esset,  ipse  ultro  ajebat, 
maxime  mirum  sibi  videri,  unde  fieri  potuisset,  ut  tam 
immane  facinus  anderet,  qui  alias  semper  timidi  fuerat 
ingenii , sic  ut  venam  incidi  non  mediocriter  metueret, 
neque  sine  multa  perturbatione  tantulum  vulnusculum 
sustinere  posset : idem  tamen  ab  omni  metu  liber  fuit, 
dum  amputationem  praedictam  aggrederetur  doloris  at- 
que periculi  plenam;  quam  porro,  ut  ipse  mihi  fassus 
est,  ne  minimus  doloris  sensus  secutus  est. 

Similis  historia  legitur  in  libro  cui  titulus , Medicat 
Communications , vol.  II.  p.  54. 

nior  immodicus  editur,  tum  fiunt  singultus,  oscitatio, 
pandiculatio , aliaeque  nervorum  distensiones;  po- 
stremo globus  hystericus,  qui  fauces  videtur  impedire, 
feminas  saepissime  infestat,  mares  autem  vel  nun- 
quam vel  rarissime. 

Vetus  admodum  opinio  est  hominis  naturam  con- 
tineri ex  corpore,  facultatibus  naturalibus,  et  mente1. 
In  feminis  hystericis  facultates  naturales  praecipue 
perturbantur  et  pervertuntur ; in  viris  mens  ipsa  ma- 
gis laborat.  Itaque  inter  illas  maximo  dominantur 
nolentium  vociferationes,  defectiones  animae,  et  dis- 
tensiones omnis  generis ; inter  viros  autem  tacita 
desperatio.  Ea  quoque  causa  esse  potest,  cur  viri  in 
hoc  morbo  crebrius  quain  feminae  eo  insaniae  adi- 
gantur, ut  necem  sibi  consciscant. 

Nonnulli , qui  contendunt  curas  atque  gaudia  in- 
ter omnes  homines  aequaliter  fuisse  divisa,  opinati 
suut  languorem  animorum  sortem  esse  divitum  et 
otiosorum,  et  eorum  felicitatem  ita  temperare,  ut 
horum  beatorum  vita  non  sit  magis  expetenda  quam 
eorum,  qui  labore  sibi  victum  quaerunt.  Attamen  ne- 
quaquam verum  est,  pauperes,  et  laboriosos,  et  hu- 
mili loco  natos , ideo  tutiores  esse  minusque  huic 
morbo  objectos.  Interdum  a parentibus  traditur,  et 
semina  ejus  nobiscum  simul  nata  justo  tempore  non 
cessant  erumpere,  qualiscunque  fuerit  vitae  conditio. 
Languor  animorum  haudquaquam  incognitus  est  ope- 
roso colono,  quem  prohibet  gustare  ullam  partem  vo- 
luptatis, quae  laboris  finiti  praemium  esse  debuit. 
Non  corporis  firma  constitutio,  non  temperantia,  ne- 
que negotia,  neque,  quod  nonnullis  videtur,  arthri- 
tis praestat  homines  securos  ab  hoc  malo.  Tamen  illi 
procul  dubio  sunt  opportuniores,  qui  se  prorsus  a re- 
bus agendis  abstrahunt.  Nam  otium  non  solum  alet, 
sed  etiam  creabit  affectum  hypochondriacum  : nec  non 
idem  facient  nimia  negotia.  Immodicus  usus  veneris 
vinique  perniciosus  est  in  hoc  morbo;  neque  utilis 
est  nimia  cibi  abstinentia.  Crebrae  febres,  alvus  diu 
fusa,  terror  atque  tristitia,  non  raro  initium  dant 

1 2o')liU)  Wv/y,  Nove;.  Antonin.  lib.  III.  <§>.  16.  Simplic. 

Comm.  in  Epict.  p.  7.  Hammond  , Whitby  et  Benson 

Comm.  in  Thessal.  1.  Ep.  V,  23. 

huic  affectui,  etiam  in  iis,  qui  non  fuerint  ad  illum  na- 
tura proclives. 

Morbus  hypochondriacus,  pariter  ac  arthritis,  in- 
sania et  phthisis  , non  solet  esse  molestus  ante  pu- 
bertatem. Ex  illo  vero  tempore  usque  ad  senectutem 
nullus  est  annus,  in  quem  primus  ejus  impetus  non 
incidit.  Rarissimum  est,  ut  hi  aegri  pejus  se  habeant 
vespere,  quam  mane.  Nam  plerique , tamquam  qui 
aliis  nervorum  affectibus  implicantur,  somno  utcun- 
que exiguo  laedi  videntur;  et  quo  diutius  dormiunt, 
eo  magis  animo  concidunt.  Nonnulli,  cum  primum 
expergiscuntur,  vix  sunt  apud  se,  et  omnes  corporis 
animique  sensus  confusos  habent;  aut  si  minus  la- 
borent, tamen  nihil  nisi  luctuosa  et  acerba  cogitant, 
cum  hoc  potissimum  tempore  tragoedias  suas  excitat 
hic  morbus.  In  eodem  fere  statu  aegri  sunt,  aut  non 
multo  meliori,  usque  ad  prandium;  tum  demum  in- 
cipiunt respirare,  et  aliquantum  recreari,  vespere  au- 
tem animi  in  tantum  reficiuntur,  ut  interdum  nimii 
sint;  quibus  frui  cupientes,  et  horrentes  angorem,  qui 
per  quietem  rediit,  non  nisi  sero  et  inviti  lectum 
petunt. 

Cognovi  tres  homines,  qui  in  exploranda  et  olfa- 
cienda thea  occupati,  tremoribus  atque  aliis  hypo- 
chondriacis malis  afflicti  sunt;  quae  omnia  theae  im- 
putarunt; rectene  an  secus,  viderint  alii,  qui  amplio- 
res nacti  sunt  occasiones  perspiciendi,  quid  in  hac  re 
verum  sit. 

Tempestates  anni  videntur  nihil  valere  vel  ad 
exasperandum,  vel  ad  levandum  hunc  affectum;  qui 
etiam  quamvis  cognatus  est  epilepsiae,  insaniae,  et 
paralysi,  haudquaquam  tamen  consuevit  in  illos  mor- 
bos desinere. 

Ea  est  conditio  hujus  aegrotationis,  ut  qui  ea  la- 
borant, semper  desperent  de  recipienda  sanitate:  sed 
huic  desperationi  usus  et  ratio  vehementer  repugnant. 
Etenim,  quantum  sensibus  nostris  patet,  singulae  cor- 
poris partes  inter  tantas  miserias  integrae  manent  et 
illaesae.  Mens  quidem  et  facultates  naturales  oppri- 
muntur jacentque;  sed  nulla  accepta  est  injuria,  quae 
eas  in  pristinum  statum  restitui  prohibeat.  Tum  hy- 
ppchondriaci  saepe  prae  se  ferunt  colorem  vultumque 
sanorum,  neque  corpus  nec  robur  amittunt:  ad  haec, 

, intermissiones  sunt,  in  quibus  frumitur  omnibus  in- 

tegrae  valetudinis  voluptatibus.  Ingenium  autem  illis 
adeo  non  fit  tardius,  ut  secundum  Aristotelem  omnes 
ingeniosi  sint. melancholici.  Sponte  quoque  sua  inter- 
dum finitur  hic  affectus ; fueruntque  hypochondriaci, 
qui  viginti  annos  ab  eo  liberi  vixerunt.  Aeger  vero 
certe  est  in  bona  spe,  nec  fiduciam  illi  deesse  oportet, 
cum  morbus  periculo  vacet  et  nequaquam  sit  insana- 
bilis; cjuo  etiam  finito,  valetudo  pariter  erit  integra, 
ac  si  vir  nunquam  aegrotasset. 

Iu  morborum  longorum  omnium  curatione  summa 
rictus  ratio  habenda  est,  ne  quid  corpus  detrimenti 
malique , quain  maximum  vero  auxilii  inde  capiat: 
quo  fiet  etiam,  ut  facultas  illa  sui  conservatrix,  in 
omnibus  animalibus  insita,  totis  viribus  contendat 
morbum  excutere.  In  nonnullis  quidem  morbis  nihil 
ultra  medicina  efficere  valet.  Igitur  in  languore  ani- 
morum opera  quoque  danda  est,  ut  non  tantummodo 
vitentur,  quae  morbum  genuerint  aluerintque,  verum 
etiam  quaecunque  secundae  valetudini  adversentur. 

Medicamenta  purgantia  et  exinanientia  aliena  sunt 
in  hoc  morbo.  Cum  tamen  alvus  plerumque  adstricta 
sit,^tuto  dari  possunt  pilularum  Rufi  grana  tria,  vel 
talis  modus  cujuslibet  remedii,  qui  non  plus  seinel 
ventrem  moveat:  hoc  enim  pacto  prohibebuntur,  vel 
levabuntur  multa  intestinorum  mala.  Neque  inutilis 
erit  vomitus,  quoties  ventriculus  praegravetur,  et  nau- 
seet. Ouinia  valentiora  hujus  generis  medicamenta 
sunt  fugienda.  Sanguinis  detractio  raro  cessat  omnia 
hypochondriacorum  mala  exasperare.  Multum  abest, 
ut  podagra  animos  demissos  erigere  queat:  quin  sae- 
pius languorem  auget.  Verum  tam  parum  in  medi- 
cina positum  est  podagram  vel  creare,  vel  concitare, 
ut,  meo  judicio,  ludat  operam  quisquis  studet  affe- 
ctum hypochondriacum  per  arthritidem  fugare.  Aquae 
Bathonicae  mihi  visae  sunt  prorsus  inutiles,  nisi  ubi 
ventriculus  majorem  in  modum  laboraret.  Itaque  iter 
illuc,  et  navigatio  , vel  peregrinatio,  tum  solum  lau- 
danda sunt,  cum  aeger  locum  mutando  onus  curarum 
aut  moeroris,  negotioriimve  deponere  possit.  Utilio- 
res sunt  lavatio  marina,  ut  aquae  chalybeatae,  quae 
valetudinem  firmiorem  et  corpus  robustius  reddant. 
Gummi-resinae,  et  radix  valerianae  sylvestris,  et  fer- 
rum habentur  in  munero  remediorum  ad  affectus  ner- 
vorum; quicquid  autem  illis  tribuam,  ex  aliorum  me- 
Heberdeui  Opera.  6 

dicorum  auctoritate,  potius  quam  ex  usu,  mihi  cogni- 
tum est.  Quoniam  vero  nervi  ventriculi  et  viscerum 
ceteris  corporis  nervis  quodammodo  dominentur,  et 
in  eos  imperium  habeant;  cum  quoque  in  has  partes 
praecipue  incumbant  hypochondriacorum  et  hyste- 
ricarum mala,  facile  patet  utilitas  remediorum  quae 
acorem , inflationem , _ dolores  , et  reliquos  intestino- 
rum affectus  levant,  vimque  et  robur  eis  addendo  fa- 
ciunt , ut  omnia  sua  officia  bene  et  naturaliter  pera- 
gant. Sed  nullo  modo  melius  succurritur  infirmitati 
intestinorum,  quam  per  medicamenta  amara  et  aro- 
matica, quibus,  ubi  opus  fuerit,  adjici  potest  quod 
leniter  alvum  solvat.  Ex  his  fiunt  pilulae,  guttae, 
tincturae,  vel  infusa;  quae  compositionum  varietas, 
tum  moles  haud  magna,  impedient  ne  quis  hujusmodi 
remedia  respuat,  etiamsi  necessarium  sit  in  illis  diu- 
tius perseverare. 

Multi  aegritudinem  ex  animis  marcentibus  vino 
et  potionibus  meracioribus  cupiunt  expellere ; quod 
etiam  ut  faciant,  amici,  qui  illis  bene  quidem  volunt, 
sed  male  consulunt , haud,  raro  hortantur.  Vix  dici 
potest  quantum  instet  periculum,  ubi  aegri  vel  animo 
suo  in  hac  re  indulgeut,  vel  amicorum  improvidis 
consiliis  parent.  Breve  quod  sic  nascitur  solatium, 
nimis  care  emitur  incremento  languoris  mox  subse- 
cuturi: tum  quoque  vini  modus  indies  augendus,  ut 
animi  pariter  recreentur,  totam  valetudinem  misera- 
biliter perturbat  conquassatque.  Quodsi  angor  major 
fuerit  quam  qui  tolerari  possit,  et  proinde  opus  sit 
praesente  remedio,  satius  erit  ex  opio,  quam  ex  vino, 
petere  auxilium.  Paucae  guttae  tincturae  opii  cum 
vino  antimonii,  aut  cum  tinctura  asae  foetidae,  aut 
etiam  per  se  sumtae,  praesidio  erunt  animis  languen- 
tibus multo  tutiori  quam  vinum;  neque  si  augeantur, 
valetudini  perinde  nocebunt,  neque  hominem  rebus 
agendis  omnino  minus  aptum  reddent : ad  haec,  longe 
facilius  est  aegrum  tandem  ab  opiatis  remediis  abdu- 
cere ; quod  longo  usu  didici.  Nemo  nescit  haec  con- 
tra evenire  vinolentis. 

Quidam  dolores  hypochondriacorum  et  hysterica- 
rum risu  potius,  quam  misericordia  excipiunt,  tam- 
quam quos  ipsi  sibi  fingunt  sine  ratione.  Verum  in 
hac  re  longe  errant.  Neque  enim  dubitare  licet,  quin 
hujus  aegrotationis , perinde  ac  alterius  cujuslibet, 

verae  causae  subsint.  Confitendum  tamen  est,  vim 
morbi  fore  eo  minorem,  quo  magis  in  adversum  aeger 
nititur,  et  quo  fortius  illi  resistit : atque  hoc,  opinione 
magis , situm  est  in  ipsius  potestate.  Quisquis  hoc 
sibi  persuaderi  sinit,  et  proinde  morbo  suo  non  cedit, 
sed  it  contra  audentior,  nae  ille  proxime  aberit  a sa- 
nitate. Digna  autem  est  causa,  111  qua  omnibus  cor- 
poris animique  nervis  contendat;  neque  enim  de  re 
parva  certamen  est,  sed  de  vita  ipsa,  beatane  futura 
sit,  au  misera. 


C A P.  L. 

De  ictero  aliisque  jecoris  affectibus . 

Inter  frequentissimos  jecoris  morbos  ille  est,  qui  fit 
interclusis  bilis  viis;  et  est  minime  periculosus.  Non- 
dum constitit,  ob  quas  causas  bilis  interdum  concre- 
scat, et  calculos  faciat.  Hi  calculi  saepissime  deli- 
tescunt intus  in  vesica  fellea ; et  inde  fortasse  eorum 
plerique  veniunt,  qui  in  viis  postea  reperiuntur.  Fieri 
tamen  potest,  ut  bilis  in  ipsis  viis  primum  coeperit 
concrescere,  vel  etiam  in  jecore,  quamvis  ictericorum 
jecur  plerumque  nullo  vitio  afficitur.  Quoties  calculi 
expulsi  e vesica,  seu  in  ipsis  canalibus  nati,  vias 
impedierint,  refluit  bilis  in  jecur,  atque  inde  in  san- 
guinem, et  aureo  colore  inficit  serum,  cutem,  oculos, 
et  urinam  1,  Signa  morbi  consueta  (qui  dicitur  icte- 
rus, aurigo,  morbus  arquatus,  aut  regius)  sunt  fasti- 
dium cibi,  sensus  gravitatis  in  ventriculo,  nausea, 
vomitus,  languor,  desidia,  vigilia,  et  macies  insignis; 
atque  haec  quidem  sunt  aliorum  morborum  commu- 
nia; proprius  autem  est  icteri  aureus  color  oculorum, 
cutis,  et  urinae,  dum  alvus  pallida  reddit.  In  quibus- 
dam dolor  ventriculi  vix  tolerabilis  fit  aliquot  ante 
icterum  dies,  pulsu  interea  non  omnino  concitato. 
Qui  motus  naturalis  arteriarum  distinguit  hunc  dolorem 

1 Cujusdam  icterici  urina  saturrime  fusca,  paucas  horas 
servata,  viridem  colorem  induit;  quemadmodum  inter- 
dum fit  in  vomitu  bilis  flavae,  cujus  color  post  aliquam 
moram  in  viridem  mutari  solet. 

ab  inflammationibus  viscerum.  Qtiamobrem  in  hoc 
casu  medicus  tuto  potest  jubere  aegrum  bono  esse 
animo , cum  dolor,  vel  medicinae  vel  naturae  bene- 
ficio, brevis  fiet,  neque,  minimum  periculum  inferet. 
Dolor,  qui  in  nonnullis  ictericis  summus  est,  in  aliis 
vix  sentitur,  vel  etiam  prorsus  deest.  Raro  perse- 
verat ultra  biduum  triduumve;  in  uno  tamen  aegro 
saeviit  mensem  integrum,  nisi  tum  cum  opio  vince- 
retur: et  quamquam  plerumque  antecedit  luteum  cu- 
tis colorem,  cessatque  protinus  ut  hic  conspicitur; 
hoc  tamen  non  est  perpetuum : nam  in  quibusdam 
saepius  repetit,  aut  vix  prorsus  conquiescit,  quamdiu 
morbus  manet. 

Jure  licet  suspicari  calculum  haerentem  in  bilis 
viis,  ubi  omnes  aliae  icteri  notae  inveniuntur,  etiamsi 
color  non  fuerit  luteus.  Quae  suspicio  non  raro  mihi 
confirmata  fuit,  vel  quia  calculus  postea  expulsus  est, 
et  omnia  mala  levata ; vel  quia  una  ex  his  accessio- 
nibus tandem  desierit  in  icterum. 

Quemadmodum  suspicio  esse  potest  calculi  fellis, 
, sine  ullis  ejus  signis  in  cute,  aut  in  oculis;  sic  vicis- 
gim  color  interdum  luteus  esse  dicitur  sine  calculo : 
nimirum  quia  duodenum  adeo  infarctum  est,  ut  exi- 
tum bili  neget;  vel  quia  impeditum  est  spasmis  hy- 
stericis. Quam  vere  haec  dicantur,  viderint  alii.  Plu- 
rimi certe  inedici,  testes  oculati,  consentiunt  febrem 
quandam  in  ludia  occidentali  aegros  icterico  colore 
inficere;  quod  alii  quoque  de  morsu  viperae  affirmant. 

Lucretius,  quantum  novi,  primus  dixit  lurida  fieri 
quaecunque  tuentur  arquati 1 ; quod  etiam  omnibus 
in  ore  est.  Tamen , quos  vidi  ipse  arquatos , uno 
consensu  hoc  negarunt,  praeter  duas  feminas,  qua- 
rum testimonium  multa  levabant. 

Tempus  icteri  est  admodum  incertum.  In  quibus- 
dam finitus  est  intra  paucos  dies ; in  aliis  perstitit 
annum.  Interea  tain  longum  bilis  impedimentum  va- 
letudinem neutiquam  adeo  corruperat,  quin  protinus 
ut  icterus  recessisset,  integra  sanitas  rediret.  Cognovi 
quos  hic  morbus  saepe  occupaverat  in  annos  viginti, 
et  tamen  inter  accessiones  recte  valuerant. 

Calculi  modo  tantae  magnitudinis  sunt , ut  totam 
fellis  vesicam  expleant;  modo  his  minores,  donec  ad 


1 Lib.  IY.  v.  333. 

pulverem  minutum  descenderint.  Ubi  calculus  major 
fuerit,  quam  qui  ductum  subire  possit,  vix  crediderim 
quin  incommodi  aliquid  inde  oriatur;  verum  quid  sit 
illud  malum , nondum  satis  compertum  habeo.  Mul 
torum  cadavera  incisa  vidi,  quorum  vesiculae  abun- 
dabant  calculis,  et  interdum  satis  magnis,  quamquam 
neque  icterus  fuisset  unquam,  nec  quodvis  aliud  ma- 
lum, quod  huic  causae  adscribi  jure  posset.  In  Pa«^ 
cis  vero  suspicatus  sum  dolores  saevos  hypochondrii 
dextri  profectos  fuisse  a calculis,  qui  post  mortem  in 
vesica  reperti  sunt.  Bilis  viae  m ictericis,  non  secus 
ac  ureteres  in  calculosis,  modo  ubique  dilatantur, 
modo  in  quibusdam  tantum  locis,  ubi  calculus  aliquis 
grandior  moram  fecerit.  Mulier , quae  cum  ictero 
multos  annos  saepe  conflictata  fuerat , tandem  expu- 
lit calculum,  cujus  minor  ambitus  erat  pollicum  duo- 
rum. Jecur  ipsum  prorsus  sanum  repertum  est  in 
multis,  qui  ictero  saepe  laboraverant. 

E calculis  bilis,  quos  ipse  examinavi,  alii  fue- 
runt aqua  leviores,  alii  ponderosiores,  et  flammas 
promte  conceperunt. 

Nescio  an  cutis  prurigo  non  pejus  angat  ictericos 
quam  dolor:  cum  somnos  pariter  impediat,  tum  ma- 
neat diutius,  et  sine  ulla  intermissione.  Quamquam 
autem  alii  hoc  tormento  macerantur  per  totum  mor- 
bum; alii  contra  ab  illo  prorsus  liberi  sunt.  Inter- 
dum cum  ictero  singultus  est,  sine  jecoris  ipsius  vi- 
tio, et  sine  periculo.  Non  est  perpetuum  ut  alvus  in 
hoc  morbo  vel  adstricta  sit,  vel  soluta;  at  semper  fa- 
cile movetur,  qua  nota  discernitur  ab  ileo.  Icterici 
nonnnnquam  inhorrescunt  per  horam  integram;  ta- 
men is  horror  nec  inflammationis,  neque  mali  cujus- 
libet  indicium  est;  sed  tum  fortasse  excitatur,  cum 
calculus  per  canalis  angustias  eluctetur.  Quibusdam 
ictericis  omnes  cibi  videntur  amari;  et  interdum,  sed 
rarius,  potiones.  Vidi  feminam,  quae  ictero  labora- 
bat sesquimensem,  et  per  totum  hoc  spatium  lactabat 
infantem  prosperrima,  ut  videbatur,  valetudine;  at- 
que ipsa  mihi  dixit  lac  fuisse  coloris  naturalis.  Ab 
aliis  autem  medicis  audivi  lac  ictericarum  flavere. 
Lacrymae  unius  icterici,  ut  ipse  mihi  retulit,  flave- 
bant. Sitis  insedabilis,  et  appetentia  cibi  naturali 
major,  unum  tantum  et  alterum  eorum  quos  curavi 

fatigabant.  Acor  atque  ardor  ventriculi  pluribus 
fuerunt  molesti. 

Infantes  et  pueri  morbo  regio  perinde  obnoxii 
sunt,  ac  adulti.  Illi  vero  semper  leviter  laborant,  et 
cito  restituuntur.  Mares  quoque  et  feminae  pariter 
infestantur.  Qui  semel  fuerunt  icterici , eodem  ple- 
rumque morbo  iterum  aegrotant;  non  solum  quia  ea- 
dem corporis  constitutio  novis  calculis  gignendis  fa- 
vet, sed  etiam  quia  icterus  saepe  finitur  calculo  non 
expulso,  sed  in  vesiculam  relapso,  unde  iterum  pro- 
veniat in  ductum  et  novam  accessionem  inferat. 

Aurigo,  quae  ex  bilis  canalibus  impeditis  orta  est 
integro  hepate,  vacat  quidem  periculo,  et  multas  etiam 
a rebus  agendis  non  abstrahit.  Omnia  autem  hepatis 
ipsius  vitia  maximum  aegris  periculum  intentant. 
Hoc  viscus  inflammationibus  repentinis  ac  vehemen- 
tibus opportunum  esse  videtur,  quae  vel  paucis  die- 
bus occidunt,  vel,  suppuratione  facta,  tardius  sed 
non  minus  certum  exitium  afferunt.  Hoc  tamen  ra- 
rius est.  Multo  saepius  scirrhus  in  aliqua  ejus  parte 
nascitur,  prorsus  uti  fit  in  mammis  feminarum,  qui 
modo  conquiescit,  modo  inflammatur  cum  febre  hecti- 
ca , fastidio,  macie,  tussi,  et  singultu.  Spatia  inter 
inflammationes  in  aliis  alia  sunt.  Hi  paucis  mensibus 
moriuntur;  illi  annos  aliquot  supersunt:  plerique  pau- 
lo ante  mortem  fiunt  hydropici.  Jecur  forsitan  haud 
acutiore  sensu  donatum  est  quam  pulmones;  quam- 
obrern  si  hoc  solum  sit  in  morbo , et  partes  vicinae 
contagione  non  laedantur,  obscurus  aut  nullus  dolor 
percipietur.  Sic  affecti  vix  nisi  in  latus  dextrum 
cubant. 

Morbis  hepatis  saepe  accedit  dolor  humeri  dextri. 
An  idem  quoque  fiat  e simplice  ictero,  non  comper- 
tum habeo. 

Ubi  hepar  scirrhosum  est,  saepe  fit  sanguinis  cur- 
sus e naribus,  gingivis  et  umbilico;  vomitus  etiam 
sanguinis  est,  et  alvus  reddit  cruenta. 

Haud  pauci  moriuntur  vitiis  jecoris,  quorum  urina 
et  cutis  per  totum  morbum  nunquam . fuerant  luteae. 
Nam  is  color  tum  solum  accedet , ubi  scirrhi  sjc  siti 
sunt,  ut  bilem  contendentem  in  intestinum  impediant, 
retroque  ferri  in  sanguinem  cogant. 

Jecur  scirrhis  induratum  saepe  manu  extrinsecus 
deprehendi  potest.  Atque  haud  scio,  an  aliud  certum 

huius  morbi  indicium  sit  praeter  ea,  quae  supra  pro- 
posita sunt.  Venae  concitatae,  singultus,  nausea  et 
fastidium,  communia  sunt  jecinon  et  alus  visceri- 
bus vitiosis.  Sed  parvi  iuterest  sollicite  definire,  ciu 
demum  abdominis  visceri  inflammatio  et  scirrhus 
sideant:  ubi  ubi  enim  sint,  vix  ullis  alus  a.llx*h'J.;°“ 
cus  erit,  quam  quibus  utendum  est  m febris  hecticae 
curatione.  Veri  non  absimile  est,  ubi  scirrhus  exi 
truam  iecinoris  partem  occupaverit,  victu  refrigera 
curaque  sollicita  fieri  posse,  ut  vel  tarde,  vel  non 
omnino  vitium  serpat. 

Inflammatio  iecinoris  interdum  desinit  in  suppu- 
rationem. Si  pars  inflammata  agglutinaverit  se  in- 
testinis, et  rupto  abscessu  pus  in  ea  feratur,  aeger  i - 
lico  vomit  ac  dejicit  humorem  atrum  teterrime  olen- 
tem, et  intra  paucas  horas  moritur.  Interdum  inflam- 
mationis sedes  vicina  fuit  parieti  abdominis,  cui  tan- 
dem adhaesit,  et  abscessu  facto  tumor  assurrexit  ex- 
trinsecus, quo  rupto  non  exigua  copia  humoris  effluere 
perseveravit  diutius.  Quaedam  quinquagenaria  gra- 
viter aegrotabat  decem  dies  cum  dolore  ventriculi, 
singultu,  alvo  fusa,  atque  animae  defectionibus,  et 
aegre  restituta  est:  post  mensem  tumor  ortus  est  prope 
umbilicum,  qui  apertus  multum  humoris  flavi  profu- 
dit in  quatuor  annos;  deinde  dolor  auctus  est  cum 
nausea  et  horrore , et  post  paucos  dies  exiit  calculus 
fellis  tres  pollices  longus,  totidemque  ambitu,  quique 
pendebat  grana  CCXLV : humor  tenuis  flavus,  copio- 
sissime manabat  per  dies  quatuordecim : brevi  postea 
ulcus  sanatum  est,  et  femina  satis  commode  valebat. 
Patet,  vesiculam  felleam  in  hac  aegra  fuisse  inflam- 
matam et'  dein  exulceratam.  Ex  iis , quos  suspicatus 
sum  inflammatione  jecinoris  laborare,  quidam  intra 
decem  dies  mortui  sunt,  alii  cum  morbo  suo  confli- 
ctati sunt  duos  menses.  Leves  mentis  alienationes, 
et  cutis  modo  lutea,  modo  coloris  naturalis,  interdum 
pustulis  notata,  his  aegris  fuerunt  praeter  communia 

febrium  signa.  . ...  . . 

Regione  jecinoris  graviter  collisa,  nl  viscus  inter- 
dum induruisse  novi.  Idein  vitium  saepius  ortum  est 
ex  eodem  corporis  habitu,  a quo  scirrhi  in  ceteris 
quoque  partibus  gignuntur praecipue  tamen  fit  ex 
immodico  usu  vini  et  potionum  meraciorum , «piae 
proprie  nocent  jecori  prae  omnibus  aliis  visceribus. 

Hinc  est  quod  viri,  cum  vino  magis  dediti  sunt,  vi- 
tiis jecoris  saepius  affligantur  quam  feminae.  Aquae 
Bathonicae  nusquam  sunt  utiliores  quam  in  medendis 
morbis  ab  ebrietate  profectis:  sed  postquam  hepar 
factum  fuerit  scirrhosum,  et  febris  hectica  indicet  hos 
scirrhos  proclives  esse  ad  inflammationem , ibi  istae 
aquae  veneno  pejus  sunt  vitandae. 

I11  curatione  icteri  simplicis  ante  omnia  opera 
danda  est,  ut  dolor  mitigetur,  siquidem  aeger  eo,  ut 
saepe  fit,  torqueatur.  Unicum  autem  ejus  remedium 
est  opium.  Hujus  granum  unum  quamprimum  su- 
mere oportebit;  idque  bis  vel  ter  tuto  repeti  potest 
intra  duas  horas,  si  dolor  postulet.  Qui  accessioni- 
bus icterici  doloris  subjectiores  sunt,  ad  manuin 
habere  semper  debent  duas  hujusmodi  pilulas,  quibus 
ingruenti  dolori  sine  mora  occurratur.  Proximo  loco 
attendendum  est  ad  vomitum,  qui  saepe  in  hoc  morbo 
diu  et  vehementer  aegrum  exercet.  Hic  videtur  esse 
conatus  quidam  naturalis,  quo  calculus  loco  suo  mo- 
veatur, sive  in  duodenum  intestinum  descendendo, 
seu  relabendo  in  vesicam.  Metuat  forsitan  aliquis, 
sicubi  calculus  fixus  haereat  et  immobilis,  ne  vomi- 
tus dolorem  intendat,  vel  etiam  canalem  membrana- 
ceum laceret;  ideoque  medicamenta  quae  vomere  fa- 
ciunt reformidet.  Sed  hujusmodi  metum  usu  didici- 
mus esse  inanem;  cum  vomitus  dolorem  mitigare  po- 
tius quam  augere  deprehendatur.  Quodsi  securi  si- 
mus de  periculo,  omnino  oportebit  illum  excitare, 
aut  etiam  bis  facere,  licet  aeger  sua  sponte  non  vo- 
mat, quo  scilicet  calculus  e canali  expellatur.  Post- 
quam satis  vomuerit,  opio  dato  quies  concilianda  est. 

Neque  minus  praesidii  erit  in  purgantibus;  quae 
motum  intestinorum  naturalem  incitant,  et  cursum 
hilis  copiosiorem  provocant.  Medicamenta  ex  hjdrar- 
gjro  a nonnullis  existimata  sunt  reliquis  purgantibus 
praestare,  cum  vero  argentum  vivum,  quantum  no- 
vimus, propriam  vim  nullam  habeat  ad  resolvendas 
hilis  vias  et  calculum  expediendum , meo  quidem  ju- 
dicio maxime  convenient  quaecunque  facile  toleran- 
tur, et  tuto  repeti  possunt  diutius.  Hujus  generis 
sunt  aqua  marina,  fontes  salsi,  et  varii  sales  dissoluti 
in  aqua  vel  pura  , vel  in  quam  herba  aliqua  amara 
missa  est.  Haec  quotidie  vel  altero  quoque  die  su- 
mere licebit  in  multos  inenses  sine  minimo  languore 

stomachi,  aut  Tirinm,  aut  animorum.  Pulvis  etiam 
compositus  e radice  rhabarbari  et  herba  qualibet  amara 
his  aegris  idoneus  est.  Icterus  puerorum  medicamen- 
tis purgantibus  facile  cedit.  Si  icterici  alvus  fusior  sit, 
videndum  est  ne  purgatio  nimia  fiat  5 etpropterea  ven- 
triculus sustinendus  est  medicamentis  amaris.  Saepe 
prurigo  in  tantum  fatigat  ictericos,  ut  haut  minus  quam 
ipse  dolor  opio  leniri  postulet,  sine  cujus  praesidio 
nec  quies  interdiu,  neque  noctu  somnus  sperari  potest. 

Sunt  et  alia  remedia  , quorum  beneficio  quidam 
confidunt  calculos  bilis  dissolvi  posse.  Hujus  generis 
sunt  aqua  calcis,  sales  alkalini , aqua  kali  puri,  et 
varii  sapones.  At  frustra  fui,  dum  calculos  aut  111  his 
aut  in  acidis  mineralibus  liquare  conatus  sum.  Aether, 
si  bene  memini,  eos  tandem  tabefecit.  Verum  pona- 
mus hos  vel  alios  quoslibet  liquores,  ubi  calculo 
superinfusi  sint,  eum  comminuere  posse;  tamen  m 
ventriculum  demissi  , ad  calculum  in  vesica  latentem, 
vel  haerentem  in  viis,  nullo  modo  pertinere  valebunt. 
Ouamobrem  illud  remedium  votis  nostris  solum  re- 
spondebit, quod  bilis  naturam  ita  mutet,  ut  amplius 
non  concrescat,  aut,  si  concreverit,  liquefaciat,  et  in 
bilem  resolvat.  Talia  sane  remedia  venditata  sunt; 
sed  multum  abest,  ut  eorum  facultates  usus  compro- 
baverit. Vir  quidam  saponis  unciam  quotidie  devora- 
verat per  septem  annos,  cujus  vesica  fellea  nihilomi- 
nus calculis  referta  est  ne  minima  quidem  parte  exe- 
sis. Medicus  solers  et  in  arte  sua  exercitatissimus 
solitus  erat  ictericis  dare  salis  cornu  cervi  scrupulum 
ter  quotidie ; ex  quo  egregios  effectus  se  saepe  ex- 
pertum esse  affirmabat.  Rationi  quidem  consentaneum 
est,  sales  alkalinos  et  saponem  utiles  esse  adver- 
sus icterum,  cum  horum  natura  adeo  accedit  ad  bi- 
lem, ut  ejus  vicem  quodammodo  impleant  in  conco- 
quendo cibo,  et  in  detergendis  intestinis.  Cauto  ta- 
men opus  est,  ne  nimium  fidamus  his  rationibus:  co- 
gnovi enim  largos  haustus  succi  litnonum  adeo  pro- 
fuisse ad  icterum,  ut  famam  remedii  reportaverint. 

Praetereo  multa  icteri  remedia,  quae  jam  merito 
neglecta  jacent  et  contemta;  cum  futilibus  prorsus 
causis,  atque  erroribus  saepe  ridiculis  famam  suam 
debuerint.  Aquae  Bathonicae  a quibusdam  jactantur, 
tamquam  quae  plurimum  ad  salutem  ictericorum  con- 
ferunt. Hi  aegri,  ut  dictum  est,  ubicunque  vivant. 

plerumque  convalescunt : sed , quantum  potui  intelli- 
gere,  salus  illis  non  facilior  fuit,  propterea  quod  bi- 
berint istas  aquas. . Cum  tamen  tutae  sint,  eas  pro- 
hibere non  oportebit,  ubi  ab  icterico  expetantur. 

Inter  varia  corporis  humani  mala  vix  aliud  fre- 
quentius est,  quam  ventriculi  dolor;  qui,  nisi  me 
omnia  fallunt,  haud  raro  initium  habet  a bile  con- 
crescente vel  coacta,  quamvis  canales  nondum  adeo 
impedierit,  ut  retro  in  sanguinem  vertatur,  et  faciat 
icterum.  Jam  diu  est  quod  multa  me  moverunt  hoc 
suspicari,  et  in  annos  singulos  haec  suspicio  confir- 
mata est.  Nam  in  multis,  quibus  per  aliquot  menses, 
aut  etiam  annos,  familiaris  fuerat  ventriculi  dolor, 
vidi  eum  tandem  desinere  in  icterum.  Nullus  itaque 
locus  dubitandi  de  hac  re  mihi  relictus  est.  Quare 
ubi  hujusmodi  dolor  saepe  repetat  sine  quavis  alia 
manifesta  causa,  atque  aeger  simul  queratur  sensum 
gravitatis  molestum,  ibi  bilis  plerumque  erit  nimis 
crassa,  et  auxilium  petendum  erit  ab  iis,  quae  vo- 
mere faciunt,  et  ab  aquae  marinae  potione  aut  aliis 
medicamentis,  quae  alvum  leniter  solvunt. 


C A P.  L I. 

De  ileo. 

Ileus,  sive  inflammatio  intestinorum,  praecipue  inva- 
dit adultos  , tum  maxime  eos , qui  hernia  laborant, 
vel  alio  vitio  earum  partium;  ex  quo  factum  est,  ut 
quidam  diu  vixerint  colicis  doloribus  subjectiores. 
Aetas  puerilis  non  prorsus  secura  estab  hoc  morbo, 
quo  septennes  periisse  novi.  Et  fieri  potest,  ut  hoc 
sit  unum  ex  istis  viscerum  malis,  quibus  tot  infantes 
moriuntur  ante  quartum  aetatis  annum. 

Incipit  a dolore  in  aliqua  parte  intestinorum  sito, 
qui  vel  repente  et  summa  vi  urget,  vel  ab  exiguis 
orsus  initiis  sensim  ad  suminum  pervenit.  In  uuo  et 
altero  postquam  visus  est  minui  per  paucos  dies,  dein 
reversus  est,  nullis  remediis  cessurus. 

Umbilicus  atque  dorsum  ipsis  aegris  visa  sunt 
sedes  doloris,  etiam  illis,  qui  hernia  afflicti  sunt. 
Quamquam  vero  hernia  saepe  fuerit  causa,  tamen,  ut 

suspicor,  non  semper  fuit  inflammationis  sedes  5 ct  in 
quibusdam  nescio,  an  dolor  aliquid  habeat  commune 
cum  hernia,  verum  ad  aliquam  ex  iis  causis  fortasse 
referendus  sit,  a quibus  oritur  etiam  in  illis,  qui  nun- 
quam fuerint  ramicosi.  Ructus,  qui  ileo  saepe  acce- 
dit, et  tussis,  dolorem  vehementer  exasperant. 

Ileus  semel  atque  iterum  incepit  ab  angore  et 
sollicitudine  potius  quam  dolore;  etiam  ubi  post  mor- 
tem apparuit  partem  intestini  gangraena  fuisse  occu- 
patam. In  iis,  qui  coeperunt  convalescere,  dolor  mu- 
tatur in  eum  qui  tactu  excitatur  in  loco  leviter  laeso ; 
simul  aeger  se  ubique  levari  sentit.  I11  iis , qui  mo- 
riuntur, fit  summa  jactatio,  atqim  omnia  in  pejus  ru- 
unt. Morbus,  sive  spectet  ad  sanitatem,  sive  ad  mor- 
tem, erit  modo  tardior,  modo  brevior,  ut  in  omnibus 
inflammationibus,  et  fortasse  prout  major  vel  minor 
pars  intestini  fuerit  affecta.  Igitur  alios  secundo  die, 
alios  non  nisi  deciino  quarto  occidit.  __  Constat  ictum 
vehementiorem  aut  acre  venenum  istiusmodi  inflam- 
mationem excitare  posse,  quae  vel  primo  die,  vel 
paucis  horis  interficiat. 

Motus  arteriarum  permagni  interest  ad  intelligen- 
dam  naturam  malorum,  quae  ileo  communia  sunt  cum 
ictero  et  affectibus  spasmodicis ; nam  in  his  vomitus 
et  dolores  non  minus  saeviunt,  quamvis  ne  minimum 
periculum  habeant.  In  hoc  casu  pulsus  fere  semper 
est  naturalis,  qui  in  ileo  multum  acceleratur.  Tamen 
interdum  fit,  nescio  qua  de  causa,  in  hac  perinde  ac 
in  aliis  inflammationibus  et  morbis  acutis,  ut  arteriae 
omnino  naturaliter  ordinatae  sint , et  nullum  futurae 
mortis  indicium  ostendant : quod  quidem  ter  in  ileo 
contigisse  memini. 

Singultus  et  sitis  insedabilis  saepe  non  longe  ab 
initio  morbi  incidunt,  et  per  totum  ejus  spatium  aegros 
fatigant. 

Stomachus  adeo  promte  reddit  quicquid  ingeri- 
tur, ut  perdifficile  sit  invenire  vel  medicamenta,  vel 
cibum,  quae  non  statim  vomentur.  Crescente  morbo 
liquor  fuscus  vomendo  elicitur,  quem  multi  aegri  et 
eorum  famulae  dixerunt  sibi,  sensuum  judicio,  ster- 
cus esse  videri ; de  quo  itaque  vix  possum  dubitare, 
quamquam  idem  mihi  nunquam  visum  est.  Veteres 
quoque  medici  consentiunt  in  hoc  morbo  stercus  per 
os  reddi.  Hujus  generis  vomitus  accessit  primo  vel 

secundo  die;  sed  hoc  rarum  est:  saepius  tertio  vel 
quarto  die  primuin  conspicitur,  et  interdum  non  ante 
octavum,  Quidam  libras  quatuor  quotidie  vomuerunt 
per  sex.  aut  septeindies,  licet  toto  hoc  tempore  nihil 
fere  sumsissent.  Hic  liquor  ex  iisdem  fontibus  deri- 
vatur ac  ille,  qui  copiosissime  dejicitur,  ubi  alvus 
fusa  est.  Itaque  constat  ileum  interdum  oriri  non  ex 
intestinis  impeditis  aut  implicatis,  sed  ex  motu  eorum 
contrario : quam  sententiam  confirmat  id  quod  ab 
aegris  saepe  audivi,  nimirum,  quae  in  alvum  infusa 
sunt  vomitu  per  os  reddi.  Quod  etiam  factum  est 
ubi  morbus  initium  habuit  ab  hernia  in  inguine,  quae 
existimata  fuit  intestinum  delapsum  arcte  comprimere, 
atque  iter  in  utramque  partem  intersepire.  In  ipso 
moriendi  articulo  ejusdem  humoris  repentina  profu- 
sio sursum  et  deorsum  facta  est.  Hujusmodi  vomi- 
tus, et  venter  simul  quam  maxime  inflatus  inten- 
tusque, sigma  sunt  capitalis  periculi,  ex  quo  neminem 
evasisse  memini.  Nec  tamen  in  scriptis  medicorum, 
tam  veterum,  quam  recentium,  desunt  historiae  aegro- 
rum, qui  etiam  ex  his  malis  salvi  emerserunt. 

Dolore  cessante  sine  aegri  allevamento  , sequun- 
tur angor  et  jactatio  ipso  dolore  pejores:  quamquam 
autem  his  accedat  vigilia,  atque  omnes  vitae  vires 
concidant,  raro  tamen  fit,  ut  hi  aegri  delirent. 

Proprium  et  praecipuum  indicium  colicae  cum  in- 
flammatione, etiam  in  ipso  morbi  initio,  est  alvus  ex 
toto  suppressa ; quam  movere  semper  difficile  est, 
quaeque  non  raro  omnia  medicamenta  vincit.  Quam- 
primum alvus  copiose  fluxerit,  protinus  omnia  mala 
fiunt  leviora  , et  aeger  cito  convalescit.  Yeruin  non 
licet  morbum  putare  superatum  ex  una  aut  altera 
exigua  dejectione:  nam  primo  vel  secundo  die  venter 
saepe  excernit  ea,  quae  in  recto  intestino  morabantur, 
longe  a sede  morbi,  et  ipse  nihilo  secius  increscit. 
Neque  magis  proficitur,  ubi  ultimis  morbi  diebus  exi- 
gua portio  humoris,  quo  intestina  replentur,  viam 
sibi  faciat  in  alvum  , et  dejiciatur.  Hoc  novi  conti- 
gisse paucas  tantum  horas,  antequam  extremae  par- 
tes coeperint  frigescere,  morte  brevi  subsecutura. 

Incisis  quorundain  cadaveribus  ileo  peremtorum, 
quaedam  partes  intestinorum  arcte  constrictae  fuerunt 
sic,  ut  postquam  ferro  divisae  sunt,  eorum  foramen 
omnino  deleri  videretur.  In  aliis  repertae  sunt  in- 

festinorum  partes  inflammatae,  aut  mortuae;  nusquam 
vero  aut  constrictae,  aut  quovis  modo  impeditae.  Vir, 
qui  hernia  in  inguine  diu  laboraverat,  ileo  correptus 
periit;  at,  inciso  cadavere,  intestinum  adeo  laxe  ja- 
cebat in  inguine,  ut  duo  digiti  in  idem  foramen  fa- 
cile admitterentur ; pars  quoque  intestini,  hoc  annulo 
circumdata,  multo  minus  laesa  fuerat,  quam  quae  in 
scrotum  descenderat , quae  nigra  erat,  et  emortua» 
Quantum  illae  post  mortem  mutatae  sint , incertum 
est.  In  altero  dimidius  ambitus  membranae  coli  ex- 
terioris, quinque  pollices  longus,  nigri  erat  coloris, 
quamvis  nullum  impedimentum  detegi  potuit.  In  mu- 
liere, quae  decimo  quarto  die  extincta  est,,  exigua 
pars  tunicae  intestini,  extrinsecus  oculos  fugiens,  in 
inguen  delapsa  erat,  et  gangraena  occupata;  secl  nec 
stercus , nec  quodlibet  aliud  impedimentum  erat. 

Ex  iis,  quae  dicta  sunt,  patet  ileum  esse  istius- 
modi  morbum,  in  quo  oinnia  calefacientia  sunt  aliena; 
ad  quae  tamen  aegri  et  sponte  sua,  et  amicorum  hor- 
tatione , nimis  saepe  confugiunt.  Curatio  fit  per  eas 
res,  quae  minuunt  inflammationem  et  alvum  movent. 
Igitur  sanguis  toties  detrahendus  est,  quoties  dolor  et 
inflammatio  postulent,  et  vires  sinant.  Proximo  loco 
tentandum  est  balneum,  et  ad  arbitrium  aegri  repe- 
tendum. Dolores,  utcunque  atroces,  fere  semper  con- 
quiescunt, quamdiii  aeger  in  balneo  remaneat.  Fo- 
menta, et  vesicae  aqua  calida  semiplenae,  ventri  ad- 
motae, remedia  sunt  balnei  similia,  sed  minus  valen- 
tia. Emplastrum  cantharidis  super  abdomen  imposi- 
tum profuit  non  solum  refrenando  inflammationem, 
sicut  in  pleuritide,  sed  etiam  coercendo  distensiones, 
quae  vel  impediunt , vel  invertunt  naturalem  intesti- 
norum motum. 

Omnia  haec  auxilia  reddunt  alvum  magis  prom- 
tam  ad  parendum  medicinae;  ex  quo  vita  aegri  unice 
pendet.  Odiosum  est,  quod  purgantium  omnium  sapor 
plerisque  injucundus  sit  et  nauseam  moveat;  ad  quam 
etiam  morbus  sua  natura  semper  proclivis  est.  Hinc 
oritur  non  mediocris  difficultas  inveniendi  medica- 
menta, quae  gustu  tolerabilia  ferri , et  a ventriculo 
retineri  possunt.  Verum,  qui  non  aversantur  pilulas, 
commode  devorabunt  extracti  colocynthidis  compositi 
grana  quinque  singulis  semihoris,  donec  alvus  re- 
sponderit. Duo  cochlearia  jusculi,  vel  aquae  menthao 

piperitidis , in  quibus  dissoluta  fuit  sesquidrachma 
inagnesiae  vitriolatae,  nonnullis  sunt  satis  tolerabilia, 
licet  baec  etiam  repetenda  sint  singulis  semihoris. 
Infusi  quoque  sennae  par  modus,  eodem  modo  datus, 
vel  etiam  cochleare  olei  seminum  ricini  exitum  ha- 
buerunt felicem.  Hoc  oleum  diligenter  infricatum  ab- 
domini in  uno  et  altero  visum  est  multum  conferre 
ad  ventrem  liquandum.  Calomelas , et  alia  remedia 
ex  hydrargyro,  dicuntur  augere  vim  purgantium,  et 
ea  reddere  efficaciora:  verum  hanc  argenti  vivi  facul- 
tatem usus  mihi  nondum  satis  confirmavit.  Fieri  pot- 
est ut,  quibus  id  dederim,  nullis  remediis  essent 
medicabiles;  et  fateor  me  rarius  eo  usum  esse.  Exi- 
guum seu  potius  nullum  auxilium  est  in  iis,  quae  ab 
inferioribus  partibus  infunduntur,  exceptis  quae  fiunt 
ex  foliis  nicotianae.  In  aquae  ferventis  uncias  duo- 
decim mittitur  foliorum  drachma  vel  etiam  drachmae 
duae,  et  humor  colatus  in  alvum  infusus  vomitum 
non  excitavit.  Caput  vero  inde  consuevit  vertigine 
affici  magis  quam  a fumo.  Fumus  immittitur  per  fol- 
lem , qualis  vulgo  adhibetur  ad  suffumigandas  arbo- 
res aiiimajculis  obsitas,  et  similis  est  istius,  quae  de- 
scribitur in  Heisteri  Chirurgia , nisi  quod  pyxis 
aenea , quam  lignea  , potior  est.  Fistula  debet  esse 
duos  pollices  longa;  fundus  habet  tertiam  pollicis  par- 
tem, apex  vero  quintam  partem.  Hujusmodi  tubus 
facile  aptatur  folli  cuilibet,  sic  ut  aer  commodissime  per 
nicotianam  impellatur,  fumum  secum  trahens  in  in- 
testina. Nicotianam  autem  accendit  charta  nitro  im- 
buta. Hoc  remedium  magnam  vim  habet  ad  coercen- 
dos intestinorum  motus  inordinatos,  ventremque  exi- 
naniendum. Interdum  alvum  momento  temporis  sol- 
vit; interdum  non  nisi  postquam  adhibitum  fuerit 
quarta  quaque  hora  per  integrum  diem;  neque  raro 
spem  meam  prorsus  destituit.  Fieri  potest,  ut  una 
nicotianae  species  altera  sit  valentior,  quod  tamen 
usu  nondum  satis  cognitum  est  x. 

Libra  una  argenti  vivi  ideo  data  fuit,  ut  pondere 
suo  viam  per  intestina  impedita  aperiret;  quod  qui- 

1 Video  ejusdem  generis  remedium  ab  Hippocrate  me- 
moratum esse  inter  ilei  auxilia : (pvouv  /uXy.fvx ixijv 

XV.  (Notula  Heb.  filii). 


135 


Cap • Ll.  De  ileo. 

tlein  pari  ponderi  aquae,  vel  jusculi,  praestare  existi- 
matum est,  tum  quia  minor  ejus  modus  facilius  reti- 
netur, tum  quia  argentum  vivum  propriam  vim  ha- 
bet ad  vomitus  coercendos.  Tamen  in  aegris,  quos 
vidi , haudquaquam  prospere  cessit.  Pondus  certe 
prorsus  inutile  est,  ubi  impedimentum  situm  fuerit 
in  parte  intestini  ascendente;  et  quamvis  toto  suo 
pondere  in  id  incumbat,  tamen  vis  illa , quae  in  hoc 
morbo  vel  constringit  intestina,  vel  eorum  motum 
invertit,  longe  major  est,  quam  quae  huic,  vel  multo 
etiam  graviori  ponderi  cedat. 

Opium  a quibusdam  rejicitur  in  hoc  morbo,  quo- 
niam omnia  narcotica  faciunt  intestina  torpere,  et 
propterea  hebetant  facultatem  remediorum,  e quibus 
aegri  salus  speranda  est.  Contra  alii  defendunt  opii 
utilitatem,  quia  vomitum  cohibet,  sic  ut  stomachus 
possit  retinere  eum  medicamentorum  modum,  qui 
inultum  superet  torporem  a narcotico  profectum.  Prae- 
terea opium  prodest  distensiones  moderando,  motus- 
que musculorum  inordinatos  compescendo.  Et  aegri 
vigilia  fatigati  et  angore  confecti  perdurare  vix  pos- 
sent sine  benigno  hujus  succi  auxilio.  Haec  mihi  per- 
pendenti ea  sententia  multo  potior  visa  est,  quae  opium 
contra  ileum  prodesse  statuit,  quam  quae  nocere:  eam- 

2ue  usus  haud  mediocriter  confirmavit.  Opii  bene- 
cio  prospere  dedi  medicamenta , et  plura  et  valen- 
tiora  quam  sine  illo  ventriculus  tulisset:  tum  quoque 
vires  aegri  somno  recreatae  sunt:  atque  etiam  ubi 
salus  ejus  prorsus  desperata  fuerit,  et  angor  summus 
cruciaverit , opium  utique  sollicitudinem  aliquantum 
levavit.  Mors  quidem  neque  serius,  neque  citius  ve- 
nit , sed  tamen  minore  cum  cruciatu.  Magnus  ille 
verae  philosophiae  instaurator,  Yerulamus,  queritur 
studium  euthanasiae  medicis  haud  satis  cultum  fuisse. 
Medici  profecto  munus  est,  aegrotis  sanitatem  red- 
dere; cum  tamen  ex  lege  naturae  erit  tandem  unicui- 
que mortalium  aegrotatio  nulla  arte  medicabilis , be- 
nevolae hujus  artis  professoribus  conveniret,  mortem 
inevitabilem,  quantum  fieri  potest,  terrore  omni  spo- 
liare ; et  ubi  non  datum  est  praedam  morti  extor- 
quere, sed  vita  necessario  amittenda  est,  operam  sal- 
tem dare,  ut  cum  minima  crudelitatis  specie  amit- 
tatur. 

Ileus  interdum  fit  cum  hernia ; in  quo  casu , si- 

quidem  id  facile  possit  fieri , intestinum  in  ventrem 
reponi  debet.  Yeruin  dubia  res  est,  an  multus  labor 
huic  operi  impendendus  sit.  Incertum  enim  est,  her- 
ilia necne  sit  sedes  vel  causa  inflammationis ; cum 
ileus  saepe  incidit  sine  hernia,  et  hernia  diu  manere 
potest  sine  ileo.  Itaque  inflammatio  quoque  cedere 
potest,  licet  hernia  permaneat;  quemadmodum  saepe 
nascitur,  ubi  nulla  fuerit  hernia.  Postremo  ileus 
perseveravit,  et  in  mortem  desiit,  etiam  ubi  intesti- 
num rite  fuerit  repositum.  Utut  res  est,  omnis  vio- 
lentia in  reponendo  intestino  vitanda  est,  quippe  quae 
augeret  potius  quam  minueret  inflammationem.  Abun- 
de constat  ramicem  non  necessario  impedire  purgan- 
tium effectum;  et  ubi  is  est  copiosus,  aeger  securus 
esse  potest  sanitatis  brevi  rediturae. 

Annulum , per  quein  intestinum  descendit,  ferro 
dividere  raro  convenit,  cura  propter  multa,  quae  ante 
praecepta  sunt,  tum  aliis  quoque  de  causis.  Nam  me- 
tuendum est,  ne  remedium  anceps  adhibeatur  justo 
citius,  vel  plenum  doloris  justo  serius;  et,  puto,  no- 
bis nequaquam  suppetunt  documenta , quae  ostendant 
quibus  aegris,  et  quo  morbi  tempore,  scalpellum  adhi- 
bere proderit,  et  praeterea  nihil. 


C A P.  L 1 1. 

De  inflatione  et  ructu. 

J^lerisque  morbis  ventriculi  et  viscerum  accedit  in- 
flatio; quae  etiam  raro  deest  inter  innumera  mala, 
quibus  urgentur  hypochondriaci ; interdum  quoque 
antecedit  accessionem  epilepticam.  Inflatio  fit  modo 
cum  cruditate  , modo  cum  nausea  , vomitu  , aut  levi 
difficultate  devorandi,  modo  cum  angore  sumino^  qui 
suffocationem , nervorum  distensiones  atque  animae 
defectionem  intentat,  modo  cum  vocis  suppressione, 
vertigine,  et  cordis  palpitatione. 

Hoc  malum  saepe  exasperatur  alvo  adstricta:  quod 
tamen  non  est  perpetuum:  et  quamquam  interdum  le- 
vetur, saepius  tamen  augetur  a cibis.  Rathonia  neu- 
tiquain  est  certum  hujus  morbi  praesidium ; neque 
sane  sperare  licet  idem  ubique  convenire  remedium, 

ubi  tot  dissimiles  causae  fuerint.  Si  morbus  princi- 
palis manifestus  est,  ad  hunc  curatio  erit  adhibenda. 
Quodsi  aeger  nihil  queratur  praeter  inflationem,  auxi- 
lio erit  medicamentum , quod  alvum  leniter  solvat, 
quale  est  quod  habet  florum  chamaemeli  contritorum 
semiscrupulum , piperis  longi  grana  tria,  aloes  gra- 
num unum;  idque  singulis  noctibus  sumere  oportebit. 

Ructus  reversi  sunt  quotidie  vel  incertis  horis,  vel 
certum  habentes  circuitum.  Nascantur  quoque  cum 
vertigine,  ardore  ventriculi,  et  singultu ; et  modo 
tam  vehementes  sunt,  ut  parum  distent  a convulsio- 
nibus. Vinum  et  dulcia  nocuerunt.  Acida  juverunt. 
Vomitus  et  purgantia  nihil  profecerunt. 


CAP.  LIII. 

De  insania . 

Animi  sollicitudo  ingens,  a quacunque  causa  profi- 
ciscatur, plerumque  initium  dat  iusaniae,  sive  illi 
mentis  alienationi,  quae  fit  sine  morbo  acuto,  et  sine 
motu  arteriarum  concitato.  Interdum  oritur  ex  aliis 
morbis,  veluti  lumbricis  intestinorum,  epilepsia , et 
multis  capitis  affectibus,  quales  sunt  tumores  scir- 
rhosi, aut  aqua  in  cerebro,  aut  ictus  graviores,  aut 
forsitan  prava  quaedam  cerebri  conformatio  a paren- 
tibus insanis  derivata.  Vigilia,  et  sensus  angoris  in 
visceribus,  qui  saepe  videtur  ad  caput  ascendere,  an- 
tecedunt potius,  quam  creant  insaniam.  Mulieres 
videntur  opportuniores  esse  huic  morbo  quam  viri, 
tum  maxime  tempore  partus. 

Insania  in  illis  morbis  numeratur,  qui  vix  un- 
quam se  produnt  ante  pubertatem.  Semel  tantum 
vidi  insanum,  qui  decimum  sextum  annum  nondum 
compleverat.  Morbus  hereditarius  interdum  latuit 
usque  ad  senectutem;  et  mens  demum  non  nisi  post 
sexagesimum  annum  turbari  coepit. 

Insedit  in  animis  hominum  opinio,  insaniam  a 
lunae  facie  pendere;  quam  opinionem  nemo  unus  ex 
insanis,  quos  vidi,  confirmavit. 

Arthritis  existimata  est  alios  morbos  omnes  ab- 
sorbere et  penitus  in  suam  naturam  mutare,  ita  ut 

vix  ulla  vestigia  aliorum  affectuum,  praeter  hunc,  in 
corpore  supersipt.  Quam  vere  de  arthritide  hoc  di- 
ctum sit,  viderint  alii;  nullus  autem  dubito  me  aliud 
ejusmodi  in  quibusdam  insanis  deprehendisse.  Nimi- 
rum, in  uno  a febre  gravi  assurgente,  languor  vi- 
rium summus  erat,  et  valetudo  admodum  infirma; 
protinus  autem  ut  insania  accessisset,  valetudo  et  vi- 
res integrae  restituebantur.  Alium  phthisi  pulmonis 
implicitum,  cum  jam  fere  ad  ultima  ventum  esset, 
insania  occupavit,  quae  illico  fugavit  phthisin,  atque 
aegrum,  praeter  omnium  spem,  e mortis  faucibus 
eripuit. 

Credibile  est  noxam  haud  mediocrem  cerebro  il- 
latam fuisse , cum  quis  fiat  expers  rationis , qua  ho- 
mines a ceteris  auiinalibus  maxime  distant.  Yerum 
pars  illa  cerebri , quae  vitam  tuetur , parum  aut  nihil 
habet  commune  cum  illa , quae  est  ad  rationem  ne- 
cessaria. Itaque  multi  exstiterunt  insani,  qui  cete- 
roquin  secundae  fuerunt  valetudinis  usque  ad  extre- 
mam senectutem. 

Insani  non  raro  colligunt  se  et  fiunt  sani;  mor- 
bus tamen  e quavis  intemperantia  aut  animi  per- 
turbatione facile  repetit.  Quo  factum  est,  ut  non- 
nulli totam  aetatem  inter  insaniam  et  rationem  divi- 
serant. Qui  nunquam  ad  se  redeunt,  fiunt  vicissim 
furiosi  et  tristes;  et  modo  in  hoc,  modo  in  illo  statu 
menses  integros  interdum  agunt.  Proxime  absunt  a 
ratione,  cum  tristes  sunt.  Yetus  morbus  interdum 
mutatur  in  stuporem  aut  fatuitatem.  De  tempore 
praeterito  haud  magis  sane , quam  de  aliis  rebus  ju- 
dicant: verum  memoriam  habent  adeo  imperfectam,  ut 
quidam  conquesti  sint  se  jam  duos  menses  in  ea  domo 
mansisse,  in  qua  plus  viginti  annos  fuerant  conclusi. 

Accedentem  insaniam  homines  saepe  augent,  vi- 
num intemperanter  potantes,  et  inceptis  novis  et  ni- 
hil attinentibus  mire  se  sollicitantes.  Ubi  ipso  ini- 
tio amentiae  copia  suo  more  vivendi  insanis  adima- 
tur, positis  non  sub  potestate  amicorum  \el  servo- 
rum suorum , sed  custodum  iis  prorsus  ignotorum, 
nou  raro  evenit,  ut  brevi  ad  se  redeant  sine  medica- 
mentorum auxilio.  Quodsi  alvus  adstrictior  fuerit, 
seu  corpus  inutili  victu  vinoque  nimis  calefiat,  pur- 
gantia multum  ad  sanitatem  conferent.  Est  quoque 
ubi  opium  animos  mulcendo  et  somnum  faciendo 

pon  mediocriter  juvat.  Praeter  autem  haec  pauca, 
nihil  cognovi,  quod  aliquid  opis  in  se  habeat  ad  hanc 
tantam  calamitatem  levandam. 


C A P.  L I y. 

De  intestinorum  dolore. 

.Dolores  intestinorum  cum  nascuntur  e multis  cau- 
sis, quas  cognovimus,  tum  forsitan  ex  aliis,  quas 
nondum  suspicamur.  Cura  opus  est,  ut  semper,  quan- 
tum fieri  potest,  vera  eorum  origo  detegatur;  etenim 
pro  diversa  natura,  alia  atque  alia  curatio  postula- 
bitur. _ . 

Morbi  ovariorum,  uteri,  vesicae,  renum,  lienis, 
pancreatis,  jecinoris,  omenti  et  intestinorum,  omnes 
pariter  vocantur  viscerum  morbi.  A nobis  ante  di- 
ctum est  calculum  in  viis  bilis  opinione  crebriorem 
esse  causam  doloris  in  abdomine.  Tumores  scirrhosi, 
et  ulcera,  quibus  omnia  viscera  sunt  opportuna,  lum- 
brici , maxime  in  pueris , et  herniae  in  adultis  , co- 
lica Pictonum , ileus , et  pravae  conformationes, 
in  animo  versanda  sunt,  quoties  aegroti  de  viscerum 
maiis  queruntur.  Titia  uteri  saepe  tactu  deprehen- 
duntur, tum  quoque  de  iis  conjectura  fieri  potest  e 
sede  doloris , et  ex  eo , quod  aliquid  habeant  com- 
mune cum  menstruis,  graviditate,  vel  abortibus.  Re- 
num et  vesicae  urinae  affectuum,  indicio  erunt,  prae- 
ter locum  doloris,  urinae  color,  odor  et  crassitudo, 
cum  cupiditate  vel  dolore  mejendi : praeterea  uteri 
atque  renum  vitia  eo  se  produnt  , quod  parum  ,aut 
nihil  illis  cuin  alvo  commune  sit.  Ileus,  seu  inflam- 
matio iutestinorum , est  morbus  adeo  acutus,  et  tot 
propria  signa  habet,  ut  vix  errori  locus  sit.  Herniae 
quoque,  nisi  aegrotorum  pudore,  celari  non  possunt. 
Mucus  copiosus , vel  lumbrici  cum  stercore  dejecti, 
clare  indicant  naturam  istius  angoris,  qui  vel  ex  his 
oritur,  vel  ex  ea  intestinorum  valetudine,  quae  lum- 
bricis gignendis  favet.  Colicam  Pictonum,  nisi  aegro- 
tus noverit  se  a plumbo  laesum  fuisse,  conjectare  qui- 
dem possumus,  sed  interdum  vix  certo  scire,  donec 
paralysis  superveniat.  Ulcera,  atque  glandulae  scir- 

rhosae  perturbabunt  intestinorum  officia,  et  interdum 
pus  vel  eruor  dejicietur.  Sive  intestina , seu  alia 
ventris  viscera  his  vitiis  occupentur,  simul  plerum- 
que accedunt  crurum  tumores,  motus  arteriarum  con- 
citatus, macies,  fastidium,  et  languor  virium.  Ut 
vero  certissimi  essemus,  scirrhos,  ulcera,  connexus, 
aut  alias  viscerum  pravitates  subesse ; inde  tamen  vix 
essemus  edocti  amplius  aliquid  moliri,  quam  levare 
subinde  impetum  malorum,  quorum  causam  tollere 
non  licet. 

Praeter  haec  et  dolores  intermittentes , ventri- 
culus et  intestiua  saepe  urgentur  angore  et  molestia, 
ortis  vel  e debilitate  istius  facultatis,  quae  concoquit 
et  digerit  cibos  et  reliquias  supervacuas  expellit,  vel 
e cibis  alienis,  vel  nimiis,  vel  postremo  ex  cutis 
vitiis,  aut  doloribus  capitis  artuumve,  imperita  cu- 
ratione vel  sua  sponte  in  viscera  trajectis.  Nervis 
intestinorum  quomodocunque  infirmatis,  subsequuntur 
nausea,  vomitus,  alvus  fusa,  tenesmus,  inflatio,  sen- 
sus gravitatis,  venter  intentus , borborygmi,  dolores 
spasmodici,  difficultas  urinae,  atque  acor  acerrimus, 
qui  exedit  cuticulam  earum  partium,  per  quas  humo- 
res sive  vomendo,  sive  dejiciendo  ferantur. 

Ubi  dolores  viscerum  repente  invadunt,  potiones 
meracae  semper  sunt  alienae;  ad  quas  tamen  pleri- 
que  homines  protinus  confugiunt.  Quoties  e cibo 
nimio  vel  minus  salutari  nascuntur,  oportebit  aut 
vomere,  aut  alvum  ducere,  prout  huc  vel  illuc  mor- 
bus spectet;  quibus  factis,  si  dolores  et  dejectiones 
poposcerint,  opium  adhibendum  est;  deinde  medica- 
mentum amarum  et  aromaticum  mane  et  vespere  per 
paucos  dies  suintum,  quicquid  laesum  fuerit  aut  de- 
bilitatum, restituet.  Dolores  arthritici  subito  versi  in 
viscera  levantur  opiato  calefaciente,  qualis  est  con- 
fectio opiata.  Malis  intestinorum  levioribus,  quae 
sanatis  ulceribus  veteribus,  aut  aliis  vitiis  cutis,  quaeve 
doloribus  artuum  repulsis  interdum  nascuntur,  com- 
mode medebuntur  amara  et  aromatica.  Videndum  au- 
tem in  his,  et  in  aliis  omnibus  intestinorum  affecti- 
bus, ut  alvus  quam  tenerrima  servetur.  Doloribns 
intestinorum  ab  infirmo  corporis  habitu  profectis  saepe 
remedio  erunt  aquae  Bathonicae,  et  vestis  interior 
lanea;  juvabit  etiam  pulvis  ex  amaris  et  aromaticis 
semel  vel  bis  quotidie  sumtus ; cui  pulveri  adjiciendae 

sunt,  ubi  alvus  fusior  est,  tincturae  opii  guttae  tres; 
ubi  adstrictior,  radicis  rhabarbari  grana  tria.  Dolores 
leviores,  qui  vix  opii  auxilium  postulant,  satis  leva- 
bunt pauca  cochlearia  aquae  menthae  piperitidis,  vel 
pannus  calefactus,  aut  vesica  semiplena  aqua  calida 
ventri  admota.  Affectus  ventriculi  et  intestinorum 
adeo  per  omnia  similes  sunt,  ut  quicquid  fere  de  his 
dictum  est,  aut  de  illis  postea  dicetur,  utrisque  pari- 
ter convenerit. 


CAP.  LY. 

De  ischuria  et  difficultate  urinae . 

Ad  difficultatem  urinae  quidam  nati  atque  apti  vi- 
dentur, eiqtte  subjecti  fuerunt  ab  usque  pueritia ; ubi 
nullus  fuit  locus  suspicando  aut  calculum,  aut  malum 
venereuin  subesse. 

Pondus  uteri  gravidi  iter  urinae  non  raro  inter- 
cludit; quod  malum  in  aliis, . corporis  situ  mutato, 
cessabit;  in  aliis  autem,  praecipue  sub  ultimis  gravi- 
ditatis mensibus,  urina  nunquam  reddi  potest  sine 
cathetere.  Calculus  etiam  vesicae  urinam  interdum 
supprimit.  Morbus  venereus  varias  urethrae  noxas 
infert,  unde  graves  et  periculosae  difficultates  urinae 
oriuntur;  quas  candela  saepe  levatas,  raro  autem  sa- 
natas vidi.  Haec  mala,  nisi  fallor,  identidem  secuta 
sunt  gonorrhoeas  per  quaedam  infusa  in  urethram  sa- 
natas. In  quadam  adolescentula  vomitus  ter  excita- 
tus toties  induxit  ischuriam.  Mulier  quaedam  post 
partum  difficilem  per  triduum  ne  guttulam  quidem  uri- 
nae exprimere  potuit;  at  cathetere  immisso  quinque 
librae  urinae  effluxerunt. 

Difficultates  urinae,  quae  modo  memoratae  sunt, 
sine  vitio  renum  fiunt;  periculosissima  vero  est  ea 
morbi  species,  in  qua  renes  ipsi  prorsus  otiantur,  et 
nullum  humorem  ex  sanguine  eliciunt.  In  uno  cal- 
culi renum  insanabilem  ischuriam  intulisse  visi  sunt; 
quam  tamen  ab  eadem  causa  provenisse  in  nemine 
alio  suspicari  potui:  neque  sane  credibile  est,  ut  saepe 
evenerit  ambos  renes  aut  ambos  ureteres  eodem  tem- 
pore calculis  obturari,  et  omuein  urinae  transitum 

prohibere.  In  omni  ischuria,  etiam  ubi  vix  dubitare 
liceat  vesicam  esse  inanem,  et  morbum  esse  in  reni- 
bus, tameiij  ut  nullus  errori  locus  sit,  praestabit  ve- 
sicam immisso  cathetere  explorare. 

Simul  cum  ischuria  fiunt  modo  veternus,  modo 
summa  jactatio,  vomitusque,  et  singultus,  febris,  et 
dolores  lumborum.  His  malis  in  uno  aegro  accessit 
stranguria:  alii  omni  mejendi  cupiditate  caruerunt. 
Unicus  ex  iis,  quos  vidi,  urinae  saporem  in  ore  que- 
stus est.  Puto  renes  non  cessasse  urinam  excernere, 
quamquam  exitus  illi  praeclusus  erat. 

Urina  ex  toto  suppressa  fuit  septem  dies , et  ta- 
men aeger  ex  morbo  emersit.  Idem  inalum  quarto 
die  in  mortem  desiit.  Plerumque  vero  factum  est,  ut 
quos  morbus  occidit,  sexto  vel  septimo  die  deces- 
serint. 

Medicamentum  quod  habet  olei  terebinthinae  re- 
ctificati  guttas  viginti,  vel  triginta,  datum  est  quinta 
quaque  hora,  et  simul  ejusdem  olei,  vel  kali  acetati, 
semuncia  bis  quotidie  in  alvum  infusa  est;  canthari- 
dum quoque  semigramini  sumtum  fuit  quarta  quaque 
hora,  et  aeger  in  balneum  descendit  quoties  libuit: 
verum  non  est  dissimulandum,  licet  pauci  quidam  his 
auxiliis  visi  fuerint  servari,  alios  tamen  iis  omnibus 
frustra  usos  esse. 


C A P.  L VI. 

De  linguae  atque  oris  dolore, 

C^arcinomata  linguae  et  oris  incipiunt  ab  exiguo  tu- 
berculo vel  ulcusculo,  quod  serpit  cum  pungentibus 
doloribus , quemadmodum  fieri  consuevit,  ubi  alias 
corporis  partes  occupant.  Haec,  quibuscunque  minan- 
tur, non  injuste  terrent.  Attamen  ne  quis  vano  metu 
se  excruciet,  scitu  utile  est,  dolorem  ardentem  in  ore 
et  lingua  interdum  permansisse  multos  menses  sine 
quovis  malo  snbseqnente.  Sapor  amarus,  acidus,  pu- 
tris, vel  aereus,  inficiens  omnia,  quae  in  os  ingerun- 
tur, plerumque  habet  initium  a ventriculo  male  se 
habente,  vel  a remediis  mercurialibus.  Viro  cuidam, 
qui  nunquam  hydrargyro  usus  fuerat,  omnes  cibi,  quos- 

cunque  caperet,  visi  sunt  inquinari  sapore  aeris  adeo 
nauseoso,  ut  omnia  fastidiret,  et  corpus  viresque  amit- 
teret. Remedium  e testarum  ostrearum  semidrach- 
ma,  radicis  gentianae  granis  qua luor,  pulveris  aloes 
cum  canella  grano  dimidio,  mane  et  vespere  sum- 
tum,  brevi  restituit  gustum  et  cupiditatem  cibi  natu- 
ralem. 


CAP.  LV II. 

De  lipothymia  3 sive  defectione  animae. 

.Defectio  animae  est  mors  brevis;  et  saepe  accedit 
lumbricis  in  puerili  aetate , et  tussi  conyulsivae  in 
adultis.  Eidem  opportuni  sunt  paralytici  et  epile- 
ptici, hypochondriaci,  et  hystericae,  atque  praegnan- 
tes. Febres  interdum  ab  hac  incipiunt.  Feminae  au- 
tem ei  multo  subjectiores  sunt,  quam  viri.  Nonnul- 
los ex  improviso  invadit;  in  aliis  accessionem  ante- 
cedunt dolores,  palpitationes,  sensus  plenitudinis  a 
ventriculo  ad  caput  ascendens,  caligines,  scintillulae, 
aut  flammulae  ob  oculos,  distensiones  et  dolores  visce- 
rum, vertigo,  sudores  gelidi,  tremores,  inflatio,  et  ru- 
ctus crebri. 

Oui  diutius  pedibus  insistunt,  maxime  post  exer- 
citationem , tergo  obverso  igni  luculento ; quive  ge- 
nibus nituntur ; qui  res  injucundas  contemplantur,  aut 
olfaciunt;  hi  omnes,  quamvis  integrae  valetudinis, 
non  raro  concidunt  et  animo  linquuntur.  Proprium 
fere  est  epilepticorum,  ut  mane  expergiscentes  fiant 
intermortui  et  exanimati. 

Interdum  usu  venit,  ut  idem  saepius  animo  lin- 
quatur, brevibus  interpositis  spatiis.  Sunt  qui  vo- 
mendo ad  se  redeunt,  vel  dejiciendo,  vel  eructando, 
quique  ad  breve  tempus  queruntur  vertigines:  alii 
quamprimum  resipiscant,  omnino  recte  valent. 

Remedia  exinanientia  cujuscuncpie  generis  nocent 
iis,  qui  obnoxii  sunt  huic  affectui.  Lavatio  frigida 
profuit,  ubi  nullus  alius  morbus  fuerit  praeter  ani- 
mae defectionem:  quodsi  initium  habuerit  ab  alio 
morbo,  hoc  sanato  ipsa  finietur.  Raro  fit,  ut  anima 
diutius  deficiat,  et  ut  aeger  sine  auxilio  se  colligere 

nequeat.  Sales  volatiles  naribus  admoti , fricationes 
corporis  per  pannos  calidos,  et  quaedam  in  alvum  in- 
fusa , utilia  erunt,  ubi  quis  diu  jaceat  intermortuus. 
Sanguinis  missio  est  prorsus  aliena. 


C A P.  L Y I II. 

De  dolore  lumborum . 

[jumbi  sunt  sedes  multorum  dolorum  a multis  di- 
versis causis  oriundorum;  iu  his  numerantur  arthritis, 
rheumatismus,  distensio  musculorum  repentina  omnis 
motus  impatiens,  quae  biduum  triduumve  perseverat, 
gonorrhoea,  profluvium  album,  calculi  atque  ulcera 
renum,  ulcera  uteri,  graviditas,  et  instans  abortus. 
Cognovi  quendam  dolore  hujus  partis  quinquaginta 
annos  vexatum;  verum  hic  longus  dolor  non  erat  ad- 
modum saevus.  Aliam  curavi,  quam  dolor  atrox  lum- 
borum cruciaverat  integrum  septennium,  inotu  adeo 
auctus,  ut  aegra  toto  hoc  tempore  vix  unquam  curru 
vehi  sustineret,  et  saepe  non  sine  summo  cruciatu  ex 
uno  conclavi  in  vicinum  portaretur.  Natura  hujus 
mali  in  obscuro  erat:  nullum  enim  vitium  tactui  aut 
oculis  patebat;  neque  causa  ejus  detegi  potuit  vel  ex 
partium  vicinarum  perturbatione,  vel  ex  effectu  me- 
dicamentorum, quae  adhibita  fuerant.  Haec  aegra 
tandem  convaluit. 

Auxilia  hujus  doloris  sunt  vel  quae  conveniunt 
morbo,  a quo  dolor  pendet,  vel  quae  supra  propo- 
sita sunt  in  capite,  quod  inscribitur  de  dolore . 


CAP.  LIX. 

De  lumbricis. 

I^raeter  ascarides  1 , et  lumbricos  teretes,  et  duas 
species  lumbricorum  latorum,  alia  fortasse  animalcula 
sunt,  quae,  cum  cibis  in  ventriculum  demissa,  vivere 
intus  in  corpore  et  genus  suum  multiplicare  possunt. 


1 De  his  dictum  est  cap.  10. 

Mala,  quae  ex  his  oriuntur,  quaeque  his  expul- 
sis finiuntur,  sunt  dolores  capitis,  vertigo,  torpor, 
somnia  tumultuosa , somnus  terrore  et  clamore  ab- 
ruptus, distensiones  nervorum,  febricula,  sitis,  pal- 
lor, sapor  malus  in  ore,  anima  foetida,  tussis , spi- 
ritus angustus,  prurigo  nasi,  dolores  ventriculi,  nausea, 
fastidium  , cupiditas  cibi  nimia , macies , tenesmus, 
prurigo  ani  vespere,  postremo  pelliculae  et  mucus 
dejectus. 

Taeniae,  seu  lumbrici  lati,  gravissima  damna 
corpori  afferunt : teretes  et  ascarides  interdum  late- 
rent vix  suspecti,  nisi  foret  ani  prurigo,  et  nisi  ster- 
core ipsi  reperirentur.  Taeniam  vidi  quatuor  ulnas 
longam,  quae  ex  alvo  expulsa  erat.  Lumbricus  cu- 
curbitinus videtur  esse  multorum  series,  quorum  unus 
a reliquis  disjunctus  interdum  vivus  prodit.  Lumbrici 
teretes  usque  in  os  ascenderunt;  atque  etiam  vixe- 
runt biduum  triduumve  postquam  exiissent.  In  duo- 
bus , quos  vidi,  aegris,  locus  erat  suspicando  lum- 
bricum cucurbitinum  intulisse  accessiones  epilepticas, 
inaniam  et  fatuitatem. 

Molestum  est  quod  remedia  innumerabilia  contra 
lumbricos  circumferuntur;  quod  quidem  documento 
est , nullum  nobis  cognitum  esse , cui  certo  confidere 
possimus.  Oleum  terebinthinae  rectificatum,  aqua  in 
qua  folia  nicotianae  decocta  sunt,  et  mercurialia,  certo 
sunt  exitio  plerisque  animalibus,  quae  extra  corpus 
sunt;  tamen  eadem  in  alvum  infusa  nihil  prorsus  pro- 
fecerunt ad  ascarides;  quas,  uti  reliquos  intestinorum 
vermes,  mucus  copiosus,  quo  circumdantur,  praestare 
videtur  a vi  quorumcunque  medicamentorum  securas. 
Quamobrem,  donec  certius  remedium  adversus  lum- 
bricos inventum  fuerit,  nihil  magis  juvabit,  quam 
quae  leniter  alvum  solvunt,  et  facile  feruntur,  et  tuto 
sumi  possunt  diutius.  Auxilio  erunt  amara  quoque, 
vel  cum  his  mista,  vel  interpositis  spatiis  data,  non 
tam  quia  nocent  lumbricis,  quam  quod  ventriculi  et 
intestinorum  vires  sustinent.  Aquae  libra,  cui  ad- 
jectum fuit  salis  marini  quantum  in  aqua  dissolvi  maxi- 
mum potuit,  ad  lumbricos  expellendos  semel  atque 
iterum  fuit  efficacissima  *. 

1 Vide  Medical  Transaction*,  vol.  I.  54. 

C A P.  LX. 

De  glandulis  lymphaticis. 

Emplastra  cantharidis  solent  tumefacere  glandulas 
lymphaticas  vicinas  parti,  cui  admota  sunt;  qui  tu- 
mor plerumque  brevi  subsidit.  Semel  tamen  brachium 
universum  ex  hac  causa  tumere  diutius  perstitit.  Hu- 
jusmodi emplastrum  capiti  admotum  in  non  paucis 
aegris  adeo  impedivit  lymphae  cursum,  ut  frons  tota 
in  tumorem  ingentem  assurrexerit  biduum  manentem  ; 
qui  deiiule  sensim  descendit  in  genas,  mentum,  et  col- 
lum, priusquam  ex  toto  desineret. 

In  vetula , quae  valetudinis  erat  ceteroquin  non 
incommodae,  et  cujus  mammae  nullo  morbo  tentaban- 
tur,  lymphaticae  glandulae  in  axilla  coeperunt  tu- 
mere, et  deinceps  brachium  universum  et  manus  in 
immensum  tumuerunt;  tamen  nullum  impressi  digiti 
vestigium  servabant : ipsa  vero  ex  hoc  casu  brevi 
mortua  est.  Item  juvenis  cujusdam  caput  pectusque 
iu  magnam  molem  attollebantur,  digito  non  ceden- 
tem; venae  pectoris  inflatae  erant;  maxillae  dolebant, 
vigilia  erat,  et  spirandi  difficultas;  vix  sustinebat  ja- 
cere, et  post  paucos  menses  extinctus  est. 


C A P.  L X I. 

De  mammis. 

¥ Jac  non  cessavit  mammam  alteram,  vel  ntrainque 
implere  per  menses  quatuor,  quinque,  sex,  septem, 
atque  etiam  annum  integrum,  postquam  infantes  re- 
moti fuerant.  Quaedam  nutrix  incidit  in  variolas,  et 
cum  morbus  ad  summum  pervenisset,  lac  mammas 
destituit;  variolis  autem  inclinatis,  lac  brevi  ubertim 
restitutum  est.  Feminae  quadragenariae  mammae 
coeperunt  tumere,  et  mox  lacte  impletae  sunt,  quod 
per  tres  menses  exstillabat;  protinus  vero  ut  lac  in 
mammas  fluere  desiisset,  mulier  haec  e viro  suo  con- 
cepit, qua  per  sex  annos  gravida  non  fuerat. 

Saepe  fit  in  puerperis,  et  interdum  in  aliis,  ut 
mammae  inflammentur,  et  suppurent,  et  late  exulce- 

rentur.  Cutis  et  membrana  adiposa  sunt  sedes  hujus 
affectus,  qui  brevi  et  facile  sanatur,  et  prorsus  di- 
yersus  est  ab  illo,  in  quo  glandulae  fiunt  scirrhosae, 
et  spectant  ad  carcinoma. 

Mammae  intentae,  cum  exiguo  vel  nullo  dolore, 
accedunt  graviditati,  et  menstruis  fluentibus,  aut  sup- 
|>ressis,  aut  aliter  inordinatis.  Interdum  quoque  do- 
lent mammae  cum  exiguo  yel  nullo  tumore  , qui  do- 
lor, quamvis  diutius  maneat,  tamen  nullius  est  mo- 
menti, dummodo  nulla  fuerint  tubercula.  Ictus  levis 
excitavit  hujusmodi  dolorem,  qui  deinde  perseveravit 
decennium  sine  quovis  alio  malo.  In  non  paucis  ac- 
cessit dolor  sine  quavis  manifesta  causa;  et  interdum 
post  aunos  duodecim  sua  sponte  finitus  est.  Viden- 
dum est,  ne  dolor  exasperetur  vestibus  nimis  arcte 
mammas  constringentibus;  et  interea  ut  alvus  satis 
tenera  servetur. 

Destillatio  seri  vel  flavi  vel  cruenti  excepta  fuit 
carcinomate  mammae:  verum  hoc  non  est  perpetuum: 
nam  humor  exiguus,  aut  etiam  sanguis,  multos  an- 
nos perstitit  exire,  et  simul  papilla  intus  retracta  est, 
sine  quovis  malo  subsequente.  Scirrhus , seu  tuber- 
culum durum,  utcunque  minutum,  non  sine  metu  in 
mamma  percipitur:  nunquam  enim  novi  carcinoma, 
quod  non  ab  hoc  inceperit.  Tamen  contigit  aliquando 
scirrhus  sine  carcinomate  subsequente,  maxime  ubi 
nullus  fuerit  dolor,  aut  tumor,  aut  destillatio  e pa- 
pilla. Saepe  enim  tuberculum  casu  deprehensum  est, 
et  forsitan  diu  latuerat  in  mamma,  quae  ceteroquin 
prorsus  sana  erat.  Quamdiu  scirrhus  neque  dolet,  ne- 
que augetur,  praestat  abstinere  ab  omnibus  extrinse- 
cus remediis,  neque  juvabit  calore  praeter  consuetu- 
dinem mammam  fovere.  Medicamenta  quoque  intus 
data  supervacua  sunt;  sed  a victu  salubri  et  mode- 
rato unicum  praesidium  petendum  est.  Tumor  mam- 
mae scirrhosus  interdum  ultro  subsidit;  quod  plus  se- 
mel vidi.  In  quadam  muliere  ea  erat  scirrhi  conditio, 
ut  futuri  carcinomatis  metum  incuteret;  itaque  re 
probe  perpensa  praestabilius  visum  est  eum  excidere: 
nescio  quo  casu  interveniente,  mora  aliqua  facta  est, 
et  tumor  aliquantum  minui  et  mollescere  coepit;  ne- 
que profecto  cessavit,  donec  penitus  consumtus  est. 
Perpaucis  vero  contigit  esse  tam  felicibus;  quamquam 
scirrhus  mammae  in  multos  annos  non  raro  tumore 

ac  dolore  vacet,  maxime  ubi  natus  est  ante  aetatis 
anuum  trigesimum.  Circa  annum  quadragesimum,  aut 
serius,  tubercula  dura  frequentissime  oriuntur  in 
mammis,  et  plerumque  non  sine  periculo.  Meinini 
tamen  glandulam  mammae  in  septuagenaria  induruisse 
in  scirrhum,  qui  neque  dolebat,  neque  ullo  modo  mo- 
lestus erat,  nec  videbatur  quicquam  habere  commune 
cum  morbo,  qui  finem  vitae  attulit.  Binos  curavi  vi- 
ros, in  quorum  mammis  scirrhus  factus  est,  prorsus 
similis  illius,  quem  inter  mulieres  quotidie  videmus. 
Alteri  horum  mamma  fieri  coepit  carcinomatosa , et 
prospere  abscissa  est. 

Cum  tumor  hujus  partis  durus  coeperit  pungenti- 
bus doloribus  urgeri  et  crescere  (quo  quidem  statu 
multos  annos  permanere  potest,  priusquam  exulcere- 
tur) , medicamenta  et  extrinsecus  et  intus  multa  ad- 
hibita sunt,  ut  malum  cohiberent  et  tandem  solve- 
rent. Yerum  in  his  omnibus,  meo  judicio,  parum  aut 
nihil  opis  fuit , vel  ad  dolorem  leniendum,  vel  ad 
solvendum  tumorem.  Tamen  in  una  atque  altera 
succus  cicutae  aliquid  profecisse  existimatus  est. 

J)uodsi  concedamus  cicutam  his  aegris  interdum  pro- 
iiisse;  at  procul  dubio  spem  medicorum  toties  fefellit, 
ut  nequaquam  operae  pretium  fuerit  in  ejus  usu  diu 
persistere,  et  sinere  ut  multum  pretiosissimi  istius 
temporis  frustra  abeat,  postquam  tumor  spectaverit 
ad  exulcerationem.  Hoc  enim  est  tempus  opportunis- 
simum ad  excidendum  tuberculum  adhuc  modicum, 
quod  proinde  fiet  sine  multo  dolore,  et  cum  magna 
spe  vulnus  facile  sanandi ; praesertim  ubi , mamma 
nondum  graviter  affecta  , valetudo  corporis  vix  aut 
ne  vix  laesa  fuerit.  Ubi  morbus  est  sanabilis,  nisi 
me  omnia  fallunt,  hoc  erit  praesentissimmn  auxilium. 
Quodsi  malum  intra  mammam  sese  non  continuerit, 
verum  totus  corporis  habitus  affectus  sit,  haud  tamen 
crediderim  morbum  vel  citius,  vel  certius,  vel  ma- 
jore cum  dolore  in  mortem  desiturum  esse,  propterea 
quod  hoc  remedium*,  quod  unum  supererat,  tentatum 
fuerit. 

Sin  aegrotae  timiditas  non  sinit  scirrhum  tempe- 
stive excidi : vel  si  ob  moram  factam  in  experiendis 
remediis  magni  nominis  et  nullarum  virium  mor- 
bus spatium  habuerit  ad  occupandam  mammam  uni- 
versam , cum  exulceratione , et  doloribus  mammae 

ipsius,  tmn  relicjui  corporis ; si  febris  hectica  sit?  ma- 
cies, fastidium,  debilitas;  ad  quod  malorum  fastigium 
modo  paucis  annis , modo  intra  paucos  menses  per- 
venitur; sic  aegrotantem  salus  ipsa,  si  cnperet,  ser- 
vare vix  posset.  I11  re  tamen  tam  deplorata  non  est 
prorsus  desperandum,  modo  scirrhi  axillam  non  adeo 
occupaverint,  ut  excidi  non  possint:  tempus  admo- 
vendi scalpelli  tantum  non  praeteriit:  nam  ex  his 
periculis  aegram  ad  chirurgi  auxilium  prospere  cou- 
fugisse  novi.  Non  dissimulandum  est  scalpellum  tam 
sero  invocatum  plerumque  esse  supervacuum;  cum 
saepe  vulnus  vel  nunquam  consanescat,  vel  postquam 
consanuerit,  novi  scirrhi  nascantur.  Nihilominus  do- 
lor abscindendae  mammae  pensabitur  emolumento, 
quod  et  ipsa  et  assistentes  capient,  sublata  tam  putri 
carne. 

Ubi  carcinoma  altas  egerit  radices  in  axilla , to- 
tumque brachium,  impedito  lymphae  cursu,  intumue- 
rit, cum  cibi  fastidio,  macie,  debilitate,  spirandi  dif- 
ficultate, et  aliis  instantis  mortis  signis , nihil  tunc 
moliri  potest  medicus,  nisi  ut  remediis  opiatis  lenia- 
tur dolor,  somnusque  inducatur,  et  ulcus  purum  ser- 
vetur. Ad  hoc  utile  erit  saepe  quotidie  ulcus  abluere 
aqua  aere,  qui  fixus  vocatur,  plena,  vel  imponere 
cataplasma  ex  radicibus  dauci  hortensis,  eodem  aere 
refertis.  Notatu  dignum  est  gradum  doloris  in  diver- 
sis aegris  esse  admodum  diversum;  in  aliis  gravissi- 
mus videtur;  in  aliis  levis,  atque  nullius  momenti. 

De  menstruis. 

Omnes  norunt , quantum  commercium  habeat  men- 
struum feminarum  profluvium  cum  valetudine.  Qui- 
libet morbus  paulo,  gravior  consuevit  perturbare  or- 
dinem hujus  profluvii;  quae  perturbatio  aut  suppres- 
sio, si  diuturnior  sit  et  sine  graviditate,  valetudi- 
nem semper  corrumpit.  Crediderim  tamen  menstrua 
inordinata  saepius  esse  effectum,  quam  causam  alio- 
rum morborum. 

Menstrua  plerumque  incipiunt  inter  duodecimum 
et  decimum  quintum  annum:  tamen  levem  sanguinis 
uterini  cursmn  quaedam  puellae  expertae  sunt  nono, 
octavo,  aut  etiam  quinto  anno.  Yerum  haec  praeco- 
cia profluvia  semel  tantum  aut  his  facta  sunt:  nun- 
quam ea  novi  singulis  mensibus  redire,  ubi  coeperint 
ante  decimum  annum.  Hujusmodi  praematurae  san- 
guinis eruptiones  nihil  nocent,  neque  ullum  reme- 
dium postulant  praeter  quietem. 

Ouamquam  menstrua  justa  tempestate  fluere  in- 
ceperint, saepe  tamen  fit,  ut  per  annum  unum  et 
alterum  inordinate  redeant,  neque  certum  circuitum, 
nec  modum  servantia.  Ubi  hoc  fit,  aut  ubi  fluere  mo- 
rantur duos  tresve  annos  post  consuetum  pubertatis 
tempus,  praestat  cunctari,  et  rem  naturae  permittere 
potius,  quam  praepropere  ad  medicinam  confugere, 
ubi  nullus  morbus  est.  Etenim  cum  jam  vires  corpo- 
ris in  dies  augeantur,  spes  est  naturae  ipsius  benefi- 
cio ea  in  ordinem  reductum  iri,  priusquam  valetudo 
coeperit  vitiari.  Quiuetiam  postquam  mulieres  ad 
aetatem  maturiorem  pervenerint,  corpus  universum 
performabitur , quoties  menstrua  sunt  multum  inordi- 
nata, leviores  tamen  horum  errores,  nimirum  ubi 
paucos  dies  vel  serius  vel  ocyus  proveniunt,  parum 
aut  nihil  officiunt  sanitati. 

Corporis  interdum  iste  habitus  est,  ut  non  solum 
abortus,  partusque  crebri  et  difficiles,  sed  etiam  ter- 
ror, animi  angor  et  lenis  exercitatio  immodicas  san- 
guinis uterini  profusiones  faciant;  quas  etiam  secuti 
sunt  dolores  graves  in  capite,  dorso  et  visceribus,  et 
summa  debilitas.  Interdum  quoque  sine  quavis  causa 
manifesta,  menstrua  modum  consuetum  excedunt,  vel 
quod  nimis  saepe  redeant,  vel  quod  diutius  aut  co- 
piosius ferantur.  Hujus  generis  profusiones  menses 
aliquot  perseverarunt,  vel  etiam  tantae  fuerunt,  ut  de 
vita  ipsa  metui  coeptum  sit.  Yerum,  praeterquam  in 
gravidis  aut  parturientibus,  plerumque  plus  terroris 
quam  periculi  injiciunt.  Etenim  inter  innumeras  fe- 
minas, quas  profluvio  uterino  laborantes  vidi,  binas 
tantummodo  memini,  quibus,  licet  non  essent  prae- 
gnantes, sanguis  cohiberi  non  potuit,  donec  vita  cum 
eo  effluxisset. 

Menstrua  plerumque  minuuntur  inter  quadragesi- 
mum et  quinquagesimum  annum,  et  interdum  permea- 

sem  unum  aut  alterum  prorsus  desiderantur ; cum  vero 
ad  hunc  modum  inordinata  fuerint  in  annum  aut  bien- 
nium, tandem  ex  toto  desinunt.  Haec  fere  est  norma 
naturalis,  ad  quam  sanguis  uterinus  demum  subsistit. 
Attamen  interdum  fit,  ut  menstrua  et  saepius  et  abun- 
dantius fluant  tum,  cum  prope  sunt  ad  finem : neque 
sane  alio  tempore,  si  excipiamus  graviditatem,  san- 
guinis profusiones  tantae  tamque  periculosae  ex  utero 

jj>  ^ ^ ^ 

Feminae  juniores  interdum  experiuntur  uterinum 
sanguinem  et  crebrius  justo  et  copiosius  fluentem; 
sed  multo  magis  opportunae  sunt  menstruis  parciori- 
bus, et  tardioribus,  et  suppressis. 

In  causis  menstruorum  suppressorum  numerantur 
crebrae  sanguinis  missiones,  et  terror,  et,  si  mulieres 
ipsas  audiamus,  pedes  aqua  frigida  diutius  madefacti 
menstruorum  tempore.  Post  partus  difficiles  frequens 
est  menstruorum  profusio;  interdum  tamen  ex  hoc 
casu  diu  manserunt  suppressa , maxime  si  lac  non 
desinat  in  mammas  fluere;  quod  interdum  tactum  est 
multos  menses  postquam  infans  remotus  sir,  vel  etiam 
ubi  femina  infantem  haud  omnino 
bus  aliquis,  aut  prava  uteri  conformatio,  m quibus- 
dam fortasse  fecerint  menstrua  vel  inordinata  vel 
suppressa,  maxime  in  illis,  quibus  nunquam  fluxerunt. 
Verum  saepissime  supprimi  videntur  ex  quadam  va- 
letudine antecedente,  unde  vires  vitae  deficiunt,  et 
corpus  debilitatum  exhaustumque  utero  sanguinem 
suppeditare  non  valet.  Menstrua,  quae  singulis  men- 
sibus redire  consueverunt,  si  febris  incidat,  fere  sem- 
per  supprimuntur.  Quae  etiam  phthisi  pulmonum  oc- 
cupantur, per  aliquot  menses  antequam  moriantur, 
nullum  sanguinem  ex  utero  effundunt. 

Suppi  casis  men&.rb.o,  ...»i  ni  tn;  an.o  v - .uur- 
bis  pendeat,  oriuntur  dolores  et  pondus  capitis,  ver- 
tigo, pallida  et  simul  tumidior  facies,  inflatio,  nausea, 
fastidium,  cruditas,  dolores  ventriculi  et  viscerum, 
graviditatem  mentientes , dolores  pectoris,  lateris, 
dorsi  et  genuum,  tumores  crurum,  macies , torpor, 
subiti  calores,  lassitudo,  animae  defectio,  tristitia,  at- 
que mala  hysterica  omnis  generis.  Interdum  proflu- 
vium album  vice  menstruorum  functum  est,  singulis 
mensibes  constantissime  rediens;  interdum  quoque, 
sed  multo  rarius,  sanguis  vomitur,  vel  a naribus  de- 


152  De  morborum  historia  et  curatione . 

stillat,  et  menstruum  circuitum  servat.  Steriles  sunt, 
quibus  menstrua  nulla  proveniunt : quaedam  tamen 
concepit,  quae  bis  tantum  in  anno  menstruis  pur- 
gabatur. 

Quamquam  sanguis  uterinus  justum  modum  ser- 
vet, et  ordinate  revertatur,  tantus  tamen  interdum 
dolor  est,  quantus  nullo  alio  menstruorum  vitio  exci- 
tatur; verum  adversa  valetudo  inde  non  contingit. 
Hic  dolor  primo  die  plerumque  accedit,  et  nonnun- 
quam  intra  sex  horas  finitur;  adeo  autem  saevus  est, 
ut  mulier  e lecto  surgere  prorsus  non  possit.  Bis 
terve  novi  illum  non  ante  secundum  diem  invadere. 
Quandam  stranguria  ultimo  seni  per  die  vexabat.  Do- 
lores capitis,  artuum,  lumborum,  ventriculi  et  mamma- 
rum (quae  hoc  tempore  tument),  cum  nausea,  tenes- 
mo, et  omnigenis  malis  hystericis,  nonnullas  mulie- 
res exercent  per  totum  menstruorum  tempus. 

Menstrua  plerumque  inter  quadragesimum  et  quin- 
quagesimum annum  desinunt.  In  paucis  id  factura 
est  ante  annum  quadragesimum;  in  una  vero  ante  tri- 
gesimum ; neque  exitus  hic  intempestivus  impediit, 
quominus  valetudo  bona  esset  usque  ad  senectutem. 
Nonnullae  perrexerunt  menstruis  purgari  usque  ad 
annum  sexagesimum.  Menstrua  facta  sunt  inordinata 
modo  paucos  menses,  modo  aliquot  annos,  antequam 
ex  toto  desierunt.  Atque  etiam  postquam  conquieve- 
rint tres  aut  quatuor  annos,  de  integro  fluere  coepe- 
runt. Corpus  tum,  cum  menstrua  parant  in  perpe- 
tuum abire,  majorem  in  modum  videbatur  laborare, 
et  minus  valet  morbos  aut  veteres  cohibere,  aut  de- 
pellere novos:  qui  proinde  hoc  tempore  praecipue  in- 
gravescunt, curatuque  difficillimi  sunt.  Itaque  arthri- 
tis, et  mania,  et  cutis  vitia  quae  diu  latuerant,  hanc 
nacta  occasionem,  de  valetudine  jam  infirma  facile 
triumphant,  et  stabile  imperium  constituunt. 

Credibile  est  menstrua  in  plerisque  feminis  sic 
exarescere,  ut  neque  alantur  neque  gignantur  qui- 
vis alfectus,  qui  medicinae  opem  postulent.  Attamen 
quaedam  haud  pauca  mala  experiuntur,  dum  natura 
molitur  hanc  insignem  corporis  muliebris  mutatio- 
nem. Etenim  sanguinis  ex  utero  profusiones  nimiae 
non  alio  tempore  magis  exercent;  et,  quamquam  non 
sint  illico  mortiferae,  tamen  semper  terrent;  quin  in- 
tulerunt tumorem  hydropicum  crurum,  aut  abdomi- 

ilis,  aut  corporis  universi,  et  conquassatam  valetu- 
dinem; e quibus  malis  mulieres  seinper  aegre,  in- 
terdum nunquam  emergunt.  Neque  raro  accidit,  ut 
cum  his  profluvium  album  conspiret  ad  vires  exhau- 
riendas. Denique  tantam  debilitatem  veternus,  tor- 
pores et  resolutiones  secutae  sunt.  Distensiones 
quoque  membrorum  et  vagi  dolores  hoc  potissimum 
tempore  molesti  esse  solent;  nescio  an  tum  praecipue 
cum  multus  sanguis  effusus  est:  nam  eadem  mala  ex 
aliis  sanguinis  profusionibus  oriuntur.  Ad  haec  saepe 
accedunt  vertigo,  et  spirandi  difficultas,  et  tota  co- 
hors hystericorum  affectuum.  Sed  nulla  corporis  pars 
magis  laborat  in  iis,  quae  incipiunt  fieri  vetulae, 
quam  intestina , quae  tunc  saepe  affliguntur  dolori- 
bus, nausea,  fastidio,  artiore,  inflatione,  sensu  ple- 
nitudinis , tenesmo  et  haemorrhoidibus.  Postremo 
crura  inflammationi  et  malis  ulceribus  opportuna  sunt. 
Minime  mirum  est,  nonnullas  tot  tantisque  lnisenis 
fractas  succumbere:  verumtamen  aliae,  postquam  pau- 
cos annos  cum  pessimis  ex  his  malis  conflictatae  sint, 
feliciter  assurrexerunt,  et  in  integram  sanitatem  re- 
stitutae sunt,  Quae,  menstruis  in  perpetuum  finitis, 
aut  liberae  fuerunt  ab  his  malis,  aut  ea  superarunt, 
nescio  an  non  valetudinem  firmiorem  habeant  et  diu- 
tius supersint  quam  viri,  qui  ejusdem  sunt  aetatis. 

Postquam  menstrua  tempore  consueto  defecerint, 
et  per  aliquot  annos  substiterint,  ex  insperato  quas- 
dam feminas  reviserunt  sexagesimo,  septuagesimo, 
atque  etiam  octogesimo  anno;  nimirum,  ubi  conquie- 
vissent vigin ti  vel  triginta  annos.  Interdum  quoque 
singulis  mensibus  repetiverunt.  Plerumque  vero  haec 
intempestiva  profluvia  neque  ordinate  revertuntur, 
neque  modum  ullum  servant,  et  nonnunquam  cum 
profluvio  albo  contingunt.  Uterina  purgatio  praeter 
sortem  senectae  postliminio  rediens , perseveravit 
septem  annos,  integra,  ut  visum  est,  valetudine.  Ve- 
rum non  raro  initium  habuit  ab  ipsius  uteri  vitio.  01 
hujusmodi  profluvio  accedant  dolores  graves  circa  os 
pubis,  coxas  et  lumbos;  et  in  ejus  decessionibus, 
mati  odoris  humor,  coloratusque  destillet?  justa  erit 
suspicio  ulceris  uteri , quod  mox  fiet  insanabile  car- 
cinoma. 

Ubi  sanguis  oritur  a secundis  vel  fetu  uterum 
distendentibus , et  impedientibus  ne  venae  collapsae 

cursum  ejus  cohibeant;  tunc  illud,  quicquid  sit  in 
utero  inclusum,  ante  omnia  ocyssime  extrahendum 
est.  At  si  nihil  hujusmodi  fuerit , quies  imperanda 
est,  cavendumque  a calore  ignis,  aut  cibis  potioni- 
busve  qualibuscunque  calefacientibus;  alvus  tenera 
servanda  est;  et  saepe  sorbillanda  sunt  quae  habent 
succum  limonum,  vel  acidum  vitriolicum.  Syrupi 
papaperis  albi  drachmae  duae  aut  plures  multum 
saepe  conferent  ad  levandam  jactationem  et  sollici- 
tudinem, quae  morbum  haud  mediocriter  augent.  Cor- 
tex peruviauus  praecipuum  locum  obtinuit  inter  re- 
media, quae  contra  hos  affectus  prosunt;  item  alu- 
men, et  gallae  quercus,  aut  cortex  ejusdem,  modo 
cum  cortice  peruviano  modo  sine  illo,  dantur.  >Si 
profecto  id  persuasum  haberem,  famam  horum  me- 
dicamentorum ab  usu  natam  esse ; nihil  morarer,  quic- 
quid ratio,  utcunque  speciosa,  contra  ostenderet:  ve- 
rum si  ideo  nobis  commendata  fuerint,  quia  sensuum 
judicio  habent  facultatem  adstringendi;  jure  potest  du- 
bitari au  ex  ista  facultate  sperandum  sit  sanguinem 
cohiberi  posse,  cum  ad  ipsum  locum  pertingere  ne- 
queunt, donec  multorum  humorum  copia  mista  fue- 
rint ac  diluta.  At  qualis  demum  illis  restabit  adstrin- 
gendi vis,  cum  medicamenta  ipsa,  contrita  atque  im- 
posita super  vulnusculum  ab  hirudine  factum , san- 
guinis cursum  sistere  vix  valent ! Crediderim  parum 
auxilii  esse  in  sanguinis  missione,  ob  rationes  alio 
loco  allatas  1.  Scrupulus  aluminis  saepe  tuto  datus 
fuit  quotidie : memini  tamen  me  vidisse  quinquagena- 
riam, cujus  venter  et  naturalia,  ut  audivi,  admo- 
dum intumuerant,  adeo  ut  vagina  fere  clauderetur; 
idque,  ut  ipsa  suspicabatur,  propterea  quod  ad  san- 
guinem uterinum  cohibendum  semiscrupulus  aluminis 
quotidie  suintus  fuerat:  verius  forsitan  ad  adversam 
suam  et  conquassatam  valetudinem,  quam  ad  alumen 
tumor  esset  referendus.  Cerussae  acetatae  grana  qua- 
tuor  sanguinis  uterini  profusionem  intra  quatuor  ho- 
ras suppresserunt  in  femina,  quam  ipse  postea  cu- 
ravi colica  saturnina  vehemente  ac  diuturna  afflictam: 
propter  quem  certissimam  plumbi  effectum,  omnes  ab 
ejus  usu  abhorrere  debent.  Alteri  menstruis  nimii9 
laboranti  datae  fuerant  tincturae  saturninae  guttae 

1 Medical  Transactions , vol.  11.  qu.  4. 

triginta,  quae  mox  eadem  colica,  verum  miriori,  tor- 
queri coepit,  et  diu  male  habuit.  Iu  haud  paucis 
aquae  chalybeatae  profluvium  auxerunt:  idem  fece- 
runt flores  chamaemeli;  atque  etiam,  quod  non  puta- 
vissem, in  lecto  conquiescere. 

Morbus  huic  contrarius,  nimirum  ubi  menstrua 
aut  parciora  sunt,  aut  ex  toto  sujvpressa,  initium  saepe 
habet  ex  aliis  morbis , quorum  remedia  huic  quoque 
vitio  optime  medebuntur.  Yerum  ubi  nulla  alia  ad- 
versa valetudo  est , quam  quae  ex  menstruis  fit  par- 
cioribus aut  subsistentibus,  ibi  veterum  medicorum 
et  recentiorum  experientia  praecepit  uti  medicamen- 
tis acrioribus,  amaris  et  aloeticis,  quorum  composi- 
tiones in  omnibus  medicinae  libris  reperiuntur.  Radix, 
hellebori  nigri  facultatem  movendi  menstrua  sibi  vin- 
dicavit, quam  tamen  nullo  satis  firmo  argumento  usus 
mihi  confirmavit.  Nullus  autem  dubito,  quin  flores 
chamaemeli  in  nonnullis  feminis,  quamquam  perpau- 
cis, menstrua  ciere  valeant.  Etenim  plus  semel  novi 
flores  hos  intus  datos  sanguinem  ex  utero , utcunque 
alieno  tempore,  certissime  elicuisse.  Lavatio  tepida, 
pedes  in  tepidam  demissi,  et  vapor  aquae  calidae  na- 
turalibus exceptus  per  horam  quotidie , menstruas 
purgationes  haerentes  interdum  expedierunt;  easdem 
quoque  movit  electrificatio.  Dolendum  autem  _ est 
menstrua  tarda,  parca,  aut  suppressa,  his  omnibus 
auxiliis  saepenmnero  parum  respondisse. 

Dolores,  qui  menstruis  instantibus,  vel  fluenti- 
bus, oriuntur,  tuto  leniuntur  opio.  Itaque  mulieres, 
quae  illis  opportunae  sunt,  debent  semper  in  promtn 
habere  semigranum  vel  granum  opii,  sumendum  pro- 
tinus ut  dolor  ingruat,  et,  si  opus  fuerit,  semel  aut 
bis,  interposita  semihora,  repetendum.  Neque  opium 
hoc  modo  datum  purgationem  istam  cohibuit,  aut  om- 
nino perturbavit,  tjuodsi  a stomacho  aegre  fertur, 
commode  infunditur  in  alvum.  Quinetiam  tinctura 
opii  ventri  illita  vi  anodyna  non  fuit  destituta.  La- 
vatio tepida,  et  vapor  aquae  calidae  naturalibus  ex- 
ceptus per  paucos  dies  ante  menstruorum  accessionem, 
non  contemnendo  fuerunt  auxilio;  nec  non  utiles  fue- 
runt aquae  Bathonicae. 

Siquidem  menstrua  justa  aetate  deficiant  et  tan- 
dem ex  toto  cessent,  atque  interea  mulier  commode 
valeat,  ab  omni  malo  graviore  libera,  nihil  opus  erit 

medicina.  Plerumque  sane  natura  satis  opis  in  se 
habet  ad  sanguinem  uterinum,  ubi  tempus  fuerit, 
amovendum,  sine  ullo  tumultu,  qui  alienum  auxilium 
postulet.  Nemini  vero  in  hoc  casu  nocebit  ventrem 
servare  teneriorem , sumto  identidem  medicamento 
aliquo  leniter  purgante.  Quodsi  quam  menstrua  ex 
improviso  deserant,  et  vel  ob  hanc,  vel  ob  aliam 
quamlibet  causam  eo  tempore  invadant  dolores  ca- 
pitis, vertigo,  lethargus,  vel  torpores  et  sensus  gra- 
vitatis, oportebit  sanguinis  sex  uncias  detrahere  per 
cucurbitulas  super  scapulas  singulis  mensibus  impo- 
sitas, quamdiu  haec  mala  perseverent.  Aliis  morbis, 
si  qui  forte  inciderint,  propria  sua  remedia  sunt  ad- 
hibenda. In  malo  corporis  habitu,  ubi  verenda  sunt 
aut  cutis  vitia,  aut  carcinoma,  vel  resolutiones,  utile 
erit  ulcus,  in  aliis  id  tuto  potest  omitti. 

Vetulas  interdum  revisit  menstrua  purgatio,  post- 
quam diutius  finita  esset ; et  est  vel  nimis  profusa, 
vel  signum  ulceris  aut  carcinomatis  in  utero;  qui- 
bus malis  auxilia,  quae  supra  exposui,  sunt  admo- 
venda. Quodsi  menstrua  consueto  tempore  deficien* 
tia,  et  multos  annos  intermissa,  coeperint  renovari, 
circuitumque  certum  servent,  et  non  inordinata  sint, 
res  tota  naturae  permittenda  est,  nullis  medicamentis 
interpellatae. 


* C A P.  LXIII. 

De  morbillis . 

C^ollecturo  mihi  quae  de  morbillis  annotaveram,  in 
animo  est,  primum  tradere  historiam  cujusdam  aegrae, 
quae  lioc  morbo  maxime  germano  laborabat,  et  in 
qua  propter  cutis  pulchritudinem  licebat  ruboris  et 
macularum  accessionem  decessionemque  accurate  no- 
tare; deinde  recensebo  varietates,  quae  in  aliis  bene 
multis  aegris  observatae  sunt. 

Die  primo.  Aegra  hodie  coepit  leviter  inhorre- 
scere; cibi  cupiditas  minor  erat,  non  sine  quadam 
nausea;  pulsus  erat  concitatus j dolores  quoque  vagi 
erant,  sitis  nonnulla,  tussis  arida;  nulla  autem  ster- 

nuta  menta  , nullae  lacrymae  , nullus  palpebrarum 

rubor.  ... 

Die  secundo.  Ajunt  noctem  fuisse  mediocriter 
tranquillam.  Fastidium  cibi  manet;  pulsus  idem  ac 
heri,  atque  etiam  tussis. 

Die  tertio.  Nihil  fere  novi. 

Die  quarto.  Maculae  dilute  rubentes  manifestae 
sunt  infra  mentum.  Febris,  jactatio  et  fastidium 
augentur.  Tussis  haud  pejor.  Oculi  minus  impatien- 
tes lucis.  Yolnitus  nullus.  Facies  ardet  et  praeter 
consuetudinem  rubet. 

Die  quinto.  Maculae  subrubrae  rarae  in  mento 
et  facie,  multo  autem  magis  rubrae  in  collo  et  pectore. 
Figura  macularum  nequaquam  certa  est  et  definita. 
Febris  et  tussis  manent.  Nullae  adhuc  sunt  notae 
morbi  in  brachiis  et  inanibus. 

Die  sexto.  Maculae  faciei  paululum  super  cutem 
eminent,  sic  ut  tactu  aspretudo  levis  sentiatur.  Hae 
maculae  constant  e pluribus  pustulis  exiguis,  se- 
mine milii  minoribus.  Nunc  primum  maculae  in  bra- 
chiis conspiciuntur.  Febris,  et  jactatio,  et  morositas 
augentur.  Tussis  haud  parum  molesta  ; tamen  sine 
difficultate  spirandi.  Oculi  sunt  debiles,  et  palpebrae 
tument.  Cibi  omnes  fastidiuntur.  Vespere  omnia 
mala  exasperabantur,  non  sine  levi  spiritus  angustia. 
Maculae  faciei  vivide  rubent.  Heri  menstrua  alieno 
tempore  fluere  coeperunt,  et  manserunt  in  horas  qua- 
tuor  et  viginti.  Hodie  vena  incisa  est  cum  levatione 

morbi.  . 

Die  septimo.  Nox  hesterna  paulo  pacatior:  febris 
tamen  et  jactatio  sunt  fere  eaedem.  Maculae  in  facie 
minus  rubent.  Prurigo  cutis  accessit  satis  molesta. 

Die  octavo.  Mala  omnia  minuuutur?  et  cupiditas 
cibi  coepit  redire.  Notae  morbi  sunt  pallidiores.  Lan- 
guor et  febris  aegram  subinde  male  habent. 

Die  nono.  Nox  tranquilla  acta  est;  et  robur  cor- 
poris animique  aliquantum  instauratur.  Febris  tamen, 
et  jactatio,  et  languor  identidem  incursant;  quae  om- 
nia sanguinis  missione  levantur. 

Die  decimo.  Nox  satis  pacata.  Maculae  ex  toto 
abierunt;  et  vix  ulla  febris  indicia  restant. 

Die  undecimo.  Tussis  nondum  prorsus  conquievit» 

Die  duodecimo.  Somnus  et  cibi  cupiditas  resti- 
tuuntur. Tussis  tamen  levicula  paucos  dies  mansit, 

quae  sanguinis  missione  primum  minuta,  brevi  post- 
ea finita  est. 

Absoluta  liujus  aegrae  historia,  transibo  ad  va- 
rietates, quas  in  aliis  non  paucis  eodem  morbo  occu- 
patis observavi. 

Principio,  quibusdam  morbillosis  oculi  sunt  lacry- 
mis  sutfiisi,  et  lucis  minus  patientes,  biduuin  priusquam 
morbi  signa  in  cule  conspiciuntur;  porro  idem  acer 
humor  saepe  depluit  in  nares,  et  movet  crebra  ster- 
nutamenta. Tussis  plerumque  incipit  esse  molesta 
duos  tresve  dies  antequam  pustulae  nascuntur;  inter- 
dum dies  septem  aut  plures  praecedit,  qui  mos  erat 
hujus  morbi  anno  1753,  tura  temporis  epidemii.  Do- 
lores faucium,  capitis  et  dorsi  in  signis  morbillorum 
numerati  sunt;  et  memini  quendain  summe  excrucia- 
tum dolore  dorsi , qui  perseveravit  biduum  postquam 
pustulae  prodierant.  Nausea,  et  vomitus,  et  cibi  fasti- 
dium accesserunt  ipso  morbi  initio,  nec  multo  ante 
finem  ejus  desierunt;  hoc  tamen  rarum  est.  Nonnul- 
lis res  adeo  bene  cessit,  ut  a febre  et  ab  omnibus 
fere  malis  liberi  fuerint;  neque  se  in  morbo  esse  su- 
spicati sint,  donec  illius  notis  cutis  ruberet.  Quo  gra- 
viora fuerint  signa  antecedentia,  et  quo  diutius  man- 
serint, eo  pejor  fuit  morbus. 

Die  primo.  In  uno  atque  altero  morbilli  ipso 
primo  die  brachia  occupaverunt,  paucis  tantummodo 
horis  post  faciem  et  collum.  Cum  tamen  hoc  tam 
raro  contigerit,  fieri  potest,  ut  in  paucissimis  illis, 
quibus  hoc  oblinere  visum  est,  morbilli  revera  faciem 
opinione  diutius  occupavissent.  In  quodam  nec  tus- 
sis nec  sternutamentum  accessit,  nisi  ipso  pustula- 
rum die.  Morbillis  exeuntibus  aeger  non  levatur, 
quemadmodum  fit  in  varioiis.  In  quodain  salivae  pro- 
fluvium hoc  primo  die  factum  est,  et  biduum  perse- 
veravit, neque  aegrum  sivit  interdiu  conquiescere, 
aut  noctu  dormire;  tussis  interea  fere  cessavit,  et 
morbus  cursum  suum  confecit  sine  quolibet  signo  gra- 
viore. 

Die  secuudo.  Raro,  vel  nunquam  fit,  ut  notae 
morbillorum,  quae  secundo  die  in  brachiis  et  mani- 
bus conspici  solent,  non  ante  diem  tertium  in  his 
locis  nascantur.  Ubi  hoc  fieri  visum  est,  credide- 
rim erratum  fuisse  in  definiendo  die,  quo  coepissent 
exire.  Semel  atque  iterum  morbus  brachiis  pepercit. 

quae  per  totum  ejus  spatium  nec  maculata  fuerunt,  ne- 
que ruberunt.  Hodie  morbilli  maxime  vigent  m facie: 
mala  tamen  inde  non  levantur , sed  potius  augentur» 
Saepe  cursus  sanguinis  e naribus  hoc  tempore  accedit, 
aut  alvus  fluit,  quod,  si  non  prosit,  certe  non  est 
perniciosum.  Interdum  palpebrae  adeo  intumuerunt, 
ut  per  horas  quatuor  et  viginti  aperiri  non  potuerint. 

Die  tertio.  Pustulae  plerumque  vigent  in  alus 
partibus , in  facie  incipiunt  minui.  Nonnunquam  ta- 
men etiam  in  facie  color  macularum  nondum  mutatur. 
In  aliis  non  solum  morbi  notae,  quae  in  cute  sunt, 
sed  omnia  fere  ejus  signa  decesserunt.  Yerumtamen 
tussis  et  febris  in  plerisque  adhuc  perseverant ; et  si 
pauci  senserint  se  aliquantum  recreari,  alii  contra  ma- 
gis languerunt.  Ubi  oculi  lacrymis  abundarunt,  et 
palbebrae  multum  rubuerunt,  et  hae  et  illi  in  pristi- 
num statum  nondum  restituti  sunt.  Semel  vidi  ster- 
nutationem hoc  die  incidisse  molestissimam.  Puer 
quinquennis,  hoc  morbi  tempore  lethargicus  factus, 

die  postero  extinctus  est.  _ . 

Die  quarto.  Notae  in  omnibus  fere  raorbillosis 
fiunt  pallidiores  in  lacie;  item  in  quorunclam  brachiis 
et  pectore  : in  aliis  brachia  adhuc  Saturnine  rubent. 
In  facie  quoque  unius  et  alterius  color  rubicundus 
permansit.  (Quibus  vix  ulla  morbillorum  vestigia  su- 
persunt, ii  etiam  ceteris  in  rebus  belle,  habent : tus- 
sis vero  et  febris  illos  magis  exercent,  in  quibus  ma- 
culae nondum  pallent.  Modo  tussis  minuitur;  modo 
tussis  et  febris  admodum  urgent.  Lacrymae  nunc 
fere  subsistunt,  praeterquam  in  illis,  quorum  oculi 
vel  natura  sunt  debiliores  , vel  morbillis  majorem  in 
modum  laesi,  diu  postea  male  habent.  Sternutamenta 
in  hunc  diem  perseveraverunt,  sed  non  nisi  rarissime. 
Facies  jam  fit  furfurea  cum  prurigine,  quae  prurigo 
brevi  cutem  universam  infestat,  et  est  praecipuum 
vel  unicum  malum.  Hoc  die  menstrua  aute  consue- 
tum tempus  profluerunt. 

Die  quinto.  Rubor  macularum  admodum  dilutus 
est  et  in  facie,  et  in  brachiis;  tamen  in  quibusdam 
facile  percipitur;  in  aliis  prorsus  decessit.  Cibi  cu- 
piditas redit,  et  morbus  jam  fere  finitur.  Quo  magis 
pallent  morbillorum  notae,  eo  melius  valent  morbil- 
losi.  Tussis  in  plerisque  mitior  est,  in  quibusdam 
prorsus  conquiescit:  alios  autem  pergit  vexare  diu 

post  morbum  finitum.  Menstrua  etiam  hodie  tem- 
pore uon  suo  fluere  coeperunt. 

Die  sexto.  Morbi  vestigia  adhuc  manent  in  bra- 
chiis paucorum  aegrorum,  atque  etiam  in  facie,  non 
sine  tussi,  sternutamento,  raucitate,  et  febre.  Semel 
atque  iterum  vidi  quasdam  reliquias  macularum  etiam 
decimo  die.  Verum  hoc  sexto  die  omnes  fere  e morbo 
evaserunt,  praeter  infelices  illos,  in  quibus  febris 
circa  hoc  tempus  adeo  non  mitescit,  ut  in  horas  cre- 
scat donec  occidit.  Qui  ex  hoc  praesente  periculo 
subtrahuntur,  interdum  pulmones  in  tantum  afflictos 
habent,  ut  tussi  diu  fatigati  in  tabem  tandem  incidant. 
Oculorum  debilitas,  palpebrarum  inflammationes,  tu- 
mores glandularum,  atque  alia  strumae  signa,  mor- 
billos interdum  secuta  sunt.  Incertum  morbilline  ea 
mala  genuerint,  an  semina  eorum,  quae  diu  in  cor- 
pore latuerunt,  hac  data  occasione  exierint.  Fieri 
etiam  potest,  ut  struma  hoc  praecipue  tempore  ma- 
nifesta , ad  alias  prorsus  causas  referri  debeat,  et, 
quamvis  non  fuissent  morbilli,  hominem  nihilo  secius 
occupavisset. 

Sanguinem  nullo  non  die  morbillorum  detrahere 
licet;  et  ubi  aeger  vehementius  laborat,  semper  ju- 
vit, tum  maxime  ubi  accesserit  spirandi  difficultas, 
cui  morbillosi  per  totum  morbum  subjectiores  sunt. 
In  sanguinis  autem  missione,  et  istis  remediis,  quae 
propria  sunt  malorum  huic  febri  cum  omnibus  aliis 
communium,  tota  morbillorum  curatio  continetur. 
Menstrua  fiueutia  impedire  non  debent,  quo  minus 
vena  incidatur,  modo  tussis  et  spirandi  difficultas  ur- 
geant. In  inedia  muliebri  purgatione  sanguinem  tuto 
detractum  vidi,  sed  inflammato  pulmone,  spirituque 
intercluso,  npino  unquam  vidit  hoc  auxilium  impune 
omitti. 

Mulieribus  gravidis  longe  minus  periculi  est  a 
morbillis,  quam  a variolis.  Gravidae  variolis  cor- 
reptae plerumque  faciunt  abortum,  et  saepissime  mo- 
riuntur. Tales  vero  curavi  consuetis  morbillorum  ma- 
lis non  mediocriter  laborantes , e quibus  nemo  una 
partum  elisit,  aut  propter  graviditatem  minus  pro- 
spere e morbo  assurgere  visa  est.  Alia  in  re  magis 
fortasse  morbillis  convenit  cum  variolis;  nam  hae  eo 
pejores  sunt,  quo  pustulae  fuerint  frequentiores ; et 
eadem  morbillorum  videtur  conditio. 

Signa  morbillos  praecedentia  accesserunt  tredecim 
dies  postquam  homo,  quantum  potuit  judicari,  con- 
tagione fuisset  afflatus.  In  duobus  aliis  decimo  quarto 
prodierunt.  In  quatuor  aliis  morbi  semina  se  osten- 
derunt, cum  jam  decem  omnino  dies  fuissent  intus 
recepta. 

Quaedam  nutrix  morbillis  correpta  lactavit  infan- 
tem usque  ad  ipsum  diem,  quo  pustulae  in  cute  ap- 
paruerunt, neque  tamen  cum  illo  morbum  suum  com- 
municavit. Igiturne  haec  pestis,  perinde  ac  variolae, 
contagiosa  non  est,  nisi  tum  cum  spectat  ad  maturi- 
tatem? Fieri  quidem  potuit,  ut  aliae  causae  puerum 
hunc  morbillis  implicari  eo  tempore  vetuissent. 


CAP.  LXIY. 

De  narium  haemorrhagia. 

^anguinis  e naribus  profusio  fit  potissimum  in  illis, 
qui  vel  adolescendam  nondum  excessserunt , vel  ad 
senectutem  propinqui  sunt.  In  pueris  raro  fit  immo- 
dica; at  in  adultis  saepe  magno  impetu  fertur,  et  m» 
terdum  cohiberi  non  potest,  priusquam  anima  deficiat. 

Pueri  infirmi  huic  vitio  subjectiores  sunt,  quam 
qni  corporis  habitu  firmiore  gaudent.  In  aetate  adulta, 
praeterquam  quod  oritur  e scirrhoso  ebriosorum  je- 
core, saepe  quoque  accedit  arthritidi,  capitis  dolori, 
vertigini,  torporibus,  minisque  apojdexiae,  et  vale- 
tudini quoquo  modo  perditae. 

In  muliere  una  atque  altera  cursus  sanguinis  e 
naribus  praecessit  menstrua,  et  perseveravit  donec 
illa  desiissent;  in  aliis  functus  est  vice  menstruorum; 
in  aliis  semper  substitit,  dum  illa  fluerent,  licet  nun- 
quam alias  tot  dies  conquievisset. 

Nescio  an  hic  affectus  signum  sit  potius,  quam  re- 
medium mali  in  corpore  latentis;  nam  mihi  visus  est 
morbos,  quibus  accesserit,  non  levare,  ideoque  non 
esse  expetendus.  Multum  tamen  abest,  ut  hoc  pro- 
fluvium sit  certum  indicium  morbi  gravioris,  vel  prae- 
sentis vel  futuri;  quippe  perseveravit  subinde  redire 
multos  annos  etiam  in  senioribus,  quibus  valetudo  in- 
terea fuit  satis  commoda.  Yetus  capitis  dolor  semel 


162 


De  morborum  historia  et  curatione. 


existimatus  est  sanguine  e naribus  fluente  levari  ; 
rectene  an  secus,  non  liabeo  dicere;  verum  idem 
saepe  aliis  contigit  sub  iisdem  doloribus,  aliisque  ca- 
pitis morbis,  neque  omnino  profuit. 

Praesentissiinum  remedium  est  linamentum  in  na- 
res demissum  sic  ut  osculum  arteriae  aut  venae  pate- 
factum comprimat.  Ubi  hoc  fieri  nequit,  nulla  alia 
medendi  ratio  mihi  potior  visa  est,  quam  quae  alio 
loco  e me  exposita  est1.  Ouodsi  habitus  corporis  isti- 
usmodi  sit,  ut  sanguis  e naribus  saepius  profunda- 
tur, adultis  convenit  sal  purgans  tertio  vel  quarto 
quoque  die  suuitus  sic,  ut  alvus  ter  descendat. 


C A P.  L X V. 

De  nausea  2. 

CjTraviditas,  arthritis,  ebrietas,  affectus  hypochon- 
driacus, vertigo,  graves  capitis  dolores,  tussis,  maxi- 
me tussis  convulsiva,  lumbrici,  calculus  renum,  men- 
strua inordinata  , caput  vehementius  percussum  , fe- 
bris, et  cibus  iliodo  vel  genere  peccans,  solent  ven- 
triculum offendere , atque  nauseam  movere , quam 
saepe  praecedit  os  aqua  repletum.  Nausea  mane  prae- 
cipue molesta  est.  Nervi  ventriculi,  perinde  ac  alii 
omnes,  hoc  tempore  forsitan  imbecilliores  sunt.  Idem 
malum  interdum  accedit  tribus  horis  post  cibum. 

Quandoquidem  hic  affectus  initium  habet  a tot 
diversis  causis,  facile  conjectare  licet,  quod  quidem 
usus  comprobat,  eandem  medendi  rationem  non  om- 
nibus convenire.  Yomere,  cubare,  aromatica  et  vi- 
nosa sumere , venter  natura  vel  arte  solutus , lini- 
menta ex  oleis  chemicis  et  opio  abdomini  infricata, 
vel  ex  iisdem  emplastra  super  stomachum  imposita, 
succus  limonum  in  ipso  usu  kali  mistus  et  adhuc  spu- 
mans epotus,  postremo  aqua,  in  quam  demissa  est 
herba  menthae  sativae,  vel  sola,  vel  cum  tinctura 
opii,  saepe  quidem,  sed  non  semper,  nauseanti  ven- 

1 Medicat  Transacti ona , vol.  II.  qu.  4. 

2 Vide  quae  infra  praecepta  sunt  capite  99.  de  vomitu. 

triculo  succurrunt.  Aqua  e floribus  chamaemeli  non 
raro  auxilio  est,  Tei  vomitum  movendo,  vel  stoma- 
chum confirmando.  Ubi  nausea  ex  aliis  morbis  pen- 
det, quicquid  his  medetur,  illam  simul  tollet.  Aquae 
Bathonicae  multas  nauseantis  ventriculi  causas  vel 
minuunt,  vel  ex  toto  submovent. 


CAP.  LXYI. 

De  morbis  oculorum . 

Oculi  si  vel  levissime  sint  imbecilles,  quamvis  nul- 
lam morbi  notam  prae  se  ferant,  aegre  patiuntur  ven- 
tum, ignem,  pulverem,  aut  lectionem.  Ubi  imbecil- 
litas major  est,  tenui  humore  madent;  qui  concretior 
fit  et  glutinosus,  si  tam  lente  defluat,  ut  spatium 
habeat  coeundi  in  hanc  crassitudinem. 

Inflammationes  palpebrarum  strumosae  longo  spa- 
tio detinent,  absque  eo  ut  oculus  ipse  multum  labo- 
ret, vel  impatiens  fiat  lucis  aut  lectionis.  Ubi  oculus 
ipse  inflammatur,  quod  in  eo  album  esse  debet,  nt 
rilbrilin . venis  sanguine  distentis.  Sic  affectis  S8ii- 
sus  est  tamquam  pulveris  vel  arenae  in  oculum  il- 
lapsae. Lux,  pulvis,  calor,  et  ventus,  intendunt  do- 
lorem et  inflammationem.  Inflammationes  leviores 
sine  multo  dolore,  quamdiu  lux  ab  oculis  arcetur, 
perseverarunt  annum  vel  diutius,  neque  coecitatem 
intulerunt:  saepe  tamen  ortum  dant  unguibus  oculo- 
rum, qui,  si  corneae  praetendantur,  hebetant  visum, 
et  ubicunque  sint , oculum  deformant.  Post  diutur- 
nas vero  et  vehementes  inflammationes  lumen  ple- 
rumque amissum  est.  Cum  pili  nascantur  in  interiore 
parte  palpebrarum,  atque  oculum  irritant  inflamment- 
que,  unicum  remedium  est  eos  evellere. 

Oculi  subjecti  sunt  vehementi  ac  perseveranti  do- 
lori sine  ulla  morbi  nota.  Isque  dolor  paucos  dies 
permansit;  item  fundum  oculi  cruciavit  annum  in- 
tegrum, acie  eorum  illaesa.  Plerumque  tamen  lsti- 
usmodi  casus  non  vacat  periculo;  quippe  intra  bi- 
duum induxit  caliginem,  et  post  breve  spatium  coe- 
citatem. Similis  dolor  subinde  infestabat  oculum,  qui 
post  sex  annos  coecus  factus  est. 

Interdum  evenit,  ut  oculi  sensim  hebetati  fuerint, 
et  tandem  prorsus  occoecati  intra  paucorum  dierum 
Spatium,  propter  resolutionem,  ut  visura  est,  nervo- 
rum opticorum.  In  uno  aegroto  hoc  malum  ortum  est 
e quodam  fungi  simili  in  cerebro  nato  , quod  ner- 
vos opticos  comprimebat.  Coecitatem  modo  antecedit 
vertigo;  modo  species  oh  oculos  versantes,  velut  iri- 
dis circa  candelas,  vel  flammularum,  vel  muscarum, 
vel  pilorum  in  aere  volitantium  (quae  nigrae  sunt  in 
luce,  et  igneae  in  tenebris),  vel  rerum  multicolorum, 
vel  multiplicatarum.  Meminisse  tamen  oportet  has 
omnes  visus  perturbationes  contigisse,  et  ex  iis  non- 
nullas decem  annos  perseverasse,  integra  videndi  fa- 
cultate, oculisque  prorsus  illaesis. 

Coecitas  accessit  et  post  paucas  horas  decessit, 
quod  identidem  factum  est,  sed  inordinate,  nullis 
certis  spatiis  interpositis;  eoque  dissimilis  nyctalo- 
piae,  quae  in  singulis  noctibus  eadem  ferme  hora  re- 
dit. Yidi  paucas  hujusmodi  coecitates,  quae  tandem 
omnes  prospere  finitae  sunt,  oculis  in  pristinum  sta- 
tum restitutis.  Yir  quidam,  dextro  oculo  captus,  post 
quatuordecim  dies  recreatus  est;  at  laevus  oculus 
protinus  coecus  factus  est,  et  ad  mortem  usque  per- 
mansit. 

Suffusionem  sive  cataractam  praecedit  caligo, 
quasi  oculis  tenue  velum  obductum  esset.  Signum 
hujus  vitii  est  pupilla  colorata,  quae  debet  esse  nigra. 

I11  quadam  oculorum  imbecillitate  aegris  saepe 
omnes  res  videntur  duplicatae;  cuidam  autem  vide- 
bantur quadruplicatae. 

Pupilla,  quam  maxime  fieri  potest,  dilatata,  quae 
quoque  admoto  sublatove  lumine  haud  omnino  move- 
tur, dicitur  gutta  serena  ; et  videtur  esse  nervorum 
opticorum  resolutio.  Modo  sensim  incedit,  modo  fit 
repente,  et  cum  vehemente  capitis  dolore.  Initio  hoc 
vitium  occupat  alterum  ex  oculis;  at  saepe  post  pau- 
corum annorum  spatium  ambos  occoecat.  Gutta  se- 
rena vacat  dolore;  et  tantillum  interest  uno,  an  duo- 
bus oculis  res  cernamus,  ut  tres  quatuorve  homines 
cognoverim,  qui  casu  deprehenderunt  se  altero  oculo 
captos  esse;  quamquam  lumen,  ut  cum  ratione  con- 
jiciebamus , multos  ante  menses  amissum  erat.  Hoc 
contigit  et  in  gutta  serena,  et  in  suffusione;  sed  in 

hac  rarius,  quia  caligo  sensim  obrepens  aegrum  vix 
potest  Jatere. 

Istius  generis  caligines  oculis  interdum  offundun- 
tur, in  quibus  modo  maculae  nigrae  in  aere  viden- 
tur volitare;  modo  dimidia  tantum  pars  rerum  cerni 
potest:  quae  cum  duraverint  circiter  tertiam  horae 
partem,  desinunt  in  vehementem  capitis  dolorem  mul- 
tas horas  saevientem ; simul  quoque  in  quibusdam 
nausea  et  vomitus  sunt.  Angor  harum  accessionum 
vix  est  tolerabilis,  periculum  autem  prorsus  nullum, 
quantum  conjicio  ex  iis,  qui  vixerunt  annos  viginti 
saepe  tentati  hac  aegrotatione,  et  tamen  cessante  do- 
lore satis  commode  valuerunt.  Hoc  malum  nulla  certa 
tempora  redeundi  servat;  nec  invenire  potui  quibus 
de  causis  repetat,  quibusve  remediis  sanetur  aut 
etiam  leniatur ; nisi  quod  cubanti  in  lecto  dolor  citius 
finitur,  et  impetus  ejus  aliquantum  minuitur.  Aestate, 
et  regionibus  tepidioribus,  rarius  est;  item  in  aetate 
provecta  vel  multum  minuitur,  vel  prorsus  finitur. 
Vomitus  parum  aut  nihil  juvat:  sunt  qui  putant  eum 
nocuisse. 

Vertigo  veheinentior  subito  istam  oculorum  per- 
turbationem fecit,  ut  remotae  tantummodo  res  dis- 
tincte cerni  possent,  quemadmodum  fit  in  senectute. 
Binas  cognovi  mulieres,  quae  postquam  multos  an- 
nos sine  vitris  convexis  legere  non  potuissent,  in  ul- 
tima senectute,  oculis  sponte  sua  restitutis,  vitrorum 
usum  haud  amplius  desiderabant.  Vertigo  subito  fe- 
cit quendam  strabonem;  simul  res  omnes  visae  sunt 
duplicatae:  utrumque  hoc  vitium  post  viginti  dies  fini- 
tum est.  Idem  singulis  auroris  alteri  contigit,  proti- 
nus ut  experrectus  esset,  et  aliquantisper  duravit. 

Nonnullis  persuasum  est  exulcerationem  per  can- 
tharides diu  servatam  oculos  debilitare.  Tamen  in 
variis  oculorum  morbis  novimus  emplastra  canthari- 
dis utiliter  esse  admota;  et  certe  imbecillitas  oculo- 
rum locum  non  habet  inter  effectus  cantharidum,  quos 
usu  cognitos  et  compertos  habemus.  Postremo  multi 
hujusmodi  exulcerationem  servarunt  decem  annos  sine 
ulla  oculorum  injuria.  Verumtamen  tot  aegrorum  ani- 
mos subiit  haec  suspicio;  et  nonnullorum,  quibus 
iterum  iterumque  oculi  laborarunt  impositis  canthari- 
dibus, et  his  remotis  sani  facti  sunt;  ut  haec  opinio. 

si  prorsus  esset  inanis , vix  nasci  et  in  tantum  cre- 
brescere potuisset. 

Yariae  partes  oculorum  opportunae  sunt  ulceribus, 
et  carcinomati. 

Imbecillis  et  aqua  suffusis  oculis  saepe  auxilio 
sunt  aquae,  quae  purgandi  vim  habent,  quarto  quoque 
mane  epotae,  et  eodem  tempore  aquae,  in  qua  cortex 
peruvianus  decoctus  est,  unciae  duae  bis  quotidie  sum- 
tae.  Multa  collyria  dicuntur  prodesse  adversus  im- 
becillitatem et  dolores  oculorum,  quae  habent  zincum 
vitriolatum,  vel  caicinatum,  aut  tutiarn,  aut  cerussam 
acetatam  aut  denique  spiritum  '■ini  lacte  et  aqua 
mistum.  Quae  omnia;  ut  interdum  profuerint,  multo 
saepius  aegrum  frustrantur. 

Inflammationes  palpebrarum  strumosae , ubi  ocu- 
lus ipse  vix  laeditur,  sanguinis  missionem  haud  po- 
stulant; quodsi  oculi  ipsi  inflammentur,  maximum 
praesidium  est  in  crebra  sanguinis  detractione,  quae 
convenientissime  fit  per  hirudines  temporibus  vel 
post  aures  admotas  septimo  vel  etiain  quarto  quoque 
die,  quamdiu  inflammatio  maneat. 

Cataplasmata  e conserva  rosarum,  vel  pomis  co- 
ctis, vel  interiore  parte  panis  lacte  subacta,  tenui  lin- 
teo inclusa,  et  super  oculos  singulis  noctibus  impo- 
sita , mihi  visa  sunt  plus  profecisse  ad  discutiendam 
inflammationem,  quam  quaelibet  collyria.  Ubi  inflam- 
matio postulaverit,  cataplasmata  octava  quaque  hora 
admoveri  debent.  Cortex  peruvianus,  et  aquae  pur- 
gantes , valent  adversus  hos  et  omnes  alios  dolores 
oculorum.  Ubi  palpebrae  inhaerescunt,  singulis  nocti- 
bus oportebit  margines  earum  inungere  adipe  suillo 
aqua  emollito,  ne  mane  glutinentur,  et  vi  quadam  di- 
ducendae sint;  unde  dolor  et  inflammatio  intendentur. 
Setacea,  fonticuli  et  vesicatoria  saepe  non  contem- 
nendam opem  praebent  ad  hos  morbos  submovendos, 
et  ad  praecavendum  ne  repetant. 

Adversus  guttam  serenam  omnigena  nervorum  re- 
media, pulveres  sternutamenta  moventes,  exulcera- 
tiones , emplastra  cantharidis , et  argentum  vivum 
datum  sic  ut  salivam  excitet,  nihil  omnino  profece- 
runt. Ajunt  electrificationem  interdum  fuisse  utilem. 

Ad  cataractam  unicum  remedium  est  humorem 
crystallinum  vel  deprimere  vel  extrahere. 

Veteres  medici  ocularii,  ut  e Celso  discimus,  coi- 

lyriis  suis  fere  semper  admiscuerunt  lacrymam  papa- 
veris. Quodsi  perpendamus  opii  potestates,  quae  sen- 
sibus patent , tum  vires  medicas , quas  usu  cognitas 
habemus,  vix  praesidii  aliquid  ex  opio  adversus  mor- 
bos oculorum  licet  sperare.  Acor  hujus  succi  mani- 
festus dolori  parum  convenit;  et  vis  ejus  anodyna, 
nisi  intus  et  in  visceribus,  meo  judicio  nulla  est. 
Quid  quod  antiquorum  auctoritas  haud  potuit  impedire 
ne  collyria  opiata  jarndiu  exoleverint?  quod  non  leve 
est  argumentum  contra  eorum  ulilitatem.  Usu  tamen 
recenti  ajuut  fuisse  compertum  tincturae  opii  guttas 
tres  oculis  quotidie  instillatas  contra  obstinatas  in- 
flammationes multum  profuisse. 

Ungues  oculorum  saepe  sponte  sua  sensim  dece- 
dunt. A11  manu,  aut  medicamentis,  quae  erodendi 
facultatem  habent,  felicius  tollantur,  non  possum  af- 
firmare. 

% ! • ’ 1 1 | 

De  nyctalopia. 

Yir  natus  trigiuta  annos  verno  tempore  implici- 
tus est  febre  intermittente,  quae  diu  traxit,  propterea 
quod  satis  corticis  peruviani  non  sumserat.  Itaque 
in  frigidam  bis  descendit,  et  ex  illo  febris  nunquam 
repetiit.  Triduo  post  ultimam  accessionem,  dum  in 
navi  quae  in  portu  erat  occuparetur,  circa  solis  oc- 
casum res  omnes  coeperunt  colore  infici  coeruleo,  qui 
sensim  increvit  in  speciem  nubis,  et  brevi  postea 
oculi  adeo  caligabant,  ut  candelae  lncem  cernere  vix 
posset.  Crastino  mane  acies  oculorum  restituta  est. 
Cum  vero  advesperasceret,  lumen  simili  modo  amis- 
sum est:  et  eodem  ordine  perrexit  amitti  et  recipi 
duodecim  dies.  Dein  navem  reliquit,  et  nyctalopia 
paulatiin  minuta  est,  et  iutra  triduum  cessavit.  Post 
mensem  cum  jam  aliam  navem  conscendisset,  quarta 
nocte  eaadem  coecitate  occupatus  est,  quae  perseve- 
ravit novem  noctes,  scilicet  quamdiu  in  navi  mansit. 
Egressus  iterum  convaluit.  Non  ita  diu  post  in  ter- 
tiam navem  intravit;  ubi  restitit  decem  dies,  et  bis 
tantummodo  morbo  laboravit;  quo  nunquam  postea 
tentatus  est.  Idem  vir  bis  inciderat  in  resolutionem 
manuum  a plumbi  tractatione  ortam. 

C A P.  LXVII. 

De  ozaena , sive  exulceratione  malae . 

Pus  multos  aunos  manavit  e cavo,  quod  antrum 
Highmori  vocant.  Crebra  ablutio  sordium  per  aquam 
chamaemeli  in  cavum  infusam,  visum  est  unicum  hu- 
jus mali  allevamentum. 


C A P.  LXY III. 

De  palpitatione  cordis. 

Jnfantes  interdum  nascuntur  palpitatione  cordis  oc- 
cupati; atque  his  plerumque  pectoris  quaedam  defor- 
mitas, vel  alia  adversae  valetudinis  indicia  sunt.  Ye- 
ruin  in  nulla  non  aetate  reperitur  hoc  malum , quod 
etiam  inferunt  asthma,  affectusque  hypochondriacus 
et  hystericus,  podagra,  vitia  cutis,  occupationes  ni- 
miae, inflatio,  vertigo,  defectiones  animae,  importuna 
cupiditas  urinae , et  illa  universae  valetudinis  con- 
quassatio, ubi  omnes  vitae  vires  languent.  Aegris 
his  arteriae  fere  seinper  inordinate  moventur,  et  pal- 
pitatio interdum  tanta  fuit,  ut  sonum  quoque  aliquem 
effecerit. 

Hic  affectus  manifesta  cognatione  conjunctus  est 
cum  istis  morbis,  qui  existimantur  nervorum  proprii 
esse,  quique  sanguinis  missione  augentur;  hoc  igitur 
remedium  plerumque  omittendum  est,  licet  id  semel 
atque  iterum  vidi  impune  saltem , si  non  (quod  aegro 
visum  est)  utiliter  adhibitum.  Unus  jacendo  levatus 
est:  ceteris  omnibus  in  lecto  morbus  auctus  est,  tura 
praecipue  molestus  fuit  expergiscentibus;  nocet  etiam 
venter  cibo  potuque  onustus. 

Si  animadvertamus  quam  celeriter  nonnulli  ex  his 
aegris  ad  ultima  veniant;  quamdiu  autem  cordis  pal- 
pitatio trahat  in  aliis,  cum  satis  levi  sanitatis  per- 
turbatione; tum  longas. ejus  intermissiones;  postremo 
palpitationem  vel  in  sanissimis  excitari  posse  sola 
cogitatione;  ex  his  omuibus  manifestum  est  eam  e 
variis  causis  oriri,  ratione  periculi  multum  inter  se 

diversis.  Ubi  remediis  locus  est,  ea  sunt  adhibenda, 
quae  conveniunt  affectibus  hypochondriacis : verum 

palpitatio  cordis  plerumque  est  istiusmo.di,  ut  vel  nul- 
lam medicinam  postulet,  vel  omnem  vincat. 


CAP.  LXIX. 

De  paralysi  et  apoplexia . 

aralysis  et  apoplexia  sunt  tantum  diversi  gradus 
ejusdem  morbi.  Quicqitid  hominem  repente  occidit 
sine  causa  manifesta,  vocatur  vulgo  apoplexia;  cjuam- 
quam  mors  subita  saepe  illata  fuerit  ab  arteriis  aut 
venis  intus  in  corpore  ruptis;  vel  a pituita,  aut  pure, 
pulmones  replente  et  spiritus,  vias  intercludente; 
vel  ab  aliis  causis  dissimillimis  ejus  cui  vera  apo- 
plexia debetur. 

Paralysis  est  debilitas  repentina  musculorum,  qui- 
bus movendi  facultas  continetur.  Quodsi  musculi  uni- 
versi, praeter  illos  qui  ad  cor  et  pulmones  pertinent, 
fiant  inutiles,  et  sensus  omnes  simul  extinguantur, 
morbus  dicitur  apoplexia  ; cujus  causa  interdum  est 
adeo  potens,  ut  cordis  quoque  et. pulmonis  motum 
deleat,  et  mortem  momento  temporis  arcessat. 

Facultas  movendi  per  musculos,  sive  qui  volun- 
tati subjecti  sunt , seu  qui  non  sunt  sub  ejus  impe- 
rio; tum  variae  perceptiones  a sensibus  profectae; 
postremo  illae  mentis  facultates  dictae  memoria,  ima- 
ginatio, attentio,  judicium,  cum  affectibus. animi  ner- 
vorum beneficio  exerceri  videntur;  et  proinde  debili- 
tantur, perturbantur,  vel  prorsus  pereunt,  pro  modo 
injuriarum  cerebro,  medullae  spinali,  vel  nervis  il- 
latarum; sive  illae  fiant  a propriis  nervorum  morbis, 
nobis  parum  cognitis;  seu  a vi  alicpia , vulneribus, 
ulceribus,  distorsione,  aut  veneno.  Yerumtam.en  cum 
amissa  facultas  movendi  evidens  est,  et  maxime  in- 
signis conditio  hujus  morbi,  inde  factum  est,  ut  in 
hac  tota  ejus  natura  contineri  vulgo  existimetur;  et 
profecto  interdum  evenire  videmus,  ut  unum  vel 
plura  membra  resolvantur,  dum  nervi,  qui  sunt  in- 
strumenta sensuum  mentisque,  officiis  suis  rite  fun- 
guntur. Alias  tamen  accidit,  quamquam  paulo  rarius, 

Heberdeni  Opera.  8 

ut  unus  vel  plures  sensus  hebetentur  aut  pereant* 
vel  ut  mens  evadat  socors,  obliviosa  et  fere  stupida,, 
viribus  musculorum  integris  manentibus  et  illaesis. 
Multo  saepius  animus,  et  sensus,  et  corporis  vires 
simul  laborant,  ubicunque  paralysis  gravior  inciderit. 
Debilitas  sensuum  animique-,  prout  major  sit,  vel  le- 
vior, dicitur  carus,  coma,  aut  lethargus.  Intellectus 
et  ratio  paralyticorum  modo  adeo  hebetantur,  modo 
adeo  perturbantur,  ut  hant  tristes,  fatui,  vel  prorsus 
insani.  Modo  insania  et  paralysis  eundem  vicissim 
occupaverunt.  In  nonnullis  epilepsia  tam  prope  abest 
a paralysi,  ut  diilieile  dictu  sit  ad  utrum  morbum 
signa  sint  referenda.  Ideui  pari  jure  dici  potest  de 
chorea  Sancti  Yiti. 

Paralysis  maxime  in  vadit  illos,  qui  aetate  sunt  in- 
clinata, quorumque  vires  senectute  vel  morbis  fra- 
ctae fuerunt.  Neque  tamen  juniores  securi  sunt  ab 
hac  peste,  praecipue  si  a majoribus  paralyticis  orti 
sint,  vel  curis  aut  intemperantia  valetudinem  cor- 
ruperint. Pueri  et  puellae  a natu  usque  ad  puberta- 
tem interdum  membris  capti  sunt;  verum  horum  va- 
letudo vel  semper  fuit  inlirma,  vel  crebris  distensio- 
nibus, accessionibus  epilepticis , aut  chorea  Sancti 
Yiti  conquassata.  Arthritis  homines  apoplexiae  op- 
portunos reddit,  vel  quia  vires  omnes  debilitat,  vel 
quia  morbi  utri  usque  causae  cognatione  quadam  inter 
se  junguntur.  Nervi  hypochondriacorum  et  hysterica- 
rum lionnunquam  adeo  atteruntur  frangunturque , ut 
resolutioni  paralyticae  proximi  videantur.  Yerum, 
ut  usus  docuit,  longo  intervallo  proximi  sunt,  cum 
perquam  raro  factum  est,  ut  hi  morbi  in  paralysin 
desinant.  Longus  rheumatismus  et  arthritis  vaga, 
postquam  diutius  aegros  detinuerint,  reddiderunt  mem- 
bra imbecilla  ac  paene  mortua  ; sed  haec  resolutionis 
species  ultra  artus  vix  procedit;  sensus  et  animi  in- 
tegri manent  vigentque.  Artus  quidem  inferiores 
saepius  resolvuntur  ab  arthritide  et  rheumatismo ; 
colica  Pictonum  manus  et  brachia  potissimum  debili- 
tat. Mulieres  valetudinis  alioquin  secundae,  dum 
gravidae  fuerint,  aut  puerperae,  toties  inciderunt  in 
innla  paralytica,  ut  vix  liceat  dubitare  quin  gravidi- 
tas et  puerperium  faveant  accessioni  hujus  morbi.  Me- 
mini puerperam  hoc  modo  afFectam,  quae  biennio  post 
vix  restituta  fuit:  hoc  autem  rarum  est:  pleraeque 

enim  sic  aegrotantes  brevi  tempore  veniunt  ad  sani- 
tatem , neque  morbus  solet  repetere.  Infans  sanus 
validusque  natus  est  e matre,  quam  gravidam  occu- 
paverat paralysis. 

Resolutio  membri  unius,  vel  corporis  dimidii, 
saepe  incipit  ab  apoplexia,  sive  subita  virium  et  sen- 
suum extinctione,  quae  perseveravit  modo  lioras  inul- 
tas, modo  exiguam  horae  partem;  atque  hoc  malum 
homo  interdum  adeo  non  praesentit,  ut  per  aliquot 
horas,  vel  etiam  paucos  dies  ante  ejus  adventum, 
sibi  solito  melius  valere  visus  sit.  Multo  tamen  sae- 
pius hic  morbus  sensim  obrepit,  absque  eo  ut  aegro- 
tus subito,  conciderit  motu  et  sensibus  destitutus. 
Porro  ejus  accessio  haud  impediit  quo  minus  nonnulli, 
inentis  integri,  artus  sibi  resolvi  senserint.  Yox  bal- 
butiens et  inexplanata,  veternus,  memoria  labans  vel 
amissa,  leve  delirium,  oculi  caligantes,  vel  sic  affecti 
ut  res  omnes  cernant  duplicatas,  tremor,  torpor  sen- 
sim ad  caput  ascendens,  crebra  oscitatio,  debilitas, 
oris  distorsio,  animae  deficientis  metus,  sunt  illa  si- 
gna, quorum  nonnulla  paucas  horas,  vel  etiam  pau- 
cos dies  paralysin  antecesserunt.  Quinetiam  debili- 
tas vel  unius  membri;  vel  corporis  dimidii,  per  mul- 
tos menses , aut  etiam  per  aliquot  annos  paulatiin 
aucta,  tandem  desiit  in  consummatam  hemiplegiam. 
Veternum,  et  visum  duplicem  cum  vehemente  capitis 
dolore  et  sensu  tamquam  fasciae  illud  comprimentis 
post  biduum  consecuta  est  sensuum  vocisque  privatio ; 
tertio  autem  die  aeger  extiuctus  est.  Iu  quodam  aegro 
primo  die  manus  torpuit,  secundo  lingua  facta  est 
inexplanata,  tertio  accessit  paralysis.  Historia  me- 
dicinae plena  est  hujusmodi  exemplis.  Minae  para- 
Jyseos  invasurae  accesserunt  et  recesserunt  identidem 
per  aliquos  horas,  tamquam  certatio  quaedam  es- 
set corpori  cum  morbo,  priusquam  vel  minae  illae 
finitae  sint,  vel  nervi  resoluti.  Pondus  capitis,  vel 
dolor  gravis  , vel  sensus  fasciue  caput  comprimentis, 
vertigo,  torpores,  aures  intus  sonantes,  et  crebri  cur- 
sus sanguinis  e naribus  in  adultis  aut  senioribus, 
possunt  quidem  oriri  ex  infimo  gradu  cujusdam  cau- 
sae paralyticae;  verum  haec  omnia  per  hominis  aeta- 
tem fuerunt  sine  quovis  malo  graviore  subsequeute; 
ut  igitur  locum  aliquem  cautioni , nullum  autem  ter- 
rori dare  debeant.  Flammulae,  vel  maculae  nigrae, 

ob  oculos  visae,  interdum  praecesserunt  apoplexiam, 
plerumque  tamen  parum  aut  non  omnino  pertinent 
ad  hunc  morbum;  sunt  enim  saepissime  solius  oculi 
affectus , dum  reliquum  corpus  recte  valet.  Excru- 
cians dolor  lumborum  saepe  antecessit  resolutionem 
hrtunm  inferiorum. 

Ubi  stirps  et  communis  origo  nervorum  laesa  fue- 
rit, ibi  omnia  eorum  officia  perturbantur.  Nervis  au- 
tem , qui  proprii  sunt  partis  alicujus  ad  vitam  minus 
necessariae,  saepe  fit  injuria,  ceteris  omnibus  invio- 
latis. Iis,  qui  inter  aegrotos  versantur,  contingit  vi- 
dere innumeros  gradus  resolutionis  nervorum  ab  us- 
que torpore  seu  debilitate  articuli  unius  digiti  ad  con- 
summatam apoplexiam , in  qua  sensus  et  motus  per 
nniversum  corpus  pereunt:  atque  infinita  est  series 
paralyticorum  malorum,  quae  haec  duo  extrema  iu- 
terjacent.  Musculi  labri  inferioris  resoluti  fuerunt, 
dum  reliquum  corpus  similis  mali  prorsus  esset  ex- 
pers. Idem  interdum  patiuntur  palpebrae  alterius, 
vel  utriusque  oculi.  Multo  saepius  laborant  musculi 
loquelae,  unde  vox  fit  balbutiens  et  inexplanata,  vel 
ex  toto  suppressa.  Nervi  quoque  alterius  partis  fa- 
ciei soli  ex  omnibus  saepissime  resolvuntur;  in  quo 
casu  labri  angulus  affectus  depressior  fit  quam  an- 
gulus sanus;  item  cibus  aegre  manducatur,  haeret 
enim  ad  istam  genam,  quae  mortua  est;  tum  cibus  et 
potio  ex  ore  saepe  elabuntur.  I11  uno  aegroto  cum 
resolutione  dextrae  partis  faciei  dolor  fuit  acutissimus 
post  aurem  ejusdem  lateris;  in  alio  similis  dolor  post 
aurem  sinistram,  ubi  paralysis  erat  a parte  faciei 
sinistra.  Paralysis  modo  occupat  solos  musculos  de- 
vorationis aut  linguae,  modo  alterum  brachium,  ma- 
num alteram,  vel  unicum  digitum.  Musculi  femorum 
et  crurum  saepe  fuerunt  sedes  hujus  morbi,  et  simul 
sphincteres  ani  et  vesicae,  quibus  resolutis  urina  et 
stercus  nolentibus  elabebantur.  Contra  ubi  nervi  in- 
feriorum artuum  affecti  sunt,  interdum  stercus  et 
urina  non  sine  summa  difficultate  excerni  potuerunt, 
cum  musculi,  qui  haec  expellere  deberent,  magis  de- 
bilitati sint  quam  sphincteres.  Haud  alia  species  re- 
solutionis frequentior  est  quam  hemiplegia , in  qua 
motus  dimidii  corporis  minuitur  aut  perit,  a vertice 
capitis  usque  ad  imum  pedem.  Dextra  et  sinistra  pars 
pariter  opportuua  est  huic  affectui;  hoc  saltem  ita  vi- 

sum  est  ex  non  paucis  hemiplegiacis,  ubi  huic  rei 
diligenter  attendebatur.  Causa  paralyseos,  qualiscun- 
que fuerit,  levissima  re  impellitur,  hoc  potius  quam 
illud  corporis  latus  occupare;  etenim  octies  contigisse 
novi,  ut  qui  ex  hemiplegia  evaserant,  postea  cor- 
repti fuerint  resolutione  oppositi  lateris. 

Quinque  sensus  externi  omnia  fere  obscure  et  con- 
fuse percipiunt  in  paralyticis.  Unum  tamen  curavi, 
cujus  olfactus  adeo  non  hebetatus,  ut  longe  acutior 
factus  esset,  et  occasiones  molestiae  et  offensae,  sa- 
tis interdum  ridiculas,  perpetuo  praeberet.  In  alio 
ex  lethargo  vigilia  erat,  et  simul  omnes  sensus  ex- 
terni  praeter  consuetudinem  vigebant  et  acuebantur. 
In  reliquis  omnibus,  quos  vidi,  universae  facultates, 
quae  a nervis  peudere  existimantur,  siquidem . omnino 
mutatae  fuerint,  languidiores  factae  sunt,  nisi  quod 
in  nonnullis  cibi  cupiditas  aucta  est. 

Torpor,  sive  imminutio  sensus  tactus,  satis  fami- 
liaris est  huic  morbo:  tamen  non  nisi  rarissime  ex 
toto  perit.  Ex  ingenti  numero  paralyticorum,  quibus 
adfui,  septem  omnino  fuerunt,  in  quibus  hic  sensus 
prorsus  extinctus  est.  In  tribus  ex  his  motus  aliquis 
supererat.  Alteri  tactus  nunquam  restitutus  est,  etsi 
motus  aliquis  rediisset.  In  quinto  tactus  post  semi- 
annum  receptus  est.  In  duobus  reliquis , quantum 
intellexi,  neque  sensus,  nec  motus  unquam  recupera- 
tus est  *. 

Nulla  est  animi  facultas,  quam  paralysis  infirmare 
non  possit:  ea  autem,  quae  moderatur  affectibus  jet 
memoriae,  prae  ceteris  omnibus  debilitari  consuevit. 
Neque  tamen  valde  ausitn  affirmare  affectus  et  memo- 
riam opportuniores  esse  injuriis  quam  imaginatio- 
nem et  judicium , verum  innumerae  occasiones  ar- 
guunt memoriam  amissam,  vel  puerilem  istam  animi 
impotentiam,  quae  sinit  hominem  dedere  se  lacrymis, 
Tei  ira  aut  gaudio  inaniter  efferri;  dum  vires  imagi- 
nationis et  judicii  rarius  exercentur,  neque  sane  ea- 
rum debilitas  tam  manifesta  apparet.  Itaque  detri- 

* Ramazzinus  refert  se  olitorem  quendam  curavisse  paraly- 
ticum , in  cujus  altero  crure  extinctus  ouinis  motus 
erat,  illaeso  sensu;  in  altero  abolitus  sensus,  movendi 
potestate  integra  manente.  De  Morb.  uiriif.  [Collect. 
nostr.  Voi.  XI.  pag.  173.]. 


174 


De  morborum  historia  et  curatione . 


mentum  haud  mediocre  his  animi  facultatibus  inferri 
potest  diu  antequam  deprehendatur. 

Infiniti  fere  sunt  gradus  imbecillitatis,  quqs 
animus  perinde  ac  corpus  paralyticorum  experitur. 
Nonnullis  e sinistra  parte  corporis  laborantibus,  qui- 
bus vox  etiam  perierat,  mens  adeo  constitit,  ut  cum 
dextra  manus  esset  incolumis,  scribendo  satis  decla- 
rare valerent,  quid  sentirent,  et  quid  sibi  fieri  vel- 
lent. I11  aliis  autem  ratio  et  intelligentia  adeo  per- 
turbatae sunt  et  confusae,  ut  et  verba  sensibus  ex- 
primendis defuerint,  et  ipsae  formae  literaruin  e me- 
moria excidisse  visae  sint.  Alii  inter  duos  priores 
quasi  medii  fuerunt,  et,  quod  loqui  non  potuerunt, 
potuerunt  scribere,  etsi  paulo  confusius.  Denique  idem 
homo  diversis  diebus,  vel  diversis  horis  ejusdem  diei, 
prout  vis  morbi  major  fuerit  vel  minor,  modo  verba 
satis  apte  descripsit,  modo  chartis  illevit  notas  rudes 
et  prorsus  non  intelligendas.  Mens  horum  aegroto- 
rum adeo  interdum  conquassata  est,  ut  non  solum 
impares  fuerint  describendis  verbis  affirmandi  et  ne- 
gandi, verum,  cum  haec  ab  assistentibus  scripta  fuissent, 
non  potuerint  vel  digitum  ad  haec  vel  illa  intendere 
sic,  ut  sensus  suos  explicarent.  Impotentia  loquendi 
oritur  quidem  interdum  e resolutione  musculorum 
vocis  propriorum;  interdum  vero  ex  aliis  causis.  Ete- 
nim nonnullis  paralyticis  omnis  memoria  etiam  ver- 
naculae suae  linguae  excussa  est,  adeo  ut  nulla  ver- 
borum aut  literarum  notitia  in  mente  supersit.  Ouam 
quidem  notitiam  alii  celeriter  arripiunt,  alii  tarde  et 
sensim  redintegrant.  Igitur  paucarum  literarum  vo- 
cabula, et  quae  usu  maxime  trita  sunt,  primo  discunt, 
et  diu  est  quod  verba,  quae  vellent,  ad  manum' non 
habent;  sed  eorum  loco  aliena  prorsus  efferunt,  tam- 
quam qui  sermone  utuntur  vel  sibi  parum  cognito, 
vel  cujus  longa  desuetudine  fere  obliti  sunt.  Juvenis 
capite  graviter  colliso  aliquot  dies  attonitus  jacuit; 
tandem  resipiscens  omnem  etiam  vernaculae  suae 
linguae  memoriam  amiserat,  quam  aegre  et  sensim 
iterum  discebat;  forma  tantummodo  literarum,  a qui- 
bus nomen  et  cognomen  suum  inceperunt,  in  animo 
manserat;  reliquarum  notio  adeo  penitus  excussa 
fuerat,  ut  iis  legendis  et  scribendis  non  secus  operam 
daret,  ao  si  eas  antea  prorsus  nesciisset. 

Brachio  resoluto  interdum  tam  gravis  dolor  fuit 

iu  humero  ejusdem  lateris  , ut  aegris  persuaderi  yix 
posset  quin  os  aut  fractum  esset  aut  excidisset.  Al- 
tus  paralyticorum  solet  esse  adstrictior;  urina  autem 
solito  copiosius  fertur.  Incisis  quorundam  hemiple- 
giacorum  cadaveribus,  deprehendi  modo  partem  illam 
cerebri,  quae  respondebat  lateri  affecto,  modo  opposi- 
tam partem,  vi  aliqua  vel  morbo  vitiatam. 

Iu  iis,  qui  assurgunt  ex  hemiplegia,  motus  cruris 
plerumque  recuperatur  prius  quam  brachii : hoc  ta- 
men non  est  perpetuum.  Linguae  leviter  resolutae 
sensus  idem  fuit,  ac  si  aqua  fervente  perfusa  esset. 
Apoplexia  raro  discutitur  sic,  ut  nullum  membrum 
relinquatur  paralyticum.  Prima  accessio  apoplexiae 
aut  paralyseos  raro  est  mortifera.  Quisquis  autem 
hanc  vel  illam  semel  expertus  sit,  ille  posthac  eidem 
malo  vivet  opportunior:  et  quo  saepius  hi  affectus  re- 
versi sint,  eo  citius  nova  accessio  erit  exspectanda. 
Contigit  tamen  aliquando,  ut  homines  e gravi  hemi- 
plegia emerserint,  et  deinde  liberi  fuerint  ab  omnibus 
ejusdem  generis  malis  quatuordecim  , octodecim,  aut 
etiam  vigiuti  annos.  Fatendum  aptem  est,  lios  casus 
felices  raro  evenire:  etenim  gravis  paralysis,  quam- 
quam videatur  ex  toto  recessisse,  fere  repetit  intra 
paucos  annos,  et  nonnunquam  intra  paucos  menses. 

Paralysis  levis  exiguae  partis  corporis,  qualis  est 
resolutio  dimidiae  faciei,  saepe  finitur  illaesa  pror- 
sus valetudine.  Juvenes  istiusmodi  affectu  tentati 
fuerunt,  qui  ad  extremam  senectutem  pervenerunt 
expertes  ejusdem  recidivi.  Oui  semel  occupatus  est 
gravi  paralysi,  saepe  experitur  leviores  morbi  acces- 
siones , quae,  cum  noctu,  vel  per  quietem  invadant, 
facile  latent  eos,  qui  aegrotis  famulantur.  Harum 
vero  justissima  erit  suspicio,  ubi  ea  mala,  quae  se- 
cuta sunt  accessiones  priores,  denuo  intra  paucas  ho- 
ras plurimum  ingravescunt.  Nusquam  autem  majus 
instat  periculum  morbi  recrudescentis,  quam  per  pau- 
cos dies  post  graviorem  accessionem,  donec  vires  coe- 
perint recolligi,  et  valetudo  aliquantum  fuerit  confir- 
mata. Paralysis  gravis,  quamquam  non  repetat,  saepe 
sola  sufficit  debilitandis  omnibus  facultatibus,  quae  a 
nervis  pendent.  Valetudo,  quantum  sensibus  nostris 
manifesta  est,  non  semper  respondet  magnitudini 
morbi.  Qui  enim,  cum  primum  hominem  invadat, 
satis  mediocris  visus  est;  eum  interdum  consecuta  est 

summa  et  insanabilis  corporis  auiiniqtie  infirmitas. 
Qualiscunque  vero  nervorum  resolutio  plerumque  in- 
fert capitis  dolores,  vertiginem,  attentionis  impoten- 
tiam, memoriam  labefactatam,  veternum,  mentis  alie- 
nationem, vocem  inexplanatam,  singultum,  tremores, 
debilitatem,  distensiones,  et  risus  fletusque  sine  vo- 
luntate. Inter  plurima  autein  mala,  quae  secum  fe- 
runt affectus  apoplectici , aliquid  inde  boni  semel  vi- 
sum est  oriri:  nam  epilepticus  quidam,  attonitus  fa- 
ctus, deinde  revixit,  et  veterem  suum  morbum  nun- 
quam postea  expertus  est.  Contra  aliis  contigit,  ut 
ex  hemiplegia  assurgentes  tum  primum  coeperunt 
cum  epilepsia  conflictari.  In  puero  etiain  chorea  Sancti 
Viti  orta  est  ex  hemiplegia.  Virum  quendam  , cujus 
dextra  manus  diutius  tremere  et  quassari  solita  fue- 
rat, occupavit  hemiplegia  sinistra;  et  protinus  rediit 
robur  et  firmitas  dextrae,  adeo  ut  iterum  literas  belle 
et  eleganter  describere  valeret,  qua  laude  olim  ex- 
celluerat. 

Incerta  prorsus  res  est,  ubi  quis  paralysi  aut  apo- 
plexia corripitur,  quot  dies  intercessuri  sint,  prius- 
quam vel  morbo  victus  succumbat,  vel  incipiat  ad  se 
redire.  Justa  apoplexia , in  qua  nulla  vitae  signa 
supersunt  praeter  motum  cordis  et  pulmonis,  raro  fit 
nisi  paucis  horis  ante  mortem.  Imperfectior  accessio, 
in  qua  tamen  sensus  omnis,  et  vox,  et  facultas  de- 
vorandi perierant,  non  nisi  decimo  die  morte  finita 
est.  Hemiplegia  occidit  modo  paucis  mensibus,  modo 
paucis  diebus,  vel  efiain  intra  paucas  horas  desiit  in 
apoplexiam.  Attamen  qui  initio  correptus  est  hemi- 
plegia, vel  qui  in  eain  emersit  ex  apoplexia , ille 
plerumque  sensim  se  recolligit  a multis  morbi  sui 
malis,  et  interdum,  sed  rarissime,  ex  omnibus.  His 
aegris  morbus  incipit  recedere  modo  intra  exiguam 
horae  partem  ? modo  non  nisi  post  paucos  dies,  vel 
etiam  post  aliquot  menses;  interdum  valetudo  per- 
rexit ire  in  melius  per  paucos  annos.  Octogenarius 
quidam  ex  hemiplegia  restitutus  fuit  intra  duos  men- 
ses. In  sene  motus  crurum,  qui  amissus  fuerat,  sen- 
sim rediit,  donec  post  novem  menses  ambulare  vale- 
ret. In  uno  hemiplegiaco  robur  partium  affectarum 
fine  demum  secundi  anni  coepit  redintegrari.  Binae 
accessiones  paralyticae  recesserunt  nulla  sui  vestigia 
relinqueutes  in  sene  asthmatico,  qui  deinde  plus  de- 

cetn  annos  sanus  superfuit.  Plurimi,  qui  ex  hemiple- 
eiacis  facti  sunt  pene  attoniti,  noctes  atque  dies  bra- 
chio suo  sano  nihil  aliud  egerunt,  quam  vestes  de- 
trudere, et  pectus  tali  onere  levare.  Si  hemiplegia- 
cus  monetur  experiri  an  manum  resolutam  movere 
possit:  nemo  est,  qui  non  manum  mortuam  sana  manu 
continuo  apprehendat,  et  susque  deque  moveat.  Ve- 
rum tristissima  hujus  morhi  lacies  tum  demum  est, 
cum,  viribus  animi  et  corporis  admodum  debilitatis, 
et  affectibus  fere  ad  insaniam  effrenis,  homo  sibi 
ipsi  quasi  supersit,  ad  summam  miseriam  redactus, 
si  modo  suam  miseriam  norit;  quippe  non  amplius 
valet  stare  aut  loqui,  verum  digitis  alienis  cibum 
capit,  et  alvum  et  urinam  sine  voluntate  ^reddit,  dum 
mors  cessat  venire , ab  omnibus  aegroti  amicis  m- 

Apoplectici,  qui  prope  absunt  a morte,  in  spi- 
rando ambas  buccas  inflare  solent.  __ 

Credibile  est  plerosque  paralyticos  et  attonitos, 
corporis  ipsius  viribus,  iu  aliquam  partem  sanitatis 
restitutum  iri;  unde  oritur  haud  mediocris  difficultas 
aestimandi  veros  effectus  qualiumcunque  remediorum, 
quibus  aegrotus  usus  sit;  donec  ea  crebro  repetita 
eundem  seinper  exitum  habuerint.  Invadente  apo- 
plexia aut  paralysi,  continuo  laxare  oportet  omnes 
istas  vestium  partes,  quae  collum  cingunt;  id  enim 
lionnunquam  his  morbis  advenientibus  adeo  tumet,  ut 
ab  arctiore  quovis  vinculo  strangulationis  periculum 

lnstd 

Sanguinis  missio  vulgo  existimatur  esse  praesen- 
tissimum  attonitorum  auxilium ; et  profecto  ubi  aeger 
florente  sit  aetate,  et  sanguine  abundet,  et  lautioribus 
epulis  assuetus  fuerit,  vena  sine  mora  est  incidenda, 
Verumtainen  largae  et  repetitae  sanguinis  detractio- 
nes omnibus  apoplecticis  et  paralyticis,  nullo  delectu 
habito,  utiliter  aut  tuto  adhiberi  certe  non  possunt. 
Etenim  juniores  et  robusti  non  tam  obnoxii  sunt 
his  morbis , quam  pueri  infirmi , et  effeti  senes , in 
quibus  vires  nutriendae  sunt  et  excitandae  potius 
quam  minuendae;  dum  multa  sanguinis  profusio,  quem- 
admodum in  submersis  fieri  dicitur,  omnes  naturae 
conatus  reprimit,  et  tenues  vitae  reliquias  penitus 
extinguit.  Quodsi  consulamus  experientiam,  haec, 
quantum  possum  judicare,  testatur  copiosas  sanguinis 

missiones  saepe  nocuisse,  easque  in  non  paucis  aegro- 
tis tutius  praetermissas..  . . . . 

Nonnullis  persuasum  est,  apojilexias  omnes  ini- 
tium habere  a nimio  sanguine,  qui  Tenis  et  arteriis 
distentis  vel  ruptis  cerebrum  comprimit;  neque 
aliam  quamlibet  hujus  morbi  causam  admittunt.  At- 
tamen huic  opinioni  parum  favet  infirma  ac  perdita 
valetudo  plerorumque,  in  quos  affectus  apoplectici  in- 
cidunt. Tum  quoque  mulra  venena  nervorum  vires 
perturbant  aut  abolent,  eodem  prorsus  modo  ac  apo- 
plexia; quorum  tamen  effectus  a sanguine  cerebrum 
comprimente  proficisci  vix  possunt.  Potest  quidem 
apoplexia  interdum  fieri  ex  arteria  aut  vena  in  cere- 
bro rupta;  verum  non  video  qui  fieri  possit,  ut  homo 
ex  isto  casu  non  moriatur;  et  tamen  novimus  perpau- 
cas apoplexias  illico  fuisse  mortiferas. 

Si  nonnullos  audiamus,  febris  haud  mediocriter 
prodest  paralyticis,  quam  igitur  vel  gaudent  inve- 
nire, vel  student  excitare.  Huic  certe  doctrinae  pa- 
rum convenit  cum  illorum  placitis,  qui  omnem  horum 
morborum  curationem  in  purgatione  alvi  et  sangui- 
nis missione  contineri  opinantur.  »Sed , ut  verum  fa- 
tear, jam  diu  est  quod  usus  mihi  ex  animo  delevit 
hauc  opinionem  de  febris  utilitate  ; neque  enim  hic, 
nec  alibi  usquam,  febris  utilis  visa  est.  Ouo  magis 
aegrotus  febricitat,  eo  semper  gravius  est  malum,  cn- 
juscunque  id  generis  sit,  sive  extrinsecus,  seu  intus 
in  corpore  latens:  et  quo  magis  naturaliter  ordinatur 
arteriarum  motus,  eo  res  erunt  meliores. 

Arthritis  paralysi  superveniens  ne  minimum  ad- 
juvit, sed  misere  delusit  spem  aegrotorum,  qui  ne- 
scio quid  magnum  ex  ejus  adventu  sibi  polliciti  fue- 
rant. Nemini  autem  mirum  videri  debet  arthritidem, 
quae  saepe  gignit  apoplectica  mala,  eorundem  reme- 
dium non  esse. 

In  nulla  hujus  morbi  specie  vomitum  elicere  opor- 
tet per  vehementius  medicamentum  quam  aquam  ex 
carduo  benedicto;  atque  haec  tum  solum  expedit,  cum 
nausea  aegrum  fatiget:  tunc  enim  ejus  beneficio  nau- 
sea discutietur,  et  quicquid  ventriculum  gravabat,  sub- 
movebitur, Medicamentum  leniter  purgans,  vel,  ubi 
hoc  devorari  non  potest,  aliquid  infusum  in  alvum 
proderit  intestina  exinaniendo,  pariterque  excitando. 
Medicamenta  autem  valentiora  sunt  aliena.  Emplastra 

cantharidis  super  caput,  scapulas,  artusque  resolutos 
imponenda  sunt.  ' : 

Ubi  facultas  devorandi  restituta  fuit,  vel  nun- 
quam amissa,  opitulantur  illa  remedia,  quae  vires 
languenti  corpori  reddant,  quale  est  quod  recipit  olei 
cinnamomi , vel  caryophyllorum  , guttam  unam  cum 
tantillo  sacchari  tritam,  decocti  vel  infusi  corticis 
peruviani  sesquiunciain,  spiritus  lavandulae  compositi 
drachmam,  quod  etiam  dandum  est  quarta  quaque 
hora.  Moschus  quoque,  et  radix  Valerianae  sylve- 
stris , et  camphora  laudantur,  tamquam  quae  proprie 
nervis  amica  sunt,  quorum  motus  langqidos  excitant, 
et  inordinatos  moderantur.  Radix  Valerianae  saepe 
data  est  sine  quovis  evidente  effectu;  cognovi  tamen 
nonnullos,  quorum  animos  semper  reddidit  mire  agi- 
tatos ; ut  clare  pateret  eam  nequaquam  esse  fatuam 
et  omni  potestate  destitutam.  Praeterea  feles  odore 
ejus  admodum  delectantur,  et  tandem  quasi  mente  mo- 
tae in  ludos  abnormes  aguntur.  Feles  autem  p ro in- 
tissime sentiunt  vim  earum  rerum,  quae  nervos  vehet- 
rnenter  movent;  et  nescio  an  sit  ullum  animal  paris 
magnitudinis,  in  quod  tantos  effectus  edunt  venenatae 
barbararum  gentium  sagittae,  nicotiana,  opium,  spi> 
ritus  vini,  et  cetera  hujus  generis  venena. 

Postquam  impetus  morbi  transierit,  et  aeger  haud 
amplius  in  aperto  periculo  versetur,  opera  danda  est, 
ut  reliquiae  ejus  dissipentur,  et  aeger  a nova  acces- 
sione securus  praestetur.  Quem  ad  finem  quidam  pu- 
tant plurimum  conferre  aquas  Rathonicas.  Medici 
autem  de  hac  re  inter  se  dissentiunt:  cum  enim  usus 
harum  aquarum  aliis  videtur  esse  praesens  paralyti- 
corum praesidium;  alii  sine  ulla  dubitatione  declarant 
eo  ipso  modo  homines  e paralyticis  fieri  apoplecti- 
cos.  Quantum  egomet  usu  didici,  Bathonia  quidem 
his  aegrotis  neque  prodest  neque  nocet.  Alii  dum 
illic  vivunt  paulatim  recreantur;  alii  nova  accessione 
correpti  pereunt : prorsus  uti  factum  fuisset  quovis 
alio  loco.  Quamobrem  nequeo  suadere  iter  ad  Ballio- 
niam; quod  si  illud  ab  aegris  ipsis,  vel  ab  eorum  pro- 
pinquis expetatur,  per  me  licet  eant.  Lavatio  frigida 
vix  ampliorem  commendationem  meretur.  Novi  bene 
multos,  qui  ex  paralysi  emergentes  sperarunt  se  in- 
venturos esse  remedium  ad  vertiginem  et  debilita- 
tem atque  alia  mala  ex  hac  valetudine  orta,  si  in 

mare  descenderent.  Et  quidam,  ut  ipsis  videbatur, 
levati  sunt;  aliorum  valetudo  in  pejus  ruens  frigidae 
imputata  est.  Yerior  forsitan  sententia  esset,  hanc 
neque  nocuisse,  nec  multum  profuisse.  Medici  igitur, 
qui  in  reprehensionis  periculum  incurrere  nolunt,  ca- 
vebunt a suadenda  lavatione  frigida  , cum  paralytici, 
quicquid  fecerint,  tam  obnoxii  sunt  morbo  recidivo. 
Quodsi  vel  inter  lavandum,  vel  brevi  postea  fiat  nova 
accessio,  in  illam  causam,  utcunque  immerito,  omnis 
culpa  conferetur. 

Somnus  est  imprimis  necessarius  ad  renovandas 
vires  animosque,  labore  et  curis  exhaustas;  et  tamen 
procul  dubio  hominem  opportuniorem  reddit  omnibus 
illis  affectibus , qui  ex  nervorum  infirmitate  oriri 
existimantur;  in  quibus  quoque  numeranda  est  apo- 
plexia, quae  saepe  per  quietem  crescit,  vel  tum  pri- 
mum invadit.  Illos  itaque  omnes,  qui  in  his  morbis 
sunt,  et  cupiunt  amoliri  praesentia  mala,  vel  futura 
praecavere , oportet  abstinere  a nimio  somno : opti- 
mus ejus  modus  erit,  qui  minimus  salya  valetudine 
capi  potest. 

Exulceratione  ex  emplastris  sanata,  fonticulus  in 
collo  fieri  et  per  reliquam  vitam  servari  debet.  Ver- 
tigo levabitur  missis  sanguinis  sex  unciis  per  cucur- 
bitulas alternis  mensibus  scapulis  admotas;  quae  san- 
guinis detractio  bene  fertur  ab  illis,  qui  venam  in- 
cidi non  sustinent.  Saepe  salutare  fuit  hoc  reme-* 
dium;  tum  praecipue  in  femina  nata  octo  et  sexa- 
ginta  annos,  quam  vertigo  adeo  gravis  identidem  ar- 
ripuerat, ut  illico  concideret,  et  in  summo  apoplexiae 
periculo  versaretur.  Hoc  demum  vitae  anno  coepit 
uti  cucurbitulis,  quae  deinde  admovebantur  singulis 
sesquimensibus  usque  ad  annum  quintum  et  octogesi- 
mum , quo  decessit.  Nunquam  autem  illi  opus  fuit 
monitore:  etenim  si  forte  paucos  dies  dilatum  esset 
hoc  remedium,  apertissime  sentiebat  se  minus  recte 
valere,  atque  ejus  desiderium  diutius  ferre  sine  peri- 
culo non  posse.  Hujus  beneficio  per  septendecim  po- 
stremos vitae  annos  vertigo  non  nisi  raro  et  leviter 
reversa  est.  Finem  autem  vitae  attulit  paralysis,  a 
qua,  ut  mihi  viilebatur,  cucurbitulae  eam  multos  an- 
nos securam  praestiterant. 

Cum  juvenis  adhuc  essem,  et  medicinam  e libris 
praecipue  hausissem,  abhorrebam  ab  opio  paralyticj* 

dando.  Doctrina  eniin.  Teri  certe  speciem  prae  se 
ferens,  in  medicorum  scholis  tradita,  rejicit  opium 
tamquam  prorsus  alienum,  ubi  languentes  et  semi- 
mortuos nervos  cupimus  excitare:  quippe  cujus  vis 
omnis  cernitur  in  refrenando  et  consopiendo  vires 
animales.  Hanc  tamen  opinionem  , utcunque  specio- 
sam , usus  mihi  ex  animo  excussit.  Cognovi  enim 
aegros,  qui  a paralysi  convalescentes  multum  opii 
sumserant,  et  deinde  sibi  indulserant  tincturae  opii 
guttas  triginta  singulis  noctibus  per  haud  paucos  an- 
nos. Hi  interea  bene  valuerunt;  et  si  opium  praesi- 
dio non  fuit,  at  certe  non  obfuit  sanitati.  His  doctus 
exemplis,  ubi  jactatio  postulaverit,  paralyticis  saepe 
dedi  opiata , cum  non  minore  fructu  quam  in  alia 
quavis  aegritudine  *. , 

Quantum  valeat  electricitas  ad  paralysin  sanan- 
dam \ nondum  usu  satis  compertum  habeo:  haec  ta- 
men procul  dubio  aliquam  vim  in  nervos  exercet. 

Inter  febris  intermittentis  signa  semel  atque  ite- 
rum vidi  mala  quaedam  paralytica ; verum  haec  om- 
nia, simul  cum  febre,  cortici  peruviano  cesserunt. 

Historia  feminae  catalcpticae . 

Die  Junii  26to,  anno  1764.  In  nosocomio  S.  Tho- 
mae  vidi  feminam  sex  et  triginta  annos  natam,  ac- 
cessione cataleptica  congelatam.  Pulsus  erat  plane 
naturalis.  Placide  spirabat.  Adspectus  oris  erat  qua- 
lis illorum,  qui  intentis  oculis  et  immotis  palpebris 
aliquid  contemplantur;  non  qualis  moribundorum,  aut 
cum  dolore  aliquo  aut  moestitia  conflictantium.  Omnia 
membra  istum  situm  servabant,  quem  adstantes  cuique 
dedissent,  utcunque  incommodum.  Extendi  brachium, 
et  vidi  illud  extensum  permanere  in  tertiam  horae 
partem:  audivi  id  antea  ita  permansisse  ultra  horam; 
quod  vix  quisquam  sanus  facere  valeret.  Imo  fer- 
tur extensa  manu  septem  librarum  pondus  sustinuisse. 
Si  aegra  in  rectum  constituta  fuisset,  recta  maneret, 
neque  levi  impulsu  concideret.  Sedenti  ambo  crura 

* M.  Chapelain , medecin  de  Montpellier,  avoit  gu^ri  na 
homine-  en  apoplexie  par  un  grain  de  laudanum.  Act, 
Jt,  Sc.  1703.  Htst,  p.  57. 

extensa -sunt  et  a terra  sublata , quae  in  hoc  situ  in- 
commodo restabant,  quasi  ex  argilla  sequaci  aut  cera 
•facta  fuissent.  Os  clausum  est,  neque  ulla  vi  potui 
maxillas  diducere.  Palpebrae  apertae  fuerunt;  aut 
si  vi  clauderentur,  cessante  hac  vi',  illico  diductae 
sunt.  Nictavit , sed  levissime,  ubi  digitus  oculo  re- 
pente admoveretur;  semper  alias  palpebrae  immotae 
fuerunt.  Admota  candela  pupilla  oculi  sese  contraxit. 
Vi  compressis  naribus  , post  nisum  aliquem  et  quasi 
luctam  labra  aperta  sunt  ad  spiritum  transmittendum. 
Audivi  illam  hoc  morbo  impeditam  fuisse  per  aliquot 
menses.  Mane  et  vespere  fere  quotidie  redibant  ac- 
cessiones , et  manebant  modo  horam,  modo  tres  ho- 
ras; et  famula  affirmavit  quandam  duodecim  horas 
perseverasse.  Morbus  repente  solebat  invadere,  nullo 
signo  antecedente* 

De  dolore  pectoris. 

SP ectus  saepe  fit  sedes  dolorum,  minus  quidem  peri- 
culosorum, quam  quos  peripneumonici  et  tabidi  ex- 
periuntur, verum  admodum  molestorum,  cum  propter 
vehementiam,  tum  praecipue  propter  moram.  Etenim 
ili  quibusdam  permanserunt  sex,  in  aliis  octo,  vel 
novem,  vel  quatuordecim  annos.  Non  defuerunt  ex- 
empla, ubi  certum  habuerunt  circuitum,  singulis  no- 
ctibus revertentes;  aut  ubi  invicem  modo  hi,  modo 
capitis  dolores  vexarunt.  Varie  appellati  sunt,  prout 
ad  arthritidem,  rheumatismum,  aut  distensionem  pro- 
pius accedere  existimati  sunt.  Cum  autem  febre  pror- 
sus vacent,  nihil  est,  quod  aeger  ab  illis  metuat,  aut 
yitae  suae,  aut  valetudini. 

Praesentis  doloris  molestia,  praesertim  si  noctu 
saeviat  et  somnos  abrumpat,  saepe  postulat  leniri 
exiguo  opii ; cui,  si  vismn  fuerit,  licebit  adjicere  vel 
pilulam  purgantem  , ve.l  calcem  antimonii,  vel  gumini 
foetidum.  Auxilio  fuit  parti  dolenti  admovere  empla- 
strum cantharidis'  sesquipollicis  amplitudine,  et  diu- 
tius servare  exulcerationem;  item  contegere  eam  par- 
tem emplastro  cymini  amplo  per  mensem  integrum. 

Quosdam  etiam  juvabit  linimentum  ammoniae  vel  sa- 
ponis bis  quotidie  pectori  infricatum  ; et  lavatio  fri- 
gida sive  in  aqua  dulci , sive  in  mari. 

Verum  dolores  pectoris,  quos  supra  proposui,  sunt 
leviculi:  superest  alius,  qui  propter  conditiones  suas 
minime  quotidianas,  tum  propter  exitum  singularem, 
paulo  fusius  exponi  meretur;  quo  pectus  adeo  angi- 
tur, ut  non  immerito  angina  pectoris  appellari  possit. 

Oui  hoc  morbo  teneatur,  occupari  solent  interi 
ambulandum  (tum  inanime  si  per  acclivem  locum 
ambulent,  et  sfafun  pjost  cibum)  ingratissimo  pecto- 
ris angore,  vifae  extinclionem  intentante,  siquidem 
augeretur  vel  perseveraret.  Oiiampriminn  autem  gra- 
dus sistatur,  totus  angor  momentd  conquiescit. 

Initio  hujus  aegritudinis  cetera  omnia  homines 
valent;  et  seorsim  nulla  tenentur  Spirandi  difficultate, 
a qua  hic  pectoris  angor  prorsus  est  diversus.  Dolor 
saepissime  pertinet  a pectore  usque  ad  cubitum  lae- 
vum. Mares  praecipite  tentantur  hoc  morbo,  qui  'an*-  f 
Hum  quinquagesimum  excesseriint.  Sedes  ejus  est 
modo  suprema  pars,  modo  media,  modo  ima  ossis 
sterni,  non  raro  tameii  inclinatior  ad  sinistrum  qllefm 
ad  dextrum  latus.  Arteriae  eorum,  qui  in  hoc  do4- 
lore  sunt,  naturaliter  prorsus  moventur. 

Postquam  haec  pestis  annum  vel  diutius  inhae- 
serit, non  adeo  protinus  quiescit,  cum  aeger  «consti- 
tit; tum  quoque  invadit  non  solum  ambulantes,  sed 
etiam  cubantes,  maxime  autem  qui  in  sinistrum  la- 
tus jacent,  et  proinde  saepe  cogit  aegros  e lecto  sur- 
gere.  In  nonnullis,  verum  non  in  omnibus,  ubi  ma- 
lum inveteraverit,  angor  inducetur  vectione  in  curru 
aut  in  equo,  item  devoratione,  tussi,  solutione  alvi, 
loquela,  aut  mentis  perturbatione. 

Haec,  quam  modo  descripsi,  usitatissima  est  morbi 
facies.  Jn  nonnullis  vero  quaedam  varietates  inve- 
niuntur. Nam  non  solum  ambulantes,  sed  et  stantes, 
et  sedentes,  et  expergiscentes  e. somno,  correpti  sunt 
hoc  malo;  quod  porro  ad  dextrum  pariter  ac  laevum 
cubitum  pertigit,  atque  etiam  usque  ad  manus;  sed 
hoc  rarius  evenit;  rarissimum  autem  est,  ut  brachium 
simul  torpeat  et  tumeat. 

Ili  aegro  uno  aut  allero  dolor  permansit  aliquot 
horas  aut  etiam  dies;  nimirum  cum  iain  vetus  lue- 
rit, et  altius  iu  corporis  habitu  insederit.  Memini 

tamen  in  quodam  dolorem  vel  prima  sua  accessione 
totam  noctem  perseverasse. 

Crediderim  me  vidisse  non  pauciores  quam  cen- 
tum hoc  morbo  aegrotantes;  in  quibus  numeravi  tres 
feminas,  et  linum  puerum  duodecennem , qui  aliquid 
simile  hujus  affectus  experti  fuerant.  Ceteri  omnes 
fuerunt  viri,  qui  vel  prope  accedebant  ad  annum  quin- 
quagesimum, vel  eum  excesserant. 

Qui  ambulare  perseverarunt,  donec  angor  quater 
aut  quinquies  reversus  esset,  iis  vomitus  interdum 
excitatus  est. 

Vir  quidam  sexagesimum  annum  agens  coepit  in- 
ter ambulandum  affligi  ingratissimo  sensu  angoris  in 
brachio  sinistro:  qui,  postquam  decem  annos  mole- 
stus fuisset,  tertia  aut  quarta  quaque  nocte  invasit 
cubantem,  adeo  ut  aeger  necesse  haberet  sedere  in 
lecto  per  horam  aut  diutius,  priusquam  dolor  adeo 
mitigaretur,  ut  liceret  recubare.  Cetera  erat  sauis- 
simus,  et  valetudo  seinper  fuerat  secunda ; pectus  au- 
tem nunquam  doluerat.  Hoc  malum,  si  sedem  ejus 
excipias,  per  omnia  referebat  anginam  pectoris,  eo- 
dem modo  sensim  ingravescens,  et  iisdem  omnibus 
causis  exasperatum  et  levatum.  Porro  hic  vir,  cum 
haberet  quinque  et  septuaginta  annos,  repentina  morte 
periit. 

Hae  sunt  exceptiones,  et  varietates,  quas  inter 
aegrotos  interdum  reperi,  aliquantulum  discedentes  ab 
usitatiori  morbi  historia. 

Exitus  hujus  affectus  est  perquam  memorabilis. 
Qui  enim  eo  tenentur,  siquidem,  nullo  casu  interve- 
niente, angina  pectoris  ad  u*fit}v  pervenerit,  omnes 
repente  corruunt,  et  fere  momento  pereunt.  Cujus 
quidem  mortis  non  obscuras  significationes  dant  cre- 
bri metus  deliquii,  et  perceptiones  quasi  vitae  jam» 
jam  defecturae,  his  aegris  familiares. 

Angina  pectoris,  quantum  adhuc  illius  naturam 
intellexi,  ad  distensionem,  non  autem  ad  inflamma- 
tionem videtur  pertinere. 

Nam,  primo,  subito  accedit  et  recedit. 

Deinde,  longas  habet  et  integras  intermissiones. 

Tum,  non  contemnendam  opem  praebent  vinum, 
potiones  meraciores  et  opium. 

Tum,  perturbatione  animi  augetur. 

Tum,  inultos  annos  molesta  est  sine  alio  valetu- 
dinis detrimento. 

Tum,  principio  non  excitatur  vectione  in  curru, 
aut  in  equo,  ut  fieri  solet,  ubi  scirrhus  aut  inflam- 
matio est. 

Tum,  in  ipsa  accessione  pulsus  non  concitatur. 

Postremo,  nonnullos  adoritur  post  primum  somni 
tempus;  quod  in  morbis  ex  distensione  frequens  est. 

Non  tamen  dissimulandum  est  me  ex  uno  atque 
altero  audivisse,  pus  et  sanguinem  subinde  exscrea- 
tum esse,  et  ab  ipsa  doloris  sede  visum  esse  profi- 
cisci. Porro  ex  uno,  qui  subito  concidit  et  extin- 
ctus  est,  odor  pessimus,  tamquam  ex  rupta  vomica, 
adstantium  nares  feriebat. 

Inciso  cadavere  hominis,  qui  hoc  morbo  subito 
perierat,  expertissimus  anatomicus  nullum  vitium  de- 
prehendere potuit  in  corde,  aut  in  valvulis,  aut  in 
arteriis , venisve  vicinis , praeter  exigua  rudimenta 
ossea  in  aorta.  Neque  porro  in  cerebro  ulla  morbi 
indicia  reperta  sunt.  In  hoc  autem  homine,  sicut  in 
aliis  eodem  morbo  peremtis,  sanguis  per  biduum  tri- 
duumve  post  mortem  perstitit  esse  fluidus,  neque  in 
partes  crassas  tenuesque  divisus  est,  verum  lentus 
fuit,  tamquam  cremor  lactis.  Hinc  factum  est,  ut 
e vena,  quae  paulo  ante  mortem  vel  forsitan  j>aulo 
post  eam  aperta  est,  sanguis  non  cessaverit  destillare, 
quamdiu  cadaver  fuit  inhumatum. 

Quod  attinet  ad  remedia  hujus  affectus,  parum 
aut  nihil  habeo  quod  praecipiam:  neque  sane  sperari 
potest  nos  multum  profecisse  ad  sanandum  morbum, 
qui  vix  adhuc  locum  aut  nomen  in  medicorum  libris 
invenit.  Quies  et  tepor  et  spiritus  vini  aegrotos 
fere  deficientes  recreant,  et  angorem,  ubi  diutius  ma- 
net, discutiunt.  Opium  hora  somni  datum  impedit  ne 
morbus  noctu  invadat.  Memini  unum  ex  his  aegris 
laborem  sibi  imperasse  dividendi  serra  ligna  per  se- 
mihoram quotidie,  et  tantum  non  sanatum  fuisse.  Uni- 
cum vidi,  in  quo  hoc  malum  sponte  sua  finitum  est. 
Sanguinis  missio,  vomitus  et  purgantia  mihi  visa  sunt 
aliena. 

Recens  scriptor  itineris  per  Alpes  facti  haec  ha- 
bet: ,,Qui  Alpes  scandunt,  cum  jam  pervenerint  ad 
loca,  quorum  altitudo  maris  superficiem  prope  ter 
mille  passus  superat,  eos  saepe  occupat  ingratissi- 

mus  sensus  quasi  lassitudinis,  adeo  ut  prorsus  non 
valeant  quatuor  amplius  passus  ambulare;  et  si  pe- 
dem proferre  contendant,  continuo  anima  deficiat. 
Sin  gradus  sistatur  modo  vigesimam  horae  partem, 
quamvis  non  consederint,  omnis  iste  vitae  deficien- 
tis sensus  transit  , et  vires  redintegrantur  His 
certe  non  mediocris  intercedit  similitudo  cum  af- 
fectu, de  quo  sermo  est. 


C A P.  L X X I. 

De  morbo  pediculari . 

D ie  Augusti  23io,  anno  1762.  Hodie  mihi  narravit 
Edwardus  Wilmot  baronettus,  se  vidisse  virum 
morbo  pediculari  implicitum.  Tumores  exigui  sparsi 
erant  per  cutem,  in  quibus  motus  quidam  facile  cer- 
nebatur, et  ingens  erat  prurigo.  Ubi  acu  aperti  fuis- 
sent, inventi  sunt  pleni  pediculis,  per  omnia  referen- 
tibus pediculos  vulgares , nisi  quod  albiores  erant. 
Doctor  Wilmot  extrinsecus  admoveri  jussit  medica- 
mentum, quod  habuit  spiritus  vini,  olei  terebinthinae 
rectificati,  singulorum  uncias  quatuor,  camphorae  drach- 
mas sex. 

Augusti  24to.  Idem  medicus  hodie  retulit  omnes 
pediculos  fuisse  necatos  attactu  hujus  liquoris,  et  om- 
nem pruriginem  fuisse  sublatam. 

De  phthisi  pulmonis. 


i qua  fides  rationi  mortuorum,  quae  Londini  quot- 
annis vulgatur,  tabes  in  illa  urbe  longe  maximas 


1 Saussure , Voxjages  dans  les  stipes,  tome  I.  p.  482.  Cae- 

lius Aureliauus,  solus  quantum  scio  antiquorum,  pauca 
habet,  quae  ad  hunc  morbum  pertinere  videntur:  ,,'Era- 
sistratus  memorat  parafyseos  genus,  et  paradoxon  ap- 

ipellat , quo  ambulantes  repente  sistuntur,  ut  ambulare 
non  possint,  et  tum  rursum  ambulare  sinuntur.1 * * 4*  Chton. 

lib.  11.  c.  I.  p.  348.  ed.  Atnman. 

strages  edit;  quarta  enim  pars hominum,  qui  ad  adul- 
tam^aetatein  perseni  1111(4  illa  feruntur  perire.  Verum- 
tamen  horum  omnium  mors  ]>hthisi  pulmonis  nequa- 
quam est  imputanda.  Quotquot  enim  cum  obscuro 
aut  probroso  morbo  diu  conflictati,  tandem  macie  con- 
fecti sunt,  in  numerum  phthisicorum  referuntur,  quam- 
quam pulmones  omni  Titio  ca ruissent. 

Phthisis  pulmonum  fere  incipit  a tussicula  arida, 
quae,  cum  videtur  parvi  inleresse,  negligitur,  donec 
spatium  habuit  aliquod , et  paulatiiii  aucta  periculi 
metum  incutere  Coepit.  Hujusmodi  tussis  duravit 
aliquot  annos  sine  aliis  malis;  imo  interdum  peni- 
tus conquievit,  et  post  intermissiones  modo  breviores, 
modo  longiores,  reversa  est.  Aeger  autem,  postquam 
inter  spem  metumque  diutius  traxit,  tandem  novorum 
malorum  accessione  infestatur;  quae  quoque  interdum 
ipsum  primum  tussis  adventum  prope  sequuntur. 
Haec  autem  sunt  spiritus  creber,  raucitas,  fastidium, 
macies,  debilitas,  dolores  pectoris,  sudores  effusi  per 
quietem,  sputa  cruenta  et  purulenta,  horrores,  et 
postea  calores,  ardores  faciei,  manuum  et  pedum,  pul- 
suum numerus  superans  nonaginta  iii  sexagesima  ho- 
rae parte,  crurum  tumor,  et  menstrua  in  feminis  sup- 
pressa. Calculus  exiguus  interdum  extussitus  est;  et 
cum  ad  ultima  ventum  est,  saepe  supervenit  alvus 
fusa,  quae  tenues  virium  vitaeque  reliquias  praeci- 
pitat. ‘ . . 

Sputum  cruentum  nonnunqiiam  fuit  primum  inci- 
pientis morbi  indicium:  attamen  hoc,  ubi  solum  re- 
peritur  sine  cpiovis  alio  malo,  plus  interdum  terroris 
quam  periculi  adfert,  etiam  ubi  eruor  certissime  ex 
ipsis  pulmonibus  effluxerit;  notissimum  vero  est,  sputa 
Saepe  sanguine  tingi,  qui  a naribus,  gingivis,  aut 
faucibus  destillaverit,  dum  pulmones  fuerint  integer- 
rimi. Vermn  sanguis  exscreatus,  siquidem  alia  tabis 
signa  11011  defuerint,  naturam  morbi  clarissime  indi- 
cabit *.  Sputa  quoque  purulenta  vix  ullum  dubitandi 
locum  relinquerent , modo  pus  ab  ulcere  manans  dis- 
cerni posset  ab  humore  purulento.,  qui  ex  membrana 
* inflammatu  effunditur.  : Sed  i»  hac  re  error  non  sem- 
per  vitari  potest;  et  cognovi  expertos  et  sagaces  me- 
dicos falsos  fuisse. 

1 De  sputis  cruentis  vide  quae  infra  praecepta  sunt  cqp.  84s 

Signa  morbi  periculosissima  sunt  spiritus  creber, 
et  motus  arteriarum  concitatus.  Vidi  tabem  mortife- 
ram, ubi  pulmones  inventi  sunt  penitus  corrupti,  et 
tamen  per  totam  aegrotationem  sanguis  nullos  exscrea- 
tus erat,  nullus  fuerat  pectoris  dolor,  neque  ulla  dif- 
ficultas in  utrumlibet  latus  cubandi. 

Omnes  alias  phthiseos  notas,  praeter  sputa  crn- 
enta  et  purulenta,  memini  me  vidisse  in  muliere,  in 
qua  glandulae  mesenterii  post  mortem  repertae  sunt 
scirrhosae,  et  pulmones  integri  fuerunt.  Hujusmodi 
exempla  sunt  quidem  tam  rara,  ut  haud  inultum  du- 
bitare liceat  de  Yitio  pulmonis,  ubi  cetera  signa  fue- 
rint, licet  haec  duo  desiderentur. 

Tabes  in  illis  morbis  numeratur,  qui  a parenti- 
bus procul  omni  dubio  saepe  derivati,  raro  tamen  se 
produnt  ante  pubertatem.  Ab  hoc  tempore  ad  annum 
trigesimum  praecipue  pestifera  est.  Sed  nonnulli  jam 
quadragenarii  ea  coeperunt  occupari,  et  perierunt, 
postquam  cum  signis  hujus  morbi  consuetis  quatuor 
vel  quinque  annos  conflictati  fuerant.  Alios  tussis 
fatigavit  amplius  viginti  annos,  qui  tandem  quinqua- 
genarii facti  vera  phthisi  pulmonis,  cujus  omnia  signa 
prae  se  tulerunt,  mortui  sunt.  Usitatior  quidem  exi- 
tus est,  ut  quos  juvenes  et  adultos  longa  tussis  vexa- 
verit, eos  in  senectute  reddat  asthmaticos.  Fieri  pot- 
est, ut  morbilli  graviores , vel  peripneiimonia , vel 
tussis  convulsiva,  vel  alia  adversa  valetudo,  latentia 
tabis  semina  excitent,  vel  etiam  gignant,  tam  in  ul- 
tima senectute,  quam  in  pueritia;  cujus  rei  exempla 
nbique  obvia  sunt. 

Illi  maxime  objiciuntur  phthisi  pulmonum , qui 
parentibus  tabidis  nati  sint,  aut  qui  in  aetate  puerili 
occupati  fuerint  glandulis  lymphaticis  tumidis  et  in- 
duratis. Corporis  animalis  leges  nondum  satis  nobis 
perspectae  sunt,  ut  dicere  possimus,  quare  glandulae 
maxillarum,  colli,  axillarum,  inguinis  et  mesenterii, 
ad  vitia  pronae  sint  in  pueritia;  et  quare  in  juveni- 
bus et  adultis  glandulae  pulmonum  sint  morbis  op- 
portuniores; dum  inclinata  aetate  glandulae  mamma- 
rum et  uteri  in  feminis,  in  viris  autem  prostata,  et 
in  utrisque  viscera  abdominis  praecipue  laborent. 
Mulieribus  tabidis  graviditas  videtur  tussim,  et  reli- 
qua phthiseos  mala  properare , quae  in  dies  singulos 

intenduntur  usque  ad  partum;  perdurant  enim  tam* 
diu,  et  deinde  brevi  moriuntur. 

Quaenam  sit  natura  tussis,  et  quid  in  ea  periculi, 
nullo  alio  indicio  clarius  significatur , quam  arteria- 
rum pulsu.  Nam  gravis  tussis,  siquidem  illae  tarde 
inoveutur,  non  impediet  quo  minus  aeger  sit  in  bona 
spe : levis  autem  cum  pulsu  concitato  haudquaquam 
vacabit  periculo.  Juvenis  octodecim  annos  natus  bien- 
nium emacuerat,  tussi,  sputis  cruentis,  difficultate 
spirandi,  vomitu,  doloribus  pectoris,  et  sudoribus 
nocturnis  occupatus:  pulsus  interea  erat  vix  aut  ne 
vix  justo  concitatior : atque  illi  valetudo  intra  tres 
annos  in  integritatem  restituta  est.  Neque  hoc  est 
unicum  hujus  rei  exemplum,  quod  mihi  contigit  vi- 
dere. Sanitatem  his  aegris  redditam  tribuerim  non 
tam  medicamentorum  auxilio,  quam  constitutioni  cor- 
poris firmae,  quae  a parentibus  tabidis  non  derivata 
fuit,  neque  strumosa  labe  inquinata:  itaque  morbus 
illis  accidens  vix  discrepat  a vulnere  sani  hominis 
pulmoni  inflicto ; quod , quamquam  multa  phthiseos 
mala  accesserint,  posse  tamen  ad  integram  sanitatem 
venire  usu  didicimus.  Sic  quoque  in  gravi  peripneu- 
raonia  inflammatio  pulmonis,  et  tussis,  et  sputa  cru- 
enta non  impediunt,  ne  aegroti  ex  tam  ancipiti 
morbo  assurgant,  et  prorsus  convalescant. 

Phthisin  contagione  cum  aliis  communicari  posse, 
nonnullis  Europae  gentibus  persuasissimum  est;  ve- 
rum Britanni  vix  unquam  sibi  cavent  a consuetudine 
tabidorum  , sive  quod  isti  opinioni  fidem  non  habent, 
seu  quod  hujusmodi  cogitatio  nunquam  eorum  animos 
subiit.  Quid  in  hac  re  verum  sit,  viderint  alii:  equidem 
nondum  usu  magistro  eo  progressus  sum,  ut  aliquid 
certi  de  ea  inecum  statuere  potuerim:  fateor  autem 
me  vidisse  nonnullos  tabe  pereuntes,  quorum  morbus 
non  aliud  probabilius  habuit  initium,  quam  quod  as- 
sidue una  fuissent  aut  etiam  dormiissent  cuin  ta- 
bidis. 

Quamquam  hic  morbus  quotidie  nascatur,  et  om- 
nis generis  remedia  tentata  sint,  quae  vel  ratio,  vel 
temeritas,  vel  spes,  vel  desperatio,  vel  superstitio 
potuerint  excogitare,  tamen  parum  profecimus  in  sa- 
nanda vera  pulmonis  phthisi.  Neque  mirum  videri 
debet  pulmonem  tabidum  a parentibus  acceptum,  aut 
ubi  corpus  strumoso  vitio  contaminatum  est,  aegre 

yel  «en  omnino  cedere  medicinae.  Ouamobrem  ea 
rejnedia  fere  sola  his  aegris  succurrent,  quae° pote- 
runt importuna  quaedam-  mala  phthisi  saepe  acceden- 
tia levare,  unde,  si  vita  non  diat  longior,  morbus  sal- 
tem sit  tolerabiliora  Uac  asininum  suavem  tabidis  ci- 
bum praebet,  qui  febris* hectioa e calorem  temperat,  et 
corpus  viresque  amissas  reparat.  Acidum  vitriolrcum 
dilutum  decocto  corticis  peruviani  instillatum  prae- 
sens est  remedium  nocturni  sudoris,  et,  quantum  mihi 
visum  est,  tuto  dari  potest  quolibet  morbi  tempore. 
Spiritus  angustia  non  debet  impedire  ne  aeger  uta- 
tur hoc  remfedio , vel  etiam  opio,  quod  tussim  prae- 
ter omnia  alia  medicamenta  compescit,  et,  si  detur 
cubituro,  elfecit  ne  diem  taedii  plenum  vigilia  noctur- 
na sequatur.  Urgens  dolor  lateris  postulat  detractio- 
nem quinque  unciarum  sanguinis,  et  huic  plerumque 
cedit.  Ouodsi  dolor  hebes  sit,  et  diuturnitate  sua  po- 
tius quam  vehementia  fatiget,  emplastrum  canthari- 
dis parvum  super  ipsum  locum  impositum  satis  effi- 
cax remedium  erit.  Alvo  fusae  supervenienti  raro 
non  medebuntur  tincturae  opii  guttae  tres  post  sin- 
gulas dejectiones  smntae.  Ad  raucitatem,  crurum  tu- 
morem, aut  menstrua  suppressa,  nihil  opus  est  re- 
mediis; cuin  haec  sem per  fiant  ili  morbo  pulmonis 
tracheaeque,  et  in  extenuato  exhaustoque  corpore;  et 
proinde  ante  submoveri  non  possunt,  quam  ipse  mor- 
bus fuerit  sanatus.  Febris  et  inflammatio  odeo  gra- 
ves esse  possunt,  ut  non  nisi  sanguinis  missione  sol- 
vendae sint;  verum  crebrae  sanguinis  detractiones, 
quantumvis  exiguae,  tabidis  videntur  nocere,  et  ruen- 
tes eorum  vires  praecipitare. 

Incisis  phthisicorum  cadaveribus  vidi  pulmonem 
refertum  glandulis  tumefactis,  quarum  aliae  inflam- 
matae erant,  aliae  suppuratae,  aut  etiam  ruptae;  Ouae, 
quamquam  liaud  inultum  discedere  videntur  a strumo- 
sis tumoribus  glandularum  lymphaticarum  in  collo 
aliisque  partibus  exterioribus,  longe  tamen  sunt  pe- 
riculosiores; quoniam  pulmonis  officium  est  ad  vitam 
tam  necessarium,  nt  gravem  injuriam  subire  sine 
summo  discrimine  non  possit. 

Varia  remedia  strumosorum  malorum  nobis  a ma- 
joribus tradita  fuerunt,  quae  omnia  usus  adeo  parum 
fcomprobavit , ut  verear  ne  adhuc  desideretur  medica- 
mentum, quod  tumores  pulmonis  vel  nascentes  discu- 

fiat,  vel  ;sanst  suppuratos , vel  impediat  quo  minus 
povi  suhnasqanlur.  Quamobrem  in  hoc  morbo,  sicut 
in  aliis.  omnjbus , quorum  certa  remedia  -nondum  in- 
venta sunt,  aeger  contentus  esse  debet  iis  praeceptis, 
quae  docent,  quaJis  vitae  viet  usque  ratio  fugienda  sit, 
qualisque  eligenda,  ut  lotius  corporis  valetudini  quam 
optime  consulatur.  (Quippe  his  rite  institutis,  vis:  illa 
sqi  conservatrix  omnibus  animantibus  innata  maxime 
vigebit,  et  pulmoni  laboranti  felicissime  subveniet. 
Keque  debet  quis  quam  desperare  de  bono  huius  cura- 
tionis exitu.  Mammae  mulierum,  perinde  ac  pulmo, 
glandulis  plenae  sunt,  neque  scio  an  facilius  sanen- 
tur, ubi  induruerint  iu  tubercula  scirrhosa;  attamen 
haec,  nihil  non  mali  minitantia,  vidi,  dolore  sensim 
mitigato,  tandem  qon  quiescere,  aut  etiam  penitus  dis- 
cuti;  et  per  vires  corporis  naturales  victumque  sar 
lutarem  morbus  vel  funditus  sublatus  fuit,  vel  omni 
facultate  nocendi  spoliatus.  Idem  obtinere  posse  in 
pulmonis  quoque  tuberculis  scirrhosis  veri  haudqua* 
quain  dissimile  est.  Etenim  nonnulli  juvenes  neque 
pauca  nec  levia  phfhiseos  indicia  experti  restituti 
fuerunt,  et  ad  senectutem  incolumes  pervenerunt.  Qui- 
dam adolescens  sedecim  annos  natus  per  multos  men- 
ses conflictatus  est  cum  phthisi  pulmonis;  et  cum  jam 
ad  ultima,  ut  videbatur,  ventum  esset,  magna  copia 
puris  erumpente  fere  suffocatus  est ; sed  post  paucos 
dies  exscreata  tunica,  unde  id  effinxerat,  vires  et  cor- 
pus brevi  recollegit,  atbleticeque  valuit  et  robustus 
senex  factus  est,  auctus  multis  liberis  et  nepotibus 
bene  valentibus.  Attamen  levi  quacunque  de  causa 
tussi  opportunus  erat,  et  saepiuscule  quotannis  cruenti 
aliquid  exscreavit.  Summus  etiam  ille  medicus  Ed- 
W ardus  Wilmot,  cum  nondum  vigesimum  comple- 
visset annum,  tabe  adeo  graviter  aegrotabat,  ut,  quod 
ipse  mihi  narravit,  non  solum  propinqui,  sed  etiam 
expertissimi  medici  de  salute  ejus  desperarent;  vixit 
tamen,  viguilque  nonagesimum  annum  egressus.  Quo- 
tidianum est,  ut  mala  phthisica  leniantur  vel  con- 
quiescant per  totam  aestatem,  vel  etiam  perpaucos 
annos;  et  deinde  frigore  saeviente,  aut  temperantiae 
legibus  parum  servatis,  revertantur  et  brevi  homi- 
nem necent.  Quodsi  liaec  irritamenta  sollicite  fuis- 
sent vitata,  non  video  cur  morbus  per  totam  vitam 
na»  siluisset.  Quam  rem  non  mediocriter  confirmat 

historia  cujusdam  tabe  hereditaria  occupati,  qui  in 
regionem  tepidiorem  profectus  convaluit,  et  viginti 
annos  sanus  vixit,  neque  scio  an  morbus  unquam 
redierit. 

Optime  provisum  est,  ut  quae  partes  corporis  ad 
vitam  necessariae  vel  summopere  utiles  sunt,  eae 
modo  valde  amplae  factae  sint,  modo  duplices,  ita  ut 
si  ex  his  una  vel  pars  aliqua  casu  morbove  laedatur, 
supersit  tamen  quantum  ad  usus  nostros  non  male 
suppeditet.  Hujus  providi  benevolique  consilii  exem- 
plum habemus  in  pulmone:  qui  cum  in  partes  duas 
fere  aequales  dividatur,  altera  extenuari  et  fere  in 
nihilum  redigi  potest,  altera  simul  haud  mediocriter 
labefactari ; ut  patuit  incisis  tabidorum  cadaveribus, 
et  factum  fuisse  credibile  est  aliquamdiu  priusquam 
morerentur.  Multi  quoque  tussiunt,  et  vehementer 
spirant,  et  subinde  cruorem  exspuunt  per  totam  ae- 
tatem, qui  non  solum  vivunt,  sed  etiam  vita  fruun- 
tur.  Unde  credibile  lit,  vitam  posse  constare,  atque 
etiam  valetudinem  non  magnopere  perturbari , licet 
bona  pars  pulmonis  aut  inutilis  facta  fuerit,  aut  per- 
ierit. Itaque  postquam  tubercula  strumosa  pulmonem 
vitiaverint,  partesque  nonqullas  cum  aliis  conglutina- 
verint, quasdam  etiam  penitus  absumserint;  homo 
tamen  vivere  et  non  incommode  valere  posset,  modo 
daretur  remedium , quod  morbum  intra  certos  fines 
contineret.  Phthisis,  quae  ex  labe  venerea  orta  est, 
saepe  gravissimas  noxas  intulit,  et  vitam  in  propin- 
quum discrimen  adduxit;  adhibito  tamen  proprio  istius 
veneni  remedio,  aeger  praeter  omnium  spem  conva- 
luit, quamquam  pulmo  omnia  tulerit  signa  vitii  non 
levioris  quam  quod  factum  est  in  deplorata  tabe 
strumosa.  Posteris  utinam  ad  virus  strumosum  aeque 
certum  remedium  aut  det  ratio,  aut  fors  objiciat!  In- 
terea multa  sunt,  quae  tabidum  de  salute  desperare 
vetant;  modo  victus  ratio  bene  constituatur,  et  solli- 
cite vitentur  quaecunque  aut  vires  corpori  demant, 
aut  morbo  addant. 

Frigus  asperum  et  venti  brumales  valentissimos 
pulmones  tentant^ et- tusses  movent;  ideoque  summo- 
pere vitanda  sunt  al»  iis,  quorum  pulmones  sunt  in- 
firmiores. Nonnihil  juvabit  amictus  tepidior,  qualis 
est  vestis  interior  lanea;  utilissimum  autem,  si  fieri 
potest,  e frigido  in  mitius  coelum  transire.  Tabido 

praeter  omnia  loca  conveniret  insula  haud  magma,  in 
qua  montes  nulli  excelsi  sunt,  quae  etiam  procul  re- 
mota est  a montibus  nivalibus  aliarum  terrarum,  et 
cujus  denique  ea  est  temperies,  ut  mercurius  in  ther- 
mometro  Fahrenheitano  raro  excedat  gradum  nona- 
gesimum, aut  infra  sexagesimum  descendat.  Per 
quatuor  aestivos  menses  is  est  Britannici  coeli  tepor, 
ut  tabidus  frustra  quaereret  aliud  sibi  convenientius. 
Itaque  nemo  Britannus  e pulmone  laborans  solum 
vertere  debet  a mense  Martio  usque  ad  Octobrem, 
per  reliquos  menses  ire  juvabit  in  locum,  qualis  modo 
propositus  fuit.  Exercitationis  genus  illud  eligendum 
est,  quod  ipsi  aegro  maximam  ferat  delectationem, 
et  lassitudinem  minimam. 

Tabidum  oportet  inprimis  abstinere  a vino  quo- 
cunque et  ab  omni  potione  meraciore , item,  quantum 
commode  fieri  potest,  carnem  cibo  subtrahere;  cum 
vero  nonnullis  odiosa  sint  quae  ex  terra  gignuntur,  ali- 
quid concedendum  est  sive  consuetudini,  sive  natu- 
rae, ne  forte,  si  caro  ex  toto  sublata  sit,  vires  aegroti 
magis  minuantur  quain  ipse  morbus.  Quamvis  enim 
cibi  cupiditati  non  seinper  indulgendum  sit;  tamen 
aegrotantium  vota  non  sunt  nimis  severe  rejicienda, 
aut  prorsus  negligenda.  Potui  aptissima  erit  aqua 
pura,  qualem  praebent  fontes  montis  Malvernensis, 
vel  destillata.  Quae  vero  copiam  magnam  habet  cal- 
cis et  acidorum  mineralium,  veneno  pejus  est  vitanda  ; 
cum  hujusmodi  aqua,  ut  mihi  videtur,  corpori  prae- 
cipue inimica  est,  glandulas  lymphaticas  impediendo 
et  exulcerando,  etiam  in  adultis,  et  qui  ab  omni  labe 
strumosa  liberi  sunt.  Porro  haec  vitia,  nisi  fallor, 
vidi  aquae  purioris  usu  discuti. 

Navigatio  longa  a quibusdam,  quos  curabam,  ten- 
tata  fuit,°  et,  ut  ipsis  videbatur,  non  sine  morbi  le- 
vatione; tamen  aliis  certe  parum  profuit.  Tuta  qui- 
dem semper  est;  neque  ausiin  inajus  quicquain  ex 
illa  polliceri.  Nonnulli,  qui  sanguinem  quotidie  ex- 
screabant, in  navi  fuerunt  sesquimensem,  et  licet  nau- 
sea summa  fuisset,  et  vomitus  tota  via  nunquam  ces- 
sasset,  tamen  sputa  cruenta  non  aucta  sunt. 

Sensus  nescio  quis  in  faucibus,  tussim  assidue 
movens,  interdum  est  admodum  molestus;  et  varia 
remedia  excogitata  fuerunt  ad  hoc  importunum  ma- 
lum definiendum : sicut  uvae  passae  comestae  et  lente 

devoratae:  vel  aqua  ex  glycyrrhiza;  vel  humor  ejus 
decoctus;  vel  succus  sambuci  aut  ribesiorum  spissa- 
tus ; vel  aqua  , in  qua  semen  cydonii  decoctum  est, 
cum  syrupo  aliquo  jucundo  mista ; vel  mei  cura  succo 
limonis ; vel  sacchari  frustum  tinctura  opii  camphorata 
madefactum:  plurima  alia  ejusdem  generis  sunt;  qui- 
bus  omnibus  parce  utendum  est , cum  breve  quidem 
praebeant  auxilium,  sed  nihil  conferant  ad  morbi  sa- 
nationem; et  quamquam  gustui  jucunda,  ventriculo 
tamen  parum  utilia  sunt. 


C A P.  LXXIII. 

De  colica  Pictonum. 

C^olicae  Pictonum  duae  videntur  species  esse;  qua- 
rum alteram  recte  vocaveris  acutam,  alteram  longam. 
In  priore  dolor  ventriculi  et  viscerum  subito  invadit, 
et  vehementer  urget,  cum  alvo  adstrictissima,  et  in- 
terdum cum  stupore  vel  amentia ; tum  saepe  desinit 
in  resolutionem  manuum  , vel  in  mortem.  Angor, 
jactatio  et  vigilia  fatigant  aegrotos  haud  multo  mi- 
nus quam  ipse  dolor.  In  lecto  nunquam  conquie- 
scunt, et  assidue  inambulant,  ubi  a lecto  abstinere  pos- 
sunt. Ad  haec  saepe  accedunt  dolores  universorum 
musculorum,  maxime  prope  scapulas,  languor  sum- 
mus, singultus,  fastidium,  vomitus,  et  umbilicus  in- 
tus ad  viscera  retractus.  Delirium  leve  et  loquaci- 
tas in  quibusdam  manent  aliquantisper,  postquam  im- 
petus morbi  transierit. 

In  longa  specie  alvus  non  semper  dura  est;  tum 
morbus  incipit  ab  hebete  dolore  viscerum,  qui  modo 
exiguus  est  vel  nullus,  modo  fit  tantus,  quantus  in 
hominem  maximus  cadere  potest.  Hae  vehementes 
accessiones  durarunt  vel  paucos  dies  vel  inensem, 
item  redierunt  tertio  vel  quarto  quoque  mense, 
modo  per  annum,  modo  per  decem  annos,  prius- 
quam manus  resolutae  sunt.  Morbo  autem  crescente 
et  viribus  corporis  minutis,  accessiones  doloris  fiunt 
crebriores , et  etiam  per  intermissiones  languor  non 
mediocris  manet.  Urgente  hac  colica  pulsus  opi- 
nione minus  concitatur.  Purgata  alvo  aeger  nonni- 

hil  quidem,  sed  haud  multum  levari  se  sentit.  Oui- 
dam  hoc  morho  jamjam  perituri  visi  sunt,  qui  tamen 
intra  triduum  in  tantum  restituti  sunt,  ut  foras  exire 
potuerint.  Contigit  interdum,  ut  qui  colica  Pictonum 
laborabant,  repentina  inorte  perierint : siquidem  vis 
illa  plumbi  venenata,  nervis  inimicissima,  quae  ma- 
nus et  brachia  fere  semper  resolvit,  interdum  cor 
ipsum  invadat,  motumque  ejus  et  simul  vitam  su- 
bito extinguat. 

Postquam  manus  paralyticae  factae  fuerunt,  tam 
fn  acuta , quam  in  longa  specie , assurgere  consuevit 
in  dorso  alterius  vel  utriusque  manus,  prope  ini- 
tium ossis  metacarpalis  medii  digiti,  tumor  ad  nucis 
parvae  magnitudinem,  sine  dolore  vel  coloris  mutatio- 
ne. Yerum  hoc  non  est  perpetuum.  Ubi  dolores  atrocio- 
res  finiti  sunt  et  paralysis  accessit,  obscurus  dolor  in 
ventriculo  remanet,  cum  vagis  doloribus  universi  cor- 
poris; simul  cupiditas  cibi  languet,  et  non  raro  nau- 
sea est  aut  vomitus.  Corpus  et  vires  sensim  amit- 
tuntur, praecipue  vero  extenuatur  musculus,  qui  pol- 
licem adducit.  Paulo  ante  mortem  aegri  delirant,  et 
fiunt  coeci.  Crura  ad  breve  tempus  interdum  resol- 
vuntur; et  in  quibusdam,  sed  perpaucis,  vidi  crura 
haud  minus  quam  manus  perenni  resolutione  occupata. 
Inciso  cadavere  hominis  hac  colica  peremti,  nullum 
vitium  intus  in  corpore  deprehensum  est,  quod  ad 
hunc  morbum  pertinere  morfemque  inferre  potuisset. 

Plumbum  in  pulverem  comminutum,  vel  ex  quo- 
vis humore  liquatum,  procul  omni  dubio  hunc  mor- 
bum gignere  potest.  Acuta  species  fortasse  nascitur, 
ubi  multum  plumbi  intra  breve  spatiuin  sumtum  fue- 
rit: contra,  si  quis  parum  sumserit,  et  diutius  idem 
facere  consueverit,  tum  fit  morbus  longus.  Usus  ante 
bis  mille  annos  homines  docuerat  hanc  venenatam 
plumbi  facultatem;  et  quamquam  fuerit  suspicio  alias 
quoque  res  eadem  vi  praeditas  esse,  nondum  tamen 
certo  cognitam  et  exploratam  habemus  quamlibet 
aliam  hupis  morbi  causam.  Quam  etiam  sententiam 
video  placere  Georgio  Baker  baronetto,  qui  doctis- 
sime hujus  morbi  naturam  illustravit  \ Illud  vero 
animadversione  dignum,  quod  in  eadem  domo,  in  qua 
etialh  cuncti  eodem  victu  utuntur,  morbus  saepe 

tinum  aliquem  arripiat,  ceteris  omnibus  intactis.  Ex 
qao  tamen  evinci  non  potest  plumbum  non  fuisse  in 
culpa ; quoniam  idem  argumentum  contra  causam 
qnalemcunque  extrinsecus  illatam  aeque  valeret. 
Cum  vero  dici  vix  possit,  quantillum  hujus  metalli 
morbo  gignendo  sufficiat;  inde  oritur  non  levis  diffi- 
cultas investigandi  aditum  ejus  in  ventriculum.  Ce- 
russae acetatae  grana  tria  singulis  diebus  sumta  per 
quatuor  dies  initium  dederunt  alvo  adstrictissimae, 
fastidio  et  torminibus.  Colica  Pictonum,  tandem  qui- 
dem sanata,  sed  quae  diu  molesta  fuerat,  orta  est  e 
tincturae  saturninae  guttis  triginta  quotidie  suintis 
per  mensem ; plumbi  autem  pondus  in  his  guttis  tri- 
ginta vix  crediderim  excedere  unum  granum;  quae 
tamen  res  aegre  potest  certo  definiri.  Yasa  cuprea 
vix  unquam  stanno  sic  obducuntur,,  quin  simul  ali- 
quid plumbi  admisceatur:  qnare  si  quispiam,  saepius 
quam  reliqui  ejus  convictores,  vescatur  iis,  quae  in  his 
vasis  cocta  sunt,  tum  maxime  si  quid  acidi  est,  cou- 
sequetur  eum,  vel  solum,  vel  praecipue  colica  occu- 
pari. Aceta  etiam,  et  quae  aceto  condiuntur,  si  ser- 
ventur in  fictilibus  plumbo  illitis,  semper  inquinantur 
hoc  metallo;  quae  condimenta  cum  aliis  jucundissima 
sint,  aliis  vero  displiceant,  itaque  iisdem  in  aedibus 
illi  torminibus  plectentur,  a quibus  hi  prorsus  liberi 
sunt.  Idem  etiam  venenum  latere  potest  in  uno  ge- 
nere potionis,  non  autem  in  reliquis,  quae  eisdem 
mensis  bibenda  apponuntar;  et  dispar  erit  conviva- 
rum sors,  nisi  parem  omnes  venenati  liquoris  modum 
biberint:  ne  dicam  venena  omnia,  quae  nervis  officiunt, 
varios  admodum  effectus  in  variis  hominibus  edere. 
Ajunt  vinum  album  plumbo  saepius  vitiari  quam 
rubrum;  et  proinde  epis  potores  opportuniores  esse 
huic  colicae;  quod  ipse  in  quibusdam  aegris  suspica- 
tus fui:  horum  certe  unus  tum  demum  morbo  suo  li- 
beratus est,  cum  vinum  album  Uljssiponense  bibere 
desierat. 

Acutam  colicae  speciem  nunquam  mihi  videre 
contigit,  nisi  inter  pictores  et  plumbarios,  atque  alios 
artifices,  qui  plumbo  vel  ejus  fumo  objecti  fuerant. 

In  longa  specie  plumbum  secreto  itinere  in  ven- 
triculum se  insinuat:  quod  quidem  est  calamitosum, 
et  facit  summam  et  saepe  ineluctabilem  difficultatem 
hos  aegros  sanandi.  9m  eu“n  uec  sciunt,  nec  suspi- 

cantui* , quo  pacto  haec  pestis  iu  viscera  illabatur, 
Ideoque  ab  illa  cavere  non  possunt,  eos,  nisi  fors 
quaedam  intercedat,  quo  minus  causa  mali  assidue 
renovetur,  nulla  ars  et  nemo  medicus  in  pristinam 
sanitatem  restituere  poterit.  Non  est  itaque  mirum, 
quod  homines  ex  hoc  casu  plerumque  moriantur.  In- 
ter alia  intestinorum  mala,  quibus  infantes  conflictau- 
tur,  colica  Pictonum  forsitan  non  ultimum  locum  te- 
net; quam  scilicet  contrahunt,  dum  crepundia  sua, 
minio  aut  cerussa  fucata,  ori,  ut  fit,  saepe  admovent 
et  lingunt.  Artifices  horum  crepundiorum  interdum 
curavi  eodem  morbo  tentatos. 

Prima  accessio  acutae  colicae  non  semper  desinit 
in  paralysin.  Illi  itaque,  qui  tali  admonitione  edocti 
in  posterum  sibi  sedulo  cavent  ab  ejus  causa , quam- 
quam periculosissime  laborassent,  postea  tamen  vi- 
vere possunt  liberi  ab  hoc  malo. 

Urgente  dolore  colico,  dare  oportet  medicamen- 
tnm  purgans,  quod  viam  sibi  faciat  per  intestina  spas- 
mis contorta  et  adstricta;  atque  etiam  opium,  ubi  do- 
lor praeter  solitum  saeviat.  Prosunt  quoque  balneum, 
et  emplastrum  cantharidis  super  ventrem  impositum. 
Postquam  impetus  morbi  transierit,  conveniunt  aro- 
matica et  amara , cum  ad  concoctionem  moliendam 
et  ventriculum  confirmandum,  tum  ad  praecidendam 
paralyticae  debilitatis  causam , vel  etiam  ad  paraly- 
sin jam  factam,  sanandam.  Aqua  Bathonica  ventri- 
culis infirmis  amica  est,  et  non  contemnendum  auxi- 
lium his  aegris  pollicetur:  quodsi  nonnullis  haud  mul- 
tum opitulata  est,  alii  tamen  Balhoniae  convaluerunt, 
et  ideo  forsitan  citius,  quia  istis  aquis  intus  et  extrin- 
secus usi  fuissent.  Ouin  alium  usum  capient  aegroti 
ex  itinere  ad  Bathomain,  cum  non  tantummodo  lo- 
cum, sed  potionem  quoque  mutent,  et  cibus  aliis  va- 
sis coquatur,  et  condimenta  alia  apponantur:  itaque 
sperandum  est,  omnes  plumbi  aditus  fore  interclusos, 
contra  quos,  utpote  ignotos,  aegroti  non  poterant  de- 
feudi , dum  domi  manerent. 


198 


De  morborum  historia  et  curatione. 


C A P.  LXXIV. 

De  pituita. 

I^ituita  fauces  implens  et  prope  strangulans  mul- 
tos  exercet,  maxime  tempore  matutino,  illos  praeci- 
pue, quorum  vires  et  valetudinem  vel  senectus  in- 
gravescens , vel  morbi  conquassaverint. 

Yomitus  multum  prodest  pituitosis  , minuendo  pi- 
tuitae copiam:  dein  vero  causae  mali  occurritur  dato 
quotidie  radicis  colombae  in  pulverem  contritae  se- 
miscrupulo  , adjectis  grano  uno  et  altero  vel  piperis 
longi  vel  radicis  zingiberis:  aloes  etiam  granum  cum 
his  commode  adhibetur,  ubi  venter  est  adstrictior; 
haec  enim  ventris  conditio  in  hoc  vitio  est  prorsus 
aliena. 


C A P.  LXXY. 

De  prostatae  scirrho. 

JProstatae  scirrhus  est  morbus  adultae,  vel  potius 
inclinatae  aetatis.  Signa  sunt  tenesmus,  dolor  in 
expellendis  duris  stercoribus,  et  cupiditas  crebra  uri- 
nae, quae  redditur  cum  dolore  ab  extrema  urethra 
usque  ad  renes  pertinente.  Ubi  scirrhus  suppurave- 
rit, mucus  etiam  cruentus  post  urinam  exit,  et  testi- 
culi tument.  Ulcus  hujus  partis  in  intestinum  rectum 
interdum  penetravit;  unde  factum  est,  ut  spiritus  per 
urethram  exierit. 

Malis  ex  hoc  vitio  ortis  magna  intercedit  simili- 
tudo cum  illis,  quae  fiunt  e calculo  vesicae;  nec  ubi- 
que facile  est  alterum  morbum  ab  altero  discernere. 
Ad  hoc  scitu  utile  est  dolorem  e prostata  sentiri 
initio  mejendi:  in  calculo  autem  non  nisi  sub  fine: 
tum  vectione  in  curru  vel  in  equo  mucus  cruentu9 
non  augebitur  in  prostatae  morbo,  neque  dolor  inten- 
detur; quod  utrumque  contra  fit,  ubi  vesica  calculo 
laborat. 

Cum  suspicio  hujus  morbi  oborta  fuerit,  chirur- 
gus arcessendus  est,  qui  manu  plerumque  scirrhum 

prostatae  deprehendet , si  tumor  et  durities  sint  ma- 
jusculae. At  ubi  initio  morbi  haec  signa  sint  obscura 
et  dubia , facile  fieri  potest,  .ut,  exploratione  facta, 
non  eadem  sit  diversorum  chirurgorum  sententia  de 
natura  mali  l. 

Parum  opis  est  in  medicina  ad  solvendum  pro- 
statae scirrhum.  Medicamenta  ex  hydrargyro  nocent. 
Decoctum  corticis  peruviani  cum  foliorum  cicutae  quan- 
tum sine  vertigine  ferri  potest,  tutum  saltem  reme- 
dium est.  Utilissimum  vero  est  aquae  uncias  sex  cum 
tincturae  opii  guttis  triginta,  vel  pluribus,  in  alvum 
infundere.  Hoc  certissimum  doloris  remedium  singu- 
lis noctibus  adhiberi  debet;  unde  nox  fiet  tranquilla, 
et  plerumque  somnus  movebitur.  Idem  etiam  niter- 
diu  commodo  iteratur,  si  angor  postulet.  Praeter  haec 
auxilia  vix  est  quod  medicina  efficere  possit  amplius. 
Neque  enim  aegri  monitore  opus  habent,  ut  discant 
summam  in  victu  moderationem,  servandam  esse,  et 
abstinendum  esse  ab  omnibus  cibis  et  potionibus  ca- 
lefacientibus, et,  quantum  fieri  potest,  etiam  a per- 
turbationibus animi. 


CAP.  L X X y I. 

De  cutis  pruritu . 

IVaturalia  feminarum  et.  virorum  scrotum  saepe 
tentantur  prurigine  molestissima,  quae  interdum  pia- 
res annos  occupat.  In  feminis  hoc  malum  saepe  ac- 
cedit profluvio  albo,  et  interdum  forsitan  ex  illo  na- 
scitur, siquidem  acer  humor,  non  satis  ablutus,  ex- 
siccetur et  cuti  adhaereat.  . . 

Scapulas  quoque,  vel  universam  cutem,  prurigine 
tentari  contigit,  licet  nec  icterus,  nec  quaelibet  ma- 
nifesta cutis  vitia  fuerint.  Hoc  malum  praecipue  ex- 
ercet senes , et  illos  quorum  valetudo  et  vires  mor- 
bis fractae  sunt;  quos  interdiu  male  habet,  et  noctu 

dormire  prohibet.  . . 

Usus  docuit  parum  auxilii  esse  his  aegris  m bal- 
neo. Spongia  spiritu  vini  madefacta  et  cuti  admota. 

*'  De  calculo  urinae  supra  dictum  est  capite  16. 

aliquando  pruriginem  per  horam  unam  solvit.  Aqua, 
in  qua  radix  hellebori  albi  decocta  est,  quo  modo 
propositum  fuit  in  capite  de  cutis  vitiis,  hunc  mor- 
bum in  nonnullis  prorsus  sustulit.  Profuit  etiam  loca 
affecta  lavare  aqua  vel  marina,  vel  picea,  vel  in  qua 
alumen  dissolutum  est.  Interdum  utile  fuit  ulcuscu- 
lum in  ima  et  interiore  femoris  parte  excitatum.  Yix 
locus  est  medicamentis  intus  datis. 


C A P.  LXXYII, 

De  puerperio. 

Omues  norunt  ex  partu  difficili  fieri  solere  summam 
debilitatem,  et  febrem,  et  valetudinem  adversam.  Pu- 
stulae ad  magnitudinem  seminis  milii,  quae  in  febri- 
bus puerperarum  interdum  nascuntur,  unice  deben- 
tur, ut  multis  videtur,  calori  nimio,  quem  famula- 
rum sedulitas,  victusque,  vestesque,  et  aer  conclusus, 
in  his  mulieribus  excitant.  Pustulae  istae  interdum 
oriuntur,  et  paucos  dies  manent,  quamvis  febris  et 
omnis  adversa  valetudo  absit.  Exacto  mense  uno 
vel  sesquimense  a partu , femur  alterum  in  quibus- 
dam coepit  dolere,  et  dein  in  magnum  durumque 
corpus  intumuit,  ita  ut  crus  extendi  non  potuerit. 
Hujusmodi  tumor  vix  post  integrum  mensem  adeo 
subsederat,  ut  sua  femori  movendi  facultas  redde- 
retur. 

Paralysis  et  insania,  quibus  mulieres  brevi  post 
partum  sunt  opportunae , . ocyus  finiuntur  et  rarius 
revertuntur,  quam  ubi  iidem  morbi  ex  quavis  alia 
causa  habuerint  iuitimn.  Febres  puerperarum  similes 
sunt  aliis  febribus,  et  similem  medendi  rationem  po- 
stulant. Principio  saepe  convenit  venam  incidere. 


C A P.  LXXYIII. 

De  purpureis  maculis. 

(yutis  puerorum  interdum  ubique  distinguitur  maculis 
purpureis,  similibus  earum,  quae  in  quibusdam  febribus 

nascuntur.  Tamen  his  adversa  valetudo  nulla  est,  ne- 
que praecessit,  neque  subsequitur.  Aliae  pustulae  vix 
sunt  semine  milii  majores,  aliae  sunt  tres  pollices 
amplae.  Post  paucos  dies  cunctae  sine  medicamento- 
rum auxilio  sua  sponte  plerumque  recedunt.  In  quo- 
dam puero  sic  affecto , si  modo  digitus  leviter  cuti 
imprimeretur,  continuo  sanguis  e vasis  vicinis  ef- 
fundebatur, et  sugillatio,  tamquam  in  collisis,  fiebat. 

Simul  cum  his  maculis  vidi  tumores  in  artubus 
inferioribus  oriri  ejusdem  coloris  ac  reliqua  cutis,  et 
sine  dolore,  nisi  tum  cum  membrum  moveretur.  Hi 
tumores  post  decem  dies  subsederunt;  at  notae  pur- 
pureae paucos  adhuc  dies  superfuerunt. 

Puerum  quinquennem  hujusmodi  tumores  et  dolo- 
res pessime  habuerunt.  Penis  adeo  intumuerat,  ut 
urina  aegre  reddi  posset.  Ad  haec,  tormina  interdum 
erant  cum  vomitu , et  simul  stercora  lineis  cruentis 
notabantur,  urina  quoque  sanguine  colorabatur.  Do- 
lore crura  occupante,  aeger  non  poterat  ingredi,  et 
brevi  post  doloris  accessum  crura  punctiunculis  cruen- 
tis referta  erant.  Post  intermissiones  paucorum  die- 
rum , tumores  et  notae  cruentae  reverti  solebant. 
Haec  mala  diu  puerum  fatigabant.  Quae  alvum  leni- 
ter moverunt,  videbantur  aliquantulum  juvare.  In  de- 
cocto corticis  peruviani  parum,  aut  nihil  erat  auxilii. 

In  quodam  sexagenario  femora,  et  mox  crura,  hic 
illic  purpurascebant,  et  simul  cutis  durior  et  crassior 
fiebat,  cum  magno  dolore  ubi  stare  conaretur.  Post 
sesquimensem  cibi  cupiditas  somnusque  minueban- 
tur, pulsus  concitabatur,  accedebat  spirandi  difficul- 
tas, et  paucis  post  diebus  aeger  extinctus  est.  Alios 
vidi  eodem  paene  modo  laborantes,  sed  multo  acutius, 
i sic  ut  paucos  tantummodo  dies  superfuerint. 


CAP.  LXXIX. 

De  rheumatismo . 

Mnlll  dolores,  quibus  nomina  nondum  propria  im- 
posita sunt,  quamquam  inter  se  distent,  e causis  longe 
diversis  orti,  tamen  ad  rheumatismum  pariter  refe- 
runtur. Quem  morbum  non  semper  facile  est  discer* 

nere  a quibusdam  aliis , qui  etiam  certam  appellatio- 
nem classemque  obtinuerunt.  Etenim  non  raro  locus 
est  dubitandi,  aegrorum  dolores  ad  arthritidem,  luemne 
veneream  pertineant,  an  ex  illis  sint,  qui  strumae 
quoque  interdum  accedunt. 

Rheumatismi  duae  species  sunt,  acuta  altera,  al- 
tera longa  vel  chronica.  In  acuta,  jactatio  est  ingens, 
membruinque  affectum  brevi  tumet,  et  quoties  move- 
tur impatibili  dolore  cruciatur.  Tum  rubor  aliquis 
fere  sublucet ; interdum  color  vix  mutatur.  Magni- 
tudo febris  rheumaticae,  siquidem  ex  arteriis  aestimanda 
sit,  minus  nocet  omnibus  facultatibus  mentis  et  cor- 
poris, quam  aeque  gravis  febris  ex  quovis  alio  morbo 
orta.  Nam  isti  motus  arteriarum,  qui  cogunt  alios  de- 
sipere  aut  furere,  adeo  parum  officiunt  rheumatico, 
ut  neque  languorem  afferant  insignem,  neque  semper 
cibi  cupiditatem  toMant.  Dolores  et  tumores,  contra  ac 
fit  in  arthritide,  in  ipsa  prima  accessione  omnes  cor- 
poris partes  aliam  ex  alia  invadunt,  nunquam  dia 
manentes  in  una  sede;  atque  hoc  modo  vagantur  in- 
terdum amplius  duos  menses.  In  his  aegris  sudor 
multus  oriri  consuevit,  neque  morbum  levat.  Est  ubi 
lecti  tepor  rheumaticos  dolores  vehementer  auget;  sed 
hoc  non  est  perpetuum!  alias  enim,  tum  praecipue  in 
lohga  sjjecie,  idem  tepor  artus  dolentes  blande  fovet 
recreatque. 

Rheumatismis  acutus , qualis  mihi  videbatur , in 
uno  et  altero  rediit  semel  vel  bis  in  anno  per  com- 
plures annos.  Nonnulli  forsitan,  ob  hanc  ipsam  con- 
ditionem , talem  morbum  contendent  fuisse  arthriti- 
cum ; et  fateor  hunc  certum  circuitum  rarissime  acci- 
dere, et  multo  saepitis  fieri  , uf  qui  una  accessione 
liberatus  fuerit,  ille  nunquam  experiatur  secundam. 
Rheumatismus  certe  propinqua  cognatione  conjunctus 
est  cum  arthritide,  et  solet  seorsnn  invadere  pueros 
arthriticis  majoribus  ortos , tamquam  esset  x « o/mxqu 
x r;q  n odu/Qaq  (.utoxvQia.  Nec  longa  ejus  species  minus 
affinis  est  paralyseos:  nam  sequitur  fere  diuturna  de- 
bilitas cum  tremore  et  torpore  membri  affecti , donec 
artus  interdum  resolvuntur,  et  fiunt  prorsus  inutiles. 
Rheumaticus  dolor  umiferis  cujusdain  humerum  occu- 
pabat, musculosque  vicinos  sensim  adeo  debilitabat, 
ut  vix  superesset  facultas  brachium  movendi:  post 
septem  menses  brachium  coepit  aliquantulum  mor 

veri,  et  aditis  aquis  Buxtonicis  tandem  integre  resti- 
tutum est. 

Habitus  corporis  strumosus  non  raro  reddit  homi- 
nes obnoxios  tumoribus  et  doloribus,  qui  vel  sunt 
rheumatici,  vel  certe  omnibus  notis  rheumatismum 
mentiuntur.  Hujusmodi  tumores  et  dolores  modo 
antecesserunt  abscessus  strumosos , modo  cum  illis 
simul  facti  sunt.  Inflammationes  quoque  oculorum 
strumosae  nonnunquam  commutatae  fuerunt  cum  do- 
loribus membrorum  rheumaticis.  Tumor  et  dolor  in- 
haerentes in  aliqua  corporis  parte , et  in  aliam  nun- 
quam versi,  raro  dici  debent  rheumatici;  quin  potius 
ad  distensionem  referendi  sunt,  vel  ad  distorsionem, 
vel  ad  strumam.  Sciatica  tamen,  quamquam  eandem 
certam  sedem  usque  occupet,  est  vere  rheumatica. 
Lumbago  pertinet  potius  ad  spasmum,  vel  ad  distor- 
sionem. 

Rheumatismus  longus , sicut  acutus , ex  alio  in 
alium  articulum  facile  transit.  Sed  in  hoc  exigua  vel 
nulla  febris  est,  dolor  fere  obscurus,  rubor  nullus; 
tumores  vero  diu  manent,  et  morbus  nonnullos  deti- 
net per  plures  annos:  saepius  accessiones  nullis  cer- 
tis spatiis  interpositis  revertuntur,  donec  miserrimam 
tandem  debilitatem  intulerint,  aut  valetudinem  peni- 
tus corruperint.  Quibus  notis  longa  species  ab  acuta 
discernitur.  Utrumque  morbi  genus  tam  feminas 
quam  mares,  tam  pauperes  quam  divites  infestat. 

Haud  insolitum  est  pueros  circa  nonum  aetatis 
annum  in  rheumatismum  incidere;  et  memini  me  cu- 
rasse quadrimum  cum  hoc  morbo  conflictantem:  qn a 
quidem  re  plurimum  distat  ab  arthritide.  Hac  enim 
afflictum  ante  pubertatem  vidi  neminem. 

Plerumque  fit,  ut  dum  rheumaticorum  artus  gra- 
vissimis cruciatibus  torquentur,  viscera  interea  omni 
dolore  vacent.  Tamen  nonnullos  curavi,  in  quibus 
rheumatismus  fines  consuetos  transsiliens  in  ventricu- 
lum aut  cerebrum  versus  fuit.  Cum  autem  inter 
auamplurimos  rheumaticos  hoc  tam  raro  evenerit, 
neri  potest,  ut  me  natura  morbi  fefellerit,  et  ut  ille 
revera  fuerit  strumosus , vel  arthriticus,  vel  ad  lon- 
gum potius  quam  ad  acutum  rheumatismum  pertinue- 
rit.^ Yomitus  assiduus,  jactatio  ingens,  et  summum 
cibi  fastidium,  in  mortem  tandem  desinentia,  virum 

queiidam  exercebant,  cujus  morbus  multis  nominibus 
rheumaticus  potius  quam  arthriticus  dici  merebatur. 

Nec  usus  docuit,  neque  ratio  excogitavit  certa 
rheumatismi  remedia;  quo,  non  minus  quam  facie 
sua,  niinis  similis  est  arthritidi.  Hoc  licet  ex  aliqua 
parte  illis  tribuere,  qui  diversis  malis  idem  nomen 
imposuerunt.  In  acuta  specie  plerisque  medicis  pla- 
cuit venam  incidere;  quod  in  cognato  morbo  arthri- 
tico adeo  reformidant.  Et  procul  dubio  iis  imperan- 
dum est,  qui  florentis  sunt  aetatis  corporisque  robusti, 
quique  morbum  suum , quomodo  alios  morbos  cum 
inflammatione,  contraxerint,  maxime  ubi  corpus  la- 
bore calefactum  frigido  aeri  diutius  objectum  fuerit. 
Yerumtamen  usu  mihi  comprobatum  est  copiosas  et 
iteratas  sanguinis  detractiones  plerisque  in  hoc  casu 
haudquaquam  convenire.  Memini  gravissimum  rheu- 
matismum in  quendam  incubuisse  paulo  post  ingen- 
tem sanguinis  e naribus  profusionem,  quae  homi- 
nem paene  exhauserat,  et  vitam  in  suminum  discri- 
men adduxerat.  Idem  propemodum  alteri  quoque 
Contigisse  novi. 

Linum  catharticum,  et  alia  quae  vehementer  al- 
Ytim  movent,  a populo  in  rheumatismi  remediis  nu- 
merata fuerunt,  quae  tamen  adeo  parum  profecerunt, 
ut  jam  diu  est  quod  in  desuetudinem  abierunt.  Me- 
dicamenta etiam  sudorem  moventia  adhibita  sunt  et 
in  acuto  et  iu  longo  rheumatismo;  et  interdum  prod- 
esse visa  sunt : nemo  autem  nescit  hos  aegros  sua 
sponte  proclives  esse  in  nimios  sudores,  neque  inde 
juvari.  Balneum  multis  visum  est  nocere;  ne  uni, 
quantum  judicare  potui , opitulatum  est.  Lavatio  fri- 
gida modo  nullum  attulit  auxilium,  modo  non  medio- 
criter juvit.  Emplastrum  cantharidis  levavit  dolores 
inveteratos  longi  rheumatismi;  ad  quem  etiam  pro- 
fuerunt linimenta  volatilia  et  saponacea , partibus  af- 
fectis infricata.  Motus  vehiculi  adeo  non  auget  hos 
dolores,  ut  saepe  cognoverim  aegrotos  graviter  affli- 
ctos, qui  melius  habuerunt,  dum  m curru  veherentur, 
quam  domi  in  sedili  conquiescentes. 

Medicamenta  ex  argento  vivo  mixto  cum  purgan- 
tibus, vel  cum  opio,  saepe  data  fuerunt  rheumaticis: 
quam  medendi  rationem  reprehendere  nolo , quia  vi- 
deo eam  peritis  medicis  placere;  laudare  tamen  non 
possum , quoniam  mercurialia  medicamenta , saepe 

tentata,  nunquam  non  conjecerunt  nonnullos  in  rheu- 
matismum: unde  etiam  fit,  ut  morbum  venereum  111 
quibusdam  corporibus  semper  sequatur  rheumatismus; 
quem  scilicet  argentum  vivum  alterius  causa  adhibi- 
tum invexit.  . . . . . _ . 

Cortex  peruvianus,  gummi  guajaci,  pulvis  Fort- 
landicus,  remedia  ex  antimonio,  nitrum  cum  sale 
volatili  mixtum , trifolium  paludosum  in-  pulverem 
tritum,  vel  aqua  in  quam  id  immissum  est,  item  her- 
bae aliae  amarae,  existimata  sunt  vi  propria  valere 
contra  rheumatismum.  Yeruin  haec  omnia  censenda 
Sunt,  tamquam  quae  candidatorum  partes  sustinent, 
nondum  in  numero  remediorum  efficacium  reponun- 
tur. Sydenhamus  opio  uti  prohibet  in  hoc  affectu; 

Iiace  tamen  tanti  medici  dixerim  dolores  sic  impune 
eniri,  et  somnum  tuto  invitari.  Praeterea,  meo  ju- 
dicio, opium  non  tantummodo  importuni  mali  praesi- 
dium est,  sed  multum  confert  ad  ipsum  morbum  tol- 
lendum. Yires  autem  ejus  antirheumaticae,  cum  in 
sudoribus  eliciendis  poni  non  videntur  , aeque  vale- 
bunt in  simplici  medicamento,  ac  ubi  in  Doyeri  pul- 
vere adhibetur,  vel  mixtum  cum  antimonialibus. 

Dolores  coxarum  saepe  initium  habent  ab  inflam- 
matione aut  exulceratione  vicini  articuli:  quod  vi- 
tium prorsus  diversum  est  a rheumatismo  *. 


C A P.,  L X X X. 

Do  semine  virili . 

C^ui  veneris  voluptatibus  praeter  modum  dediti  sunt, 
poenas  dant  hujus  intemperantiae  haud  mediocri  lan- 
guore corporis  animique  afflicti.  Semen  his  solet  ni- 
mis promte  elabi,  interdum  etiam  sine  sensu,  et  no- 
ctu et  interdhi.  Lavatio  frigida  aliquantulum  prod- 
est. Praecipuum  autem  hujus  affectus  praesidium 
est  vita  casta,  quae  longe  fugit  omnem  occasionem 
libidinis  inflammandae:  huic  remedio  qui  fidunt,  ra- 
rissime spe  sua  destituentur.  Memini  duos  mihi  nar- 
rasse semen  suum  fuisse  coloris  fusci;  quod  forsitan 


4 Yide  supra  cap.  21. 

factam  est  e venula  quadam  rapta.  Qualiscunqua 
autem  fuerit  causa,  hic  color  diutule  perstitit,  illaesa 
horum  virorum  valetudine. 


C A P.  L XXXI. 

De  singultu, 

52. 

►3ingultns  et  longis  et  acutis  morbis  aliquando  acce- 
dit. Interdum  praecessit  accessiones  epilepticas,  et 
cum  paralysi  simul  factus  est;  raro  etiam  abest  ab 
hepate  scirrhoso,  et  nonnunquam  reperitur  in  ictero 
simplici,  in  quo  ductus  biliferi  impediuntur,  quam- 
quam hepar  ipsum  integrum  est.  Morbi  etiam  ven- 
triculi et  viscerum  solent  arcessere  hoc  malum,  sive 
oriantur  ab  herniis,  scirrhis  et  ulceribus,  sive  a me- 
dicamentis acribus  et  exedentibus,  sive  a venenis. 
Singultus  ex  omnibus  his  causis  interdum  factus  est; 
et  permansit  non  solum  plures  menses,  sed  etiam  ali- 
quot annos,  inddo  assiduus,  modo  spatiis  incertis  in- 
terpositis. Unus  et  alter  fatigati  sunt  hoc  incommodo 
multos  menses  sine  quibusvis  aliis  adversae  valetudi- 
nis signis. 

In  morbis  acutis  singultus  saepe  indicat  febrem 
haud  levem  esse,  neque  prorsus  vacare  periculo.  Ac- 
cessit ipso  primo  morbi  die,  et  duravit  septem  om- 
nino dies,  nimirum  quamdiu  aegrotus  vixit,  omnia 
consueta  remedia  vincens.  Alius  minus  vehementer 
febricitans,  qui  tamen  morbo  tandem  succubuit,  per- 
rexit singultire  totos  viginti  dies. 

Sanatio  hujus  mali  saepe  non  exspectanda  est,  nisi 
ganato  morbo,  a quo  pendet.  Mixtura  moschata  ante 
alia  valere  existimatur  ad  coercendum  hunc  affectum: 
opium  vero  remedium  est  multo  efficacius. 


C A P.  LXXXII. 

De  siti . 


Sitis  Jnsedabilis , non  secus  ac  hydrops  et  diabetes, 
quibus  saepe  accedit,  vix  ipsa  morbus  dicenda  est. 

tamen  raro  deest  inter  signa  morborum  periculosorum, 
aut  immedicabilium,  quibus  viscera  abdominis  urgen- 
tur* Morbus  vero,  qui  etiam  hominem  tandem  occi- 
dit, interdum  tam  lente  crescit,  ut  aeger  non  nisi 
triennio  post  occcumbat;  et  toto  hoc  tempore,  penis 
multatur  siti,  quam  aut  febre,  aut  difficultate  spirandi, 
aut  macie,  aut  debilitate,  quae  in  plerisque  simul  fiunt. 
Est  itaque  metuendum  hoc  malum,  neque  tamen 
semper  mortiferum.  Etenim  morbus,  a quo  pendet, 
quamquam  saepissime  omnia  medicamenta  vincat,  ta- 
men interdum  solvitur,  et  aeger  assurgit.  Yerum  ubi 
vitium  est  insanabile,  hoc  quoque  malum,  sicut  alia 
ab  eodem  fonte  oriunda,  minui  quidem  et  leniri  pot- 
est, vix  autem  ex  toto  submoveri.  Sitis  visa  est 
augeri  in  iis,  qui  poculis  indulgent,  et  aliquantum  les? 
vari  momento  salis  nitri  linguae  imposito. 


CAP.  LXXXIII. 

Ve  spasmo > sive  distensione  nervorum . 

ervorum  distensiones  sive  convulsiones,  et  spasmi, 
fiunt  ubi  artus  moventur  et  agitantur  sine  voluntate, 
et  musculi,  qui  animi  imperio  subjici  debent , ultro 
gese  contrahunt.  Musculos  omnes  exteriores  disten- 
sionibus obnoxios  esse  cernimus ; et  versimile  est 
idem  obtinere  in  musculis,  qui  intus  sunt.  Hujusmodi 
morbidae  musculorum  actiones  interdum  rumpunt  exi- 
guam venam  aut  arteriam,  sic  ut  sanguis  exprimatur, 
cutemque  iuficiat  colore  livido,  qualis  conspicitur  w 

collisis.  . 

Distensiones  et  membrorum  motus  sine  voluntate 

familiares  sunt  in  arthritide  et  affectu  hysterico : saepe 
etiam  praecedunt  paralysin,  aut  cum  illa  simul  fiunt; 
et  sunt  magna  pars  malorum,  quae  secum  ferunt  epi- 
lepsia et  chorea  Sancti  Yiti.  Causae  horum  motuum 
inordinatorum  sitae  esse  videntur  nunc  in  nervis  par- 
tis affectae,  nunc  in  cerebro,  vel  medulla  spinali. 
Distensio,  quae  chorda  penis  dicitur,  praecipue  nasci- 
tur, ubi  virus  acre  morbi  venerei  nervos  penis  irri- 
tat; tamen  aliae  quoque  horum  nervorum  offensae 
idem  malum  inferre  possunt;  etenim  duos  homines 

curavi  chorda  penis  occupatos , qui  ab  omni  labe  Ve- 
nerea liberi  erant.  Assidua  jactatio  brachii  et  cru- 
ris sinistri  initium  duxit  e corpore  purulento,  in  quod 
dextra  pars  cerebri  conversa  erat.  Hujusmodi  exem- 
pla multa  sunt,  in  quibus  modo  pars  ipsa,  modo  origo 
nervorum  in  cerebro  aut  medulla  spinali  morbo  aut 
vi  laesa  fuit. 

Quidam,  postquam  a febre  periculosa  aegre  con- 
valuisset, solebat  a somno  identidem  excitari  disten- 
sionibus crurum  vehementibus.  At  biduo  triduove, 
priusquam  illae  accederent,  assurgebat  circa  mediam 
tibiam  tumor  exiguus  mollis  ad  pisi  magnitudinem, 
qui  certissimo  semper  indicio  fuit  distensionis  mox 
invasurae. 

Exciso  testiculo  scirrhoso,  sexto  die  accessit  dif- 
ficultas quaedam  devorandi,  seu  potius  sensus  suffo- 
cationis; biduo  postea  maxilla  facta  est  immobilis;  et 
aeger  brevi  periit.  Idem  fere  malum  vidi  in  femina 
hysterica,  quamvis  nulla  esset  exulceratio  et  nul- 
lum vulnus.  Haec  aegra  extincta  est  decimo  morbi 
die,  opio  et  balneo,  incassum  tentatis. 

In  aetate  puerili  non  tantummodo  febres  conti- 
nuae, sed  saepe  etiam  iutermittentes , faciunt  caput 
ad  alterum  humerum  inclinari.  Quamquam  non  raro 
mihi  occurrerit  hujusmodi  capitis  inclinatio,  nunquam 
novi  eam  permanere  febre  finita.  In  quibusdam  ve- 
tulis , quae  ceteroquin  recte  valebant , caput  sua 
sponte  volutum  fuit  ita,  ut  facies  ad  humerum  specta- 
ret. Hoc  in  aliis  fit  ad  laevum , in  aliis  ad  dextrum 
humerum;  et  diu  plerumque  perseverat.  Vis  autem, 
quae  trahit  faciem,  adeo  lenis  est?  ut  facillime  su- 
perari possit.  Itaque  caput,  dum  in  pulvinar  repo- 
nitur, fit  rectum. 

Febres  in  insulis  Americanis,  ut  fama  refert,  miro 
perturbant  cerebri  officia  , et  excitant  istos  terribiles 
visu  spasmos,  qui  dicuntur  emprosthotoniis  et  opi- 
sthotoniis. Hi  rarissimi  sunt  iu  Anglia;  neque  ausim 
dicere  febres,  quas  ipse  vidi,  multum  valuisse  aut 
ad  gignendas  aut  ad  augendas  distensiones.  Etenim, 
si  alii  post  ancipites  febres  distensionibus,  occupati 
fuerint;  alii  tamen  hoc  ipso  tempore  ab  illis  praeter 
consuetudinem  liberi  fuerunt. 

Somnus  distensionibus  amicus  est,  ut  et  omnibus 
malis,  quae  ex  nervorum  affectibus  oriuntur.  Itaque 

hae  quoque  noctu  praecipue  molestae  sunt.  Alios  in- 
vadunt in  somnum  labentes,  alios  expergiscentes, 
multos  etiam  dormientes  excitant.  Potus  acidi  non- 
nullis xisi  sunt  distensiones  intulisse.  . 

Distensiones  leves  solvuntur  mutando  membri 
situm.  Nonnullis  praesidio  fuit  spiritus  vim  subtilis- 
simus suris  infricatus.  Item  tincturae  opn  guttae  quin- 
que cum  tincturae  asae  foetidae  guttis  quadraginta 
hora  somni  sumlae  submoverunt  distensiones , quae 
singulis  noctibus  redire  consueverant  diutius.  Inter- 
dum accedente  podagra  distensiones  existimatae  sunt 
aliquantum  conquiescere:  multo  saepius  ex  illa  novas 
vires  acquisiverunt.  Manus  mulieris,  quae  multos 
menses  fuerat  distensione  clausa,  et  nulla  vi  aperiri 
potuit,  digitis  adeo  fortiter  compressis,  ut  ungues  in 
volam  manus  penetravissent,  in  balneo  protinus  so- 
luta est.  Ejusdem  quoqne  mulieris  corpus  cum  sumit 
inodo  fuerat  incurvatum,  eodem  auxilio  in  erectum  si- 
tum restitutum  est.  Balnea  Bathonica  nescio  an  solo 
calore  aegris  ibi  lavantibus  opitulantur;  etenim  nihil 
videtur  interesse,  in  has  aquas  an  in  alias  quascun- 
que aeque  tepidas  descendant.  Lavatio  frigida  m Ilis 
morbis  inutilis  fuit. 


CAP.  LXXXIY. 

De  sputis  cruentis . 

Sp«ta  cruenta,  ubi  sanguis  e pulmonibus  fertur,  et 
tussiendo  ejicitur,  non  injuste  terrent.  At  cura  opus 
est,  ut  ab  illo  morbo  discernatur;  in  quo  eruor  sine 
tussi  a stomacho  vomitur,  vel  e naribus  in  fauces 
destillat.  Impuberes  raro  occupantur  hoc  malo.  Etiam 
qui  tabidis  parentibus  nati  sunt,  et  ipsi  tabe  pereunt 
ante  vigesimum  aetatis  annum,  saepe  liberi  sunt  ab 
hoc  et  quolibet  alio  siguo  phthiseos  pulmonis,  usque 
ad  pubertatem.  A pubertate  autem  usque  ad  senectu- 
tem nullus  est  annus,  quo  sputum  cruentum  non  in- 
ciderit. . , 

Periculum  eo  majus  erit,  quo  plura  et  graviora 
tabis  signa  accesserint , et  quo  aeger  minus  aetate 
provectus  sit.  Sputa  cruenta  interdum  fiunt  sola,  sine 

cfitibusvis  aliis  adversae  valetudinis  signis;  neqne ma- 
jorem conatum  postulant  quam  pituita,  quae  facil- 
lime exscreatur.  Et  lit  aliquando  ut  sanguis  paucus 
exeat  e trachea  vel  pulmonibus,  ubi  hae  partes  sunt 
satis  sanae;  et  proinde  periculum  non  majus  est,  cpiam 
si  ferretur  e venis  haeinorrhoidalibus , vel  e naribus, 
praesertim  si  hoc  fiat  in  senioribus.  Novi  septuagena- 
rium secundae  valetudinis,  qui  per  annos  quinqua- 
ginta raro  biennium  liber  fuit  a sputo  cruento.  Alii 
quoque  per  idem  fere  spatium  eum  morbum  subinde 
experti  sunt.  Peripnemnonici , morbo  jam  inclinato, 
mucum  cruentum  exscreare  consueverunt,  et  tamen 
convalescunt  sine  ullo  tussis  aut  cujusvis  injuriae 
vestigio.  Ex  his  nonnulli , quorum  morbus  diutius 
traxit,  et  qui  conflictati  sunt  cum  tussi  et  spirandi 
difficultate,  et  macie,  convaluerunt  tamen  et  multos 
annos  integri  vixerunt.  Gravia  vulnera  sanorum  ho- 
minum pulmonibus  inflicta  fuerunt,  quae  neque  mor% 
nec  tabes  secuta  est:  etsi  tenuis  pulmonum  fabrica, 
et  ingens  vasorum  sanguiferorum  numerus,  tum  mo- 
tus eorum  assiduus,  et  sedes,  ad  quam  pertinere  re- 
media non  possunt,  metum  incuterent,  ne  largior 
sanguinis  profusio  nulla  arte  esset  medicabilis.  Cre- 
dibile tamen  est  hujusmodi  vulnera  consanuisse1;  quo* 
niam  per  annos  quadraginta  sanguis  non  rediit.  Illud 
etiam  memorabile  est,  quod  inter  quaniplurimos,  quos 
vidi  sanguinem  exspuentes,  unus  tantummodo  fuit,  qui 
ingenti  et  repetita  profusione  exhaustus  periisse  vi- 
debatur. Quidam  superstes  fuit  biennium,  et  forsitan 
diutius , qui  exscreaverat  libram  sanguinis  quotidie 
per  mensem  integrum.  Non  modo  pulmonis  motus 
naturalis  fertur  sine  notabili  sanguinis  augmento,  sed 
etiam  vomitus  in  nave  assiduus  per  sesquimensem 
non  omnino  exasperavit  hoc  malum. 

Quae  jam  dicta  sunt,  non  sinunt  omnes  hos  aegros 
de  salute  sua  desperare.  Yerum  non  est  dissimulan- 
dum sputa  cruenta  plerumque  desinere  in  tabem  brevi 
mortiferam;  vel  saltem  inferre  tussim  et  spirandi 


r'  Vide  Transaciions  of  a Society  for  Ihe  improvemeni  of 
medicat  and  chirurgical  knowledge , vol.  II.  p.  169, 
Corpus  incisum  est,  in  quo  vulnus  pulmonis  glutinatum 
erat.  [Notula  Heberdeni  filii]. 

difficultatem,  quae  singulis  hiemibus  in  pejns  ver- 

tuntur.  ..  , . - 

Quantum  intelligo  ex  ns,  quae  (le  hoc  morbo  an- 
notavi, nihil  singulare  mihi  obvenit,  quod  usitatas 
medendi  rationis  auctoritatem  vel  confirmet  vel  levet. 
Constat  abstinendum  esse  ab  omni  motu  vehementi  ore 
ct  calore  ^ ideocjue  vitanda  esse  vinum  9 fercula  lau* 
tiora  conclave  calidum,  alvum  nimis  adstrictam,  et 
qualemcunque  vocis  aut  virium  contentionem.  Juvat 
subinde  sorbere  infusum  rosae;  et  interdum  opus  erit 
tinctura  opii.  Si  tantum  tribuam  opinioni  populari, 
nt  non  repugnem  quo  minus  exiguus  sanguis  bis  aut 
ter  mittatur,  ubi  morbus  non  fuerit  gravis;  attamen 
summe  cavendum  esse  censeo  a larga  et  crebra  san- 
guinis detractione;  quae  cum  morbo  conspirabit  ad 
aegrotum  exhauriendum. 


CAP.  LXXXY; 

De  steatomate. 

Tumores  steatomatosi,  qui  magnitudine  sna  defor- 
mes et  incommodi  sunt,  tuto  exscinduntur,  et  vix 
aliam  admittunt  curationem.  Interdum  sponte  sua 
Suppurati  consumuntur. 

Duo  pueri,  alter  quatuor,  alter  octo  annos  natus, 
nbique  per  corpus  universum  ferebant  tumores,  alios 
nucis  parvae,  alios  nucis  moschatae  magnitudine,  qui 
ad  steatomata  referendi  videbantur.  In  altero  ex  his 
pueris  cibi  cupiditas  erat  naturali  major:  ambo  erant 
tenuis  seu  potius  nullius  valetudinis,  et  indies  in- 
firmiores facti,  brevi  perierunt.  . 

Tumores  molles  ad  magnitudinem  pisi,  aut  paulo 
grandiores,  et  sine  dolore,  nunc  in  brachiis  fuerunt, 
alias  in  malleolis,  cubitis,  etgenubus,  non  sine. suspi- 
cione labis  venereae.  Yidi  hujusmodi  tumores  in  bra- 
chiis, qui  post  sex  annos  recesserunt:  in  aliis  autem 
decem  anu  os  perseverarunt. 

C A P.  LXXXYI. 

De  stranguria . 

Stranguria,  sive  crebra  et  urgens  cupiditas  urinae 
cum  summo  dolore,  interdum  fit  ex  graviditate,  saepe 
ex  morbis  uteri,  prostatae,  aut  vesicae;  initium  quo- 
que ducit  e stercoribus  duris  rectum  intestinum  im- 
plentibus, et  ab  injuriis  urethrae  factis  a recentibus, 
vel  crebris,  vel  male  curatis  gonorrhoeis. 

Quiuetiam  nonnulli  cibi  ortum  dederunt  huic 
an  alo  , et  quaedam  medicamenta;  cujus  generis  sunt 
piper,  semen  sinapios , radix  raphani  rusticani,  et 
alia  acria,  quae  e terra  gignuntur,  item  vina  aspera. 
K.ali  acetati  drachmae  sex  excitarunt  hunc  dolorem, 
quod  fere  seinper  fecit  drachma  olei  terebinthinae  re- 
ctificati.  Omnes  norunt  cantharides  hac  facultate  do- 
natas esse,  non  solum  intus  suintas  , sed  etiam  ubi 
extrinsecus  imponuntur.  Quae  quidem  res,  sicut  aliae 
non  paucae,  documento  est,  quam  parum  cognitam 
habemus  corporis  animalis  naturam : prorsus  enim 
nescimus,  quo  pacto  fiat,  ut  cantharides  viam  sibi  fa- 
ciant ad  vesicam  per  tot  canales,  et  quidem  tam  te- 
nues, sine  minimo  eorum  detrimento,  quamquam  ve- 
sica ipsa  miserabiliter  crucietur  lacereturque ; quem- 
admodum ex  emplastro  cantharidis  nimis  saepe  fieri 
experimur.  Neque  minus  mirum  videtur,  uno  em- 
plastro imposito  stranguriam  gravem  fuisse  excita- 
tam ; postea  vero  in  eodem  homine  et  in  eadem  aegro- 
tatione quinque  simul  admoveri  potuisse  impune. 
Quinetiam  postquam  cutis  exulceratio  per  cantharides 
septem  annos  servata  fuerat  sine  difficultate  urinae, 
tanta  subito  stranguria  orta  est,  ut  non  nisi  sanatione 
exulcerationis  potuerit  leniri. 

Ita  comparata  sunt  nonnullorum  hominum  corpora, 
ut  levissima  de  causa  incidant  in  stranguriam.  Em- 
plastrum cantharidis  per  diem  unum  et  alterum  cuti 
admotum  excitavit  stranguriam,  quae  multos  menses 
perseverabat  esse  molesta.  Alii  per  totain  aetatem 
ab  infantibus  saepe  hoc  malo  cruciati  fuerunt,  tum 
praecipue  quoties  aegrotaverint,  quamquam  neque  can- 
tharides, neque  alia  quaelibet  manifesta  hujus  doloris 
causa  fuerit*  Hoc  vitium  familiare  est  utrique  sexui 

in  senectute , et  non  immerito  forsitan  in  malis  ar- 
thriticis numeratum  fuit. 

Adversus  stranguriam,  ut  mihi  videtur,  parum 
utilia  sunt  quae  intus  sumuntur.  Haud  valde  nega- 
verim oleum  et  gumini  arabicuin  aliquantulum  ju- 
rare: camphora  autem,  pariter  ac  aha  resmosa,  ap- 
tior est  ad  eam  gignendam,  quam  ad  tollendam.  U\ae 
ursi  vires  ad  hunc  affectum  incertae  sunt;  neque  ta^ 
men  diffitendum  est  hanc  herbam  quodammodo  affi- 
cere posse  istas  corporis  partes,  quae  urinam  excer- 
nunt; etenim  cum  saepe  data  esset  ciudamcalcu  , 
urinam  eius  semper  infecit  colore  viridi.  Urinae  dif- 
ficultatem a venereis  malis  ortam  candelae  m urethram 
immissae  multum  levant  potius,  quam  toljunt. 
in  urethram  infusum,  vapor  aquae  calidae  neurali- 
bus exceptus,  fomenta  tepida,  et  emollientia  perinaeo 
et  pubi  admota,  saepe  utilia  fuerunt  ad  mitigandum 
hunc  dolorem.  Optimum  vero  remedium  est,  aquae 
tepidae  uncias  sex  cum  tincturae  opii  guttis  vigmti, 
vel,  si  opus  sit,  sexagmta,  in  alvum  lnhmdere;  quod 
exoptatissimum  praebet  solatium  in  affectibus , qu 
licet  sint  insanabiles,  levari  tamen  ad  breve  quoddam 
tempus  non  recusant. 


CAP.  LXXXYII. 

De  struma. 

Iste  corporis  habitus  appellatur  strumosus,  in  quo 
glandulae  lymphaticae  tument  cum  exiguo  vel  nullo 
doloris  sensu.  Hoc  fit  saepissime  in  collo  , interdum 
in  axillis,  rarius  in  inguine.  Glandulae  quoque  me- 
senterii eidem  vitio  opportunae  sunt,  et  fortasse  om- 
nes aliae  huius  generis  glandulae,  quae  intus  in  cor- 
pore sitae  sunt.  In  his  aegris  labra  etiam,  et  nares 
solent  tumere,  et  palpebrae  saepe  inflammantur  et 
exulcerantur.  Quibus  malis  interdum  accedunt  cutis 
vitia,  et  cursus  puris  ex  auribus.  Huc  quoque  reie- 
rendae  sunt  istiusinodi  tonsillae,  quae  diutius  tument 
cum  quadam  devorandi  molestia,  vel  quae  subinde  in- 
flammantur ad  breve  tempus  jion  sine  febre. 

Aetas  puerilis  majorem  in  modum  opportuna  est 

affectibns  strumosis,  tum  ii  praecipue  qui  sunt  imbe- 
cilliores, et  quorum  cutis  est  coloris  candidioris  ac 
venusti.  Exactis  annis  pubertatis,  tumores  glandn- 
larum  et  palpebrarum  inflammationes  minui  incipiunt, 
et  in  media  aetate  saepe  prorsus  finiuntur.  In  non- 
nullis autem  baec  vitia  relictis  partibus  exterioribus 
intus  vertuntur,  et  pulmonem  invadentia  tabi  insana- 
bili ortum  dant.  Tumores  glandularum  exteriores  et 
inflammationes  praecipue  quidem  dominantur  in  pue- 
ros, non  tamen  in  illos  solos;  etenim  vidi  circiter 
decem  homines  valetudinis,  ut  videbatur,  secundae, 
in  quibus  glandulae  lymphaticae  non  nisi  post  trige- 
simum aetatis  annum  intumescere  coeperunt;  in  uno 
etiam  et  altero  jam  fere  sexagenario  tumor  primum 
conspectus  est.  Origo  hujus  mali  in  illis,  qui  bonam 
aetatis  partem  sani  egerunt,  tribuenda  videtur  mu- 
tationi victus  in  minus  salutarem.  Aqua  impura  ac 
saponis  impatiens  unum  saltem  ex  his  adultis  in  stru- 
mam conjecisse  jure  censebatur.  Hic  enim  plus  tri- 
ginta annos  vixerat  integer  ab  omni  labe  strumosa, 
cujus  sigma  tum  demum  venerunt  in  conspectum,  cum 
hujusmodi  aquam  paucos  annos  bibisset.  Glandulae 
vero  lymphaticae  in  collo  et  axilla  pergebant  tumere, 
et  interdum  suppurabant,  quamdiu  his  aquis  uteba- 
tur: verum  postquam  puriorem  bibere  coeperat,  tu- 
mores paulatim  recedentes,  tandem  omnes  consumti 
sunt ; neque  post  triginta  annos  redierant  h Glandu- 
lae thyreoidis  tumor  frequens  est  in  quibusdam  Angliae 
locis , quem  equidem  aquis  insalubribus  deberi  cre- 
diderim. Alpes  ejusmodi  tumoribus  infames  sunt. 
Errant  autem  longe,  mea  quidem  sententia,  qui  tu- 
midum Alpium  guttur  nivi  imputant;  etenim  vix  aliud 
praesentitis  hujus  vitii  remedium  excogitari  possit, 
quam  potus  aquae  nivalis,  eximiae  scilicet  puritatis. 

Praeter  illam  strumae  speciem,  quae  continetur  in 
modo  memoratis  glandularum  tumoribus,  alia  est,  quae 

* Incolae  cujusdam  urbis  Gallicae  (Rheims)  , dum  aquis 
putealibus  utebantur,  adeo  afflicti  erant  malis  strumosis, 
ut  nosocomium  haberent  solis  his  aegris  destinatum  e 
verum  aqua  e fluvio  vicino  ad  urbem  deducta  in  usum 
incolarum,  numerus  sic  aegrotantium  minui  coepit,  et 
post  triginta  annos  dimidio  minor  factus  est.  Soc,  Beg, 
Med.  Paris,  vol.  II.,  Hist.  p.  280. 

incipit  in  artubus  ab  exiguo  tumore,  qui  interdum 
biennium  permansit,  priusquam  coeperit  exulcerari» 
Virus  autem  hujus  ulceris  in  quibusdam  aegris  adeo 
acre  est  et  exedens,  ut  erosis  cartilaginibus,  et  ossi- 
bus carie  corruptis,  membrana  fiant  inutilia,  vel  etiam, 
dissolutis  articulorum  nexibus,  digiti  pedum  manuum- 
que excidant.  Ad  hanc  strumae  speciem  pertinere 
videtur  malum  illud  puerile,.  quod  articulo  femoris 
superiori  insidet,  et  tandem  insanabili  ulcero  facto, 
lenta  tabe  aegrum  consumit.  Inferior  quoque  femoris 
articulus,  ubi  cum  tibia  committitur,  non  dissimili 
vitio  interdum  laborat  ; quod  multo  diutius  trahere 
consuevit,  et  non  raro  manet  usque  ad  senectutem: 
aeger  interea,  genu  tumefacto,  et  interdum  dolente, 
aliquantulum  claudicat  et  subinde  male  habet;  licet 
non  paucae  intermissiones  sint,  in  quibus  satis  com- 
mode valet.  Utrique  affectui  saepe  accedunt  signa 

strumosi  habitus  consueta. 

Contigit  interdum  mala  strumosa  sequi  morbillos 
et  variolas ; unde  nonnulli  suspicati  sunt  hos  morbos 
nescio  quam  noxam  corpori  imprimere,  quae  neglecta 
tandem  adolescit  in  strumam.  Hanc  opinionem  usus 
mihi  satis  incertam  reliquit;  quam  tamen  aegroti  et 
eorum  propinqui  eo  avidius  amplectuntur, . quia  ma- 
lunt existimare  hoc  vitium  fuisse  adventitium,  quam 
innatum  et  hereditarium. 

Struma  et  lues  venerea  nonnuuquam  eundem  ho- 
minem simul  occupant:  quod  ubi  fit,  altera  alterius 

nocendi  vim  plurimum  auget. 

Tumores  glandularum  lymphaticarum  in  collo  et 
axillis  manserunt  vigiuti  annos  immutati,  nisi  quod 
aliquantulum  grandiores  facti  sunt,  quoties  frigus 
fuisset  collectum.  Attamen  hoc  rarum  est.  Saepius 
vel  paulatim  minuti,  modo  post  aliquot  menses,  modo 
post  paucos  annos  finiuntur ; vel  inflammantur  et 
suppurant.  Tumores  grandiores,  priusquam  se  sub- 
ducant, fatiscunt  et  in  complura  tubercula  parva  re- 
solvuntur, cum  levi  prurigine.  Tumores  minores  pri- 
mum mollescunt,  dein  snbsidunt,  et  in  statum  natu- 
ralem revertuntur.  Exempla  horum  omnium  quotidie 
occurrunt.  Quodsi  glandulae  tumefactae  coeperint 
rubere  et  inflammari,  longe  abest  ut.  cito  in  bonum 
pus  concoquantur:  lentissime  enim  et  imperfecte  sup- 
purant, atque  ita  tabescentes  tandem  consanescunt. 

Has  glandularum  exulcerationes  nunquam  vidi  fieri 
carcinomata  in  puerili  aetate,  et  non  nisi  bis  tervc 
in  adulta. 

Nullus,  ut  mihi  videtur,  locus  est  cataplasmati- 
bus, emplastris,  aut  vestimento  tepidiori,  ubi  glan- 
dulae strumosae  nondum  ruptae  sunt.  Dolor  enim 
multo  levior  est,  quam  ut  tale  auxilium  requirat; 
et  parum  constat  iis  inesse  vim  aliquam  tumores 
discutiendi.  Quodsi  quis  calorem  et  remedia  extrin- 
secus adhibeat  eo  consilio,  ut  pus  moveat;  nae  ille 
id  molitur  efficere,  quod  ne  fieret  summis  viribus 
contendere  deberet:  neque  enim  temere  reperies  ma- 
gis infaustum  hujus  morbi  exitum.  Fit  tamen  ali- 
quando ut  glandulae  vitiosae  sponte  sua  spectent  ad 
suppurationem,  quam  nullo  modo  vitare  licet:  sub 

?[uo  casu  res  tota  naturae  permittenda  est,  quae  sina 
erro  vel  ustione  ulcus  rite  aperiet,  et,  modo  lenis- 
simo quovis  emplastro  contegatur,  ad  sanitatem  per- 
ducet. 

Inflammationes  palpebrarum  et  oculorum  strumo- 
sae interdum  sanguinis  missionem  postulant,  quem 
per  hirudines  detrahere  convenientissimum  est;  qua- 
tuor  vel  plures  temporibus  sunt  admovendae  quarto 
vel  septimo  quoque  die,  in  mensem  integrum,  vel 
diutius.  Plurima  collyria  celebrantur  et  veterum  et 
recentiorum  medicorum  scriptis , quae  omnia  spem 
meam  plerumque  destituerunt.  Optimum  autem  re- 
medium, ut  mihi  videtur,  ad  levandum  dolorem,  et 
ad  inflammationem  mitigandam,  est  cataplasma  ex  in- 
teriore parte  panis,  vel  e seminibus  lini  contritis, 
duplici  linteo  inclusum  et  super  oculos  impositum. 
Neminem  poeni tuit  margines  palpebrarum  exulcera- 
tarum adipe  suillo  emollito  singulis  noctibus  inun- 
gere; quod  nisi  fiat,  palpebrae  sibi  invicem  noctu 
agglutinabuntur,  et  vi  quadam  mane  diduceudae  erunt, 
cum  doloris  et  ulcerationis  incremento. 

Medicamenta  ex  argento  vivo  sunt  aliena  in  mor- 
bis strumosis:  et  nescio  an  hi  praecipue  iutendantur 
a lue  venerea , propter  remedia  ad  hujus  curationem 
necessaria.  Lavatio  in  mari , potus  aquae  marinae, 
succus  spissatus  cicutae , cortex  peruviauus  vel  per 
se  vel  ex  aquis  purgantibus  datus,  spongia  usta,  sal 
sodae,  fonticuli,  et  aliae  exulcerationes  diu  servatae, 
sunt  praecipua  strumosi  habitus  praesidia;  quae  qui- 

dem  omnia  usus  docuit  tuta  esse,  et  interdum 
Quod  si  cui  desit  ista  animi  constantia  , qua  opus  esi 
ad  diutissime  perseverandum  in  usu  horum  remedio- 
rum, ille  non  male  sibi  consulet,  dum  summae  in 
cibis  temperantiae  unice  confidat,  et  nullo  alio  potu 
utatur  praeter  aquam  purissimam,  qualis  est  quam 
praebent  fontes  collis  Malvernensis. 


CAP.  LXXXYIII. 
De  tenesmo . 


TTenesmus,  seu  frequens  desidendi  cupiditas,  dum 
interea  parum  aut  nihil  dejicitur,  e vanis  causis 
oritur : nam  primo  illum 

testinuin  rectum  implentia,  et  non  nisi  aliena  j _ 
expellenda:  deinde  scirrhus  sive  uteri,  seu  intestini 
recti , seu  prostatae : tum  stranguria  , seu  hat  a cal- 
culo vesicae,  sive  a cantharidibus:  denique  debilitas 
musculorum  ani,  vel  sensus  eorum  nimis  acer,  qui 
interdum  accedit  colicae  saturuinae,  aut  intestino  pro 
lapso,  et  non  raro  sequitur  apoplexiam,  et  partura 

difficilem,  et  dysenteriam.  , , 

Tenesmus  exasperatur  stando  aut  ambulando,  et 
levatur  sedendo.  Tinctura  opii  in  alvum  infusa  est 
plerumque  praesentissimuin  hujus  mali  remedium,  vel 
saltem  allevamentum;  nam  ubi  ab  alio  malo  pendet, 
finiri  non  potest  priusquam  ille  fuerit  sanatus. 


CAP.  LXXXIX. 


De  testiculorum  vitiis . 

JTesticuli  tument  non  solum  ex  ictu,  et  malis  vene- 
reis,  sed  interdum  quoque  ex  febre  intermittente, 
quacuin  tumor  simul  accedit  decedi  tque , . et  te_  re 
nata  protinus  finitur.  Hoc  plus . vice  simplici  C®1 
gisse  memini.  Idem  in  nonnullis  intulit  gravet 
frigore  collecto.  Prostata  scirrho  laborans  testiculos 
tumefecit,  atque  etiam  calculi,  et  alii  renum  anec  u • 

Heberdeni  Opera. 

Interdum  tumor  occupavit  testiculum  sine  quavis  ma- 
nifesta causa,  et  post  paucos  menses  sponte  sua  de- 
sedit: in  aliis  perrexit  augeri  per  aliquot  annos,  et 
tandem  in  scirrhum  desivit,  qui  modo  annis  viginti, 
modo  multo  citius,  carcinomate  facto,  hominem  oc- 
cidit. I11  testiculo  scirrhoso  ulcus  fistulosum  interdum 
factum  fuit,  quod  aegrum  diu  fatigavit. 

Medicamentis  purgantibus  lenioribus  locus  non- 
nunquam  esse  potest;  validiora  sunt  aliena.  Ubi  do- 
lor est  vehementior,  cataplasmata  adhibere  oportet. 
Ubicunque  vel  dolor,  vel  tumor  est,  scrotum  sacculo 
idoneo  sustineri  debet.  Unicum  remedium  est  testi- 
culum scirrhosum  excidere,  modo  chorda  spermatica 
integra  sit;  sin  haec  quoque  malo  eodem  vitiata  fue- 
rit, nullus  remedio  locus  est.  Hydrocele,  ut  habeat 
aliquid  incommodi , periculo  tamen  vacat;  sed  quo- 
ties opus  fuerit,  ferrum  tuto  adhiberi  potest,  et  fere 
sine  dolore.  Chirurgi  interdum  utuntur  curatione, 
quae  prohibet  ne  aqua  iterum  renascatur;  de  quo  eo- 
rum libri  sunt  consulendi. 


C A P.  XC. 

De  torpore , 

TForporem  dicimus,  ubi  sensus  tactus  hebes  est  et 
obscurus.  Nulla  quidem  corporis  humani  pars  est, 
quae  non  interdum  torpet;  maxime  autem  artus  huic 
casui  sunt  opportuni.  Quamquam  innumeri  sunt  tor- 
poris gradus,  rarissime  tamen  fit,  ut  tactus  ex  toto 
amittatur,  et  penitus  pereat,  etiam  in  paralyticis  de- 
ploratis. 

Torpor  saepe  oritur  e causis  omnino  levibus, 
vellit  e situ  membri  incommodo,  et  mox  discutitur, 
nullum  periculum  intendens:  nonnunquam  initium 

ducit  ab  istis  nervorum  vitiis,  quae  valetudinem  sub- 
ruunt; et  praecessit  distensiones  nervorum,  paraly- 
sin, et  apoplexiam.  Senectus  videtur  subjectior  huic 
affectui,  tam  in  viris,  quam  in  sexu  debiliore:  in  ju- 
ventute feminae  cum  eo  conflictantur  saepius  quam 
mares.  Noctu  praecipue  membra  solent  torpere,  tum 
quia  per  quietem  diutius  manent  in  eodem  situ,  tum 

qnia  somnus  favet  omnibus  illis  malis,  quae  ad  uer- 

vos  *fa miliares  sunt  valetudine  conquassata, 

et  illis,  qui  a parentibus  paralyticis  nati  sunt.  Modo 
antecesserunt,  modo  secuti  sunt  paralyses  et  apople- 
xia», interdum  quoque  cum  his  simul  facti  sunt;  et 
jure  numerantur  in  signis  horum  morborum.  Cumulo 
malorum  hypochondriacorum  et  hystericarum  vulteo 
accedit  artuum  torpor,  qui  et  in  his  et  m alus  per- 
mansit non  solum  multos  menses,  sed  etiam  annos 
non  paucos,  et  tandem  illaesa  valetudine  se  subduxit. 
Sinistra  pars  corporis  in  quodam  torpuit  quinque  et 

VlglOuaeTam‘sit  natura,  et  qualis  futurus  sit  exitus 
torporis,  optime  intelligitur  ex  ejus  sociis.  Si  enim 
cum  aliis  malis  paralyticis  accesserit,  et  non  exiguam 
corporis  partem  stupefecerit,  maxime  m iis,  qui  pa- 
rentibus nati  sunt  paralyticis,  subest  procul  dubio 
periculum,  et  ad  paralyseos  praesidia  sine  mora  con- 
fugiendum est.  Ubi  autem  minima  quaedam  pars  la- 
boret, et  vel  nulla  alia  mala  sint,  vel  ea  tantum,  quae 
hypochondriacorum  et  hystericarum  propria  sunt; 
praestabilius  erit  negligere.huuc  affectum,  quam  me- 
dicinam adhibere.  Si  “quis  tamen  , nescio  quidt  ine- 
tuens,  nequeat  sibi  temperare  a medicina,  illiup,}scire 
-oportet  emplastra  quae  exedunt,  et  balnea  a^ijoties 
. profuisse ; laMatiohem  frigidam  et  aussio- 

; nem  fuisse  alienas;  arthritidem  esse  inutilem.;  vnes 
autem'  electricitalis  nondum  usn  satis  esse  cquipeitas. 


C A P,  : iXt&i. 

De  tremore , 

Caput  et  manus  interdum  trwpnt , et  speciepi a|i- 
quaiu  paralyseos  prae  se  ferunt.;  usu  autem 
ri mus  hujusmodi  tremores  lnajofem  yjjia.e  partem  per- 
severasse sine  quolibet  alio  morbp  subseqtujute. 
obrem,  si  forte  aliquantulum  spectent  ad  paralysin, 
procul  tamen  ab  ea  distant:  et  prpfecjo  . Jycomimyli 
plus  est  quam  periculi.  KypftpbQndrf^ysa^>;.^oc 

vitium  experiuntur ; ebriosi  ab  eo  raro  liberi  sun 
idem  quoque  in  senectutis  malis  frequentissimum  ef 
Hic,  periftde  ac  alii  nervorum  affectus,  mane  pc 
somnum  consuevit  molestissimus  esse;  et.qualib 
mentis  perturbatione  augetur.  Thea  herba,  bacca 
que  coffeae  faciunt  nonnullorum  manus  tremere;  si 
lioc  nequaquam  est  perpetuum.  Cognovi  virum,  q 
aquam  ex  his  baccis  biberat  fere  quotidie  per  quadr 
ginta  annos,  cujus  manus  etiam  in  ultima  senectu 
ne  minime  tremuerunt.  Quam  plurimis  aliis  hae  p 
tiones  impune  bibuntur:  quod  ita  esset,  Sinens 
Turcaeque  omnes  ad  hunc  modum  laborare  deberer 
Verum  historia  horum  populorum  non  ostendit  arti 
trementes  esse  morbum  istarum  regionum  proprium 
Quae  paralyticis  et  hypochondriacis  affectibus,  m 
dentur,  eadem,  si  qua  postulantur,  tremoribus  quoqi 
convenient. 


C A P.  XCII. 

De  tussi. 

T"  jdbi  «iir 

irssis  modo  ortum  suum  habuit  a nimio  vel  nim 
acr^tmhiore  destillante  in  tracheam,  sine  vitio  pu 
monK;'  modo  a morbis  ventriculi  aut  intestinoruu 
quales  sunt  lumbrici,  et  glandularum  mesentericam] 
tumores ; quod  nos  docuit  cadaverum  incisio.  No 
raro  tameu  fit  a pulmonis  inflammatione,  scirrho  ai 
ulceratione:  atque  ea  est  interdum  pulmonis  conditu 
ut  morbus  totum  intra  breve  spatium  corripiat,  coi 
pusque  immedicabili  tabe  celeriter  consumat:  in  ali 
vitia  pulmonis  videUtur  in  eodem  fere  statu  perim 
nere,  viginti,  vel  triginta,  vel  etiam  quadraginta  ar 
nos;  interea  corpus  impletur,  et  aeger  satis  commi 
dae  valetudinis  est,  vix  aliud  malum  querens  praete 
tussim.  In  aliis  morbus  pulmonis  serpit  quidem,  se 
tardissime;  et  quamquam  tussis  singulis  hiemibus  a 
usque  juventute  fiat  paulo  molestior,  pulmo  tame 
non  adeo  laborat,  ut  gravis  spirandi  difficultas  acce 
dat,  nisi  matura  jam  senectute.  Sed  et  pulmoni 
ulcus,  ut  coujectare  fas  erat  ex  humore  purulento  ( 
cruore  exktreatis , multos  annos  intra  veteres  terra: 
* Oi 

SUSSKhSS,™  i 

liuisse.  . 

Nervorum  distensiones  et  perturbationes  hyste 
ricae,  quemadmodum  ceteros  omnes  corporis  imis 

«prrpnt  sic  quoque  musculos  spirandi,  mule  iit 

tussis  vi  sua*  molestissima ; pulmo  interea  11011  A11^1* 
violatur  quam  aliae  corporis  Par^,  quae,  po. 
«ravissime  fuerunt  convulsae,  vel  stat  . f 

ml  nristinum  statum  revertuntur.  Hujus  genens  tiu 
ses1  n?  e i™ae  quae  a destillatione  nascuntur  vehe- 
meuliorcs  sunt  'et  magis  sonorae  quatn  q«ae  finn 
„ tnhP  sive  incipiente  seu  deplorata.  Kiem  un,i 

potest  «lc  ista  tusse,  quae  proficiscitur  « 
vis  duriore  in  tracheam  delapso.  Memini  tussim  sj 
vam  et  indomabilem  menses  aliquot  ursisse  h°“’  tau- 
in  cuius  tracheam  particula  ossis  deciderat , ] 
dem  extussita,  illa  protinus  conquievit. 

Tussis  nonnullos  nunquam  cessat  occupare,  qua  - 
flin  liberi  sunt  ab  oculorum  inflammatione,  podagra, 
tinVaataue  aliis  vitiis  cutis.  In  animo  se.nper  tenen- 
dum 'est, longas  tusses  haud  procul  abesse  a pcricu  o 
tabis  et  proinde  postulare  victum  refrigerantem,  ne 
forte 'pars'  sana  pulmonis  vitiatae 

tur.  Haud  defuerunt  exempla  eorum , quos  tiissis 

annos  viginti  exercuerat,  quique  alios  . 

annos  perdurare  potuissent  VviZs  au?  f ritS 
nisi  gravis  quidam  error  m ratione  victus,  aut  Irig 

collectum,  eos  in  phthisin  p^ecipitaverat,  et  cita 

mortem  intulerat.  Saepe  difficile  dmtu  est,  tus. 
-rtVtf bi«ira  sit  an  levis  et  nullius  momenti.  Pleiae 
mie  omnes  tusses  quodammodo  spectant  ad  phthisin, 
?n  aSam  profecto  nonnullae  tam  rapido  gradu  lerun- 
turq  ut  exitus  nemini  dubius  esse  possit;  aliae  vero 
? no,ipqp  sunt  de  quibus  nemo  medicus  sine  du 
bUatione  pronuntiare  potest,  nisi  antea  sciverit  aegrum 
vivendi  ratione  salutari  semper  usurum  esse,  et  sem 
per  tutum  fore  a colligendo  frigore,  et  a peripneu- 

monia. 

Yenain  incidere  et  opium  adhibere,  pro  ratmne 

morbi,  victu  tenui  uti,  et  ex  alio  m alium  locum  trans- 


222  De  morborum  historia  et  curatione. 

ire,  optima  praesidia  sunt,  veJ  ad  tussim  molestam 
leniendam,  vel  ad  prohibendum  ne  fiat  periculosa. 


C A P.  XCIII. 

De  tussi  convulsiva. 

TTussis  convulsiva  praecipue  fit  iu  aetate  puerili,  et 
est  procul  dubio  contagiosa.  Hic  morbus  diu  trahit, 
saepe  menses  hand  paucos  manens;  et  quamquam  in- 
terdum levis  sit  et  omni  periculo  vacet,  interdum 
tamen  occidit.  Pituitae  abundantia,  vel  vomitus,  et 
vehementia  accessionum,  et  intermissionum  integri- 
tas, ipso  initio  hanc  tussim  ab  aliis  satis  plerumque 
distinguunt:  postea  autem  errori  nullus  est  locus,  cum 
tussis  perseverat,  donec  aegri  paene  deficiant,  prius- 
quam spiritum  attrahere  possint;  quod  cum  inusitato 
quodam  sono  fit,  proprio  hujus  tussis  indicio,  unde 
etiam  nomen  apud  nonnullas  gentes  impositum  est. 
In  quodam  puero  tussis  fuerat  tres  menses,  priusquam 
hic  sonus  accessit.  Prae  vehementia  tussis  saepe 
sanguis  e naribus  exprimitur,  vultus  nigrescit,  et  in- 
terdum oculis  ea  vis  infertur,  quae  reddit  eos  semper 
in  posterum  imbecillos.  Hic  affectus  raro  eundem 
plus  semel  invadit;  attamen  curavi  nonnullos,  qui 
mihi  fidem  fecerunt  se  bis  eo  fuisse  implicitos. 

Senectus  minus  quidem  opportuna  est  huic  morbo, 
nec  tamen  prorsus  secura.  Vidi  feminam  septuage- 
nariam et  senem  octogenarium  hac  tussi  occupatos. 
Puer  advenientem  praesentit,  et  ad  matrem  vel  fa- 
mulam accurrit;  at  adulti,  accessione  victi,  momento 
temporis  velut  attoniti  concidunt;  illico  vero  resi- 
piscunt, atque  hoc  est  proprium  hujus  affectus  signum 
in  adultis.  Qui  enim  praeter  solitum  tussiunt,  et  lin- 
per  versati  fuerunt  inter  aliquos  tussi  convulsiva  la- 
borantes, siquidem  morbo  concidant,  nullum  relin- 
quunt locum  dubitandi  de  natura  aegrotationis.  Aegri, 
de  quibus  sermo  est,  majorem  in  modum  queruntur 
inflationes. 

Usu  didicimus  mutationem  coeli  maxime  valere 
ad  vim  morbi  leniendam,  et  finem  ejus  accelerandum. 
Ventriculus  adeo  laborat  pituita  et  inflatione,  ut 

rheum  purgando,  et  amara  confirmando,  non  possint 
non  esse  utilia.  Tussis  convtilsiva  cognata  est  alus 
nervorum  distensionibus,  ideoque  verisimile  est  opium 
mixtum  cum  moscho,  lacte  ainmoniaco  et  vino  anti- 
monii,  contra  eam  profuturum.  Nondum  tamen  eos 
horum  medicamentorum  effectus  vidi,  ut  certum  auxi- 
lium iis  inesse  confidam.  Multa  quidem  ubique  la- 
ctantur hujus  pestis  remedia,  ut  fieri  solet  adversus 
morbos,  quorum  nulla  certa  remedia  inventa  sunt. 
De  talibus  auxiliis  vetus  illud  nimis  verum  est,  w 
(pckoiy  oidtlq  (piXdq, 


cap.  xciv. 

De  valetudine  conquassata . 

IWlorbi  graves,  et  multae  aliae  causae,  vires  vitae  la- 
befactant, et  valetudinem  damno  nunquam  resarciendo 
multant,  quae  ex  illo  quotidie  it  in  pejus.  Yaletudmis 
sic  afflictae  et  conquassatae  haec  fere  signa  sunt:  pal- 
lor, facies  modo  tumidior,  modo  macie  extenuata, . sitis, 
difficultas  spirandi,  palpitationes  cordis,  inflationes, 
fastidium,  nausea,  frequens  cupiditas  urinae,  stercus 
et  urina  sine  voluntate  reddita,  crurum  tumores,  do- 
lores vagi,  distensiones  corporis,  et  virium  amis- 
sio, lassitudo,  prurigo  cutis,  tremores,  torpores,  fe- 
bricula, languor,  animae  defectiones,  veternus  mter- 
diu,  vigilia  noctu,  mens  obliviosior. 


CAP.  X C Y. 

De  variolis. 

De  summa  variolas  inoculandi  utilitate,  tum  de  ra- 
tione curandi  inoculatos,  jam  inter  omnes  medicos 
Britannos  convenit;  et  nihil  habeo  quod  addam  illis, 
quae  nuper  tradita  fuerunt  de  his  rebus  in  multorum 
medicorum  libris,  qui  in  omnium  manibus  sunt.  Scru- 
pulus autem  aliquis  mihi  restat  de  securitate  eorum, 
in  quibus  pustulae  vel  nullae  eruperint,  vel  nunquam 

rite  maturuerint , licet  in  loco  inoculato  ulcus  factum 
sit  cutem  erodens,  et  non  nisi  post  multos  dies  sa- 
natum. Yidi  enim  feminam  variolis  numerosis  occu- 
patam, quae  solito  more  suppuraverunt  et  exarue- 
runt; quamvis  mihi  fidem  fecit  se  ante  annos  decem 
luisse  inoculatam,  et  post  quinque  dies  febricitasse 
cum  quodam  capitis  dolore,  quem  secutae  sunt  pustu- 
lae paucae,  cito  quidem  recedentes  sine  suppuratione ; 
at  pars  inoculata  alte  exulcerata  fuerat  per  decem 
dies,  et  dein  lata  cicatrice  notata,  quam  ipse  vidi. 

Quae  de  bene  multis  aegrotis  annotaveram,  qui 
non  fuerant  inoculati,  sed  variolas  fortuito  contraxe- 
rant, ea  omnia  non  in  librum  cum  ceteris  morbis, 
verum  in  chartas  seorsim  conjeceram,  quae  fere  om- 
nes nescio  quo  casu  interciderunt.  Amissis  his,  co- 
gor objicere  consilium  tradendi  primo  historiam  va- 
riolaruin  usitatissimam,  deinde  varietates  earum,  et 
dissimilitudines.  Paucae  quae  supersunt  chartae  prae- 
cepta sequentia  suppedita rnnt. 

Multa  me  exempla  docuerunt  eos,  qui  nunquam 
passi  sunt  variolas,  tuto  posse  versari  atque  etiam 
dormire  cum  infectis  per  duos  tresve  primos  pustula- 
rum dies.  Tamdiu  enim  ab  his  aegrotis  nihil  videtur 
periculi  esse.  Mulier  quaedam  puerum  lactabat  bi- 
duum postquam  variolae  in  cute  ortae  erant;  deinde 
vero  puer  amotus  est,  et  evasit  incolumis:  at  ille 
certe  infici  poterat,  quoniam  sesquianno  exacto  in 
eum  morbum  incidit. 

Parentibus  aliquibus  visum  est,  siquidem  unus  e 
liberis  in  variolas  incidisset,  non  amovere  reliquos, 
sed  sinere  ut  omnes  una  manerent  in  eadem  domo, 
aut  etiam  in  eodem  cubiculo.  At  sexto  plerumque 
die  postquam  morbus  ad  tiy./.n)v  pervenerit,  sani  pueri 
coeperunt  aegrotare;  unde  verisimile  fit,  hoc  potissi- 
mum tempore  variolas  fieri  contagiosas,  atque  idem 
spatium  intercedere  ante  initium  aegrotationis,  ac 
fieri  novimus  in  plerisque  inoculatis.  Yerumtamen 
aegrotandi  principium  longe  magis  incertum  est  in 
his  quam  in  illis,  qui  inoculantur;  quippe  non  omnes, 
qui  in  eodem  conclavi  sunt,  aeque  objiciuntur  haliti- 
bus variolosis,  aut  contrectationi  vestium  aut  linteorum. 
Memini  binos  pueros  , qui  cum  altero  variolis  aegro- 
tante conclusi  fuerant,  neque  tamen  hoc  morbo, 
nisi  pjost  mensem,  correpti  sunt.  Quotidianum  est, 

?it  ii,  qui,  ut  videtur,  eodem  tempore  contagioni  ob- 
jecti fueriut,  multum  diverso  tempore  incipiant  ae- 
grotare. 

Dolorem  lumborum  acutum  semper  tere  sequuntur 
periculosae  variolae:  et  quo  pejor  fuerit  dolor,  eo 
morbus  quoque  periculosior  est.  Multo  tutior  est  do- 
lor inter  scapulas:  tutissimum  vero,  ubi  nullus  per 
totum  dorsum  dolor  sentitur. 

* Vomitus  vehementior  ab  ipsa  morbi  accessione 
usque  ad  exitum  pustularum  haudquaquam  praenun- 
tiat mites  variolas:  quodsi  pustulis  omnibus  enatis 
vomitus  perseveret,  eventus  morbi  anceps  erit,  quam- 
quam variolae  non  fuerint  confluentes;  quod  in  plus 
uno  aegroto  expertus  sum. 

Nervorum  distensiones,  dum  pustulae  parant  exire, 
non  raro  antecedunt  mitissimas  variolas  in  pueris,  et 
interdum,  sed  rarius,  in  adultis;  ideoque  non  nisi 
inexpertos  terrent. 

Variolae  vim  aliquam  inferunt  canalibus  sangui- 
feris,  e quibus  menstrua  effunduntur;  et  cum  morbus 
fuerit  adino  Ium  periculosus,  profluvium  uterinum  im- 
modicum tempore  alieno  factum  est  biduum  aute  exi- 
tum pustularum,  et  perseveravit  diutius.  In  nonnul- 
lis cursus  sanguinis  e naturalibus  fuit  ipso  primo  pu- 
stularum die.  Verum  haec  sunt  rariora.  Maxime 
usitatum  est  in  plerisqce  omnibus  feminis,  ut  sanguis 
ex  utero  tum  ferri  incipiat,  cum  pustulae  omnes  exie- 
rint, et  ut  fluat  modo  unum,  modo  quinque  dies.  Hoc 
profluvium,  quamquam  naturali  copiosius , non  vide- 
tur maturitati  pustularum  obfuisse,  neque  vires  aegro- 
tis subduxisse;  ideoque  nihil  moliri  oportet  ad  san- 
guinem supprimendum,  etiamsi  nobis  suppeterent  re- 
media', quae  certo  et  tuto  id  efficere  valerent. 

Urina  cruenta,  quae  jure  numeratur  in  pessimis 
variolarum  signis,  accessit  die  quinto  ab  initio  aegro- 
tationis: pustulae  interea  vix  eminuerunt  super  reli- 
quam cutem,  nisi  leviter  et  in  paucissimis  locis;  in 
plerisque  aliis  corporis  partibus  cutem  tantummodo 
notaverunt  maculis  purpureis  aut  vibicibus.  Venter 
in  his  aegrotis  reddit  cruenta;  et  ipsae  lacrymae  in- 
terdum fuerunt  sanguine  tinctae.  Quodsi  cutis  alicubi 
forte  detrita  sit,  sanguis  e vulnusculo  multos  dies  ex- 
stillavit, et  aegre  cohiberi  potuit.  Hujusmodi  aegri 
defdorati  omnes,  quotquot  vidi,  tertio  vel  quarto  pu- 

stillarum  die  decesserunt.  Yeriim  ubi  omnia  alia  in- 
fausta signa  abfuerunt,  urina  interdum  fusca  vel 
nigra  impune  reddita  est,  etiam  in  illis,  qui  ah  areua 
aut  calculo  liberi  fuerunt.  In  variolis,  quae  inter  bo- 
nas malasque  mediae  erant,  urina  quinto  pustularum 
die  nigra  fuit,  nec  ad  colorem  naturalem,  nisi  post 
quatuor  dies,  rediit.  In  alio  urina  atra  erat  secundo 
die  ab  accessione  morbi , et  quod  ex  ea  desidebat, 
pulverem  atrum  referebat.  Ambo  hi  aegri  ex  morbo 
recreati  sunt,  sine  quovis  sinistro  aut  insolito  casu 
interveniente.  Pustulae  interdum  vix  diversae  fue- 
runt ab  iis,  quae  in  mediocribus  variolis  conspici  so- 
lent; attamen  earum  interstitia  notata  fuerunt  macu- 
lis rotundis  purpureis,  et  tertio  die  ab  exitu  pustula- 
rum aegri  extincti  sunt. 

Supra  memoratum  est  virus  variolosuin  propriam 
habere  vim  menstrua  movendi;  atque  hinc  fieri  pot- 
est, quod  gravidae  variolis  correptae  septimo  vel 
octavo  die  ab  initio  pustularum  plerumque  abortum 
faciant,  et  intra  biduum  triduumve  moriantur.  Fe- 
tus sic  elisos  saepe  contemplatus  sum  attentissime: 
cutis  eorum  fuit  multum  mutata,  hic  obscure  rubra, 
illic  purpurea,  et  in  quibusdam  locis  fuit  paene  natu- 
ralis : sed  nunquam  potui  deprehendere  vel  minima 
vestigia  pustularum  variolosarum.  Quasdavn  etiam 
gravidas  curavi,  quae  variolas  expertae  sunt,  et  non 
fecerunt  abortum,  sed  justo  tempore  pepererunt:  at 
neque  in  his  infantibus  ullas  pustularum  cicatrices 
vidi;  quin  a testibus  fide  dignis  accepi  eorum  non- 
nullos variolis  postea  fuisse  tentatos.  Inciso  adolescen- 
tulae  cadavere,  quae  variolis  confluentibus  perierat, 
viscera  et  partes  corporis  interiores  attentis  oculis 
perlustravi;  nusquam  vero  reperieuda  erant  vel  mi- 
nima variolarum  indicia,  licet  corpus  extrinsecus  ubi- 
que illis  contectum  esset.  At  profecto  fetus  in  utero 
matris  vix  differt  ab  aliis  partibus  interioribus;  et 
siquidem  hae  nunquam  fiant  sedes  variolarum , haud 
verisimile  est  eas  in  fetu  depreheudi  posse.  Alii 
vero  de  hac  re  aliter  sentiunt. 

Difficultas  spirandi  accedens  circiter  quintum  pn- 
stularum  diem,  haud  multum  spei  locum  relinquit;  hi 
enim  aegri  plerumque  morbo  succumbunt.  Haec  in- 
terdum adeo  gravis  est,  ut  aegri  nequeant  jacere,  et 

vix  panca  verba  loqui  possint,  antequam  spiritus  il- 
lis deficit.  . . 

Tumor  faciei  repente  desidens , sic  ut  oculi  ape- 
riri queant;  salivae  cursus  repressus;  frequens  urinae 
cupiditas,  licet  parum  excernitur;  corpus  fere  omnis 
mali  odoris  expers ; et  crebri  horrores.,  sunt  quidem 
indicia  non  mediocris  periculi,  quamvis  non  semper 
mortifera.  Yesiculae  aqua  flava  sive  sero  plenae, 
quales  ab  emplastro  cantharidis  fieri  consueverunt, 
interdum  inter  pustulas  oriuntur,  et  ostendunt  mor- 
bum a regula  tutarum  variolarum  aliquantum  aber- 
rantem, et  forsitan  periculo  vicinum;  hi  tamen  aegri 
saepe  evadunt. 

Inclinato  jam  morbo,  cum  pleraeque  pustulae  are- 
factae excidissent,  bis  vidi  subnasci  in  volis  manuum 
et  in  plantis  pedum  pustulas  paucas  aqua  plenas,  va- 
cuas ab  inflammatione  aut  rubore,  quae  ad  modum 
variolarum  consuetum  maturuerunt.  In  puero  etiam 
quodam  pustulae  erant  majusculae  paucaeque  per 
quatuor  dies,  dein  numerosae  et  parvae  prodierunt, 
et  puer  aegre  a morbe  emersit.  I11  alio  puero,  rarae 
pustulae  principio  ortae  sunt;,  at  mansit  jactatio,  et 
aeger  male  habuit;  deinde  primis  exsiccatis  aliae  exi- 
erunt, et  maturuerunt;  post  has  etiam  una  atque  al- 
tera eruperunt.  Puer  hic  obiit,  quamquam  omnes 
pustulae,  si  simul  corpus  occupavissent,  adeo  paucae 
erant,  ut  neminem  alium  variolis  occisum  meminerim, 
qui  non  pluribus  laborasset.  Haec  sunt  sola  exempla, 
quae  mihi  observata  sunt  secundae  messis,  ut  dicitur, 
variolarum. 

Tres  homines  variolis  aegrotautes  vidi,  qui  morbo 
jam  adeo  inclinato,  ut  propositum  esset  intra  biduum 
carnem  cibo  adjicere  et  dare  medicamentum  purgans, 
repente  facti  sunt  tristes,  et  suspiciosi,  et  vix  biduo 
exacto,  insani  prorsus  et  furibundi  morte  occubuerunt. 

Salivae  profluvium  copiosissimum,  quod  in  vario- 
lis confluentibus  solet  contingere,  et  maxime  prodest, 
in  nonnullis  finito  morbo  impune  perseveravit  plu- 
res  dies. 

Lac  mulieris,  qnae  infantem  lactabat,  minui  coe- 
pit prius  paulo  quam  morbus  ad  summum  pervenisset, 
et  deinde  prorsus  defecit;  interjectis  vero  paucis  die- 
bus, iterum  ubertiin  fluxit. 

In  morbo  quocunque  spes  salutis  jure  videtur  au- 

geri,  si  aeger  ab  omnibus  aliis  morbis  liber  sit,  et 
firmi  corporis  habitus  sit:  tunc  enim  vires  maxime 

vigebunt,  et  nulla  re  impedientur  quo  minus  totae 
incumbant  in  hunc  unum  affectum  debellantium.  Ve- 
riimtamen  variolae  aliis  etiam  gravibus  affectibus  su- 
pervenientes, non  ideo  visae  sunt  pejores,  neque  vi 
nocendi  majore  praeditae  esse  5 neque  aeger  cum  iis 
minus  fortiter,  aut  minus  feliciter  conflictatus  est. 
'Variolae  saepe  accesserunt  lui  venereae,  et  nihilo  mi- 
nus mites  fuerunt;  nec  profecto,  ubi  pestiferae  fue- 
rint, aeger  visus  est  aut  gravius  solito  affligi,  aut 
periculosius  aegrotare.  Vidi  quosdam  variolis  occu- 
patos, cum  jamjam  tabe  strumosa  essent  perituri,  qui 
tamen  mitem  experti  sunt  morbum,  et  eum  feliciter 
depulerunt;  neque  idcirco,  quantum  potui  judicare, 
veteri  suo  morbo  citius  succubuerunt. 

In  urbem  quandam,  quo  tempore  febres  intermit- 
tentes frequentissimae  erant,  accidit  variolas  invectas 
esse,  multosque  corripere,  qui  febre  intermittente  la- 
borabant. I11  his  omnibus  febris  sponte  sua  conquie- 
vit, protinus  ac  variolae  incidissent;  at  his  finitis 
denuo  reversa  est.  Alter  horum  morborum  in  alte- 
rum nullam  aliam  vim  exercere  visus  est. 

Paucissima  certa  morborum  remedia  hactenus  hu- 
mano generi  tributa  sunt.  Inter  plurimos  alios,  ad 
quos  proprium  remedium  desideratur,  variolae  quo- 
que adhuc  destituuntur  medicamento,  quod  privatiin 
valeat  adversus  hanc  pestem:  quod  igitur,  si  quid 
tale  sit,  posterorum  vel  fortunae  vel  ingenio  acce- 
ptum referendum  erit.  Quidam  multum  sibi  polliciti 
sunt  a cortice  peruviauo,  antimonio,  aut  argento  vivo. 
Verum  usus  docuit  has  spes  fuisse  fallaces  et  vanas. 
Quamobrem  ratio  victus  et  curationis  in  variolis  haud 
diversa  erit  ab  illa,  quae  omnium  febrium  communis 
est.  Mala  quaedam  et  incommoda,  quae  subinde  ac- 
cedunt, iisdem  auxiliis  levanda  sunt,  viresque  per- 
inde nutriendae,  ac  in  aliis  febribus  ardentibus. 
Illud  autem  admonere  oportet,  alvum  adstrictam  nou 
esse  minus  inutilem  in  variolosa  quam  in  alia  qua- 
vis febre;  quamquam  contraria  sententia  olim  vicerit, 
«t  vix  adhuc  satis  explosa  sit. 

c a p.  xcyi. 

De  variolis  pusillis ; nos  vocamus  the  Chicken-Pooc . 

\^ariolae  pusillae  in  quibusdam  oriuntur  sine  febre, 
aut  ullo  signo  antecedente^  in  aliis  fit  levis  horror, 
lassitudo,  vigilia,  dolores  vagi,  fastidium  cibi,  et  quae- 
dam febricula;  rarius  dolor  dorsi,  luinborumve,  aut 
vomitus»  Pustulae  primae  fere  conspiciuntur  in 
dorso. 

Jn  eodem  aegro  variae  sunt  magnitudinis : plerae- 
que  habent  eandem  ac  variolae  verae,  quibus  initio 
prorsus  similes  sunt;  nonnullae  his  minores  sunt. 
Nunquam  eas  valde  numerosars  vidi,  nedum  confluen- 
tes. Vix  unquam  numeravi  ultra  duodecim  in  facie, 
aut  ultra  ducentas  in  corpore  universo. 

Principio  rubrae  sunt;  postridie  in  plerarumque 
apicibus  exigua  vesicula  est,  ad  milii  semiuis  magni- 
tudinem, plena  humore  modo  aquae  simili,  modo  flavo, 
qui  continetur  inter  cuticulam  et  cutem  veram.  In  qui- 
busdam pustulis  plus  humoris  subest,  qui  interdum  fla- 
vescit, et  pus  refert,  adeo  ut  secundo,  vel  certe  ter- 
tio die  ab  exitu  pustularum  hae  variolae  videantur 
ad  maturitatem  pervenisse ; et  quae  humore  flavo 
maxime  turgent,  prorsus  tales  sunt,  quales  verae  va- 
riolae die  quinto  vel  sexto.  Saepe  fit,  ut  eodem  die, 
quo  nata  est  haec  vesicula  , vel  postridie,  tenuis  ejus 
cuticula  rumpatur,  partiin  vestium  attritu,  partim  sca- 
bendo (nam  pruritus  fere  est),  et  crusta  levis  succe- 
dat: reliqua  autem  pars  pustulae  subsidit,  et  nun- 
quam, sicut  in  veris  variolis,  in  pus  mutatur.  Pro- 
inde quinto  pustularum  die  crusta  tenuis  plerasque 
ex  his  pustulis  occupat.  Paucae  quaedam  non  ruptae 
humorem  suum  spissescere  et  arescere  sinunt.  Cum 
vero  hic  humor  non,  quemadmodum  in  veris  variolis,  e 
cute  ipsa  suppurata  oriatur,  sed,  ut  credibile  est,  eva- 
sis cutis  serosis  inter  cuticulam  cutemque  effundatur; 
itaque  non  mirum  est,  si  vel  secundo  die  appareat, 
vel  rupta  cuticula  tam  cito  in  crustam  desinat.  Tum 
vero  cicatrices  nullae  relinqui  possunt,  cum  cutis  ipsa 
non  afficitur,  nisi  forte  in  una  aut  altera  pustula,  in 
quibus  humor  acrior  fattus  ulcusculum  excitaverit. 

Per  totum  morbi  S|>atium  interdum  vix  ulla  in- 

commoda  aegri  patiuntur,  si  excipias  languorem  quen- 
dam  virium  et  animorum,  et  cibi  cupiditatem  mino- 
rem, somnumcfue  minus  altum;  quae  omnia  magna 
ex  parte  debentur  commorationi  in  cubiculo. 

Hic  morbus  mihi  videtur  prorsus  alius  a variolis 
veris.  Qui  variolas  passi  sunt , huic  tamen  opportuni 
sunt:  qui  autem  semel  experti  sunt  hunc  morbum, 
ab  ejus  contagione  in  posterum  securi  sunt:  quamquam 
ab  inexpertis  facillime  contrahitur.  Filum  linteum, 
humore  variolarum  pusillarum  concocto  madidum,  in- 
sertum fuit  vulnusculo  facto  in  brachio  cuiusdam,  qui 
olim  hoc  morbo  laboraverat;  et  neque  vulnusculum 
propterea  tardius  sanatum  est,  neque  ullae  prorsus 
venenati  vulneris  notae  secutae  sunt. 

Mater  duorum  puerorum,  qui  variolis  pusillis  im- 
plicati erant  , octavo  vel  nono  die  a maturitate  pustu- 
larum, coepit  eodem  morbo  aegrotare.  Spatiumne 
igitur  idem  seinper  intercedit  inter  contagionem  et 
morbi  initium? 

Curatur  hic  morbus  quiete  animi  et  corporis,  et 
abstinentia  a carne  vinoque. 

Verae  variolae,  cum  paucae  sunt  et  distinctae, 
quales  semper  mihi  visae  sunt  variolae  pusillae,  ab 
his  discerni  possunt  tribus  potissimum  conditionibus. 
Nam  primo,  verae  nunquam  ante  quartum  diem  exe- 
unt: deinde,  in  earum  apicibils  nullus  humor  est  se- 
cundo tertiove  die:  nec  denique  crustae  sunt  quinto. 


C A P.  XCYII. 

De  ventriculi  morbis  ; et  primo  de  ardore  et  acore . 

Nulla  corporis  pars  saepius  laborat,  quam  ventricu- 
lus. Unus  ex  ejus  morbis,  isque  non  minimus,  est 
neor  ad  os  assurgens:  cui  fere  accedunt  nausea,  et 
vomitus,  dolor  seu  potius  angor,  sensus  gravitatis, 
cupiditas  cibi  modo  naturali  major  modo  nulla,  in- 
flatio, capitis  dolor,  pituita;  denique  qui  hoc  vitio 
tenentur,  saepe  expergiscnntur  cum  terrore. 

Si  chemicos  audiamus,  nihil  videtur  facilius,  quam 
acidum  corrigere  et  extinguefe,  cmn  promtus  ad  id 
aditus  est,  ita  ut  ei,  quodcunque  libitum  fuerit,  liceat 

adjicere.  Verum  stomachus  vivus  et  vas  inanimatum 
adeo  inter  se  distant,  ut  quod  chemici  putant  esse 
facillimum,  medici  interdum  deprehendant  fieri  pror- 
sus non  posse.  Unde  evenit,  ut  quidam  per  annos 
vigiuti  vexati  fuerint  acore  ventriculi  nullis  remediis 
cedente.  Aqua  calcis,  magnesia pulvis  e testis  pi- 
scium, et  sales  alkalini,  saepe  votis  aegrorum  parum 

responderunt.  . . , . . „ 

Lac,  olus,  pisces,  pinguia  omnia,  et  ventriculus 

cibo  onustus,  maxime  si  homo  statim  a plena  mensa 
exercitetur,  acido  ventriculo  parum  conveniunt,  et 
acorem  augent.  Potus  acidi,  praeter  opinionem,  non 
sernper  nocent  his  aegris;  nonnunquam  etiam  auxilio 
sunt.  Vomitus  et  aqua  Bathonica  aliis  profuerunt, 
aliis  fuerunt  supervacua.  Pulvis  e testis  piscium , et 
rhabarbarus,  plerumque  juvant.  Alvus  adstncta  sem- 
per  est  aliena.  Femina,  cujus  ventriculus  indomabili 
acore  afficiebatur,  omnigenis  medicamentis  tentatis, 
tandem  his  duobus  contenta  fuit;  nempe  singulis  au- 
roris siunsit  testarum  ostrearum  in  pulverem  tenuis- 
simum contritarum  unciam,  singulis  autem  vesperis 
vomitum  movit  per  aquam  tepidam,  cujus  congium 
partitis  haustibus  bibebat.  His,  quibus  in  multos  an- 
nos usa  est,  acor  aliquantum  levatus  est,  et  valetudo 
ceteroquin  non  fuit  incommoda.  Rhei  etiam  pauca 
grana  adjecta  sunt,  quoties  alvus  coepit  esse  tardior. 

Sensus  ardoris  injucundus  cum  acore  ventriculi 
fieri  consuevit;  et  interdum  molestus  est,  quamquam 
nullus  fuerit  acor.  Remedia  hujus  mali  sunt  fere  ea- 
dem ac  superioris.  Saepe  quoque  haud  minus  sa- 
natu difficile  est.  Simul  interdum  nascuntur  singul- 
tus, ructus,  et  insolitus  salivae  cursus.  Ardor  ven- 
triculi saepe  fatigat  gravidas,  et  non  raro  accedit 
arthritidi;  neque  icterus  sernper  ab  eo  liber  est.  Haec 
molestia  nonnullis  per  totam  fere  aetatem  adhaesit. 
Idem  homo  invicem  modo  cutis  vitia,  modo  ardorem 
stomachi  expertus  est.  Femina  quaedam,  dum  ven- 
trem ferret,  gravissime  conflictabatur  cum  hoc  malo, 
adversus  quod  cum  remedia  consueta  nihil  profecis- 
sent, acidum  vitrolicum  tentatum  est*  et  brevi  illuti 
sanavit. 

§.  2.  De  dolore  ventriculi. 

Inflammationes,  scirrhi,  et  carcinomata  jecinoris, 
lienis,  et  pancreatis;  dolores  denique  omnes  siti  inter 
pectus  et  umbilicum , pariter  ad  ventriculum  refe- 
runtur; qni  porro,  praeter  ista  mala,  quae  sui  pro- 
pria sunt,  saepe  cum  aliis  multis  corporis  partibus 
simul  dolet.  Arthritis , et  fortasse  rheumatismus, 
vagi  dolores  artuum,  et  interdum  qui  uni  loco  diu- 
tius insederunt,  ulcera  etiam,  et  cutis  vitia,  saepe  vel 
prima  sua  sede  relicta  in  ventriculum  incubuerunt, 
vel  mala  sua  cum  ventriculo  communicarunt.  Vertigo 
et  capitis  dolores  saepe  quidem  fuerunt  causae,  sae- 
pius forsitan  effectus  ventriculi  minus  recte  valentis. 
Uteri  affectus  fere  omnes  ventriculo  nocent;  qui  pro- 
inde raro  vacat  vel  dolore  vel  fastidio,  ubi  menstrua 
non  bene  respondent.  Affectus  hysterici  et  hypochon- 
driaci, graviores  animi  perturbationes,  et  lumbrici, 
etiam  illi  qui  soluin  in  crassioribus  intestinis  reperi- 
untur,  ventriculum  in  societatem  malorum  semper 
assumunt. 

Quodsi  nulla  ex  causis  praedictis  in  culpa  fuerit, 
et  dolor  non  oriatur  a veneno,  neque  a cibo  minus 
salutari;  si  interdum  sit  fere  impatibilis,  at  multas 
habeat  nec  breves  intermissiones,  si  denique  valetudo 
ceteroquin  bona  sit;  illic  justissima  erit  suspicio  cal- 
culi in  bilis  canalibus  haerentis.  Saepe  equidem  vidi 
dolores  ventriculi,  postquam  multos  annos,  interdum 
non  pauciores  viginti,  molesti  fuerant,  tandem  vel 
in  icterum  desiisse,  vel  calculo  fellis  dejecto  finitos 
esse;  ut  dubitatio  omnis  de  eorum  causa  esset  sub- 
lata. In  aliis  autem,  qui  inciderant  in  icterum, 
quem  praecesserat  dolor  saevissimus  et  nunquam  ob- 
liviscendus, sensus  ejusdem  doloris  inordinate  rediit 
modo  cum  ictero,  modo  sine  eo,  per  duodecim  annos 
aut  amplius.  Nonnulli  per  maximam  aetatis  partem 
identidem  experti  sunt  obscurum  dolorem  in  ventri- 
culo, vel  in  ejus  vicinia;  post  quorum  mortem  in  ve- 
sica fellea  calculus  repertus  est.  Hic  forsitan  dum 
leviter  in  vesica  moveretur,  vel  minus  commode  si- 
tus esset,  dolorem  illum  obscurum  inferre  potuisset; 
et  tamen  cum  in  canalem  biliferum  nunquam  impul- 
sus fuisset,  ideo  icterum  et  atrocissimum  dolorem 
nunquam  excitasset. 

Multi,  ut  vidimus,  dolores  ad  ventriculum  falso 
referuntur;  et  causae  eorum  qui  revera  ad  illum  per- 
tinent, sunt  multum  diversae.  Hinc  igitur  petendum 
est,  cur  facies  horum  malorum  tam  varia  sit,  et  cur 
eadem  medendi  ratio  tam  diversos  exitus  habeat. 

Aquae  Bathonicae,  vinum,  calefacientia,  victus  e 
frugibus  et  fructibus  quos  terra  gignit,  purgantia,  vo- 
mitus, graviditas,  arthritis,  acida,  anthelmintliica,  et 
emplastra  quae  erodunt  super  stomachum  imposita, 
modo  profecerunt,  modo  nocuerunt,  et  interdum  fue- 
runt supervacua.  Postquam  attente  inquisitum  fuerit 
in  naturam  doloris  ; si  ille  revera  a ventriculo  oria- 
tur, et  neque  inflammatio  sit,  nec  scirrhus , saepe 
utile  est  priino  vomere,  deinde  sumere  vel  aquam  Ba- 
thonicam,  vel  pulverem  amarum  et  aromaticum,  aut, 
si  aegro  jucundius  fuerit,  aqua  in  quam  eaedem  her- 
bae missae  sunt,  cui,  ubi  opus  est,  adjici  potest  vel 
rheum,  vel  aloe,  sic  ut  alvus  tenera  servetur.  Tinctu- 
rae quoque  cujuslibet  aromaticae  guttae  sexaginta,  vel 
bis  totidem,  ex  aquae  cochleario  suintae  statim  post 
prandium , stomacho  laboranti  saepissime  fuerunt 
auxilio. 

Bene  quidem  facium  est,  quod  hujusmodi  reme- 
diorum copia  non  exigua  reperiatur  in  omnibus  me- 
dicamentorum libris:  quippe  ex  tanto  numero  haud 
difficile  erit  eligere  quae  plerisque  stomachis  conve- 
niant, et  vel  satis  jucunda  sint,  vel  tolerabilia.  Re- 
media stomachi  maxime  utilia  sunt  in  arte  medica; 
et  eorum  compositiones  plures  ad  manum  semper  esse 
debent;  non  solum  quia  hujus  visceris  morbi  quoti- 
die nascuntur;  verum  etiam  quia  ih  morbis  obscuris, 
aut  in  quibus  nullus  locus  est  exinanientibus,  et  nulla 
certa  remedia  inventa  sunt,  nihil  superest  agendum, 
nisi  ut  corporis  vires  nutriamus,  maxime  per  eas  res, 
quae  facultatem  habent  ventriculum  reficiendi. 

§.  3.  De  morbis  lienis. 

Tir  quinquagesimum  annum  agens  coepit  amittere 
corpus  et  vires,  non  sine  quadam  febricula.  Modo 
leviter,  modo  vehementer  inhorruerat  per  totum  mor- 
bum; horrores  vero  nullum  certum  habuerant  circui- 
tum. Cibi  cupiditas  perierat.  Nullus  erat  vomitus. 
Alvus  erat  naturalis,  nisi  per  duos  postremos  vitae 

menses.  Urina  neque  colore,  nec  copia  peccabat. 
Pulsus  rarissime  erat  justo  concitatior.  Yenter  non 
erat  intentus.  Secundo  aegrotationis  mense  ventricu- 
lus dolore  torquebatur.  Dolores  lumborum,  coxarum 
et  dorsi  subito  solebant  invadere,  vix  semihoram 
manentes.  Dextra  manus  in  dies  paucos  tumebat,  et 
dolebat.  Sura  laeva  in  biduum  adeo  dolebat,  ut  tangi 
non  sustineret ; tamen  nullus  erat  calor , nec  rubor, 
nec  tumor.  Dextra  pars  ventris  dolebat.  Per  duos 
postremos  vitae  menses  alvus  erat  sine  modo  fusa, 
et  nullis  remediis  comprimenda.  Mors  finem  horum 
malorum  fecit  sexto  morbi  mense.  Lien  late  exulce- 
ratus erat,  et  reliqua  ejus  pars  in  saniem  nigram 
versa  : item  praeter  naturam  adhaerebat  peritonaeo. 
Nulla  alia  corporis  pars  videbatur  esse  vitiosa. 

Yir  duos  et  quadraginta  annos  natus,  multos  men- 
ses occupatus  fuerat  fastidio,  inflatione,  dejectionibus 
modo  albis,  modo  cruentis,  urina  fusca,  tenesmo,  nau- 
sea, vomendi  cupiditate,  maxiine  si  stomachus  esset 
jejunus,  jactatione  summa,  vigilia,  cursu  sanguinis  e 
naribus,  siti,  et  delirio,  quamvis  febris  non  magna 
esset.  Tandem  vomitus  sanguinis  accessit,  qui  vix 
quinque  horas  substiterat,  priusquam  rediit,  et  finem 
vitae  attulit.  Lien  erat  insolitae  magnitudinis,  sine 
duritie.  Interior  ejus  pars  tota  tabefacta  erat  in  sa- 
niem cruentam.  Glandulae  mesenterii  eadem  sanie 
distentae  erant.  Hepar  erat  sanum.  Stomachus,  qua 
lienem  contingit,  inflammatus  erat;  et  signa  inflam- 
mationis in  reliquis  quoque  visceribus  reperti  sunt. 

Femina  quaedam  sex  menses  aegrotaverat.  Cibi 
cupiditas  minuta  erat,  et  sinistra  pars  ventris  intu- 
muerat. His  accedebant  nausea,  ventriculi  dolor, 
fastidium,  alvus  fusa  cum  dolore,  quae  non  potuit 
cohiberi,  et  ingens  jactatio ; quae  mala  alios  sex  men- 
ses perseverarunt.  Lien  pendebat  duas  et  quinqua- 
ginta uncias;  non  tamen  erat  exulceratus,  nec  scir- 
rhosus. 

§.  4.  De  morbis  pancreatis . 

Mulier  diu  questa  fuerat  dolorem  ventriculi,  qui 
per  ultimum  vitae  annum  majorem  in  modum  sae- 
viebat. Cibi  cupiditas  nulla  erat;  et  quicquid  sum- 

tum  fuerat,  statim  vomebatur.  Yigilia  fere  perpetua 
erat.  Pancreas  erat  scirrhosum. 

Pancreas  etiam  repertum  est  scirrhosum  in  femi- 
na, quae  septem  annos  conflictata  fuerat  cum  dolori- 
bus ventriculi,  et  intestinorum,  et  coxarum.  Femur 
quoque,  et  crus  torpuerant,  cum  sensu  frigoris.  Cu- 
piditas cibi  perierat,  et  acida  saepe  vomebantur  ‘. 


cap.  xcvnr. 

De  vertigine, 

"V ertigo  utrumque  sexum  infestat.  Senectuti  quidem 
est  maxime  familiaris ; junioribus  tamen,  praecipue 
feminis,  non  est  incognita. 

Hic  morbus  mihi  visus  est  istiusmodi,  quem  cre- 
diderim saepe  oriri  ex  offensa  quadam  ventriculi, 
saepius  ex  affectu  capitis,  saepissime  autem  a totius 
corporis  infirma  atque  adversa  valetudine.  Quantum 
intellexi  ex  aetate  et  constitutione  aegrorum,  atque 
ex  iis,  quae  vel  nocuerunt,  vel  opitulata  sunt;  per- 
paucae sunt  vertigines,  quae  a sanguine  nimio  et  ha- 
bitu pleno  nascuntur.  Quamobrem  m iis,  quibus  san- 
guis abundare  videatur,  caute  agendum  est,  et  prin- 
cipio quae  leniter  tantummodo  exinaniunt  sunt  ten- 
tanda,  ex  quibus  documentum  capiendum  est,  quam 
valida  remedia  adhibere  liceat,  et  quoties  repeten- 
da sint. 

Fastidium,  cruditas,  inflationes,  dolor,  et  sensus 
gravitatis  iu  ventriculo,  nausea,  vomitus,  alvus  adstri- 
cta , et  lumbrici,  modo  antecedunt  vertiginem,  modo 
cum  illa  simul  facta  sunt.  Ubi  haec  suut  vel  sola, 
vel  praecipua  mala  praeter  vertiginem,  credibile  erit 

‘ Yir  quartum  et  vigesimum  annum  agens  per  quinque 
mense*  afflictu*  erat  doloribus  ventri* , quibu*  con- 
quiescentibus intumuit  ventriculus,  crudita*  fuit,  urina 
parca,  et  debilita*  sensim  aucta,  denique  alvus  fusa, 
quae  cohiberi  non  potuit.  Men*e  tertio  a tumore  ven- 
triculi extinctus  est.  Pancreas  in  magnitudinem  enor- 
mem auctum  erat  et  exulceratum.  [Notula  Heberdeni 
filii]. 

morbum  ventriculi  primum  fuisse,  et  vertiginem  se- 
cundum locum  obtinere. 

Dolores  capitis  atroces,  surditas,  aures  intus  so- 
nantes, rerum  omnium  ante  oculos  duplicatio,  coeci- 
tates  breves,  caligines,  maculae  nigrae,  vel  flammu- 
lae versantes  ob  oculos,  cursus  sanguinis  e naribus, 
mala  hypochondriaca  et  hysterica  , minae  vel  acces- 
siones paralyseos,  spasmi  et  nervorum  distensiones, 
sunt  manifesta  capitis  laborantis  signa;  et  ubi  non- 
nulla ex  his,  ut  saepe  fit,  cum  vertigine  nascuntur, 
vix  dubium  erit,  cjuin  morbus  in  cerebro  situs  sit. 

Vertigo  modo  fuit  cum  languore,  tremoribus,  ani- 
mae defectionibus,  et  palpitationibus;  modo  superve- 
nit arthritidi  vetustae  , longis  febribus  intermittenti- 
bus, asthmati  inveterato,  profusionibus  sanguinis  aut 
alvi,  et  aliis  morbis  diuturnis;  saepe  etiam  reperta 
est  in  magno  ilio  malorum  concursu,  quae  accedunt 
valetudini  perturbatae,  seu  fiat  a menstruis  vel  hae- 
morrhoidibus  suppressis  , sive  ab  humore  ulcerum  et 
vitiorum  cutis  intus  verso  , seu  denique  intemperan- 
tia , morbis,  aut  senectute  penitus  conquassata  sit. 
Quinetiam  vertigo  interdum  sola  incidit  sine  quibus- 
vis aliis  adversae  valetudinis  signis. 

Siquidem  certa  res  sit  vertiginem  ex  alio  morbo 
pendere,  ad  hunc  tota  curatio  procul  dubio  erit  diri- 
genda. Non  tamen  est  dissimulandum,  signa  in  ver- 
tigine adversa  interdum  adeo  esse  perplexa,  ut  diffi- 
cile sit  judicare,  ad  quam  potissimum  causam  vertigo 
sit  referenda  ; vel  rationem  reddere  cur  eadem  omni- 
bus in  similibus  casis  non  opitulentur. 

Ex  iis,  quae  de  hoc  affectu  annotavi,  video  vomi- 
tum , et  alvum  fusam,  sponte  sua  supervenientes, 
semper  fuisse  auxilio;  ea  autem  quae  sequuntur  sem- 
per  nocuisse:  nimirum,  pulverem  ex  nicotiana  nari- 
bus haustum,  occupationes  nimias,  defatigationem,  tur- 
bam hominum,  somnum,  corporis  inclinationem,  stare 
diutius,  ambulare,  corporis  situm  in  lecto  mutare, 
calorem  coeli,  jejunia  longa,  et  pleraque  remedia  exi- 
nanientia. 

I11  numero  praesidiorum  contra  hanc  aegritudinem 
habentur  cucurbitulae  admotae  cum  ferro , haemor- 
rhoides, sanguinis  detractio  per  hirudines  vel  incisa 
vena,  emplastra  cantharidis,  vitia  cutis,  vomitus,  ul- 
cuscula, lavatio  frigida,  et  arthritis.  Sed  molestum 

est  quod  pleraque  ex  his  saepe  spem  aegrorum  desti- 
tuerunt, maxime  arthritis,  et  emplastra  cantharidis. 
Venae  incisio,  et  quae  vehementius  purgant,  saepius 
fuerunt  detrimento  quam  auxilio;  vel  saltem  parum 
profecerunt.  Vix  ausim  affirmare  aquas  Bathonicas 
non  esse  alienas:  at  certe  nunquam  mihi  visae  sunt 
profuisse.  Cucurbitulae  saepe  nihil  profecerunt  ad 
praesentem  vertiginem;  sed  multis  insigni  fuerunt 
praesidio,  vel  prohibendo  vel  mitigando  accessiones, 
ubi  alternis  mensibus  admotae  sunt  sic  ut  sanguinis 
sex  unciae  detraherentur. 

Periculum  intentatum  a vertigine,  et  difficultas  ei 
medendi , aestimanda  sunt  e genere  et  numero  ma- 
lorum accidentium.  Siquidem  haec  pauca  fuerint,  et 
a stomacho  solo  orta,  multo  facilius  erit  morbo  suc- 
currere, quam  si  signa  sint  capitis  graviter  affecti, 
cujus  curatio  est  taedii  plena  et  incerta.  In  affecti- 
bus hypochondriacis  vertigo  nullum  periculum  habet, 
quamquam  prointe  submoveri  nequeat.  Quodsi  unum 
tantummodo  ex  plurimis  malis  sit,  quae  corpus  mor- 
bis et  annis  fractum  ad  sepulchrum  deducunt,  nihil 
spei  reliquum  erit  aut  in  medicina,  aut  in  natura. 

Ubi  vertigo  per  se  sola  fit,  saepe  videtur  oriri  ex 
causis  omnino  levibus,  quae  valetudinem  corporis 
haud  multum  perturbant,  nedum  in  periculum  addu- 
cunt. Cognovi  juvenes  tam  vehementer  laborantes, 
ut  fere  conciderent,  in  quibus  morbus  sua  sponte  re- 
cessit, nec  impediit  quo  minus  ad  summam  senectu- 
tem pervenirent;  aliis  quoque  identidem  molestus  fuit 
triginta  annos  , qui  ceteris  iu  rebus  satis  commoda 
valetudine  fruebantur. 


‘CAP.  XCIX. 

De  vomitu  *. 

Facultas  vomendi  admodum  diversa  est  in  diversis 
hominibus.  In  quibusdam  vomitus  nullo  modo  exci- 
tari potest;  in  aliis  movetur  aegre,  et  non  sine  ma- 
gno dolore;  dum  alii  pronatissimi  sunt  ad  vomendum 

1 Vide  quae  de  nausea  supra  praecepta  sunt. 

levissima  de  causa,  et  cum  minima  contentione.  IJnmn 
vidi,  in  quo  ruminatio  quaedam  contigit  similis  illius, 
quae  fit  in  pecoribus;  el  cibus  siquando  nimis  diu  in 
stomacho  maneret  priusquam  in  os  ascenderet,  sole- 
bat acescere  et  nauseam  facere,  et  tandem  vome- 
batur. 

Vomitus  videtur  adeo  naturae  adversari,  ut,  nisi 
crebro  usu  edocti  essemus,  vix  credibile  esset  eum 
impune  moveri  posse  bis  terve  quotidie  per  multos 
annos  , quod  factum  novi.  Femina  quaedam  omnia, 
quae  smnserat,  vomere  videbatur  per  triginta  annos, 
yuinefria-m  interdum,  quamquam  omnis  cibus  vomi 
apparuerit,  homo  tamen  commode  valuit,  aut  etiam 
impletus  est.  Gravidis  non  paucis  visum  est  illud, 
qwod  vomunt,  superare  modum  cibi  potusque,  idque 
diutius,  incolumi  matris  et  fetus  salute. 

Ebriosi,  et  praegnantes,  matutino  tempore  prae- 
cipue nausea  tentantur.  Idem  malum  sobrios  inter- 
dum exercet:  sed  in  his  frequentius  est,  ut  vel  sta- 
tim,  vel  paucis  horis  a cibo  nausea  fiat,  quae  deinde 
brevi  desinit  in  vomitum. 

Ventriculus  saepe  laborat  malis  non  suis,  simul 
dolens  cum  aliis  corporis  partibus.  Multis  etiam  vi- 
tiis sibi  propriis  opportunus  est,  quae  prohibent  ci- 
bum vel  capere,  vel  retinere.  Nonnulla  ex  his  in 
cadaveribus  deprehenduntur,  qualia  sunt  scirrhi,  qui 
cardiain  aut  pylorum  impediunt.  Alii  hujus  visceris 
morbi  pendent  e nondum  cognitis  ejus  facultatibus, 
et  nullum  sui  vestigium  sensibus  obvium  post  mor- 
tem relinquunt;  quemadmodum  nec  relinqueretur  ab 
ista  nausea,  quam  movet  nuntius  tristis,  vel  res  foeda, 
oculis  aut  memoriae  subjecta.  Memini  virum,  qui 
annos  paucos  vomendo  reddidit  fere  quicquid  devo- 
rarat,  et  praeterea  multum  cruoris;  cujus  tamen  ven- 
triculus et  intestina  post  mortem  nullum  morbi  indi- 
cium ferebant,  quod  duo  expertissimi  ac  sagacissimi 
anatomici  possent  detegere. 

Ventriculus  modo  reddit  cibum  crudmn,  modo  hu- 
morem salsum,  vel  acidum;  interdum  pituitam;  et 
post  magnos  conatus  bilis  quoque  in  stomachum  pro- 
pulsa vomitur.  Nescio  quid  pingue,  et  in  igne,  flam- 
mam concipiens,  it 011  nunquam  post  cibum  pergit  ad 
breve  tempus  e ventriculo  in  os  asceudere.  Postremo 
sanguis,  vel  crueutum  aliquid,  a quibusdam  vomitum 

est  quotidie  per  multos  dies;  ex  quo  magna  debili- 
tas secuta  est.  Idem  malum  in  aliis  semel  et  iterum 
quotannis  reversum  est;  et  quamquam  dolorem  ven- 
triculi aliquantum  levarit,  semper  tamen  signum  fuit 
vitii  nec  levis,  11-ec  periculo  vacantis.  Copia  cruoris, 
qualis  videtur,  plus  terreret,  siquidem  totus  purus 
putus  sanguis  esset,  qui  fortasse  exigua  tantummodo 
pars  est  ejus  quod  vomitqn.  Hujus  generis  vomitus, 
quem  alii  quotannis  subinde  experti  sunt  diutius, 
alios  intra  triduum  sustufcif.  Stercora  in  his  aegris 
vel  cruenta,  vel  atra  sunt. 

Non  aliam  hujus  casus  curationem  novi,  quam 
quae  a me  alio  libro  exposita  est  A.  Quantum  autem 

})raesidii  sit  in  quiete,  et  animi  tranquillitate,  et  re- 
frigerantibus, praeclare  intellexi  ex  quadam  aegrota, 
in  qua  vel  minimum  vini  suintum  , vel  aqua  tepida 
manibus  injecta,  vel  accessio  prope  ad  ignem,  vel 
lectus  tepefactus,  vel  emplastrum  cantharidis,  vel  so- 
lutio alvi,  et  qualiscunque  mentis  perturbatio,  pro- 
fusionem sanguinis  semper  induxerunt. 

Vomitui  longo,  qui  sine  sanguine  fit,  purgantia, 
equitatio,  et  pinguia  omnia  sunt  aliena:  quod  stoma- 
chus ultro  reddit,  nihil  profecit;  et  vomitus  medica- 
mento excitatus  modo  fuit  supervacuus,  modo  forsi- 
tan perniciosus.  Unus  ex  his  aegrotis  mihi  retulit  se 
ea  fuisse  constantia,  ut  vomere  perseverasset  circiter 
quadragies,  sine  minimo  auxilio.  Neque  tamen  id- 
circo in  his  casibus  semper  abstinendum  esse  censeo 
ab  hoc  remedio;  quin  potius  ubique  ab  eo  incipere 
oportebit.  Ad  nauseam  recentem  remedium  praesen- 
tissimum  est  vomere  cogere;  et  vix  definire  possu- 
mus, quo  demum  tempore  morbus  incipiat  esse  inve- 
teratior, quam  ut  eo  modo  levari  possit.  Tum  vero 
noxam,  si  qua  sit,  in  vomitu  movendo,  crediderim 
semper  esse  perquam  levem.  Aquae  Bathonicae  vi 
propria  valent  adversus  vomitum  matutinum  ebrioso- 
rum: ad  aliorum  nauseam  saep"  non  profuerunt.  Me- 
dicamentum, quod  habet  linimenti  saponis  partes 
tres,  tincturae  opii  partem  unam,  ventri  illitum,  mul- 
tis fuit  utilissimum.  Emplastrum  quoque  cantharidis 
impositum  proxime  ventriculum  his  aegris  subvenit. 
Aliis  auxilio  fuerunt  acida,  aliis  sales  alkalini,  et  pul- 

vis  e testis  piscium,  vel  creta.  Abstinentia  a pane 
cuidam  fuit  utilis:  alium  juvit  aqua  glacie  refrigerata. 
Dolentium  autem  est  stomachum  et  vicina  viscera  vi- 
tiis insanabilibus  saepe  teutari,  ex  quibus  vomitus 
nascitur  ejusmodi,  ut  nullus  medicinae  locus  sit. 


CAPi  C. 

D&  voce. 

"V ox  sine  quovis  dolore,  aut  valetudine  adversa,  in- 
terdum fit  adeo  submissa,  ut  audiri  vix  possit.  Ubi 
haec  susurratio  levis  est,  in  ridendo  sonus  naturalis 
eliditur:  in  affectu  graviore  sonus  tam  risus,  quam 
vocis  supprimitur.  Qui  hoc  semel  experti  sunt  ei- 
dem recidivo  sunt  subjectiores.  In  quibusdam  vox 
gubito  perit  sine  quovis  signo  praecedente;  nec  mi- 
nus subito  restituitur  sine  quavis  causa  manifesta. 
Decem  vidi  sic  laborantes,  in  quo  numero  novem 
fuerunt  feminae,  et  pleraeque  hystericae,  vel  infir- 
miores. 

Impotentia  clare  loquendi  duravit  modo  plures 
menses,  modo  aliquot  annos;  tmn  in  quibusdam  sem- 
per  fuit  eadem;  in  aliis  mane  tantum,  in  aliis  ve- 
spere molesta  fuit;  denique  singulis  annis  rediit,  et 
paucos  menses  permansit. 

Lavatio  frigida,  et  exulcerationes,  nonnullis  vi- 
sae sunt  profuisse.  Medicamenta  irritantia,  et  pur- 
gantia, et,  ut  verbo  dicam,  omnia  alia,  meo  judicio 
fuerunt  supervacua. 

Haec  subita  vocis  mutatio  in  susurrum,  de  qua 
jam  sermo  est,‘  prorsus  diversa  est  a raucitate,  quam 
spirandi  difficultas  et  destillationes  secum  ferunt. 


C A P.  OI. 

De  urina l. 

Urinae  cupiditas  praeter  consuetudinem  a variis  cau- 
sis proficiscitur,  quarum  nonnullae  supra  expositae 

1 Consulantur  capita  de  calculo , graviditate , ischuria , et 
stranguria. 

sunt.  Idem  Titium  interdum  oritur  e scirrho  lienis, 
et  e morbis  hystericis,  et  paralyticis,  et  jure  habe- 
tur in  malis  senectutis.  Alios  noctu  tantum  vexavit, 
somnos  molestissime  abrumpens ; alios  pejus  habuit 
interdiu,  et  noctu  fere  conquievit. 

Urinae  difficultas  non  solum  fit  e causis  ante 
recensitis,  sed  etiam  e resolutione  musculorum,  qui 
illam  expellere  debent.  In  quodam  urina  sine  cathe- 
tere reddi  non  potuit  per  biennium , quo  tempore 
elapso,  vires  partium  resolutarum  restitutae  sunt,  et 
morbus  finitus  est. 

Urina  coloris  lactei  fuit  in  prostatae  morbis,  et  in 
aliis  quoque  casibus,  adjecto,  ut  videtur,  pure. 

Multi  multa  loquuntur  de  facultate  corpori  tributa 
resorbendi  pus  ex  ulceribus  dissitis  , et  transferendi 
in  renes.  Semel  tantum  mihi  contigit  videre  aliquid 
hujusmodi  in  juvene,  cujus  tonsilla  inflammata  fuerat, 
et  dein  suppuraverat.  Per  triduum  enim  quoddam  in 
urina  subsidebat  puri  simile;  rupto  vero  abscessu,  et 
pure  effuso , purulentum  hoc  in  urina  non  amplius 
conspiciebatur. 

In  nonnullis,  qui  valetudinis  erant  conquassatae 
ac  perditae,  urina  nunquam  reddi  potuit,  quin  sta- 
tim  incideret  haud  mediocris  languor  cum  nausea. 

Ulcus  uteri  saepe  viam  sibi  facit  in  vesicam,  et 
in  intestinum,  adeo  ut  spiritus,  et  stercus,  simul 
cum  urina  exeant.  Idem  viris  contigit  ab  ulcere 
prostatae.  Semel  mihi  suspicio  fuit  alvum  pertina- 
citer clausam  id  effecisse,  ut  paries  inter  intestinum 
et  vesicam  ageret  rimam,  et  similem  calamitatem  in- 
ferret. 

Calculus  vesicae,  morbus  prostatae,  profluvium 
album,  abortus  crebri,  et  potus  acer  irritansque,  in- 
signem urinae  ardorem  excitaverunt,  ubi  nullus  fuit 
locus  suspicando  morbum  venereum. 

Natura,  cavens  ne  urina  laedat  vesicam , totam 
ejus  faciem  interiorem  muco  illevit;  qui  irritamentis 
a quacunque  causa  profectis  ita  augetur,  ut  cum  urina 
simul  copiosissime  exeat,  et  interdum  matulae  fundo 
adhaereat,  instar  amyli  aqua  diluti;  longe  autem  alius 
est  a pure,  quod  in  urina  subsidet,  velut  cremor  lactis. 
Attamen  nec  mucus  ille,  neque  humor  purulentus 
semper  indicat  aliquid  in  viis  urinae  exulceratum; 
utrumque  enim  nasci  potest  ex  irritamento  vehemen- 

Heberdeni  Opera.  11 


242  De  morborum  historia  et  curatione . 

tiore,  aut  levi  inflammatione,  sine  suppuratione ; ut 
saepe  fit  in  illis , qui  crebris  malis  yenereis  tentati 
fuerunt , quire  arena , aut  calculo  infestantur.  Ren 
et  prostata  plerumque  sunt  secles  ulcerum;  quae  tum 
conjiciuntur  subesse , cum  multum  sit  humoris  puru- 
lenti male  olentis,  et  lineis  cruentis  notati.  Quodsi 
pro&tata  nullum  chirurgo  exploranti  morbi  indicium 
praebeat,  ren  erit  in  culpa.  Sententia  tamen  de  hac 
re  caute  ferenda  est,  utpote  dubia  semper  et  obscura. 

Urinae  incontinentia  periculo  quidem  vacat,  ve- 
rum admodum  incommoda  est  et  molesta.  Pueritia  et 
senectus  illi  maxime  opportunae  sunt.  Pueris  qui- 
busdam infirmioribus  adhaesit  ab  infantibus  usque  ad 
pubertatem.  Puellae  vero  et  saepius  et  diutius  hac 
infirmitate  tenentur;  et  nonnullae,  quibus  ceteroquin 
bona  est  valetudo.  Ueminis  omnibus  urina  sine  vo- 
luntate ferri  videtur  promtius,  quam  viris.  Risus  et 
tussis  saepius  illam  invitis  expellunt ; et  nonnullas 
vidi,  quae,  cetera  sanae,  nunquam  per  totam  vitam 
potuerint  urinam  continere.  Quamobrem  in  morbis 
feminarum  ancipitibus  hoc  signum  minus  terrere  de- 
bet, quam  si  viris  pariter  aegrotantibus  contingeret. 
In  causis  hujus  vitii  numerantur  cuncti  morbi,  qui 
vias  urinae  occupant;  sicut  calculi  extractio,  seu  fiat 
secando  vesicam,  sive  dilatando  urethram;  item  par- 
tus difficilis , prolapsus  vaginae,  morbi  venerei,  epi- 
lepsia , paralysis , et  quicquid  denique  vel  corpus 
universum,  vel  has  tantummodo  partes  debilitat. 

Decoctum  corticis  peruviani,  et  lavatio  frigida,  vi- 
res corpori  addendo,  aliquid  conferre  possunt  ad  hoc 
incommodum  submovendum.  Emplastrum  cantharidis 
super  lumbos  impositum,  partibus  ipsis  affectis  auxi- 
lio erit.  Ubi  his  nihil  proficitur,  aliquid  forsitan  in 
natura  spei  sit,  vix  quicquam  in  medicina.  Interea 
ad  levandos  eos,  qui  sic  laborant,  fibula  quaedam  ex- 
cogitata fuit,  quae  urethram  sic  comprimeret,  ut  uri- 
nam destillare  prohiberet.  Nemini  eorum,  quos  vidi, 
arrisit  hoc  inventum;  quin  potius,  post  usum  brevem, 
ipso  morbo  molestius  visum  est.  Ouamobrem  malue- 
runt interdiu  penem  vesicae  immittere,  in  quam  urina 
destillaret;  quae  quidem  commodior  est,  sed  minus 
munda,  quam  vas  stanneum,  quod  itaque  aliis  magis 
placuit.  Noctu  vero  multo  commodissimum  fuit  ma- 
tulam parvam  secuih  habere  in  lecto,  in  quam  penem 

et.  scrotum  immittant  dormituri,  quo  lintea  sua  ab 
urina  secura  sint.  Omnes,  postquam  huic  paululum 
assuefacti  sunt,  se  haud  minima  calamitatis  parte  li- 
beratos existimarunt. 

Urina  nigra,  vel  manifeste  cruenta,  quantum  in- 
tellexi , raro  habuit  initium  , nisi  a calculo  haerente 
alicubi  in  viis  urinae.  Quapropter,  ubi  sanguis  cum 
urina  fertur,  illico  ad 'lianc  causam  respicio;  et  si 
consueta  calculi  indicia  simul  accesserint,  nullus  mihi 
dubitandi  locus  relinquitur. 

Stranguria,  utcunque  excrucians,  quae  oritur  a 
cantharidibus  intus  datis,  seu  extrinsecus  impositis, 
non  nisi  diluto  rubore  urinam  inficit,  aut  mucum  ejus 
paucis  lineis  cruentis  distinguit. 

Glandula  quae  vocatur  prostata,  scirrhosa  facta, 
et  exulcerata,  interdum  cruentat  urinam;  verum  san- 
guis ab  ea  exstillans  admodum  exiguus  est,  neque 
augetur  equitando  aut  ambulando.  Tum  vero  hanc 
urinae  cruentae  causam  indicant  prostatae  magnitudo 
et  durities,  digito  explorantis  satis  manifestae.  Car- 
cinomata quoque  alia,  ad  vias  urinae  pertinentia, 
eam  quidem  pauco  sanguine  tingere  possunt;  verum 
horuiu  natura  non  obscure  apparebit  ex  hoc  ipso  pauco 
sanguine;  ex  constantia  doloris;  ex  eo,  quod  nec  dolor, 
nec  eruor,  motu  augetur;  ex  muco  male  olente,  vel 
sanie,  quae  cum  urina  exit:  postremo,  quod  deside- 
rantur omnes  notae,  quae  ex  calculo  fieri  consueverunt. 

Lumbis  vehementius  ictis,  interdum  sanguis  e re- 
nibus fertur;  et  par  est  credere  arteriam  aut  venam 
in  renibus  aut  vesica  rumpi  posse  non  multo  majore 
vi,  quam  saepe  fit  in  naribus;  quamquam  nullum,  hu- 
jus rei  exemplum  vidi.  Memini  tamen  bis  evenisse, 
ut  venae  vel  arteriae  in  urethra  sponte  sua  dehiscen- 
tes , nullo  morbo  aut  ictu  antecedente,  sanguinem 
profuderint,  sine  ulla  cupiditate  urinae  assidue  ma- 
nantem. In  altero  ex  his  aegris  sanguis  saepe  rediit 
per  biennium;  interea  valetudo  indies  gravescebat,  et 
fine  secundi  anni  mors  accessit.  Concretus  eruor  saepe 
implebat  urethram,  et  aegre  expellebatur. 

In  pessimis  variolis,  omnes  norunt  sanguinem 
saepe  ubertim  fluere,  cum  ex  aliis  corporis  partibus, 
tum  etiam  ex  viis  urinae. 

In  lib  ris  medicorum  multae  aliae  causae  urinae 
cruentae  numerantur:  quae  verae  sint,  necnA,  vide- 

rint  alii.  Inter  aegros,  quos  ipse  vidi , tales  certe 
nunquam  inciderunt. 

Quies,  et  frigus,  et  alvus  solutior,  sunt  praecipua 
hujus  mali  auxilia. 


C A P.  CII. 

De  morbis  uteri . 

Ubi  vagina  aut  uterus  prolabitur,  non  nisi  pessario 
sanari  potest.  Huic  vitio  fere  accedit  incontinentia 
urinae. 

Feminis  quibusdam  contigit  repentinum,  neque 
exiguum  aquae  ex  utero  profluvium  ; quod  etiam  in 
eadem  saepius  rediit.  Hoc  iit  plerumque  statim  post 
menstruorum  tempus,  et  cum  illa  prope  sunt  ad  finem. 
Vires  inde  multum  labefactantur. 

Interdum  in  utero,  aut  vagina,  nascitur  caro  py- 
riformis , cujus  pars  angustior  cum  utero  cohaeret. 
Haec  tandem  adeo  augetur,  ut  dum  alvus  cum  aliqua 
contentione  solvitur,  pars  ejus  extra  naturalia  descen- 
dat. Vagina  atque  utero  sic  diductis,  fit  jugis  destil- 
latio cruoris  , non  cohibenda  donec  haec  caro  sublata 
fuerit.  Vir  artis  obstetriciae  peritissimus  mihi  fidem 
fecit  se  viginti  feminas  hoc  vitio  liberasse,  filo  com- 
prehensa angusta  ejus  parte  quam  proxime  uterum 
cui  annectebatur.  Hoc  facto,  post  paucos  dies  caro 
excidit,  et  reliquiae  ejus  in  utero  putruerunt,  et 
abscesserunt:  neque  aliud  remedium  postulatum  est, 
praeter  aquam  e floribus  chamaemeli  saepius  infu- 
sam. Hanc  curationem,  quam  ajebat  periculo  vacare, 
ipse  vidi  fuisse  efficacem. 

Furor  uterinus  non  semper  initium  ducit  a vitio 
uteri,  sed  interdum  nihil  distat  ab  insania  vulgari; 
in  qua,  cum  mens  haud  amplius  sit  sui  potens,  isti- 
usmodi  cogitationes  subeunt,  quae  modo  libidinem, 
modo  ambitionem,  iramve,  aut  alios  affectus  accen- 
dunt: tum  in  omni  insania  lingua  potest  verba  pro- 
ferre, quorum  mens  non  conscia  est.  Furorem  certe, 
quem  vocant,  uterinum,  non  solum  novi  invasisse 
juniores,  sed  etiam  vetulam  moribundam,  quae  diu 
fuerat  tenuis  aut  nullius  valetudinis,  et  cujus  mores 

pudici  et  aetas  grandis  cupiditatum  ardorem,  ut  fas 
est  credere,  jam  olim  restinxerant,  et  Teneris  volupta- 
tes oblivione  deleverant.  Praeterea  homines  insa- 
nos oestro  venereo  haud  minus  percitos  videmus, 
quam  metu,  ultionis  amore,  et  aliis  animi  perturba- 
tionibus. 

Uterus,  haud  secus  ac  mammae  feminarum,  tu- 
moribus scirrhosis  interdum  infestatur,  in  carcinomata 
desinentibus.  Haec  mala  tam  uterum,  quam  mam- 
mas, eodem  fere  aetatis  tempore  tentant ; nimirum, 
post  annum  quadragesimum.  Primum  hujus  pestis 
signum  est  profluvium  uterinum  revertens,  postquam 
diutius  substitisset:  neque  tamen  hoc  certum  est  in- 
dicium. Menstrua  enim  longo  post  tempore  redeun- 
tia, non  semper  ex  utero  scirrhoso,  sed  ex  aliis  quo- 
que causis  proficiscuntur  x.  Principio  nonnullae  mu- 
lieres experiuntur  cursum  e naturalibus,  vel  muci 
lenti,  vel  humoris  dilutioris,  similis  profluvio  albo; 
qui  manat  modo  annum,  modo  biennium,  priusquam 
mala  quaevis  graviora  incidant.  Haec  vero  sunt  fe- 
bris hectica,  cupiditas  vana  desidendi,  dolores  uteri, 
inguinum,  lumborum,  alterius  vel  utriusque  coxae,  et 
femorum;  porro  neque  alvus  solvitur,  nec  urina  red- 
ditur, sine  dolore;  et  venter  saepe  distenditur,  cum 
sensu  inanitatis.  Quod  ex  utero  fertur,  fit  postea  lu- 
teum, viride,  vel  atrum,  et  mali  odoris.  Tandem  do- 
lores impatibiles  oriuntur,  qui  non  nisi  opio  leniri  pos- 
sunt; vix  tamen  augentur  in  vehiculo.  Interdum,  sed 
rarius , ulcus  uteri  viam  sibi  facit  et  in  intestinum  re- 
ctum, et  in  vesicam.  Sed  haec  signa  non  omnia  semper 
fiunt  in  eadem  aegrota : verum  ubi  ex  his  pauca  sunt, 
satis  indicabunt  morbi  naturam,  quamquam  obstetrix 
uterum  nondum  exploraverit,  et  omnem  dubitandi  an- 
sam sustulerit. 

Folia  cicutae  arefacta  et  in  pulverem  contrita,  vel 
succus  ejus  spissatus , cum  acjua  in  qua  cortex  peru- 
vianus  decoctus  est,  tuto  dari  possunt:  verum  haec, 
et  alia  omnia  medicamenta,  quantum  me  usus  docuit, 
parum  aut  nihil  profecerunt,  vel  ad  medendum  car- 
cinomati, vel  ad  impetum  ejus  cohibendum.  Quandam 
autem  curavi,  quae  visa  est  multum  levari,  dum  su- 
meret cicutam,  et  simul  aquam  in  qua  ea  decocta  erat 

1 De  hi»  supra  praeceptum  est  capite  62. 

in  vaginam  infunderet:  dolores  enim  fere  conquiesce- 
bant, et  uterus  per  annos  aliquot  adeo  vacabat  mo- 
lestia, ut  nec  vitae  rnuniis  obeundis,  nec  solitis  ob- 
lectamentis fruendis,  mulier  haec  impar  esset.  Ple- 
risque  aliis  opium  unicum  solatium  fuit. 


Haec  fere  sunt,  quae  usu  magistro  didici  de  na- 
tura morborum  et  remediorum.  Fateor  equidem  ea 
esse  rudia,  inchoata,  et  manca:  cujus  rei  culpa,  ut 
maximam  partem  in  me  recidat,  partim  tamen  in 
ipsius  artis  conditionem  erit  rejicienda.  Nemo  naturae 
studiosus  nescit,  in  quantis  tenebris  etiam  brutae  hu- 
jus telluris  scientia  jaceat,  et  quam  parum  adhuc  pro- 
fecerimus in  cognitione  rerum  inanimatarum.  At 
vero  in  corporis  humani  scientia,  et  eadem  omnia,  et 
multa  praeterea,  quae  sunt  animantium  propria,  nos 
latent.  Etenim  corporis  leges  sunt  multo  plures,  et 
longe  aliae,  quam  quibus  res  inanimatae  subjiciuntur; 
neque  harum  modus  et  conditiones  ad  actiones  vi- 
tales explicandas  sufficiunt,  aut  ad  animantia  recte 
transferri  possunt.  Quamobrein  usum  , tardum  sane 
ducem,  fere  solum  huc  usque  secuta  est  ars  medendi 1 ; 
et  nulla  illustria  incrementa  ex  ratione  vel  cepit,  vel 
captura  est,  donec  humano  generi  a Deo  immortali 
tributus  fuerit  vir,  qui,  quemadmodum  Newtontjs 
inanimata,  sic  animantia  contemplando , principium 
illud  vitae  detegat,  e quo  omnes  naturales  actiones 
pendent  et  gubernantur. 

Operae  pretium  fuisset  comparationem  instituere 
inter  hos  commentarios,  et  ea,  quae  in  aliorum  medi- 
corum libris  continentur;  et  sicubi  discordia  esset,  de 
ea  aliquod  ferre  judicium.  Nec  inutilis  foret  labor 
subjicere,  quae  ex  cadaveribus  didicimus  de  causis 
ac  sedibus  morborum.  Yerum  spatium  vitae,  jam 
fere  decursum,  me  ab  hujusmodi  incepto  monet  ab- 
sistsre. 

Datum  l5to  Augusti  1782. 

1 Evgup o)v , 6 largos,  tyoJTij&tlq  rov  diSdoxuXov , mtg'  $ 
inuidev&ij ; Ttagd  tw  /govo) , i’(p ?/.  Stobaei  Edog.  Phys. 
lib.  I.  Cap.  IX.  pag.  248.  edit.  Heeren. 


COMMENTARIOLI 

QUIDAM 

heberdeni 

ANGLICE  CONSCRIPTI  NUNC  PRIMUM 
AB  EDITORE  LATINE  REDDITI. 


I. 


Praefationis , qua  G.  Heberdenus  Acta  Medica  {Me- 
dicat Transactions ) anni  cioidcclxvii  auspicaturus 

erat,  adumbratio. 


C^uantum  in  re  medica  veterum  auctoritas  solaque 
mentis  ratiocinia  valeant,  omnibus  satis  jam  comper- 
tum est.  Itaque  viam  utramque  deserendo  ipsamque 
naturam  accuratius  contemplando  plus  profecerunt 
homines  ultimo  hoc  saeculo,  quam  ab  Aristotelis 
inde  tempore  ad  hunc  usque  diem  licuit. 

Yia  ipsa  atque  ratione,  qua  istae  naturae  obser- 
vationes nohiscum  communicatae  fuerunt,  haud  pa- 
rum commoda  illa  aucta  esse  videntur.  Yariis  enim 
cum  virorum  doctorum  sodalitiis,  quae  per  Europam 
nata  sunt,  ut  ex  omni  literarum  g-enere  immensum 
quendam  et  communem  scientiae  penum  conficerent, 
permulti  communicaverunt  viri  res  memoratu  dignas 
casuque  oblatas,  quas  alioquin  silentio  praetermisis- 
sent. Impediverunt  simul  doctae  illae  societates, 

2 uo  minus  ejusmodi  auctores  exiguae  doctrinae  suae 
nes,  aut  aliorum  scripta  compilando,  aut  addendo 
inepta  propriae  rationis  commenta,  transgrederentur, 
quod  ab  iis  fieri  videmus,  qui  librum  conscripsisse 
ac  in  lucem  edidisse  summam  gloriam  arbitrantur.  Sic 
excitarunt  nonnullos,  ut  omnia,  quae  scirent,  in  me- 
dium proferrent,  aliorum  vero  arrogantiam  plura  di- 
cendi, quam  comperta  haberent,  sapienter  coercuerunt. 

Dolemus , non  omnes  medicorum  societates  ex 
hoc  egisse  consilio , quod  profecto  tum  cujusvis  do- 
ctrinae naturalis,  tum  inprimis  artis  medicae  stu- 
dium adjuvat.  Atque  jam  tempus  hanc  ipsam  incul- 
cat viam  medicis,  qui  scilicet  quasi  in  circulum  acti 

jam  satis  tum  in  veterum  libros  commentati  sunt,  tum 
theorias,  ut  vocant,  excogitaverunt  a schola  sua 
decantatas. 

Illa  quae  antiquorum  auctoritati  habetur  fides,  su- 
spicionem forsitan  quibusdam  movebit , progressus  in 
arte  medica  factos  non  congruos  esse  iis,  quibus  re- 
liquae disciplinae  naturales  inclaruerunt.  Diu  cum 
philosophi  Aristotelis  jugum  excusserunt,  medici 
tamen  in  sententiis  haerere  malunt  veterum,  quam 
ipsam  consulere  naturam.  Scilicet  hanc  adire  sine 
Hippocratis  et  Galeni  auctoritate  quasi  reformidant, 
tamquam  major  quaedam  reverentia  debeatur  naturae 
ministris  quam  naturae  ipsi,  de  quo  errore  exstant 
Baconi,  Harveyi,  Newtoni,  aliorum  testimonia  prae- 
clara. Operum  solo  ingenio  excellentium  splendidis- 
sima sane  exemplaria  a veteribus  nobis  relicta  sunt; 
ejus  tamen  doctrinae,  quae  tota  pendet  ex  experien- 
tia , recentissimi  auctores  majorem  auctoritatem  sibi 
vindicant.  Yeruin  tamen  mittenda  jam  est  res  taedii 
plena  et  odii , tum  quoniam  piget  doctum  quemlibet 
dicere  vel  audire  qualemcunque  veterum  criminatio- 
nem, tum  quoniam  revera  veterum  scripta  vix  a me- 
dicis et  ne  vix  quidem  leguntur,  quamquam  ea  lau- 
dandi atque  adducendi  mos  a scriptoribus  nostris 
haud  alienus  est. 

Diu  jam  a medicis  disputatum  est,  utrum  in  cu- 
randis morbis  plus  dandum  sit  experientiae  vel  ra- 
tioni. Si  experientiam  appellamus  eam , quae  factis 
nititur,  aliorum  historia  aut  propria  observatione  nostra 
demonstratis,  inficias  ire  haud  possumus,  medicinam 
practicam  illius  ope  esse  stabilitam.  Sola  enim  atque 
reiterata  experientia  didicimus,  jalapae  radice  alvum 
solvi,  ipecacuanha  cieri  vomitum,  papavere  somnum 
effici,  peruviano  cortice  curari  febrem  atque  hydrar- 
gyro  salivam  elici.  Haud  ullum  nobis  offeret  mate- 
ria medica  morbi  remedium,  sive  ullam  ars  therapeu- 
tica medendi  formulam,  cujus  efficaciam  alia  via  in- 
venissemus vel  explorassem us. 

In  rebus,  quae  ad  roguudae  civitatis  morumque 
efforinandoruin  disciplinam  pertinent,  experientia  stul- 
torum dux  et  institutrix  habetur;  ad  naturae  vero 
cognitionem  haud  alia  duce  pervenimus;  itaque  pra- 
ctica  medicina  incrementa  sua  magis  debet  fortuitis 
rudium  populorum  experimentis  aut  agyrtarum  terne- 

ritati,  quam  ratiocinationi  clarissimorum  professorum, 
qui  sapientiam  ex  academiarum  cathedris  venditant. 
Pauci  enim  illorum  nova  nobis  medicamina  suppedi- 
tarunt , vel  antea  cognitorum  usum  promoverunt, 
vel  omnino  medendi  artem  emendarunt.  Itaque  lau- 
des, quibus  vivos  illos  discipulorum  turba  cumula- 
bat, a posteris,  nullo  partium  studio  excitatis,  dissi- 
patae sunt , atque  ipsi  professores  in  clarorum  prae- 
decessorum inciderunt  sortem , qua  scilicet  nomina 
sua  oblivioni  traderentur  neque  scripta  amplius  lege- 
rentur. 

Cavendum  tamen  est,  ne  ipsa  experientia  deci- 
piamur, quae  systematis,  ut  vocant,  formam  prae 
se  fert,  cujus  jam  notio  indicare  videtur,  observa- 
tiones ac  facta  non  esse  simpliciter  exposita,  sed 
causae  sive  principio  cuidam,  quod  auctor  primum 
esse  statuit,  accommodata  ac  ad  illius  normam  in 
certum  quendam  ordinem  redacta  Etenim  hoc  modo 
facile  res  aliam  plane  induent  formam  atque  natu- 
ram, ut  loco  a scriptoribus  assignato  aptae  videan- 
tur. Quemadmodum  Judaei  altare  suum  e saxis  ru- 
dibus nulloque  instrumento  tactis  construere  jubeban- 
tur, sic  etiam  naturae  cognitio  ea  potissimum  utitur 
materia,  quae  factis  solis  constituitur.  Quicunque 
haec  immutare  et  exornare  voluerit , ut  systemati 
seu  doctrinae  suae  excogitatae  respondeant,  is  sane 
dedecoravit  ea  ineptaque  reddidit  ad  veritatis  altare 
exstruendum. 

Neque  tamen  ideo  metuendum  est,  medicinae  stu- 
dium e sola  pendens  experientia  nimis  facile  reddi 
ipsamque  artem,  doctrinarum  vallo  haud  munitam,  rudi 
cuilibet  indoctoque  aggressori  patere.  Reprehensio- 
nis hujus  gravitas  maxime  cadit  in  medicinam  theo- 
ria et  hypothesi  conflatam,  quae  quidem  ad  efforroan- 
dos  vulgo  medicos  plurimum  valet.  Phantasiae  effer- 
vescentia speciem  quandam  doctrinae  nanciscimur, 
multo  tamen  ab  ea  diversam,  quae  usu  atque  studio 
paratur.  Experientiae  via  molestissima  habetur  eam- 
q[ue  ingressuris  tum  judicio  haud  mediocri,  tum  pa- 
tientia opus  est.  Yulgo  tamen  contraria  sententia  do- 
minatur, unoquoque  idoneum  semet  judicem  aesti- 
mante experientiae  medicae,  vel  fidem  habente  iis, 
qui  illius  participes  semet  esse  factos  declarant.  Ye- 
rumtamen  ut  verum  judicium  de  hac  re  feratur, 

oportet  liberali  educatione  eruditum  atque  ad  mentis 
aciem  exhibendam  a primis  exercitatum  esse,  neque 
perspexisse  tantum  materiae  medicae  naturam , sed 
etiam  varias  opiniones,  pseudo  - philosophiam , voca- 
bulorum ineptias  aliosque  errorum  fontes , e quibus 
medicaminum  vires  vel  ductae  sunt  vel  adhuc  ducun- 
tur. Praeterea  difficillimum  est  statuere  de  eo,  quod 
confusum  vel  incongruum  sensibus  objicitur,  verusque 
medicaminis  effectus  habetur. 

Cinchonae  cortex  per  quadraginta  saltem  annos  Eu- 
ropaeis notus  erat  atque  in  usum  vocatus,  antequam 
ejus  vires  atque  doses  accuratius  explorarentur.  Magis 
patere  sensibus  videtur  vis  remediorum,  quae  litho- 
thrjptica  vocantur,  quam  reliquorum  medicaminum; 
at  nuper  quam  arduum  erat  Stephensii  calculorum 
medicinam,  quamvis  saepenumero  adhibitam  optimis- 
que  judicibus  probatam,  explicare!  Itaque  haud  mi- 
rum videtur,  quod  innumerabilium  medicaminum  ca- 
tholicorum aut  universalium , quibus  a primis  inde 
temporibus  omne  fere  aevum  omuisque  natio  fidem 
habuit,  nullum  plane  hodie  supersit;  etenim  ex  im- 
mensa illa  farragine  medicaminum  specificorum  seu 
medendis  singulis  morbis  aptorum , quae  fautorum 
laude  haud  carebant  1 , cortex  peruvianus  et  hydrar- 
gyrum  sola  fere  sunt,  temporis  et  experientiae  lydio 
lapide  comprobata. 

Quae  cum  ita  sint,  ut  medendi  ars  nihil  fere 
rationi,  omnia  autem  experientiae  debeat,  statuit 
medicorum  Londinensium  Collegium  experimenta  so- 
ciorum suorum  colligere  atque  consilium  sequi  So- 
cietatis Regiae  ( Royal  Society ) aliorumque  Societa- 
tum literatarum;  itaque,  e traditis  sibi  commentariis 
optimos  quosque  in  publicum  proferet.  Saepenumero 
accidit,  ut  hac  opportunitate  destituti  medici  satis 
idonei  secum  e vita  auferrent  experientiam  per  qua- 
draginta annos  collectam,  tumuloque  quasi  conderent, 
quam  viis  nunc  propositis  servare  potuissent  utilem- 
que  reddere  tum  coaevis  suis  tum  posteris. 

Leguntur  quidem  commentarii  medici  in  libris  Acto- 
rum Philosophicorum  ( Philosophical  Transactions) 

1 Communi  enim  fit  vitio  naturae,  ut  invisis,  latitantibus 

et  intentatis  atque  incognitis  rebus  magis  confidamus. 

Caesar,  de  bello  civ.  lib.  II.  c.  4. 

atque  in  diariis  aliarum  Societatum  doctarum  5 credi- 
bile tamen  est,  ipsos  medicos  huic  operam  dantes 
negotio  majorem  exhibituros  esse  commentariorum 
copiam,  quae  studiosius  selecta  neque  reliquorum 
scriptorum  voluminibus  obruta  certius  quoque  ad  me- 
dicos lectores  est  perventura. 

Ouodsi  Collegii  nostri  consilium  probetur  (atque 
fore  ut  probetur  omnia  sperare  jubent)  id  profecto 
efficietur,  ut  in  quovis  medico  nobiscum  conjuncto 
animus  singulariter  excitetur  et  exerceatur  ad  obser- 
Tau  da  quaelibet  notatu  clig^na  ac  ad  efficiendas  inde 
conclusiones,  qua  scii,  ratione  permultae  res  conser- 
vabuntur, quae  praeterea  tum  omnes  doctos,  tum 
ipsum  observatorem  latuissent.  _ . 

Quamquam  Colleg'ium  nostrum  id  maxime  habet 
in  votis,  ut  morborum  historiae  perficiantur  et  medi- 
caminum vires  explorentur , alii  tamen  commentarii 
quomodocunque  ad  artem  medicam  spectantes  locum 

suum  apud  nos  invenient. 

Quidam  eorum,  qui  conscriptas  observationes 
suas  ediderunt,  singulari  studio  versari  videntur  in  re- 
bus, quae  rarae  et  insolitae  antea  non  evenerant  neque 
unquam  posthac  evenient.  Quamvis  ejusmodi  res 
notatu  dignae  sint  atque  docere  aliquid  valeant,  non 
ideo  proterendae  sunt,  nisi  id  tantum  agimus , ut 
lector  delectationem  explendae  curiositatis  causa  e 
scriptis  nostris  capiat.  Quodsi  ex  arbitrio  pendet 
scriptoris,  aut  insolitos  morborum  casus  et  medelas 
promulgare,  aut  frequentius  observatos  quotidieque 
obvios  enarrare , describendis  hisce  magis  consulet 
lectorum  utilitati  propriaeque  auctoritati,  atque  relin- 
quet, uti  proverbio  fertur,  ^-aifiuxu  fxoiQoiq. 

Optabile  quoque  est,  ut  scriptores  non  solum  ea, 
quae  prospere  iis  cesserunt,  describant,  sed  etiam 
eventus  inefficaces  infelicesque.  Nonnumqfiam  enim 
aeque  utile  est  cognovisse  res,  quae  salutem  laedunt, 
atque  ei  obstare  solent,  nisi  diligenter  evitantur,  ac 
eas,  quae  emolumento  sunt;  itaque  medicus  quisque 
experienlissimus  perutilem  conscribere  potest  coni- 
mentarium  de  iis  medicaminibus  medendique  viis, 
quas  inutiles  vel  incongruas  esse  intellexit. 

Singula  exempla  catalepsiae,  hydrophobiae,  alio- 
rumve  morborum  rariorum  descriptu  digna  sunt; 
vulgo  tamen  obviorum  historiae  lectori  magis  tae- 

dium,  quam  utilitatem  quamdam  afferent.  Facile  scri- 
ptor quilibet  idoneus  additamenta  sola  yel  exceptio- 
nes in  medium  proferet  atque  ab  expositione  fasti- 
diosa signorum  sive  symptomatum  maxime  cognito- 
rum abstinebit. 

Si  forsitan  commentarii  nonnulli , Collegii  nostri 
auctoritate  editi,  exspectationem  lectoris  fefellerint,  is 
pro  humanitate  sua  excusatos  eos  habeat;  cujus  ta- 
men veniae  dandae  opportunitatem  raram  futuram 
esse  confidimus.  In  societate  tam  exigua  , cujus  ipsi 
sodales  invicem  se  norunt,  concedendum  aliquid  est 
urbanitati,  siquidem  fit  interdum,  ut  scriptor  opus 
suum,  cujus  ipse  haud  idoneus  judex  esse  solet, 
amore  amplectatur  majori,  quam  par  est,  itaque  Col- 
legium gratiam  faciat  commentario  non  tam  scripti, 
quam  scriptoris  causa.  Quod  rarissime  tamen  fiet 
neque  unquam  in  re  graviori;  res  minoris  momenti 
e causa  illa  ortas  aequus  lector  excusabit;  nisi  enim 
indulgentiam  quaudam  adhibemus,  consilium  nostrum 
exsequi  non  licet,  atque  sine  gratiae  largitione  non- 
nunquam  necessaria  commentarii  vere  utiles  graves- 
que  perderentur. 


II. 

De  rheumatismo  chronico . 

IVheumatismus  chronicus,  qui  morbus  saepenumero 
rheumatismus  vocatur  ac  interdum  pro  ipsa  arthri- 
tide habetur,  revera  a morbo  articulari  et  rheuma- 
tismo acuto  discrepat  atque  ab  utroque  malo  distin- 
guendus est. 

Febris  atque  dolor,  quae  rheumatismum  acutum 
comitantur,  hic  fere  desunt.  Tumores  plerumque 
insignes  existunt,  sed  ruboris  fere  expertes;  si  a 
pedibus  incipiunt,  quod  raro  accidit,  his  mox  re- 
lictis ad  alias  membrorum  partes  transeunt,  quae 
singulae  deinceps  morbi  sedem  in  prima  jam  acces- 
sione exhibent.  Dolores  vere  arthritici,  excepto  sal- 
tem tumore,  aliam  plane  naturam  prae  se  ferunt. 
Accurata  harum  rerum  observatio  jam  a primis  inde 

diebus  aptos  nos  reddet  ad  ferendam  sententiam  de 
mali  natura,  quae  luculentius  dein  patebit  e magna 
membrorum  debilitate  atque  insigni  salutis  perturba- 
tione, quippe  quod  aegroti  saepenmnero  una  rheu- 
matismi chronici  invasione  insignius  salutis^  suae  de- 
trimentum patiuntur,  quam  quotenni  morbi  articula- 
ris reditu.  . ...  . - 

Arthritide  affecti  maxime  obnoxii  esse  videntur 

paralysi  et  apoplexiae;  praeterea  membrorum  usus 
frequenti  articulorum  inflammatione  aut  musculorum 
contractionibus  tollitur.  Omnia  tamen  haec  mala  tem- 
poris processu  eveniunt  parcuntque  interdum  aegu  otis 
vel  leviter  eos  afficiunt.  Atque  rheumatismi  chronici 
prima  accessio,  quae  nonnunquain  per  menses  plures 
protrahitur,  irreparabilem  membris  injuriam  affert.  Et- 
ficit  enim  membrorum  debilitatem  ab  ipsa  resolutione 
haud  alienam  usumque  eorum  per  totam  reliquam 
vitam  insigniter  laedit.  Morbus  frequenter  recidivus 
sex  annorum  spatio  penitus  membrorum  omnium 
usum  sustulit,  quod  morbi  vehementia  vel  pruno 
mali  anno  factum  esse  compertum  habetur. 

Insignitur  etiam  hoc  rheumatismi  gemis  longitu- 
dine temporis , quod  accessio  prima  occupat,  pluri- 
mis per  tres  quatuorve  menses  aegrotantibus  ; verae 
tamen  arthritidis  primus  insultus  vix  ultra  vigesi- 
mum diem  protrahitur.  Facilius  quoque  longus  re- 
vertitur quam  acutus , quo  multi  semel  neque  dein 
amplius  affecti  sunt.  Quamquam  vero  rheumatismi 
chronici  invasiones  frequenter  accidant,  intervallis 
tamen  magis  inaequalibus  inter  se  distant  quam  in 
morbo  articulari.  Nam  interdum  per  complurium  an- 
norum spatium  semel  quotannis  apparet  morbus, 
alias  bis  terve  ingruit;  sunt  etiam  aegroti,  quos  plu- 
res per  annos  vix  unquam  reliquit,  aliique. , in  qui- 
bus per  quinque,  sex,  vel  viginti  annos  extinctus 

fere  jacuit.  . 

Convulsiones  aeque  hunc  morbum  ac  arthritidem 
comitantur.  Tumores  eo  excitati  nonnunquain  satis 
magni  sunt,  remaneutque  eorum  vestigia  per  annos 
vel  totam  aegroti  vitam  maxime  in  carpis,  interdum 
quoque  in  digitis  calcibusque.  fJolores  lecti  calore 
non  augentur  sicut  in  rheumatismo  acuto,  sed  potius 
minuuntur;  contrarium  accidere  equidem  saltem  ra- 
rissime observavi.  Ventriculus  et  intestina  saepius 

et  citius  hoc  morbo,  quam  vera  arthritide  afficiuntur; 
etenim  dolor,  nausea  et  languor  illarum  partium  fere 
nunquam  desunt.  Calido  emplastro  vel  linimento 
affectis  partibus  imposito  statim  rejici  morbum  in  in- 
testina, ac  nonminquam  ventriculum  et  membra  vi- 
cissim  doloribus  affligi  vidimus.  Abdominalium  visce- 
rum aegritudo  membrorumque  debilitas  morbum  hunc 
haud  raro  similem  reddunt  colicae  Pictonum;  utrum- 
que malum  celerem  sanitatis  labem  adducit. 

Neque  sexus,  neque  aetatis  cuiusdam  proprius  est; 
divites  pauperesque  aeque  ei  subjiciuntur.  Magis  ta- 
men mulieres  quam  viros  eo  laborantes  videre  mihi 
contigit.  In  quibusdam  ab  anno  aetatis  duodeci- 
mo incepit,  alios  post  sexagesimum  aetatis  annum 
invasit.  Quaeritur,  annon  quodammodo  heredita- 
rius sit. 

Principio  rheumatismus  chronicus  mitiorem  for- 
mam induere  videtur  quam  acutus  yel  arthritis;  vi 
tamen  sua  corporibus  infesta  , scilicet  maxima  debi- 
litate, membrorum  fere  resolutione  atque  universae 
valetudinis  perturbatione,  quam  efficit,  plerumque 
terribilior  evadit,  quam  malum  alterutrum.  Consen- 
taneum esset  hunc  morbum  propter  symptomatum  et 
effectus  diversitatem  singulari  insignire  nomine,  eum- 
que  arthritidem  notham  vel  vagam  aut  rheumatis- 
mum chronicum,  appellare , ne  cum  aliis  aegritudini- 
bus confundatur. 

Aquae  Bathonicae  et  Buxtoniae,  remedia  antiino- 
nialia  et  mercurialia , balnea  calida,  frigida  atque 
marina,  emplastra  vesicantia,  linimenta  tepida  non- 
nunquam  aegrotis  profuerunt;  aliis,  quibus  praeterea 
venam  secare,  alvum  ducere,  sudorem  elicere  et 
vim  electricam  adhibere  conduxit,  nullam  plane  uti- 
litatem, aliis  quinimo  damnum  attulerunt.  Diutur- 
nus medicaminum  mercurialium  usus  aegritudinem 
nostrae  similem  efficere  visus  est,  namque  eam  in 
eodem  homine  quinquies  vel  sexies  effecit,  scilicet 
quotiescunque  aegrotus  mercurio  uteretur. 

Nemo  profecto  mirabitur,  nullam  adhuc  inventam 
esse  certam  medendi  rationem  contra  morbum,  cujus 
ipsa  natura  atque  indoles  parum  liquet.  Quod  cum 
ita  sit,  officio  suo  jam  satisfecit  medicus,  si  ratione 
symptomatum  gravissimorum  habita  levamentum  qua- 
lecunque aegroto  afferre  ipsamque  naturam  ita  exci- 

tare  valuerit,  ut  haec  yitain  alienatam  quomodocun- 

?[ue  ad  sanitatem  reducere  queat.  Quam  ad  rem  con- 
eret  cautus  opii  usus;  juvat  quoque  ciborum  appeti- 
tum et  concoctionem  confirmare  cortice  peruviano, 
medicamentis  amaris  aliisque  stomachicis  , quae  om- 
nia non  solum  huic,  sed  etiam  articulari  morbo  con- 
ducere videntur. 


III. 

Observationes  de  pulsu  arteriarum. 

^Plerisque  ad  medicinae  studium  se  applicantibus 
permulta  iutellectu  difficilia  videbuntur,  quae  ad 
doctrinam  de  pulso  a Bellino  aliisque  traditam  per- 
tinent; ipsam  vero  doctrinam  vix  et  ne  vix  quidem 
ab  ejns  auctoribus  intellectam  fuisse  facile  quilibet 
artis  peritior  perspiciet.  Etenim  ad  varias  illas  et 
multiplices  pulsuum  differentias,  nisi  omnino  phan- 
tasiae vi  producuntur,  in  cognoscendis  et  medendis 
morbis  parum  respicitur.  Atque  hodie  tantopere  illae 
evanuerunt,  ut  plurima  pulsuum  nomina  inaudita 
fere  sint,  quasi  nunquam  exstitissent;  quid?  quod 
dubitari  potest,  an  quaedam  eorum,  quae  adhuc  cir- 
cumferuntur, ab  omnibus  eodem  sensu  usurpentur 
et  intelligantur.  Equidem  saepenumero  vidi  medicos, 
aetate  et  artis  excellentia  conspicuos,  judicia  ferre  de 
pulsu  duro,  pleno,  debili  et  parvo  tantopere  discre- 
pantia , ut  eos  eandem  rem  non  eodem  appellasse 
nomine  mihi  persuasum  fuerit. 

Causa  haec  est,  cur  in  votis  habemus,  ut  me- 
dici in  doctrina  de  arteriarum  pulsibus  atque  in  mor- 
borum historiis  ad  eas  potissimum  res  advertissent 
animum,  quibus  neque  ipsos  falli  neque  alios  in  er- 
rorem induci  fas  erat.  Unum  est,  quod  cum  hujus 
rationis  , tum  gravitatis  suae  causa  maxime  conside- 
randum est , scilicet  pulsuum  frequentia  vel  celeri- 
tas, quae,  quamquam  a scriptoribus  quibusdam  distin- 

f uantur,  a me  tamquam  synonyma  in  usum  voca- 
uutur.  Eadem  enim  deprehenditur  in  omnibus 

fere  corporis  partibus,  neque  arteriae  rigiditate  vel 
laxitate , magnitudine  vel  parvitate , situ  profundo 
vel  magis  externo  mutatur;  etiam  numerari  potest 
eamque  ab  causam  accurate  describi  atque  cum  aliis 
communicari. 

Pauci  tantum  scriptores  ad  pulsuum  celeritatem, 
quatenus  ex  aetatibus  pendet  atque  morbis , respexe- 
runt. Ouain  ad  doctrinam  stabiliendam  cum  per- 
multis opus  sit  observationibus , inservient  fortasse 
a me  factae  ad  corroborandam,  emendandam  vel  am- 
plificandam experientiam  aliorum.  Ceterum  non  igno- 
rari oportet,  pulsuum  numerum,  quotiescunque  ejus 
apud  nos  mentio  facta  fuerit,  referendum  esse  ad 
sexagesimam  horae  partem. 

Infantibus , qui  nondum  secundum  annum  ex- 
pleverunt , non  nisi  dormientibus  pulsus  exploran- 
dus est,  qui  scilicet  magnopere  acceleratur  nova  qua- 
vis sensuum  affectione  vigiliam  illorum  perpetuo  fere 
exercitante.  In  infante  sano  atque  dormiente  ipsa  die, 
qua  partu  in  lucem  editus  est,  centum  triginta  vel 
quadraginta  pulsus  arteriarum  numerantur ; per  pri- 
mum mensem  circiter  centum  viginti ; saepius  ta- 
men idem  numerus  adest  ac  prima  die,  neque  ego 
minorem  eum  quam  centum  octo  pulsuum  observavi. 
Primo  vitae  anno  pulsus  centum  octo  vel  viginti 
tactu  percipiuntur,  secundo  nonaginta  vel  centuin 
octo,  tertio  octoginta  vel  centuin,  quarto,  quinto 
et  sexto  anno  fere  totidem.  Septimo  aetatis  anno  non- 
nunquam  vix  pulsus  septuaginta  duo  numerare  licet, 
plerumque  tamen  amplius;  atque  anno  duodecimo  sa- 
norum liberorum  arteriae  saepe  vix  septuagies  pul- 
sant, quamobrem,  nisi  aegTitudine  aliave  causa  ac- 
celerantur, tot  atque  in  adultis  pulsus  adesse  solent, 
quorum  numerus  medius  quidam  est  inter  sexaginta 
et  octoginta.  Constat  quoque  post  largam  ciborum 
assumtionem  solito  pulsuum  numero  decem  vel  duo- 
decim addi. 

Ubi  infantis  vel  adulti  hominis  pulsus  ita  acce- 
lerantur , ut  sexagesimo  quovis  horae  momento  ma- 
ximus numerus  sanis  hominibus  positus  decem  icti- 
bus augeatur,  metuendum  est,  ne  quaedam  vale- 
tudo adversa  jam  subsit.  Verumtainen  infantes  adeo 
irritabiles  sunt,  ut  jam  febricula  iis  centum  qua- 
draginta arteriae  pulsus  efficiat;  quid?  quod  centum 

sexaginta  impune  feruntur.  Cum  vero  tantopere 
accelerati  non  nisi  aegre  numerari  queant,  solidio- 
rem quam  ipse  pulsus  ansam  nobis  praebent  judi- 
candi de  febris  vi  ipsa  sitis,  spiritus  anxie  et  celeriter 
ductus,  cibi  fastidium  maximeque  somni  fuga. 

Infans  biennis  interimi  potest  febre  inflammato- 
ria , quamquam  illius  arteria  non  nisi  centum  edat 
quadraginta  pulsus;  vidi  equidem  quatuor  annorum 
puerum,  aliumque  nonum  agentem  aetatis  annum, 
utrumque  restitutum  a febre , cpiae  in  illo  pulsus 
centum  quinquaginta  sex  effecerat,  in  hoc  centum 
quinquaginta  duo. 

Cum  infantis  arteriae  quiuquiesdecies  vel  vicies 
minus  pulsant,  quam  par  est,  simulque  aegritudi- 
nis haud  mediocris  signa  observantur,  scire  oportet 
cerebrum  esse  male  affectum , quamobrem  quietus 
ille  arteriarum  pulsus  non  solum  non  bonam  spem, 
sed  metum  potius  periculi  cujusdam  imminentis  ex- 
citabit. . 

In  hominibus  adultis,  febre  inflammatoria  aitectis, 
vix  aliquid  periculi  metuendum  est,  ubi  pulsus  vix 
centum  percipiuntur;  centum  viginti  instare  pericu- 
lum declarant;  qui  hunc  numerum  excedunt,  ple- 
rumque morbum  delirii  liaud  expertem  ipsique  morti 
finitimum  indicant.  Duo  tamen  sunt  observationem 
istam  aliquantisper  infringentia:  primum,  quod,  an- 
tequam in  febribus  tumor  quidam  criticus  sive  ma- 
teriae qualiscunque  depositio  appareat,  arteriarum 
pulsus  vulgo  tantopere  accelerantur  vel  miscentur, 
ut  definiri  non  possint;  alterum  in  rheumatismo 
acuto  cernitur,  quo  saepenumero  pulsus  fiunt  cen- 
tum viginti  sine  ullo  tamen  aegroti  periculo.  Utra- 
que vero  aegritudine , quod  in  promtu  est  obser- 
vatori, ciborum  appetitus , sensuum  actio,  somnus, 
corporisque  robur  multo  minus  laeduntur,  quam  aliis 
malis,  instanti  vitae  periculo  concomitatis. 

Quamquam  difficile  sit  horae  momento  plus  cen- 
tum quadraginta  numerare  pulsus,  praecipue  si  tem- 
pore et  vi  inaequales  prodeunt,  mihi  tamen  eorum, 
qui  discerni  poterunt,  centum  octoginta  numerare 
contigit. 

Asthmate  laborantes  saepe  mali  accessionem  in- 
solenter gravem  patiuntur , quae  probabiliter  magna 
pulmonum  inflammatione  efficitur,  Quodsi  tum  cen- 

tum  vigii) ti  pulsus  amplius  tanguntur , raro  aegroti  sa- 
nitatem recipiuut. 

Si  pulsus  modo  febre  concitati  subito  lentescunt  et  re- 
tardantur, exasperatis  reliquis  mali  signis,  conjicere  li- 
cet, non  minui  morbum,  sed  decrescere  irritabiles  aegroti 
vires,  malo  in  cerebrum  acto ; propterea  paralysin,  apo- 
plexiam aut  mortem  in  propinquo  esse  manifestum  est. 

Aegrotorum  febre  mediocri  affectorum  vel  senum 
enervatorum  arteriae  saepenumero  vix  centum  et  ne 
nonaginta  quidem  pulsus  edunt,  atque  tamen  mor- 
bus somni  cessatione,  deliriis,  inquieta  jactatione, 
lingua  arida  insignis  morte  terminatur  sine  ullo  so- 
poris aut  veterni  signo. 

Mala  scirrhodea  cujuslibet  visceris  inflammati, 
carcinomata,  ulcera  magna  gangraenosa  vel  aliter 
male  affecta  vulgo  sensim  sensimque  virium  corpo- 
ris defectionem,  calorem,  sitim  pulsusque  arteria- 
rum iiiter  nonaginta  atque  viginti  centum  per  plu- 
rium mensium  spatium  efficiunt.  Ouam  corporis  af- 
fectionem hecticam  febrem  appellant , de  cujus  gra- 
vitate et  periculo  judicium  ferre  licet  e frequentia 
pulsuum.  Pulsus  vero  acceleratus  certius  indicat 
periculum,  quam  naturalis  securitatem,  ubi  ul- 
cera existunt  aut  mala  viscerum  subesse  conjicitur. 
Vidi  equidem  aegrotos  interemtos  ulceribus  carcino- 
matosis  ani,  testiculorum,  prostatae  omniumque  fere 
viscerum,  qui  tamen  insolitam  pulsuum  celeritatem 
minime  exhiberent.  Solent  febre  hectica  et  vel  rheu- 
matismo affecti  per  temporis  aliquid  spatium  appe- 
tere cibos  atque  mirifice  concoquere,  vel  parva  obire 
negotia  cum  ea  pulsuum  celeritate,  quae  in  acutis 
febribus  non  sine  ciborum  fastidio  exstaret  aegro- 
tumque  affigeret  lecto.  Ex  quibus  omnibus  conclu- 
dimus, pulsum  arteriarum,  quamvis  saepenumero 
praesentem  salutis  conditionem  luculenter  declaret, 
non  tamen  semper  certum  esse  ducem,  quippe  qui, 
praetermissa  reliquorum  signorum  ratione,  fallacias 
inducere  queat.  Pulsus  bonus,  quemadmodum  obser- 
vavi in  soporosis  febribus,  quocum  vero  aeger  deli- 
rat, cibi  appetitum,  corporis  robur  somnumque  amit- 
tit, spiritum  anxie  ducit  sitique  cruciatur,  spem  re- 
cuperandae salutis  admodum  exiguam  praebet,  malus 
vero  signorum  illorum  expers  fere  innocuus  existi- 
mandus est. 

Memini  vidisse  mulierculas  duas,  cum  aliis  in  ea- 
dem domo  febre  eadem  contagiosa  affectas  , quarum 
altera  nunquam  magis  quam  octoginta  quatuor  pul- 
sus exhiberet,  in  altera  vero,  cum  jam  moribunda 
milii  videretur,  pulsus  maxime  concitatos  et  vel  cen- 
tum octoginta  numeravi.  Utraque  salutem  recupera- 
vit, haec  tamen  citra  omnem  exspectationem  meam; 
vix  enim  memini  aliquem  convaluisse  a febre,  in 
qua  centum  viginti  amplius  pulsus  perciperentur.  Al- 
tera vero  erat  oppressa  stupore,  ita  ut  inscia  ea  alvus 
atque  urina  profluerent;  quamobrem  illius  cerebrum 
sopore  affectum  forsitan  arteriarum  pulsus  retardasse 
vero  simillimum  videtur. 

Feminarum  arteriae  non  nunquam  pulsuum  suo- 
rum numerum  ultra  limites  sanitati  positos  proferunt, 
quod  raro  viris  accidit,  quorum  pulsus  saepius  ne 
numerum  quidem  explent,  qui  vulgo  minimus  habetur. 
Pauci  inveniuntur  viri  secunda  valetudine  fruentes, 
in  quibus  pulsus  nonaginta  amplius  computantur.  In 
viro  quodam , cujus  maxima  aegritudo  senectute  con- 
stabat octogenaria,  pulsus  semel  tetigi  non  nisi  qua- 
draginta duo;  raro  tamen  triginta  erant  amplius, 
interdum  sex  tantum  et  viginti  numerabantur.  Quam- 
quam senex  ille  segnis  videbatur  torpidusque,  curru 
tamen  vehi  poterat,  in  horto  ambulare,  confabulari 
cum  amicis  atque  probabiliter  concoquere  cibos  as- 
sumtos. 

Alium  vidi,  qui,  ut  narrabatur  mihi,  principio 
morbi  non  nisi  duodecim  aut  sedecim  pulsus  obtulit; 
atque  in  hoc  tamen  et  in  reliquis,  vix  quadraginta 
pulsuum  numero  insignibus,  arteria  saepius  pulsare 
videtur,  quam  tactu  possit  deprehendi.  Nam  pulsus 
ejusmodi  lenti  plerumque  vi  sua  inaequales  'et  qui- 
dam tam  debiles  sunt,  ut  vix  percipiantur,  atque 
alii  his  debiliores  tantopere  omni  carent  vi,  ut  digito 
tangenti  vix  allidantur. 

Agitur  in  libris  quibusdam  de  pulsu  intermittente 
tamquam  signo  infesto , quod  injuria  fieri  crediderim. 
Nam  pendet  ille  interdum  e causis  tam  levibus , ut 
in  morbis , nisi  cum  signis  gravioribus  conjungitur, 
rationem  ejus  habere  vix  oporteat.  Neque  alienus 
omnino  est  a sanitate,  siquidem  sanis  hominibus 
quaevis  pulsuum  intermissio  ingratum  quendam  cor- 
dis sensum  gignere  solet.  Mulier  quaedam , quae 

quinquagesimum  aetatis  annum  egressa  uteri  cancro 
periit,  a juventutis  inde  tempore  pulsum  hunc  inter- 
mittentem experta  erat,  cujus  causam  ad  investigan- 
dam facta  est  cadaveris  dissectio,  sicut  illa  vivens 
adhuc  praeceperat.  Obiit  secandi  negotium  vir  qui- 
dam artis  anatomicae  peritissimus  ; dedita  opera  ne- 
que in  pericardio,  neque  in  corde  magnisve  ejus  va- 
sis insoliti  aliquid  vel  morbosi  detegere  potuit.  Qtiara- 
obrem  illam  , utut  de  incommodo  illo  querentein,  ad 
summam  senectutem  pervenire  potuisse  credibile  est. 

Inveniuntur  haud  raro  homines,  quibus  sine  ullo 
adversae  valetudinis  signo  pulsus  arteriarum  inae- 
qualiter procedunt.  Occurrerunt  mihi  duo,  qui  opti- 
ma ffuentes  salute  pulsus  tamen  vi  et  spatio  singulis 
interposito  maxime  inaequales  exhiberent;  morbo 
quodam  ingruente  perfecta  aderat  pulsuum  aequalitas, 
certissimumque  erat  salutis  rediturae  signum  , quo- 
tiescunque  iis  arteriae  modo  solito  inaequaliter  pul- 
sare inciperent. 

Arbitrantur  inulti  doloris  vehementia  pulsum  ac- 
celerari; tantum  vero  abest,  ut  in  hanc  eam  senten- 
tiam, ut  solo  dolore  semper  illud  fieri  non  credide- 
rim. Dolorem  illum  vehementissimum , qui  delapsu 
calculi  e renibus  in  vesicam  urinariam  efficitur,  nulla 
plerumque  sequitur  pulsuum  celeritas;  atroces  illi  et 
intolerabiles  fere  cruciatus,  e transitu  pendentes  cal- 
culi biliari  per  bilis  ductus,  pulsum,  quantum  equi- 
dem scio,  vix  concitant,  quamquam  frequentissime 
ejusmodi  malum  observatur;  imo  naturalis  pulsuum 
aequalitas  una  cum  dolore  illo  vehementi  circa  fun- 
dum ventriculi  pro  certissimo  hujus  incommodi  indi- 
cio habentur.  Yidi  virum  aliquem  patientia  et  for- 
titudine insignem  humi  volvi  atque  altum  tollere  cla- 
morem ob  violentiam  doloris,  quem  novem  opii  gra- 
nis per  viginti  quatuor  horas  porrectis  (et  opii  usui 
aegrotus  nunquam  adsuefactus  erat)  consopire  ac  to- 
lerabilem reddere  vix  potui,  dum  pulsus  arteriarum 
non  alia  quiete  et  ordine  procederent,  atque  in  pla- 
cidissimo sanorum  hominum  somno  fieri  solet. 

IY. 

De  vena  in  haemorrhagiis  secanda, 

Diu  jam  consuerunt  medici  venam  secare  brachii 
vel  pedis , ut  sanguinis  profluvium  sistant  e partibus 
remotis  et  absconditis,  quibus  ipsa  remedia  applicare 
haud  licet. 

Si  hac  medendi  ratione  id  student  assequi,  ut  vis 
cordis  debilitetur,  vel  ut  ostia  vasis  sanguiferi  rupti 
collabantur,  vel  obturentur  languidiore  sanguinis 
cursu,  cur  non  accidunt  haec  aegroto,  qui  eadem  san- 
guinis copia  e vase  rupto  amissa,  maxime  jam  debi- 
litatus est  ? Atque  fieri  tamen  possit  interea,  ut  sponte 
sua  sanguinis  fluxus  cesset,  antequam  magna  illa  de- 
bilitas appareret. 

Longa  experientia  edocto  constare  mihi  videtur, 
haemorrhagiam,  e magna  quadam  vena  vel  arteria 
rupta  factam,  sanguinis  missione  inhiberi  non  pos- 
se, quod  vero  sine  cultelli  ope  in  vase  minori  ac- 
cidit. Alteri  haemorrhagiae  venaesectio  nil  commodi 
affert,  alteri,  aegroti  vires  inutiliter  consumendo, 
manifesto  nocet.  Si  vero  venae  sectio  eo  consilio  in- 
stituitur, ut  sanguinis  profusionem  exinanitione  qua- 
dam vel  revulsione,  ut  medici  vocant,  supprimat, 
nonne  potest  jure  dubitari,  an  haec  jam  doctrina  tan- 
topere stabilita  sit,  ut  tuto  omnisque  metus  expertes 
curationem  adhibeamus,  qua  sanguis  funditur  aegroti, 
magna  humoris  vitalis  jactura  jam  exhausti? 

Efflcacissima  haeinorrhagiarmn  remedia  mihi  vi- 
dentur haec:  aer  frigidior ; victus  tenuis,  mitis,  parva 
copia  certis  temporibus  datus ; potiones  acidulae;  exi- 
guae medicaminum  ex  opio  paratorum  doses  (nam 
insignis  quaelibet  animi  perturbatio  sanguinis  cursum 
revocare  potest)  ; ac  denique  mediocres  alvi  dejectio- 
nes. Medicus  quidam  experientissimus  narravit  mihi, 
se  medicamentis  salinis,  alvum  leniter  purgantibus,  im- 
mensam sanguinis  e naribus  profusionem  felicius  cu- 
rasse, quam  alio  quovis  remedio.  Haud  magnam 
tribuo  utilitatem  medicinis  adstringentibus , quas  vo- 
cant, epotis,  quippe  quarum  usui  ipsa  ratio  repugnat, 
neque,  quantum  eg’o  experientia  didici,  salutares 
mihi  se  praestiterunt,  nisi  forsitan  in  haemorrhagiis 

primarum  viarum.  Nonnunquam  tamen  vim  saluti- 
feram exercuisse  visae  sunt,  quoniam  plurimae  hae- 
morrhagiae externa  violentia  oriuntur,  tristemque  ha- 
berent exitum,  nisi  ad  sistendas  eas  aliquid  auxilii 
afferretur.  Hinc  factum  est,  ut  magna  externorum 
internorumque  medicaminum  copia  immerito  famam 
adepta  sit  remediorum  hujus  mali  spe’cificorum , ut  a 
medicis  appellantur.  Quo  nomine  vocari  ex  opinione 
mea  saccharum  saturni  intrinsecus  datum  meretur,  cu- 
jus tamen  sicut  reliquorum  medicaminum  e plumbo 
paratorum  usus  non  expers  est  gravissimae  noxae. 
Quandoquidem  enim  illa  vidi  adhibita,  vix  unquam 
actio  eorum  salutaris,  quam  tamquam  styptica  exer- 
cent, compensare  potuit  permulta  illa  atque  certis- 
sima damna  , quae  internam  eorum  assumtiouem  se- 
quuntur. 

A. 


A.bdominis  mala.  9.  — doloribus  quaenam  remedia.  10.  — 
tumentis  causae.  9.  — turgidi  subsidentia  exactis  men- 
struis. 9.  — tumorem  alii  in  aliis  partibus  concomitaban- 
tur.  9.  — viscerum  affectus  -varii,  dolores  eorum  comitan- 
tes, vel  ex  iisdem  oriundi.  140. 

Abortus  causae  et  sequelae.  10.  — periculum  e stranguria 
in  feminis  praegnantibus,  quibus  emplastra  cantharidis  im- 
posita erant.  108. 

Abortus  quonam  mense  plerumque  contingat.  10.  — ab  una 
eademque  muliere  quinquies  et  trigesies  factus.  10. 

Acor  et  ardor  ventriculi  cum  symptomatibus  sociis  quomodo 


curentur.  230.  231.  . 

Aegro  solatium  est,  nosse  morbum  suum,  qui  medicamen- 
tis cedere  recusat,  tempori  tandem  cessurum.  50. 

Aer  cubiculi  foedus  puriori  mutandus.  4. 

Aloe  in  haeinorrhoidibus.  109.  110. 

Alvum  exonerandi  frequentia  varia.  11. 

Alvi  solutio  in  febre  rubra  et  angina  18. 

Alvus  adstricta  aeque  ac  nimis  fusa  in  asthmate  noxia  est.  37. 
Anasarca  , vid.  Hydrops. 

Aneurysma.  12. 

Angina.  12.  15  seqq.  : 

Angina  maligna.  15.  Eam  inter  ac  febrem  rubram  discri- 
men. 15.  An  febris  eam  antecedat , an  sequatur.  15. 
Quaenam  partes  in  ea  ulcerentur.  15.  Color  cutis.  15. 
Conditio  ulcerum  index  est  periculi,  quod  tamen  a sola 
febre  pendet.  15.  16.  Exitus.  16.  Signa  rariora  16. 
Opportunitas  aetatis  et  sexus.  16.  17.  Partium  affecta- 
rum in  cadavere  inspectio.  17. 

Heberdeni  Opera. 

Angina  pectoris  quibus  signis  accedat,  quomodo  crescat.  183. 
Mares,  circa  quinquagesimum  inprimis  annum,  huic  morbo 
multo  magis  obnoxii  sunt,  quam  feminae.  183.  184.  Ejus 
varietates.  183.  184.  Exitus  ejus  perquam  memorabilis. 
184.  Quod  natura  sua  ad  distensionem , non  autem  ad 
inflammationem  pertineat,  probatur.  184.  185.  Interdum 
vero  pus  et  sanguis  ab  aegrotis  exscreantur.  185.  Cada- 
verum incisio  quid  doceat.  185.  Curatio  rarissime  pro- 
spere cedit.  185.  Saussurii  descriptio  affectus  in.  Alpibus 
familiaris , anginae  pectoris  similis.  185.  186. 

Antimonium  num  sit  specificum  in  febribus.  92.  93. 

Aphthae.  19.  Symptomata  concomitantia.  19.  Num  semper 
in  stomachum  et  canalem  intestinorum  descendant.  19. 

Aphthae  longae  dictae.  19. 

Apoplexia  vulgo  vocatur,  quicquid  hominem  repente  occidit 
sine  manifesta  causa.  169. 

Apoplexiae  definitio.  169.  Cet.  conf.  Paralysis. 

Aqua  pura  potui  aptissima.  3. 

Aqua  ex  auribus  fluens.  40. 

Aqua  in  thorace , dum  homo  vivit , nulla  certa  nota  detegi 
potest.  112. 

Aqua,  quae  in  abdomine  hydrope  affecto  est,  quo  pacto 
ad  crura  et  femora  descendat;  et  num  aqua  artus  inferio- 
res distendens  derivetur  ab  illa  in  abdomine  collecta.  113. 

Aqua  calcis  ad  dissolvendam  materiam  calculosam  laudatur. 
49.  Ea  vero,  aeque  ac  aqua  kali  pura,  non  ubique  huic 
morbo  medetur.  49.  In  harum  usu  a cibis  potionibusque 
acidis  cavendum  est.  50.  Aerem  fixum  , quo  ventriculus 
et  intestina  abundant , forsan  vim  horum  aquarum  tollere 
posse,  innuitur.  50. 

Aquae  ex  utero  profluvium.  244. 

Arthriticusne  sit  morbus  aliquis,  an  ex  inflammatione,  ubi 
dubitatur,  praestat  cunctari  curationem;  ubi  vero  pericu- 
lum praeceps  fuerit,  venaesectio  in  morbo  inflammatorio 
omissa  perniciosior  est,  quam  adhibita  in  arthritide.  26.  27. 

Arthritis.  20  seqq. 

Arthritis  morbus  est  neque  insolitus , neque  vero  omnium 
usitatissimus.  26.  — vera  plerumque  in  singulos  annos  vel 
saepius  redit;  interdum  etiam,  sine  salutis  injuria,  plu- 
rium annorum  inducias  facit.  25.  — vera  non  est,  ubi 
doloris  prima  sedes  in  alio  loco  fuerit  ac  in  pollice  pe- 
dis ; tum  etiam  duratio  et  reditus  doloris  alium  affectum 
indicant.  21.  — unde  incipiat.  20.  21.  — num  sit  malum 
nervorum  proprium.  20.  — non  ante  pubertatem  contin- 


Index . 


267 


git.  20.  • — praeter  artu*  etiam  cerebrum , ventriculum 
et  intestina  afficit.  28.  Quaenam  remedia  hi*  praesidio 
*iut.  28.  — et  rheumatismus,  cognati  certe  morbi,  num 
eandem  curationem  postulent.  34.  — quibus  notis  a rheuma- 
tismo discernatur,  fuse  notatur.  33.  34.  — cum  asthmate.  25. 

Arthritidis  paucos  vel  piget  vel  pudet;  quin  multi  eam  am- 
biunt. 22.  23.  — certissima  signa  sunt  dolor  , rubor ^et 
tumor  pedis.  26.  — alia  praeter  dolorem  signa.  21.  22. 
tumores  in  digitis  manuum  et  pedum.  21.  22.  inflammatio 
'^t  ulcera.  22.  — prima  accessio,  incrementum,  intermissio- 
nes, repetitiones.  20.  — causae.  21. effectu*  et  re- 
media adhuc  obscura  *unt.  27.  28. repetitae  acces- 

siones ad  sanitatem  recuperandam  non  sunt  necessariae. 
25.  — vetustae  signa  concomitantia.  22.  Incrementum. 
Exitus.  22.  — sanationes  e cibi  animalis  vinique  abstinen- 

Arthritidi  an  indulgendum  , an  illa  reprimenda  sit.  28.  29. 
— latenti  semper  tribuuntur  valetudinis  perditae  et  mor- 
tis imminentis  indicia,  ideoque  illius  accessio  expetitur; 
num  jure  id  fiat.  23. 

Arthritidem  qui  contendant  esse  conatum  corporis  salutarem, 

num  recte  judicent.  24.  . . . 

Ad  Arthritidem  multorum  longorum  morborum  principia 
aeque  ac  nonnullorum  acutorum  falso  relata  sunt.  2b. 
Errores  et  damna  inde  emersa.  26. 

Ascarides.  34.  35.  Eorum  certissimum  signum.  35.  Alia 
signa  concomitantia.  35. 

Ascites  , vid.  Hydrops  veniris . 


Asthma  quomodo  differat  a phthisicorum  spiritus  difficultate. 
38,  — quamquam  senectuti  praecipue  iufestum  , nulli  ta- 
men aetati  parcet.  35.  — plurium  morborum  inflammato- 
riorum est  exitus.  36.  — quonam  coelo  et  aere  et  tem- 
pore mitius  sit.  37.  — mane  aegrum  expergefactum  solet 
invadere.  37.  — modo  certis  temporibus,  modo  incertis  et 
inordiuate  revertitur,  36.  — motu  augetur.  37.  et 

arthritis  unum  hominem  quindecim  annos  afflixerunt,  P0* 
ea,  quoad  vixit,  non  reversa.  36.  — quibusuam  con  i- 
tioiiibus  insanabile  sit.  36. 

Asthmatis  accessiones  et  remissiones  quosnam  typos  serven  . 

36. quaindiu  durent.  37.  — vehementiam  quaenam 

remedia  deliniant.  38. 

Asthmati  tussis  saepissime,  tamen  non  semper,  acce  J**  * 

supervenientes  alii  morbi  saepe  sunt  salutares.  37.  • 

Asthmaticis  qualis  situs  sit  commodissimus.  37. 

Aurium  morbi.  39.  40. 

B. 

Bathonica  aqua.  40  seqq.  Sententiae  de  ejus  facultatibus 
quantum  inter  se  discrepent.  40.  41.  Usus  ejus  externus  et 
internus.  41.  Ubi  potata  certissime  profuerit.  41.  In  qui* 
busnam  morbis  dubia  sit  ejus  utilitas.  42.  De  efficacia 
ejus  inprimis  in  colica  Fictaviensi.  42.  Mutationem  coeli 
et  vitae  generis  multum  conferre  ad  ejus  salubritatem,  no- 
tatur. 43.  In  quibusnam  morbis  sit  perniciosissima.  43. 

Batbonicae  aquae  in  paralyticis  et  apoplecticis.  179. 

Bathonicarum  aquarum  facultates  num  efficaces  sint  ad  ar- 
thritidem moderandam.  27.  30. utilitas  in  malis  ebrio- 

sorum. 128. 

Britanni  cibum  animalem  aliis  praeferunt.  4. 

Bristolica  aqua.  43.  44. 

Bronchocele  sive  tumor  glandulae  thyreoideae,  quibus  locis, 
aetati , sexui  sit  familiaris.  44.  Causa , et  remedia.  44. 


C. 


Calamus  aromaticus  in  febre  intermittenti.  96. 

Calculus  num  adsit  necne , et  ubinam  ejus  sedes , non  setn* 
per  facile  discernitur.  45.  — urinae  qua  parte  situs  sit, 

non  multum  interest  curationis.  46. quibus  signis  ab 

aliis  morbis  discernatur.  45.  46.  47.  — bilis  quibus  reme- 
niis  dissolvi  possit.  129.  — felleus  ingentis  magnitudinis, 
quosnam  affectus  excitaverit,  et  quomodo  exierit.  127. 

Calculi  incommoda  ambulando  vel  vehendo  in  curru  aut  equo 
saepe  mitigantur.  47. 

Calculo  urinae  minus  opportunae  sunt  feminae  quam  viri. 
44.  45. 


Calculum  sine  dolore  et  stranguria  adesse,  gravia  tamen 
symptomata,  denique  mortem  adducere  posse,  historia  fe- 
minae eo  laborantis  , et  cadaveris  inspectione  ostenditur. 
47.  — in  bilis  viis  haerere  ubinam  liceat  suspicari.  124. 
— biliarium  ubi  dolor  ventriculi  indicet.  232.  Ad  — 
gignendum  qui  semel  dispositus  est , eo  per  totam  vitam 
vexari,  eandemque  dispositionem  posteris  suis  transmittere 
solet.  48.  Qua  vero  dispositione  calculo  extracto  liberari 
potest.  48. 

Ad  Calculum  dissolvendum  Tei  ad  illius  dolorem  leniendum 
remedia.  48.  49. 

Calculi  in  vesica  fellea  adesse  possunt  sat  magna  copia  sine 
ictero  aut  quovis  alio  malo.  125.  — vesicae  felleae  unde 
oriantur.  123.  Eorum  varia  magnitudo  et  pondus.  124. 
125. 

Calculorum  grandium  sponte  cum  urina  expulsorum  exem- 
pla. 48.  et  retentorum,  qui  post  mortem  inventi  sunt.  49. 

Calculos  multos  expulerunt  nonnulli,  et  dolores  calculosos 
saepe  experti  sunt,  vesica  et  renibus  post  mortem  prorsus 
integris  inventis.  48. 

Cantharidis  emplastra  in  febre  rubra  et  angina.  18. 

Cantharidum  intus  et  extrinsecus  adhibitarum  facultas  stran- 
guriam excitandi.  212. 

Carbunculus.  55.  56.  Ejus  definitio.  55.  Vel  causa  vel  ef- 
fectus est  morbi  gravioris.  56.  Urinae  secretio  qualis  sit 

in  hoc  morbo.  56.  . . . . . 

Caro  pyriformis  in  utero  aut  vagina , in  multis  femini»  fe  i- 

citer  remota.  244.. 

Catalepticae  feminae  historia.  181.  182. 

Cataractae  signum.  164.  — curatio.  166. 

Cerevisia  tenuis  potui  aptissima.  3. 

Chamaemeli  flores  in  febre  intermittenti.  96. 

Chorda  penis  sine  labe  venerea.  207.  208. 

Chorea  Sancti  Viti.  56.  57.  Pueros  et  puellas  praecipue  im- 
plicat a decimo  ad  decimum  quintum  aetatis  annum. 

Non  raro  etiam  infantes  et  adultos.  56.  Inprimis  autem 
sexum  sequiorem.  56.  Descriptio  morbi.  56.  Signa  con- 
comitantia. 57.  Non  periculosus  est  morbus,  sed  diu  tra- 
hit aegrotos.  57.  Curatio.  57. 

Cibos  quisque  sibi  tutissime  eligat.  3. 

Coecitas  e resolutione  nervorum  opticorum.  164.  — inter- 
mittens, cum  inordinatis  accessionibus,  plerumqu?  pro- 
spere curata.  164.  . : ' -/ > 

Colicae  Pictonum  unicam  causam  plumbum  esse  asseritur. 

42. duae  species  sunt  , altera  acuta,  altera  longa. 

194-  Utriusque  signa  et  decursus  exponuutur.  194.  195. 
Symptomata  concomitantia.  194.  Exitus  in  resolutionem 
et  mortem.  195.  Plumbum  tam  acutam  quam  longam 
morbi  speciem  gignit.  195.  Quibus  viis  hoc  in  corpus. in- 
duci possit.  196.  197.  Acuta  species  quosnam  praecipue 
invadat.  196.  Curatio.  197.  __  .... 

Color  cutis  et  urinae  nunquam  luteus  in  multis,  qui  vitiis 
hepatis  moriuntur.  126. 

Conceptio  promtius  forsitan  fit  paulo  ante  menstruorum  cur* 
sum,  quam  alio  quovis  tempore.  107.  — fieri  potest, 
etiamsi  omnis  veneris  cupiditas  et  voluptas  absit.  107. 

Convulsiones,  vid.  Spasmus. 

Corticis  peruviani  utilitas  et  virtutes;  et  crimina  ei  objecta.  8. 

Cortex  peruvianus  contra  abortum.  10.  — aphthas. 

19. asthma  ordinate  rediens.  37. in  car- 

bunculo. 56.  — — certum  remedium  ad  febres  intermit- 
tentes. 54.  95.  96. frustra  adhibetur  contra  dolores 

alicujus  partis,  qui  certum  habent  circuitum.  54.  inter- 
dum auxilio  fuit.  55. in  cutis  vitiis.  66.  67.  — — 

iu  erysipelate.  89. in  febribus  continuis.  93. 

in  febre  hectica.  101.  102. 

Coxae  morbus  et  exulceratio.  57.  58.  Ejus  descriptio.  57* 

58.  Exitus.  58.  Cuinam  aetati  proprius  sit.  58.  Curatio.  58« 

Crurum  varia  vitia  ad  rheumatismum  et  arthritidem  non  per- 
tinentia. 58. 

Crurum  dolor,  tumor,  inflammatio  et  ulcera.  58  — 60.  Va- 
riae harum  affectionum  formae.  58.  Non  semper  intus 
nascuntur,  sed  interdum  ex  ictu.  58.  Feminae  illis  oppor- 
tuniores sunt.  59.  Mechanicum  auxilium  ubi  conveniat. 

59.  Aquae  copia  cutem  artuum  inferiorum  subiens,  et 
ulcera  crurum  non  semper  reprimi  et  sanari  debent.  59. 
Quibus  cautionibus  in  hoc  casu  sit  utendum.  59.  Quibus 
tamen  remediis  sanentur  hi  tumores  et  ulcera.  59.  60. 

Cutis  ambusta  aut  collisa  habitum  strumosum  aut  scorbuti- 
cum gignit.  62. 

Cutis  varia  vitia.  60  — 71.  — deformitates  interdum  morbil- 
los et  variolas  subsequentes.  61.  — nonnulli  morbi  a paren- 
tibus , et  ubi  hoc  non  sit , certe  a malo  corporis  habitu 
derivantur.  61.  62.  — veri  morbi  contagiosi  non  facile 
inveniuntur,  nisi  scabies  et  porrigo.  62.  — vitia  saepe 
cum  levamine  totius  corporis  erumpunt,  rarius  languores 

et  capitis  dolores  secum  afferunt.  62. in  adultis  non 

quidem  periculosa  sunt,  sed  saepe  difficillima  sanatu.  63. 

in  quibusdam,  postquam  diu  conquievissent,  demum 

reversa  sunt.  63.  Ad  — — intus  versa  num  asthma, 
phthisis,  paralysis  referenda  sint,  saepe  dubium  est.  62.  63. 

Cutis  vitium  quoddam  lactatione  a matre  infanti  non  tradi- 
tum. 62. scabiei  simile  et  ab  ea  incipiens , tamen 

non  contagiosum  , neque  antipsoricis  cedens.  62. 

In  Cutis  vitiis  remedia  externa  qualia  et  quibus  cautionibus 
sint  adhibenda.  63.  64.  65. qualia  siut  et  qui- 

bus cautionibus  adhibenda  remedia  interna.  66.  67.  Ea- 

qne  sunt  vel  expellentia  vel  emendantia  humores  vitiatos. 
66.  In  illis  purgantia  leviora,  66.  In  his  cortex  peruvia- 
xxus  et  mercurialia.  66.  67. 

D. 

Destillatio  etiam  gravedo  vel  catarrhus  audit.  71.  — nnde 
oriatur.  71.  Tussis  quando  accedat.  71.  Ouemnam  inter- 
dum exitum  habeat.  71.  72.  73.  Accessiones  et  duratio 
ejus.  72.  Quibusnam  morbis  saepe  superveniat.  72.  Cu- 
ratio. 73. 

Devorandi  difficultas.  73.  74.  Variae  ejus  species.  73.  74. 
Unde  oriatur.  73.  74.  Remedium  ejus  proprium  non  da- 
tur. 74.  Exemplum  hujus  morbi  a numis  duobus,  quo» 
puella  devoraverat , orti  , cum  felici  exitu.  74. 

Diabetes.  74 — 76.  jVIorbus  rarior  est.  74.  Urina  frequen- 
tissime fluens  falso  saepe  ita  appellatur.  74.  Diabetis 
signa.  75.  Urina  non  semper  saporis  mellei  est.  75.  Si- 
tis in  hoc  morbo  annon  sit  maxima  ejus  pars.  75.  Unde 
tam  sitis  quam  urinae  profluvium.  75.  Diabetes  sympto- 
maticus. 76. 

Diarrhoea.  76 — 78.  Ejus  causae  et  varia  natura.  76.  Non 
semper  est  coercenda , sed  potius  medicamentis  aptis, 
rhabarbaro  inprimis,  adjuvanda.  76.  Vomitus  ubinam  cien- 
dus sit.  76.  Alvo  rite  purgata  , quomodo  intestinis  infir- 
mis succurratur.  76.  77.  Aromatica  et  mucilaginosa  com- 
mendantur. 77.  Item  opium.  77.  Diarrhoea  ubi  invete- 
rata sit , quid  faciendum.  77.  Diarrhoeis  pertinacibus  et 
in  mortem  desinentibus  qualia  vitia  , et  num  semper  sub- 
sint. 77.  78. 

Distensiones  nervorum,  vid.  Spasmus. 

Dolor  iu  universum.  78  — 80.  Plurimis  morbis  accedit,  in- 
terdum per  se  morbus  est.  78.  Nomen  habet  modo  ex 
circuitu,  quem  servat,  modo  ex  parte,  quam  occupat.  78. 
Omnes  corporis  partes  , interdum  etiam  , sed  raro  , totum 
corpus  sine  aliis  symptomatibus , vexare  potest.  78.  Op- 
portunitas ad  dolorem.  79.  Longior  plerumque  et  levior 
esse  solet.  79.  Remediorum  enarratio.  79.  Dolores,  qui 
certum  habent  circuitum,  quasnam  partes  praeprimis  in- 
festent. 79.  80. 

Dolores  abdominis.  10.  — ani.  11. 

Doloris  arthritici  descriptio.  20.  — — vehementia  artuum 
motui  officit.  25. 

Dolor  in  vetusta  arthritide  mitior  est  quam  in  recenti.  25. 

Dolor  et  angor  in  brachio  sinistro  viri  sexagenarii,  per  om- 
nia, praeter  sedem  doloris,  anginam  pactoris  referens.  184. 

Dolor  calculosorum.  45.  46.  — — unde  in  aliis  tam  atrox 
sit,  in  aliis  fere  sileat.  46.  Ejus  causae.  47.; 

Dolor  capitis.  50  seqq.  Ejus  natura  perquam  obscura  est, 
causae  variae,  saepe  sibi  invicem  contrariae.  50.  Eae  post 
mortem  in  cerebro  inventae.  52.  Ejus  sedes  et  vehemen- 
tia etiamsi  detrimenti  subsecuturi  metum  incutiant , rarius 
tamen  mortem  aut  ingenii  alterationem  alfert.  50.  51. 
Natura  ejus  et  sedes  diversa.  51.  Tempus,  quo  exaspe- 
rari soleat.  51.  In  juventute  gravissimus  saepissime  mi- 
tior fit  ingravescente  aetate  et  demum  prorsus  finitur.  51. 
Habitu  corporis  mutato  et  aliis  morbis  supervenientibus 
finitur.  52.  Ei,  per  se  jam  molesto,  alia  interdum  mala, 
eaque  gravia  accedunt.  52.  Hujus  rei  consensus  et  me- 
tastases saepe  accusari  possunt.  52.  Periculum  inde  im- 
minens. 52.  Quaenam  illum  intendant,  quaeuain  saepe 
mitigent.  53.  Ejus  eadem  curatio,  nulla  manifesta  de 
causa,  diversos  saepe  et  plane  contrarios  exitus  habet.  53. 
Remedia  ejus  ambigua.  53.  Nonnulla , quae  spem  raris- 
sime fefellerunt.  53.  Emplastra  erodentia  , sauguinis  de- 
tractio , pilulae  cum  aloe,  vomitus,  fomenta  calida.  53. 

Dolor  capitis  intermittens  modo  caput  universum  occupat, 
modo  singulas  ejus  partes.  54.  Saepius  autem  sinistram, 
quam  dextram.  54.  Signa  concomitantia.  54.  Accessionum 
ordo.  54.  Nonnullis  potius  continuus  est  quam  intermit- 
tens. 54.  Sexus  et  aetatis  ad  eum  proclivitas.  54.  Cura- 
tio. 55. 

Dolor  capitis  singularis  supra  laevum  oculum.  51.  Sed  huic 
feminae,  hystericae  inprimis,  opportuniores  sunt  quam 
viri.  51. 

Dolor  intestinorum.  139 — 141.  Omnium  fere  viscerum  af- 
fectus dolore  stipati  sunt,  eumque  excitant;  causa  ejus 
igitur  ante  omnia  quaerenda  et  removenda  est.  139.  140. 
Varia  inde  his  varii  generis  doloribus  remedia  proponun- 
tur. 140.  141. 

Dolor  lumborum  a multis  diversis  causis  oriundus.  144. 

Dolor  oculorum  vehemens  ac  perseverans  sine  ulla  morbi 
nota.  163. 

Dolor  oris  atque  linguae  ex  ulceribus,  vel  ventriculo  aegro, 
vel  mercurialibus  remediis.  142.  143. 

Dolor  pectoris  singularis , vid.  Angina  pectoris. 

Dolores  pectoris  diuturni,  non  quidem  periculosi,  sed  admo- 
dum molesti,  quomodo  leniantur.  182.  183. 

Dolores  vagi.  80. 

Dolor  ventriculi  a bile  concrescente  vel  coacta  , quomodo 
curetur.  130. omnibus  fere  tam  ipsius  quam  alia- 

rum partium  morbis  proprius  est.  232.  Ubi  vero  nulla 
ex  praedictis  cauta  ejus  fuerit,  justissima  erit  suspicio  cal- 
culi biliarii.  232.  Curatio,  quae  naturam  doloris  ante  om- 
nia attente  spectare  debet.  233. 

Dysenteria.  80.  81.  Ubinam  inprimis  saeviat.  80.  Ejus  si- 
gna. 80.  Ubi  ex  aere  impuro  orta  contagione  propaga- 
tur, quaenam  ante  omnia  procurari  debeant.  80.  81.  Qua- 
lis sit  hujus  morbi  natura.  81.  Medendi  methodus.  81. 
Desidendi  cupiditas  morbo  fugato  residua,  quomodo  cure- 
tur. 81.  Signa  mortis  ex  dysenteria.  81. 

Dysphagia  et  trismus  , post  excisum  testiculum  scirrhosum  j 
eademque  mala  in  femina  hysterica.  208. 


E. 

Ebriosorum  mala.  81.  Quaenam  hos  restituant.  81.  82.  Aqua 
Bathonica  in  medendis  his  malis  praecipue  laudatur.  82. 

~£pilepsia.  82  — 88.  Opprobrium  medicorum  pari  jure  dici- 
tur ac  arthritis  , cum  certum  ei  medendi  methodum  non- 
dum invenerint.  82.  Superstitio  tamen  et  timor  cessarunt 
hunc  morbum  majoribus  adhuc  calamitatibus  cumulare, 
quam  quas  ipsa  sua  natura  secum  fert.  82.  83.  Accessio- 
nis descripto.  83.  Signa  remotiora.  83.  84.  Num  semper 
praesentiatur.  83.  84.  Varius  accessionum  et  iutermissio- 
num  typus.  84.  Damna  ex  accessionibus  rarioribus  cre- 
brioribusve  emergentia.  85.  Aetatis  et  sexus  varia  ad 
hunc  morbum  opportunitas.  85.  Nulla  aetas  prorsus  se- 
cura est.  85.  86.  Infantium  tamen  epilepsia  saepe  sympto- 
matica tantum  est.  85.  Ubicunque  vero  inhaeserit  ultra 
quintum  vel  sextum  annum,  non,  ut  multi  credunt,  puber- 
tate finitur  (imo  plures  eo  tempore  in  hunc  morbum  in- 
cidunt) , sed  diu  trahere  solet.  86.  Morbus  hereditarius 
est,  sed  ita  extingui  potest,  ut  in  posteros  non  transfera- 
tur. 86.  Accessione  imminente  quid  faciendum  sit,  a qui- 
bus abstinendum.  86.  87.  Remedia  nunquam  opportune, 
nisi  inter  accessiones  adhibentur.  87.  Remediorum  enu- 
meratio, et  de  iis  judicium.  87.  Vitae  ratio  epilepticis 
commendata.  87.  88. 

Erysipelas.  88.  89.  Descriptio.  88.  Transitus  in  exulcera- 
tionem. 88.  Febris,  quae  concomitatur,  natura.  88.  Red- 

itus  hujus  morbi  frequentes.  88.  Aetatis  proclivitas.  88. 
Qualis  sit  hujus  morbi  natura.  89.  Curatio.  89. 

Essera.  89.  90.  Descriptio.  89.  Morbi  duratio.  89.  90.  Aeta- 
tis et  sexus  opportunitas.  90.  Curatio.  90.  Ouibusnam  si- 
gnis essera  a psora  discernatur.  90. 

Exinanientibus  num  locus  sit  in  morbis  levandis,  primo  con- 
siderandum. 5. 

Expergefacti  cum  clamore  et  terrore.  91. 


F. 

Faucium  in  angina  quaevis  curatio,  praeter  gargarismata, 
taediosa  et  repudianda  est.  18.  19. 

Febrientibus  qualis  cibus.  3.  4. 

Febris  in  universum.  91  — 95. 

Febris  definitio.  91.  Ubi  morbug  sui  generis  est , natnra 
ejus  et  medendi  ei  methodus  differunt  pro  re  varie  nata. 
91.  Variae  curationis  in  varii  generis  febribus  exempla. 
91.  92.  Antimonium  num  sit  febrium  continuarum  reme- 
dium specificum.  92.  93.  Cortex  peruviauus  a suspicioni- 
bus periculi,  ab  eo  in  febribus  continuis  adhibito  immi- 
nentis, defenditur.  93.  Aer  cubiculi  purissimus  commenda- 
tur. 93.  94.  Ne  frigus  ab  aegroto  colligatur,  num  tam 
anxie  cavendum  sit.  93.  94.  Signa  ex  urina  et  alvi  de- 
jectionibus. 94.  Ex  loquela.  94.  Ex  pulsu.  94. 

Febris  hecticae  qualis  sit  vera  natura.  97.  Ouomodo  ab  in- 
termittente differat.  97.  98.  Descriptio  ejus  et  certissimum 
signum.  98.  Accessionum  ordo.  98.  Signum  ex  urina.  98. 
Dolor  rheumaticus  huic  febri  socius.  98.  Tumores  vagi. 
99.  Modus,  quo  aggrediatur  aegrotum.  99.  Pulsus  quo- 
modo sit  constitutus.  99.  Excitatur  haec  febris  ab  inflam- 
matione , ulceratione,  gangraena.  99.  Aliae  ejus  causae 
et  opportunitates.  100.  Exitus.  100.  Diversa  medendi 
ratio.  100.  101.  Cortex  peruviauus  num  singularem  effi- 
caciam habeat.  101.  102.  r' 

Febris  intermittens.  95  — 97.  Accessionis  descriptio.  95.  Si- 
gna concomitantia.  95.  Typus.  95.  Num  febris  intermit- 
tens merito  dici  possit  salutaris  naturae  conatus.  95.  102. 
Cortex  peruvianus  specificum  hujus  febris  est  remedium. 
95.  Num  et  ubi  post  primam  statiin  accessionem  dari  pos- 
sit. 95.  96.  Ejus  forma  et  dosis.  96.  Ubi  ille  non  effi- 
cax fuerit , suspicio  sordium  in  ventriculo  et  intestinis 
oritur , quae  igitur  removeantur  oportet.  95.  Flores  cha- 

maemeli,  calamus  aromaticus  et  tinctura  opii  ubinam  ad- 
hibenda sint,  96.  Febris  quartanae  pertinacitas.  97.  Pe- 
ricula ex  cortice  peruviano  , antequam  febris  ex  toto  de- 
cesserit dato  ',  uti  ni  vere  metuenda  sint.  97. 

Febris  rubra.  12.  Ejus  signa  et  decursus.  12.  Ruboris  cu- 
tis varia  conditio.  12.  13.  Desquamatio  cutis.  13.  JProflu- 
Tin m acre  ex  faucibus  et  naribus.  13.  Exitus  varius.  14. 
Aetas  et  sexus  quales  huic  febri  opportuniores.  14.  Con- 
tagione propagatur.  14.  Mortis  imminentis  signa.  14. 
Febris  rubra  et  angina  maligna  symptomatum  tantum  gravi- 
tate differunt ; certe  utriusque  eadem  est  curatio.  17.  An 

repetant  necne.  17.  

Febris  rubrae  et  morbillorum  similia  et  dissimilia  signa.  13« 
Fistula  in  ano.  103.  Ouadnam  mala  inferat.  103.  Perperam 
saepe  confunditur  cum  haemorrhoidibus , a quibus  quo- 
modo discernatur.  103.  Unde  oriatur.  103.  Sanato  ulcere 
vitium  saepe  in  alias  partes  vertitur.  103.  Quomodo  id 

vitetur.  103.  104.  V' 

Fluor  albus.  104  — 106.  Cuique  aetati  solemnis  est,  multo 
tamen  rarior  ante  pubertatem.  104.  Humoris  profluentis 
varia  qualitas,  et  inde  nascentia  mala.  104.  Quomodo  a 
malo  venereo  discernatur.  104.  Fluor  albus  in  recens 
nuptis.  104.  Saepe  nascitur  e crebro  vel  partu  vel  abortu. 

104.  Redire  solet  singulis  mensibus,  menstruorum  vicem 
implens;  his  suppressis  permanet  sine  intermissione.  104. 

105.  Una  quoque  cum  menstruis  profusis  exercet.  105. 
Causae.  104.  105.  Dolor  lumborum  gravis  huic  morbo  so- 
cius. 105.  Curatio.  105.  106.  Ubi  hoc  profluvium  ortum 
sit  ex  habitu  strumoso,  quid  tunc  sit  faciendum.  105. 
Mala  ex  carcinomate  oriunda  quomodo  distinguantur  a 
fluore  albo.  106. 

Furfureae  cutis  aspretudines.  61. 

Furor  uterinus  non  solum  invadit  juniores;  exstat  enim  ejus 
exemplum  in  vetula  moribunda.  245. 


G. 

Oargarisma  in  angina.  18. 

Gemellorum  alterius  abortus , alterius  justo  tempore  par- 
tus. 10. 

Glandularum  tumor  et  dolor  convalescentium  e febre  rubra. 
14.  15. 

Glandularum  lymphaticarum  tumores  exitiales.  146. 

Glandulae  lymphaticae  emplastris  cantharidum  impositis  tu- 
mefactae. 146. 

Gonorrhoea  mitis  virorum.  106.  107.  Convenit  cum  fluore 
albo  feminarum  cum  natura  tum  curatione.  106.  Rarius 
tamen  invenitur.  106.  Ex  ictu  vehementiore  orta , quam 
auctori  bis  terve  videre  licuit,  paucis  diebus  sponte  fluita 
est.  166.  In  hoc  morbo  rarissime  infundi  debent  medica- 
menta in  urethram,  quippe  multo  gravioribus  vitiis  occa- 
sionem praebentia.  106. 

Gravida  nausea  vehementer  fatigata , balneo  et  potatione 
aquae  marinae  sine  damno  usa.  107. 

Gravidae  quinto  mense  mulieri  humor  e papillis  destillavit 
usque  biduo  ante  partum;  quo  tum  per  sex  dies  sup- 
presso , mammae  lacte  rite  distendebantur.  107. 

Gravidarum  multa  mala  non  nisi  post  partum  finiuntur.  107. 

Graviditas.  107.  108. 

Guttae  serenae  definitio,  causa  et  descriptio.  164.  165.  Cu- 
ratio. 166. 


H. 


Haemorrhagia  narium.  161.  162.  Quosnam  praecipue  in- 
vadat. 161.  Menstruorum  vice  saepe  fungitur,  aut  ea 
praecedit.  161.  An  sit  signum,  an  remedium  alterius 
morbi , quaeritur.  161.  Ouomodo  sistatur.  162. 

Haemorrhagia  ex  utero  gravidae  circa  sextum  mensem,  sine 
abortu.  107. 

Haemorrhagiae  ex  utero  varii  generis  quomodo  sistantur. 
154. 

Haemorrhagiae  num  sistantur  venae  sectione.  263.  Earum 
efiicaciora  remedia  recensentur.  263  . 264. 

Haemorrhoides.  108  — 110.  Fluentes  et  coecae.  108.  An 
sanguinis  e venis  intestini  recti  fluxus  signum  sit,  an  re- 
medium adversae  valetudinis.  108.  Haemorrhoides  fluen- 
tes symptomaticae.  108.  109.  Num  prosint  adversus  alia 
mala.  109.  Ubi  sanguinis  tantum  effluat,  ut  corpus  de- 
bilitetur, quid  faciendum.  109.  A.etatis  et  sexus  ad  eas 
opportunitas.  109.  Alvi  solutio  qualis  exoptanda.  109. 
110.  Symptomata  minus  consueta.  109.  Curatio.  110. 
Dolor  inprimis  quomodo  leniatur. 

llarveyi  exemplum  incipientis  arthritidis  feliciter  curatae.  29. 

Helleborus  albus  in  cutis  vitiis.  64.  65.  — — in  scabie. 
70.  71. 

Hemicrania,  praeter  sedem,  nihil  ostendit,  quo  ab  aliis  ca- 
pitis doloribus  distinguatur.  51.  A latere  sinistro  saepius 
quam  a dextro  observatur.  51. 

Hemiplegia , vid.  Paralysis. 

Hepar  inflammationibus  repentinis  et  vehementibus  oppor- 
tunum est.  126. 

Hepatis  omnia  vitia  periculum  intentant.  126.  — morbis 
saepe  accedit  dolor  humeri  dextri.  126.  — inflammati  in 
abscessum  facilis  transitus.  127.  — induratio  unde  oria- 
tur. 127.  128.  — scirrhus  ejusque  symptomata  concomi- 
tantia. 126.  Quomodo  detegatur.  126.  127. 

Hepate  affecti  non  nisi  in  dextrum  latus  cubant.  126. 

Hernia.  110. 

Herpetis  descriptio.  67.  Nonnullorum  eo  aegrotantium  histo- 
riae. 67.  68. 

Humor  post  aures  infantibus  frequentissimus.  61.  Ejus  cu- 
ratio. 63.  — et  tumor  post  aures  glandulas  cervicis  etiam 
tumere  faciunt.  62. 

Hydrocephali  descriptio.  111.  — signa.  110.  Infantes  utri- 
usque  sexus  occupat  a primo  ad  octavum  aetatis  annnm. 
111.  Exemplum  in  adulto.  111. 

Hydrophobia.  111.  112. 

Hydrops  non  tam  ipse  morbus  est,  quam  morbi  alicujus  si- 
gnum, et  plerumque  morbis  praenuncius.  112.  — ut  cure- 
tur, non  sufficit  aquam  sive  per  alvum  sive  per  urinam 
sudoremve  amoliri,  nisi  morbus,  a quo  pendebat  hydrops, 
vel  natura  vel  arte  sublatus  sit.  113. 

Hydropem  curandi  ratio  ope  purgantium  valendorum.  113. 
vel  leniorum,  aut  urinam  moventium.  114.  Diuretica 
plura  hic  enumerantur.  114.  Aquam  educendi  ratio  inci- 
sis cruribus,  vel  super  ea  impositis  vesicantibus.  114.  115. 
Paracentesis  uum  auxilium  ferat.  115,  Hydropis  sanatio, 
morbo  primo,  cujus  symptoma  ille  tantum  fuit,  sanato,  aut 
incredibili  urinae  copia  sponte  effusa.  115.  Abstinentia 
ab  omni  potione,  num  bene  cedat  in  hydrope.  115.  Oleosa 
abdomini  illinita.  115. 

Hydropem  ultro  recedentem  quaenam  accidentia  excepe- 
rint. 115. 

t Hydrops  anasarca  quomodo  et  quos  adoriatur , et  quibus 
remediis  sanetur.  116.  — ascites  , oborto  urinae  profluvio 
recedens,  apoplexia  exceptus.  115.  116.  — ventris  quo- 
modo cognoscatur,  et  ab  aliis  tumoribus  discernatur.  112. 

Hypochondria  et  hysteria  affecti  quomodo  animo  sint  consti- 
tuti. 116.  Quae  quidem  animi  aflecdo  hujus  morbi  in 
Heberdeni  Opera.  13 

vestigationem  multo  difficiliorem  reddit  quam  omnium  alio- 
rum. 117.  Symptomata  tamen  4 quae  nullam  non  corpo- 
ris partem  occupant,  enumerantur.  117.  Haec  sunt  utrique 
communia  ; propria  autem  tam  viris  hypochondriacis,  quam 
feminis  hystericis,'  seorsim  porro  recensentur.  118.  119. 
Num  hic  animi  languor  divitibus  tantum  et  otiosis  obtin- 
gat, pauperibus  vero  et  laboriosis  parcat.  119.  Ouae- 
nam  ihprimis  hunc  affectum  excitent.  119.  120.  Ante  pu- 
bertatem aggredi  non  solati  120.  Somnus  et  jejunium 
morbum  exacerbare,  anni  vero  tempora  nihil  in  eo  mu- 
tare videntur.  120.  Desperatio  aegrotorum  de  recupe- 
randa sanitate,  quamquam  corpus  non  adeo  laedatur,  mor- 
busque periculo  vacet,  et  intermissiones  faciat.  120.  121. 
Ad  curationem  victus  summa  habenda  est  ratio.  121.  Pur- 
gantia et  vomitum  cientia  cautissime  adhibeantur  necesse 
est ; sanguinis  detractio  prorsus  fere  vitanda.  121.  Iter 
faciendum  et  lavatio  marina  commendantur.  121.  Ner- 
vina minus  laudanda  sunt,  quam  amara  et  aromatica  cum 
alvum  leviter  solventibus.  121.  122*  Yinum  vero,  ex  quo 
solatiUm  sibi  quaerere  saepe  solent  aegroti,  serio  vetatur. 
122.  Opium  potius  ei  ad  angorem  mitigandum  substituen- 
dum est.  122. 

Hypochondria  et  hysteria  tamquam  affectus  , quos  ipsi  sibi 
tantum  lingant  sinti  ratione  aegroti,  injuria  saepe  risu  ex- 
cipiuntur ab  aliis.  122.  Verum  autem  est,  hos  affectus 
nonnunquam  fortiter  resistente  aegroti  animo  vinci  posse. 

„123.  . • 

1. 

Icterus  aliique  hepatis  affectus.  123  — 130. 

Icterus  unde  oriatur.  123.  Varia  hujus  morbi  nomina  ejus- 
que  signa  consueta.  123.  Dolor  ictericus  quomodo  distin- 
guatur ab  illo  inflammationum  viscerum.  123.  124.  Hu- 
ius doloris  varia  intensitas  et  duratio.  124.  Color  icteri- 
cus etiam  sine  calculo  fellis  adesse  potest.  124.  Num 
omnia  lurida  videant  icterici.  124.  Morbi  duratio.  124. 
Bilis  viae  in  ictericis,  ubi  calculus  adfuerit,  dilatantur. 
125.  Jecur  multorum  ictericorum  sanum  reperitur.  125. 
Cutis  prurigo,  ictericos  magis  angens  quam  dolor,  alia- 
que  signa  huic  morbo  socia.  125.  126.  Ictero  quaevis 
aetas  et  sexus  obnoxii  sunt,  et  eo  aegrotantes  pluries  in- 
festari possurtt.  126.  Periculo  vacat , ubi  hepar  inte- 
grum sit.'  126.  Curatio  dolorem  mitigandum  respicit.  128. 

Deinde  calculum  per  vomitum  removendum,.  12§.  Deni- 
que motum  intestinalem  purgantibus  incitandum  et  cur- 
sum bilis  copiosiorem  provocandum.  128.  129.^  Ad  . cal- 
culum dissolvendum  remedia.  129.  t(i  . 

Ileus  quosnam  maxime  invadat.  130.  Ubi  et  quomodo  in- 
cipiat. 130.  131.  132.  Hernia,  quamquam  saepe  ejus 
causa  , nou  semper  est  ejus  sedes.  130.  131.  JMoybi  de- 
cursus et  descriptio.  131.  132.  Pulsus  qualis  in  ileo  ^it. 

131,  Mortem  imminentem  quaenam  signa  praenunciept. 

132.  Proprium  et  praecipuum  hujus  morbi  signum  quod- 

nam sit.  132.  Cadaverum  illo  peremtorum  inspectio 
quaenam  doceat.  132.  133.  Curatio  antiphlogistica  primo 
esse  debet.  133.  Deinde  alvus  leniter  solvenda,  et  qui- 
bus remediis.  133.  134.  Ubi  inprimis  de  mercurialibus 
et  clysteribus  ex  tabaco.  134.  Hydrargyrum  metallicum, 
ut  pondere  suo  viam  per  iutestiua  impeditam  aperiat, 
num  adhibendum  sit.  134.  135.  De  opii  utilitate  variae 
sententiae.  135.  Ubi  ileus  cum  hernia  ortus  sit , quid 

faciendum.  136.  De  herniae  repositione  et  operatione 

monita.  136. 

Inflammatio  ani.  11.  12. 

Inflatio  quibus  morbis  accedat,  quibuscuni  aliis  symptomati- 
bus sit  conjuncta.  136.  Ubi  ab  alio  morbo  pendeat  , hic 
curandus  est;  ubi  ea  sola  vexet,  alvus  leniter  solvatur. 
136.  137. 

Insania  unde  oriatur,  quosnam  et  qua  aetate  inprimis  inva- 
dat. 137.  Quos  ceperit , hos  ab  aliis  morbis  plerumque 
liberat.  138.  Et  multi  exstiterunt  insani  secundae  ce- 
teroquin  valetudinis.  138.  Noununquam  hic  morbus  ^sa- 
natur, facile  tamen  rediturus  e quavis  intpmperanf ia  aut 
animi  perturbatione.  138.  Mira  in  eo  memoriae  defusio. 
138.  Quaenam  saepe  augeant  insaniam,  et  quid  facien- 
dum sit  ad  restituendos  aegros.  138.  139. 

Intestini  recti  descensus  cum  stercore.  11.  q 

L. 

Lac  et  ova  in  omni  febre  tuto  assumi  possunt.  4. 

Eae  naturali  colore  in  femina  icterica  lactante.  125.  In 
aliu»  flavere  dicitur.  125,  •„  ijr,  , 

Lac  mulieris  infantem  lactantis,  variolis  correptae,  paulo 
ante  acmen  minui  coepit,  deinde  prorsus  defecit;  paucis 
diebus  post  ubertim  iterum  fluxit.  227.  < 

Lacrymae  ictericorum  flavescente».  125. 

Laneorum  pannorum  in  arthritide  ingens  apparatus  quan- 
tum noceat.  29.  30. 

Languor  et  sollicitudo  in  febre  rubra.  13.  In  angina  ma- 
ligna. 16. 

In  Lecto  an  aeger  sese  teneat  necne  , ipsi  plerumque  per- 
mittendum. 4. 

Lepra  in  Anglia  paene  est  ignota.  61. 

Lienis  morborum  exitialium  tres  historiae  et  cadaverum  in- 
spectiones. 233.  234. 

Lintea  aegrorum  num  et  quomodo  sint  mutanda.  4.  5. 

Lipothymia  quosnam  praecipue  invadat , quibusque  morbis 
accedat.  143.  Remedia.  143.  144. 

Lumbrici  quomodo  detegantur.  34.  35.  — teretes  in  ore. 
145. 


M. 

IVIaculae  purpureae  in  pueris  et  coeruleae  vel  lividae  in 
senibus  sponte  iterum  decedentes.  60. 

Maculae  purpureae,  in  puerorum  cute  inprimis  dispersae 
variae  magnitudinis , sponte  recedentes.  200.  Quibuscum 
simul  tumores  in  artubus  inferioribus  oriuntur.  201.  Quae 
tamen  maculae  et  tumores  puerum  quinquennem  diu  pes- 
sime habuerunt;  et  sexagenarium  post  quinque  menses, 
alios  multo  brevius  occiderunt.  201. 

Mammae  remoto  etiam  infante  lacte  repletae.  146.  — va- 
riolis  erumpentibus  lacte  destitutae,  inclinatis  illis  iterum 
repletae.  146.  — lacte  repletae  in  femina  sterili,  quae 
concepit  protinus  ut  lac  in  mammas  fluere  desiisset. 

146. 

Mammarum  inflammatio,  suppuratio  et  ulcera,  quorum  se- 
des cutis  tantum  et  membrana  adiposa  est , quaeque  id- 
circo brevi  sanantur.  146.  — tubercula  dura  circa  qua- 
dragesimum annum.  148.  — scirrhus  seu  tuberculum  num 
semper  carcinoma  praenunciet.  147.  Quomodo  curetur. 

147.  148.  Interdum  sponte  recedit.  147.  — tumor  et  do- 
lor ex  diversis  causis  et  variis  affectibus  accedentes.  147. 
— tumores  scirrhosi,  quomodo  curentnr;  ubi  de  cicutae 
efffcacia  et  de  excisione.  148.  Ubi  autem  carcinomate  oc- 
cupata sit  mamma  , et  ubi  axilla  et  brachium  tracta  sint 
in  hujus  mali  societatem,  quid  sperandum  sit,  quid  agen- 
dum. 148.  149. 

E Mammis  seri  vel  sanguinis  destillatio ntodo  carqin-oma 
praennncians , modo  non.  147. 

Menstrua  quo  tempore  primum  erumpant.  150.  Inordinatus 
eorum  circuitus  et  modus  non  sernper  pro  morbo  haben- 
dus et  remediis  tractandus  est.  150.  eorumque  pertur- 
batio, cuilibet  fere  morbo  solemnis,  effectus  saepius  quam 
causa  morbi  esse  videtur.  149.  Profusa  et  intempestiva 
num  semper  periculosa  sint.  150.  Quatiam  aetate  rece- 
dere soleant.  150.  151.  152.  Ouomodo  plerumque  sint 
constituta  in  feminis  junioribus.  151.  Ouibus  do  causis 
supprimantur.  151.  Ouaenam  inde  accidentia  oriri  sole- 
ant. 151.  152.  Dolor' aliaeque  molestiae  etiam  rite  fluen- 
tibus accedunt , eruptionis  inprimis  die  , verum  sine  vale- 
tudinis periculo.  152.  Ubi  provecta  aetate  conquieverint, 
interdum  per  aliquot  annos  redeunt.  152.  153.  156.  Quae- 
dam feminae  graviter  laeduntur , dum  natura  lnolitnr 
menstruorum  recessum,  aliae  noti.  152.  153.  Menstrua 
profusa , aut  sanguinis  de  alia  quacunque  causa  fluxus, 
quomodo  cohibeantur.  154.  155.  Ubi  de  adstringentium 
et  venae  sectionis  dubia  utilitate.  154.  Ubi  autem  men- 
strua ra^a  vel  ex  toto  suppressa  sint,  quid  faciendum. 
155.  Dolores , qui  instantibus  vel  fluentibus  menstruis 
oriuntur quomodo  leniantur.  155,  Ubi  repente  cesgen^, 
c quomodo  tractentur  mala  inde  oriunda.  156.  ■)  t 

Menstrua  toto  graviditatis  tempore  fluebant  feminae^  ^uae 
nihilominus  quater  legitime  pep9rit.  107. ^ ..  •>  ?rir  :,  __ 

Mercurialia  qua  forma,,  et  qup  effectu  adhibeantur. ;iji  dutis 
vitiis.  65.  66.  67.  — in  scabie.  70.  . -i  „ r /./  . 

Morbillorum  rite  decurrentium  et  absolutorum  de&Cr»ptio 
ex  aegra  iis  occupata.  156  — 158.  Deinde  quas  .varietates 
exhibeat  hic  morbus  singulis  diebus , in  variis  aegris ».  ex" 
acte  notatur.  158  — 160.  Morbillorum  sequelae.  160.  ^ De 
curatione  cautiones  et  monita,  ubi  inprimis. de  sangtiinis 
missione.  160.  Mulieribus  gravidis  longe  plus  meden- 
dum est  a morbillis,  quam  a variolis.  160,  Signa  m?Jtpil- 
los  praecedentia  quando  prodeant,  161. 

Morbilli  a nutrice  illis  correpta  cum  infante,  quem  lacta- 
bat, non  communicati.  161.»  . 2 

Morbus  pedicularis.  186.  . . 

Morbi  nonnulli  in  quibusdam  regionibus;  et  seculis* 

et  expetendi , alii  turpes  et  probrosi  e^isfimati  snnt»  22. 
25.  — contagiosi  alii  hominem,  semel  tantum, , jn  vjta.  pc- 
cupant,  alii  pluries  invadiutit^ i - • i 

Motus  cur  sollicite  vjrandu»  si t,f  quoties  qrinnm  eru^ntat,  48. 

Mucus  cum  urina  redditus , quosnam  varios  morbos  indicet. 
45.  241.  242.  Puris  speciem  saepe  refert.  46.  47. 


N. 

IVarcotica  omnia  enervant.  7.  Quaedam  tamen  parce  ad- 
hibita vires  mediocriter  recreant.  7.  Ouaedam  vulneri 
infusa  nocent.  7.  Plurima  non  agunt  nisi  in  ventriculum 
demissa.  7. 

Natura  hominis  ex  quibus  constet.  119. 

Nausea  variis  morbis  movetur.  162.  Varia  inde  curatio  ei 
adhibenda.  162.  163. 

Nodi  digitorum.  78. 

Nyctalopia  aggrediens  virum,  quoties  navem  conscendisset, 
qua  relicta  sponte  recessit,  ita  ut  morbus  ter  reciperetur 
et  amitteretur.  167. 


O. 

Oculorum  inflammationum  symptomata , duratio  et  exitus. 
163.  Curatio.  166.  — perturbationes  ex  vertigine  subito 
factae.  165.  — morbus  singularis,  caligines  iis  offundens 
quae  desinunt  in  vehementissimum  et  diu  perseverantem 
capitis  dolorem,  cum  nausea  et  vomitu.  165.  — vel  le- 
vissima imbecillitas  quaenam  incommoda  adferat.  163. 
Remedia.  166. 

Oculi  num  debilitentur  exulceratione  per  cantharides  diu 
servata.  165.  166. 

Opium  signis  adversis,  aegros  nimium  exercentibus,  opti- 
mum est  auxilium.  6. 

Opium  asthmatis  convulsivi  praesentissimum  est  remedfum. 
38.  — et  aromata  utilia  sunt , ubi  arthritis  in  ventricu- 
lum trajecta  sit.  — contra  vigilias  et  dolores  arthriticorum. 
30. dolores  calculosorum  46.  48. dolores  ca- 

pitis. 53.  eosque  intermittentes.  55.  — in  carbunculo. 
56.  — in  diarrhoea.  77.  — in  dysenteria.  81.  — in  fe- 
bribus intermittentibus.  96.  — in  hypochondria  et  hysteria. 
122.  — in  ictero.  128.  — in  ileo.  135.  — adversus  do- 
lores , qui  menstruis  instantibus  vel  fluentibus  oriuntur. 
155.  — in  morbis  oculorum.  167.  — in  paralysi  et  apo- 
plexia. 181.  — in  rheumatismo.  205. 

Ovaria  saepe  sunt  hydropis  diuturni  sedes  in  feminis.  112. 

Quomodo  id  detegatur.  113, 

Ozaena.  168. 


P. 

Palpitatio  cordis,  e variis  causis  oriunda,  multisque  mor- 
bis socia  periculi  ratione  diversis,  plerumque  affectus  est 
ejusmodi  ut  vel  nullam  medicinam  postulet,  vel  omnem 
vincat.  168.  169. 

Pancreatis  scirrhosi  historiae.  234.  235. 

Paralysis  et  apoplexia  gradu  tantum  differunt.  169. 

Paralyseos  definitio.  169.  — levissima  accessio  multo  ma- 
gis nocere  potest,  quam  capitis  vehementes  crebrique  do- 
lores per  totam  vitam.  51. 

Paralyseos  maxime  insignis  et  evidens  conditio  cum  sit 
omissa  facultas  movendi , factum  est , ut  in  hac  om- 
nis ejus  natura  contineri  vulgo  existimetur,  quamquam 
cerebri  et  nervorum  vitiis  non  solum  motus  sed  etiam 
sensus  et  mentis  ofHcia  laedantur.  169.  Hoc  ita  fieri 
potest,  ut  modo  movendi,  modo  sentiendi,  modo  judi- 
candi sola  facultas  hebetetur , modo  omnes  simul  affectae 
sint.  169.  170.  Quod  quidem  diversus  gradus  unius 
ejusdemque  morbi,  paralyseos  nempe  efficere  potest.  170. 
Quae  etiam  cum  aliis  morbis  facile  conjungitur , ab  aliis 
tam  prope  abest , ut  difficile  dictu  sit , ad  utrum  mor- 
bum signa  sint  referenda.  170.  Aetas , sexus  et  habitus 
quales  sint  ad  paralysin  maxime  opportuni.  170.  171. 
Quibusnam  signis  sese  praenunciet,  quomodo  invadat,  quos 
effectus  edat  paralysis  et  inprimis  hemiplegia.  171.  172. 
Paralyseos  partialis  usque  ad  universalem  et  consumma- 
tam apoplexiam,  et  imbecillitatis  varii  et  infiniti  gradus, 
quos  animus  perinde  ac  corpus  paralyticorum  experitur, 
recensentur.  172.  173.  174.  Sensuum  externorum,  tactus 
inprimis,  laesiones  ex  paralysi.  173.  Inter  animi  facul- 
tates memoria  praecipue  opprimitur.  173.  Signa  conco- 
mitantia. 174.  175.  Prima  paralyseos  et  apoplexiae  ac- 
cessio raro  est  mortifera ; sed  quisquis  hanc  vel  illam  se- 
mel expertus  sit , iis  postea  vivet  opportunior.  175.  He- 
miplegia , paralysis  et  apoplexia,  quos  effectus  habeant 
in  corpus,  quinam  sint  eorum  exitus.  175.  176.  De  red- 
itu accessionum  , morte  exspectanda  , et  transitu  in  me- 
liorem valetudinem  monita  prognostica.  176.  177.  Si- 

gnum  mortis  imminentis  apoplecticorum.  177.  Curatio, 
Invadente  apoplexia  aut  paralysi  continuo  laxare  oportet 
omnes  vestium  partes,  quae  collum  cingunt.  177.  De 
venae  sectione  judicium.  177.  178.  Num  omnes  apo- 
plexiae a nimio  sanguine  oriantur.  178.  Febris  aut  ar- 
thritis superveniens  num  prosint.  178.  De  vomitu  et  alvi 
solutione.  178.  De  vesicautibus.  179.  Aromatica  et  ner- 
vina. 179.  Ubi  morbi  impetus  transierit,  quid  ad  ejus 
reliquias  dissipandas  faciendum.  179.  De  Bathonica  aqua 
et  lavatione  frigida  judicium.  179.  180.  A somno,  quam- 
quam exoptato,  nimio  cavendum.  180.  Fonticulus  pe  i 
totam  vitam  servandus.  180.  Vertigo  residua  per  cucur- 
bitulas alternis  mensibus  scapulis  admotas  levanda.  180. 
De  opii  utilitate.  181. 

Paralytica  mala  in  febribus  intermittentibus  cortici  peruviano 
cedunt.  181. 

Phthiseos  decursus  describitur.  1&7.  Sputum  cruentum,  etiamsi 
morbum  nonnunquam  introducens , ubi  solum  reperitur 
sine  alio  malo  , de  pulmonum  vitio  non  est  metuendum. 
187.  Sputa  autem  purulenta  saepe  fallunt  medicos  etiam 
expertissimos.  187.  Signa  morbi  periculosissima.  188. 
Notae  phthiseos  omnes,  praeter  sputa  cruenta  et  purulenta, 
in  muliere,  cujus  pulmones  post  mortem  integerrimi  in- 
venti sunt.  188.  A parentibus  procul  dubio  saepe  deri- 
vatur hic  morbus,  raro  tamen  sese  prodit  ante  puberta- 
tem. 188.  Glandularum  lymphaticarum  tumores  et  in- 
durationes  in  aetate  puerili  praedisponunt  pulmones  ad 
phthisin  aetate  provecta  suscipiendam.  188.  Phthiseos 
conditio  in  mulieribus  gravidis,  188.  189.  Pulsus  arteria- 
rum naturam  tussis  et  reliquorum  phthiseos  signorum  omni 
alio  indicio  clarius  significat.  189.  Num  phthisis  conta- 
gione cum  aliis  communicetur.  189.  Baro  adhuc  vera 
phthisis  pulmonum  sanata  est.  189.  Ouamobrem  impor- 
tuna tantum  mala  phthisi  accedentia  levari  possunt.  190. 
Remedia  huc  pertinentia,  190.  Habitus  strumosi , qui, 
uti  phthisicorum  cadavera  docuerunt,  in  pulmones  quoque 
strages  suas  edit , cum  adhuc  desideretur  efficax  reme- 
dium : in  phthisi  strumosa  vitae  victusque  ratio  aptissima 
eligenda  est,  ut  corporis  valetudini  quam  optime  consu- 
latur; cetera  omnia  naturae  conservatrici  relinquenda. 
190.  191.  Solatium  exinde  etiam  capiendum,  quod  vita 
constare  potest , atque  etiam  valetudo  non  magnopere 
perturbari , licet  magna  pars  pulmonum  aut  iuutilis  facta 
fuerit  aut  perierit.  192.  Ab  iis  autem,  quorum  pulmo- 

nes  infirmiores  sunt,  quaenam  in  vita  et  victu  vitanda 
sint,  quaenam  facienda.  192.  193.  Regionis,  quam  habi- 
tare tabidis  maxime  conveniret,  descriptio.  193.  Fotus 
et  cibus.  193.  Navigatio.  193.  Sensus  in  faucibus,  tus- 
sim assidue  movens  et  admodum  molestus,  ubi  aegrum 
exerceat,  quid  faciendum.  193.  194. 

Phthisi  pulmonis  occupatae  mulieres  promte  concipiunt,  et 
gravidae  factae  morbo  illo  non  affliguntur,  qui  vero  post 
partum  rapidior  et  gravior  fit.  108.  — saepe  dicuntur 
mortui , qui  cum  obscuro  aut  probroso  morbo  diu  con- 
flictati tandem  macie  confecti  sunt , quamquam  pulmones 
omni  vitio  caruissent.  186.  187. 

Pili  in  interiore  palpebrarum  parte , quomodo  removean- 
tur. 163. 

Pituita  fauces  implens  quomodo  removeatur.  198. 

Plumbum  varia  forma  extrinsecus  adhibitum  in  cutis  vi- 
tiis. 64. 

Porriginis  descriptio.  68.  Oualis  aetas  et  sexus  proclives 
sunt  ad  hunc  morbum.  68.  Num  sit  contagiosus.  68.  Cu- 
ratio. 68.  69. 

Principium  vitae  animalis.  6.  7. 

Profluvium  humoris  male  olentis  et  acris  pone  aures  et  ex 
auribus  , quomodo  tractandum.  39. 

Prostatae  scirrhus,  difficillime  a calculo  urinae  discernen- 
dus , quibus  signis  se  prodat  et  quaenam  sint  tam  cal- 
culi urinae  quam  prostatae  scirrhi  signa  pathognomonica.  < 
45.  198.  Curatio  symptomatica.  199. 

Prurigo  ani  a vermibus  intestinalibus.  11.  — sine  ulla  cutis 
mutatione.  61.  — cutis , inprimis  genitalium.  199.  Ouo- 
modo  mitigetur.  199.  200. 

Puerperium  quaenam  gignat  mala.  200. 

Pulmones  asthmaticorum  in  cadaveris  incisione  plerumque 
sani  inveniuntur.  38.  39. 

Pulsus  infantibus , qui  secundum  annum  nondum  exple- 
verunt, nonnisi  dormientibus  est  explorandus.  258.  — 
intermittens  num  revera  sit  signum  infestum.  261.  262. 

— inaequalis  sine  ullo  adversae  valetudinis  signo.  262. 

— num  acceleretur  doloris  vehementia.  262. 

Pulsuum  frequentia  et  celeritas , quamquam  a scriptoribus 
quibusdam  distinctae , synonyma  tamen  auctori  videntur. 
257.  258.  — frequentiae  in  infantibus  variae  aetatis  va- 
rii gradus.  258.  Sigua  ex  pulsibus  varie  mutatis  in  in- 
fantibus et  adultis.  259.  260.  — insigniter  lentorum  exem- 
pla. 261. 

Pulsuum  maxima  frequentia  et  concitatio  in  mulieribus  dua- 
bus febre  contagiosa  aJFectis , quarum  utraque  salutem  re- 
cuperabit. 261. 

Pulveris  Porllandici  utilitas  recte  aestimata.  30.  31. 

Purgantia  mox  a decessione  arthritidis  sumta  morbum  recru- 
descere faciunt.  29. 

Pus  ex  ulceribus  dissitis  au  transferri  possit  in  renes.  241. 

Pustula  exigua  in  naso  mulierum  praecipue,  interdum  vi- 
vorum, exoriens,  sub  crusta  late  serpens,  et  remedia 
omnia  diu  vinceus.  61.  62. 

Pustulae  ubi  recesserint  vel  ultro,  vel  repulsae  fuerint,  gra- 
via symptomata  gignunt.  62. 

Pustularum  cutis  variae  formae,  color  aliaeque  conditiones. 
60.  Plurimi  horum  morborum  proprio  nomine  carent. 


Pustulis  gignendis  quale  anni  tempus  et  qualis  temperatura 
maxime  faveant.  61, 


medendi.  5. 

Remedia  potentiora,  quando  sint  adhibenda.  6. 

Rheumatismum  uou  semper  facile  est  discernere  ab  alii» 
morbis,  qui  similia  symptomata  exhibent,  etiamsi  e cau- 
sis longe  diversis  orti.  201.  202.  Ejus  i t acutum  et 
chronicum  divisio.  202.  Acuti  descriptio.  202.  Circuitus, 
qui  rarissime  accidunt,  ejus  cum  arthritide  cognationem 
ostendere  videntur.  202.  Pari  ratione  longa  species  pa- 
ralysi affinis  est.  202.  Habitus  strumosus  rheumaticos 
tumoribus  et  doloribus  obnoxios  reddit.  203.  Tumor  et 
dolor  vero  inhaerentes  in  aliqua  corporis  parte,  et  in 
aliam  nunquam  versi , ad  alios  morbos  referendi  sunt ; 
praeter  sciaticam  , quae  est  vere  rheumatica.  203.  Lon- 
gae speciei  descriptio.  203.  Utraque  species  omnem 
sexum  et  aetatem  infestat,  neque  est  insolitum,  pueros 
circa  nouum  aetatis  anuum  iu  rheumatismum  iucidere  ; 
qua  quidem  re  plurimum  differt  ab  arthritide.  203.  Vi- 
scera rheumaticorum  plerumque  omni  dolore  vacant.  203. 
Curatio,  quam  neque  usus  docuit  neque  ratio  excogita- 
vit certam.  204.  Purgantibus  vehemeutioribus  et  repeti- 
tis venae  sectionibus  uou  tantum  confidendum  est.  34. 
204.  Sudorifera,  vesicantia,  balnea.  204.  Praeter  alia 
adhuc  remedia  de  opio  etiam  judicium  fertur.  205. 


60.  61 

Rheumatismus  chrouicus  revera  ab  arthritide  et  rheuma- 
tismo acuto  discrepat.  254.  Una  ejus  accessio  nonnnn- 
quam  per  menses  plures  protracta  irreparabilem  mem- 
bris affectis  injuriam  affert.  254.  255.  256.  Quomodo  ab 
arthritide  discernatur,  quibusque  cum  illa  conveniat.  255. 
Quaenam  symptomata  eum  colicae  Pictonum  similem  red- 
dant. 256.  Quosnam  inprimis  adoriatur.  256.  Curatio. 
256.  257. 

Ructus.  137. 

Ruminatio  pecorum  similis  in  homine  contingens.  238. 


S. 

►Saccharum  saturni  interne  adhibitum  ad  sistendas  haernor- 
rhagias  gravissimae  noxae  non  est  expers.  264. 

Sanguis  e renibus  fusus  lumbis  vehementius  ictis.  243.  — 
e viis  urinae  in  pessimis  variolis.  243. 

Sanguinis  per  hirudines  detractio  in  inflammationibus  pal- 
pebrarum et  oculorum  strumosis.  216.  — missio  num  et 
quomodo  sit  instituenda  in  vertigine.  236. 

Scabiei  variae  species.  69.  Num  ab  acaris  oriatur.  69. 
Contactu  facillime  contrahitur.  69.  In  quibusdam  existi- 
matur salutaris  esse.  69.  Curatio.  70. 

Scabies  toties  redire  potest,  quoties  contagionis  novae  oc- 
casiones nascantur.  71. 

Scorbutus  verus  iu  urbibus  rarissimus  est.  61. 

Seminis  virilis  excretio  sine  sensu,  noctu  et  interdiu  pro- 
pter debilitatem  ex  nimia  venere.  205.  Quod  etiam  co- 
loris fusci  in  duobus  fuit,  illaesa  tamen  valetudine.  205. 
206. 

Singultus  multis  et  acutis  et  longis  morbis  accedens  , non 
sanatur,  nisi  sanato  morbo,  a quo  pendet.  206. 

Sitis  febrilis  quomodo  optime  restinguatur.  4.  — iriserlabi- 
lis  vix  ipsa  morbus  dicenda  est;  tamen  raro  deest  infer 
signa  morborum  periculosorum  aut  immedicabilium.  206. 
207.  Cum  morbo  igitur  primario  aut  solvitur,  aut  omnem 
curationem  vincit.  206. 

Spasmus  quid  sit,  et  quas  partes  afficiat.  207.  Ouibusnam 
morbis  sit  familiaris,  et  quibus  causis  excitetur. '207.  208. 
Somnus  ei  gignendo  favet.  208.  209.  Remedia.  209. 

Spasmi,  quibus  caput  ad  alterum  humerum  inclinatur,  in 
febribus  continuis  et  intermittentibus  infantium.  208.  — , 

emprosthotoniis  et  opisthotoniis  dicti , in  febribus  mali- 
gnis Americanis.  208. 

Specifica  qualia  merito  dicantur  remedia.  5.  Qualia  non. 
5.  6. 

Sputa  cruenta,  ubi  sanguis  e pulmonibus  tussiendo  ejicitur, 
bene  discernenda  sunt  a vomitu  cruento  et  narium  hae- 
morrhagia. 209.  Ante  pubertatem  raro  proveniunt.  209. 
De  salute  non  desperandum  esse,  testantur  exempla  mul- 
torum sanguinem  e pulmonibus  spuentium,  qui  nihilomi- 
nus sanati  sunt.  210.  Plerumque  tamen  in  tabem  brevi 
mortiferam  desinunt.  210.  211.  Curatio.  211. 

Staphisagria  qua  forma  et  quo  effectu  adhibeatur  in  cutis  vi- 
tiis. 64.  65, 

Steatomata.  211. 

Stercora  multos  menses  in  recto  retenta.  11. 

Stranguria  quibus  morbis  accedat,  et  quibus  rebus  excite- 
tur. 212.  JXounullis  vero  familiaris  est  a prima  juven- 
tute per  omnem  aetatem.  212.  213.  Curatio.  213. 

Struma  et  lues  veuerea  eundem  simul  hominem  occupantes 
aegerrime  sanantur.  215. 

Strumosi  habitus  definitio.  213.  Glandulas  qui  inprimis  af- 
ficit , una  ejus  species  est.  213.  Qualjs  aetas  ei  sit  op- 
portunior. 214.  Unde  oriatur.  214.  Altera  ejus  species 
incipit  in  artubus  ab  exiguo  tumore  postea  exulcerato. 

214.  215.  Ad  quam  pertinet  malum  illud  puerorum , ubi 
articuli  femoris  superior  et  inferior  exulcerantur  et  len- 
ta tabe  aeger  consumitur.  215.  Tumores  glandularum 
in  collo  et  axillis  vel  sponte  recedunt,  vel  iufiammautur 
et  suppurant.  215.  Rarissime  in  carciuouia  terminantur. 
216.  Curatio.  216.  217. 

Strumosa  mala  morbillos  et  variolas  interdum  sequuntur. 

215. 

Strumosae  oculorum  et  palpebrarum  inflammationes  quo- 
modo curentur.  216. 

Sudor  profusus  in  quibusdam  partibus  mora  saepe  fit  acer 
et  cuticulam  vicinam  exedit.  63.  Curatio.  63. 

Sulphur  solummodo  contra  scabiem  valet.  64.  Quomodo  in 
illa  adhibeatur.  70.  — in  haemorrhoidibus.  110. 

Surditatis  variae  causae  et  remedia.  14. 

T. 

TPenesmi  causae  et  curatio.  217. 

Testiculorum  tumores  unde  oriantur  et  quomodo  curentur. 
217.  218. 

Theae  gustatores , hypochondria  affecti , hanc  illi  potioni 
imputarunt.  120. 

Thyreoideae  glandulae  tumor  ex  aquis  insalubribus.  214. 
Falso  aquae  nivali  tribuitur  , quae  potius  praesens  hujus 
mali  remedium  est.  214. 

Tinnitus  aurium  quas  molestias  et  interdum  graves  seque- 
las secum  trahat.  39.  40.  Ejus  remedia.  40. 

Torpor  quid  sit , quinam  ejus  gradus , quibus  causis  oria- 
tur, quibusnam  morbis  accedat,  quaenam  sint  ejus  prae- 
sidia. 218.  219. 

Tremori , hypochondriacis , ebriosis  et  senibus  solemni, 
eadem  medendi  methodus  convenit  ac  paralysi  et  hypo- 
chondriae.  219.  220. 

Tumores  talorum  aut  crurum  symptomatici , sponte  sua  re- 
cedentes, vel  sine  periculo  manentes.  112.  Ubi  autem 
longis  pulmonum  aut  abdominis  morbis  superveniant, 
grave  malum  indicant,  et  in  hydropem,  plerumque  leta- 
lem, assurgunt.  11£. 

Tussis  causae , ubi  inprimis  de  morbis  pulmonum.  220. 

221.  Tussis  e nervorum  distensionibus  et  perturbationi- 
bus hystericis.  221.  Duratio  et  exitus.  221.  Curatio  221. 

222. 

Tussis  convulsiva  , infantibus  solemnis  et  procul  dubio  con- 
tagiosa, quomodo  distinguatur  ab  aliis  tussis  speciebus. 
222.  Senectus  ei  minus  opportuna,  nec  tamen  prorsus 
est  secura.  222.  Curatio.  222.  223. 

II. 

Ulcera  faucium  sine  febre  num  ad  anginam  pertineant.  17. 

Urina  coloris  lactei.  241.  — difficilis  aut  suppressa  ex  gra- 
viditate. 108.  — nigra  vel  manifeste  cruenta  plerumque 
indicat  calculum  in  viis  urinae  haerentem.  243.  — cruenta 
etiam  prostatae  aliarumque  partium  uropoeticarum  morbos 
indicat.  243.  ,0<’. 

Urinae  ardor  a quibus  causis  excitetur,  praeter  mor- 
bum venereum.  241.  — cupiditas,  praeter  consue- 

tudinem , a quibus  causis  proficiscatur.  240.  241.  — 
difficultas  e variis  morbis,  sine  renum  vitio.  141.  cotif. 

Heberdeni  Opera.  14 

241.  Periculosissima  vero  ea  est  morbi  species,  in  qua  re- 
nes ipsi  otiantur  qua6unque  de  causa.  14l.  142.  Sym- 
ptomata concomitantia.  142.  Exitus  modo  letalis,  modo 
non.  142.  Remedia.  142.  — iucoutineutia  quibusnain  sit 
familiaris,  quibusque  remediis  submoveatur,  vel  levetur. 

242.  243. vagina  aut  utero  prolapsis.  244.  — va- 

riarum doloris  et  coloris  aliarumque  conditionum  quae- 
nam sint  ad  calculum  referendae,  quaenam  ad  alios  mor- 
bos. 45.  46. 

Uteri  tumores  scirrhosi  iu  carcinomata  desinentes,  post  an- 
num quadragesimum  iuprimis  feminas  tentant.  245.  Qui- 
bus signis  se  manifestent.  245.  Curatio.  245.  246. 

Uva  ursi  num  efficax  sit  remedium  in  morbo  calculoso.  48.  49. 


V. 


Valetudo  modo  levius,  modo  gravius  ab  arthritide  laedi- 
tur ; nunquam  vero  arthritis  aliis  morbis  superveniens  sa- 
lutaris dici  potest.  24.  25. 

Valetudo  conquassata.  223. 

Variolae,  ubi  inoculatae  fuerint,  num  redire  possint.  223. 
224.  Ouo  potissimum  tempore  sint  coutagiosae.  224. 
Symptomata,  quae  variolas  vel  graves  vel  mites  fore 
praenunciant.  225.  De  menstruorum  cursu  a variolis 
aucto  vel  accelerato.  225.  Sanguis  aliis  secretionibus 
mixtus  morbum  deploratum  iudicat.  225.  Urina  vero 
fusca  vel  nigra  impune  redditur.  226:  Abortum  sae- 

pe faciunt  feminae  variolis  correptae  , quarum  autem, 
fetus  ne  minima  quidem  vestigia  variolarum  ostendunt. 
226.  Difficultas  spirandi  quinto  pustularum  die  plerum- 
que exitialis.  226.  Alia  periculi  iudicia.  227.  Pustula- 
rum variolosarum  secundae  messis  , ut  dicitur  , varia  ex- 
empla. 227.  Salivatio. "227.  Complicationes.  228.  Cura- 
tio. 228. 

Variolae  pusillae  ( Chictcn- Pox)  quomodo  accedant  et  decur- 
rant, et  qualem  speciem  pustulae  referaut.  229.  Prorsus 
alias  esso  a variolis  veris,  quibus  potissimum  conditionibus 
discernatur.  230. 

Venaesectio  saepius  repetita  in  arthritide  non  noxia.  27.  — 
num  iu  asthmate  adbibcuda.  38.  — iu  chorea  St.  Viti 
num  conveniat.  57.  — num  postuletur  in  febre  rubra  et 
angina.  18. 

Ventriculi  morbi.  230  — 235.  — iu  totum  corpus  domina- 
tj0>  — uiors  totius  viiae  mortem  iurlicat.  9.  — ardor 
et  nausea  ex  graviditate.  107. 

Ventriculo  laugueuti  arthriticorum  quaenam  opitulentur  me- 
dicamenta simplicia.  32.  Horum  modus  et  sapor,  et  quam- 
diu  sumenda  siut,  describitur.  32.  . 

Vertigini  uterque  sexus  et  quaevis  aetas  obuoxii  suut.  235. 
Inter  varias,  quae  eam  gignunt,  causas  rarior  est  sanguis 
nimius  et  habitus  plenus.  235.  Symptomata  praecedentia 
et  concomitantia.  235.  236.  Quorum  cum  vertigine  con- 
junctio morbum  iu  cerebro  situm  indicat.  236.  Multis 
morbis  supervenit,  interdum  sola  incidit.  236.  Curalio. 
236.  237.  Prognosis.  237.  — 

Verminosi  morbi  remedia  et  curatio.  35.  140. 

Vermium  intestiualium  symptomata  et  signum  certissimum. 

t praeter  lumbricos  teretes,  duas  species  lato- 
rum , et  ascarides,  alii  fortasse  in  ventriculum  demitti 
ibique  vivere  possunt.  144. 

Victus  ratio.  3. 

Vinum  aqua  mixtum  vitandum.  3.  — meracum  multumque 
num  arthriticis  conveniat.  28. 

Virium  conservatio  iu  omni  curatione  praeprimis  est  neces- 
saria. 6.  7. 

Visus  duplicitas.  164. 

Vita  ipsa  in  omnibus  morbis  est  sustentanda.  /.  Ouibus 
remediis.  7.  8. 

Vocis  variae  mutationes  e variis  morbis.  240. 

Vomitus  modo  levius  modo  aegrius  excitatur  iu  diversis  ho- 
minibus. 237.  238.  Praegnantes  et  ebriosi  inprimis  ei 

sunt  obuoxii.  238.  Orimr  non  solum  propriis  ventriculi 
morbis,  sed  etiain  aliis  corporis  partibus  aegrotantibus. 
238.  Ejectorum  varia  conditio.  238.  239.  Curatio.  239. 
240. 

